
LES  FA1CTS  ET  DICTS  HEROÏCQUES 


JN  PANTAGRUEL. 


Üj  s p r it  abstraict  , ravy , et  exstatic  , 

Qui  fréquentant  les  cieulx,  ton  origine, 
As  délaissé  ton  lioste  et  domestic , 

Ton  corps  concords,  qui  tant  se  morigine 
A tes  edicts  en  vie  peregrine 
• Sans  sentement,  et  comme  en  apathie 
Vouldrois-tu  poinct  faire  quelcque  sortie 
De  ton  manoir  divin  perpétuel  : 

Et  ça  bas  veoir  une  tierce  partie 
Des  faicts  joyeulx  du  bon  Pantagruel  ? 


JEAN  FAVRE  AU  LECTEUR. 


i.  iiuaramTmsijiwuM.il 

D I X A I N. 

J a n’est  besoing  ( amy  Lecteur  ) t’escrire 
Par  le  menu  le  proufüt  et  plaisir 
Que  recevras  si  ce  livre  veux  lire  , 

Et  d’icelluy  le  sens  pi-endre  as  désir: 
Vueille  donc  prendre  à le  lire  loisir. 

Et  que  ce  soit  avec  intelligence  : 

Si  tu  le  fays , propous  de  grand’plaisance 
Tu  y verras  , et  moult  prouffiteras  , 

Et  si  tiendras  en  grand’  resjouyssance 
Le  tien  esprit , et  ton  temps  passeras. 


PROLOGUE 

DE  L’  A U T H E U R. 

Beuvëurs  très -illustres , et  vous  Goutteuse 
tres-precieux , vis  tes -vous  oneques  Diogenes 
le  Philosophe  Cynic ? si  V avez  veu  , vous  n’a- 
viez perdu  la  veuë ou  je  suis  vrayement  fort 
issu  d’ intelligence  et  de  sens  logicai  C’est  belle 
chose  veoir  la  clarté  du  ( vin  et  escus  ) Soleil. 
J’en  demande  à V aveugle  né  tant  renommé 
par  les  très -sacrées  Bibles  : lequel  ayant  op- 
tion de  requérir  tout  ce  qu’il  vouldroic , par 
le  commandement  de  celuy  qui  est  tout-puis- 
sant } et  le  dire  duquel  est  en  un  moment  par 
effcct  représenté  , rien  plus  ne  demanda  que 
veoir.  Vous  item  n’estes  jeunes  , qui  est  qua- 
lité competente  pour  en  vin  , non  en  vain  y 
ains  que  physicalement  philosopher , et  dé- 
sormais estre  du  conseil  B acchicq ue  } pour 
en  lopinant  opiner  des  substances  , couleur y 
odeur } excellence  , eminence  , propriété y fa- 
culté, vertus  , effet  et  dignité  du  benoit  et 
désiré  piot.  Si  veu  ne  l’avez  ( comme  facile- 
ment je  suis  induict  a croire  J pour  le  moins 
avez-vous  ouï  de  luy  parler.  Car  par  V aer  et 
par  tout  ce  ciel } est  son  bruit  et  son  nom  jus - 

ques  à -présent  resté  mémorable , et  célébré 
assez.  Et  puis  vous  estes  tous  clu  sang  Je 
Phrygie  extrai  cts , ou  je  m abuse,  si  n a- 
vez  tant  d’ es  eus  comme  avoit  Midas  , si  avez- 
vous  de  luy  , je  ne  sçay  quoy , que  plus  jadis 
loü  oient  les  Perses  en  tous  leurs  O ta  cils  tes  . 
et  que  plus  soubhaitoit  l'Empereur  Antonin  : 
dont  depuis  fut  la  Serpentine  de  Rohan  sur- 
nommée Belles- Aureilles . Si  n en  avez  ouï  par- 
ler, de  luy  vous  veulx  présentement  une 
histoire  narrer , pour  entrer  en  vin  ( beuvez 
doneques  ) et  propous  ( escoutez  doneques  ). 
Vous  advertissant  (affin  que  ne  soyez  en  sim- 
plesse  pippez , comme  gens  mescreans  ) qu  en 
son  temps  il  fut  Philosophe  rare  et  joyeulx 
entre  mille.  S’il  avoit  quelques  imperfections  , 
aussi  avez-vous  , aussi  avons-nous.  Rien  n est 
(sinon  Dieu)  parfaict.  Si  est-ce  qu  Alexandre 
le  grand,  quoy  quileust  Aristotelès  pour  pré- 
cepteur et  dom'esticq  , V avoit  en  telle  estima- 
tion , quil  soubhaitoit , en  cas  qu  Alexandre 
ne  fust , estre  Diogenes  Sinopien. 

Quand  Philippe  Roy  de  Macedoine  , en - 
treprint  assiéger  et  ruiner  Corinthe  , les  Co- 
rinthiens par  leurs  espions  advertis  , que  con- 
tré ulx  il  vendit  en  grand  airoy  et  exerça  te 
numéraux  , tous  feurent  non  à tort  espouven- 

/<?/3 , et  ne  feureni  négligeas  soy  soigneuse- 
ment mettre  chascun  en  office  et  debvoir , 
pour  à son  hostile  Dénué  résister , et  leurDÜle 
defiendre.  Les  ungs  des  champs  es  forteresses 
vetiroient  meubles  , bestail  , grains  , vins  , 
fruicts  , Dictuailles  et  munitions  necessaires. 
Les  aultres  remparoient  murailles  , dressaient 
b as  taillons  , esquarroient  ravelins  , cavoient 
fossez  , escuroient  contremines , gabionnoient 
defenses , ordonnaient plates-formes , Duidoient 
chas  ma  te  s , rembarroient  faulses  b ray  es  , en - 
geoient  cav ailiers , ressapoient  contrescarpes  , 
enduisaient  courtines  , produisaient  moi - 
neaulx  , taliioient  parapectes  , enclavaient 
barbacaneSj  asseroient  machicolis , renoiioient 
herses  et  cataractes , asseoient  sentinelles , for- 
nissoient patrouilles.  Chascun  estoit  au  guet t 
chascun  portoit  la  botte.  Les  ungs  polissoienl 
corselets  , xernissoient  allecrets  , nettoioient 
bardes  , chanfrain  , aubergeon  , brigandines  x 
salades  , armets  , marions  , mailles  , goussets  , 
guorgerins  , hoguines  , plastrons  , lamities  , 
aulbers  x pavois  , boucliers  , caliges  , grèves  x 
solerets  , espérons.  Les  aultres  apprestoient 
arcs  , fondes  arb  aies  tes } glands , catapultes 
migraines , pots  x cercles  et  lances  à feu,  ba- 
il s tes  y scorpions  et  aultres  machines  bellic - 

ques  , repugnatoires , et  destructives  des  Hele - 
polides.  Esguisoient  vouges  , picques  , ran- 
çons , hallebardes , hanicroches , azzesgayes  , 
lances  , fourches  - feres  , parthisanes  , géni- 
tal re  s , massuës  , hasches  , dards  , dardelles  , 
javelines  } javelots  , espieux.  A ffiloient  cime- 
terres , brancs  d’assier,  badelaires  , espées  , 
r, verduns  , estocs  , pistolets  , virolets  , dagues  , 
mandosianes  , poignards  , cousteaulx  , cilhi- 
melles , raillons.  Chascun  exerçoit  son  pénard , 
c hase  un  desrouilloit  son  bracquemard, femme 
n estait  tant  prude  , ou  vieille  feus t , qui  ne 
feist  fourbir  son  harnois  : comme  vous  sçavez 
que  les  andeques  Corinthiennes  estoient  au 
combat  couvai gens  es. 

Diogenes  les  voyant  en  telle  ferveur  mes - 
naige  remuer,  et  n’  estant  parles  Magistrats 
employé  à chose  aucune  faire , contempla  par 
quelques  jours  leur  contenance  sans  mot  dire  : 
puis  comme  excité  d’esprit  martial , ceignit 
son  pâlie  en  escharpe  , recoursa  ses  manches 
j iis q ues  ès  coubtes  , se  troussa  en  cueilleur  de 
pommes , bailla  à un  g sien  compaignon  vieulx 
sa  bezasse  , ses  livres  et  epistographes , feit 
hors  la  ville  tirant  vers  la  Cranie  , qui  est  une 
colline  et  promontoire  lez  Corinthe , une  belle 
esplanade  : y roulla  le  tonneau  fictil , qui  pour 

maison  lui  es  toit  contre  les  injures  du  ciel  : et 
en  grande  vehemence  d’esprit  desployant  ses 
bras  , le  tournoi t , viroit , brouilloit  , hersoit  > 
versoit , renversait , bas  toit , boutoit , tabus- 
toit,  cullebutoit , trepoit , trempait , tapoit , 
timpoit , estoupoit , destoupoit , détraquait  t 
triquotoit , tri po toit  , chapotoit  , crousloit , 
eslancoit , bransloit , esbransloit , levoit , la- 
voit , clavoit , entravait , braquait , briquoit , 
bloquoit , trac  as  soi  t , ramas  soit , cabossoi  t , 
liff  choit , aff us  toit , charmait , armait , gui- 
zarmoit , enhamachoit , empanachait , cap  a - 
rassonnoit  : le  devalloit  de  mont  à val , et 
precipitoit  par  le  gravier:  puis  de  val  en  mont 
le  rapportoit , comme  Sisyphüs  faict  sa  pierre  : 
tant  que  peu  s’en  faillit  qu’il  ne  le  défonças  t. 
Ce  voyant  quelqu’ung  de  ses  amis,  lui  de- 
manda quelle  cause  le  mouvait  à son  corps , 
son  esprit , son  tonneau  ainsi  tormenter  ? jLu- 
quel  l'es  pondit  le  Philosophe , qu’à  aultre  office 
n’estant  pour  la  Republicq ue  employé  , il  en 
ces  te  façon  son  tonneau  tempes  toit , pour  en- 
tre ce  peuple  tant  fervent  et  occupé  , n’es tre  vu 
seul  cessateuret  ocieux.  Je  pareillement , quoy 
que  sois  hors  d’effroy  , ne  suis  toutesfois  hors 
d’esmoy  : de  moy  voyant  n’es  tre  faict  aulcun 
prix  digne  d’œuvre , et  considérant  par  tout 

ce  très -noble  Rojaulme  , deçà  et  de -là  les 
monts  , ung  chas cun  aujourd’huy  soy  instam- 
ment exercer  et  travailler , part  à la  fortifica- 
tion de  sa  patrie  , et  la  défendre  : part  au  re- 
poulsement  des  ennemis  , et  les  offendre , le 
tout  en  police  tant  belle  , en  ordonnance  si 
niirificque  , et  à profile t tant  évident  pour 
l’advenir  ( car  désormais  sera  France  super- 
bement bournée  , seront  François  en  repos 
asseurez  ) que  peu  de  chose  me  retient , que 
je  n entre  en  l’ opinion  du  bon  FLeraclitus  , 
affermant  guerre  estre  de  tous  biens  pere  : et 
croye  que  guerre  soit  en  Latin  dite  belle  , non 
par  antiphrase , ainsi  comme  ont  cuidé  cer- 
tains repetasseùrs  de  'vieilles  ferrailles  latines, 
parce  qu  en  guerre  , guiere  de  beau! té  ne 
•voyoiênt  : mais  absolument  et  simplement , 
par  raison  qu en  guerre  apparoisse  toute  es- 
pece de  bien  et  beau  , soit  decelée  toute  espece 
de  mal  et  laideur.  Qu  ainsi  soit , le  Roy  saige 
et  pacifie  Salomon  , n a sceu  mieulx  nous 
représenter  la  perfection  indicible  de  la  sa- 
pience divine  , que  la  comparant  à l’ordon- 
nance d’une  armée  en  camp  bien  équipée  et 
ordonnée.  Par  doneques  n estre  ad  script  et  en 
ranc  mis  des  nos  très  en  partie  offensive , qui 
m’ont  estimé  trop  imbecille  et  impotent  : de 

V aultre  qui  est  clefensive  n estre  employé  aul- 
cunement , fust-  ce  portant  hotte  , cachant 
crotte , ou  cassant  motte  , tout  m'es  toit  in- 
different: ay  imputé  à honte  plus  que  médio- 
cre , estre  veu  spectateur  ocieux  de  tant  x ail- 
lons , diserts  et  chevalereux  personnaiges  qui 
en  xeuë  et  spectacle  de  toute  Europe  jouent 
ces  te  insigne  fable  et  tragicque  comedie , ne 
m es  ver tuer  de  moy-mesme  , et  non  y con- 
sommer ce  rien  mon  tout,  qui  me  res  toit.  Car 
peu  de  gloire  me  semble  accrois tre  à ceulx , 
qui  seullement  emploi ctent  leurs  yeulx  , au 
demeurant  y espargnent  leurs  forces  : celent 
leurs  escus , cachent  leur  argent,  se  grattent 
la  teste  avecq ’ ung  doigt , comme  Landores 
desgoustez  , baislent  aux  mouches  , comme 
xcaulx  de  dis  me  , chauvent  des  aureilles , 
comme  asnes  cl Arcadie  au  chant  des  musi- 
ciens, et  par  mines  en  silence,  signifient  q u ils 
consentent  à la  prosopopée. 

Prias  ce  chois  et  élection , ay  pensé  ne  faire 
exercice  inutile  et  importun  , si  je  remuois 
mon  tonneau  Diogenic  , qui  seul  m’est  resté 
du  naufraige  faict  par  le  passé  au  far.e  de 
Ma len con tre . yl  ce  trib allement  de  tonneau  , 
queferay-je  , à vos  tre  advis  ? Par  la  Vierge 
qui  se  rebrasse  , je  ne  sçay  encores.  Attendez 

ung  peu  que  je  hume  quelcque  traie  t de  ces  te 
bouteille  : c’est  mon  vray  et  seul  Helicon  : c’est 
ma  fontaine  Caballine  : c’est  mon  unicque 
enthusiasme.  Ici  beuvant  je  délibéré  , je  dis- 
cours , je  res  ouïs  et  concluds.  Apres  V épilogue 
je  ry , j’ escry , je  compose  , je  boy.  Ennius  beu- 
vant escripvoit , escripvant  beuvoit.  AEschylus 
( si  à Plutarche  foy  avez , in  Symposiacis  ) beu- 
voit  composant , beuvant  composoit.  Ilomere 
jamais  n escripvit  à jeun.  Caton  jamais  n’es- 
cnpvit  quapres  boire.  Affin  que  ne  me  dictes 
ainsi  vivre  sans  exemple  des  bien  louez  et 
mieulx  prisez.  Il  est  bon  et  frais  assez , comme 
vous  diriez  sur  le  commencement  du  second 
degré  : Dieu , le  bon  Dieu  Sabaoth , c’est-à- 
dire  des  armées  , en  soit  éternellement  loué.  Si 
de  mes  me  s vous  aultres  beuvez  ung  grand  ou 
deux  petits  coups  en  robbe  : je  n’y  trouve  in- 
convénient aulcun , pourveu  que  du  tout  louez 
IJ  ieu  uns*  tantinet. 

O 

Puis  doncques  que  tel  est  ou  mon  sort , ou 
ma  destinée  ( car  chascun  n est  octroyé  entrer 
et  habiter  Corinthe  , ) ma  deliberation  est  ser- 
vir et  ès  un  g s , et  ès  aultres  : tant  s’en  finit 
que  je  reste  cessateur  et  inutile.  Envers  les 
v as tadours , pionniers  et  rempareurs , je  feray 
ce  que  f tirent  Neptune  et  A polio  en  Troye 

Soubs  Laomeclon ce  que  feit  Renauld  de 
Montaulban  sur  ses  derniers  jours  : je  servirai 
les  massons , je  mettray  bouillir  pour  les  mas- 
sons , et  le  pasï  terminé  au  son  de  ma  mu- 
sette , mesurera y la  musarderie  des  musars . 
Envers  les  guerroyans  je  vay  de  nouveau  per- 
cer mon  tonneau  : et  de  la  traie  te  ( laquelle 
par  deux  précédais  volumes  -,  si  par  l impos- 
ture des  traducteurs  n eussent  esté  pervertis  et 
brouillez  , vous  feust  assez  congneüe  ) leur 
tirer  du  creu  de  nos  passe-temps  epicenaires 
un  g galant  Tiercin  , et  consécutivement  ung 
joyeulx  quart  de  Sentences  P antagruelicq ues . 
Par  moy  vous  sera  licite  les  appeller  Dioge- 
nicques.  Et  m auront  (puis  que  compaignon 
ne  puis  estre  ) pour  architriclin  loyal , refrais- 
chissant  à mon  petit  povoir  leur  retour  des 
alarmes  : et  laudateur , je  dy  infatigable , de 
leurs  proësses  et  glorieux  faicts  d’armes.  Je 
n y fauldray  par  Lapathium  ( acutum  ) de 
Dieu , si  Mars  ne  failloit  en  Quavesme  : mais 
il  s’en  donnera,  bien  garde  le  paillard  : me 
soubvient  toutesfois  avoir  leu  , que  Ptolemée 
fds  de  Lagus  , quelcque  jour,  entr  aultres  des - 
pouilles  et  butins  de  ses  conques  tes  , présen- 
tant aux  Egyptiens  en  plein  theatre , ung 
chameau  Bactrian  tout  noir , et  ung  esclave 

bigarré , tellement  que  de  son  corps  l'une  part 
es  toit  noire  , Faultre  blanche  ; non  en  com- 
partiment de  latitude  par  le  diaphragme  , 
comme  fut  celle  femme  sacrée  à Dénus  In- 
dique, laquelle  feut  recongneuë  du  Philosophe 
T'y  a fie  an  entre  le  fleuve  Hydaspes  et  le  mont 
Caucase  : mais  en  dimension  perpendiculaire 
( choses  non  encore  xeuës  en  Egypte  ) espe - 
roit  par  offre  de  ces  nouveaultez  l’amour  du 
peuple  envers  soy  augmenter.  Qu’en  advint-il? 
yî  la  production  du  chameau , tous  f eurent 
effrayez  et  indignez  : à la  xeuë  de  V homme 
hi  garré  aulcuns  se  mocquerent , aultres  F a- 
bominerent  comme  monstre  infâme  créé  par 
erreur  de  nature.  Somme  , F esperance  qu’il 
avoit  de  complaire  à ses  Egyptiens  , et  par 
ce  moyen  ex  tendre  F affection  qu’ils  lui  por- 
taient naturellement , lui  découla  des  mains. 
Entendit  plus  à plaisir  et  delices  , leur  estre 
choses  belles  , elegantes  et  parfaictes , que  ri- 
dicules et  monstrueuses.  Depuis  eut  tant  F es- 
clave que  le  chameau  en  mespris  : si  que  bien- 
tost  apres  par  négligence  et  faul te  clé  commun 
traie  tement , feirent  de  xie  à mort  es  change. 
Cestui  exemple  me  faict  entre  espoir  et  crainçte 
'varier, doubtant  que  pour  contentement  pour - 
pensé  je  rencontre  ce  que  f abhorre  , mon  thre - 

sor  soit  charbons  , pour  Venus  advienne  Bar- 
bet le  chien  : en  lieu  de  les  servir , je  les  fas- 
cke  : en  lieu  de  les  esbaudir , je  les  offense: 
en  lieu  de  leur  complaire , j e desplaise , et  soit 
mon  adventure  telle  que  du  coq  d’ Euclion  tant 
célébré  par  Plaute  en  sa  Marmite , et  par  Au- 
sone  en  son  Gryphon  et  ailleurs  lequel  pour  en 
grattant  avoir  descouvert  le  thresor , eut  Ici 
coppe-gorgée . Advenant  le  cas  ne  seroit-ce 
pour  chevroter?  Autrefois  est-il  advenu  , ad- 
venir encores  pourroit.  Non  fera  Hercules.  Je 
recongnois  en  eulx  tous  une  forme  spécifie ~ 
que  et  propriété  individuelle , laquelle  nos  ma- 
jeurs riommoient  P dntagruellisme  : moyen- 
nant laquelle  jamais  en  maulv  ai  se  partie  ne 
prendront  choses  quelconques.  Ils  congnois- 
tront  sourdre  de  bon , franc , et  loyal  couraige. 
Je  les  ay  ordinairement  meus  bon  vouloir  en 
payement  prendre , et  en  icellui  acquiescer  # 
quand  débilité  de  puissance  y ha  esté  asso- 
ciée. De  ce  poinct  expédié , à mon  tonneau 
je  retourne.  Sus  à ce  vin } compaings.  Enfans  , 
beuvez  ci  pleins  godets.  Si  boiz  ne  vous  semble  , 
laissez-le.  Je  ne  suis  de  ces  importuns  Lifre - 
lofres , qui  par  force , par  oultraige  et  violence 
contraignent  les  Lans  et  cornpaignons  trin- 
quer, voire  carous  , et  aüus  qui  pis  est.  Tout 

beuveur  de  bien , tout  goutteux  de  bien  , alté- 
rez } venans  à ce  mien  tonneau  y s’ils  ne  veu- 
lent, ne  boivent:  s’ils  veulent , et  le  vin  plais t 
au goust  de  la  Seigneurie  de  leurs  Seigneuries , 
boivent  franchement , librement , hardiment , 
sans  rien  payer , et  ne  V esp arguent.  Tel  est 
mon  decret.  Et  paour  n’ayez  que  le  vin  faille; 
comme  feit  ès  nopces  de  Cana  en  Cr aidée. 
Aultant  que  vous  en  tireray  parla  dille  , aul - 
tant  en  entonneray  par  le  bondon.  Ainsi  dé- 
ni ourer  a le  tonneau  inexpuisible.  Il  a source 
vive  et  veine  perpétuelle.  Tel  es  toit  le  breu- 
vaige  contenu  dedans  la  coupe  de  Tantalus  , 
représenté  par  figure  entre  les  saiges  Brach - 
mânes  : telle  es  toit  en  Iberie  la  montaigne  de 
sel  tant  celebrée  par  Caton  : tel  es  toit  le  ra- 
meau d’or  sacré  à la  Deesse  soubs terrain e , 
tant  célébré  par  Virgile.  C’est  un  g vray  Cor - 
nucopie  de  joyeuseté  et  raillerie.  Si  quelque- 
fois vous  semble  estre  expuisé  jusques  à la 
lie  : pourtant  ne  sera  sec.  Bon  espoir  y gist 
au  fond , comme  en  la  bouteille  de  P an  dora  / 
non  désespoir , comme  au  bussard  des  T)  an  ai- 
de s.  Notez  bien  ce  que  f ay  dict , etquelle  ma- 
niéré de  gentz  j’invite.  Car  (affin  que  personne 
n’y  soit  trompé  J à V exemple  de  Lucilius  , le- 
quel protestoit  n escripre  qu’à  ses  Tarentins  et 

Consentinois  : je  ne  V ay  perse  que  pour  vous 
beuveurs  cle  la  première  cuvée , et  Goutteux 
de  franc  alleu.  Les  gentz  Dorophages , avalleurs 
de  frimars , ont  au  cul  passions  assez,  et  assez 
sacs  au  crocq  pour  venaison , y vacquent s'ils 
veulent  : ce  n est  ici  leur  gihbier.  Des  cer- 
veaulx  à b ourle  t , grabeleurs  de  correction , ne 
me  parlés  ,je  vous  supplie  au  nom  et  reverence 
des  quatre  fesses  qui  vous  engendrerent , etd.e 
la  vivificque  cheville  , qui  pour  lors  les  cou - 
ploit:  Des  Caphards  encore  moins , quoy  que 
tous  soient  oultrez  , tous  verollez  , croustele - 
vez  , garnis  d’ alteration  inextinguible  , et 
manducation  insatiable.  Pourquoy  ? Pource 
quils  ne  sont  de  bien  , ains  de  mal , et  de  ce 
mal , duquel  journellement  à Dieu  requérons 
estre  délivrez  : quoy  qu'ils  contrefassent  q uel- 
quefois  des  gueux.  Oncques  vieil  singe  ne  feit 
belle  moue . Arriéré  mas  tins  , hors  de  la  qua - 
riere  : hors  de  mon  Soleil , Canaille  au  diable. 
Trenez  - vous  ici  culletans  articuler  mon  vin, 
et  compisser  mon  tonneau  ? V oyez-ici  le  bas- 
ton  que  Diogenes  par  tes tament  ordonna  es tre 
près  lui  posé  apres  sa  mort , pour  chasser , et 
Ci'ener  ces  larves  bustuaires  et  mastins  Cerbe - 
riques.  Pourtant  arriéré  Cagots.  Aux  ouailles 
mastins.  Hors  d'ici  Caphards  de  par  le  diable  f 

hay.  Estes-vous  encore  là , je  renonce  ma  part 
de  la  P apimonie , si  je  'vous  happe  G 22.  g 222. 
g 222222.  Devant , devant.  Iront  - ils  ? Jamais 
ne  puissiez-vous  fianter  qu’à  sanglades  d’es- 
trivieres.  Jamais  pisser  qu’à  V estrapade  , ja- 
mais esçhauffer  qu’à  coups  de  bas  ton. 

CHAPITRE  I. 

Comment  Pantagruel  transporta  une  Colonie 
de  Utopiens  en  Dipsodie. 

Pantagruel  avoit  entièrement conquesté  le 
pays  de  Dipsodie , en  icelluy  transporta  une  Co- 
lonie de  Utopiens,  en  nombre  de  9876645210 
hommes  sans  les  femmes  et  petits  enfans,  artisans 
de  touts  mes  tiers , et  professeurs  de  toutes  scien- 
ces liberales , pour  ledit  pays  refraischir , peupler 
et  aorner , mal  aultrement  habité  , et  desert  en 
grande  partie.  Et  les  transporta  non  tant  pour 

l’excessive  multitude  d’hommes  et  femmes  qui 
estoient  en  Utopie  multipliez  comme  locustes. 
Vous  entendez  assez , ja  besoing  n’est  d’advan- 
taige  vous  l’exposer  , que  les  Utopiens  avoient 
les  genitoires  tant  féconds  et  les  Utopiennes  por- 
toient  matrices  tant  amples , glouttes  , tenaces  et 
cellulées  par  bonne  architecture , que  au  bout 
de  chascun  neufviesme  mois  sept  enfans  pour  le 
moins  , que  masles  que  femelles , naissoient  par 
chascun  mariage:  à l’imitation  du  peuple  Judaïc 
en  Egypte  (si  de  Lyra  ne  déliré).  Non  tant  aussi 
pour  la  fertilité  de  sol , salubrité  du  ciel  et  com- 
modité du  pays  de  Dipsodie , que  pour  icelluy 
contenir  en  office  et  obéissance  par  nouveau  trans- 
port de  ses  anticques  et  feaulx  subjects.  Lesquels 
de  toute  mémoire  aultre  Seigneur  n’avoient  con- 
gneu,  recongneu,  advoüé,  ne  servy  que  luy.  Et 
lesquels  dès  lors  que  nasquirent  et  entrarent  au 
monde , avec  le  laict  de  leurs  meres  nourrices 
avoient  pareillement  succé  la  doulceur  et  débon- 
naireté de  son  régné , et  en  icelle  estoient  touts- 
dis  conficts  et  nourris.  Qui  estoit  espoir  certain , 
que  plustost  defauldroient  de  vie  corporelle , que 
de  ceste  première  et  unicque  subjection  naturel- 
lement deuë  à leur  Prince , quelcque  lieu  que 
feussent  espars  et  transportez.  Et  non  seullement 
tels  seroient  euîx  et  les  enfans  successivement 

naissans  de  leur  sang,  mais  aussi  en  cette  feaulté 
et  obéissance  entretiendroient  le  s nations  de  nou- 
veau adjoinctes  à son  Empire.  Ce  que  véritable^ 
ment  advint , et  ne  feut  aucunement  frustré  en 
sa  deliberation.  Car  si  les  Utopiens  avant  cestuy 
transport  avoient  esté  feaulx  et  bien  recongnois- 
sans,  les  Dipsodes  avoir  peu  de  jours  avecq’eulx 
conversé , festoient  encore  d’advantaige  par  ne 
sçay  quelle  ferveur  naturelle  en  touts  humains 
au  commencement  de  toutes  œuvres  , qui  leur 
viennent  à gré.  Seullement  se  pîaignoient  obtes- 
tans  touts  les  cieulx  et  intelligences  motrices  , de 
ce  que  plustost  n’estoit  à leur  notice  venue  la 
renommée  du  bon  Pantagruel. 

Noterez  doncq’ici,  Beuveurs,  que  la  maniéré 
d’entretenir  et  retenir  pays,  nouvellement  con- 
questez  n’est  (comme  ha  esté  l’opinion  erronée 
de  certains  esperits  tyrannie ques  à leur  dam  et 
deshonneur)  les  peuples  pillant , forçant , anga- 
riant , ruinant , mal  vexant  et  régissant  avecq 
verges  de  fer  : brief  les  peuples  mangeant  et  dé- 
vorant, en  la  façon  qu’Homere  appelle  le  Roy 
inique  Demoboron , c’est-à-dire,  mangeur  de 
peuple.  Je  ne  vous  allegueray  à ce  propos  les 
histoires  anticques,  seullement  vous  revocqueray 
en  recordation  de  ce  qu’en  ont  veu  vos  peres , 
et  vous-mesmes  si  trop  jeunes  n’estes.  Comme 

enfant  nouvellement  nay  les  fault  allaiter,  bercer, 
es  jouir.  Connue  arbre  nouvellement  planté,  les 
fault  appuyer , asseurer , deffendre  de  toutes 
vimeres,  injures  et  calamités.  Comme  personne 
saulvée  de  longue  et  forte  maladie , et  venant 
à convalescence  , les  fault  choyer  , espargner , 
restaurer  : de  sorte  qu’ils  conçoivent  en  soy  ceste 
opinion,  n’estre  au  monde  Roy  ny  Prince,  que 
moins  voulsissent  ennemy , plus  optassent  amy. 
Ainsi  Osiris  , le  grand  Roy  des  Egyptiens,  toute 
la  terre  conquesta , non  tant  à force  d’armes  , 
que  par  soulagement  des  an  gariez;  enseignemens 
de  bien  et  salubrement  vivre,  loix  commodes, 
gracieuseté  et  bienfaicts.  Pourtant  du  monde  feut- 
il  surnommé  le  grand  Roy  Evergetes  (c’est-à-dire 
bienfacteur)  par  le  commandement  de  Jupiter 
faict  à une  Pamyle.  De  faict,  Hesiode  en  sa  Hié- 
rarchie colloque  les  bons  Démons  (appeliez , si 
voulez , Anges)  comme  moyens  et  médiateurs  des 
Dieux  et  hommes;  supérieurs  des  hommes,  infe- 
rieurs des  Dieux.  Et  pource  que  par  leurs  mains 
nous  adviennent  les  richesses  et  biens  du  ciel , 
et  sont  continuellement  envers  nous  bienfaisans , 
tousjours  du  mal  nous  preservans,  les  dict  estre 
en  office  de  Roy  s:  comme  bien  tousjours  faire, 
jamais  mal , estant  acte  uniequement  Royal. 
Ainsi  feut  Empereur  de  l’univers  Alexandre 

Macedon.  Ainsi  feut  par  Hercules  tout  le  Con- 
tinent possédé , les  humains  soulageant  des  mons- 
tres, oppressions,  exactions  et  tyrannies;  en  bon 
traictement  les  gouvernant  : en  équité  et  justice 
les  maintenant  : en  henigne  police  et  loix  con- 
venantes à l’assiete  des  contrées,  les  instituant; 
suppléant  à ce  qui  défaillait  : ce  que  abondoit 
ravallant  : et  pardonnant  tout  le  passé  aveoq’ 
oubliance  sempiternelle  de  toutes  les  offenses 
precedentes  : comme  estoit  l’amnestie  des  Athé- 
niens , lorsque  feurent  par  la  proesse  et  industrie 
de  Thrasibulus  les  Tyrans  exterminez  : depuis 
en  Rome  exposée  par  Cicéron,  et  renouvelle© 
soubs  l’Empereur  Aurelian.  Ce  sont  les  philtres, 
ïynges  et  attraicts  d’amour , moyennant  lesquels 
pa&ificquement  on  retient  ce  que  péniblement 
on  a voit  conquesté.  Et  plus  en  heur  ne  peult  le 
conquérant  régner,  soit  Roy,  soit  Prince,  ou 
Philosophe,  que  faisant  justice  à vertus  succéder. 
Sa  vertus  est  apparuë  en  la  victoire  et  conqueste. 
Sa  justice  apparoistra  en  ce  que  par  la  volunté 
et  bonne  affection  du  peuple  donnera  loix,  pu- 
bliera edicts,  establira  religions,  fera  droict  à 
ung  chascun,  comme  de  Octavian  Auguste  dict 
le  noble  poëte  Maro  : 

Il , qui  estoit  victeur , par  le  vouloir 

Des  gents  vaincus , faisoit  ses  Loix  valoir. 

C’est  pourquoy  Komere  en  son  Iliade,  les  bons 
Princes  et  grands  Roys  appelle  Kosmitoras  laon , 
c’est-à-dire  , ornateurs  des  peuples  Telle  estoit 
la  considération  de  Numa  PompÜius , Roy  second 
des  Romains , juste , politic  et  Philosophe , quand 
il  ordonna  au  Dieu  Terme,  le  jour  de  sa  feste, 
qu’on  nommoit  Terminales  , rien  n’estre  sacrifié , 
qui  eust  prins  mort  : nous  enseignant  que  les 
termes,  frontières  et  annexes  desRoyaulmes  con- 
vient en  paix,  amitié,  débonnaireté,  garder  et 
régir,  sans  ses  mains  souiller  de  sang  et  pillerie. 
Qui  aultrement  faict , non  seullement  perdra 
l’acquis,  mais  aussi  patira  ce  scandale  et  oppro- 
bre , qu’on  l’estimera  mal  et  à tort  avoir  acquis  : 
par  ceste  conséquence , que  l’acquest  luy  est  entre 
mains  expiré.  Car  les  choses  mal  acquises  mal 
dépérissent.  Et  ores  qu’il  en  eut  toute  sa  vie 
pacificque  jouissance  : si  toutesfois  l’acquest  dé- 
périt en  ses  hoirs , pareil  fera  le  scandale  sus  le 
defunct , et  sa  mémoire  en  malédiction  comme 
de  conquérant  inicque.  Car  vous  dictes  en  pro- 
verbe commun:  Des  choses  mal  acquises,  le  tiers 
hoir  ne  jouira.  Notez  aussi , Goutteux  fieffez  , en 
cestuy  article,  comment  par  ce  moyen  Pantagruel 
feit  d’ung  Ange  deux,  qui  est  accident  opposite 
au  conseil  de  Charlemaigne , lequel  feit  d’ung 
diable  deux , quand  il  transporta  les  Saxons  en 

Flandres , et  les  Flamands  en  Saxe.  Car  non  pou- 
vant en  subjection  contenir  les  Saxons  par  luy 
adjoincts  à l’Empire , qu’à  touts  momens  n’en- 
trassent en  rébellion , si  par  cas  estoit  distraict  en 
Hespaigne , ou  aultres  terres  loingtaines  : les  trans-- 
porta  en  pays  sien , et  obéissant  naturellement , 
savoir  est  Flandres  : et  les  Hannuiers  et  Flamands 
- ses  naturels  subjects  transporta  en  Saxe,  non  doub- 
lant de  leur  feaulté , encore  qu’ils  transmigrassent 
en  régions  estranges.  Mais  advint , que  les  Saxons 
continuèrent  en  leur  rébellion  et  obstination  pre- 
mière: et  les  Flamands  liabitans  en  Saxe,embeu- 
rent  les  meurs  et  contradictions  des  Saxons. 

CHAPITRE  IL 

Comment  Panurge  feut  f aie  b Chastelain  de 
Salmigondin  en  Dipsodie , etmangeoit  son 
bled  en  herbe. 

D onnant  Pantagruel  ordre  au  gouverne- 
ment de  toute  Dipsodie , assigna  la  chastelenie 
de  Salmigondin  à Panurge , valant  par  chascun 
an,  678910789  Pujyaulx  en  deniers  certains, 
non  comprins  lincertation  du  revenu  des  Pla- 
nctons et  Cacqueroles,  montant  bon  an  mal  an 
de  2455768  à 2455769  moutons  à la  grande  laine. 
Qiielquesfois  revenoit  à 1234  554521  Seraph , 
quand  estoit  bonne  année  de  Cacqueroles  , et 
Hanetons  de  requeste  : mais  ce  n’estoit  touts  les 
ans.  Et  se  gouverna  si  bien  et  prudemment  Mon- 
sieur le  nouveau  Chastelain , qu’en  moins  de  qua- 
torze jours  il  dilapida  le  revenu  certain  et  incer- 
tain de  sa  chastelenie  pour  trois  ans.  Non  pro- 
prement dilapida,  comme  vous  pouriez  dire,  en 
fondations  de  monastères,  érections  de  temples  , 
bastimens  de  collieges  et  hospitaulx,  ou  jectant 
son  lard  aux  chiens.  Mais  despendit  en  mille 
petits  banequets  et  festins  joyeulx , ouverts  à 
touts  venans , mêmement  à touts  bons  compai- 

gnons  , jeunes  fillettes  et  mignonnes  Gualoises. 
Abatans  bois , bruslant  les  grosses  souches , pour 
la  vente  des  cendres , prenant  argent  d’avance  , 
acceptant  chier , vendant  à bon  marché,  et  man- 
geant son  bled  en  herbe.  Pantagruel  adverti  de 
l’affaire  , n’en  feut  en  soy  aulcunement  indigné , 
fasché,  ne  marry.  Je  vous  ay  ja  dict  et  encore 
recly , que  c ’estoit  le  meilleur  petit  et  grand  bon 
homrnet  qu’oncques  ceignit  espée.  Toutes  choses 
prenoit  en  bonne  partie , tout  acte  interpretoit 
à bien.  Jamais  ne  se  tormentoit,  jamais  ne  se 
scandalizoit.  Aussi  eust-il  esté  bien  for-issu  du 
deiRcque  manoir  de  raison , si  aultrement  se  feust 
contristé  ou  altéré.  Car  touts  les  biens  que  le 
ciel  couvre , et  que  la  terre  contient  en  toutes 
ses  dimensions,  haulteur,  profundité,  longitude 
et  latitude  , lie  sont  dignes  d’esmouvoir  nos  affec- 
tions et  troubler  nos  sens  et  esperits.  Seullement 
tira  Panurge  à part , et  doulcettement  luy  re- 
monstra  que  si  ainsi  vouloir  vivre , et  n’estre  aul~ 
trement  mesnagiér,  impossible  seroit , ou  pour 
le  moins  , bien  difficile  , le  faire  jamais  riche. 
Riche  ? répondit  Panurge.  Aviez-vous  là  fermé 
vostre  pensée  ? Aviez-vous  en  seing  prias  me 
faire  riche  en  ce  monde?  Pensez  vivre  joyeulx 
de  par  ly  bon  Dieu  et  ly  bons  homs.  Aultre  soing , 
aultre  soucy  ne  soit  receu  au  sacrosainct  domicile 


*5  OE  U y R E S 

de  vostre  celeste  cerveau.  La  sérénité  d’iclluy 
jamais  ne  soit  troublée  par  nues  quelconcques 
de  pensement  passemcnté  de  meshaing  et  fas- 
clierie.  Vous  vivant  joyeulx,  gaillard,  déliait,  je 
ne  seray  riche  que  trop.  Tout  le  monde  crie  mes- 
naige , mesnaige,  mais  tel  parle  de  mesnaige,  qui 
ne  sçaitmie  que  c’est. 

C est  de  moy , qu’il  fault  conseil  prendre.  Et 
de  moy  pour  ces  te  heure  prendrez  advertissement 
que  ce  qu  on  m inpute  à vice , a esté  imitation 
des  Université  et  Parlement  de  Paris:  lieux  esquels 
consiste  la  vraye  source  et  vive  idée  de  Pantheo- 
logie , de  toute  justice  aussi.  Hereticque  qui  en 
doubte , et  fermement  ne  le  croit.  Ils  toutefois 
en  ung  jour  mangent  leur  Evesque , ou  le  revenu 
de  1 Evesché  (c’est  tout  ung)  pour  une  année 
entière  , voire  pour  deux  aulcunesfois.  C’est  au 
jour  qu’il  y faict  son  entrée.  Et  n’y  ha  lieu  d’ex- 
cuse s’il  ne  vouloit  estre  lapidé  sus  l’instant.  A 
esté  aussi  acte  des  quatre  vertus  principales.  De 
prudence , en  prenant  argent  d’avance.  Car  on 
ne  scait  qui  mord,  ny  qui  ruë.  Qui  sçait  si  le 
monde  durera  encore  trois  ans  ? Et  ores  qu’il 
durast  d’advantaige  , est-il  homme  tant  fol,  qui 
s’osas t promettre  vivre  trois  ans  ? 

Oncq’  homme  n'eut  les  Dieux  tant  bien  à main , 

Qu’asseuré  feust  de  vivre  au  lendemain. 

De  Justice  commutative , en  acceptant  chier 
( je  dy  à crédit)  vendant  à bon  marché  (je  dy 
argent  comptant).  Que  dict  Caton  en  sa  mesna- 
gerie  sur  ce  propos'/  Il  fault  (dict-il)  que  le  pere- 
famille  soit  vendeur  perpétuel.  Par  ce  moyen  est 
impossible  qu’enfin  riche  ne  devienne  si  tousjours 
dure  l’apotheque.  Distributive,  donnant  à repaistre 
aux  bons  (notez  bons)  et  gentils  compaignons , 
lesquels  Fortune  avoit  jectez  comme  Ulysses  sur 
le  roc  de  boii  appétit , sans  provision  de  man- 
geaille  : et  aux  bonnes  (notez  bonnes)  et  jeunes 
Gualoises  (notez  jeunes).  Car  selon  la  sentence 
d’Hippocrates  , jeunesse  est  impatiente  de  faim  , 
mesmement  si  elle  est  vivace  , alaigre , brusque , 
mouvante  , voltigeante , gualoise.  Lesquelles  vo- 
lontiers et  de  bon  hait  font  plaisir  à gents  de 
bien  : et  sont  Platonicques  et  Ciceronianes , jus- 
ques  là  quelles  se  reputent  estre  au  monde 
nées  , non  pour  soy  seulement , ains  de  leurs 
propres  personnes  font  part  à leurs  parties , part 
à leurs  amis.  De  Force,  en  abatant  les  gros  arbres 
comme  un  second  Milo  , ruinant  les  obscures 
forests  , tesnieres  de  loups , de  sangliers , de  re- 
gnards , réceptacles  de  brigans  et  meurtriers  , 
taupinières  d assassinateurs  , officines  de  faulx 
monnoyeurs , retraictes  d’hereticques:  et  les  coin- 
planissant  en  claires  garigues  et  belles  bruieres , 

jouant  des  haulx  bois  et  musettes , et  préparant 
les  sieges  pour  la  nuiçt  du  jugement.  De  Tempe- 
rance:  mangeant  mon  bled  en  herbe  comme  ung 
liermite , vivant  de  salades  et  racines  : me  éman- 
cipant des  appétits  sensuels  : et  ainsi  espargnant 
pour  les  estropiats  et  souffreteux.  Car  ce  faisant 
j’espargne  les  sercleurs  qui  gaignent  argent , les 
mestiviers  qui  boivent  voluntiers  , et  sans  eaüe  : 
h > glaneurs  esquels  fault  de  la  fouace  : les  bai  eues 
qui  ne  laissent  ail,  oignon,  ne  eschalotte  és  jar- 
dins par  Fauctorité  de  Tbestilis  Vergi  liane  : les 
m eus  nier  s qui  sont  ordinairement  larrons  : et  les 
boulengiers  qui  ne  valent  guieres  mieulx.  Est- ce 
petite  espargne  ? Oultre  la  calamité  des  mulots, 
le  d esche t des  greniers , et  la  mangeaille  des  clia- 
rantons  et  mourrins. 

De  bled  en  herbe  vous  faictes  belle  saulce 
verde , de  legiere  concoction , de  hu  ile  diges- 
tion, laquelle  vous  espanouit  le  cerveau,  esbaudit 
les  esperits  animaulx , resjouit  la  veuë  , ouvre 
1 appétit , delecte  le  goust,  asseure  le.cueur,  cha- 
touille la  langue , faict  le  tainct  clair , fortifie  les 
muscles  , tempere  le  sang,  allégé  le  diaphragme  , 
refraischit  le  foje  , desopile  la  râtelle  , soulaige 
les  roignons,  assouplist  les  reins,  desgourdit  les 
spondiies , vuide  les  ureteres  , dilate  les  vases 
spermaticques,  abbrevie  les  cremasteres,  expurge 

la  vessie,  enfle  les  genitoires  , corrige  le  pré- 
puce , incruste  le  balane  , rectifie  le  membre  : 
vous  faict  bon  ventre,  bien  rot  té  r , vessir,  peter, 
fianter,  uriner,  esternuer,  sangloutir,  roussir, 
cracher,  vomiter,  baisler,  moucher,  haleiner  , 
respirer , ronfler , suer , dresser  le  virolet , et  mille 
aultres  rares  advantaiges.  J’entends  bien  (dist 
Pantagruel)  , vous  inferez  , que  gents  de  peu 
d’espeiit  ne  scauroient  beaucoup  en  brief  temps 
despendre.  V ous  n’estes  le  premier  qui  ait  conceu 
ceste  heresie.  Néron  le  maintenoit  et  sus  touts 
humains  admiroit  C.  Caligula  son  oncle , lequel 
en  peu  de  jours  avoit  par  invention  nririfieque 
despendu  du  tout  l’avoir  et  patrimoine , que  Tibe- 
rius  luy  avoit  laissé. 

Mais  en  lieu  d’observer  les  Loix  cœnaires  et 
sumptuaires  des  Rommains , la  Orchie,  la  Fan- 
nie , là  Didie  , la  Licinie , la  Cornelie  , la  Lepi- 
daine , la  Antie,  et  des  Corinthiens  , par  lesquelles 
estoit  rigoureusement  à ung  chascun  deffendu  , 
plus  par  an  despendre  que  ne  portoit  son  annuel 
revenu.  Vous  avez  faict  Protervie  , qui  estoit 
entre  les  Rommains  sacrifice  , tel  que  de  l’ai- 
gneau  pascal  entre  les  Juifs.  Il  y convenoit  tout 
mangeable  manger,  le  reste  jecter  au  feu,  rien 
ne  reserver  au  lendemain.  Je  le  peulx  de  vous 
justement  dire , comme  le  dist  Caton  d’Albidius  , 

lequel  avoir  en  excessive  despense  mangé  tout 
ce  qu’il  possedoit,  et  restant  seulement  une  mai- 
son , il  mist  le  feu  dedans,  pour  dire,  consum- 
mabunz  est,  ainsi  que  depuis  dist  Sainct  Tho- 
mas d’Aquin  , quand  il  eust  la  lamproye  toute 
mangée  : Cela  non  force. 

CHAPITRE  III. 


CommeJit  Panurge  loué  les  deb  Leurs  et  em- 
prunteurs. 

M aïs  (demanda  Pantagruel)  quand  serez-vous 
liors  de  debtes?  Es  Calendes  Grecques, respondit 
Panurge  : lorsque  tout  le  monde  sera  content, 
et  que  serez  heritier  de  vous-mesme.  Dieu  me 
garde  d’en  estre  hors.  Plus  lors  ne  trouverois  qui 
ung  denier  me  prestast.  Qui  au  soir  ne  laisse 
levain , ja  ne  fera  au  matin  lever  paste.  Debvez- 
vous  tous  jours  à quelcq’ung  ? Par  ieelluy  sera 
continuellement  Dieu  prié  , vous  donner  bonne  , 
longue  et  heureuse  vie:  craignant  sa  debte perdre 
tous] ours  bien  de  vous  dira  en  toute  compaignie  , 
tousjours  nouveaulx  créditeurs  vous  acquestera  : 
affin  que  par  eulx  vous  faciez  vorsure , et  de  terre 
d’aultrui  remplissez  son  fossé.  Quand  jadis  en 
Gaule,  par  l’institution  des  Druides,  les  serfs, 
varlets  et  appariteurs  estoient  touts  vifs  bruslez 
aux  funérailles  et  exeques  de  leurs  Maistres  et 
Seigneurs  , n’a  voient- ils  belle  paour  que  leurs 
Maistres  et  Seigneurs  mourussent?  Car  ensemble 
force  leur  estoit  mourir.  Ne  prioient-ils  conti- 
nuellement leur  grand  Dieu  Mercure  avecq.  Dis 

le  pere  aux  escutz  longuement  en  santé  les  con- 
server ? N’estoient-ils  soigneux  de  bien  les  traièter 
et  servir  ? Car  ensemble  povoient- ils  vivre , au 
moins  jusqu’à  la  mort.  Croyez  qu’en  plus  fer- 
vente dévotion  vos  créditeurs  prieront  Dieu  que 
vivez , craindront  que  mourez,  d’aultant  que  plus 
aiment  la  manche  que  le  bras,  et  la  clenare  que 
la  vie.  Tesmoings  les  usuriers  de  Landerousse  qui 
n’aguieres  se  pendirent  voyants  les  bleds  et  vins 
ravaller  en  prix , et  bon  temps  retourner.  Panta- 
gruel rien  ne  respondant  continua  Panurge:  Yray 
bot , quand  bien  j’y  pense , vous  me  remettez 
à p'oinct  en  ronfle  veuë  , me  reprochant  mes 
debtes  et  créditeurs.  Dea  en  ceste  seule  qualité 
me  reputois  auguste , reverend  et  redoubtable , 
que  sus  l’opinion  de  touts  Philosophes  (qui  disent 
rien  de  rien  n’estre  faict)  rien  ne  tenant , ny 
matière  première , estoi  t facteur  et  créateur.  Avoir 
crée , Quoy  ? tant  de  beaulx  et  bons  créditeurs. 
Créditeurs  sont  (je  le  maintiens  jusques  au  feu 
exclusivement)  créatures  belles  et  bonnes.  Qui 
rien  ne  preste , est  créature  laide  et  maulvaise  : 
créature  du  grand  villain  diantre  d’enfer.  Et  faict, 
Quoy  ? Debtes.  O chose  rare  et  antiquaire  ! Debtes , 
dy-je,  excedentes  le  nombre  des  syllabes  résul- 
tantes au  couplement  de  toutes  les  consonantes 
avec  lés  vocales , jadis  projetté  et  compté  par 

le  noble  Xenocrates.  A la  numerosité  des  cré- 
diteurs , si  vous  estimez  la  perfection  des  deb- 
tenrs  , vous  ne  errerez  en  Arithëmeticque  pra- 
ticque.  Cuidez-vous  que  je  suis  aise,  quand  touts 
les  matins  autour  de  moy,  je  voy  ces  créditeurs 
tant  humbles , servilables  et  copieux  en  reve- 
rences?  Et  quand  je  note  que  moy  faisant  à l’ung 
visaige  plus  ouvert  et  chiere  meilleure  que  ës 
aultres , le  paillard  pense  avoir  sa  depesclie  le 
premier,  pense  estre  le  premier  en  date,  et  de 
mon  ris  cuide  que  soit  argent  comptant.  Il  m’est 
advis  que  je  jouë  encore  le  Dieu  de  la  passion, 
de  Saulmur , accompaigné  de  ses  Anges  et  Clie- 
rubinst  Ce  sont  mes  candidats  , mes  parasites , 
mes  salueurs  , mes  diseurs  de  bons  jours,  mes 
orateurs  perpétuels.  Et  pensois  véritablement  en 
debtes  consister  la  montaigne  de  vertus  Heroïc- 
que,  descripte  par  Hesiode,  en  laquelle  je  tenois 
degré  premier  de  ma  licence , à laquelle  touts 
humains  semblent  tirer  et  aspirer.  Mais  peu  y 
montent  pour  la  difficulté  du  chemin  , voiant 
aujourd’hui  tout  le  monde  en  désir  fervent,  et 
strident  appétit  de  faire  debtes  et  créditeurs  nou- 
veaulx.  Toutesfuis  il  n’est  debteur  qui  veult:  il 
ne  faict  créditeurs  aui  veult.  Et  vous  me  voulez 

débouter  de  cette  félicité  soubeline , vous  me 
demandez  quand  seray  hors  de  debtes?  Bien  pis 

y ha,  je  me  donne  à Sainct  Babolin  le  bon  Sainct, 
en  cas  que  toute  ma  vie  je  n’ay  estimé  debtes 
estre  comme  une  connexion  et  colliguance  des 
cieulx  et  terre:  ung  entretenement  unicque  de 
l’humain  lignaige,  je  dy,  sans  lequel  bien-tost 
touts  humains  périraient  : estre  par  advanture  celle 
grande  ame  de  l’Univers,  laquelle  selon  les  Aca- 
demicques  toutes  choses  vivifie.  Quainsi  soit  , 
representez-vous  en  esperit  serain  l’idée  et  forme 
de  quelcque  monde  ; prenez , si  bon  vous  semble  , 
le  trentiesme  de  ceulx  que  imaginoit  le  Philo- 
sophe Metrodorus , auquel  11e  soit  debteur  ny 
créditeur  aulcun.  Ung  monde  sans  debtes , là  entre 
les  astres  ne  sera  cours  régulier  quelconque.  'Pons 
seront  en  desarroy.  Jupiter  ne  s’estimant  debteur 
a Saturne , le  déposera  de  sa  sphere , et  avecque 
sa  chaine  Homericque  suspendra  toutes  les  intel- 
ligences , Dieux,  Cieulx,  Démons,  Genies,  He- 
roës , Diables , Terre , Mer , touts  elemens.  Saturne 
se  ralliera  avecq  Mars , et  mettront  tout  ce  monde 
en  perturbation.  Mercure  ne  vouldra  soy  asservir 
ès  aultres , plus  ne  sera  leur  Camille  , comme  en 
langue  Hetrusque  estoit  nommé.  Car  il  ne  leur 
est  rien  debteur.  Venus  11e  sera  venerée  : car  elle 
n’aura  rien  près  té,  La  Lune  restera  sanglante  et 
tenebreuse.  A quel  propos  luy  departiroitle  Soleil 
sa  lumière  ? Il  n’y  serait  en  rien  tenu:  le  Soleil 

ne  luira  sur  leur  terre:  les  astres  n’y  feront  in- 
fluence bonne.  Car  la  terre  desistteroit  leur  prester 
nourrissement  par  vapeurs  et  exhalations  : des- 
quelles disoit Heraclitus,  prouvoient les  Stoïciens, 
Cicéron  maintenait  estre  les  estoiles  alimentées. 
Entre  les  éléments  ne  sera  symbolisation , alter- 
nation, ne  transmutation  aulcune.  Car  l’ung  ne 
se  reputera  obligé  à l’aultre:  il  ne  luy  avoit  rien 
preste.  De  terre  ne  sera  faicte  eaüe,  l’eaüe  en 
aer  ne  sera  transmuée  : de  l’aer  ne  sera  faict  feu  : 
le  feu  n'eschauffera  la  terre.  La  terre  rien  ne 
produira  que  Monstres  , Titanes,  Géants , il  n’y 
pluira  pluie  , n’y  luira  lumière , n’y  ventera  vent, 
n’y  sera  esté  ne  autonne.  Lucifer  se  desliera,  et 
sortant  du  profond  d’enfer  avecq  les  Furies , les 
Poines,  et  diables  cormjs,  vouldra  dénicher  des 
cieulx  touts  les  Dieux,  tant  des  majeurs  comme 
des  mineurs  peuples.  De  cestuy  monde  rien  ne 
prestant  ne  sera  qu’une  chiennerie , qu’une  brigue 
plus  anomale , que  celle  du  Recteur  de  Paris  : 
qu’une  diablerie  plus  confuse  que  celle  des  leux 
de  Doiie.  Entre  les  humains  l’ung  ne  saulvera 
l’aultre  : il  aura  beau  crier  à l’aide , au  feu , à 
l’eaüe,  au  meurtre:  personne  n’ira  au  secours. 
Pourquoy  ? il  n’avoit  rien  preste,  on  ne  luy  deb- 
voit  rien.  Personne  n’ha  interest  en  sa  conflagra- 
tion , en  son  nauffraige , en  sa  ruine , en  sa  mort. 

Aussi  bien  ne  prestoit-il  rien.  Aussi  bien  n’enst-il 
pas  apres  rien  preste.  Bref,  de  cestuy  monde 
seront  bannies  Foy , Espérance , Charité  : Car  les 
hommes  sont  nayz  pour  Faide  et  secours  des 
hommes.  En  lieu  d’elles  succéderont  Défiance, 
Mespris , Rancune , avecq  la  cohorte  de  touts 
maulx,  toutes  malédictions  et  toutes  miseres.  V ous 
penserez  proprement  que  là  eu'st  Pandora  versé 
sa  bouteille'.  Les  hommes  seront  loups  ès  hommes  : 
loups-garoux  et  lutins , comme  feurent  Lycaon , 
Bellerophon,  Nabucliodonosor : briguans,  assas- 
sineurs  , empoisonneurs , mal- faisans  , mal-pen- 
sans  , maLveillans , haine  portans  : ung  chascun 
contre,  touts , comme  Ismaël , comme  Metabus  , 
comme  Timon  Athénien , qui  pour  ces  te  cause 
feut  surnommé  Misantliropos.  Si  que  chose  plus 
facile  en  nature  seroit  nourrir  en  Faer  les  pois- 
sons, paistre  les  cerfs  au  fond  de  l’Océan,  que 
supporter  ceste  truandaille  de  monde  qui  rien 
ne  preste.  Par  ma  foy , je  les  hay  bien.  Et  si 
au  patron  de  ce  fascheux  et  chagrin  monde  rien 
ne  prestant,  vous  figurez  l’aultre  petit  monde, 
qui  est  l’homme  , vous  y trouverez  ung  terrible 
tintamarre.  La  teste  ne  vouldra  prester  la  veuë 
de  ses  yeulx,  pour  guider  les  pieds  et  les  mains. 
Les  pieds  ne  la  daigneront  porter  : les  mains 
cesseront  travailler  pour  elle.  Le  cueur  se  fas- 

cliera  de  tant  se  mouvoir  pour  les  pouls  des  mem- 
bres , et  ne  leur  prestera  plus.  Le  poulmon  ne 
lny  fera  prest  de  ses  souflets.  Le  foys  ne  luy 
envoyera  sang  pour  son  entretien.  La  vessie  ne 
vouldra  estre  debitrice  aux  roignons.  L’urine  sera 
supprimée.  Le  cerveau  considérant  ce  train  des- 
naturé,  se  mettra  enresverie,  et  ne  baillera  senti- 
ment ès  nerfs,  ny  mouvement  és  muscles.  Somme , 
en  ce  inonde  desfrayé  , rien  ne  debvant , rien  ne 
prestant,  rien  n’empruntant , vous  voirrez  une 
conspiration  plus  pernicieuse,  que  n’a  figuré  Esope 
en  son  apologue.  Et  périra  sans  doubte:  non  périra 
seullement,  mais  bien-tost  périra,  feust-ce  Escu~ 
lapius  mesme.  Et  ira  soubdain  le  corps  en  putré- 
faction : lame  toute  indignée  prendra  cours  à 
touts  les  diables , apres  mon  argent. 

CHAPITRE  IV. 

Continuation  du,  discours  de  Panurge  à la 
louange  des  presteurs  et  debteurs. 

A U contraire  représentez- vous  ung  monde  aultre, 
auquel  ung  cliascun  preste:  ung  chaseun  doibve, 
touts  soient  debteurs,  touts  soient  presteurs.  O 
quelle  harmonie  sera  parmy  les  réguliers  mouve- 
î tiens  des  cieulx  ! Il  m’est  advis  que  je  l’entends 
aussi  bien  que  feit  oncques  Platon.  Quelle  sym- 
pathie entre  les  éléments.  O comment  Nature  s’y 
delectëra  en  ses  œuvres  et  productions  ! Cérès 
chargée  de  bleds,  Bacchus  de  vins  , Flora  de 
fleurs , Pomona  de  fruicts , J lino  en  son  aer  serain, 
semaine , salubre,  plaisante.  Je  me  perds  en  ces  te 
contemplation.  Entre  les  humains  paix , amour , 
dilection , fidelité , repos , bancquets , festins , joye , 
liesse,  or , argent , «pienuë  monnoye,  chaisnes  , 
bagues , marchandises  troteront  de  main  en  main. 
Nul  procès,  nul  guerre,  nul  débat,  nul  n’y  sera 
usurier,  nul  eschart,  nul  chichart,  nul  refusant. 
Vray  Dieu ^ ne  sera-ce  l’Eage  d’Or?  le  régné  de 
Saturne  ? L’idée  des  régions  Olympicques  : es- 
quelles  toutes  aultres  vertus  cessent,  charité  seule 
régné,  regente,  domine,  triumphe?  Touts  seront 
bons,  touts  seront  beaulx,  touts  seront  justes* 

O monde  heureux!  O gents  de  cestuy  monde 
heureux!  O beats  trois  et  quatre  fois!  Il  m’est 
advis  que  j’y  suis!  Je  vous  jure  bon  vray  Bis, 
que  si  cestuy  monde  eust  Pape , foizonnant  en 
Cardinaulx , et  associé  de  son  sacré  colliege,  en 
peu  d’années  vous  y voîrriez  les  Sainets  plus  drus , 
plus  miraclificques , à plus  de  leçons,  plus  de 
vœux , plus  de  bastons  et  plus  de  chandelles  , 
que  ne  %ont  touts  ceulx  des  neuf  Eveschez  de 
Bretaigne , excepté  seullement  Sainct  Ives.  Je  vous 
prie  considérez  commen  t le  noble  Patelin  voulant 
deïfier , et  par  divines  louanges  mettre  jusques 
au  tiers  ciel , le  Pere  de  Guillaume  Jousseaulme  , 
rien  plus  ne  dist , sinon  : 

JSt  si  prestoit 

Ses  denrées  à qui  en  vouîoit. 

O le  beau  mot!  A ce  patron  figurez  nostrq micro- 
cosme en  touts  ses  membres,  prestans,  emprun- 
tans  , debvans  ; c’est-à-dire  en  son  naturel.  Car 
nature  11’ha  crée  l’homme , que  pour  prester  et 
emprunter.  Plus  grande  n’est  l'harmonie  des 
cieulx , que  sera  de  sa  police.  L’intention  du  fon- 
dateur de  ce  microcosme,  est  y entretenir  lame, 
laquelle  il  y ha  mise  comme  hoste  : et  la  vie.  La 
vie  consiste  en  sang.  Sang  est  le  siégé  de  l’ame  ; 
pourtant  ung  seul  labeur  peine  ce  monde , c’est 

forger  sang  continuellement.  En  ceste  forge  sont 
toute  membres  en  office  propre  : et  est  leur  hié- 
rarchie telle  , que  sans  cesse  l’ung  de  l’aultré 
emprunte  , l’ung  à Faultre  preste:  Fung  à l’aultre 
est  debiteur.  La  matière  et  métal  convenable  pour 
estre  en  sang  transmué,  est  baillée  par  nature  : 
pain  et  vin.  En  ces  deux  sont  comprimes  toutes 
especes  de  aliments.  Et  de  ce  est  dict  le  compa- 
naige  en  langue  Goth.  Pour  icelles  trouver,  pré- 
parer, et  cuire,  travaillent  les  mains,  cheminent 
les  pieds , et  portent  toute  ceste  machine  : le9 
yeulx  tout  conduisent.  L’appetit  en  Forifice  d© 
Festomach , moyennant  ung  peu  de  melanclioli© 
aigrette , que  luy  est  transmis  de  la  râtelle , admo- 
neste d’enfourner  viande.  La  langue  en  faicfc 
Fessay,  les  dents  la  maschent:  Festomach  la  reçoit, 
digéré  , et  chylifie.  Les  veines  mesaraïcques  en 
succent  ce  qui  est  bon  et  idoine  : délaissent  les 
excremens  : lesquelz  par  vertus  expulsive  sont 
vuidez  hors  par  expi  ez  conduicts , puis  la  portent 
au  foye  : il  la  transmue  derechief,  et  en  faict 
sang.  Lors  quelle  joye  pensez-vous  estre  entre 
ces  officiers  , quand  ils  ont  veu  ce  ruisseau  d’or  , 
qui  est  leur  seul  restaurant?  Plus  grande  n’est 
la  joye  des  Alçhymistes  quand  apres  longs  tra- 
vaulx , grand  soing  et  despense , ils  voyent  les  me- 
taulx  transmuez  dedans  leurs  fourneaulx.  Adoncq 

cliascun  membre  se  préparé  ets’esvertue  de  nou- 
veau à purifier  et  affiner  cestuy  thresor.  Les  roi- 
gnons  , par  les  veines  emulgentes  en  tirent  l’air 
guosité,  que  vous  nommez  urine,  et  par  les  ure- 
tères la  decoullent  en  bas.  Au  bas  trouve  réceptacle 
propre , c’est  la  vessie , laquelle  en  temps  oppor  tun 
la  vuide  hors.  La  râtelle  en  tire  le  terrestre,  et 
la  lie  , que  vous  nommez  melancholie.  La  bou- 
teille du  fiel  en  substraict  la  colere  superflue.  Puis 
est  transporté  en  une  aultre  officine , pour  mieulx 
estre  affiné,  c’est  le  cueur,  lequel  par  ses  mou- 
vemens  diastolicques  et  systolicques  le  subtilise , 
et  emflambe , tellement  que  par  le  ventricule 
dextre  le  met  à perfection , et  par  les  veines  l’en- 
voye  à touts  les  membres.  Cliascun  membre  l’attire 
à soy , et  s’en  alimente  à sa  guise  : pieds , mains , 
yeulx , tout  : et  lors  sont  faicts  debteurs , qui  para- 
vant  estpient  presteurs.  Par  le  ventricule  gaulehe 
il  le  faict  tant  subtil , qu’on  le  dict  spirituel , et 
l’envoye  à touts  les  membres  par  ses  arteres  , 
pour  l’aultre  sang  des  veines  eschauffer  et  esven- 
ter.  Le  poulmon  ne  cesse  avecque  ses  lobes  et 
souflets  le  refraischir.  En  recongnoissance  do  ce 
bien , le  cueur  luy  en  départ  le  meilleur  , par  la 
veine  arterfale.  Enfin  tant  est  affiné  dedans  le 
retz  merveilleux  que  par  après  en  sont  faicts  les 
esperits  animaulx , moyennant  lesquelz  elle  ima- 

gine , discourt,  juge,  resoult,  délibéré,  ratio- 
cine, et  rememore.  Vertugoy!  je  me  no)re,  je 
me  perds,  je  m’esgare , quand  j’entre  au  profond 
abysme  de  ce  monde , ainsi  prestant , ainsi  deb- 
vant.  Croyez,  que  chose  divine  est  prester:  deb- 
voir,  est  vertu  Heroïcque.  Encores  n’est-ce  tout. 
Ce  monde  prestant , debvant , empruntant , est 
si  bon , que  ceste  alimentation  parachevée , il  pense 
desja  prester  à ceuix,  qui  ne  sont  encore  nayz  : 
et  par  prest  se  perpétuer  s’il  peult:  et  multiplier 
en  imaiges  à soy  semblables , ce  sont  enfans.  A ceste 
■fin,  chascun  membre  du  plus  précieux  de  son 
nourrissement  décidé  et  rongne  une  portion , et 
la  renvoyé  eu  bas , nature  y ha  préparé  vases  et 
réceptacles  opportuns,  par  lesquelz  descendant 
és  genitoires , en  longs  ambages  et  llexuositez , 
elle1  reçoit  forme  competente  , et  trouve  lieux 
idoines , tant  en  l’homme  comme  en  la  femme , 
pour  conserver  et  perpétuer  le  genre  humain. 
Se  faict  le  tout  par  prests  et  debtes  de  l’ung  à 
l’aultre  : dont  est  dict  le  debvoir  de  mariaige. 
Peine  par  nature  est  au  refusant  interminée , acre 
vexation  parmy  les  membres,  et  furie  parmy  les 
sens:  au  prestant  loyer  consigné,  plaisir,  ale- 
gresse,  et  volupté. 

CHAPITRE  Y. 

Comment  Pantagruel  deteste  les  debteurs  et 
emprunteurs. 

J’entends  (respondit  Pantagruel)  et  ms  sem- 
blez  bon  topicqueur  et  affeeté  à yostre  cause. 
Mais  preschez  et  patrocinez  d’icy  à la  Pente- 
coste , enfin  vous  serez  esbahy , comment  rien 
ne  m’aurez  persuadé , et  par  vostre  beau  parler  , 
ja  ne  me  ferez  entrer  en  debtes.  Rien  (dict  le 
Sainct  envoyé)  à personne  ne  debvez , fors  amour 
et  dilection  mutuelle.  Vous  m’usez  icy  de  belles 
graphides  et  diatyposes  , et  me  plaisent  très-bien. 
Mais  je  vous  dis,  que  si  figurez  ung  affronteur 
effronté , et  importun  emprunteur , entrant  de 
nouveau  en  une  ville  ja  advertie  de  ses  meurs , 
vous  trouverez  qu’à  son  entrée  plus  seront  les 
citoyens  en  effroy  et  trépidation  que  si  la  peste 
y entroit  en  habillement,  tel  que:  la  trouva  le 
Philosophe  Tyanien  dedans  Ephese.  Et  suis  d’o- 
pinion , que  n’erroient  les  Perses  estimans  le  se- 
cond vice  estre  mentir  : le  premier  estre  debvoir. 
Car  debtes  et  mensonges  sont  ordinairement 
ensemble  ralliez.  Je  ne  veulx  pourtant  inferer 
que  jamais  ne  faille  debvoir,  jamais  ne  faille 

prester.  Il  n’est  si  riche  ? qui  quelcquesfois  ne 
doibve.  Il  n’est  si  paovre,  de  qui  quelcquesfois 
on  11e  puisse  emprunter.  L’occasion -sera  telle, 
que  l’ha  dict  Platon  en  ses  loix:  quand  il  ordonne 
qu’on  ne  laisse  chez  soy  les  voisins  puiser  eaiie  , 
si  premièrement  ils  n’avoient  en  leurs  propres 
pastifs  foussoyé,  et  bêché,  jusques  à trouver  celle 
espece  de  terre , qu’on  nomme  Ceramite , (c’est 
terre  à potier)  et  là  n’eussent  rencontré  source , 
ou  dégoût  d’eaüe.  Car  icelle  terre  par  sa  subs- 
tance qui  est  grasse , forte , lize , et  dense  , retient 
l’humidité , et  n’en  est  fa  cillement  faicte  exha- 
lation. Ainsi  est-ce  grande  vergongne  tous] ours  , 
en  iouts  lieux  d’ung  chascun  emprunter , plus- 
to-st  que  travailler  et  guaigner.  Lors  seulement 
debvroit-011,  selon  mon  jugement,  prester,  quand 
la  personne  travaillant , n’ha  peu  par  son  labeur 
faire  guain  : ou  quand  elle  est  soubdainement 
tombée  en  perte  inopinée  de  ses  biens.  Pourtant 
laissons  ce  propos,  et  doresnavant  ne  vous  atta- 
chez à créditeurs:  du  passé  je  vous  delivre: 

Le  moins  de  mon  plus  (dist  Panurge)  en  cestuy 
article , sera  vous  remercier , et  si  les  remercie- 
mens  doibvent  estre  mesurez  par  l’affection  des 
bien  - facteurs , ce  sera  infiniemerrt , sempiternel- 
lement:  car  l’amour  que  de  vostre  grâce  me  por- 
tez , est  hors  le  dez  d’estimation , il  transcende 

tout  poids  , tout  nombre , toute  mesure  : il  est 
irdiny , sempiternel.  Mais  le  mesurant  au  qua- 
libre  des  bien-faicts , et  contentement  des  rece- 
vans , ce  sera  assez  lâchement.  Vous  me  faictes 
de  biens  beaucoup,  et  trop  plus  que  ne  m’appar- 
tient , plus  que  n’ay  envers  vous  deservy,  plus 
que  ne  requeroient  mes  mérités , force  est  que 
le  confesse,  mais  non  mie  tant  que  pensez  en 
cestuy  article.  Ce  n’est  là  que  me  deult , ce  n’est 
là  que  me  cuist , et  démangé  : car  doresnavant 
estant  quitte , quelle  contenance  auray-je  ? croyez 
que  j’auray  rnaulvaise  grâce  pour  les  premiers 
mois , veu  que  je  n’y  suis  ne  nourry  ne  acous- 
tumé.  J’en  ay  grand  paour.  D’advantaige  désor- 
mais ne  naistra  pet  en  tout  Salmigondinois  qui 
n’ayt  son  renvoy  vers  mon  nez.  Touts  les  peteurs 
du  monde , petans  disent  : Yoylà  pour  les  quittes; 
Ma  vie  finira  bien-tost , je  le  prevoy.  Je  vous 
recommande  mon  Epitaphe.  Et  mourray  tout  con- 
fict  en  pets.  Si  quelcque  jour  pour  restaurant 
à faire  peter  les  bonnes  femmes , en  extreme 
passion  de  colicque  venteuse , les  medicamens 
ordinaires  ne  satisfont  aux  medicins,  la  momie 
de  mon  paillard , et  empeté  corps , leur  sera  re- 
mede  présent.  En  prenant  tant  peu  que  direz , 
elles  peteront  plus  qu’ils  n’entendent.  C’est  pour- 
quoy  je  vous  prierois  voluntiers  3 que  de  debtes 

me  laissez  queleque  centurie  : comme  le  Roy 
Louis  unziesme,  je  étant  hors  de  procès  Miles  d’11- 
liers,  Evesque  de  Chartres  , feut  importuné  luy 
en  laisser  quelcqu’ung  pour  se  exercer.  J’ayme 
îuieulx  leur  donner  toute  ma  Cacqueroliere , en- 
semble ma  Haimetonhiere  : rien  pourtant  ne  dé- 
duisant du  sort  principal.  Laissons  (dist  Panta- 
gruel) ce  propous,  je  vous  l ay  ja  dict  une  fois. 

CHAPITRE  VI. 


Pourquoy  les  nouvéaulx  mariez  estoicnt 
exemptez  ci aller  en  guerre. 

M aïs  (demanda  Panurge)  en  quelle  Loy  estoit- 
ee  constitué  et  establi , que  ceulx  qui  vigne  nou- 
velle planteroient,  ceulx  qui  logis  neuf  basti- 
roient , et  les  nouvéaulx  mariez , seroient  exempts 
d’aller  en  guerre  pour  la  première  année  ? En 
la  Loy  (respondit  Pantagruel)  de  Moses.  Pour- 
quo}^  (demanda  Panurge)  les  nouvéaulx  mariez? 
Des  planteurs  de  vigne,  je  suis  trop  vieulx  pour 
me  soucier*1:  je  acquiesce  au  soucy  des  venden- 
geurs , et  les  beaulx  bastisseurs  nouvéaulx  de 
pierres  mortes  ne  sont  escripts  en  mon  livre  de 
vie.  Je  ne  bastis  que  pierres  vives,  ce  sont  hommes. 
Selon  mon  jugement  (respondit  Pantagruel)  c’es- 
toit  affin  que  pour  la  première  année,  ils  jouissent 
de  leurs  amours  à plaisir,  vacassent  à produc- 
tion de  lignaige,  et  feissent  provision  d’heritiers. 
Ainsi  pour  le  moins,  si  l’année  seconde  estoient 
en  guerre  occis , leurs  noms  et  armes  restassent 
à leurs  enfans.  Aussi  que  leurs  femmes  on  cong- 
neust  certainement  estre  ou  brehaignes,  ou  fé- 
condes (car  l’essay  d’ung  an,  leur  sembloit  suffi- 

sant  attendu  la  maturité  de  Péage , en  laquelle 
ils  faboient  nopces)  pour  mieulx  apres  le  décès 
des  maris  premiers  , les  colloquer  en  secondes 
nopces.  Les  fécondés,  à ceulx  qui  vouldroient 
multiplier  en  enfans  : les  brehaign.es  , à ceulx 
qui  n’en  appeteroient  ; et  les  prendroient  pour 
leurs  vertus,  sçavoir,  bonnes  grâces,  seullement 
en  consolation  domesticque,  et  entretenement  de 
mesnaige.  Les  prescheurs  de  Varenes  (dist  Pa- 
nurge)  detestent  les  secondes  nopces,  comme 
folles  et  cleshonnestes.  Elles  sont  (respondit  Pan- 
tagruel) leurs  fortes  fièvres  quartaines  Voire  (dist 
Panurge)  et  à frere  Engainhant  aussi , qui  en 
plein  sermon  preschant  à Pareilly , et  détestant 
les  nopces  secondes,  juroit,  et  se  doiffioit  au  plus 
viste  diable  d’enfer  , en  cas  que  mieulx  n’aymast 
depuceler  cent  filles,  que  biscotterune  vefve.  Je 
trouve  vostre  raison  bonne , et  bien  fondée.  Mais 
que  direz-vous , si  ceste  exemption  leur  estoit 
octroyée,  pour  raison,  que  tout  le  decours  d’i- 
celle prime  année , ils  auroient  tant  taloché  leurs 
amours  de  nouveau  possédez  (comme  c’est  l’équité 
et  debvoir)  et  tant  esgoutté  leurs  vases  sperma- 
ticques , qu’ils  en  restoient  touts  effilez , touts 
evirez,  touts  enervez  et  flétris.  Si  que  advenant 
le  jour  de  bataille,  plustost  se  mettoient  au  plon- 
geon comme  chines , avecq  le  bagaige , qu’avecq 

les  combattans  et  vaillans  champions , au  lieu 
auquel  par  Enyo  est  meu  le  hourd,  et  sont  les 
coups  départis.  Et  soubs  l’estendard  de  Mars  ne 
frapperoient  coups  qui  vaillent.  Car  les  grands 
coups  auroient  ruez  soubs  les  courtines  de  V enus 
s’amie.  Que  ainsi  soit  nous  voyons  encore  main- 
tenant entre  aultres  relicques  et  monumens  d’an- 
ticquité  , qu’en  toutes  bonnes  maisons , après  ne 
sçay  quants  jours  , l’on  envoyé  ces  nouveaulx 
mariez  veoir  leur  oncle , pour  les  absenter  de 
leurs  femmes,  et  cependant  soy  reposer,  et  dere-; 
chief  se  avitailler  pour  mieulx  au  retour  com-' 
battre , quoy  que  souvent  ils  n’ayent  ne  oncle , 
ne  tante.  En  pareille  forme , que  le  Roy  Petault , 
après  la  journée  des  Cornabons , ne  nous  cassa 
proprement  parlant,  je  dy  moy,  et  Gourcaillet, 
mais  nous  envoya  refraischir  en  nos  maisons. 
Il  est  encore  cherchant  la  sienne.  La  marraine 
de  mon  grand-pere , me  disoit , quand  j’estois 
petit , que  , 

Patenostres  et  oraisons 
Sont  pour  ceux-là  , qui  les  retiennent. 

Ung  fiffre  allant  en  fenaisons  , 

Est  plus  fort  que  deux  qui  en  viennent. 

Ce  que  m’induict  en  ceste  opinion,  est  que 
les  planteurs  de  vigne , à peine  mangeoient  raj.- 

JD 


2 


5o  OE  Ü V R E S 

sins , ou  beuvoient  vin  de  leur  labeur  durant  la 
première  année  : et  les  bastisseurs  pour  Fan  pre- 
mier, ne  habitoyent  en  leurs  logis  de  nouveau 
faiets,  sus  peine  de  mourir  suffocquez  par  default 
d’expiration  , comme  doctement  ha  noté  Galen , 
lib.  2 , de  la  difficulté  de  respirer.  Je  ne  Fay 
demandé  sans  cause  bien  causée  : ne  sans  raison 
bien  raisonante.  Ne  vous  desplaise. 

CHAPITRE  VIL 

Comment  Panurge  avait  la  pulce  en  Y aureiïle , 
et  désista  porter  sa  magnificque  Braguette. 

Au  lendemain  Panurge  se  feit  percer  l’oreille 
dextre  à la  Judaïcque  , et  y attacha  ung  petit 
anneau  d’or  à ouvraige  de  tauchie , au  chaton  du- 
quel estoit  une  pulçe  enchâssée.  Et  estoit  la  pulce 
noire,  affm  que  de  rien  ne  doubtez,  C’est- belle 
chose,  estre  en  touts  cas  bien  informé.  La  des- 
pense de  laquelle  raportée  à son  bureau , nemon- 
toit  par  quartier  guieres  plus  que  le  mariaige 
d’une  Tigresse  Hireanicque,  comme  vous  pour- 
riez dire  609000  malvedis.  De  tant  excessive  des- 
pence se  fascha , lors  qu’il  feut  quitte,  et  depuis 
la  nourrit  en  la  façon  des  tyrants , et  avocats  , 
de  la  sueur,  et  du  sang  de  ses  subjects.  Print 
quatre  aulnes  de  bureau , s’en  accoustra  comme 
d’une  robbe  longue  à simple  cousture  , désista 
porttuTe  hault  de  chausses,  et  attacha  des  lunettes 
à son  bonnet.  En  tel  estât  se  présenta  devant  Pan- 
tagruel, lequel  trouva  le  desguisement  estrange  , 
mesrnement  11e  voyant  plus  sa  belle  et  ■magni- 
ficque braguette,  en  laquelle  il  souloit  comme  en 
l’ancre  sacré  constituer  son  dernier  refuge  contre 


touts  naufraiges  d’adversité.  N’entendant  le  bon 
Pantagruel  ce  mystère,  l’interrogua  demandant 
que  pretendoit  ceste  nouvelle  prosopopée.  J’ay 
(respondit  Panurge)  la  pulce  en  l’aureille.  Je  me 
veulx  marier.  En  bonne  heure  soit,  dist  Panta- 
gruel, vous  m’en  avez  bien  resjouy.  Vrayement 
je  n’en  vouldrois  pas  tenir  ung  fer  chauld.  Mais 
ce  n’esc  la  guise  des  amoureux,  ainsi  avoir  bragues 
avalades,  et  laisser  pendre  sa  chemise  sus  les 
genoujx  sans  haült  de  chausses:  avec  robbe  longue 
dé  bureau  qui  est  couleur  inusitée  en  robbes 
talares  e'ntré  gents  de  bien  et  de  vertus.  Si  quel- 
ques personnaiges  d’heresies  et  sectes  particu- 
lières, s’en  sont  aultresfois  accoustrez,  que  plu- 
sieurs Payent  imputé  à piperie  , imposture  et  affec- 
tation de  tyrannie  sus  le  rude  populaire,  je  ne 
veulx  pourtant  les  blâmer  et  en  cela  faire  d’euîx 
jugement  sinistre.  Chascun  abonde  en  son  sens  : 
mesmement  en  choses  foraines , externes  et  indif- 
ferentes , lesquelles  de  soy  ne  sont  bonnes , ne 
maulvaises  , pource  qu’elles  ne  sortent  de  nos 
cueurs  et  pensées , qui  est  l’officine  de  tout  bien 
et  tout  mal  : bien , si  bonne  est  et  par  l’Esperit 
monde  reiglée  l’affection  : mal , si  hors  équité  par 
l’Esperit  maling  est  l’affection  dépravée.  Seulle- 
ment  me  deplaist  la  nouveaulté , et  mespris  du 
commun  usaige. 

La  couleur , respondit  Panurge  , est  aspre  aux 
pots,  à propos,  c’est  mon  bureau,  je  le  veulx 
doresnavant  tenir,  et  de  près  regarder  à mes 
affaires.  Puis  qu’une  fois  je  suis  quitte,  vous  ne 
veistes  oncques  homme  plus  mal-plaisant  que 
je  seray  si  Dieu  ne  m’ayde.  Voyez-cy  mes  besicles. 
A me  veoir  de  loing , vous  diriez  proprement  que 
c’est  frere  Jean  Bourgeois.  Je  croy  bien  que  l’année 
qui  vient  je  prescheray  encor  es  une  fois  la  croi- 
sade. Dieu  gard  de  mal  les  pelotons.  Voyez-vous 
ce  bureau?  Croyez  qu’en  luy  consiste  quelcque 
occulte  propriété  à peu  de  gents  congneuë.  Je 
ne  l’ay  prins  qu’à  ce  matin,  mais  desja  j’endesve  , 
je  dégainé,  je  grésillé  d’estre  marié,  et  labourer 
en  diable  bur  dessus  ma  femme,  sans  craincte 
des  coups  de  baston.  O le  grand  mesnagier  que 
je  seray!  Après  ma  mort  on  me  fera  brasier  en 
bust  honorificque , pour  en  avoir  les  cendres  en 
mémoire  et  exemplaire  du  mesnagier  parfaict. 
Corbieu  sus  cestuy  mien  bureau , ne  se  joue  pas 
mon  argentier  d’allonger  les  ff.  Car  coups  de  poing 
troteront  en  face.  V oyez  moy  devant  et  derrière  : 
c’est  la  forme  d’une  Toge  anticque , habillement 
des  Rommains  au  temps  de  paix.  J’en  ay  prins 
la  forme  en  la  columne  de  Trajan  à Romme, 
en  l’arc  triumphal:  aussi  de  Septimius  Severus. 
Je  suis  las  de  guerre  : las  de  sàyes  et  hocque- 

tons.  J’ay  les  espaulcs  toutes  usées  à force  de 
porter  harnois.  Cessent  les  armes , reignent  les 
Toges , au  moins  pour  toute  eeste  subséquente 
année,  si  je  suis  marié  comme  vous  m’aliegastes 
Hier,  par  la  boy  Mosajéque.  Au  regard  du  hault 
de  chausses  , ma  grande  tente  Laurence  jadis 
me  disoit,  qiVil  estoit  faict  pour  la  braguette.  Je 
le  croy  , en  pareille  induction , que  le  gentil  falot 
Galen , lib.  g , de  l’usaige  de  nos  membres , dict 
la  teste  estre  faicte  pour  les  yeulx.  Car  nature 
eust  peu  mettre  nos  testes  aux  genoulx  ou  aux 
coubdes  : mais  ordonnant  les  yeulx  pour  descou- 
vrir au  loing  ficha  la  teste  comme  en  ung  baston 
au  plus  hault  du  corps  : comme  nous  voyons  les 
Phares  et  haultes  tours,  sus  les  havres  de  mer 
estre  érigées  , pour  de  loing  estre  veuë  la  Lan- 
terne. Et  pource  que  je  vouldroye  quelcque  espace 
de  temps,  ung  an  pour  le  moins,  respirer  de  l’art 
militaire , c’est-à-dire  me  marier , je  ne  porte  bra- 
guette, ne  par  conséquent  hault  de  chausses.  Car 
la  braguette  est  première  pièce  de  harnois , pour 
armer  l’homme  de  guerre.  Et  maintiens  jusques 
au  feu  (exclusivement  entendez)  que  les  Turcs 
ne  sont  aptement  armez , veu  que  braguette  porg 
ter,  est  chose  en  leur  Loy  deffenduë. 

CHAPITRE  VIII. 

Comment  la  Braguette  est  première  piece  de 
harnois  entre  gents  de  guerre. 

"Voulez  - vous  , clist  Pantagruel , maintenir 
que  la  braguette  est  piece  première  de  harnois 
militaire  ? C’est  doctrine  moult  paradoxe  et 
nouvelle.  Car  nous  disons , que  par  espérons  on 
commence  soy  armer. 

Je  le  maintiens  , respondit  Panurge , et  non 
à tort , je  le  maintiens.  Voyez  comment  nature 
voulant  les  plantes  , abres  , arbrisseaulx  , herbes , 
et  zoophytes  une  fk>is  Èpar  elle  creez , perpétuer , 
et  durer  en  toute  sécession  de  temps  sans  jamais 
dépérir  les  especes , encores  que  les  individus 
périssent , curieusement  arma  leurs  germes  et 
semences , esquelles  consiste  icelle  perpétuité  : 
et  les  ha  muniz  et  couverts  par  admirable  in- 
dustriê  de  gousses  , vagines  , tests  , noyaulx  , 
calicules  , cocques  , espics  , pappes  , escorces  , 
eschines  poignans,  qui  leur  sont  comme  belles 
et  fortes  braguettes  naturelles.  L’exemple  y est 
manifeste  en  pois , febves , faseols  , noix , alber- 
ges  , cotton , colocynthes  , bled  , pavot , citrons , 
chastaignes  , toutes  plantes  generalement  es-r 

quelles  voyons  apertement  le  germe  et  la  se- 
mence plus  estre  couverte  , munie , et  armée 
qu’autre  partie  d’icelles. 

Ainsi  ne  pourveut  nature  à la  perpétuité  de 
lliumain  genre.  Ains  créa  l’homme  nud,  tendre  , 
fragile , sans  armes  ne  offensives , ne  défensives , 
en  estât  d’innocence , et  premier  eage  d’or:  comme 
animant,  non  plante:  comme  animant,  dy  je, 
nay  à paix  , non  à guerre  : animant  nay  à jouis- 
sance mirificque  de  touts  fruicts  et  plantes  vege- 
tables  : animant  nay  à domination  pacificque  sus 
toutes  testes.  Advenant  la  multiplication  de  ma- 
lice entre  les  humains  en  succession  de  l’eage  de 
fer  et  reigne  de  Jupiter  la  terre  commença  pro- 
duire orties  , chardons , esDines , et  telle  aultre 
maniéré  de  rébellion  conUlf  l’homme  entre  les 
vegetables.  D’aultre  part,  presque  touts  animaulx 
par  fatale  disposition  s’emanciparent  de  luy , en- 
semble tacitement  conspirarent  plus  ne  le  servir , 
plus  ne  luy  obéir , en  tant  que  résister  pour- 
roient  : mais  luy  nuire  selon  leur  faculté  ét  puis- 
sance. L’homme  adoneques  voulant  sa  première 
jouissance  maintenir , et  sa  première  domination 
continuer  : non  aussi  pouvant  soy  commodément 
passer  du  service  de  plusieurs  animaulx  , eut 
nécessité  soy  armer  de  nouveau. 

Par  la  dive  oye  Guenet  (s’écria  Pantagruel) 


\ 

depuis  les  dernieres  pluyes  tu  ès  devenu  grand 
Lifrelofre  , voire  dy-je , Philosophe. 

Considérez  (dist  Panurge)  comment  nature 
l’inspira  soy  armer  , et  quelle  partie  de  son 
corps  il  commença  premier  armer.  Ce  feut  par 
la  Vertu- Bieu  la  couille,  et  le  bon  înesser  Pria- 
pus  , quand  eut  faict , ne  la  pria  plus.  Ainsi  nous 
le  tesmoigne  le  capitaine  et  philosophe  Hebrieu 
Moses  , affermant  qu’il  s’arma  d’une  brave  et 
galante  braguette,  faicte  par  moult  belle  inven- 
tion de  feuilles  de  figuier  : lesquelles  sont  naïves , 
et  du  tout  commodes  en  dureté,  incisure,  fri- 
zure , pollissure , grandeur , couleur , odeur , ver- 
tus , et  faculté  pour  couvrir  et  armer  couille  : 
exceptez  moy  les  horrificques  couilles  de  Lor- 
raine , lesquelles  à bride  avalée  descendent  au 
fond  des  chausses  , abhorrent  le  manoir  des  bra- 
guettes haultaines  , et  sont  hors  toute  méthode  : 
tesmoing  Viardiere  le  noble  V alentin , lequel  ung 
premier  jour  de  May , pour  plus  gorgias  estre , 
je  trouvay  à Nancy  descrottant  ses  couilles  esten- 
duës  sus  une  table,  comme  une  cappe  à l’Es- 
pagnole. Doncques  ne  fauldra  d’oresnavant  dire  , 
qui  ne  vouldra  improprement  parler  , quand 
on  envoyera  le  franc-Taupin  en  guerre  : saulve, 
Tevot,  le  pot  au  vin  , c’est  le  Cruon.  Il  fault 
dire  , saulve , Tevot , le  pot  au  laict , ee  sont  les 

couilles  de  par  touts  les  diables  d’enfer.  La  teste 
perduë,  ne  périt  que  la  personne:  Les  couilles 
perduës  , periroit  toute  humaine  nature.  C.’est  ce 
qui  meut  le  galant  Cl.  Galen,  lib.  i , de  sper- 
mate  , â bravement  conclurre  , que  rnieulx 
(c  est-à-direlnoindre  mal)  seroit  poinct  de  cueur 
n’avoir,  que  poinct  n’avoir  de  genitoires.  Car  là 
consiste  comme  en  un  g sacré  respositoire  , le 
germe  conservatif  de  l’humain  lignaige.  Et  croi- 
rois  pour  moins  de  cent  francs  que  ce  sont  les 
propres  pierres , moyennant  lesquelles  Deuca- 
lion  et  Pyrrha  restituarent  le  genre  humain  , 
aboly  par  le  deluge  Poëticque.  C’est  ce  qui  meut 
le  vaillant  J ustinian  , lib.  4 , de  cagotis  toile n dis, 
à mettre  summum  bonum , in  braguibus  , et 
braguetis.  Pour  ceste  et  aultres  causes  le  Seigneur 
de  Merville  essayant  quelcque  jour  ung  harnois 
neuf,  pour  suivre  son  Roy  en  guerre;  (car  du 
sien  anticque , et  à demy  rouillé , plus  bien  servir 
ne  se  povoit,  à cause  que  depuis  certaines  années 
la  peau  de  son  ventre  s’estoit  beaulcoup  esloi- 
gnee  des  roignons)  sa  femme  considéra  en  esperit 
contemplatif,  que  peu  de  soing  avoit  du  pacquet 
et  baston  commun  de  leur  mariaige,  veu  qu’il 
ne  l’armoit  que  de  mailles , et  feut  d’advis  qu’il 
le  munist  très-bien  et  gabionnas  t d’ ung  gros  armet 
de  joustes , lequel  estoit  en  son  cabinet  inutile. 

D’icelle  sont  escr ipts  ces  vers  , au  tiers  livre  du 
Chiabrena  des  pucelles  : 

Celle  qui  veid  son  mary  tout  armé , 

Fors  la  braguette , aller  à l’escarmouche, 

Luy  dist:  Amy  , de  paour  qu’on  ne  vous  touche  , 
Armez  cela  , qui  est  le  plus  aymé. 

Quoy  ? tel  conseil  doibt  il  estre  blasmé  ? 

Je  dy  que  non  : Car  sa  paour  la  plus  grande 
De  perdre  estoit , le  voyant  animé  , 

Le  bon  morceau  , dont  elle  estoit  friande. 

Désistez  doncques  vousesbaliir  de  ce  nouveau 
mien  acoustrement. 

CHAPïTPiE  IX. 

Comment  P anurge  se.  conseille  à Pantagruel , 
pour  sçavoir  s il  se  cloibt  marier. 

Pantagruel  rien  ne  replicquant , continua 
Panurge  , et  dist  avecq  un  profond  souspir  : 
Seigneur,  vous  avez  ma  deliberation  entenduë, 
qui  est  me  marier  : si  de  mal-encontre  n’estoient 
touts  les  trous  fermez , clous , et  boulchez , je 
vous  supplie  par  l’amour  que  si  long  temps  m’avez 
porté , dictes  m’en  vostre  advis. 

Puis  (respondit  Pantagruel)  qu’une  fois  en 
avez  jecté  le  dé,  et  ainsi  l’avez  décrété,  et  prins 
en  ferme  deliberation  , plus  parler  n’en  fault  : 
reste  seullement  la  mettre  à execution. 

Voire  mais  (dist  Panurge)  je  ne  la  vouldrois 
exécuter  sans  vostre  conseil , et  bon  advis. 

J’en  suis  (respondit  Pantagruel)  d’advis  et  le 
vous  conseille. 

Mais  (dist  Panurge)  si  vous  congnoissez  que 
mon  meilleur  feust,  tel  que  je  suis  demourer, 
sans  entreprendre  cas  de  nouvelleté  : j’aymerois 
mieulx  ne  me  marier  poinct. 

Poinct  doneques  ne  vous  mariez  (respondit 
Pantagruel). 

Voire  , mais  (dist  Panurge)  vouldriez  - vous 
qu’ainsi  seullet  je  demourasse  toute  ma  Yie  sans 
compaignie  conjugale?  Vous  scavez  qu’il  est  es- 
cript  : Væ  soli.  L’homme  seul  n’ha  jamais  tel 
soûlas , qu’on  veoid  entre  gents  mariez. 

Mariez-vous  doncq  de  par  Dieu  (respondit 
Pantagruel). 

Mais  si  (dist  Panurge)  ma  femme  me  faisoit 
eoquu  , comme  vous  scavez  qu’il  en  est  grande 
année,  ce  seroit  assez  pour  me  faire  trespasser 
hors  les  gonds  de  patience.  J’ayme  bien  les  coquus 
et  me  semblent  gents  de  bien,  et  les  hante  vo- 
luntiers  : mais  pour  mourir  je  ne  le  vouldrois 
estre.  C’est  ung  poinct , qui  trop  me  poinct. 

Poinct  doncq  ne  vous  mariez  (respondit  Pan- 
tagruel) car  la  sentence  de  Seneque  est  véritable 
hors  toute  exception  : Ce  qu’à  aultruy  tu  auras 
faict,  soit  certain  qu’aultruy  te  fera. 

Dictes -vous  (demanda  Panurge)  cela  sans 
exception  ? 

Sans  exception  il  est  dict  (respondit  Panta- 
gruel). 

Ho  ho  (dist  Panurge)  de  par  le  petit  diable* 
Il  entend  en  ce  monde , ou  en  l’aultre.  ”V  oire , 
mais  puisque  de  femme  ne  me  peulx  passer  non 
plus  qu’ung  aveugle  de  baston  : car  il  fault  que 
le  virolet  trote , aultremeiyt  vivre  ne  sçaurois  : 

n’est-ce  le  mieulx , que  je  m’associe  à quelcque 
lionneste  et  preude  femme , qu’ainsi  changer  de 
jour  en  jouravecq continuel  dangier,  de  quelcques 
coups  de  baston , ou  de  la  verolie  pour  le  pire  ? 
Car  femme  de  bien  oncques  ne  me  feut  rien , 
et  n’en  desplaise  à leurs, maris. 

Mariez-vous  doncques  de  par  Dieu  (respondiE 
Pantagruel). 

Mais  si  (dist  Panurge)  Dieule  vouloit,  et  advint 
que  j’espousasse  quelcque  femme  de  bien , et  elle 
me  batist,  je  serois  plus  que  tiercelet  de  Job, 
si  n’enrageois  tout  vif.  Car  l’on  m’ha  dict,  que 
ces  tant  femmes  de  bien  ont  communément  maul- 
vaise  teste:  aussi  ont-elles  bon  vinaigre  en  leur 
mesnaige.  Je  l’aurois  encore  pire,  et  luy  battrois 
tant  et  trestant  sa  petite  oye , ce  sont  bras , jambes , 
teste,  poulmon,  foye  et  râtelle,  tant  luy  dechic- 
queterois  ses  habillemens  à bastons  rompus  , que 
le  grand  Diole  en  attendrolt  lame  damnée  à la 
porte.  De  ces  tabus  je  me  passerois  bien  pour  ceste 
année  , et  content  serois  n’y  entrer  poinct. 

Poinct  doncques  ne  vous  mariez  (respondifc 
Pantagruel). 

Voire  mais  (dist  Panurge)  estant  en  estât  tel 
que  je  suis,  quitte  et  non  marié  (Notez,  que 
je  dy  quitte  en  la  male  heure).  Car  estant  bien 
fort  endebté,  mes  créditeurs  ne  seroienl  que  trop 

* soigneux  de  ma  paternité.  Mais  quitte  et  non 
marié,  je  n’ay  personne  qui  tant  de  moy  se  sou- 
ciast , et  amour  tel  me  portast , qu’on  dict  estre 
amour  conjugal.  Et  si  par  cas  tumbois  en  ma- 
ladie , traicté  ne  serois  qu’au  rebours.  Le  saige 
dict:  Là  où  n’est  femme  (j’entends  mere- famille, 
et  en  mariaige  légitimé) , le  malade  est  en  grand 
estrif.  J’en  ay  veu  claire  expérience  en  Papes  , 
Légats  , Cardinaulx,  Evesques,  Abbez,  Prieurs  5 
et  Moynes.  Or  là  jamais  ne  m’auriez. 

Mariez-vous  doncq  de  par  Dieu  (respondit 
Pantagruel). 

Mais  si  (dist  Panurge)  estant  malade  et  impo- 
tent au  debvoir  de  mariaige  , ma  femme  impa- 
tiente de  ma  langueur,  à aultruy  s’abandonnoit, 
et  non  seullement  ne  me  secourust  au  besoing  : 
mais  aussi  se  mocquast  de  ma  calamité  (et  qui 
pis  est)  me  desrobast  comme  j’ay  veu  souvent 
advenir , ce  seroit  pour  m’achever  de  paindre  , 
et  courir  les  champs  en  pourpoinct. 

Poinct  doncques  ne  vous  mariez  (respondit 
Pantagruel). 

Voire  mais  (dist  Panurge)  je  n’auroye  jamais 
aultrement  fils  ne  filles  légitimés  esquels  j’eusse 
espoir  mon  nom  et  armes  perpétuer,  esquels  je 
puisse  laisser  mes  heritaiges , et  acquests.  Si  en 
ferai- je  de  beaulx  ung  de  ces  matins , n’en  doub- 

tez  (et  d’abondant  seray  grand  retireur  de  rentes) 
avecq  lesquels  je  me  puisse  esbauldir  , quand 
d’ailleurs  serois  meshaigné , comme  je  voy  jour- 
nellement vostre  tant  bening  et  débonnaire  Pere 
faire  avecq  vous,  et  font  touts  gents  de  bien  en 
leur  serrail , et  privé.  Car  quitte  estant , marié 
non  : estant  par  accident  fâché  , en  lieu  de  me 
consoler , advis  m’est  que  de  mon  mal  riez. 

Mariez-vous  doncques  de  par  Dieu  (respondtt 
Pantagruel). 

CHAPITRE  X. 

Comment  Pantagruel  remonstra  à Panurge 
difficile  chose  estre  , le  conseil  de  mariaige 
et  des  sorts  Ilomericques  et  Vergilianes . 

VoSTRE  conseil  (dist  Panurge)  soubs  correc- 
tion semble  à la  chanson  de  Ricochet  : Ce  ne 
sont  que  sarcasmes , mocqueries , paronomasies  , 
epanalepses , et  redictes  contradictoires.  Les  unes 
destruisent  les  aultres.  Je  ne  sçay  esquelles  me 
tenir.  Aussi  (respondit  Pantagruel)  en  vos  pro- 
positions tant  y ha  de  Si,  et  de  Mais,  que  je  n’y 
sçaurois  rien  fonder , ne  rien  resouldre.  N’estes- 
yous  asseuré  de  vostre  vouloir?  Le  poinct  prin- 
cipal  y gist:  tout  le  reste  est  fortuit,  et  dépen- 
dant des  fatales  dispositions  du  Ciel.  Nous  voyons 
bon  nombre  de  gents  tant  heureux  à ceste  ren- 
contre, qu’en  leur  mariaige  semble  reluire  quelc- 
que  idée  et  représentation  des  joyes  de  Paradis. 
Aultres  y sont  tant  malheureux  que  les  diables 
qui  tentent  les  hermites , par  les  deserts  de  The- 
baide  et  Montserrat,  ne  le  sont  d’advantaige.  Il 
s’y  convient  mettre  à Fadventure , les  yeulx  ban- 
dez , baissant  la  teste , baisant  la  terre  , et  se 
a E 

recommendant  à Dieu  au  demourant , puisqu’une 
fois  l’on  s y veult  mettre.  Aultre  asseurance  ne 
vous  en  sçauroy-je  donner.  Or  voyez-cy  que  vous 
ferez , si  bon  vous  semble.  Apportez-moy  les  œu- 
vres de  Virgile  , et  par  trois  fois  avecq  l’ongle 
les  ouvrans , explorerons  par  les  vers  du  nombre 
entre  nous  convenu , le  sort  futur  de  vostre  ma- 
riaige.  Car  comme  par  sorts  Iiomericques  souvent 
on  ha  rencontré  sa  destinée  : tesmoing  Socrates , 
lequel  oyant  en  prison  reciter  ce  métré  d’Iiomere , 
dict  d’Àchiles , Iliad.  g. 

’H/ACSt/  il(V  TpiraTW  <f>  0 / V êp  l£u\0V  IKOtfJLHV • 
Lmati  ken  tritato  phthien  eribolon  icoimen. 

Je  paryiendray  sans  faire  long  séjour, 

En  Phthie  belle  et  fertile  au  tiers  jour  : 

preveid,  qu’il  mourroit  le  tiers  subséquent  jour, 
et  le  asseura  à Eschines.  Tesmoing  Brutus,  lequel 
voulant  explorer  le  sort  de  la  bataille  Pharsa- 
licque , en  laquelle  il  feut  occis , rencontra  ce 
vers  dict  de  Patrolüs , Iliad.  1 6. 


AXXa  //.e  o'Aon  zcti  A»r«ç,  ezretvtv  vioç , 

Alla  me  moir  oloe , liai  Le  tous  ectanen  yios. 


Par  mal  engroin  de  la  Parce  felone 
Je  feus  occis , et  du  fils  de  Latone. 

C’est  Apolio,  qui  feut  pour  mot  du  guet  le 

jour  d’icelle  bataille.  Aussi  par  sorts  Vergilianes 
ont  esté  congneuës  anciennement  et  preveuës 
choses  insignes,  et  cas  de  grande  importance  : 
voire  j usques  à obtenir  l’Empire  Romain,  comme 
advint  à Alexandre  Severe  , qui  rencontra  en 
ceste  maniéré  de  sort  ce  vers  escript  Eneïd.  6. 

Tu  regere  imperio  populos  , Rojnane , memento. 

» Romain  enfant , quand  viendras  à l’Empire , 

» Regis  le  inonde  en  sorte  qu’il  n’empire. 

Puis  feut  après  certaines  années  , reaïlement 
et  de  faict,  créé  Empereur  de  Rome.  En  Adrian 
Empereur  Romain,  lequel  estant  en  doubte  et 
peine,  de  sçavoir  quelle  opinion  de  luy  avoit 
Trajan,  et  quelle  affection  il  luy  portoit  : print 
advis  par  sorts  Vergilianes  et  rencontra  ces  vers, 
Eneïd  (S. 

Quis  procul , ille  autem  ramis  insignis  o livre 

Sacra  ferons?  nosco  c rines , incanac/ue  ni  en  Ut 

Régis  Romani. 

» Qui  est  cestuy,  qui  là  loing , en  sa  main 

» Porte  rameaulx  d’Olive  illustrement  ? 

» A son  gris  poil,  et  sacre  accoustrement, 

» Je  recongnois  l’Anticque  Roy  Romain. 

Puis  feut  adopté  de  Trajan,  et  luy  succéda 
à l’Empire. 

En  D.  Claude  Empereur  predecesseur  de 

E * 

Aurelian,  auquel  se  guementant  de  sa  postérité  , 
advint  ce  vers  en  sort  : Eneïd.  i . 

His  ego  nec  metas  rerum , nec  temporel  pono, 

» Longue  durée  à ceulx-cy  je  prétends. 

» Et  à leurs  biens  ne  mets  bourne  ne  temps.  " 

Aussi  eut-il  successeurs  en  longues  généalogies.  - 
En  M.  Pierre  Amy  : quand  il  explora  pour 
sçaVoir  s’il  eschapperoit  de  l’embusche  des  far- 
fadets , et  rencontra  ce  vers  : Eneïd.  3. 

Heu  fuge  crudeles  terras , fuge  littus  avarum - 
» Laisse  soubdain  ces  nations  barbares , 

» Laisse  soubdain  ces  rivaiges  avares. 

Puis  eschappa  de  leurs  mains  sain  et  saulve. 

Mille  aultres , desquelz  trop  prolixe  seroit  narrer 
les  adventures , advenuës  selon  la  sentence  du 
vers  par  tel  sort  rencontré.  Je  ne  veulx  toutesfois 
inferer  que  ce  sort  universellement  soit  infaillible  ; 
affin  que  n’y  soyez  abusé. 

CHAPITRE  XI. 

Comment  Pantagruel  remonstre  le  sort  des 
Dez  estre  illicite. 

Ce  seroit  (dist  Panurge)  plustost  faictet  expédié 
à trois  beaulx  dez.  Non,  respondit  Pantagruel: 
ce  sort  est  abusif,  illicite , et  grandement  scan- 
daleux ; jamais  ne  tous  y fiez,  Le  mauldit  livre 
du  Passe-temps  des  dez  feut,  long -temps  ha, 
inventé  par  le  calumniateur  ennemy  en  Achaïe 
prés  Boure  : et  devant  la  statue  d’Hercules  Bou- 
raïque  y faisoit  jadis , et  de  présent  en  plusieurs 
lieux  faict  maintes  simples  âmes  errer , et  en 
ses  lacs  tumber.  Tous  sçavez  comment  Gargan- 
tua mon  pere  , par  touts  ses  Royaulmes  fha 
deffendu  , bruslé  avec  les  moules  et  pourtraicts, 
et  du  tout  exterminé , supprimé  et  aboly  comme 
peste  très- dangereuse.  Ce  que  des  dez  je  vous 
ay  dict , je  dy  semblablement  des  Taies  : c’est 
sort  de  pareil  abus.  Et  ne  m’alleguez  au  contraire 
le  fortuné  ject  de  Taies  que  feit  Tibere  dedans 
la  fonteine  d’Apone  à l’oracle  de  Gerion.  Ce  sont 
hameçons , par  lesquelz  le  calumniateur  tire  les 
simples  âmes  à perdition  éternelle.  Pour  toutes- 
fois  vous  satisfaire,  bien  suis  d’advis  que  jectiez 

trois  dez  sur  ceste  table.  Au  nombre  des  poincts 
advenants,  nous  prendrons  les  vers  du  feuillet 
qu’aurez  ouvert.  Avez-vous  ici  dez  en  bourse? 
Pleine  gibessiere  , respondit  Panurge  : c’est  le 
verd  du  diable  , comme  expose  Merl.  Coccaius-, 
libro  secundo  de  patria  diabolorum.  Le  diable 
me  prendroit  sans  verd  s’il  me  rencontroit  sans 
dez.  Les  dez  feurent  tirez  et  jectez  , et  tumba- 
rent  ès  poincts  de  cinq , six , cinq.  Ce  sont  (dist 
Panurge)  seize.  Prenons  le  vers  seiziesme  du 
feuillet.  Le  nombre  me  plaist,  et  croy  que  nos 
rencontres  seront  heureuses.  Je  me  donne  à tra- 
vers touts  les  diables  comme  ung  coup  de  boulle 
à travers  ung  jeu  de  quilles  , ou  comme  ung 
coup  de  canon  à travers  ung  bataillon  de  gens 
cle  pied  : guare  diables  qui  vouldra , en  cas  qu’aul- 
tant  de  fois  je  ne  belute  ma  femme  future  la 
première  nuict  de  mes  nopces.  Je  n’en  fais  doubte, 
respondit  Pantagruel,  ja  besoing  n’estoit  en  faire 
si  horrificque  devotiom  La  première  fois  sera  une 
faulte,  et  vauldra  quinze , au  desjucher  vous  l’a- 
menderez, par  ce  moyen  seront  seize.  Et  ainsi 
(dist  Panurge)  l’entendez.  Oncques  ne  feut  faict 
solécisme  par  le  vaillant,  champion  qui  pour  moy 
faict  sentinelle  au  bas  ventre.  M’avez- vous  trouvé 
en  la  confrairie  des  faultiers  ? Jamais , jamais , 
au  grand  fin  jamais.  Je  le  fais  en  pere  , et  en 

beau-pere  sans  faulte.  J’en  demande  aux  joüeurs. 
Ces  parolles  achevées,  feurent  apportez  les  œu- 
vres de  Vergile.  Avant  les  ouvrir,  Panurge  dist 
à Pantagruel  : Le  cueur  me  bat  dedans  le  corps , 
comme  une  mitaine.  Seriez-vous  poinct  dadvis 
avant  procéder  oultre , que  invocquions  Hercu- 
les , et  les  déesses  Tenites  , lesquelles  on  dict 
présider  en  la  cliambre  des  sorts  / Ne  limg  (res- 
pondit  Pantagruel)  ne  les  aultres  : ouvrez  seul- 
lement  avecq  l’ongle. 

CHAPITRE  XII. 

Comment  Pantagruel  explore  par  sorts  J^er- 
gi lianes  , quel  sera  le  mariaige  cle  Panurge. 

A D O n c q u ES  ouvrant  Panurge  le  livre  rencon- 
tra au  ranc  seiziesme  ce  vers  : 

Nec  Deus  Jtunc  mens  a , JDea  nec  dignata  cubili  est. 

» Digne  ne  feut  d’estre  en  table  du  Dieu  , 

» Et  n eut  au  lict  de  la  Deesse  lieu. 

Cestuy  (clist  Pantagruel)  n’est  à vostre  advan- 
taige.  11  dénoté  que  vostre  femme  sera  ribaulde  , 
vous  coquu  par  conséquent.  La  deesse  que  n’aurez 
favorable  , est  Minerve , vierge  trés-redoubtée , 
deesse  puissante  , fouldroyante  , ennemie  des 
coquus , des  muguets  , des  adultérés  : ennemie 
des  femmes  lubricques,  non  tenantes  la  foy  pro- 
mise à leurs  maris,  et  à aultruy  soy  abandon- 
nantes. Ce  Dieu  est  Jupiter  tonnant  et  fouldroyant 
oes  cieulx.  Et  noterez  par  la  doctrine  des  anciens 
Etrusques  que  les  manubies  (ainsi  appelloient- 
ils  les  jects  des  fouldres  Vuleanicques)  compe- 
tent à elle  seullement.  Aux  aultres  Dieux  Olym-; 
picques,  n’est  licite  fouldroyer.  Pourtant  ne  sont- 
ils  tant  redoublez  des  humains.  Plus  vous  diray } 

et  le  prendrez  comme  extraict  de  haulte  mytho- 
logie: Quand  les  Géants  entreprindrent  guerre 
contre  les  Dieux  : les  Dieux  au  commencement 
se  mocquarent  de  tels  ennemis , et  disoient  qu’il 
n’y  en  avoit  pas  pour  leurs  paiges.  Mais  quand 
ils  veirent  par  le  labeur  des  Géants  , le  mont 
Pelion  posé  dessus  le  mont  Osse , . et  ja  esbranlé 
le  mont  Olympe , pour  estre  mis  au-dessus  des 
deux,  feurent  touts  effrayez.  Adoncques  tint  Ju- 
piter chapitre  general.  Là  feut  conclud  de  touts 
les  Dieux  , qu’ils  se  mettroient  vertueusement  en 
deffense.  Et  pour  ce  qu’ils  avoient  plusieurs  fois 
veu  les  batailles  perdues  , par  l’empesehcment 
des  femmes  qui  estaient  parmy  les  armées , feut 
décrété  , que  pour  l’heure  on  chasse roient  des 
Cieulx  en  Egypte,  et  vers  les  confins  du  Nil, 
toute  ceste  vessaille  de  deesses , desguisées  en 
beletes  , fouines  , ratepenades  , museraignes  , 
et  aultre  métamorphosé.  Seule  Minerve  fut  de 
retenue,  pour  fouldroyer  avecq  Jupiter:  comme 
deesse  des  lettres  et  de  guerre  , de  conseil  et 
execution:  deesse  née  armée,  deesse  redoubtée 
au  ciel , en  l’aer , en  la  mer , et  en  terre.  Y entre 
sus  ventre  (dist  Panurge)  serois-je  bien  V ulcan  , 
duquel  parle  le  Poëte?  Non.  je  ne  suis  ne  boi- 
teux, ne  faulx  monnoyeur,  ne  forgeron,  comme 
il  estoit.  Par  adventure  ma  femme  sera  aussi  belle 

et  advenante  comme  sa  Venus  : mais  non  ribaulde 
comme  elle  : ne  moy  coquu  comme  luy.  Le  vil- 
lain  jambe- torte  se  feit  déclarer  coquu  par  arrest, 
et  en  veute  figure  de  touts  les  Dieux.  Pouraultant 
entendez  au  rebours.  Ce  sort»  dénoté , que  ma 
femme  sera  prude,  pudicque,  et  loyalle , non 
mie  armée , rebousse , n’escervelée  et  extraicte 
de  cervelle,  comme  Pallas  : et  ne  me  sera  cor- 
rival  ce  beau  Jupin,  et  ja  ne  saulsera  son  pain 
en  ma  souppe,  quand  ensemble  serions  à table. 
Considérez  ses  gestes , et  beaulx  faicts.  C’ha  esté 
le  plus  fort  ruffian,  et  plus  infâme.  Cor  (je  dy) 
Bordelier,  qui  oncques  feut,  paillard,  tousjours 
fumant  comme  ung  verrat:  aussi  feut-il  nourry 
par  une  truye  en  Dicte  de  Candie,  si  Agathocles 
Babylonien  ne  ment  : et  plus  boucquin , que  n’est 
ung  boucq  : aussi  disent  les  aultres , qu’il  feut 
aiaicté  d’une  chievre  Amalthée.  Vertus  d’Ache- 
ron , il  belina  pour  ung  jour , la  tierce  partie 
du  monde,  beste,  et  gents , fleuves,  et  mon- 
tai gnes  : ce  feut  Europe.  Pour  cestuy  belinaige 
les  Ammonians  le  faisoient  pourtraire  en  figure 
de  belier  belinant , bellier  cornu.  Mais  je  sçay 
comment  garder  se  faut  de  ce  cornard.  Croyez, 
qu’il  n’aura  trouvé  ung  sot  Amphitryon  , ung 
niays  Argus  avecq  ses  cent  bezicles  : ung  codai  t 
Acrisius,  ung  lanternier  Lycus  de  Theb'es  , ung 

resveur  Agenor , ung  Asope  phlegmaticque , ung 
Lycàon  patepelue , ung  madouré  Corytus  de  la 
Toscane  , ung  Atlas  à la  grande  escliine.  Il  pour- 
roit  cent  et  cent  fois  se  transformer  en  cycne , 
en  taureau,  en  satyre,  en  or,  en  coquu,  comme 
feit  quand  il  despucela  Juno  sa  sœur  : en  aigle, 
en  bellier,  enfeu,  en  serpent,  voire  certes  en 
pulce,  en  atomes  Epicureïcques , ou  magistro- 
nostralement  en  secondes  intentions.  Je  le  vous 
grupperay  au  crue.  Et  scavez  que  luy  feray?  Cor 
bieu , ce  que  feit  Saturne  au  Ciel  .son  pere  , Sene~ 
c[ue  l’ira  de  moy  predict,  et  Lactance  confirmé. 
Ce  que  Rliea  feit  à A thys.  Je  vous  luy  couperay 
les  coudions  tout  rasibus  du  cul,  il  ne  s’en  fauldra 
ung  pelet.  Par  ceste  raison  ne  sera  jamais  Pape, 
car  testiculos  non  habet.  Tout  beau  fillot  (dist 
Pantagruel)  , tout  beau.  Ouvrez  pour  la  seconde 
fois.  Lors  rencontra  ce  vers: 

Membra  quatit , gelidusque  coït formidine  sangms . 

» Les  os  luy  rompt,  et  les  membres  lui  casse  : 

» Dont  de  la  paour  le  sang  au  corps  luy  glace. 

Il  dénoté  (dist  Pantagruel)  qu’elle  vous  battra 
clos  et  ventre.  Au  rebours  (respondit  Panurge) , 
c’est  de  moy  qu’il  pronosticque , et  dict,  que  je 
la  battray  en  tigre  , si  elle  me  fasche.  Martin 
baston  en  fera  l’office.  En  faulte  de  baston,  le 

diable  me  mange , si  je  ne  la  mangerois  toute 
vive:  eomme  la  sienne  mangea  Candanles  Ftoy 
des  Lydiens.  Vous  estes  (dist  Pantagruel)  bien 
couraigeux.  Hercules  ne  vous  combattroit  en  ceste 
fureur,  mais  c’est  ce  que  l’on  dict  que  le  Jan  en 
vaulx  deux,  et  Hercules  seul  n’osa  contre  deux 
combattre.  J e suis  Jan  ? dist  Panurge.  Rien , rien , 
respondit Pantagruel.  Je  pensoisau  jeu  de  Fourche 
et  triquetrac.  Au  tiers  coup  rencontra  ce  vers  : 

Femineo  prcedœ  et  spoliorum  ardebat  amore. 

» Brusloit  d’ardeur  en  féminin  visaige , 

» De  butiner,  et  l'ober  le  bagaige. 

Il  dénoté  (dist  Pantagruel)  quelle  vous  des- 
robera.  Et  je  vous  voy  bien  en  poinct,  selon  ces 
trois  sorts:  vous  serez  coquu,  vous  serez  batu , 
vous  serez  desrobé.  Au  rebours  (respondit  Pa- 
nurge)  ce  vers  dénoté , qu’elle  m’aimera  d’amour 
parfaict.  Oncques  n’en  mentit  le  satyricque  ; quand 
il  dict  : que  femme  bruslant  d’amour  suprême, 
prend  quelcquesfois  plaisir  à desrober  son  amy. 
Sçavez  quoy  ? Ung  gand  , une  aguilletfe,  pour 
la  frire  chercher.  Peu  de  chose , rien  d’impor- 
tance , pareillement  ces  petites  noisettes  , ces 
liottes  qui  par  certain  temps  sourdent  entre  les 
amans , sont  nouveaulx  refraichissemens  et  aguil- 
lons  d’amour.  Gomme  nous  voyons  par  exemple 

les  coustelliers  leurs  coz  quelcquesfois  marteller , 
pour  mieulx  aiguiser  les  ferremens.  C’est  pour- 
quoy  je  prends  ces  trois  sorts  à mon  grand  advan- 
taige.  Autrement  j’en  appelle.  Appeller  (dist 
Pantagruel)  jamais  on  ne  peult  des  jugemens 
décidez  par  sort  et  fortune , comme  attestent 
nos  anticques  Jurisconsultes  : et  le  dict  Balde , 
l.  ult.  C.  de  leg.  La  raison  est,  pource  que  for- 
tune ne  recongnoit  poinct  de  supérieur , auquel 
d’elle , et  de  ses  sorts  on  puisse  appeller.  Et  ne 
peult  en  ce  cas  le  mineur  estre  en  son  entier 
restitué,  comme  apertement  il  dist,  in  lib.  aiù 
Prcetor.  §.  ult.  ff.  de  minor . 

CHAPITRE  XIII. 

Comment  Pantagruel  conseille  Panurge  pré- 
voir l’heur  ou  mal-heur  de  son  Mariaige 
par  songes. 

Or  puisque  ne  convenons  ensemble  en  expo- 
sition des  sorts  Vergîlianes , prenons  aultre  voye 
de  divination.  Quelle  ? (demanda  Panurge)  Bonne 
(répondit  Pantagruel)  anticque , et  authenticque, 
c’est  par  songes.  Car  en  songeant  avecque  condi- 
tions , lesquelles  descrivent  Hyppocrates  , Lib. 
rSv  îVü7 tviùùv  , ton  enypnion  , Platon  , Plotin  7 
Jamblicque  , Synesius  , Aristotelès  , Xenophon  , 
Galen  , Plutarche  , Artemidorus  , Daldianus  , 
Heropliilus  , et  aultres , lame  souvent  prévoit 
les  choses  futures.  Ja  n’est  besoing  plus  au  long 
vous  le  prouver.  Vous  l’entendez  par  exemple 
vulgaire  , quand  vous  voyez  lorsque  les  enfans 
bien  nettis , bien  repus  et  alectez  dorment  pro- 
fondément , les  nourrices  s’en  aller  esbattre  en 
liberté , comme  pour  icelle  heure  licentiée  à faire 
ce  que  vouldront;  car  leur  présence  autour  du 
bers  sembicroit  inutile.  En  ceste  façon  nostre 
arae , lorsque  le  corps  dort , et  que  la  concoc- 

tion  est  de  touts  endroicts  parachevée , rien  plus 
n’y  estant  necessaire  jusques  au  resveil , s’esbat 
et  revoit  sa  patrie  , qui  est  le  Ciel.  De- là  reçoit 
participation  insigne  de  sa  prime  et  divine  ori- 
gine , et  en  contemplation  de  ceste  infinie  sphere, 
à laquelle  rien  n’advient , rien  ne  passe , rien  ne 
dechet , touts  temps  sont  présents  : note  non  seu- 
lement les  choses  passées  en  mouvemens  infe- 
rieurs , mais  aussi  les  futures  : et  les  rapportant 
à son  corps , et  par  les  sens  et  organes  d’icelluy 
les  exposant  aux  amis , est  dicte  vaticinatrice  et 
prophète.  Vray  est,  quelle  ne  les  rapporte  en 
telle  sincérité  comme  les  avoit  veuës , obstant  l’im- 
perfection et  fragilité  des  sens  corporels , comme 
la  lune  recepvant  du  soleil  sa  lumière , ne  nous 
la  comunicque  telle , tant  lucide , tant  pure , tant 
vive  et  ardente  comme  l’avoit  receuë.  Pourtant 
reste  à ces  vaticinations  somniales , interprète  qui 
soit  dextre , saige , industrieux , expert , rational  et 
absolu  onirocrite  et  oniropole  : ainsi  sont  appeliez 
des  Grecs.  C’est  pourquoy  Heraclitus  disoit , rien 
par  songes  ne  nous  estre  exposé,  rien  aussi  ne 
nous  estre  celé , seulement  nous  estre  donnée 
signification  et  indice  des  choses  advenir  : ou  pour 
l’heur  et  mal  - heur  nostre  , ou  pour  l’heur  et 
mal -heur  d’aultruy.  Les  sacrées  lettres  le  tes- 
moignent , les  histoires  prophanes  l’asseurent , 

nous  exposant  mille  cas  advenus  selon  les  son- 
ges, tant  de  la  personne  songeante , que  d’aultruv 
pareillement.  Les  Atlanticques  et  ceulx  qui  habi- 
tent en  llsle  de  Thasos , l’une  des  Cyclades , sont 
privez  de  ceste  commodité  , au  pays  desquels 
jamais  personne  ne  songea.  Aussi  feurent  Cleon 
de  Daulie , Thrasymedes , et  de  nostre  temps 
le  docte  Villanovanus  François,  lesquels  oncques 
ne  songearent.  Demain  doncques  sus  l’heure  que 
la  joyeuse  aurore  aux  doigts  rosats  dechassera 
les  tenebres  nocturnes  , addonnez-vous  à songer 
profundement. 

Cependant  despouillez-vous  de  toute  affection 
humaine  , d’amour  , de  haine  , d’espoir  , et  de 
craincte.  Car  comme  jadis  le  grand  vaticinateur 
Proteus,  estant  déguisé  et  transformé  en  feu, 
en  eaüe,  en  tigre , en  dragon  et  aultres  masques 
estranges , ne  predisoit  les  choses  advenir  : Ains 
pour  les  prédire,  force  estoit  qu’il  feust  restitué 
en  sa  propre  et  naïve  forme  : Aussi  ne  peult 
l’homme  recepvoir  divinité  et  art  de  vaticiner , 
sinon  que  la  partie  , qui  en  luy  plus  èst  divine 
(c’est  Ncuç  et  Mens ) soit  cove  , tranquille  , pai- 
sible , non  occupée ny  distraicte  par  passions  et 
affections  foraines.  Je  le  veulx  (dist  Panurge). 
Fauldra-t-il  peu  ou  beaulcoup  soupper  à ce  soir  ? 
Je  ne  le  demande  sans  cause.  Car  si  bien  et  lar- 

jgement  je  ne  souppe , je  ne  dors  rien  qui  vaille  , 
la  iiuict  ne  fais  que  ra Yasser,  et  aAltant  songe 
creux,  que  pour  lors  es  toi  t mon  ventre.  Poinct, 
soupper  (respondit  Pantagruel)  seroit  le  meil- 
leur : attendu  vostre  bon  en  poinct  et  habitude. 

Amphiaraus  vaticinateur  anticque  vouloit  ceulx, 
qui  par  songes  recepvoient  ses  oracles,  rien  tout 
celluy  jour  ne  manger,  et  vin  ne  boire  trois  jours 
devant.  Nous  n’userons  de  tant  extreme  et  rigou- 
reuse diete.  Bien  croy-je  l’homme  replet  de  viandes 
et  crapule  , djfficillement  concepvoir  notice  des 
choses  spirituelles  : ne  suis  toutesfois  en  l’opinion, 
de  ceulx  qui  après  longs  et  obstinez  jeusnes  , 
cuident  plus  avant  entrer  en  contemplation  des 
choses  celestes.  Soubvenir  assez  vous  peult  com- 
ment Gargantua  mon  pere  (lequel  par  honneur 
je  nomme)  nous  a souvent  dict  les  escripts  de 
ces  hermites  jeusneurs,  aultant  estre  fades,  je- 
junes  et  de  maulvaise  salive , comme  estaient  leurs 
corps , lorsqu’ils  composoient  : et  difficile  chose 
estre  bons  et  serains  rester  les  esperits,  estant 
le  corps  en  inanition  : veu  que  les  Philosophes  et 
Medicins  afferment  les  esperits  animaulx  sourdre , 
naisrre  et  pratiquer  par  le  sang  arterial  purifié 
et  afliné  «à  perfection  dedans  le  rets  admirable  , 
qui  gist  sous  les  ventricules  du  cerveau.  Nous 
'baillant  exemple  d’ilng  Philosophe. , qui  en  soli- 

tude  pensant  estre  et  hors  la  tourbe , pour  raieuLt 
commenter,  discourir  et  composer;  cependant 
toutesfois  autour  de  luy  abayent  les  chiens , ulent 
les  loups,  rugissent  les  lions,  hannissent  les  che- 
vaulx,  barrissent  les  eslepliants,  siflent  les  ser- 
pents , braislent  les  asnes  , sonnent  les  cigales , 
lamentent  les  tourterelles;  c’est-à-dire,  plus 
cstoit  troublé , que  s’il  feust  à la  foire  de  Fontenay 
ou  Nyort  : car  la  faim  estoit  au  corps , pour  à 
laquelle  remédier  , abaye  l’estomach  , là  veuë 
esbloüit , les  veines  succent  de  la  propre  subs- 
tance des  membres  corniformes  : et  retirent  en  bas 
cestuy  esperit  vagabond , négligent  du  traie  te- 
ïnent  de  son  nourrisson  et  hoste  naturel,  qui  est 
le  corps  : comme  si  l’oiseau  sus  le  poing  estant 
vouloit  en  l’aer  son  vol  prendre , et  incontinent 
par  les  longes  seroit  plus  bas  déprimé.  Et  à ce 
propos  nous  alléguant  l’autorité  d'Honiere  pere 
de  toute  Philosophie,  qui  dict,  les  Gregeois  lors 
non  plustost  avoir  mis  à leurs  larmes  fin  du  dueil 
de  Patroclus  le  grand  amy  d’Àchilles , que  quand 
la  faim  se  déclara  et  leurs  ventres  protestarent 
plus  de  larmes  ne  les  fournir.  Car  en  corps  exi- 
îianis  par  long  jeusne,  plus  n’estoit  dequoy  pleurer 
et  larmoyer. 

Médiocrité  est  en  touts  cas  loüée  et  estimée  : 
■et  ici  la  maintiendrez.  V ous  mangerez  à soupper 

non  jfebves  , ne  lierres  , ne  aultre  chair  : non 
poulpe  (qu’on  nomme  Polype)  non  choulx,  ne 
aultres  viandes  qui  poussent  vos  esperits  animaulx 
troubler  et  obfusquer.  Car  comme  le  mirouçf  ne 
peult  représenter  les  simulacres  des  choses  objec- 
tées et  à luy  exposées  , si  sa  polissure  est  par 
haleines  ou  temps  nébuleux  obfusquée  : aussi  l’es- 
perit  ne  reçoit  les  formes  de  divination  par  songes , 
si  le  corps  est  inquiété  et  troublé  par  les  vapeurs 
et  fumées  des  viandes  precedentes , à cause  de 
la  sympathie,  laquelle  est  entr’eulx  deux  indisso- 
luble. Y ous  mangerez  bonnes  poires  et  pommes 
Crustemeuies  Berguamottes , une  pomme  de  court- 
pendu  , quelcques  pruneaulxde  Tours,  queloques 
cerises  de  mon  vergiér.  Et  ne  sera  pour  quoy 
debvez  craindre  que  vos  songes  en  proviennent 
doubtcux,  fallaces  ou  suspects,  comme  les  ont 
declairez  aulcuhs  Peripateticques , au  temps  d’Àii- 
tumne  : lors  scavoir  est,  que  les  humains  plus, 
copieusement  usent  fruictaiges  qu’en  aultre  saison. 
Ce  que  les  anciens  Prophètes  et  Poètes  nrystic- 
quement  nous  enseignent,  disants , les  vains  et 
fallacieux  songes  gésir  et  estre  cachez  soubz  les 
fu  cilles  ch  eûtes  en  terre  ; parce  qu’en  autumne 
les  feuilles  tumbent  des  arbres.  Car  ceste  ferveur 
naturelle  laquelle  abunde  ës  fruicts  nouveau!  x , 
et  laquelle  par  son  ébullition  facilement  évaporé 

T 2 


S4  OE  U V R E S 

es  parties  animales  (comme  nous  voyons  faire 
le  mousi)  , est  long-temps  lia  expiree  et  résolue. 
Et  beilrez  belle  eaue  de  ma  fontaine.  La  condi- 
tion (dist  Panurge)  mest  quelcque  peu  dure.  J’y 
consens  toutesfois.  Couste  et  vaille.  Protestant 
desjeuner  demain  à bonne  heure  , incontinent 
après  mes  songeailles.  Au  surplus  je  me  recom- 
mande aux  deux  portes  d’Homere , à Morpheüs , 
à Icellon , à Phantasus , et  Phobetor.  Si  au  besoing 
ils  m’aident  et  secourent,  je  leur  erigeray  ung 
autel  joyeulx  tout  composé  de  fin  duinet. 

Puis  demanda  à Pantagruel  : Seroit-ce  poinct 
bien  laie t, ‘si  je  mettois  dessoubs  mon  coyssin 
quelcques  branches  de  laurier?  Il  n’est  (respon- 
dit  Pantagruel)  ja  besoing.  C’est  chose  supers- 
titieuse, et  n’est  qu’abus  ce  qu’en  ont  escript 
Serapion  Ascalonites  , Antipho  , Philochorus  ^ 
Artemon,  et  Fulgentius  Planciades.  Aultant  vous 
en  dirois-je  de  l’espaule  gauche  du  Crocodile 
et  Chameleon,  sauf  l’honneur  du  vieulx  Demo- 
crite.  Aultant  de  la  pierre  des  Bactrians,  nom- 
mée Eumetrides.  Aultant  de  la  corne  de  Ham- 
mon.  Ainsi  nomment  les  Ethiopiens  une  pierre 
precieuse  à couleur  d’or  et  forme  d’une  corne 
de  bellier:  comme  est  la  corne  de  Jupiter  Ham- 
monian , affermans  aultant  estre  vrais  et  infail- 
libles les  songes  de  ceulx  qui  la  portent > qu« 

sont  les  oracles  divins.  Par  adventeure  est -ce 
qu’escrivent  Homere  et  Vergile  des  deux  portes 
de  Songes  , esqueiles  vous  estes  recommandé. 
L’une  est  d’ivoire,  par  laquelle  entrent  les  songes 
confus,  fallaces  et  incertains,  comme  à travers 
l’ivoire , tant  soit  deliée  que  vouldrez , possible 
n’est  rien  venir:  sa  densité  et  opacité  empesche 
la  pénétration  des  esperits  visifs  et  réception  des 
especes  visibles.  L’aultre  est  de  corne , par  laquelle 
entrent  les  songes  certains,  vrais  et  infaillibles  , 
comme  à travers  la  corne  par  sa  resplendeur  et 
diaphaneïté  apparaissent  toutes  especes  certaine- 
ment et  distinctement.  Vous  (dist  frere  Jean) 
voulez  inférer  que  les  songes  des  coquus  cornus  , 
comme  sera  Panurge  (Dieu  aidant,  et  sa  femme) 
sont  tousjours  vrais  et  infaillibles. 

CHAPITRE  XIV. 

Songe  de  Panurge  et  interprétation  d'ice/lur. 

•# 

Sur  les  sept  heures  du  matin  subséquent,  Pa- 
nurge se  présenta  devant  Pantagruel  , estants 
en  la  chambre  Epistemon,  frere  Jean  des  En- 
tommeures , Ponocrates  , Eudemon  , Garpalirn  et 
au! très  , esquelz  à la  venue  de  Panurge  dist 
Pantagruel  : Voyez  - cy'  nostre  Songeur.  Geste 
parolle , dist  Epistemon,  jadis  cousta  bon,  et 
feut  chierement  vendue  ès  enfants  de  Jacob. 
Adoncques  , dist  Panurge,  j’en  suis  bien  chez 
Guillot  le  Songeur.  J’ai  songé  tant  et  plus,  mais 
je  n’y  entends  note.  Excepté  que  par  mes  son- 
geries j’avois  une  femme  jeune  , galante  , belle 
en  perfection,  laquelle  me'  traictoit  et  entrete- 
nait mignpnnement  , comme  ung  petit  dorelot. 
Jamais  homme  ne  feut  plus  aise,  ne  plus  joyeulx. 
Elle  me  flattoit , me  chatouiiloit  , me  testonnoit , 
me  tastonnoit , me  baisoit , m’accolloit , et  par 
esbattement  me  faisoit  deux  belles  petites  cornes 
au-dessus  du  front.  Je  lui  remontrons  en  folliant , 
qu’elle  me  les  debvoit  mettre  au-dessoubz  des 
yeulx,  pour  mleulx  veoir  ce  que  j’en  vouldrois 
férir  : ai  lin  que  Momus  ne  trouvast  en  elles 

cliose  auculne  imparfaicte  et  cligne  de  correc- 
tion, comme  il  feit  en  la  position  des  cornes 
bovines.  La  follastre  , nonobstant  ma  remon- 
trance, me  les  fichoit  encore  plus  avant.  Et  en 
ce  ne  me  faisoit  mal  aueleoncque,  qui  est  cas 
admirable.  Peu  après  me  sembla  que  je  feus  , 
ne  seay  comment  , transformé  en  tabourin  , et 
elle  en  choüette.  Là  feut  mon  sommeil  inter- 
rompu , et  en  sursault  me  resveillây  tout  fas- 
clié  , perplex  et  indigné.  Voyez  - là  une  belle 
platelée  de  songes  v faites  grand  chiere  là- dessus. 
Et  l’exposez  comme  l’entendez.  Allons  desjeu- 
ner , IVionsieur  maistre  Carpalim.  J entends  (àlist 
Pantagruel)  si  j’ai  jugement  aulcun  en  l’art  de 
divination  par  songes , que  vostre  femme  ne  vous 
fera  reallement  et  en  apparence  extérieure  cor- 
nes au  front,  comme  portent  les  Satyres;  mais 
elle  ne  vous  tiendra  foy  ne  loyauté  conjugale , 
ains  à aultruy  s’abandonnera,  et  vous  lera  coquu. 
Cestuy  point  est  apertement  expose  par  Arte- 
midorus,  comme  le  dy.  Aussi  ne  sera  de  vous 
faicte  métamorphosé  en  tabourin , mais  d ebe 
vous  serez  battu  comme  labour  à nopces  : ne 
d’elle  en  choüette  , mais  elle  vous  desrobera 
comme  est  le  naturel  de  la  choüette.  Et  voyez 
vos  songes  conformes  aux  sorts  Vergilianes.  à ous 
serez  coquu , vous  serez  battu , vous  serez  des- 

robé.  Là  s’eseria  frere  Jean  , et  dist  : Il  dict  par 
bien  vray , tu  seras  coquu,  homme  de  bien  , je 
t’en  assëure  , tu  auras  belles  cornes.  Hay , hay, 
hay , nostré  maistré  de  Cornibus.  Dieu  te  gai  d’ , 
fays  nous  deux  mots  de  prédication  , et  je  ferai 
la  queste  parmy  la  Paroisse.  Au  rebours  (dist 
Panurge)  mon  songe  presagit  qu?en  mon  mariaige 
j’aurai  planté  de  touts  biens  , avecque  la  corne 
d’abundance.  Vous  dictes -,  que  sont  cornes  de 
Satyres.  Amen , amen , fiat , fiatur , ad  dif- 
fefentiarn  Pdpæ.  Ainsi  aurois-jé  éternellement 
le  virolet  en  poinct  et  infatigable  , comme  Font 
les  Satyres.  Choses  que  touts  désirent , et  peu 
de  gents  l’impetrent  des  Cieulx.  Par  conséquent 
coquu  jamais.  Car  faulte  de  ce  est  cause  sans 
laquelle  non,  cause  unicque  , de  faire  des  maris 
coquus.  Qui  faict  les  cocquins  mendier  ? c’est 
qu’ils  n’ont  en  leur  maison  dequoy  leur  sac  em- 
plir. Qui  faict  le  loup  sortir  du  bois  ? défaut  de 
carnaige.  Qui  faict  les  femmes  ribauldes  ? vous 
m’entendez  assez.  J’en  demande  à Messieurs  les 
Clercs,  à Messieurs  les  Presidents,  Conseillers, 
Advocats  , Procureurs  et  aultres  glossateurs  de 
la  venerable  Rubricque  , de  frigides  et  male- 
f ci  a iis.  Vous  (pardonnez-moy  si  je  m’esprens) 
me  semblez  evidentement  errer  interprétant 
cornes  , pour  coquüage.  Diane  les  porte  en  teste 

à forme  d’un  beau  croissant.  Est  - elle  coquüe 
pourtant  ? Comment , diable  , seroit-elle  coquüe 
qui  ne  feut  oncques  mariée  ; parlez  ( de  grâce  ) 
correct  , craignant  quelle  vous  en  face  au  pa- 
tron que  feit  à Acteon.  Le  bon  Bacchus  porte 
cornes  semblablement  : Pan  , J upiter  Ammo- 
nian  , tant  d’aultres.  Sont- ils  coquus?  Juno  seroit- 
elle  putain?  car  il  s’ensuivfoit  par  la  figure  dicte 
Metalepsis.  Comme  appellant  ung  enfant  en  pré- 
sence de  ses  pere  et  mere , champis  ou  avoistre  , 
c’est  honnestement , tacitement  dire  , le  pere 
coquu  , et  sa  femme  ribaulde.  Parlons  mieulx. 
Les  cornes  que  me  faisoit  ma  femme  , sont  cornes 
d’abondance  et  planté  de  touts  biens.  Je  le  vous 
affie.  Au  demourant  je  seray  joyeulx  comme  ung 
tabour  à nopces  , tousjours  sonnant  , tousjours 
bourdonnant  et  pétant.  Croyez  que  c’est  l’heur 
de  mon  bien.  Ma  femme  sera  coincte  et  jolie 
comme  une  belle  petite  choüette.  Qui  ne  le 
croit,  d’enfer  aille  au  gibet.  JNouël  nouvelet. 

Je  note  ( dist  Pantagruel  ) le  poinct  dernier 
qu’avez  dict  , et  le  conféré  avecq  le  premier. 
Au  commencement  vous  estiez  tout  confict  en 
delice  de  votre  songe.  Enfin  vous  eveillastes  eri 
sursault , fasché  , perplex  , et  indigné.  ( V oir  , 
dist  Panurge , car  je  n’avois  poinct  disné).  Tout 
ira  en  désolation  , je  le  prevoy.  Sçaclrez  pour 

vray , que  tout  sommeil  finissant  en  sursauït  f 
et  laissant  la  personne  faschée  et  indignée  , ou 
mal  signifie,  ou  mal  presagist.  Mal  signifie,  c’est- 
à-dire  maladie  cacoëthe  , maligne  , pestilente  , 
occulte  et  latente  dedans  le  centre  du  corps  , 
laquelle  par  sommeil , qui  tousjours  renforce  la 
vertus  concoctrice  (selon  les  Théorèmes  de  Me- 
dicine  ) commenceroit  soy  declairer  et  mouvoir 
vers  la  superficie.  Auquel  triste  mouvement  seroit 
le  repos  dissolu  , et  le  premier  sensitif  admonesté 
d’y  compastir  et  pourvoir.  Comme  en  proverbe 
l’on  dict , irriter  les  freslons  , mouvoir  la  cama- 
rine  , esveiller  le  chat  qui  dort.  Mal  presagist , 
c’est-à-dire  quant  au  faict  de  lame  en  matière 
de  divination  somniale  , nous  donne* entendre 
que  quelcque  mal  heur  y est  destiné  et  préparé, 
lequel  de  brief  sortira  en  son  effect.  Exemple  au 
songe  et  resveil  espouvantable  de  Hecuba  : au 
songe  de  Euridice  femme  d’Orpheus , lequel  par- 
faict , les  dict  Ennius  s’estre  esveillées  en  sursauït 
et  espouventées.  Aussi  après  veid  Hecuba  son 
mary  Priant , ses  enfans  , sa  patrie  occis  et  des- 
truicts.  Euridice  bien-tost  après  mourut  miséra- 
blement. En  Eneas  songeant  qu’il  parloit  à Hector 
deffunct,  et  souhdain  en  sursauït  s’esveilla.  Aussi 
feut  celle  propre  nuict  Troye  saccagée  et  bruslée. 
Aultresfois  songeant  qu’il  voyoit  ses  Dieux  failli- 

Iiers  et  penates , et  en  espouvantement  s’esveil- 
lant , pastit  au  subséquent  jour  horrible  tourment© 
sus  mer.  Mille  aultres.  Quand  je  vous  compte 
d’Eneas  , notez  que  Fabius  Pictor  dict  rien  par 
lu  y n’avoir  été  faict  ne  e%treprins , rien  ne  luy 
estre  advenu , que  preallablement  il  n’eust  cogneu 
et  preveu  par  divination  somniale.  Piaison  ne  def- 
faut  ès  exemples.  Car  si  le  sommeil  et  repos  est 
don  et  bénéfice  spécial  des  Dieux , comme  main- 
tiennent les  Philosophes  , et  atteste  le  Poëte , 
disait  : 

Lors  l’heure  estoit  que  sommeil  ,,don  des  Cieulx  , 

Vient  aux  humains  fatiguez  gracieulx  ; 

Tel  don  en  fascherie  et  indignation  ne  penll  estre 
terminé  sans  grande  infelicité  prétendue.  Aultre- 
ment  seroit  repos  non  repos  : don  non  don  : non 
' des  Dieux  amis  provenant  : mais  des  diables  en- 
nemis, jouxte  le  mot  vulgaire:  £%& eT«p<*. 
Comme  si  le  pere  de  famille  estant  à table  opu- 
lente , en  bon  appétit  au  commencement  de  son 
repas , on  voyoit  en  sursault  espouvanté  soy  lever. 
Qui  n’en  seauroit  la  cause  , s’en  pourroit  esbahir. 
Mais  quoi  ! il  avoit  ouï  ses  serviteurs  crier  au  feu  : 
ses  servantes  crier  au  larron  : ses  enfaps  crier  au 
meurtre.  Là  falloir  le  repas  laissé  accourir  pour 
y remédier  et  donner  ordre.  Y rayment  je  me 

recorde  que  les  Cabalistes  et  Massorets  interprè- 
tes des  sacrées  lettres  , exposants  en  quoi  l’on 
pourroit  par  discrétion  congnoistre  la  vérité  des 
apparitions  angelicques  ( car  souvent  l’Ange  de 
Satan  se  transfigure  eu  Ange  de  lumière),  disent 
la  différence  de  ces  deux  estre  en  ce  que  l’Ange 
bénin  et  consolateur , apparoissant  à l’homme , 
l’espouvante  au  commencement , le  console  en 
la  fin,  le  rend  content  et  satisfaict:  l’Ange  maling 
et  séducteur  au  commencement  réjouît  l'homme: 
le  laisse  perturbé  , fasché  et  perplex. 

CHAPITRE  X VJ 

Excuse  de  P anurge  , et  exposition  de  C au  aile 
Monasticque  en  matière  de  Bœuf-salé. 

Dieu  (dist  Panurge) gard’  de  mal  qui  veoit  bien 
et  n’oit  goutte.  Je  vous  veo j très-bien  , mais  je 
ne  vous  o y poinct.  Et  ne  sçay  que  dictes.  Le 
ventre  affamé  n’a  poinct  d’aureilles.  J e brame  par 
bieu  de  male  raige  de  faim.  J’ay  faict  corvée  trop 
extraordinaire.  Il  sera  plus  que  maistre  Mousche, 
qui  de  çestuy  an  me  fera  estre  de  songeailles. 
Ne  soupper  poinct , de  par  le  diable  ? Cancre. 
Allons,  frere  Jean,  desjeuner.  Tu  aimes  les  soup- 
pes  de  prime,  plus  me  plaisent  les  souppes  de 
levrier , associées  de  quelcque  piece  de  laboureur 
salé  à neuf  leçons.  Je  t’entends  (respondit  frere 
Jean):  ceste  métaphore  est  extraicte  de  la  mar- 
mite claustrale.  Le  laboureur  c’est  le  bœuf  qui 
labour,  ou  ha  labouré:  à neuf  leçons,  c’est-à-dire 
cuict  à perfection.  Car  les  bons  peres  de  religion , 
par  certaine  Cabalisticque  institution  des  Anciens , 
non  escripte , mais  baillée  de  main  en  main , soy 
levans , de  mon  temps , pour  matines  faisoicnt  cer- 
tains préambules  notables  avant  entrer  en  FEc- 
clise.  Fiant  oient  au  nantouir , pissoient  au  pissouir  9 

et  cracîioiçnt  au  crachouir  : toussoient  au  tous- 
souir  mélodieusement , resvoient  au  resvouir , 
affin  de  rien  immunde  ne  porterai!  service  Divin. 
Ces  choses  faictes , dévotement  se  transportaient 
en  la  Saincte  Chapelle  (ainsi  estoit  en  leurs  Rebus  , 
nommée  la  cuisine  claustrale)  et  dévotement  sol- 
licitoient , que  dès  lors  feust  au  feu  Le  bœuf  mis 
pour  le  desjeuner  des  Religieux,  freres  de  notre 
Seigneur.  Eulx-mesmes  souvent  allumaient  le  feu 
soubs  la  marmite.  Or  est,  que  matines  ayans  neuf 
leçons,  plus  matin  se  levoient  par  raison  Plus 
aussi  multipîioient  en  appétit  et  alteration  aux 
abois  du  parchemin , que  matines  eslans  ourlées 
d’une  ou  trois  leçons  seulement.  Plus  matin  se 
levans,  parladicte  Cabale,  plustost  estoit  le  bœuf 
au  feu:  plus  y estant,  plus  cuict  restoit  : plus 
cuict  restant , plus  tendre  estoit , moins  usoit 
les  dents,  plus  delectoit  le  palais:  moins  grevoit 
l’estomach , plus  riourrissoit  les  bons  Religieux. 
Qui  est  la  fin  uniéque  et  intention  première  des 
fondateurs  : en  contemplation  de  ce  qu’ils  ne 
mangent  mie  pour  vivre,  vivent  pour  manger, 
et  n’ont  que  leur 'vie  en  ce  monde.  Allons , Pa- 
nurgé.  A ceste  heure  (dist  Panurge)  t’ay  entendu , 
couillon  Velouté , couillon  claustral  et  Caballicque. 
Il  m’y  va  du  propre  Cabal.  Le  sort , l’usure , et  les 
interests  je  pardonne.  Je  me  contente  des  des- 

pcns , puisque  tant  disertement  nous  as  faict  répé- 
tition sur  le  chapitre  singulier  de  la  Cabale  culi- 
naire et  monasticque.  Allons  , Carpalim.  Frere 
Jean,  mon  bauldrier,  allons.  Bon  jour,  touts  mes 
bons  Seigneurs.  J’avois  assez  songé  pour  boire. 
Allons.  P anurge  navoit  ce  mot  achevé , quand 
Epistemon  à hauite  voix  s’escria  , disant  : Chose 
bien  commune  et  vulgaire  entre  les  humains  est 
le  malheur  d’aultruy  entendre:  prévoir,  cong- 
noistre  , et.  prédire.  Mais  ô que  chose  rare  est 
son.  malheur  propre  prédire,  congnoistre,  pré- 
voir et ‘entendre  ! Et  que  prudentement  le  figura 
Esope  en  ses  apologues,  disant , chascun  homme 
en  ce  monde  naissant , une  bezace  au  col  porter, 
au  sachet  de  laquelle  devant  pendant , sont  les 
faultes  et  malheurs  d’aultrui , tousjours  exposées 
à nostre  veuë  etcongnoissance:  au  sachet  derrière 
pendant,  sont  les  faultes  et  malheurs  propres: 
et  jamais  ne  sont  veuës  ny  entendue? , fors  de 
ceulx  qui  des  cieulx  ont  le  benevole  aspect. 

CHAPITRE  XVI. 


Comment  Pantagruel  conseille  à Panurge  de 
conférer  avecq*  une  Sibylle  de  Panzoust. 

Peu  de  temps  après  Pantagruel  manda  quérir 
Panurge,  et  lui  dist  : l’amour  que  je  vous  porte 
invétérée  par  succession  de  long-  temps  me  sol- 
licite de  penser  à vostre  bien  et  proqfict.  Enten- 
dez ma  conception:  on  m’a  dict  qu’à  Panzoust, 
près  le  Croaly,  est  une  Sibylle  très- insigne , la- 
quelle prédit  toutes  choses  futures  : prenez  Epis- 
temon  de  eoinpaignie,  et  vous  transportez  par 
devers  elle,  et  oyez  ce  que  vous  dira.  C’est  (dist 
Epistemon  ) par  adveuture  une  Canidie  , une  Sa- 
gane  , une  Pitonisse  et  sorcière.  Ce  que  me  le 
faict  penser  , est  que  celluy  lieu  est  en  ce  nom 
diffamé  , qu’il  abunde  en  sorcières,  plus  que  ne 
feit  oncques  Thessalie.  Je  n’y  iray  pas  voluntiers. 
La  chose  est  illicite  et  deffenduë  en  la  Loy  de 
Moyse.  Nous  ( dist  Pantagruel  ) ne  sommes  mie 
Juifs,  et  n’est  chose  confessée  naveree  quelle 
soit  sorcière.  PLemettons  à vostre  retour  le  gra- 
beau  et  belutemerit  de  ces  matières.  Que  sça- 
vons-nous  si  c’est  une  unziesme  Sibylle  : une 
seconde  Cassandre  1 Et  ores  que  Sibylle  ne  feust, 

et  de  Sibylle  ne  meritast  le  nom,  quel  interest 
encourez-vous  avec,  elle  conférant  de  votre  per- 
plexité ? Entendu  mesmement  qu’elle  est  en  esti- 
mation de  plus  sçavoir , plus  entendre  que  ne 
porte  l’usance  du  pays  , ne  du  sexe  ? Que  nuit 
sçavoir  tousjours  , et  tousjours  apprendre,  leut-ce 
d’ung  sot , d’ung  pot , d’une  guedoufle  , d’une 
mouffe , d’une  pantoufle  ? Vous  souvienne  qu Ale- 
xandre le  Grand , ayant  obtenu  victoire  du  Roy 
Daire  en  Arbeles , présents  ses  satrapes  , quelc- 
quesfois  refusa  audience  à ung  compaignon  y 
puis  en  vain  mille  et  mille  fois  se  repentit.  Il 
estoit  en  Perse  victorieux , mais  tant  esloigné  de 
Macedoine , son  royaulme  héréditaire , que  gran- 
dement se  contristoit , pour  non  povoir  moyen 
aulcun  inventer  d’en  sçavoir  nouvelles , tant  à 
cause  de  l’enorme  distance  des  lieux , que  de 
l’interposition  des  grands  fleuvçs , empeschement 
des  deserts  , et  objection  des  montaignes.  En  ces- 
tuy  estrif  el  soigneux  pensement  , qui  n’estoit 
petit  : car  011  eust  peu  son  pays  et  royaulme  occu- 
per , et  là  installer  Ptoy  nouveau  et  nouvelle 
colonie  , long-temps  devant  qu’il  en  eust  aver- 
tissement , pour  y obvier  ; devant  lui  se  présenta 
ung  homme  de  Sidoine , marchand , petit  et  de 
bon  sens  , mais  au  reste  assez  pauvre  et  de  peu 
d’apparence , luy  dénonçant  et  affermant  avoir 

chemin  et  moyen  inventé , par  lequel  son  pays 
pourrait  de  ses  victoires  Indianes , luy  de  l’estât 
de  Macedonie  et  Egypte , estre  en  moins  de  cinq 
jours  assavanté.  Il  estima  la  promesse  tant  ablior- 
rente  et  impossible , qu’oncques  l’aureille  prester 
ne  luy  voulut,  ne  donner  audience.  Que  luy  eust 
cousté  ouïr  et  entendre  ce  que  l’homme  avoit 
inventé?  Quelle  nuisance , quel  dommaige  eust- 
il  encouru,  pour  sçavoir  quel  estoit  le  chemin 
que  l’homme  luy  vouloit  demonstrer?  Nature  me 
semble  non  sans  cause  nous  avoir  formé  aureilles 
ouvertes , n’y  apposant  porte  ne  closture  aulcune , 
comme  ha  faict  és  yeulx,  langue , et  aultres  issues 
du  corps.  La  cause  je  cuide  estre  , affin  que  tous- 
jours  , toutes  riuicts  continuellement  puissions 
ouïr , et  par  ouïe  perpétuellement  apprendre  : 
car  c’est  le  sens  sur  touts  aultres  plus  apte  és 
disciplines.  Et  peult-estre  que  celluy  homme  estoit 
Ange  (c’est-à-dire,  messagier  de  Dieu),  envoyé 
comme  feut  Raphaël  à Tobie.  Trop  soubdain  le 
contemna,  trop  long-temps  après  s’en  repentit. 
Vous  dictes  bien,  respondit  Epistemon : mais  ja 
ne  me  ferez  entendre , que  chose  beaulcoup  ad- 
vantaigeuse  soit  prendre  d’une  femme,  et  d’une 
telle  femme,  en  tel  pays,  conseil  et  advis.  Je 
(dist  Panurge)  me  trouve  fort  bien  du  conseil 
des  femmes,  et  mesmenient  des  vieilles.  A leur 

conseil  je  fais  tousjours  une  selle  ou  deux  extraor- 
dinaires. Mon  ami,  ce  sont  vrais  chiens  de  mons- 
ti es , viayes  mbiicques  de  droict.  Et  bien  pro'»' 
pie  ment  patient  ceulx  qui  les  appellent  Saiges 
femmes.  Ma  coustume  et  mon  style  est  les  nom- 
mer Presaiges  femmes.  Saiges  sont  elles  : car  dex- 
ti  ement  elles  congnoissent.  Mais  je  les  nomme 
Presaiges  , car  divinement  elles  preveoyent  et 
prédisent  certainement  toutes  choses  advenir. 
Aulcunesfois  je  les  appelle  non  Maunettes,  mais 
Monettes , comme  la  Juno  des  Rommains.  Car 
d elles  tousjours  nous  viennent  admonitions  salu- 
taires et  proflctables.  Demandez  en  à Pythagoras , 
Socrates , Empedocles , et  nostre  maistre  Ortvinus. 
Ensemble  je  loué  jusques  es  haults  cieulx  l’an- 
ticque  institution  des  Germains , lesquelz  prisoient 
aux  poids  du  Sanctuaire  et  cordialement  reve- 
i oient  le  conseil  des  vieilles:  parleurs  advis  etres- 
ponses  tant  heureusement  prosperoient , comme 
les  avoient  prudentement  receuës.  Témoings  la 
vieille  Aurinie,  et  la  bonne  mere  Vellede,  au 
temps  de  Vespasian. 

Croyez  que  vieillesse  féminine  est  tousjours 
foisonnante  en  qualité  soubeline , je  voulois  dire 
Sibylline.  Allons  par  l’aide,  allons  par  la  vertus 
bieu , allons.  A Dieu,  frere  Jean,  je  te  recom- 
mande ma  braguette.  Bien  (dist  Epistemon)  je 

vous  suivray  , protestant , que  si  j’ay  avertisse- 
ment quelle  use  de  sort  ou  enchantement  en  ses 
responses , je  vous  laisseray  à la  porte  7 et  plus 
de  moy  accompaigné  ne  serez. 

CHAPITRE  XVII. 

Comment  Panurge  parle  à la  Sibylle  de 
Panzoust. 

Leur  chemin  feut  de  six  journées.  La  septième 
à la  croppe  d’une  montaigne  soubs  ung  grand  et 
ample  chasteignier  leur  feut  montrée  la  maison 
de  la  vaticinatrice.  Sans  difficulté  ils  entrarent 
en  la  case  chaulmine,  mal  bastie,  mal  meublée, 
toute  enfumée.  Baste  (dist  Epistemon) , Hera- 
clitus  grand  Scotiste  et  tenebreux  Philosophe  ne 
s’estonna  entrant  en  maison  semblable , exposant 
à ses  sectateurs  et  disciples  , que  là  aussi  bien 
residoient  les  Dieux  comme  en  palais  pleins  de 
delices.  Et  croy  que  telle  estoit  la  case  de  Hireus 
ou  OEnopion,  en  laquelle  Jupiter,  Neptune  et 
Mercure  ensemble  ne  prindrent  à desdaing  en- 
trer , repaistre  et  loger  : et  en  laquelle  officiale- 
ment  pour  l’escot  forgearent  Orion.  Au  coing  de 
la  cheminée  trouvarent  la  vieille.  Elle  est  (s’écria 
Epistemon)  vraye  Sibylle  et  vray  portraict  naïve- 
ment représenté  par  Grii  Kaminoi  de  Homere. 
La  vieille  estoit  mal  en  poinct , mal  vestuë  , mal 
nourrie  , edentée , chassieuse , courbassée , rou- 
pieuse , langoureuse , et  faisoit  ung  potaige  de 
choulx  verds , avecq  une  coüaine  de  lard  jaune, 

et  ung  vieil  savorados.  Verd  et  bleu  (dist  Episte- 
înon)  nous  avons  failli.  Nous  n’aurons  d’elle  res- 
ponse  aulcune.  Car  nous  n’avons  le  rameau  dor  : 
J’y  ay  (respondit  Panurge)  pourveu.  Je  l’ay  icy 
dedans  ma  gibbesciere  en  une  verge  d’or  massif, 
accompaigné  de  beaulx  et  joyeulx  Carolus.  Ces 
mots  dicts,  Panurge  la  saliia  profondément,  luy 
présenta  six  langues  de  bœuf  fumées,  ung  grand 
pot  beurrier  plein  de  coscotons  , ung  bourra- 
baquin  guarni  de  breuvaige , une  couille  de  belier 
pleine  de  Carolus  nouvellement  forgez  : enfin 
avecq  profunde  reverence  luy  mist  au  doigt 
medical  une  verge  d’or  bien  belle,  en  laquelle 
estoit  une  crapauldine  de  Beusse  magnificque- 
ment  enchâssée.  Puis  en  brieves  parolles  luy 
exposa  le  motif  de  sa  venuë,  la  priant  courtoi- 
sement luy  dire  son  advis , et  bonne  fortune  de 
son  mariaige  entreprins. 

La  vieille  resta  quelcque  temps  en  silence , 
pensive  et  rechinant  des  dents , puis  s’assist  sur 
le  cul  d’ung  boisseau , print  en  ses  mains  trois 
vieulx  fuseaulx , les  tourna  et  vira  entre  ses 
doigtz  en  diverses  maniérés , puis  esprouva  leurs 
poinctes:  le  plus  poinctu  retint  en  main , les  deux 
aultres  jecta  soubs  une  pille  à mil.  En  après  print 
ses  devidoüeres,  et  par  neuf  fois  les  tourna,  au 
neuvième  tour  considéra  sans  plus  toucher  le 

mouvement  des  devidoüeres,  et  attendit  leur 
repos  parfaict. 

Depuis  je  veis  quelle  déchaussa  ung  de  ses 
esclos  (nous  les  nommons  sabots) , mist  son  devan- 
teau  sus  sa  teste , comme  leS  Prebstres  mettent 
leur  amiet  quand  ils  veulent  Messe  chanter:  puis 
avecq  ung  anticque  tissu  riol.é  le  lia  soubs  la 
gorge.  Ainsi  affublée  tira  ung  grand  traie  t du 
bourrabaquin  , print  de  la  couille  beliniere  trois 
Carolus  , les  mist  en  trois  cocques  de  noix  , et 
les  posa  sur  le  cul  d’un  g pot  à plume  : feit  trois 
tours  de  balay  par  la  cheminée , jecta  au  feu  demy 
fagot  de  bruyere , et  ung  rameau  de  laurier  sec.  Le 
considéra  brasier  en  silence , et  veit  que  bruslant 
ne  faisoit  grislement  ne  bruit  aulcun.  Adoncques 
s’escria  espouventablement  , sonnant  entre  les 
dents  quelcques  mots  barbares  et  d’estrange  tcr- 
mination:  de  mode,  que  Panurge  dist  à Epis- 
temon:  Par  la  vertus  bieu,  je  tremble,  je  croy 
que  je  suis  charmé,  les  aureilles  me  cornent,  il 
m’est  advis  que  j’oy  Proserpine  bruyant  : les 
diables  en  place  bientost  sortiront.  O les  laides 
testes!  fuyons.  Serpe  Dieu,  je  meurs  de  paour. 
J e n’aime  poinct  les  diables.  Ils  me  faschent  : et  sont 
mal  plaisants  : fuyons.  A Dieu , Madame , grand- 
merci  de  vos  biens.  Je  ne  me  marieray  poinct, 
non.  J’y  renonce  dès  à présent  comme  alors.  Ainsi 

commençoit  escaraper  de  la  chambré , mais  la 
vieille  anticipa,  tenant  le  fuseau  en  la  main,  et 
sortit  en  ung  courtiljtou  vergier  près  sa  maison.  Là 
estoit  ung  sycomore  anticque  : elle  l’escroussa  par 
trois  fois,  et  sus  huict  feuilles  qui  en  tumbarent, 
sommairement  avecq  le  fuseau  escripvitqm  Icques 
briefs  vers.  Puis  les  jecta  au  vent,  et  leur  dist  : 
Allez  les  chercher , si  voulez  -,  trouvez-les , si  pou- 
vez ; le  sort  fatal  de  vostre  mariaige  y est  escript. 
Ces  paroles  dictes,  se  retira  en  sa  tasniere,  et  sur 
le  perron  de  la  porte  se  recoursa,  robbe  , cotte  et 
chemise  , jusques  aux  esselles,  et  leur  montroit 
son  cul.  Panurge  UappeFceut , et  dist  à Epistemon. 
Par  le  sambregoy  de  bois  , voilà  le  trou  de  la 
Sibylle,  là  où  plusieurs  ont  esté  péris  pour  y aller 
veoir,  fuyez  ce  trou.  Soubdain  elle  barra  sur  soy 
la  porte  : depuis  ne  fout  veuë.  Ils  coururent  après 
les  feuilles,  et  les  recueillirent,  mais  non  sans 
grand  labeur.  Car  le  vent  les  avoit  escavtées  par 
les  buissons  de  la  vallée.  Et  les  ordonnans  l’une 
après  l’aultre,  trouvaient  ceste  sentence  en  métrés  : 


T’esgoussera 
De  renom. 
Engraissera , 
De  toy  non. 


Te  succera 
Le  bon  bout. 
T’escorcbera  , 
Ma  is  non  tout. 

CHAPITRE  XVIII. 

Comment  Pantagruel  et  Panurge  diversement 
exposent  les  vers  de  la  Sibylle  de  P anzoust. 

Xjes  feuilles  recueillies,  retournarent  Episte- 
mon  et  Panurge  en  la  Cour  de  Pantagruel , part 
joyeulx,  part  faschez.  Joyeulx  pour  le  retour,  fas- 
chez  pour  le  travail  du  chemin , lequel  trouva- 
ient raboteux  , pierreux  et  mal  ordonné.  De  leur 
voyajge  feirent  ample  rapport  à Pantagruel , et 
de  l’estât  de  la  Sibylle:  enfin  luy  présentaient 
les  feuilles  de  sycomore  , et  montraient  l’escrip- 
ture  en  petits  vers.  Pantagruel  après  avoir  leu  le 
totaige , dist  à Panurge  en  souspirant  : vous  estes 
bien  en  poinct.  La  prophétie  de  la  Sibylle  aper- 
tement  expose  , ce  que  ja  nous  estoit;  dénoté  , 
tant  par  les  sorts  Vergilianes , que  par  vos  pro- 
pres songes  , c’est  que  par  vostre  femme  serez 
deshonoré  : qu’elle  vous  fera  coquu  , s’abandon- 
nant à aultruy,  et  par  aultruy  devenant  grosse: 
qu’elle  vous  desrobera  par  queicque  bonne  par- 
tie , et  qu’elle  vous  battra  , escourchant  et  meur- 
trissant queicque  membre  du  corps.  Vous  entendez 
aultant  ( respondit  Panurge  ) en  exposition  de 
ces  recentes  Prophéties , comme  faict  truye  en 

espices.  Ne  vous  clesplaise  si  je  le  dy.  Car  je  me 
sens  un  g peu  fasché.  Le  contraire  est  véritable. 
Prenez  bien  mes  mots.  La  vieille  dict  : ainsi 
comme  la  febve  n’est  veuë  s’elle  n’est  esgoussée  , 
aussi  ma  vertus  et  ma  perfection  jamais  ne  seroit 
mise  en  renom , si  marié  je  n’étois.  Quantes-fois 
vous  ay-je  ouï  disant,  que  le  magistrat  et  l’office 
descouvre  l’homme  et  met  en  évidence  , ce  qu’il 
avoit  dedans  le  jabot?  c’est-à-dire,  que  lors  on 
congnoit  certainement,  quel  est  le  personnaige  , 
et  combien  il  vault , quand  il  est  appellé  au  ma- 
niement des  affaires.  Auparavant  , sçavoir  est , 
estant  l’homme  en  son  privé  , on  ne  sçait  pour 
certain  quel  il  est  , non  plus  que  d’une  febve 
en  gousse.  Voilà  quant  au  premier  article.  Aul- 
trement  vouldriez-vous  maintenir , que  l’honneur 
et  bon  renon  d’ung  homme  de  bien  pendist  au  cul 
d’une  putain  ? Le  second  dict  : ma  femme  en- 
groissera  ( entendez  ici  la  prime  félicité  de  ma- 
ri ai  ge  ) , mais  non  de  moy.  Corbieu , je  le  croy. 
Ce  sera  d’ung  petit  enfantelet  qu’elle  sera  grosse. 
Je  l’aime  desja  tout  plein:  et  ja  en  suis  tout 
assoty.  Ce  sera  mon  petit  bedault.  Fascherie  du 
monde  tant  grande  et  vehemente  n’entrera  dé- 
sormais en  mon  es  périt  que  ne  passe  , seulle- 
ment  le  voyant  et  l’oyant  jargonner  en  son  jar- 
gonnois  puéril.  Et  benoiste  soit  la  vieille.  J e luy 

veulx  vray  Bis  constituer  en  Salmigondinois  quelc- 
que  bonne  rente  non  courrante  , comme  Bache- 
liers insensez , mais  assise  comme  beaulx  Doc- 
teurs Ptegens.  Aultremént  vouldriez-vous  que  ma 
femme  dedans  ses  flancs  me  portast?  me  conceust? 
m’enfantast?  et  quon  dist , Panurge  est  un  second 
Bacclius.  Il  est  deux  fois  né.  Il  est  rené , comme 
feut  Proteus  : une  fois  de  Thetis  et  secondement 
de  la  mere  du  Philosophe  Apollonius.  Gomme 
feurent  les  deuxPalices,  près  du  fleuve  Simethos 
en  Sicile.  Sa  femme  estoit  grosse  de  luy  En  luy 
est  renouvellée  l’anticque  Palintocie  des  Mega- 
riens  , et  la  Palingenesie  de  Democritus.  Erreur. 
Ne  m’en  parlez  jamais.  Le  tiers  dict  : ma  femme 
me  succera  le  bon  bout.  Je  m’y  dispose.  Vous 
entendez  assez  , que  c’est  le  baston  à uug  bout , 
qui  me  pend  entre  les  jambes.  Je  vous  jure  et 
promets  que  tous  jours  le  maintiendray  succulent 
et  bien  avitaillé.  Elle  ne  me  succera  point  en  vain, 
certes.  Eternellement  y sera  le  petit  picotin , ou 
mieulx.  Vous  exposez  allegoricquement  ce  lieu, 
et  l’interpretez  à larrecin  et  furt.  Je  loue  l’expo- 
sition , l’allegorie  me  plaist  ; mais  non  é.  vostre 
sens.  Peult-estre  que  l’affection  sincere  que  me. 
portez  , vous  tire  en  partie  adverse  et  réfractaire: 
comme  disent  les  clercs  , chose  merveilleusement 
crainctive  estre  amour,  et  jamais  le  bon  amour 

n’estre  sans  craincte.  Mais  (selon  mon  jugement)* 
en  vous-mesme  entendez  que  fort  en  cepassaige, 
comme  en  tant  d’aultres  des  Scripteurs  Latins  et 
anticques  , signifie  le  fruict  d’amourettes  : lequel 
veult  Venus  estre  secrètement  et  furtivement 
cuedli.  Pourquoy , par  vostre  foy  ? pource  que 
la  chosette  faicte  , à l’emblée , entre  deux  huis  , 
à travers  les  degrés  , derrière  la  tapisserie  , en 
tapinois  , sus  un  g fagot  desroté  , plus  piaist  à la 
<1  cesse  de  Cypre  (et  en  suis-là , sans  préjudice 
cle  meilleur  advis)  , que  faicte  en  veuë  du  soleil , 
à la  Cinicque  , ou  entre  les  precieulx  conopées  , 
entre  les  courtines  dorées,  à longs  intervalles,  à 
plein  gogo , avecq’  ung  esmouchail  de  soye  cra- 
moisine , et  ung  panache  de  plumes  indicques , 
chassants  les  mousehes  d’autour  , et  la  femelle 
s’escurant  les  dents  avecq’  ung  brin  de  paille  , 
qu’elle  cependant  auroit  desraché  du  fond  de  la 
paillasse.  Aultrement  vouldriez-vous  dire  qu’elle 
me  desrobast  en  sucçant , comme  on  avale  les 
huistres  en  escaille  , et  comme  les  femmes  de 
Cilicie  (tesmoing  Dioscorides)  cueillent  la  graine 
d’Alkermes?  Erreur.  Qui  desrobe,  ne  succe  , mais 
grappe  : n’avalle , mais  emballe , ravit  et  jouë  de 
passe-passe.  Le  quart  diet  : ma  femme  me  l’es- 
courehera , mais  non  tout.  O le  beau  mot  ! Vous 
l’interpretez  à batterie  et  meurtrissure.  C’est  bien 

à propos , truelle , Dieu  te  gard’  de  mal  masson. 
Je  vous  supplie,  levez  ung  peu  vos  esperits  , de 
terriene  pensée  , en  contemplation  haultaine  des 
merveilles  de  nature:  et  ici  condamnez- vous  vous 
mesmes  pour  les  erreurs  qu’avez  commis  perver- 
sement exposant  les  dicts  Propheticques  de  la 
Dive  Siby  lle,  Posé , mais  non  admis  ne  concédé  , 
le  cas  que  ma  femme  , par  l’instigation  de  l’en- 
nemi d’enfer,  voulust  et  entreprist  me  faire  ung 
maulvais  tour,  me  diffamer,  me  faire  coquu  jus- 
ques  au  cul , me  desrober  et  oultraiger  * encore 
ne  viendra- 1- elle  à la  fin  de  son  vouloir  et  en- 
treprinse.  La  raison  qu’à  ce  me  meut , est  en  ce 
poinct  dernier  fondée , et  est  extraicte  du  fond 
de  Pantheologie  monasticque.  Frere  Artus  Culle- 
tant  me  fha  aultrefois  dict , et  feut  par  ung  lundy 
matin  , mangeants  ensemble  ung  boisseau  de 
goudiveaulx  , et  si  pleuvoit , il  m’en  souvient , 
Dieu  luy  doint  le  bon  jour.  Les  femmes  au  com- 
mencement du  monde  , ou  peu  après  , ensemble 
conspirarent  escourcher  les  hommes  touts  vifs  , 
parce  que  sus  elles  maistriser  vouloient  en  touts 
lieux.  Et  fut  eestuy  decret  promis , confermé  et 
juré  entr  elles  par  le  Sainct  Sangbreguoy.  Mais  , 
o vaines  entreprinses  des  femmes  ! Elles  commen- 
çarent  escourcher  l’homme  , ou  gluber , comme 
le  nomme  Catulle  , par  la  partie  qui  plus  leur 

haite  , c’est  le  membre  nerveux , caverneux , plus 
de  six  mille  ans  ha,  et  toutesfois  jusques  h présent 
n’en  ont  escourché  que  la  teste.  Dont  par  fin 
despit  les  Juifs  eulx-mesmes  en  circoncision  se 
le  couppent  et  retaillent , mieulx  aimants  estre 
dicts  recutis  , et  retaillats  Maranes , que  escour- 
chez  par  femmes  , comme  les  aultres  nations. 
Ma  femme  non  degenerante  de  ceste  commune 
entreprinse  , me  l’escourchera  , s’il  ne  l’est.  J’y 
consens  de  franc  vouloir  , mais  non  tout  : j e vous 
en  asseure  , mon  bon  Roy. 

Vous  (dist  Epistemon)  ne  respondez  à ce  que 
le  rameau  de  laurier , nous  voyants , elle  consi- 
dérant et  exclamant  en  voix  furieuse  et  espou- 
vantable , brusloit  sans  bruit  ne  grislement  aul- 
cun.  V ous  sçavez  que  c’est  triste  augure  et  signe 
grandement  redoutable  , comme  attestent  Pro- 
perce , Tibulle  , Porphyre  Philosophe  argut  , 
Eustathius  sur  l'Iliade  Homericque , et  aultres. 
Vrayement  ( respondit  Panurge  ) vous  m’alleguez 
de  gentils  veaulx.  Ils  feurent  fols  comme  Poètes , 
et  resveurs  comme  Philosophes  : aultant  pleins  de 
fine  folie  comme  estoit  leur  Philosophie. 

CHAPITRE  XIX. 


Comment  Panurge  loué  le  conseil  des  Muets, 

Pantagruel  ces  mots  achevez,  se  te  ut  assez 
long-temps , et  sembloit  grandement  pensif.  Puis 
dist  à Panurge  : L’esperit  maling  vous  seduict , 
mais  écoutez.  J’ay  leu  qu’au  temps  passé  plus 
véritables  et  seurs  oracles  n’estoient  ceulx  que 
par  escript  on  bailloit , ou  par  parolle  on  profe- 
roit.  Maintesfois  y ont  faict  erreur  ceulx , voire 
qui  estoient  estimez  Uns  et  ingénieux  , tant  à 
cause  des  amphibologies , equivocques  et  obscu- 
rités des  mots  , que  de  la  briefveté  des  sentences. 
Pourtant  feut  Apollo,  Dieu  de  vaticination,  sur- 
nommé Loxias. Ceulx  que  l’on  exposoit  par  signes, 
estoient  les  plus  véritables  et  certains  estimez. 
Telle  estoit  l’opinion  de  Heraclitus.  Et  ainsi  pro- 
phetisoit  Apollo  entre  les  Assyriens.  Pour  ceste 
raison  le  peignoient-ils  avecq  longue  barbe  et  vestu 
comme  personnaige  vieulx  , et  de  sens  rassis  : 
non  nud , jeune  et  sans  barbe  comme  faisoient 
les  Grecs.  Usons  de  ceste  maniéré,  et  par  signes 
sans  parler , conseil  prenez  de  quelcque  mut. 
J’en  suis  d’advis , respondit  Panurge.  Mais , dist 
Pantagruel , il  conviendront  que  le  mut  fust  sourd 

de  sa  naissance  et  par  conséquent  mut.  Car  il 
n’est  mut  plus  naïf,  que  celluy  qui  oncques 
n’ouït.  Comment , respondit  Panurge  , l’enten- 
dez? Si  vray  feust  , que  l’homme  ne  parlast  , 
qui  n’eust  ouy  parler,  je  vous  meneroye  à logi- 
calement  inferer  une  proposition  bien  abhor- 
rente  et  paradoxe.  Mais  laissons  la.  Vous  donc- 
ques  ne  croyez  ce  qu’escript  Hérodote  des  deux 
enfans  gardés  dedans  une  case  par  le  vouloir 
de  Psametic  Roy  des  Egyptiens,  et  nourris  en 
perpétuel  silence  : lesquelz  après  certain  temps 
prononçarent  ceste  parollc  Becus  , laquelle  en 
langue  Phrygienne  signifie  pain.  Rien  moins , 
respondit  Pantagruel.  C’est  abus , dire  que  ayons 
langaige  naturel  ; les  langaiges  sont  par  institu- 
tions arbitraires  et  convenance  des  peuples  : les 
voix  (comme  disent  les  Dialecticians)  ne  signi- 
fient naturellement,  mais  à plaisir.  Je  ne  vous 
dy  ce  propous  sans  cause.  Car  Bartole , lib.  i , de 
'Vérbor.  obligat.  racompte  que  de  son  temps  feut 
en  Eugube  , ung  nommé  Messer  Nello  Gabrielis , 
lequel  par  accident  estoit  sourd  devenu  : ce  non 
obstant  entendoit  tout  homme  Italian , parlant 
tant  secrètement  que  ce  feust , seullement  à la 
veuë  de  ses  gestes  et  mouvement  des  bamlie- 
vres.  J’ay  d’advantaige  leu  en  autheur  docte  et 
élégant,  que  Ty ridâtes  Roy  d’Armenie , au  temps 


-de  Néron,  visita  Romme,  et  feut  receu  en  so- 
lennité honorable , et  pompes  magnifiques , affin 
de  l’entretenir  en  amitié  sempiternelle  du  sénat 
et  peuple  Rommain  : et  n’y  eut  chose  mémorable 
en  la  cité , qui  ne  luy  feust  monstrée  et  exposée. 
A son  departement  l’Empereur  luy  feit  de  grands 
dons,  et  excessifs;  oultre  luy  feit  option  de  choi- 
sir ce  que  plus  en  Romme  luy  plairoit , avecq 
promesse  jurée  de  non  l’esconduire  , quoiqu’il 
demandast.  Il  demanda  seullement  ung  joiieur 
de  farces  , lequel  il  avoit  veu  au  theatre , et  n’en- 
tendant ce  qu’il  disoit , entendoit  ce  qu’il  expri- 
me it  par  signes  et  gesticulations  : alléguant  que 
soubs  sa  domination  estoient  peuples  de  divers 
langaiges  , pour  auxquels  respondre  et  parler  luy 
convenoit  user  de  plusieurs  truchemens  : il  seul 
à touts  snffiroit.  Car  en  matière  de  signifier  par 
gestes  estoit  tant  excellent , qu’il  sembloit  parler 
des  doigtz.  Pourtant  vous  fault  choisir  ung  mut 
sourd  de  nature , affin  que  ses  gestes  et  signes 
vous  soient  naïvement  propheticques , non  feincts, 
fardez , ne  affectez.  Reste  encore  scavoir  si  tel 
advis  voulez  ou  d’homme  , ou  de  femme  prendre. 
Je  , respondit  Panurge  , voluntiers  d’une  femme 
le  prendrois,  ne  fust  que  je  crains  deux  choses. 
L’une  que  les  femmes  quelcques  choses  qu’elles 
voyent,  elles  se  représentent  en  leurs  esperits? 

elles  pensent,  elles  imaginent  que  soit  l’entrée 
du  sacré  Ithiphalle.  Quelcques  gestes  , signes  , 
et  maintien  que  l’on  face  en  leur  veuë  et  pré- 
sence , elles  les  interprètent  et  referent  à l’acte 
mouvant  de  belutaige.  Pourtant  y serions-nous 
abusez.  Car  la  femme  penserait  touts  nos  signes 
estre  signes  veneriens.  Vous  soubvienne  de  ce 
qu’advint  en  Piomme  GGLX  ans  après  la  fon- 
dation d’icelle.  Ung  jeune  gentilhomme  Ptom- 
main  , rencontrant  au  mont  Celion  une  dame 
Latine  nommée  Yerone  , mutte  et  sourde  de 
nature  , luy  demanda  avecq  gesticulations  Ita- 
licques  en  ignorance  d’icelle  surdité  , quantes 
heures  estoient  à l’horloge  de  la  Roquette  Tar~ 
peye.  Elle  non  entendant  ce  qu’il  disoit  imagina 
estre  ce  quelle  pourpensoit,  et  ce  que  ung  jeune 
homme  naturellement  demande  d’une  femme. 
Adoncq  par  signes  (qui  en  amour  sont  incom- 
parablement plus  attractifs,  efficaces,  et  valla- 
bles  que  parolles)  le  tira  à part  en  sa  maison  : 
signes  luy  feit,  que  le  jeu  luy  plaisoit.  Enfin, 
sans  de  bouche  mot  dire , feirent  beau  bruit  de 
culetis.  L’aultre , qu’elles  ne  feroient  à nos  signes 
response  aulcune  : elles  soubdain  tumberoient  en 
arriéré , comme  realiement  consentantes  à nos 
tacites  demandes.  Ou  si  signes  aulcuns  faisoient 
«•esponsifs  à nos  propositions , ils  seroient  tant 

follastres  et  ridicules  que  nous  mesmes  estime- 
rions leurs  pensements  estre  Yenereïques.  Vous 
sçavez  comment  à Brignoles , quand  la  Nonnain 
Sœur  Fessüe , feut  par  le  jeune  Briffault  Dam 
Roydimet  engrossie  , la  grossesse  congneüe  , ap- 
pellée  par  F Abbesse  en  chapitre , et  arguée  de 
inceste,  elle  s’excusoit  alléguant  que  ce  n’avoit 
esté  de  son  consentement,  ce  avoit  esté  par 
violence,  et  par  la  force  du  frere  Roydimet. 
L’Abbesse  replicquant , et  disant  : Meschante  , 
c’estoit  au  dortoir,  pourquoy  ne  criois-tu  à la 
force  ? Nous  toutes  eussions  couru  à ton  ayde. 
Responclit  quelle  n’osoit  crier  au  dortoir  : pour 
ce  qu’au  dortoir  y ha  silence  sempiternel.  Mais , 
clist  l’Abbesse  , meschante  que  tu  es , pourquoy 
ne  faisois-tu  signes  à tes  voisines  de  chambre  ? 
Je,  responclit  la  Fessüe,  leur  faisois  signes  du 
cul  tant  que  pouvois  : mais  personne  ne  me 
secourut.  Mais  , demanda  l’Abbesse  , meschante, 
pourquoy  incontinent  ne  me  le  vins- tu  dire  et 
l’accuser  régulièrement?  Ainsi  eussé-je  faict , 
si  le  cas  me  feust  advenu , pour  demonstrer  mon 
innocence.  Pource  , respondit  la  Fessüe  , que 
craignant  demourer  en  péché  et  estât  de  dam- 
nation , de  paour  que  ne  feusse  de  mort  soub- 
daine  prevenüe , je  me  confessay  à luy , avant 
qu’il  departist  de  la  chambre  : et  il  me  bailla 

P 3 


OE  U V R E s 


116 

en  penitence  de  non  le  dire  ne  deceler  à per- 
sonne. Trop  enorine  eust  esté  le  péché  , reveler 
la  confession  : et  trop  détestable  devant  Dieu 
et  les  Anges.  Par  adventure  eust-ce  esté  cause , 
que  le  feu  du  Ciel  eust  ars  toute  l’Abbaye,  et 
toutes  feussions  tumbées  en  abysme  avecq  Datlian 
et.  Abiron. 

Vous  (dist  Pantagruel)  ja  ne  m’en  ferez  rire. 
Je  sçay  assez  que  toute  Moynerie  moins  crainet 
les  Commandemens  de  Dieu  transgresser  que 
leurs  Statuts  provinciaulx.  Prenez  doncques  ung 
homme  : Nazdecabre  me  semble  idoine.  Il  est 
mut  et  sourd  de  naissance. 

CHAPITRE  XX. 

Comment  Nazdecabre  par  signes  respond  à 
Panurge. 

N azdecabre  feut  mandé , et  au  lendemain 
arriva  : Panurge  à son  arrivée  luy  donna  ung  veau 
gras , ung  demy  pourceau , deux  bussars  de  vin , 
une  charge  de  bled , et  trente  francs  en  menue 
monnoye:  puis  le  mena  devant  Pantagruel,  et 
en  presence  des  gentils  hommes  de  chambre  luy 
feit  tel  signe.  Il  baisla  assez  longuement,  et  en 
baislant  faisoit  hors  la  bouche  avecque  le  poulce 
de  la  main  dextre  la  figure  de  la  lettre  Grecque 
dicte  Tau , par  frequentes  réitérations.  Puis  leva 
les  yeulx  au  Ciel , et  les  tournoit  en  la  teste  comme 
une  chievre  qui  avorte , toussoit  ce  faisant , et 
profundement  souspiroit.  Cela  faict  monstroit  le 
defaut  de  sa  braguette  : puis  soubz  sa  chemise 
print  son  pistolandier  à pleing  poing,  et  le  fai- 
soit mélodieusement  clicquer  entre  les  cuisses, 
se  enclina  fléchissant  le  genoil  gauche , et  resta 
tenant  ses  deux  bras  sur  la  poictrine  lassez  l’ung 
sus  l’aultre.  Nazdecabre  curieusement  le  regar- 
doit , puis  leva  la  main  gaulche  en  l’aer , et  retint 
clous  en  poing  touts  les  doigtz  d’icelle , exceptez 

le  poulce , et  le  doigt  indice:  desquelz  il  accoubla 
mollement  les  deux  ongles  ensemble.  J’entends  , 
dist  Pantagruel , ce  qu’il  prétend  par  cestuy  signe. 
Il  dénoté  mariaige , et  d’abondant  le  nombre  tren- 
tenaire,  selon  la  profession  des  Pythagoriens.  Vous 
serez  marié.  Grand  mercy  (dist  Parmi  ge , se  tour- 
nant vers  Nazdecabre)  mon  petit  Arcliitriélin , 
mon  Comité,  mon  Aigosan.  Puis  esleva  en  l’aer 
plus  hault  ladicte  main  gaulcbe , estendant  touts 
les  cinq  doigtz  d’icelle  , et  esloignant  les  ungs 
des  aullres  , tant  que  esloigner  pou  voit.  Icy , dist 
Pantagruel,  plus  amplement  nous  insinué  par 
signification  du  nombre  quinaire,  que  serez  ma- 
rié. Et  non  seullement  fiancé  , espousé , et  marié: 
mais  en  oultre  que  habiterez , et  serez  bien  avant 
de  feste.  Car  Pytagoras  appelloit  le  nombre  qui- 
naire nombre  nuptial , nopces , et  mariaige  con- 
sommé , pour  ceste  raison  qu’il  est  composé  de 
Trias , qui  est  nombre  premier  impair  et  superflu, 
et  de  Dias,  qui  est  nombre  premier  pair:  comme 
de  masle  et  de  femelle,  couplez  ensemblement. 
De  faict  à Romme  jadis  au  jour  des  nopces  on 
allumoit  cinq  flambeaulx  de  cire , et  n’estoit  licite 
d’en  allumer  plus,  feustez  nopces  des  plus  riches: 
ne  moins  , fust  ez  nopces  des  plus  indigens. 
D’advantaige  au  temps  passé  les  Payens  implo- 
roientcinq  dieux,  ou  ung  Dieu  en  cinq  bénéfices, 

sus  ceulx  que  l’on  marioit  : Jupiter  nuptial  : J uno 
présidente  de  la  feste  : Venus  la  belle  : Pitlio 
deesse  de  persuasion  et  beau  parler  : et  Diane  pour 
secours  au  travail  d’enfantement.  O , s’escria  Pa- 
nurge , le  gentil  Nazdecabre  ! Je  luy  veulx  donner 
une  métairie  près  Cinais , et  ung  moulin  à vent 
en  Mirebalais. 

Ce  faict,  le  mut  esternua  en  insigne  vehemence 
et  concussion  de  tout  le  corps , se  destournant  à 
gaulche.  Vertu  beuf  de  bois,  dist  Pantagruel, 
qu’est  cela  ? Ce  n’est  à vostre  advantaige.  Il  dénoté 
que  vostre  mariaige  sera  infauste  et  malheureux. 
Cestuy  esternuement  (selon  la  doctrine  de  Terp- 
sion)  est  le  démon  Socraticque  : lequel  faict  à 
dextre  signifie  qu’en  asseurance  et  hardiment  on 
peult  faire  et  aller  ce  et  la  part  qu’on  ha  délibéré 
les  entrées , progrès  et  succès  seront  bons  et  heu- 
reux: faict  à gaulche,  au  contraire.  Vous,  dist 
Panurge  , tousjours  prenez  les  matières  au  pis, 
et  tousjours  obturbez,  comme  ung  aultre  Davus. 
Je  n’en  croy  rien.  Et  ne  congneus  oncques  sinon 
en  déception  ce  vieulx  trepelu  Terpsion.  Tou- 
tesfois,  dist  Pantagruel,  Cicéron  en  dict  je  ne 
sçay  quoy  au  second  livre  de  Divination.  Puis 
se  tourne  vers  Nazdecabre , et  luy  faict  tel  signe  : 
Il  renversa  les  paulpieres  des  yeulx  contremont, 
tordoit  les  mandibules  de  dextre  en  senestre , tira 

la  langue  à demy  hors  la  bouche.  Ce  faict , posa 
la  main  gaulche  ouverte,  excepté  lemaistre doi^t 
lequel  retint  perpendiculairement  sus  la  paulme, 
et  ainsi  assist  au  lieu  de  sa  braguette  : la  dextre 
retint  close  en  poing,  excepté  le  poulce,  lequel 
droict  il  retourna  arriéré,  soubs  faiscelle  dextre, 
et  lassist  au  dessus  des  fesses  au  lieu  que  les  Arabes 
appellent  Al-katim.  Soubdain  après  changea  : et 
la  main  dextre  tint  en  forme  de  la  senestre , et 
la  posa  sur  le  lieu  de  la  braguette , la  gaulche 
tint  en  forme  de  la  dextre , et  la  posa  sur  l’Al- 
katim.  Cestuy  changement  de  mains  réitéra  par 
neuf  fois.  A la  neuviesme  remist  les  paulpieres 
des  yeulx  en  leur  position  naturelle,  aussi  feit  les 
mandibules , et  la  langue  : puis  jecta  son  regard 
bigle  sus  Nazdecabre , branslant  les  baulievres , 
comme  font  les  singes  de  séjour,  et  comme  font 
les  connins  mangeans  avoine  en  gerbe.  Adoncq 
Nazdecabre  esleva  en  l’aer  la  main  dextre  toute 
ouverte  : puis  mist  le  poulce  d’icelle  jusques  à 
la  première  articulation,  entre  la  tierce  joincture 
du  maistre  ,doigt  et  du  doigt  medical,  les  res- 
serrant assez  fort  autour  du  poulce  : le  reste  des 
joinctures  diceulx  retirant  au  poing,  et  droict 
estendant  les  doigtz  indice  et  petit.  La  main  ainsi 
composée,  posa  sur  le  nombril  de  Panurge,  mou- 
vant continuellement  le  poulce  susdit , et  appuyant 

icelle  main  sus  les  doigtz  petits , et  indice , comme 
sus  deux  jambes.  Ainsi  montoit  d’icelle  main  suc- 
cessivement à travers  le  ventre,  l’estomach,  la 
poictrine,  et  le  col  de  Panurge:  puis  au  menton 
et  dedans  la  bouche  lui  mist  le  susdict  poulce 
branslant:  puis  luy  en  frotta  le  nez,  et  montant 
oultre  aux  yeulx  , feignoit  les  luy  vouloir  crever 
avecq  le  poulce.  A tant  Panurge  se  fascha , et 
taschoit  se  deffaire  et  retirer  du  mut.  Mais  Naz- 
decabre  continuoit,  luy  touchant  avecq  celluy 
poulce  branslant,  maintenant  les  yeulx,  main- 
tenant le  front , et  les  limites  de  son  bonnet.  Enfin 
Panurge  s’escria , disant  : Par  Dieu  maistre  fol, 
vous  serez  battu,  si  ne  me  laissez,  si  plus  me 
faschez  vous  aurez  de  ma  main  ung  masque  sus 
vostre  paillard  visaige.  Il  est , dist  lors  frere  J ean  , 
sourd.  11  n’entend  ce  que  tu  dis , couillon.  Fais 
luy  en  signe  une  grede  de  coups  de  poing  sur  le 
mourre.  Que  diable  , dist  Panurge  , veult  pré- 
tendre ce  maistre  Aliboron  ? il  m’ha  presque 
poché  les  yeulx  au  heure  noir.  Par  Dieu  da 
jurandi , je  vous  festoieray  d’ung  bancquet  de 
Nazardes , entrelardé  de  doubles  cliicquenauldes , 
puis  le  laissa  luy  faisant  la  petarrade.  Le  mut 
voyant  Panurge  démarcher , gaigna  le  devant , 
l’arresta  par  force , et  luy  feit  tel  signe.  Il  baissa 
le  bras  dextre  vers  le  genoil,  tant  qu’il  poYoit 

l’estendre , cloiiant  touts  les  doigtz  en  poing , et 
passant  le  poulce  entre  les  doigtz  maistre  et  indice. 
Puis  avecque  la  main  gaulclie  frottoit  le  dessus 
du  coubde  du  susdiet  bras  dextre , et  peu  à peu 
à ce  frottement  levoit  en  l’aer  la  main  d’celluy  , 
jusques  au  coubde  et  au  dessus  soubdain  la  rabais- 
soit  comme  devant:  puis  à intervalles  la  relevoit, 
la  rabaissoit,  et  la  monstroit  à Panurge. 

Panurge  de  ce  fasché  leva  le  poing  pour  frap- 
per le  mut:  mais  il  révéra  la  presence  de  Pan- 
tagruel et  se  retint.  Alors  dist  Pantagruel:  Si  les 
signes  vous  faschent , b quant  vous  fascheront  les 
choses  signifiées  ! Tout  vray  à tout  vray  consone. 
Le  mut  prétend  et  dénoté , que  serez  marié  , 
coquu , battu , et  desrobé.  Le  mariaige  (dist  Pa- 
nurge) je  concédé,  je  nie  le  demourant.  Et  vous 
prie  me  faire  ce  bien  de  croire , que  jamais  lionune 
n’eut  en  femme  et  en  chevaulx  heur  tel , que 
m’est  prédestiné. 

CHAPITRE  XXI. 

Comment  Panurge  prend  conseil  d’ung  'vieil 
Poète  François  , nommé  Raminagrobis . 

Je  ne  pensois  (dist  Pantagruel)  jamais  ren- 
contrer homme  tant  obstiné  à ses  appréhensions  , 
comme  je  vous  voy.  Pour  toutesfois  vostre  doubte 
esclaircir , suis  d’advis  que  mouvons  toute  pierre. 
Entendez  ma  conception.  Les  cycnes  qui  sont 
oiseaulx  sacrez  à Apollo  , ne  chantent  jamais  , 
sinon  quand  ils  approchent  de  leur  mort  , mës- 
mement  en  Meander  fleuve  de  Phrygie.  Je  le 
dy,  pource  que  Alexandre  Myndius  , escript  en 
avoir  ailleurs  veu  plusieurs  mourir  , mais  nul 
chanter  en  mourant  ; de  mode  que  chant  de 
cycne  est  presaige  certain  de  sa  mort  prochaine, 
et  ne  meurt  que  preallablement  n’ait  chanté. 
Semblablement  les  Poètes  , qui  sont  en  protec- 
tion d’ Apollo  , approchants  de  leur  mort  ordi- 
nairement deviennent  Prophètes,  et  chantent  par 
Apolline  inspiration , vaticinans  des  choses  fu- 
tures. 

J’ay  d’advantaige  souvent  ouy  dire  , que  tout 
homme  vieil  , décrépit  et  près  de  sa  fin,  facille- 
ment  divine  des  cas  advenir.  Et  me  soubvient , 

que  Aristophanes  en  quelcque  comedie  appelle 
les  gents  vieil?  Sibylles , % /ô’  o y*om  It  ho 

geron  Sihyllia.  Car  comme  nous  estans  sus  le 
mole  , et  de  loin  g voyants  les  mariniers  et  voya- 
giers  dedans  leurs  naufs  en  haulte  mer , seulle- 
ment  en  silence  les  considérons  , et  bien  prions 
pour  leur  prospéré  abordement  : mais  lorsqu’ils 
approchent  du  havre,  et  par  parolles  et  par  gestes 
les  saluions  , et  congratulons  de  ce  que  à port  de 
saulveté  sont  avecques  nous  arrivez  : aussi  les 
Anges , les  Heroës , les  bons  démons  ( selon  la 
doctrine  des  Platonicques  ) voyants  les  humains 
prochains  de  mort  comme  de  port  très-seur  et 
salutaire  : port  de  repos  , et  de  tranquillité,  hors 
les  troubles  et  sollicitudes  terriennes,  les  saluent, 
les  consolent , parlent  avecques  eulx , et  ja  com- 
mencent leur  communiquer  art  de  divination.  Je 
ne  vous  allegueray  exemples  anticques,  de  Isaac, 
de  Jacob,  de  Patroclus  envers  Hector,  de  Hector 
envers  Achilles , du  Rhodien  célébré  par  Posi- 
donius , de  Calanus  Indian  envers  Alexandre  le 
Grand  , d’Orodes  envers  Mezentius  , et  aultres  : 
seullement  vous  veulx  ramentevoir  le  docte  et 
preux  Chevalier  Guillaulme  du  Bellay,  Seigneur 
jadis  de  Langey , lequel  au  Mont  de  Tarare  mou- 
rut, le  dixiesme  de  janvier,  l’an  de  son  eage  le 
climater,  et  de  nostre  supputation  l’an  i54^>  en 

compte  Romanicque.  Les  trois  et  quatre  heures 
avant  son  décès  il  employa  en  parolles  vigou- 
reuses, en  sens  tranquil  et  serain,  nous  prédisant 
ce  que  depuis  part  avons  veu , part  attendons 
advenir.  Combien  que  pour  lors  nous  semblassent 
ces  prophéties  aulcunement  abhorrentes  et  estran- 
ges  , part  ne  nous  apparoistre  cause , 11e  signe  aul- 
cun  présent , prognosticque  de  ce  qu’il  predisoit. 
Nous  avons  icy,  prés  la  Yillaumere,  ung  homme 
et  vieulx  et  Poète  , c’est  Raminagrobis  , lequel 
en  secondes  nopces  espousa  la  grande  Gourre  , 
dont  nasquit  la  belle  Bazoche.  J’ay  entendu  qu’il 
est  en  l’article  et  dernier  moment  de  son  décès  : 
transportez -vous  vers  luy  , et  oyez  son  chant. 
Pourra  estre  que  de  luy  aurez  ce  que  prétendez , 
et  par  luy  Apollo  vostre  doubte  dissouldra.  Je 
le  veulx  , respondit  Panurge.  Allons-y  , Episte- 
mon  , de  ce  pas  : de  paour  que  mort  ne  le  pré- 
vienne. Veulx-tu  venir  , frere  Jean?  Je  le  veulx, 
respondit  frere  Jean  , bien  voluntiers  pour  l’a- 
mour de  toy,  coüillette.  Car  je  t’ayme  du  bon 
du  foye. 

Sus  l’heure  Peut  par  eulx  chemin  prins  , et 
arrivants  au  logis  Poëticque  trouvarent  le  bon 
vieillard  en  agonie , avecq  maintien  joyeulx , face 
ouverte,  et  regard  lumineux. 

Panurge  le  saluant,  luy  mist  au  doigt  medical 

de  la  main  gausche  en  pur  don  ung  agneau  d’or, 
en  la  pâlie  duquel  estoit  ung  sappliyr  oriental 
beau  et  ample  : puis  à l’imitation  de  Socrates  luy 
offrit  ung  beau  cocq  blanc  , lequel  incontinent 
posé  sus  son  lict  la  teste  eslevée  en  grande  allé- 
gresse secoua  son  pennaige , puis  chanta  en  bien 
liault  ton.  Cela  faict , Panurge  le  requist  cour- 
toisement dire  et  exposer  son  jugement,  sur  le 
doubte  du  mariaige  prétendu. 

Le  bon  vieillard  commande  luy  estre  apporté 
encre  , plume , et  papier.  Le  tout  feut  prompte- 
ment livré.  Adoncques  escripvit  ce  que  s’ensuit: 

Prenez  la  , ne  la  prenez  pas. 

Si  vous  la  prenez , c’est  bien  faict. 

Si  ne  la  prenez , en  effect , 

Ce  sera  ouvré  par  compas. 

Galloppez  , mais  allez  le  pas. 

Reculiez,  entrez  y de  faict. 

Prenez  la , ne. 

Jeusnez  , prenez  double  repas , 

Deffaictes  ce  qu’esioit  refaict. 

Refaictes  ce  qu’estoit  deffaict. 

Soubliaitez  luy  vie  et  trespas. 

Prenez  la , ne. 

Puis  leur  bailla  en  main,  et, leur  dist  : Allez, 
enfans  , en  la  garde  du  grand  Dieu  des  Cieulx , 
et  plus  de  cestuy  affaire  ne  d’aultre  que  soit , ne 

m’inquiettez.  J’ay  ce  jourd’huy , qui  est  le  dernier 
de  may  et  de  moy  , hors  ma  maison  , à grande 
fatigue  et  difficulté , chassé  ung  tas  de  villaines, 
immundes  et  pestilentes  bestes  noires  , guarres , 
faulves , blanches  , cendrées , grivolées , lesquelles 
laisser  ne  me  vouloient  à mon  aise  mourir  , et 
par  fraudulentes  poinctures  , gruppemens  har- 
pyacques  , importunitez  freslonnicques  , toutes 
forgées  en  l’officine  de  ne  sçay  quelle  insatiabi- 
lité , me  evocquoient  du  doulx  pensement , au- 
quel j’acquiesçois  , contemplant , voyant , et  ja 
touchant  et  goustant  le  bien  et  félicité  , que  le 
bon  Dieu  ha  préparé  à ses  fideles  et  eslus  . en 
l’aultre  vie  et  estât  d’immortalité.  Déclinez  de 
leur  voye  , ne  soyez  à eulx  semblables  : plus 
ne  me  molestez  , et  me  laissez  en  silence  , je 
vous  supplie. 

CHAPITRE  XXII. 

Comment  Panurge  pabrocine  à l’ordre  des 
Fratres  Mendians. 

Iss  a nt  de  la  chambre  de  Raminagrobis , Pa- 
nurge  comme  tout  effrayé  dist:  Par  la  vertus 
Dieu,  je  croy  qu’il  est  hereticque , ou  je  me 
donne  au  diable.  Il  mesdict  des  bons  peres  Men- 
dians Cordeliers,  et  Jacobins,  qui  sont  les  deux 
hemispheres  de  la  chrestienté , et  par  la  gyrogno- 
monicque  circumbilivagination  desquelz,  comme 
par  deux  filopendoles  celivages,  toute  l’Ecclise 
Romrnaine , quand  elle  se  sent  emburelucocquée 
d’aulcun  baragouinage  d’erreur  ou  d’heresie , ho- 
mocentricalement  se  trémoussé.  Mais  que  touts 
les  diables  luy  ont  faict  les  paovres  diables  de 
Capussins , et  Minimes?  Ne  sont-ils  assez  mes- 
haignez  les  paovres  diables  ? Ne  sont-ils  assez 
enfumez , et  parfumez  de  misere  et  calamité , les 
paovres  haires , extraictz  de  Ichthyophagie  ? Est- il 
frere  Jean,  par  ta  foy  en  estât  de  salvation  ? Il 
s’en  va  par  Dieu  damné  comme  une  serpe  à 
trente  mille  bottées  de  diables.  Mesdire  de  ces 
bons  et  vaillans  pilliers  d’Ecclise?  Appeliez- vous 
cela  fureur  poëticque  ? Je  ne  m’en  peulx  eon? 

tenteir  : il  peche  villainement,  il  blasphémé  contre 
la  Religion.  J’en  suis  fort  scandalizé.  Je  (dist  frere 
Jean)i  ne  m’en  soucie  d’ung  bouton.  Ils  mesdisent 
de  tout  le  monde  : si  tout  le  monde  mesdicl  d’eulx, 
je  n’y  prétends  nul  interest.  Voyons  ce  qu’il  a 
escript.  Panurge  leut  attentivement  l’escripture 
du  bo>n  vieillard,  puis  leur  dist  : Il  resve  le  paovre 
beuveur.  Je  l’excuse  toutesfois;  je  croy  qu’il  est 
près  «de  sa  fin.  Allons  faire  son  epitaphe.  Par  la 
response  qu’il  nous  donne  je  suis  aussi  saige,  que 
qncques  puis  ne  fournëasmes  nous.  Escoute  ca, 
Epistiemon,  mon  bedon.  Ne  l’estimes- tu  pas  bien 
résolu  en  ses  responses  ? Il  est  par  Dieu  Sophiste 
argut  , ergoté  et  naif.  Je  gaige  qu’il  est  Marrabais. 
y entre  bœuf,  comment  il  se  donne  garde  de  mes- 
prendre  en  ses  parolles  ! Il  ne  respond  que  par 
disjunctives.  Il  ne  peult  ne  dire  vray.  Car  à la 
vérité  d’icelles  suffist  l’une  partie  estre  vraye.  O 
quel  patelineux  ! Sainct  lago  de  Bressure , en  est- 
il  encores  de  l’eraige  ? Ainsi , respondit  Episte- 
mon ,,  proies  toit  Tiresias  le  grand  vatieinateur  au 
commencement  de  toutes  ses  divinations,  disant 
aper tentent  à ceulx  qui  de  luy  prenoient  advis: 
Ce  que  je  diray  adviendra,  ou  n’adviendra  poinct. 
Et  est  le  style  des  prudcns  prognosticqueurs. 
ToVitesfois,  dist  Panurge,  Juno  luy  creva  les  deux 
yeulx.  Voire,  respondit  Epistemon,  par  despit 

de  ce  qu’il  avoit  rnieulx  sententié  quelle  sus  le 
double  proposé  par  Jupiter.  Mais  , dist  Panurge , 
quel  diable  possédé  ce  maistre  Raminagrobis  qui 
ainsi  sans  propos , sans  raison , sans  occasion , mes- 
dict  des  paovres  beats  peres  Jacobins , Mineurs  . 
et  Minimes?  J’en  suis  grandement  scandalizé,  je 
vous  affië,  et  ne  m’en  peulx  taire.  Il  ha  griève- 
ment péché.  Son  ame  s’en  va  à trente  mille  pa- 
nerées  de  diables.  Je  ne  vous  entends  poinct,  res- 
pandit  Epistemon.  Et  me  scandalisez  vous-mesme 
grandement,  interprétant  perversement  des  Fra- 
tres  mendians,  ce  que  le  bon  Poëte  disoit  des 
bestes  noires,  faulves,  et  aultres.  Il  ne  l’entend 
(selon  mon  jugement)  en  telle  sophisticque  et 
phantasticque  allégorie.  Il  parle  absolument,  et 
proprement  des  pulces,  punaises,  cirons,  mous- 
ches,  culices,  et  aultres  telles  bestes:  lesquelles 
sont  unes  noires , aultres  faulves , aultres  cendrées , 
aultres  tannées  et  basanées,  toutes  importunes, 
tyrannicques , et  molestes , non  ës  malades  seul- 
lement,  mais  aussi  à gents  sains  et  vigoureux.  Par 
adventure  ha-il  des  Ascarides,  Lumbricques,  et 
Vermes  dedans  le  corps?  Paradventure  pastist-il 
(comme  est  ne  Egypte,  et  lieux  confins  de  la  mer 
Erithrée , chose  vulgaire  et  usitée)  ës  bras  on 
jambes,  quelcque  poincture  de  Draconeaulx  gri- 
volets , que  les  Arabes  appellent  veines  Meden? 

Vous  faictes  mal  aultrement  exposant  ses  parolles. 
Et  faictes  tort  au  bon  Poëte  par  detraction,  et 
esdicts  Fratres  par  imputation  de  tel  meshaing. 
Il  fault  tousjours  de  son  proësme  interpréter  toutes 
choses  à bien.  Apprenez-moy , dist  Panurge , à 
congnoistre  mousches  en  laict.  Il  est  par  la  vertus 
bœuf  hereticcpie.  Je  dy  hereticque  formé,  here- 
ticque clavelé,  hereticque  bruslable : comme  une 
belle  petite  horologe.  Son  ame  s’en  va  à trente 
mille  charrettées  de  diables.  Sçavez-vous  où?  Cor 
bieu,  mon  amy,  droict  dessoubs  la  selle  persée 
de  Proserpine , dedans  le  propre  bassin  infernal , 
auquel  elle  rend  l’operation  fecale  de  ses  clysieres, 
à costé  gausche  de  la  grande  chauldiere , à troi^ 
toises  près  les  gryphes  de  Lucifer , tirans  vers  la 
chambre  noire  de  Demogorgon.  Ho  le  villain. 

CHAPITRE  XXIII. 

Comment  Panurge  faicb  discours  pour 
retourner  à Raminagrobis . 

R e tournons,  dist  Panurge  continuant,  lad- 
monnester  de  son  salut.  Allons  au  nom , allons 
en  la  vertus  Dieu.  Ce  sera  œuvre  charitable  à 
nous  faicte.  Au  moins  s’il  perd  le  corps  et  la  vie , 
qu’il  ne  damne  son  ame.  Nous  l’induirons  à con- 
trition de  son  péché  : à requérir  pardon  es  dicts 
tant  beats  pères  absens  comme  presens.  Et  en 
prendrons  acte , affin  qu’après  son  trespas  ils  ne 
le  declairent  hereticque  et  damné  : comme  les 
farfadetz  feirent  de  la  Prevosté  d’Orléans  : et  leur 
satisfaire  de  l’oultraige  : ordonnant  par  touts  les 
couvents  de  ceste  province , aux  bons  peres  Reli- 
gieux, force  bribes,  force  messes,  force  obits 
et  anniversaires.  Et  que  au  jour  de  son  trespas 
sempiternellement , ils.  ayent  touts  quintuple  pi- 
tance , et  que  le  grand  bourraquin , plein  du  meil- 
leur , trotte  de  ranco  par  leurs  tables , tant  des 
burgots , laycz  et  briffaulx , que  des  prestres  , et 
des  clers  : tant  des  novices  , que  des  profés.  Ainsi 
pourra-il  de  Dieu  pardon  avoir.  IIo  , ho , je  m’a- 
buse , et  ni’esgare  en  mes  discours.  Le  diabl® 

m’emporte  si  je  y voys.  Vertus  Dieu,  la  chambre 
est  desja  pleine  de  diables.  Je  les  oy  desja  soy 
pelaudans , et  entrebattans  en  diable , à qui  hu- 
mera l’ame  Raminagrobidicque , et  qui  premier 
de  broc  en  bouc  la  portera  à messer  Lucifer.  Ostez- 
vous  de  là.  Je  n’y  voys  pas.  Le  diable  m’emporte 
si  j’y  voys.  Qui  sçait  s’ils  useroient  de  qui  pro 
quo  , et  en  lieu  de  Raminagrobis  grupperoient 
paovre  Panurge?  Quitte?  Ils  y ont  maintesfois 
failly,  estant  safrané  et  endebté.  Ostez-vous  de 
là.  Je  n’y  voys  pas.  Je  meurs  par  Dieu  de  malle 
raige  de  paour.  Soy  trouver  entre  diables  affamez? 
entre  diables  de  factions  ? entre  diables  negotians? 
Ostez-vous  de  là.  Je  gaige  que  par  mesme  doubte 
à son  enterrement  n’assistera  Jacobin , Gordelier , 
Carme , C.apussin , ne  Minime.  Et  eulx  saiges.  Aussi 
bien  ne  leur  ha-il  rien  ordonné  par  testament.  Le 
diable  m’emporte  si  j’y  voys.  S’il  est  damné,  à 
son  dam.  Pourquoy  mesdisoit-il  des  bons  peres 
de  religion?  Pourquoy  les  avoit-il  chassez  hors 
sa  chambre  sus  l’heure  qu’il  avoit  plus  besoing 
de  leur  aide,  de  leur  devotes  prières,  de  leurs 
sainctes  admonitions  ? Pourquoy  par  testament 
ne  leur  ordonnoit-il  au  moins  quelcques  bribes  , 
quelcque  bouffaige,  quelcque carelure  de  ventre, 
aux  paovres  gents , qui  n’ont  que  leur  vie  en  ce 
monde?  Y aille  qui  Youldra  aller.  Le  diable  m’eiib 

porte  si  j y voys.  Si  j’y  allois,  le  diable  m empor- 
terait Cancre.  Ostez-vous  de  là. 

Frere  Jean,  veulx-tu  que  présentement  trente 
cbarrettées  de  diables  t’emportent?  Fay  trois  cho- 
ses. Baille-moy  ta  bourse.  Car  la  croix  est  contraire 
au  charme.  Et  t’adviendroit  ce  que  naguieres 
advint  a Jean  Dodin , recepveur  du  Couldray  au 
gué  de  Y ede , quand  les  gents  d’armes  rompi- 
rent les  planches.  Le  pinart  rencontrant  sus  la 
rive  frere  Adam  Couscoil,  Cordelier  Observantin 
de  Mirebeau,  luy  promist  ung  habit,  en  condi- 
tion qu’il  le  passast  oultre  l’eaüe  à la  cabre  morte 
sus  ses  espaules.  Car  c’estoit  ung  puissant  ribault. 
Le  pact  feut  accordé.  Frere  Couscoil  se  trousse 
j risques  aux  couilles , et  charge  à son  dos , comme 
ung  beau  petit  Sainct  ChristoHe  , le  dict  sup- 
pliant Dodin.  Ainsi  le  portoit  gayement,  comme 
Eneas  porta  son  pere  Anchises  hors  la  confla- 
gration de  Troye,  chantant  ung  bel  slve  maris 
sbelia.  Quand  ils  feurent  au  plus  profond  du  gué , 
au  dessus  de  la  roue  du  moulin , il  luy  demanda 
s’il  avoit  poinct  d’argent  sus  luy.  Dodin  respon- 
dit,  qu’il  en  avoit  pleine  gibbessiere  , et  qu’il 
ne  se  deffiast  de  la  promesse  faicte  d’ung  habit 
neuf  Comment , dist  frere  Couscoil  , tu  sçais 
bien , que  par  chapitre  exprès  de  nostre  réglé  , 
il  nous  est  rigoureusement  deffendu  porter  argent 

sus  nous.  Malheureux  es-tu  bien  certes,  qui  me 
as  faict  pecheur  en  ce  poinct.  Podrquoy  ne  laissas 
tu  ta  bourse  au  Meusnier  ? Sans  faulte  tu  en 
seras  présentement  puny.  Et  si  jamais  je  te  peulx 
tenir  en  nostre  Chapitre  à Mirebeau  tu  auras  du 
Miserere , jusques  à vitulos.  Soubdain  se  des- 
charge, et  vous  jecte  Dodin  en  pleine  eaüe  la 
teste  .au  fond.  A cest  exemple  frere  Jean  mon 
amy  doulx , affin  que  les  diables  t’emportent 
mieuLx  à ton  aise,  baille-moy  ta  bourse:  ne  porte 
croix  aulcune  sus  toy.  Le  dangier  y est  évident. 
Ayantt  argent,  portant  croix,  ils  te  jecteront  sus 
quelciques  rochiers,  comme  les  aigles  jectent  les 
tortiies  pour  les  casser , tesmoing  la  teste  pelée 
du  Poète  Eschylus.  Et  Lu  te  ferois  mal , mon  amy. 
J’en  s,erois  bien  fort  mary , ou  te  laisseront  turn- 
ber  dedans  quelcque  mer,  je  ne  scay  où,  bien 
loin  g.,  comme  tumba  Icarus.  Et  sera  après  nom- 
mée la  mer  Entommericque.  Secondement  sois 
quitte.  Car  les  diables  ayment  fort  les  quittes  , je 
le  scay  bien  quant  est  de  moy.  Les  paillards  11e 
cessent  me  inugueter,  de  me  faire  la  court.  Ce 
que  ne  souioient  estant  safrané  et  endebté.  Lame 
d’ung  homme  endebté  est  toute  heticque  et  dys- 
crasiée.  Ce  n’est  viande  à diable.  Tiercement  avec 
ton  froc,  et  ton  domino  de  grobis,  retourne  à 
Raminagrobis.  En  cas  que  mille  battelées  de 

diables  t emportent  ainsi  qualifié  , je  payefay 
pinte  et  fagot.  Et  si  pour  ta  seurete  tu  veulx 
compagnie  avoir,  ne  me  cherche  pas  non.  Je 
t’en  advie.  Ostez-vous  de  là,  je  n’y  voys  pas  Le 
diable  m’emporte  si  j’y  voys.  Je  ne  m’en  sou- 
cierois  (respondit  frere  Jean)  pas  tant,  parad- 
venture  que  l’on  diroit,  ayant  mon  bragmard  au 
poing.  Tu  le  prends  bien  (dist  Panurge),  et  en 
parles  comme  docteur  subtil  en  l’art.  Au  temps 
que  j’estudiois  à l’escole  de  Tolette,  le  reverend 
pere  en  diable  P ica  t ris , recteur  de  la  Faculté 
diabologicque  , nous  disoit  que  naturellement  les 
diables  craignent  la  splendeur  des  espées , aussi 
bien  que  la  lueur  du  soleil.  De  faict  Hercules 
descendant  en  enfer  à touts  les  diables , ne  leur 
leit  tant  de  paour,  ayant  seullement  sa  peau  de 
lion  et  sa  massue  comme  par  après  feit  Eneas 
estant  couvert  d’ung  harnois  resplendissant,  et 
guarny  de  son  bragmard  bien  apoinet  fourbi 
et  desrouillé  à l’ayde  et  conseil  de  la  Sibylle 
Cumane.  C’estoit,  peult-estre,  la  cause  puurquoy 
le  seigneur  Jean-Jacques  Trivolse , mourant  à 
Chartres,  demanda  son  espée,  et  mourut  l’espée 
nuë  au  poing,  s’escrimant  tout  au  tour  du  lict , 
comme  vaillant  et  chevaleureux  , et  par  ceste 
escrime  mettant  en  fuite  touts  les  diables  qui  le 
guettaient  au  passaige  de  la  mort.  Quand  on  de- 

mande  aux  massorets  et  cabalistes , pourquoy  les 
diables  n’entrarent  jamais  en  Paradis  terrestre  : 
ils  ne  donnent  aultre  raison,  sinon  qu’à  la  porte 
est  un  g chérubin , tenant  en  main  une  espée  flam- 
bante. Car  parlants  en  vraye  diabologie  de  Toi- 
lette , je  confesse  que  les  diables  vrayement  ne 
peulvént  par  coups  d’espée  mourir:  mais  je  main- 
tiens selon  la  dicte  diabologie  , qu’ils  peulvent 
pastir  solution  de  continuité.  Comme  si  tu  cou- 
pois  de  travers  avecque  ton  bragmard  une  flambe 
de  feu  ardent,  ou  une  grosse  et  obscure  fumée. 
Et  crient  comme  diables  à ce  sentiment  de  solu- 
tion, laquelle  leur  est  doloreuse  en  diable.  Quand 
tu  vois  le  hurt  de  deux  armées  , penses-tu,  couil- 
lasse , que  le  bruit  si  grand  et  horrible  que  l’on  y 
oyt , provienne  des  voix  humaines  ? du  heurtis 
des  harnois?  du  clicquetis  des  bardes?  du  chaplis 
des  masses?  du  frossis  des  picques?  du  bris  des 
lances?  du  cry  des  navrez?  du  son  des  tambours 
et  trompettes?  du  bannissement  des  chevaulx? 
du  tonnoire  des  escoupettes  et  canons?  il  en  est 
véritablement  quelcque  chose , force  est  que  le 
confesse.  Mais  le  grand  effroy , et  vacarme  prin- 
cipal provient  du  dueil  et  ullement  des  diables , 
qui  là  guettans  pelle  nielle  les  paovres  âmes  des 
blessez , reçoipvent  coups  d’espées  à l’improviste , 
et  pastissent  solution  en  la  continuité  de  leur 

substance  aërée  et  invisible:  comme  si  à quelcqué 
lacquais  croquant  les  lardons  de  la  broche,  mais- 
tre  Hordoux  donnoit  ung  coup  de  baston  sus  les 
doigtz  : Puis  crient  et  ullent  comme  diables  : 
comme  Mars  , quand  il  feut  blessé  par  Diomedes 
devant  Iroye , tlomere  dict  avoir  crié  en  plus 
hault  ton  et  plus  horrifie  que  effroy,  que  ne  fe- 
roient  dix  mille  hommes  ensemble.  Mais  quoy? 
Nous  parlons  de  harnois  fourbis,  et  d’espées  res- 
plendentes.  Ainsi  n’est-il  de  ton  bragmard.  Car 
par  discontinuation  de  officier,  et  par  faillie  de 
opérer,  il  est  par  ma  foy  plus  rouillé,  que  la 
claveure  d’ung  vieil  charnier.  Pourtant  fay  de 
deux  choses  l’une.  Ou  le  desrouille  bien  à poinet 
et  gaillard  : ou  le  maintenant  ainsi  rouillé , garde 
que  ne  retournes  en  la  maison  de  Raminagrobis. 
De  ma  part  je  n’y  voys  pas.  Le  diable  m’emporte 
si  j’y  voys. 

CHAPITRE  XXI  Y. 

Com m en  tPan urge  p rend  conseil  d*  Epistemon. 

Laissants  la  Villaumere  , et  retournants  vers 
Pantagruel  par  le  chemin , Panurge  s’adressa  à 
Epistemon  , et  luy  dist  : compere  , mon  anticque 
amy,  vous  voyez  la  perplexité  de  mon  esperit. 
Vous  scavez  tant  de  bons  remedes.  Me  sçauriez- 
vous  secourir  ? Epistemon  print  le  propous  , et 
remonstroit  à Panurge , comment  la  voix  public- 
que  estoit  toute  consommée  en  moqueries  de 
son  desguisement  : et  luy  conseilloit  prendre 
quelcque  peu  de  ellebore  , afhn  de  purger  cestuy 
humeur  en  luy  peccant , et  reprendre  ses  accous- 
trements  ordinaires.  Je  suis  , dist  Panurge  , Epis- 
temon mon  compere , en  phantasie  de  me  marier. 
Mais  je  crains  estre  coquu  et  infortuné  en  mon 
mariaige.  Pourtant  ay-je  faict  vœu  £i  Sainct  Fran- 
çois le  jeune  , lequel  est  au  Plessis-les-  Fours  ré- 
clamé de  toutes  femmes  en  grande  dévotion  (car 
il  est  premier  fondateur  des  bons  hommes , les- 
quels elles  appetent  naturellement  ) porter  lu- 
nettes au  bonnet , ne  porter  braguette  en  chausses , 
que  sus  ceste  mienne  perplexité  d’esperit  je  naye 
eu  résolution  aperte.  C’est  , dist  Epistemon  , 

vrayement  tmg  beau  et  joyeulx  vœu.  Je  m’es- 
bahy  de  vous  s que  ne  retournez  à vous- mesures, 
et  que  ne  revocquez  vos  sens  de  ce  farousche 
esgarement  en  leur  tranquillité  naturelle.  Vous 
entendant  parler , me  faietes*  soubvenir  du  vœu 
des  Argives  à la  large  perruque  , lesquels  ayants 
perdu  la  bataille  contre  les  Lacedemoniens  en  la 
controverse  de  Thyrée  , feirent  vœu , clieveulx 
en  teste  ne  porter  , jusques  à ce  qu’ils  eussent 
recouvert  leur  honneur  et  leur  terre  : du  vœu 
aussi  du  plaisant  Hespaignol  Michel  Doris  , qui 
porta  le  trançon  de  greve  en  sa  jambe.  Et  ne 
sçay  lequel  des  deux  seroit  plus  digne , et  méri- 
tant porter  chaperon  verd  et  jaulne  à aureilles 
de  lievre , ou  icelluy  glorieux  Champion , ou  En- 
guerrant  qui  en  faict  le  tant  long , curieux  , et 
fascheux  compte , oubliant  l’art  et  maniéré  d’es- 
cripre  histoires , baillée  par  le  Philosophe  Sarno- 
satois.  Car  lisant  icelluy  long  narré  , l’on  pense 
que  doibve  estre  commencement  et  occasion  de 
quelcque  forte  guerre , ou  insigne  mutation  des 
royaulmes  : mais  enfin  de  compte  on  se  mocque , 
et  du  benoist  Champion , et  de  l’Anglois  qui  le 
deffia  , et  de  Enguerrant  leur  tabellion  , plus 
baveux  qu’un  pot  à moustarde.  La  mocquerie 
est  telle  , que  de  la  montaigne  d’Horace , la- 
quelle crioit  et  lamentoit  énormément , comme 

femme  en  travail  d’enfant:  à son  cry  et  lamen- 
tation accourut  tout  le  voisinaige  en  expectation, 
de  veoir  quelcque  admirable  et  monstrueux  en- 
fantement ; mais  enfin  ne  nasquit  d’elle  qu’une 
petite  souris. 

Non  pourtant , dist  Panurge , je  m’en  soubris.' 
Se  mocque  qui  clocque.  Ainsi  ferai  comme  porte 
mon  voeu.  Or  long-temps  ha , qu’avons  ensemble 
vous  et  moy,  foy  et  amitié  jurée  par  Jupiter. 
Fillot , dictes -m’en  vostre  advis.  Me  doibs-je 
marier , ou  non  ? Certes  , respondit  Epistemon  > 
le  cas  est  hazardeux  , je  me  sens  par  trop  in- 
suffisant à la  résolution.  Et  si  jamais  feut  vray 
en  l’art  de  medecine  , le  dict  du  vieil  Hippo- 
crates de  Lango  , Jugement  difficile  : il  est  en 
cestuy  endroit  verissime.  J’ai  bien  en  imagina- 
tion quelcques  discours  : moyennant  lesquels 
nous  aurions  détermination  sus  vostre  perplexité  ; 
mais  ils  ne  me  satisfont  poinct  apertement.  Aul- 
cuns  Platonicques  disent  , que  qui  peult  veoir 
son  Genius , peult  entendre  ses  destinées.  Je  ne 
comprends  pas  bien  leur  discipline  , et  ne  suis 
d’advis  que  y adhérez  ; il  y a de  l’abus  beau- 
coup. J’en  ay  veu  l’experience  en  ung  gentil- 
homme estudieux  et  curieux  au  pays  d’Estran- 
gourre.  C’est  le  poinct  premier.  JJng  autre  y ha. 
Si  encore  reignoiént  les  oracles  d’Apollo  en 

Lebadie  , Delphes  , Delos  , Cyrrhe  , Patare  , 
Tegyres  , Preneste  , Lycie  , Colophon  : de  Bac- 
chus  , en  Dodone  : de  Mercure  , en  Phares , 
près  Patras  : de  Apis  , en  Egypte  : de  Serapis , 
en  Canope  : de  Faunus,  en  Menalie  et  en  Albu- 
née  , près  de  Tivoli  : de  Tiresias  en  Orchomene  : 
de  Mopsus  , en  Cilicie  : d’Orpheus  , en  Lesbos  : 
de  Trophonius  , en  Leucadie  : je  serois  d 'ad vis 
( paradventure  non  serois  ) y aller  , et  entendre 
quel  seroit  leur  jugement  sus  vostre  entreprinse. 
Mais  vous  sçavez  que  touts  sont  devenus  plus 
muts  que  poissons  , depuis  la  venue  de  celluy 
Roy  servateur , auquel  ont  prins  fm  touts  ora- 
cles , et  toutes  prophéties  : comme  advenante 
la  lumière  du  clair  soleil  disparent  touts  lutins  ; 
larves  , lemures  , guaroux  , farfadets  et  tene- 
brions.  Ores  toutesfois  que  encore»  feussent  en 
reigne , ne  conseillerois-je  facilement  adjouster 
foy  à leurs  responses.  Trop  de  gens  y ont  esté 
trompez.  D’advantaige  je  me  recorde , que  Agrip- 
pine mist  sus  à Lollie  la  belle  avoir  interrogué 
f oracle  d’Apollo  Clarius , pour  entendre  si  mariée 
elle  seroit  avecques  Glaudius  l’Empereur.  Pour 
ceste  cause  feut  premièrement  bannie , et  depuis 
à mort  ignominieusement  mise.  Mais  , dist  Pa- 
nurge  , faisons  ipleulx.  Les  Isles  Ogygies  ne  sont 
loing  du  port  Sammalo , faisons  y ung  voyaige  , 

après  qu’aurons  parlé  à nostre  Roy.  En  l’une  des 
quatre , laquelle  plus  ha  son  aspect  au  soleil 
couchant,  on  dict  (je  l’ay  leu  en  bons  et  antic- 
ques  auteurs)  habiter  plusieurs  divinateurs , va- 
ticinateurs , et  prophètes  : y estre  Saturne  lié  de 
belles  chaisnes  d’or  dedans  une  roche  d’or  ali- 
menté d’ambrosie  et  nectar  divin,  lesquels  jour- 
nellement luy  sont  des  Cieulx  transmis  en  abun- 
dance , par  ne  sçay  quelle  espece  d’oiseaulx , 
(peult- estre  que  sont  les  mesines  corbeaulx  , 
qui  alimentoient  ez  deserts  Sainct  Paul  premier 
henni  te)  et  apertement  prédire  à ung  chascun 
qui  veult  entendre  son  sort , sa  destinée , et  ce 
que  luy  doibt  advenir.  Car  les  Parques  rien  ne 
filent,  Jupiter  rien  rie  propense  et  rien  ne  déli- 
béré , que  le  bon  pere  en  dormant  11e  congnoisse. 
Ce  nous  seroit  grande  abbreviation  de  labeur , 
si  nous  l’oyons  ung  peu  sus  cette  mienne  per- 
plexité. C’est , respondit  Epistemon  , abus  trop 
évident,  et  fable  trop  fabuleuse.  Je  n’iray  pas. 

CHAPITRE  XXV. 


Comment  Panurge  se  conseille  à Her  Trlppal 

"V" oyez  cy  (dist  Epistemon  continuant)  tontes- 
foi  • que  ferez , avant  que  retournons  vers  nostre 
R.oy , si  me  croyez.  Icy  près  l’Isle  Bouchai  t de- 
meure Her  Trippa  : vous  sçavez  comment  par 
art  d’astrologie  , geomantie,  chiromantie  , et  aul- 
très  de  pareille  farine,  il  predict  toutes  choses 
futures  ; conférons  de  vostre  affaire  avec  luy. 
De  cela  , respondit  Panurge  , je  ne  sçay  rien. 
Bien  sçay-je  que  luy  ung  jour  parlant  au  grand 
Roy  de  choses  celestes  et  transcendantes  , les  lac- 
quais  de  court  par  les  degrez  entre  les  huys  sa- 
bouloient  sa  femme  à plaisir,  laquelle  estoit  assez 
bellastre.  Et  il  voyant  toutes  choses  etherées  et 
terrestres  sans  bezicles , discourant  de  touts  cas 
passez  et  presens  , prédisant  tout  l’advenir  , seul- 
lement  ne  voyoit  sa  femme  brimbailant,  et  onc- 
ques  n’en  sceut  les  nouvelles.  Bien , allons  vei  s 
luy , puis  qu’ainsi  le  voulez.  On  ne  sçauroit  trop 
apprendre.  Au  lendemain  arrivarent  au  logis  de 
Her  Trippa.  Panurge  luy  donna  une  robbe  de 
peaulx  de  loup , une  grande  espée  bastarde  bien 
dorée  à fourreau  de  velours  , et  cinquante  beaidx 

angelots  : puis  famillierement  avecq  luy  conféra 
de  son  affaire.  De  première  venue  Her  Trippa  le 
regardant  en  face,  dist;  Tu  as  la  metoposcopie 
et  physionomie  d’ung  coquu.  Je  dy  coquu  scan- 
dale et  diffamé.  Puis  considérant  la  main  dextre 
de  ' Panurge  en  touts  enclroicts,  dist:  Ce  faulx 
traict,  que  je  voy  ici  au  dessus  du  mont  Jovis  , 
oncques  11e  feut  qu’en  la  main  d’ung  coquu.  Puis 
avecq’  ung  style  feit  hastivement  certain  nombre 
de  poincts  divers  , les  accoupla  par  geomantie , 
et  dist:  Plus  vraye  n’est  la  vérité,  qu’il  est  cer- 
tain que  seras  coquu,  bientost  après  que  seras 
marié.  Cela  faict,  demanda  à Panurge  horoscope 
de  sa  nativité.  Panurge  luy  ayant  baillé , il  fabrica 
promptement  sa  maison  du  Ciel  en  toutes  ses 
parties,  et  considérant  l’assiete  et  leurs  aspects 
en  leur  triplicitez,  jecta  ung  grand  souspir,  et 
dist:  J’avois  ja  predict  apertement , que  tu  serois 
coquu , à cela  tu  ne  povois  faillir  : ici  j’en  ay 
d’abundant  asseurance  nouvelle.  Et  te  afferme , 
que  tu  seras  coquu.  D’advantaige  seras  de  ta 
femme  battu , et  d’elle  seras  desrobé.  Car  je  trouve 
la  septiesme  maison  en  aspects  touts  malings , et 
en  batterie  de  touts  signes  portans  cornes , comme 
Anes , Taurus , Capricorne , et  aultres.  En  la 
quarte  je  trouve  decaclence  de  Jovis,  ensemble 
aspect  Tetragone  de  Saturne,  associé  de  Mer* 

cure.  Tu  seras  bien  poivré,  homme  de  bien.  Jç 
seray , respondit  Panurge,  tes  fortes  fievres  quar- 
taines , vieulx  fol , mal  plaisant  que  tu  es.  Quand 
touts  coquus  s’assembleront  tu  porteras  la  ban- 
nière. Mais  d’ond  me  vient  ce  ciron  ici  entre  ces 
deux  doiptz?  Cela  disoit  tirant  droict  vers  Her 

O 

Trippa,  les  deux  premiers  doigtz  ouverts  en  forme 
de  deux  cornes,  et  fermant  au  poing  touts  les 
aultres.  Puis  dist  à Epistemon:  Voyez  cy  le  vray 
Glus  de  Martial,  lequel  tout  son  estude  addon- 
noit  à observer  et  entendre  les  maulx , et  miseres 
d’aultruy. Cependant  sa  femme  tenoit  le  berland. 
Il  de  son  costé  paovre , plus  que  ne  feut  Irus , 
au  demourant  glorieulx,  oultrecuidé , intolérable , 
plus  que  dix-sept  diables , en  ung  mot  Ptocha- 
lazon,  comme  bien  proprement  telle  peautraille 
de  bebstrandiers  nommoient  les  anciens.  Allons, 
laissons  ici  ce  fol  enragé , mat  de  çatene , ravasser 
tout  son  saoul  avecq  ses  diables  privez.  Je  croi- 
rois  tantost  que  les  diables  volassent  servir  ung 
tel  maraut.  Il  ne  sçait  le  premier  traiot  de  philo- 
sophie , qui  est  : Congnoy-toy.  Et  se  glorifiant 
veoir  ung  festu  en  l’œil  d’aultruy,  ne  veoit  uns 
grosse  souche,  laquelle  lui  poche  les  deux  yeulx. 
C’est  ung  tel  Polypragmon  que  descript  Plutar- 
che.  C’est  une  aultre  L^mie , laquelle  en  maisons 
estranges,  en  publicq  entre  le  commun  peuple, 

yoj'ant  plus  penetramment  que  ung  Lynce , en 
sa  maison  propre  estoit  plus  aveugle  que  une 
taulpe  : chez  soy  rien  ne  voyoit.  Car  retournant 
du  dehors  en  son  privé,  ostoit  de  sa  teste  ses 
yeulx  exernptiles,  comme  lunettes,  et  les  cachoit 
dedans  ung  sabot  attaché  derrière  la  porte  de  son 
logis.  Voulez-vous , dist  Her  Trippa , en  sçavoir 
plus  amplement  la  vérité  par  pyromantie,  par 
heromantie  , par  hydromantie , jaar  lecanoman- 
lie , tant  jadis  celebrée  entre  les  Assyriens  ? De- 
dans ung  bassin  je  te  monstreray  ta  femme  future 
brimballant  avecques  deux  rustres.  Quand,  dist 
Panurge,  tu  mettras  ton  nez  en  mon  cul,  soit 
records  de  deschausser  tes  lunettes.  Par  catoptro- 
mantie  (dist  Her  Trippa  continuant)  il  ne  te  faul- 
dra  poinct  de  lunettes.  Tu  la  voyrras  biscotant 
aussi  apertement , que  si  je  te  la  montrois  en  la 
fontaine  du  temple  de  Minerve  prés  Patras.  Par 
coscinomantie,  ayons  ung  crible  et  des  forcettes, 
tu  voyrras  diables.  Par  libanomantie , il  ne  fault 
qu’ung  peu  d’encens.  Par  castromantie , par  cero- 
ynantie  : là  par  la  cire  fonduë  en  eaiie  tu  voyrras 
la  figure  de  ta  femme  et  de  ses  laboureurs.  Par 
capnomantie,  sus  des  charbons  ardens  nous  met- 
trons de  la  semence  de  pavot  et  de  sisame.  O 
cli  ose  galante  ! Par  axinomantie,  fais  ici  provision 
§eullement  d’une  coiemée.  Par  onymantie,  avons 

de  l’huile  et  de  la  cire.  Par  tephramande , tu 
voyrras  la  cendre  en  l’aer  figurant  ta  femme  en 
bel  estât.  Par  botanomantie , j’ay  ici  des  feuilles 
de  saulge  à propos.  Par  sycomantie  ! é art  divin  ! 
en  feuilles  de  figuier.  Par  ichthÿomantie  : aussi 
certainement  que  jadis  estoit  faict  en  la  fosse  Dina 
au  bois  sacré  à Apollo  en  la  terre  des  Lyciens. 
Par  chœ romande,  ayons  force  pourceaulx,  tu.  en 
auras  la  vessie.  Par  anthropomantie , de  laquelle 
nsa  Heliogabalus  Empereur  de  Rome.  Elle  est 
quêlcque  peu  fascheuse:  mais  tu  l’endureras  assez, 
puisque  tu  es  destiné  coquu.  Par  sticliomantie 
Sibylline  , par  onomatomande.  Comment  as-tu 
nom?  Mascliemerde , respondit  Panurge.  Ou  bien 
par  alectryomàntie  : je  feray  ici  ung  cerne  gala  n~. 
tement,  lequel  je  pattirav,  toy  voyant  et  consi- 
dérant , en  vingt  et  quatre  portions  equales.  Sus 
chascune  je  figureray  une  lettre  de  l’alphabet , sus 
chascune  lettre  je  poseray  ung  grain  de  froment: 
puis  lascheray  ung  beau  coq  vierge  à travers.  Y ous 
voyrrez  , je  vous  affie,  qu’il  mangera  les  grains 
posez  sus  les  lettres  G.  O.  Q.  V.  U.  S.  E.  Il-  A.  ; 
aussi  fatidicquement  comme  soubs  l'Empereur 
Valens,  estant  en 'perplexité  de  sçavoir  le  nom 
de  son  successeur,  le  coq  vadclnateur  alectryo- 
Énantic  manaea  sus  les  lettres  ©.  E.  O.  A.  Voulez- 

vous  en  scavoir  par  fart  dams  pleine?  par  extis- 

picine  ? par  augure , prins  du  vol  des  oiseaulx  ? 
du  chant  des  qscines?  du  bal  solistime  des  canes? 
Par  estronspicine , respondit  Panurge;  ou  bien 
par.  necromantie?  Je  vous  feray  soubdain  ressus- 
citer quelcque  mort , comme  feit  Apollonius  de 
Tyane  envers  Achilles,  comme  feit  la  Pythonisse 
en  presence  de  Saül  : lequel  nous  en  dira  le  to- 
taige,  ne  plus  ne  moins  qu’à  1 invocation  de  Eric- 
tho , ung  defuuct  predist  à Pompée  tout  le  progrès 
et  issue  de  la  bataille  Pharsalicque.  Ou  si  avez 
paour  des  morts  (comme  ont  naturellement  touts 
coquus)  j’useray  seullement  de  sciomantie. 

Va,  respondit  Panurge,  fol  enragé,  au  diable: 
et  te  fais  lanterner  à quelcque  Albanois , si  auras 
ung  chapeau  poinctu.  Diable,  que  ne  me  con- 
seilles-tu aussi-bien  tenir  une  esmeraulde , ou  la 
pierre  de  Hyenne  sous  là  langue  ? ou  me  munir 
de  langues  de  puputs  , et  de  cueurs  de  ranes 
verdes  : ou  manger  du  cueur  et  du  foye  de  quelc- 
que draco , pour  à la  voix  et  au  chant  des  cygnes 
et  oiseaulx  entendre  mes  destinées,,  comme  fai- 
soient  jadis  les  Arabes  au  pays  de  Mésopotamie? 
A trente  diables  soit  le  coquu,  cornu,  marrane, 
sorcier  : au  diable  l’enchanteur  de  l’Antichrist. 
Retournons  vers  nostre  Roy.  Je  suis  asseuré  que 
de  nous  content  ne  sera , s’il  entend  une  fois 
que  soyons  ici  venus  en  la  tasniere  de  ce  diable 

engippormé.  Je  me  repens  cl’y  estre  venu.  Et 
donnerois  voluntiers  cent,  nobles  et  quatorze  ro- 
turiers , en  condition  que  cellui  qui  jadis  sou- 
Hoit  au  fond  de  mes  chausses  , présentement  de 
son  crachat  lui  enluminast  les  moustaches.  Vray 
Dieu,  comment  il  m’ha  parfumé  de  fascherie  et 
diablerie , de  charme  et  de  sorcellerie  ! Le  diable 
le  puisse  emporter.  Dictes  amen , allons  boire. 
Je  ne  feray  bonne  chiere  de  deux,  non  pas  de 
quatre  jours. 

CHAPITRE  XXVI. 


Comment  Panurge  prend  conseil  de  Frere 
Jean  des  Entommeures. 

Panurge  estoit  fasclié  des  propous  de  Her 
Trippa,  et  après  avoir  passé  la  bourgade  de 
Iluymes,  s’adressa  à frere  Jean  et  luy  dist  bec- 
guetant  et  soy  grattant  laureille  gausche : Tiens- 
moy  ung  peu  joyeulx,  mon  bedon.  Je  me  sens 
tout  malagrabolisé  en  mon  esperit,  des  propous 
de  ce  fol  endiablé.  Esconte , 

Couillon  mignon.  Couillon  de  passe.  Couillon  relevé. 


c. 

moignon. 

C . effréné . 

c.  Arabesque. 

c. 

paré. 

c.  entassé. 

c.  calandré. 

c. 

laicté. 

c.  bouffy. 

c.  estamé. 

c. 

madré. 

c.  poudrebif. 

c.  juré. 

c. 

crotesque. 

c.  gérondif. 

c.  desmorclié. 

c. 

troussé  à la  le- 

c.  gigantal. 

c.  palletoqué. 

Vresque. 

c.  magistral. 

c.  désiré. 

c. 

garancé. 

c.  viril. 

c.  de  Brésil. 

c. 

diapré. 

c.  de  relés. 

c.  à croc. 

c. 

entrelardé. 

c.  massif. 

c.  forcené. 

c. 

grené. 

c.  goulu. 

c.  compassé. 

c. 

goiidronné. 

c.  de  renom. 

c.  poly. 

c. 

lyripipié. 

c.  naté. 

c.  brandif. 

c. 

d’ebene.* 

c.  feutré,. 

c.  génitif. 

t5à  Œ U V R E S 


Couillon  vital. 
c.  claustral, 
c.  subtil, 
c.  de  séjour, 
c.  lascif, 
c.  absolu, 
c.  plombé, 
c.  calfaté, 
c.  de  stuc, 
c.  asseré. 
c.  asseuré. 
c.  requamé. 
c.  martelé. 

C*  bourgeoys. 
c.  endesvé. 
c.  aposté, 
c.  vernissé, 
c.  de  boys, 
c.  d’estoc, 
c.  affecté, 
c.  farcy. 
c.  jolv. 
c.  positif, 
c.  actif, 
c.  oval. 
c.  monachaï. 
c.  de  respect, 
c.  d’audace, 
c.  manuel, 
c.  résolu, 
c.  membru. 
c.  courtovs. 


Couil Ion  brillant, 
c-  gent. 
c.  luisant, 
c.  prompt. 

C.  clabault. 
c.  de  haulte  lisse, 
c.  fallot. 
c.  de  raphe. 
c.  patronymicque 
c.  d’alidada. 
c.  robuste, 
c.  insuperable. 
c.  mémorable, 
c.  musculeux, 
c.  tragicque. 
c.  repercussif. 
c.  incarnatif. 
c.  masculinant. 
c.  fulminant, 
c.  martelant, 
c.  aromotisant. 

C.  timpant. 
c.  paillard, 
c.  cabus. 
c.  ïurquoys. 
c.  sifflant, 
c.  urgent, 
c.  duisant. 
c.  prinsaultier. 
c.  coyrault. 
c.  exquis. 

C.  cullot. 


Couillon  guelpbe. 
c.  puppin. 
c.  d’algainala. 
c.  venuste. 
c.  secourable. 
c.  notable, 
c.  bardable. 
c.  satyricque. 

. c.  digestif, 
c.  restau ratif. 
c.  ronssinant. 
c.  tonnant, 
c.  arietant. 
c.  diaspermati- 
sant. 

c.  pinpant. 
c-  pillard, 
c.  gemeau. 
c.  fécond, 
c.  estrillant. 
c.  barder, 
c.  brisquet. 
c.  fortuné, 
c.  usual. 
c.  requis, 
c.  picardent. 
c.  ui'sin. 

C.  guespin. 
c.  d’aîgebra. 
c.  d’appetit. 
c.  agréable. 

C.  palpable. 

Couil.  subsidiaire.  Couil.  estincelant.  Couil.  farfouillant, 
c.  transpontin.  c.  strident.  c.  brocliant. 

c.  convulsif.  c.  ronflant.  c.  belutant. 

C.  sigillatif.  c.  gaillard.  c.  talocliant. 

c.  refaict.  c.  liocliant.  c.  culbutant. 


Couillon  hacquebutant , couillon  culletant , 
frere  Jean  mon  amy,  je  te  porte  reverence  bien 
grande , et  te  reservois  à bonne  bouche  : je  te 
prie  , dis-moy  ton  advis.  Me  doibs-je  marier  ou 
non  ? frere  Jean  luy  respondit  en  allégresse 
d’esperit,  disant  : Marie  toy  de  par  le  diable , marie 
toy,  et  carillonne  à doubles  carillons  de  coud- 
ions. Je  dy  et  entends  le  plustost  que  faire 
pourras.  Dès  huy  au  soir  fais  en  crier  les  bancs 
et  le  chaillict.  Vertus  bieu , à quand  te  veulx-tu 
reserver  ? Sçais-tu  pas  bien  que  la  fin  du  monde 
approche  ? Nous  en  sommes  huy  plus  prés  de 
deux  trabuts  et  de  demie  toise  , que  n’estions 
avanthier.  L’Antichrist  est  desja  né  , ce  m’ha 
l’on  dict.  Vray  est  qu’il  ne  faict  encores  qu’es- 
gratigner  sa  nourice  et  ses  gouvernantes , et  ne 
montre  encores  les  thrésors  : car  il  est  encores 
petit.  Crescite.  Nos  qui  'vivimus.  Multiplica- 
mini , il  est  escript.  C’est  matière  de  bréviaire. 
Tant  que  le  sac  de  bled  ne  vaille  trois  patacs , 
et  le  bussart  de  vin  que  six  blancs.  Voudrois-tu 
bien  qu’on  te  trouvast  les  couilles  pleiçies  au 


Jugement?  Dum  venerit.  jitdicare.  Tu  as,  dis* 
Panurge,  i’espcrit  moult  limpide  et  serain,  JVere 
Jean,  couillon  métropolitain,  et  parles  pertinem- 
ment.  C’est  ce  dont  Leander  d’Abyde  en  Asie, 
nageant  par  la  mer  Hellesponte  , pour  visiter, 
s’amie  Hero  de  Seste  en  Europe  , prioit  Neptune 
et  tous  les  Dieux  marins  : 

Si  en  allant  je  suis  de  vous  choyé. 

Peu  au  retour  me  chault  d’estre  noyé. 

Tl  ne  vouloir  point  mourir  les  couiües  pleines. 
Et  suis  d’advis , que  d oresâavant  en  tout  mon 
Salmigondinois  , quand  on  vouldra  par  justice 
executer  quelcque  malfaicteur , ung  jour  ou  deux 
devant  on  le  fasse  biscoter  en  Onocrotale,  si  bien 
qu’en  touts  ses  vases  spermaticques  ne  reste  de 
quoy  protraire  ung  Y Gregeois.  Chose  si  pré- 
cieuse ne  doibt  estre  follement  perdue.  Parad- 
venture  engendrera-il  ung  homme.  Ainsi  mou  ri  a- 
il  sans  regret , laissant  homme  pour  homme.  Par 
Sainct.  Rigomé , dist  frere  Jean,  Panurge,  mon 
ajny  doulx , je  ne  te  conseille  chose  que  je  ne 
f eisse,  si  j’estois  en  ton  lieu.  Seullementayes  égard 
et  considération  de  tous  jours  bien  lier  et  conti- 
nuer tes  coups.  Si  tu  y fais  intermission  , tu  es 
perdu,  paovret,  et  t’adviendra  ce  qu’advient  aux 
nourrices.  Si  elles  désistent  alaicter  enfans,  elles 

perdent  leur  laict.  Si  continuellement  n’exerces 
ta  mentule,  elle  perdra  son  laict,  et  ne  te  ser- 
vira que  de  pissotière  : les  couilles  pareillement 
ne  te  serviront  que  de  gibessiere.  Je  t’en  advise, 
mon  amy.  J’en  ay  veu  l’expérience  en  plusieurs 
qui  ne  l’ont  peu  quand  ils  vouloient  : car  ne 
l’avoient  faict  quand  le  povoient.  Aussi  par  non 
usaige  sont  perdus  tous  privilèges , ce  disent  les 
Clercs.  Pourtant , fillot , maintiens  tout  ce  bas 
et  menu  populaire,  troglodite  , braguetodite , en 
estât  de  labouraige  sempiternel.  Donne  ordre 
qu’ils  ne  vivent  en  gentilshommes , de  leurs  ren- 
tes , sans  rien  faire.  / 

Ne  dea,  respondit  Panurgcf,  frère  Jean,  mon 
conillon  gausehe,  je  te  croiray.Tu  vas  rondement 
enbesongne.  Sans  exception  ne  ambages,  tu  m’as 
apertement  dissolu  toute  craincte  qui  me  povoit 
intimider.  Ainsi  te  soit  donné  descieulx,  tousjours 
bas  et  roide  operer.  Or  doneques  à ta  parole  je 
me  marieray.  Il  n’y  aura  point  de  faulte.  Et  si 
auray  tousjours  belles  chambrières,  quand  tu  me 
viendras  veoir , et  seras  protecteur  de  leur  soro- 
rité. Voilà  quand  à la  première  partie  du  sermon. 
Ecoute,  dist  frere  Jean,  l’oracle  des  cloches  de 
Varenes:  Que  disent-elles?  Je  les  entends,  res- 
pondit  Panurge.  Leur  son  est  par  ma  soif  plus 
fatidicque  que  des  chauidrons  de  Jupiter  en  Do- 

doue.  Ecoute,  marie  toy,  marie  toy:  marie,  maJ 
rie.  Si  tu  te  maries,  maries , maries  , très-bien  t’en 
trouveras,  veras,  veras.  Marie,  marie.  Je  t’asseure 
que  je  me  marieray  : tous  les  elemens  m’y  invitent. 
Ce  mot  té  soit  comme  une  muraille  de  bronze. 
Quand  au  second  poinct,  tu  me  semblés  aulcune- 
rnent  doubter , voire  deffier , de  ma  paternité  : 
comme  ayant  peu  favorable  le  roide  Dieu  des 
jardins.  Je  te  supplie  me  faire  ce  bien,  de  croire 
que  je.l’ay  à commandement,  docile,  benevole, 
attentif,  obéissant  en  tout  et  par  tout.  Il  ne  lui 
fault  que  lascher  les  longes  , je  dy  l’aguillette , 
lui  monstrer  de  prés  la  proye:  et  dire  haie,  com- 
paignon.  Et  quand  ma  femme  future  seroit  aussi 
gloutte  du  plaisir  Yenerien , que  feut  oncques 
Messalina , ou  la  marquise  de  Oincestre  en  An- 
gleterre, je  te  prie  croire  que  je  l’ay  encore  plus 
copieulx  au  contentement.  Je  n’ignore  que  Salo- 
mon dict,  et  en  parloit  comme  clerc  et  sçavant. 
Depuis  lui  Aristotelès  a déclaré, l’estre  des  fem- 
mes estre  de  soy  insatiable  : mais  je  veulx  qu’on 
sçaclie  que  de  mesme  qualibre  j’ay  le  ferrement 
infatigable.  Ne  m’aileguez  poinct  ici  en  parangon 
les  fabuleux  ribaulx  Hercules  , Proculus  César 
et  Mahumet,  qui  se  vante  en  son  Alcoran  avoir 
en  scs  genitoires  la  force  de  soixante  gallcfre- 
tiers.  Il  ha  menti  le  paillard.  Ne  m’alleguez  point 

l’Inclinn  , tant  célébré  par  Theopliraste , Pline  et 
Atbenus,  lequel  avecque  l’aide  de  certaine  herbe 
le  faisoit  en  ung  jour  soixante  et  dix  fois,  et 
plus.  Je  n’en  croy  rien.  Le  nombre  est  supposé. 
Je  te  prie  ne  le  croire.  Je  te  prie  croire  (et  ne 
croiras  chose  que  ne  soit  vraye)  mon  naturel , le 
sacré  Itiphalle , Messer  Cotai  d Àlbingue  , estre 
le  premier  del  mondo.  Escoute  ça  couillette, 
Veids-tu  oncques  le  froc  du  moine  de  Castres? 
Quand  on  le  posoit  en  quelcque  maison,  feust 
à descouvert,  feust  à cachetés,  soubdain  par  sa 
vertus  horrificque  touts  les  manans  et  habitans 
du  lieu  entroient  en  ruyt,  bestes  et  gens,  hom- 
mes et  femmes,  jusques  aux  rats  et  aux  chats. 
Je  te  jure  qu’en  ma  braguette  j’ay  aultresfois  eon- 
gneu  certaine  energie  encore  plus  anomale.  Je 
ne  te  parleray  de  maison,  ne  de  buron,  de  ser- 
mon, ne  de  marché:  mais  à la  passion  qu’on  jouoit 
à Saint  Maixant , èn  trant  ung  jour,  dedans  le  par- 
quet, je  veids  par  la  vertus  et  occulte  propriété 
d’icelle,  soubdainement  touts,  tant  joüeurs  que 
spectateurs  , entrer  en  tentation  si  terrificque  , 
qu’il  n’y  eust  ange , homme , diable , ne  diablesse , 
qui  ne  voulust  biscoter.  Le  Portecole  abandonna 
sa  copie  ; celui  qui  joiioit  Sainet  Michel , descendit 
par  volerie:  les  diables  sortirent  d’enfer,  et  y em- 
portoient  toutes  ces  paovres  femmelettes:  mesme 

Lucifer  se  descliaina.  Somme , voyant  le  desarroy , 
je  deparquay  du  lieu:  à l’exemple  de  Caton  le 
censorin , lequel  voyant  par  sa  presence  les  Testes 
Floralies  en  desordre , désista  estre  spectateur. 

CHAPITRE  XXVII. 

Comment  Frere  Jean  réconforté  P anurie  sus 
le  cloubte  de  coq  nuage. 

J E t’entends  , dist  frere  Jean  , mais  le  temps 
matte  toutes  choses.  Il  n’est  le  marbre  ne  le  por- 
/ phyre  , qui  n’ait  sa  vieillesse  et  decadence.  Si 
tu  n’en  es  là  pour  ceste  heure  , peu  d’années 
après  subséquentes  je  te  orray  confessant,  que 
les  eoiiilies  pendent  à plusieurs  par  fauke  de  gi- 
bessiere.  Desja  voy-je  ton  poil  grisonner  en  teste» 
Ta  barbe  par  les  distinctions  du  gris,  du  blanc 
du  tanné  et  du  noir  , me  semble  une  mappe- 
monde. Regarde  ici.  Voilà  Asie.  Ici  sont  Tigriâ 
et  Euphrates.  Voilà  Africque.  Ici  est  la  mon- 
taigne  de  la  Lune.  Veois-tu  les  palus  du  Nil? 
Deçà  est  Europe.  Veois-tu  Theleme?  Ce  touppet 
ici  tout  blanc,  sont  les  monts  Hyperborées.  Par 
ma  soif,  mon  ami,  quand  les  neiges  sont  és  mon- 
taignes , je  dy  la  teste  et  le  menton , il  n’y  ha 
pas  grand  chaleur  par  les  vallées  de  la  braguette. 

Tes  malles  mules  , respondit  Panurge  : Tu 
n’entends  pas  les  topicques.  Quand  la  neige  est 
sus  les  mon  taignes:  la  fouldre,  l’esclair,  les  lenciz, 
le  maulubec,  le  rouge  grenat,  le  tonnoire,  la 

tempeste , tous  les  diables  sont  par  les  vallées. 
En  veulx-tu  veoir  l’experienee  ? Va  au  pays  de 
Suisse  : et  considéré  le  lac  de  Wundcrberlich 
à quatre  lieues  de  Berne,  tirant  vers  Sion.  Y ray 
est  qu’en  moy  je  recongnois  quelcque  signe  indi- 
catif de  viellesse.  Je  dy , verde  vieillesse,  ne 
le  dy  à personne.  Il  deinourera  secret  entre  nous 
deux.  C’est  que  je  trouve  le  bon  vin  meilleur 
et  plus  à mon  goust  savoureux , que  ne  soulois  : 
plus  que  ne  soulois  je  crains  le  rencontre  du 
maulvais  vin.  Note  que  cela  arguë  je  ne  sçay 
quoy,  du  ponent,  et  signifie  que  le  midy  est 
passé.  Mais  quoy?  Gentil  compaignon  tousjours  , 
autant  ou  plus  que  jamais.  Je  ne  crains  pas  cela 
de  par  le  diable.  Ce  n’est  pas  là  où  il  me  deult. 
Je  crains  que  par  quelcque  longue  absence  de 
nostre  Roy  Pantagruel,  auquel  force  est  que  je 
face  compaignie  , ma  femme  me  face  coquu. 
Voilà  le  mot  peremptoire.  Car  tous  ceulx  à qui 
j’en  ay  parlé,  m’en  menacent,  et  afferment  qu’il 
m’est  ainsi  prédestiné  des  cieulx. 

Il  n’est,  respondit  frere  Jean,  coquu  quiveult. 
Si  tu  es  coquu , ergo  ta  femme  sera  belle  : cjgo 
tu  sera  bien  traicté  d’elle  : ergo  tu  auras  des 
amis  beaucoup  : ergo  tu  seras  saulvé.  Ce  sont 
topicques  monachales.  Tu  n’en  vauldras  que 
roieulx,  pecheur.  Tu  ne  feus  jamais  si  aise.  X u 

n’y  trouveras  rien  moins.  Ton  bien  acroistra  cl’ad- 
vantaige.  S’il  est  ainsi  prédestiné , y vouldrois- 
tu  contrevenir?  dy, 


Couillon  flatry. 

Couillon  poiti'y 

Couillon  esrené. 

c. 

moysi. 

d’eau  froyde. 

c.  prosterné. 

c. 

transy. 

c.  avallé. 

c.  amadoué. 

c. 

pendillant. 

c.  esgrené. 

c.  supprimé. 

c. 

fenè. 

c.  lenterné. 

c.  putatif. 

c. 

hallebrené. 

c.  engroüé. 

c.  dissolu. 

c. 

embrené. 

c.  exprimé. 

c.  malautru. 

c. 

écrémé. 

C*  rétif. 

c.  disgracié. 

c. 

clietif. 

c.  vermoulu. 

c.  diaphane. 

c. 

moulu. 

c.  morfondu. 

c.  avorté. 

c. 

courbatu. 

c.  biscarié. 

c.  hallebotté. 

c. 

dyscrasié. 

c.  Hacque. 

c.  sindicqué. 

c. 

liegé. 

ç.  desgousté. 

c.  bimbelotté. 

c. 

ësgouté. 

c.  eschallotté. 

c.  charbouillé. 

c. 

escharbotté. 

c.  chapitré. 

c.  chagriné. 

c. 

mitre. 

c.  chicquané. 

c.  morné. 

c. 

baratté. 

c.  enrouiilé. 

c.  vesneux. 

c. 

eschaubouillé. 

c.  riddé. 

c.  meshaigné. 

c. 

vuydé. 

c.  démanché. 

c.  spadonique. 

c. 

havé. 

c.  pesneux. 

c.  desliinguandé, 

c. 

vereux. 

c.  malandré. 

c.  varicqueux. 

c. 

forbeu. 

c.  thlibié. 

c.  depennaillé. 

c. 

thlasié. 

c.  bistorié. 

c,  frelatté. 

c. 

sphacelé. 

c.  hergneux. 

c.  guoguelu. 

c. 

farcineux. 

c.  escloppé. 

c.  trépané. 

c. 

croustelevé. 

c.  motte. 

c.  effilé. 

c. 

fanfreluche. 

c.  chaumeny. 

c.  feuilleté. 

c. 

rouy. 

c.  ga  vache. 

ç.  etrippé. 

2 

L 

couillon  greslé. 
c.  souffleté, 
c.  corneté, 
c.  fusté. 
c.  fri!  leux. 

€.  mortifié, 
c.  diminutif, 
c.  quinault. 
c.  rouillé, 
c.  paralytic- 
que. 

c.  manchot, 
c.  ratepenade. 
c.  acablé. 
c.  dessiré. 
c.  décadent, 
c.  appellant. 
c.  assassiné, 
c.  engourdy. 
c.  matafain. 
c.  fripé, 
c.  farfelu, 
c.  boucané, 
e.  evire. 


Couillon  fariné, 
c.  constippé. 
c.  syncopé, 
c.  buffeté. 
c.  ventosé. 
c.  poulsé. 
c.  fistuleux. 
c.  maleficié. 
c.  usé. 
c.  marpault. 
c.  macéré, 
c.  antidaté, 
c.  perclus, 
c.  maussade, 
c.  halle, 
c.  désolé, 
c.  cornant, 
c.  mince, 
c.  bobeliné. 
c.  annonchaly. 
c.  de  zéro, 
c.  extirpé, 
c.  trepelu. 
c.  basané. 


Couillon  vietdazé, 
c.  mariné, 
c.  nieblé. 
c.  rippopé. 
c.  déchiqueté, 
c.  talemousé. 
c.  de  godalle. 
c.  scrupuleux, 
c.  rance, 
c.  tintalorisé. 
c.  matagrabo- 
lisé. 

c.  indagué. 
c.  dégradé, 
c.  confus, 
c.  de  petarrade. 
c.  assablé. 
c.  hébété, 
c.  solecisant. 
c.  baré. 
c.  dévalisé, 
c.  aneanty. 
c.  badelorié. 
c.  deschalandé. 


Couillonas  au  diable , Panurge  mon  amy , puis- 
que ainsi  t’est  prédestiné  , vouldrois  - tu  faire 
rétrograder  les  planettes  ? démancher  toutes  les 
spheres  celestes  ? proposer  erreur  aux  intelli- 
gences motrices  ? espoincter  les  fuseaulx , arti- 
culer les  vertoils , calomnier  les  bobines  , repro- 

cher  les  detrigoüeres , condemner  les  frondïllons  , 
defiler  les  pelotons  des  Parcques  ? Tes  fiebvres 
quartaines,  couilln.  Tu  ferois  pis  que  les  Géants. 
Viens-ça , couillaud.  Aimerois-tu  mieulx  estre 
jaloux  sans  cause , que  coquu  sans  congnoissance? 
Je  ne  vouldrois , respondit  Panurge  , estre  ne 
l’ung  ne  l’aultre.  Mais  si  j’en  suis  une  fois  averti , 
j’y  donneray  bon  ordre  , ou  bastons  fauldront 
au  monde. 

Ma  foy , frere  Jean  , mon  meilleur  sera  poinct 
ne  me  marier.  Ecoute  que  me  disent  les  cloches 
à ceste  heure  que  sommes  plus  près.  Marie  poinct  ; 
marie  poinct , poinct , poinct , poinct , poinct.  Si 
tu  te  maries  ; marie , marie  poinct , poinct , poinct , 
poinct  : tu  t’en  repentiras , tiras  , tiras  : coquu 
seras.  Digne  vertus  de  Dieu , je  commence  en- 
trer en  fascherie.  Vous  aultres  cerveauix  enfroc- 
quez , n’y  sçavez-vous  remede  aulcun  ? Nature 
a-elle  tant  destitué  les  humains , que  l’homme 
marié  ne  puisse  passer  ce  monde  sans  tumber 
és  goulfres  et  dangiers  de  coquüage?  Je  te  veulx, 
dist  frere  Jean , enseigner  ung  expédient , moyen- 
nant lequel  jamais  ta  femme  ne  te  fera  coquu 
sans  ton  sceu  et  ton  consentement.  Je  t’en  prie, 
dist  Panurge  , couillon  velouté.  Or  dy , mon  amy. 
Prends  , dist  frere  Jean , l’anneau  de  Hans  Car- 
vel , grand  lapidaire  du  Roy  de  Melinde.  Hans 

L a 

Garvel  estoit  homme  docte  , expert , studieux , 
homme  de  bien,  de  bon  sens,  de  bon  jugement, 
débonnaire,  charitable,  ausmonier,  Philosophe, 
joyeulx  : au  reste  bon  compaignon , et  raillard, 
si  oncques  en  feut , ventru  quelcque  peu , brans- 
ïant  de  teste , et  aulcunement  mal  - aisé  de  sa 
personne.  Sus  ses  vieulx  jours  il  espousa  la  fille 
du  baillif  Concordant , jeune  , belle  , frisque  , 
galante  , avenante  , gracieuse  par  trop  envers 
ses  voisins  et  serviteurs.  Dont  advint  en  succes- 
sion de  quelcques  hebdomades,  qu’en  devint 
jaloux  domine  un  g tigre  : et  entra  en  soupson, 
qu’elle  se  faisoit  tabourer  les  fesses  d’ailleurs. 
Pour  à laquelle  chose  obvier  , lui  faisoit  tout 
plein  de  beaulx  contes  touchant  les  désolations 
advenuës  par  adultéré  : lui  lisoit  souvent  la  lé- 
gende des  preudes  femmes  : la  preschoit  de 
pudicité  : lui  feit  ung  livre  des  loüanges  de 
fidelité  conjugale  , détestant  fort  et  ferme  la 
meschanceté  des  ribauldes  mariées  : et  lui  donna 
ung  beau  carcan  tout  couvert  de  saphyz  orien- 
laulx.  Ce  non  obstant,  il  la  voyoit  tant  délibérée 
et  de  bonne  cliiere  avecque  ses  voisins , que  de 
plus  croissoit  sa  jalousie.  Une  nuict  entre  les 
aulnes  estant  avecque  elle  couché  en  telles 
passions , songea  qu’il  parloit  au  diable  , et  qu’il 
lui  comptoit  ses  doléances.  Le  diable  le  recon- 

for  toit , et  luy  mist  ung  anneau  au  maistre  doigt  i 
disant  : Je  te  donne  cestuy  anneau  , tandis  que 
l’auras  au  doigt , ta  femme  ne  sera  d’aultruy  char- 
nellement  congneüe  sans  ton  sceu  et  consente- 
ment. Grand  - merci  , dist  Hans  Carvel  , Mon- 
sieur le  diable.  Je  renie  Mahon  , si  jamais  on 
me  l’oste  du  doigt.  Le  diable  disparut.  Hans 
Carvel  tout  joyeulx  s’esveiila  , et  trouva  quil 
avoit  le  doigt  au  comment  ha  nom?  de  sa  femme. 
J’oubliois  à compter  comment  sa  femme  le  sen- 
tant reculoit  le  cul  arriéré  , comme  disant  ouy  f 
nenny  , ce  n’est  pas  ce  qu’il  y fault  mettre  : et 
lors  sembloit  à Hans  Carvel,  qu’on  luy  voulust 
desrober  son  anneau.  N’est-ce  reine  de  infailli- 
ble? A cestui  exemple  fais,  si  me  crois  , que  con- 
tinuellement tu  ayes  Fanneau  de  ta  femme  au 
doigt.  Ici  feut  fin  , et  du  propos  et  du  chemin. 


i66 


OE  U V R E S 

CHAPITRE  XXVIII. 

Comment.  Pantagruel  fai  et  assemblée  cVung 
Théologien , d’un  g Medicin , cV ung  Légiste 
et  cVung  Philosophe , pour  la  perplexité  cle 
Panurge. 

Arrivez  au  Palais,  comptarent  à Pantagruel 
le  discours  de  leur  voyaige  et  lui  monstrarent 
le  dicté  de  Raminagrobis.  Pantagruel  l’ayant  leu 
et  releu,  dist  : Encore  n’aj-je  veu  response  , que 
plus  me  plaise.  Il  veult  dire  sommairement,  qu’en 
l’entrepririse  de  mariaige  chascun  doibt  estre  ar- 
bitre de  ses  propres  pensées  , et  de  soy-mesme 
conseil  prendre.  Telle  ha  tousjours  esté  mon  opi- 
nion: et  aullant  vous  en  dis  la  première  fois  que 
m en  parlastes.  Mais  vous  en  mocquiez  tacite- 
ment , il  m’en  soubvient , et  congnois  que  phi- 
lautie  et  amour  de  soy  vous  deçoipt.  Faisons 
aultrement.  Yoicy  quoy:  Tout  ce  que  sommes  et 
qu’avons,  consiste  en  trois  choses.  En  lame , au 
corps , ès  biens.  A la  conservation  de  chascun  des 
trois  respectivement  sont  aujourd’huy  destinées 
trois  manières  de  gens.  Les  Théologiens  à lame, 
les  Medicins  au  corps  , les  Jurisconsultes  aux 

biens.  Je  suis  d’advis  que  dimenche  nous  ayons 
ici  à disner  ung  Théologien  , ung  Medicin  , et 
ung  Jurisconsulte.  Avecques  eulx  ensemble  nous 
conférerons  de  vostre  perplexité.  Par  Sainct  Pi- 
cault  , respondit  Fanurge , nous  ne  ferons  rien 
qui  vaille , je  le  voy  desja  bien.  Et  voyez  comment 
le  monde  est  vistempenardé.  Nous  baillons  en 
garde  nos  âmes  aux  Théologiens , lesquels  pour 
la  plus- part  sont  hereticques  : nos  corps  aux  Me- 
d ici  ns , qui  touts  abhorent  les  medicamens , jamais 
11e  prennent  medicine  ; et  nos  biens  aux  Advo- 
cats  , qui  n’ont  jamais  procès  ensemble.  V ous 
parlez  en  courtisan , dist  Pantagruel.  Mais  le  pre- 
mier poinct  je  nie , voyant  l’occupation  princi- 
pale , voire  unicque  et  totale  des  bons  Théo- 
logiens estre  emploictée  parfaicts,  par  dicts,  par 
escripts , à extirper  les  erreurs  et  heresies  ( tant 
s’en  fauit  qu’ils  en  soient  entachez)  et  planter 
profondément  ès  cueurs  humains  la  vraye  et  vive 
foy  catholicque.  Le  second  je  loue  , voyant  les 
bons  Medicins  donner  tel  ordre  à la  partie  pro- 
phylactique et  conservatrice  de  santé  en  leur  en- 
droict , qu’ils  n’ont  besoing  de  la  therapeuticque 
et  curative  par  medicamens.  Le  tiers  je  concédé , 
voyant  les  bons  Advocats  tant  distraicts  en  leurs 
patrocinations  et  responses  du  droict  d’aultruy  * 
qu’ils  n’ont  temps , ne  loisir  d’entendre  à leur 

propre.  Pourtant  dimenche  prochain , ayons  pour 
Théologiens  notre  pere  Hippothadée  : pour  Medi- 
cin  notre  maistre  Rondibilis:  pour  Légiste  nostre 
arny  Bridoye.  Encore  suis- je  d’advis  que  nous  en- 
trons en  la  tetrade  Pythagoricque  , et  pour  sobre- 
quart  ayons  nostre  féal  le  Philosophe  Trouillo- 
gan  , attendu  mesmement  que  le  Philosophe 
parfaict , et  tel  qu’est  Trouillogan  , respond  asser- 
tivement  de  touts  doubtes  proposez.  Carpalim  , 
donnez  ordre  que  les  ayons  touts  quatre  , di- 
menche  prochain  à disner. 

J e croy , dist  Epistemon , qu’en  toute  la  partie 
vous  n’eussiez  mieulx  choisi.  Je  ne  dy  seullement 
touchant  les  perfections  d’ung  chascun  en  son 
estât , lesquelles  sont  dehors  tout  dez  de  juge- 
ment : mais  d’abundant  en  ce  que  Rondibilis 
marié  est  et  ne  l’avoit  esté  : Hippothadée  onc-! 
ques  ne  le  feut , et  ne  l’est.  Bridoye  l’ha  esté, 
et  ne  l’est.  Trouillogan  l’est  et  l’ha  esté.  Je  rele- 
veray  Carpalim  d’une  peine.  J’iray  inviter  Bridoye 
(si  bon  vous  semble)  lequel  est  de  mon  anticque 
congnoissance  : et  auquel  j’ay  à parler  pour  le 
bien  et  advancement  d’ung  sien  honneste  et  docte 
fik , lequel  estudie  à Tolose , soubs  l’auditoire  du 
très- docte  et  vertueux  Boissonné.  Faictes,  dist 
Pantagruel , comme  bon  vous  semblera.  Et  ad- 
visez  si  je  peulx  rien  pour  l’advancement  du  fils 

et  dignité  du  Seigneur  Boissonné  , lequel  j’ayme 
et  revere  , comme  lung  des  plus  siuffisans  qui 
soit  hui  en  son  estât.  Je  m’y  employeray  de  bien 
bon  cueur. 

CHAPITRE  XXIX. 

Comment  Hippothadée , Théologien , donnât 
conseil  à Pcuiurge  sur  T entreprise  de  ma- 
ri ai ge. 

Le  disner  au  dimenche  subséquent  ne  feut 
sitost  prest , comme  les  invitez  comparurent , ex- 
cepté Bridoye  Lieutenant  de  Fonsbeton. 

Sus  1 apport  de  la  seconde  table  Panurge  en 
profunde  reverence , dist  : Messieurs  , il  n’est 
question  que  d’ung  mot.  Me  doibs-je  marier  ou 
non?  Si  par  vous  mon  double  n’est,  dissolu,  je  le 
tiens  pour  insoluble.  Car  vous  estes  touts  esleus, 
choisis  et  tirez  chascun  respectivement  en  son 
estât,  comme  beaulx  pois  sus  le  volet.  Le  pere 
Hippothadée , à la  semonce  de  • Pantagruel , et 
reverence  de  touts  les  assis  tans  respondit  en  mo- 
destie croyable:  Mon  amy,  vous  nous  demandez 
conseil,  mais  premier  fault  que  vous-mesme  vous 
conseillez.  Sentez-vous  importunément  en  vostre 
corps  les  aguillons  de  la  chair?  Bien  fort,  rés- 
pondit  Panurge,  ne  vous  desplaise,  nostre  pere. 
INon  faict-il , dist  Hippothadée , mon  amy.  Mais 
en  cestuy  estrif  avez-vous  de  Dieu  le  don  et 
grâce  spéciale  de  contience?  Ma  foy  non,  res- 

pondit  Panurge.  Mariez-vous  doncq,  mon  amy, 
dist  Hippothadée  : Car  trop  meilleur  est  soy 
marier  que  ardre  au  feu  de  concupiscence.  C’est 
parlé  cela , s’escria  Panurge , gaientement  sans 
circumbilivaginer  autour  du  pot.  Grand-mercy , 
Monsieur  nostre  pere.  Je  me  marieray  sans  poinct 
de  faulte  , et  bien-tost.  Je  vous  convie  à mes 
nopces.  Corpe  de  la  galine , nous  ferons  chiere 
lie.  Vous  aurez  de  ma  livrée,  et  si  mangerons 
de  l’oye,  cor  beuf,  que  ma  femme  ne  roustira 
poinct.  Encore  vous  prieray-je  mener  la  première 
dance  des  pucelles  , s'il  vous  plaist  me  faire  tant 
de  bien  et  d’honneur , pour  la  pareille.  Reste  ung 
petit  scrupule  à rompre.  Petit,  dy-je,  moins  que 
rien.  Seray  je  poinct  coquu  ? Nenny-dea,  mon 
amy , respondit  Hippothadée  si  Dieu  plaist.  O ! 
la  vertus  de  Dieu,  s’escria  Panurge,  nous  soit 
en  aide.  Où  me  renvoyez-vous , bonnes  gens  ? 
Aulx  conditionales , lesquelles  en  dialecticque 
reçoivent  toutes  contradictions  et  impossibilités. 
Si  mon  mule  t transalpin  volloit:  mon  mulet  tran- 
salpin auroit  æles.  Si  Dieu  plaist , je  ne  seray 
poinct  coquu:  je  seray  coquu,  si  Dieu  plaist.  Dea 
si  feust  condition  à laquelle  je  peusse  obvier,  je 
ne  me  despererois  du  tout. 

Mais  vous  me  remettez  au  conseil  privé  de 
Dieu , en  la  chambre  de  ses  menus  plaisirs.  Où 

prenez-vous  le  chemin  pour  y aller  vous  aulnes 
François  ? Monsieur  nostre  pere , je  eroy  que 
vostre  mieulx  sera  ne  venir  pas  à mes  nopces. 
Le  bruit  et  la  triballe  des  gens  de  nopces  vous 
romproient  tout  le  testament.  Vous  aimez  repos, 
silence  et  solitude.  Vous  n’y  viendrez  pas  , ce 
croy-je.  Et  puis  vous  dansez  assez  mal,  et  seriez 
honteux  menant  le  premier  bal.  Je  vous  envoyeray 
du  rillé  en  vostre  chambre,  de  la  livrée  nuptiale 
aussi.  Vous  boirez  à nous,  s'il  vous  plaist.  Mon 
amy  (dist  Hippothadée)  prenez  bien  mes  pa- 
rolles , je  vous  en  prie.  Quand  je  vous  dy,  s’il 
plaist  à Dieu,  vous  fais- je  tort?  Est-ce  mal  parlé? 
Est-ce  condition  blasphémé  ou  scandaleuse? 
N’est-ce  honorer  le  Seigneur , créateur  , protec- 
teur, servateur?  N’est-ce  le  recongnoistre  unic- 
que  dateur  de  tout  bien  ? N’est-ce  nous  declairer 
touts  despendre  de  sa  bénignité  ? Rien  sans  lui 
n’estre,  rien  ne  valoir,  rien  ne  povoir , si  sa 
saincte  grâce  n’est  sus  nous  infuse?  N’est  - ce 
mettre  exception  canonicque  à toutes  nos  en- 
treprises , et  tout  ce  que  nous  proposons  remet- 
tre à ce  que  sera  disposé  par  sa  saincte  volonté  , 
tant  és  cieulx  qu’en  la  terre  ? N’est-ce  vérita- 
blement sanctilier  son  benoist  nom  ? Mon  amy, 
vous  ne  serez  poinct  coquu , si  Dieu  plaist.  Pour 
sçavoir  sus  ce  quel  est  son  plaisir , ne  fault  en- 

trer  en  desespoir , comme  de  chose  absconse  et 
pour  laquelle  entendre,  fauldroit  consulter  son 
conseil  privé  , et  voyaiger  en  la  chambre  de 
ses  très -saincts  plaisirs.  Le  bon  Dieu  nous  ha 
faict  ce  bien  , qu’il  nous  les  ha  revelez , an- 
noncez , declairez  et  apertement  descripts  par 
les  sacrées  Bibles.  Là  vous  trouverez  que  jamais 
ne  serez  coquu , c’est-à-dire , que  jamais  vostre 
femme  ne  sera  ribaulde , si  la  prenez  issuë  de 
gens  de  bien  , instruicte  en  vertus  èt  honnes- 
teté  , non  ayant  hanté  et  frequente  compaigniç 
que  de  bonnes  meurs  aimant  et  craignant  Dieu, 
aimant  complaire  à Dieu  par  foy , et  observa- 
tion de  ses  saincts  commandemens  : craignant 
l’offenser  et  perdre  sa  grâce  par  default  de  foy 
et  transgression  de  sa  divine  loy,  en  laquelle 
est  rigoreusement  défendu  adultéré  , et  coin»] 
mandé  adhérer  unicquement  à son  mary , le  ché- 
rir, le  servir  totalement,  l’aimer  après  Dieu.  Pour 
renfort  de  ceste  discipline  vous  de  vostre  costé 
l’entretiendrez  en  amitié  conjugale,  continuerez 
en  preudhommie , lui  monstrerez  bon  exemple , 
vivrez  pudicquement  , chastement , vertueuse- 
ment en  vostre  mesnaige  , comme  voulez  que  de 
son  costé  vive  : Car  comme  le  miroir  est  clict 
bon  et  parfaict  non  cellui  qui  plus  est  aorné  de 
4orures  et  pierreries , mais  cellui  qui  véritable* 

ment  représente  les  formes  objectes:  aussi  celle 
femme  n’est  la  plus  à estimer,  laquelle  seroit 
riche , belle , élégante , extraicte  de  noble  race  , 
mais  celle  qui  plus  s’efforce  avecq  Dieu  soy  for- 
mer en  bonne  grâce  et  conformer  aux  meurs  de 
son  mary.  Voyez  comment  la  Lune  ne  prend 
lumière  ne  de  Mercure,  rie  de  Jupiter,  ne  de 
Mars , ne  d’aultre  planette  ou  estoile  qui  soit  au 
Ciel  : Elle  n’en  reçoipt  que  du  Soleil  son  mary, 
et  de  lui  n’en  reçoipt  poinct  plus  qu’il  lui  en 
donne  par  son  infusion  et  aspect.  Ainsi  serez- 
vous  à vostre  femme  en  patron  et  exeinplaire  de 
vertus  et  honnesteté.  Et  continuellement  implo- 
rerez la  grâce  de  Dieu  à vostre  protection.  Vous 
voulez  doncques  (dist  Panurge , filant  les  mous- 
taches de  sa  barbe)  que  j’espouse  la  femme  forte 
descripte  par  Salomon  ? Elle  est  morte  , sans 
poinct  de  faulte.  Je  ne  la  veis  oncques,  que  je 
sçache  : Dieu  me  le  vueille  pardonner.  Grand- 
mercy  toutesfois , mon  pere.  Mangez  ce  taillon 
de  massepain , il  vous  aidera  à faire  digestion , 
puis  boirez  une  couppe  d’Hipocras  clairet , il  est 
salubre  et  stomachal.  Suivons. 

I...  wrwaBB3a?«a»»— — 

CHAPITRE  XXX. 

Comment  Ptondibilis  , Medicin  , conseille 
Pan  urge. 

P a n u r g e continuant  son  propous  , dist  : Le 
premier  mot  que  dist  celluy  qui  escouilloit  les 
Moynes  burs  à Sausignac , ayant  escouillé  le  fray 
Cauldaureil,  feut  : aulx  aultres. ‘Je  dy  pareille- 
ment : aulx  aultres.  Ça , monsieur  nostre  maistre 
Rondibilis , despechez-moy.  Me  doibs-je  marier, 
ou  non  ? Par  les  ambles  de  mon  mulet  , res- 
pondit  Rondibilis,  je  ne  scay  que  je  doibve  res- 
pondre  à ce  probiesme.  Vous  dictes  que  sentez 
en  vous  les  poignans  aguillons  de  sensualité.  Je 
trouve  en  nostre  faculté  de  medicine , et  l’avons 
prins  de  la  résolution  des  anciens  Platonicques, 
que  la  concupiscence  charnelle  est  refrenée  par 
cinq  moyens.  Par  le  vin.  Je  le  croy , dist  frere 
Jean.  Quand  je  suis  bien  y vre , je  ne  demande 
qu’à  dormir.  J’entends , dist  Rondibilis , par  vin 
pris  intemperemment.  Car  par  l’intemperance 
du  vin  advient  au  corps  humain  refroidissement 
de  sang , resolution  des  nerfs,  dissipation  de 
semence  generative  , hebetation  des  sens  , per- 
version des  mouvemens , qui  sont  toutes  imper- 

tinences  à l’acte  de  génération.  De  faict , vous 
voyez  peinct  Bacchus  , Dieu  des  yvrognes  , sans 
barbe  et  en  habit  de  femme  tout  efféminé  , 
comme  eunuche  , et  escouillé.  Aultrement  est 
du  vin  prins  temperemmenl.  L’anticque  pro- 
verbe nous  le  désigné  , auquel  est  dict  ; Que 
.Venus  se  morfond  sans  la  compaignie  de  Gérés 
et  Bacchus.  Et  estoit  l’opinion  des  Anciens , 
selon  le  récit  de  Diodorc  Sicilien,  mesmement 
des  Lampsaciens,  comme  atteste  le  grand  Pau- 
sanias  , que  messer  Priapus  feut  fils  de  Bacchus 
et  Venus. 

Secondement  par  certaines  drogues  et  plantes , 
lesquelles  rendent  l’homme  refroidi , maleficié  et 
impotent  à génération.  L’experience  y est  en  Nym- 
phéa Heraclia,  Amerine  , Saule  , Chenevé,  Peri- 
climenos  , Tamarix  , Yitex  , Mandragote , Ciguë , 
Orcliis  le  petit , la  peau  d’ung  hippopotame  , et 
aultres , lesquelles  dedans  les  corps  humains  , 
tant  par  leurs  vertus  élémentaires , que  par  leurs 
proprietez  spécifiques  , glassent  et  mortifient  le 
germe  prolificque  : ou  dissipent  les  esperits  , qui 
le  debvoient  conduire  aux  lieux  destinez  par  na- 
ture , ou  opilent  les  voyes  et  conduicts  par  les- 
quels povoit  estre  expulsé.  Comme  au  contraire 
nous  en  avons  qui  eschauffent , excitent  et  habi- 
litent à l’acte  venerien.  Je  n’en  ay  besoing , dist 

Panurge  , Dieu  merci  ; et  vous  , notre  maistre  ? 
Ne  vous  desplaise  toutesfois.  Ce  que  j’en  d’y , ce 
n’est  pas  mal  que  je  vous  veuille. 

Tiercement , dist  Ptondibilis , par  labeur  assidu. 
Car  en  ieelluy  est  faicte  si  grande  dissolution  de 
corps  , que  le  sang  qui  est  par  ieelluy  espars 
pour  l’alimentation  d’ung  chascun  membre  n’ha 
temps  ne  loisir  , ne  faculté  de  rendre  celle  re- 
sudation séminale  et  superfluité  de  la  tierce  con- 
coction. Nature  particulièrement  se  la  réserve , 
comme  trop  plus  necessaire  à la  conservation  de 
son  individu  , qu’à  la  multiplication  de  l’espece 
et  genre  humain.  Ainsi  est  dicte  Diane  chaste , 
laquelle  continuellement  travaille  à la  chasse. 
Ainsi  jadis  estoient  dicts  les  Castres , comme  cas- 
tes : esquels  continuellement  travailloient  les  ath- 
lètes et  souldars.  Ainsi  escript  Hippoc.  lib.  cU 
Aëra , Aqua  et  Locis  , de  quelcques  peuples 
en  Scythie , lesquels  de  son  temps  plus  estoient 
impotens  que  eunuches  à l’esbatement  venerien  : 
parce  que  continuellement  ils  estoient  à cheval 
et  au  travail.  Comme  au  contraire  7 disent  les 
Philosophes , oisiveté  estre  mere  de  luxure.  Quand 
l’on  demandoit  à Ovide  , quelle  cause  feut  pour- 
quoy  Egistus  devint  adultéré  ? rien  plus  ne  res« 
pondoit,  sinon  parce  qu’il  estoit  ocieux.  Et  qui 
©steroit  oisiveté  du  monde  , bien  tost  periroient 

les  arts  de  Cupido  , son  arc , sa  trousse  et  ses 
fléchés  luy  seroient  en  charge  inutile  , jamais 
n’en  feriroit  personne.  Car  il  n’est  mie  si  bon 
archier , qu’il  puisse  férir  les  grues  volans  par 
l’aer , et  les  cerfs  relancez  par  les  bocaiges  , 
(comme  bien  faisoient  les  Parthes)  c’est-à-dire , 
les  humains  tracassons  et  travaillons.  Il  les  de- 
mande coys  , assis  , couchez  et  à séjour.  De 
faict,  Théophraste  quelcquefois  interrogué  quelle 
beste  , ou  quelle  chose  , il  pensoit  estre  amou- 
rettes , respondit  que  e’estoient  passions  d’espe* 
rits  ocieux , Diogenes  pareillement  disoit  pail- 
lardise estre  l’occupation  des  gens  non  aultre- 
ment  occupez.  Pourtant  Canachus  Sicyonien  , 
sculpteur,  voulant  donner  entendre  qu’oisiveté, 
paresse , nonchaloir  , estoient  les  gouvernantes 
de  rufflennerie,  feist  la  statue  de  Venus  assise, 
non  debout , comme  avoient  faict  touts  ses  pré- 
décesseurs. 

Quartement , par  fervente  estude.  Car  en  icelle 
est  faicte  incredible  resolution  des  esperits,  tel- 
lement qu’il  n’en  reste  dequoy  porter  aux  lieux 
destinez  ceste  resudation  generative , et  enfler 
le  nerf  caverneux  , duquel  l’office  est  hors  la 
projecter,  pour  la  propagation  d’humaine  na- 
ture. Qu’ainsi  soit , contemplez  la  forme  d’ung 
homme  attentif  à quelque  estude,  vous  voynez 

en  luy  toutes  les  arteres  du  cerveau  bandées  , 
comme  la  corde  d’une  arbaleste  : pour  luy  four- 
nir dextrement  esperits  suffisans  à emplir  les 
ventricules  du  sens  commun,  de  l’imagination 
et  appréhension,  de  la  ratiocination  et  resolu- 
tion , de  la  mémoire  et  recordation  : et  agile- 
ment courrir  de  l’ung  à l’aultre  par  les  conduicts 
manifestes  en  anatomie  sur  la  Fin  du  rets  admi- 
rable , auquel  se  terminent  les  arteres , lesquel- 
les de  la  senestre  armoire  du  cueur  prenoient 
leur  origine  , et  les  esperits  vitaulx  affmoient 
en  longs  ambaiges,  pour  estre  faicts  animaulx. 
De  mode  qu’en  tel  personnaige  studieux  vous 
voyrrez  suspendues  toutes  les  facultez  naturel- 
les : cesser  touts  sens  extérieurs  : brief  vous  le 
jugerez  n’estre  en  soy  vivant,  estre  hors  soy 
abstraict  par  ecstase  , et  direz  que  Socrates  n’a- 
busoit  du  terme  , quand  il  disoit  : Philosophie 
n’estre  aultre  chose  que  méditation  de  mort.  Par 
adventure est-ce  pourquoy  Democritus  s’aveugla, 
moins  estimant  la  perte  de  sa  veuë  , que  diminu- 
tion de  ses  contemplations , lesquelles  il  sentoip 
interrompuës  par  resgarement  des  yeulx.  Ainsi 
est  vierge  dicte  Pallas  , deesse  de  sapience  , tu- 
trice des  gens  studieux.  Ainsi  sont  les  Muses 
vierges  : ainsi  demeurent  les  Charités  en  pudicité 
éternelle.  Et  me  soubvient  avoir  leu,  que  Cupide 

quelquefois  interrogué  de  sa  mere  Venus , pour* 
quoy  il  n’assailloit  les  Muses,  respondît  qu’il  les 
trouvoit  tant  belles  , tant  nettes , tant  honnestes  , 
tant  pudicques  et  continuellement  occupées,  lune 
à contemplation  des  astres , l’aultre  à supputation 
des  nombres , l’aultre  à dimention  des  corps  geo-! 
metricques  , l’aultre  à invention  rhetoricque 
l’aultre  à composition  poëticque , l’aultre  à dispo- 
sition de  musicque  : que  approchant  d’elles  il 
desbandoit  son  arc  , fermoit  sa  trousse  , estei- 
gnoit  son  flambeau  de  honte  et  craincte  de  leur 
nuire.  Puis  ostoit  le  bandeau  de  ses  yeulx  pour 
plus  apertement  les  veoir  en  face  , et  ouir  leurs 
plaisans  chants  et  odes  poëticques.  Là  prenoit 
le  plus  grand  plaisir  du  monde.  Tellement  que 
souvent  il  se  sentoit  tout  ravy  en  leurs  beautez 
et  bonnes  grâces,  et  s’endormoit  à l’harmonie. 
Tant  s’en  fault  qu’il  les  voulsist  assaillir , ou  de 
leurs  estudes  distraire.  En  cestuy  article  je  com- 
prends ce  qu’escript  Hippocrates  au  livre  sus- 
dict , parlant  de  Scythes  , et  au  livre  intitulé 
de  Geniture , disant , touts  humains  estre  à gé- 
nération impotens , esquels  l’on  ha  une  fois  coupé 
les  arteres  parocides , qui  sont  à costé  des  aureil- 
les , par  la  raison  ci-devant  exposée  , quand  je 
vous  parfois  de  la  résolution  des  esperits  et  du 
£ang  spirituel , duquel  les  arteres  sont  recep  ta- 


DE  RABELAIS:  iSs 

des  : aussi  qu’il  maintient  grande  portion  de  la 
geniture  sourdre  du  cerveau  et  de  l’espine  du 
dos. 

Quintement,  par  l’acte  venerien.  Je  vous  at> 
tendois-là,  dist  Panurge,  et  le  prends  pour  moy, 
use  des  precedens  qui  vouldra.  C’est , dist  frere 
Jean,  ce  que  F ray  Scyllino  , Prieur  de  Sainct 
Victor  lez  Marseille  appelle  macération  de  la 
chair.  Et  suis  en  ceste  opinion  ( aussi  estoit  l’Her- 
mite  de  Saincte  Radegonde  au-dessus  de  Chi- 
non  ) que  plus  aptement  ne  pourroient  les  Her- 
mites  de  Thebaïde  macerer  leurs  corps , dompter 
ceste  paillarde  sensualité  ; déprimer  la  rébellion 
de  la  chair , que  le  faisant  vingt-cinq  ou  trente 
fois  par  jour.  Je  voy  Panurge  , dist  Rondibilis  > 
bien  proportionné  en  ses  membres , bien  tem- 
péré en  ses  humeurs  , bien  complexionné  en 
ses  esperits  , en  eage  competent , en  temps  op- 
portun , en  vouloir  équitable  de  soy  marier  : 
s’il  rencontre  femme  de  semblable  température , 
ils  engendreront  ensemble  enfans  dignes  de  quelc  ’ 
que  monarchie  Transpontine.  Le  plustost  sera 
le  meilleur  , s’il  veult  veoir  ses  enfans  pourveus. 
Monsieur  nostre  maistre  , dist  Panurge  , je  le 
feray  : n’en  doubtez , et  bien  tost.  Durant  vostre 
docte  discours  , ceste  pulce  que  j’ay  en  l’au- 
reille  , m’ha  plus  chatouillé  que  ne  feist  onc- 


Nous  y ferons 
ie , je  le  vous  promets.  Vous  y ame- 
nenerez  vostre  femme , s’il  vous  plaist , avecque 
ses  voisines , cela  s’entend.  Et  jeu  sans  villennie. 

CHAPITRE  XXXI. 

Comment  Rondibilis  cleclaire  Coquuaige 
cstre  naturellement  des  appennaiges  de 
mariai ge. 

IA  este  (dist  Panurge  continuant)  ung  petit 
poinct  à vuider.  Vous  avez  aultresfois  veu  au 
confanon  de  Rome , s.  p.  q.  r.  Si  peu  que  rien. 
Seray-je  poinct  coquu  ? Aure  de  grâce  , s’eseria 
Rondibilis , que  me  demandez-vous  ? Si  serez 
coquu?  Mon  amy  je  suis  marié,  vous  le  serez 
par  cy  après.  Mais  escrivez  ce  mot  en  vostre  cer- 
velle avecq  ung  style  de  fer,  que  tout  homme 
marié  est  en  dangier  d’estre  coquu.  Coquuaige 
est  naturellement  des  appennaiges  de  mariaige. 
L’ombre  plus  naturellement  ne  suit  le  corps , que 
coquuaige  suit  les  gens  mariez.  Et  quand  vous 
orrez  dire  de  quelcqu’un  ces  trois  mots  : Il  est 
marié.  Si  vous  dictes  : Il  est  doneques  , ou  ha 
esté,  ou  sera,  ou  peult  estre  coquu:  vous  ne  serez 
dict  imperit  architecte  de  conséquences  natu- 
relles. Hypochondres  de  touts  les  diables , s’escria 
Panurge,  que  me  dictes-vous?  Mon  amy,  res- 
pondit  Rondibilis  , Hippocrates  allant  ung  jour 

de  Lang©  en  Polistillo  visiter  Democritus  le  Phi* 
îosophe,  escrivit  unes  lettres  à Dionjs  son  an- 
ticque  amy,  par  laquelle  le  prioit  que  pendant 
son  absence  il  conduisist  sa  femme  chez  ses  pere 
et  mere,  lesquels  estoient  gens  honorables  et 
bien  faniez , ne  voulant  qu’elle  seulle  demourast 
en  son  mesnaige.  Ce  neantmoins  qu’il  veillast  sus 
elle  soi'ngneusèment,  et  espiast  quelle  part  elle 
iroit  avecq  sa  mere , et  quels  gens  la  visiteroient 
chez  ses  païens.  Non  (escrip voit-il)  que  je  me 
deffie  de  sa  vertus  et  pudicité,  laquelle  par  le 
passé  m’ha  esté  explorée  et  congnuë  ; mais 
elle  est  femme.  Voilà  tout,  mon  amy,  le  naturel 
des  femmes  nous  est  figuré  par  la  Lune , et  en 
aultres  choses  et  en  ceste,  qu’elles  se  mussent , 
elles  se  contraignent , et  dissimulent  en  la  veu® 
et  presence  de  leurs  maris.  Iceulx  absens , elles 
prennent  leur  advantaige , se  donnent  du  bon 
temps,  vaguent,  trottent,  déposent  leur  hypo- 
crisie , et  se  declairent.  Comme  la  Lune  en 
conjunction  du  Soleil,  n’apparoit  au  ciel  ne  en 
terre  : mais  en  son  opposition , estant  au  plus 
du  Soleil  esloingnée , reluist  en  sa  plénitude , 
et  apparoist  toute  notamment  au  temps  de  nuict. 
Ainsi  sont  toutes  femmes.  Quand  je  dy  femme , 
je  dy  ung  sexe  tant  fragile,  tant  variable,  tant 
inconstant  et  imparfaict , que  nature  me  semble 

(parlant  en  tout  honneur  et  reverence)  s’estre 
esgarée  de  ce  bon  sens  , par  lequel  elle  avoit 
créé  et  formé  toutes  choses,  quand  elle  ha  basti 
la  femme.  Et  y ayant  pensé  cent  et  cinq  cens 
fois  , ne  sçay  à quoy  m’en  resouldre , sinon  que 
forgeant  la  femme , elle  ha  eu  esgard  à la  sociale 
délectation  de  l’homme,  et  à la  perpétuité  de 
l’espece  humaine  : plus  qu  a la  perfection  de  1 in- 
dividüale  muliebrité.  Certës  Platon  ne  sçait  en 
quel  ranc  il  les  doibve  collocquer , ou  des  ani- 
mants raisonnables,  ou  des  bestes  brutes.  Car 
nature  leur  ha  dedans  le  corps  posé  en  lieu  secret 
et  intestin  ung  animal , ung  membre , lequel  n’est 
ès  hommes  ; auquel  quelquesfois  sont  engendrees 
certaines  humeurs  salses  , nitreuses  , bauraci- 
neuses,  acres,  mordicantes,  lancinantes  , cha- 
touillantes amerement:  par  la  poincture  et  fré- 
tillement doloreux  desquelles  (car  ce  membre 
est  tout  nerveux,  et  de  vif  sentiment)  tout  le 
corps  est  en  elles  esbranlé,  touts  les  sens  ravis, 
toutes  affections  interinées  , touts  pensemens 
confondus.  De  maniéré,  que  si  nature  ne  leur 
eust  arrosé  le  front  d’ung  peu  de  honte  , vous 
les  voyrriez  comme  forcenées , courrir  l’aguillette 
plus  espouventablement,  que  ne  feirentoncq  les 
Proëtides,  les  Mimallonides , ne  Thyades  Bac- 
chiques au  jour  de  leurs  Bacchanales.  Parce  que 


I 


1 86  OUVRES 

cestuy  terrible  animal  a colliguance  à toutes  les 
parties  principales  du  corps , comme  est  évident 
en  anatomie.  Je  le  nomme  animal,  suivant  la 
doctrine,  tant  des  Academicques , que  des  Péri- 
pateticques.  Car  si  mouvement  propre  est  indice 
certain  de  chose  animée , comme  escript  Aristo- 
telés  : et  tout  ce  qui  de  soy  se  meut , est  dict 
animal  : à bon  droict  Platon  le  nomme  animal , 
recongnoissànt  en  lui  mouvements  propres  de 
suffocation,  de  précipitation,  de  corrugation,  de 
indignation  : voire  si  violens , que  bien  souvent 
par  eulx  est  tollu  à la  femme  tout  aultre  sens 
et  mouvement  , comme  si  feust  lipothymie  , 
épilepsie , apoplexie , et  vraye  ressemblance  de 
mort.  Oultre  plus  nous  voyons  en  icelluy  , dis- 
crétion des  odeurs  manifeste , et  le  sentent  les 
femmes  fuir  les  puantes,  suivre  les  aromaticques. 
Je  sçay  que  Cl.  Galen  s’efforce  prouver,  que  ne 
sont  mouvements  propres  et  de  soy , mais  par 
accident:  et  qu’aultres  de  sa  secte  travaillent  à 
demonstrer,  que  ne  soit  en  luy  discrétion  sen- 
sitive des  odeurs  : mais  efficace  diverse  procé- 
dante de  la  diversité  des  substances  odorées.  Mais 
si  vous  examinez  studieusement  et  pesez  en  la 
balance  de  Critolaiis  leurs  propos  et  raisons,  vous 
trouverez  qu’en  ceste  matière,  et  baucoup  d’aul- 
tres , ils  ont  parlé  par  gayeté  de  cueur  et  affec- 

tion  de  reprendre  leurs  majeurs,  plus  que  par 
recherchement  de  vérité.  En  ceste  disputation  je 
n’entreray  plus  avant.  Seullement  vous  diray  que 
petite  n’est  la  loüange  des  preudes  femmes , les- 
quelles ont  vescu  pudicquement  et  sans  blasme  , 
et  ont  eu  la  vertus  de  ranger  cestuy  effrené  ani- 
mal à l’obeissance  de  raison.  Et  feray  fin  si  vou3 
adjouste  que  cestuy  animal  assovy  (si  assovy  peut 
estre)  par  l’aliment  que  nature  lu  y ha  préparé 
en  l’homme  , sont  touts  ses  particuliers  mou- 
vements à but,  sont  touts  ses  appétits  assopis  , 
sont  toutes  ses  furies  appaisées.  Pourtant  ne  vous 
esbahissez,  si  sommes  en  dengier  perpétuel  d’es- 
tre  coquus,  nous  qui  n’avons  pas  touts  les  jours 
bien  de  quoy  payer , et  satisfaire  au  contentement. 
.Vertus  d’aultre  que  d’ung  petit  poisson  , dist 
Panurge , n’y  scavez-vous  remede  aulcun  en  vostre 
art?  Oui  dea,  mon  amy , respondit  Rondibilis , 
et  très-bon  , duquel  je  use  : et  est  escript  en 
autheur  célébré  , passé  ha  dix-huict  cens  ans.  En- 
tendez : Vous  estes,  dist  Panurge,  parla  vertu 
bieu  homme  de  bien , et  vous  ayme  tout  mon 
benoist  saoul.  Mangez  ung  peu  de  ce  pasté  de 
coins  : ils  ferment  proprement  l’orifice  du  ven- 
tricule à cause  de  quelcque  stypticité  joyeuse  qui 
est  en  eulx,  et  aydent  à la  concoction  première. 
Mais  quoy?  Je  parle  Latin  devant  les  clercs.  At- 

tendez  que  je  vous  donne  à boire  dedans  cestuy 
hanap  Nestorien.  Voulez-vous  encore  ung  traicfi 
d’Hippocras  blanc  ? N’ayez  paour  de  l’esqui- 
nanee , non.  Il  n’y  ha  dedans  ne  squinanthi , ne 
zînzembre , ne  graine  de  paradis.  Il  n’y  ha  que 
la  belle  cinamome  triée,  et  le  beau  sucre  fin, 
avecque  le  bon  vin  blanc  du  creu  de  la  Dëvi- 
niere , en  la  plante  du  grand  cormier  : au-dessuê 
diy  noyer  grollier. 

CHAPITRE  XXXII. 

Comment  Rondibilis Medicin , donne  remede 
à Coquuaige. 

Au  temps , dist  Rondibilis , que  Jupiter  feit  Tes- 
tât de  sa  maison  olimpicque,  et  le  calendrier  de 
toüts  ses  dieux  et  deesses  , ayant  estably  à ung 
cbascun  jour  et  saison  de  sa  feste , assigné  lieu 
pour  les  oracles  et  voyaiges , ordonné  de  leurs 
sacrifices  : Feit-il  poinct  ( demanda  Panurge  ) 
comme  Tinteville  Evesque  d’Àuxerre  ? Le  noble 
Pontife  aimoit  le  bon  vin  , comme  faict  tout 
homme  de  bien  , pourtant  avoit-il  en  soing  et 
cure  spéciale  le  bourgeon  pere  ayeul  de  Bacchus. 
Or  est  que  plusieurs  années  il  veit  lamentable-] 
ment  le  bourgeon  perdu  par  les  gelées , bruines , 
frimats  , verglats , froidures  , gresles  , et  calami- 
tez  advenues  par  les  festes  des  Saincts  George 
Marc  , Vital , Eutrope  , Philippus , Saincte  Croix 
l'Ascension , et  aultres  , qui  sont  au  temps  que 
le  Soleil  passe  soubz  le  signe  de  Taurus.  Et 
entra  en  ceste  opinion  que  les  Saincts  susdits 
estoient  Saincts  gresleurs , geleurs  , et  gasteurs 
de  bourgeons.  Pourtant  vouloit  - il  leurs  festes 
translater  en  hyver , entre  Noël  et  la  Typhaine , 

(ainsi  nommoit-il  ia  Mere  des  trois  Roys)  les 

licenciant  en  tout  honneur  et  reverence,  de  près- 

les  lors , et  geler  tant  qu’ils  vouldroient.  La  gelée 
lors  en  rien  ne  seroit  dommageable , ains  eviden- 
tement  prouffi table  au  bourgeon.  En  leurs  lieux 
mettre  les  festes  des  St.  Christofle , St.  Jean  de- 
colatz  , Ste  Magdaleine , Ste.  Anne,  St.  Domi- 
ïiicque , St.  Laurent , voire  la  my-aoust  colloc- 
quer  en  may.  Esquelles  tant  s’en  fault  qu’on  soit 
en  dangier  de  gelée  , que  lors  mestier  au  monde 
n’est , qui  tant  soit  de  requeste  : comme  est  des 
faiseurs  de  friscades  , et  refraicliissèurs  de  vin. 
Jupiter  , dist  Rondibilis  , oublia  le  paovre  diable 
Coquuaige  , lequel  pour  lors  ne  feut  présent  : il 
estoit  à Paris  au  palais , sollicitant  quelcque  pail- 
lard procès  , pour  quelcqu’ung  de  ses  tenanciers 
etvassaulx.Ne  scay  quants  jours  après,  Coquuaige 
entendit  la  force  qu’on  lui  avoir,  faict , désista  de 
sa  sollicitation  par  nouvelle  sollicitude  de  n’estre 
forclus  de  l’estât , et  comparut  en  personne  de- 
vant le  grand  Jupiter  , alléguant  ses  mérités  pre- 
cedens,  et  les  bons  et  agréables  services  qu’aultre- 
fois  avoir  faict , et  instancement  requérant  qu’il 
ne  le  laissast  sans  feste , sans  sacrifices  , sans  hon- 
neur. Jupiter  s’excusoit , remoristrant  que  touts 
ses  bénéfices  estoient  distribuez,  et  que  son  estât 
estoit  clos,  Feut  toutesfois  tant  importuné  par 


messer  Coquuaige  , qu’enfm  le  mist  en  l’estât  et 
catalogue  , et  lui  ordonna  en  terre  , honneur , 
sacrifices  et  feste.  Sa  Teste  feut  ( po-urce  que  lieu 
vuide  et  vacant , n’estoit  en  tout  le  calendrier  ) en 
concurrence  et  au  jour  de  la  deesse  Jalousie  : sa 
domination  sus  les  gens  mariez , notamment  ceulx 
qui  auroient  belles  femmes  : ses  sacrifices  , soup- 
son  , dehance  , malengroin  , guet , recherche  et 
espies  des  maris  sus  leurs  femmes , avecq  com- 
mandement rigoureux  à ung  chascun  marié , de 
le  reverer  et  honnorer,  celebrer  sa  feste  à dou- 
ble : et  lui  faire  les  sacrifices  susdicts  sus  peine 
et  intermination , que  à ceulx  ne  seroit  messer 
Coquuaige  en  faveur  , ayde  , ne  secours,  qui  ne 
riionnoreroient  comme  est  dict  : jamais  ne  tien- 
droit  d’eulx  compte , jamais  n’entreroit  en  leurs 
maisons  , jamais  ne  hanteroit  leurs  eompaignies 
quelcque  invocation  qu’ils  luy  feissent  : ains  les 
laisser  oit  éternellement  pourrir  seuls  avecq  leurs 
femmes  sans  corrival  aulcun  , et  les  refuiroit  sem- 
piternellement  comme  gens  bereticques  et  sacri- 
lèges. Ainsi  qu’est  brisance  des  aultres  Dieulx  , 
envers  ceulx  qui  duement  ne  les  honnorent  : de 
Bacchus  , envers  les  vignerons  : de  Cerés  , envers 
les  laboureurs;  de  Pomoiia,  envers  les  fruietiers  : 
de  Neptune  , envers  les  nautonniers  ; de  Vulcan , 
envers  les  forgerons  • et  ainsi  des  aultres.  Adjoincte 

feut  promesse  au  contraire  infaillible , qu’à  ceulx, 
qui  (comme  est  dict)  chomeroient  sa  feste , cesse- 
roient  de  toute  négociation  , mettroient  leurs 
affaires  propres  en  nonchaloir , pour  espier  leurs 
femmes,  les  resserrer  et  maltraicter  par  jalousie, 
ainsi  que  porte  l’ordonnance  de  ses  sacrifices  : il 
seroit  continuellement  favorable  , les  aymeroit , 
les  frequenteroit  , seroit  jour  et  nuict  en  leurs 
maisons  , jamais  ne  seroient  destituez  de  sa  pré- 
sence. J’ay  dict.  Ha  , ha , ha  , ( dist  Garpaîim  en 
riant  ) voilà  ung  remede  encore  plus  naïf  que 
l’anneau  de  Hans  Carvel.  Le  diable  m’emporte , 
si  je  ne  le  croy.  Le  naturel  des  femmes  est  tel. 
Comme  la  fouldre  ne  brise  et  ne  brusle , sinon 
les  matières  dures , solides  , résistantes  : elle  ne 
s’arreste  ès  choses  molles  , vuides  , et  cedentes  : 
elle  bruslera  l’espée  d’assier , sans  endommaiger 
le  fourreau  de  velours  : elle  consumera  les  os  des 
corps , sans  entamer  la  chair  qui  les  couvre  : ainsi 
ne  bendent  les  femmes  jamais  la  contention,  sub- 
tilité , et  contradiction  de  leurs  esperits , sinon 
envers  ce  que  congnoistront  leur  estre  prohibe 
et  def fendu.  Certes  (dist  Hippothadée)  aulcuns 
de  nos  Docteurs  disent , que  la  première  femme 
du  monde  que  les  Hebrieux  nomment  Eve  , à 
peine  eust  jamais  entré  en  tentation  de  manger 
le  fruîct  de  tout  scavoir , s’il  ne  lui  eust  esté  def- 

fendu,  Qu’ainsi  soit,  considérez  comment  le  ten- 
tateur cauteleux  lui  remembra  au  premier  mot 
la  deffense  sur  ce  faicte , comme  voulant  inferer , 
il  t’est  deffendu , tu  en  doibs  doncques  manger , 
ou  tu  ne  serois  pas  femme.  Au  temps,  dist  Car- 
palim,  que  j’estois  ruflien  à Orléans,  je  n’avois 
couleur  de  rhetoricque  plus  vallable , ne  argu- 
ment plus  persuasif  envers  les  dames,  pour  les 
mettre  aux  toiles , et  attirer  au  jeu  d’amours , 
que  vivement,  apertement,  detestablement  re- 
monstrant  comme  leurs  maris  estoient  d’elles 
jaloux.  Je  ne  l’avois  mie  inventé.  Il  est  escript , 
et  en  avons  loix,  exemples,  raisons,  et  expé- 
riences quotidianes.  Ayans  ceste  persuation  en 
leurs  caboches , elles  feront  leurs  maris  coquus 
infailliblement  par  Bieu  (sans  jurer) , deussent- 
elles  faire  ce  que  feirent  Semiramis , Pasiphaë  , 
Egesta , les  femmes  de  l’Isle  Mandez  en  Egypte , 
blasonnées  par  Hérodote  et  Strabo , et  aultres 
telles  mastines.  Yrayement  (dist  Ponocrates)  j’ay 
oüy  compter,  que  le  Pape  Jean  XXII,  passant  ung 
jour  par  Fonthevrault,  feut  requis  de  l’Abbesse, 
et  des  Meres  discrettes,  leur  concéder  ung  Induit, 
moyennant  lequel  se  peussent  confesser  les  unes 
és  aultres,  allegant  que  les  femmes  de  peligiort 
ont  quelcques  petites  imperfections  secrettes  , 
lesquelles  honte  insuportable  leur  est  deceler  aux 
a N 

hommes  confesseurs  : plus  librement , plus  fami- 
lièrement les  diroient  unes  aux  aultres  soubs 
le  seau  de  confession.  Il  n’y  ha  rien,  respondit 
le  Pape,  que  voluntiers  ne  vous  octroyé,  mais 
j’y  voy  un  g inconvénient;  c’est  que  la  confession 
doibt  estre  tenue  secrette.  Vous  aultres  femmes 
à peine  la  celeriez.  Très-bien , dirent-elles  , et 
plus  que  ne  font  les  hommes.  Au  jour  propre  le 
Pere  Sainct  leur  bailla  une  boyte  en  garde , de- 
dans laquelle  il  avoit  faict  mettre  une  petite 
linotte,  les  priant  doucettement  qu’elles  la  ser- 
rassent en  quelcque  lieu  seur  et  secret , leur 
promettant  en  foy  de  Pape  octroyer  ce  que  por- 
toit  leur  requeste , si  elles  la  gardoient  secrette  : 
ce  neanmoins  leur  faisant  défence  rigoureuse , 
qu’elles  n’eussent  à l’ouvrir  en  façon  quelconque 
sus  peine  de  censure  Ecclesiastique , et  d’excom- 
munication eternelle.  La  défense  ne  feut  si  tost 
faicte,  qu’elles  grisloient  en  leurs  entendemens 
d’ardeur  de  veoir  qu’estoit  dedans,  et  leur  tar- 
doit  que  le  Pape  ne  feust  ja  hors  la  porte,  pour 
y vacquer.  Le  Pere  Sainct  après  avoir  donné 
sa  bénédiction  sus  elles,  se  retira  en  son  logis. 
Il  n’estoit  encore  trois  pas  hors  l’Abbaye , quand 
ces  bonnes  Dames  toutes  à la  foulle  accoururent 
pour  ouvrir  la  boyte  défendue , et  veoir  qu’es- 
toit dedans.  Au  lendemain , le  Pape  les  visita 

en  intention  (ce  leur  sembloit)  de  leur  dépescher 
l’Induit.  Mais  avant  entrer  en  propous,  com- 
manda qu’on  lui  apportast  sa  boy  te.  Elle  luy 
feut  apportée  : mais  l’oiselet  lî’y  estoit  plus. 
Adoncques  leur  remonstra , que  chose  trop  cliffi- 
cille  leur  seroit  receler  les  confessions,  veut  que 
n’avoient  si  peu  de  temps  tenu  en  secret  la  boyte 
tant  recommandée.  Monsieur  nostre  maistre  vous 
soyez  le  très- bien  venu.  J’ai  prins  moult  grand 
plaisir  vous  oyant.  Et  loue  Dieu  de  tout.  Je  ne 
vous  avois  oncques  puis  veu  que  jouasies  à Mont- 
pellier avecques  nos  anticques  amis  Ant.  Sa- 
pcftta , Guy  Bourguier,  Baltazar  Noyer,  Tolet, 
Jean  Quentin,  François  Robinet,  Jean  Perdrier, 
et  François  Rabelais,  la  morale  comédie  de  cel- 
luy  qui  avoit  épousé  une  femme  çmte.  J’y  estois  , 
dist  Epistemon.  Le  bon  mary  vouloit  qu’elle  par- 
last.  Elle  parla  par  l’art  du  Medicin  et  du  Chi- 
rurgien , qui  lui  coupparent  un  g encylLglotte 
quelle  avoit  soubs  sa  langue.  La  parole  recou- 
verte , elle  parla  tant  et  tant , que  son  mary 
retourna  au  Medicin  pour  remede  de  la  faire 
taire.  Le  Medicin  respondit  en  son  art  bien  vvoir 
remedes  propres  pour  faire  parler  les  femmes; 
n’en  avoir  pour  les  faire  taire.  Remede  unicque 
estre  surdité  du  mary  contre  cestuy  interminable 
parlement  de  femmes.  Le  paillard  devint  sourd 

par  ne  sçay  quels  charmes  qu’ils  feirent,  Puis 
le  Medicin  demandant  son  salaire,  le  mary  res- 
pondit  qu’il  estoit  vrayement  sourd,  et  qu’il  n’en- 
tendoit  sa  demande.  Je  ne  ris  oncques  tant,  que 
je  fais  à ce  patelinaige. 

Retournons  à nos  moutons , dist  Panurge.  Vos 
paroles  translatées  de  Baragouin  en  François  veu- 
lent dire  que  je  me  marie  hardiment,  et  que 
ne  me  soucie  d’estre  coquu.  C’est  bien  rentré  de 
picques  noires,  Monsieur  nostre  maistre:  je  croy 
bien  qu’au  jour  de  mes  nopces  vous  serez  ailleurs 
empesché  à vos  praticques , et  que  n’y  pourrez 
comparoistre.  Je  vous  excuse. 

Stercus  et  urina  Medici  sunt  prandia  -prima. 

Ex  aliis  pal  eus , ex  istis  collige  grana. 

Vous  prenez  mal  (dist  Rondibilis)  le  vers  sub- 
séquent est  tel  : 

No  bis  sunt  signa , vobis  sunt  prandia  digna. 

Si  ma  femme  se  porte  mal:  j’en  vouldrois  veoir 
l’urine,  toucher  le  poulx,  et  veoir  la  disposition 
du  bas  ventre,  et  des  parties  umbilicaires , comme 
nous  commande  Hippocrates,  2 Aphoris.  55,  avant 
oultre  procéder.  Non,  non,  dist  Panurge,  cela 
ne  faict  à propous.  C’est  pour  nous  aultres  légistes , 
qui  avons.  la  rubricque  de  ventre  inspiciendo . 

Je  luy  appresteung  clystere  barbarin.  Ne  laisses 
vos  affaires  d’ailleurs  plus  urgens.  Je  vous  en- 
voyerai  du  rillé  en  vostre  maison,  et  serez  tous- 
jours  nostre  amy.  Puis  s’approchant  de  luy , et 
luy  mist  en  main  sans  mot  dire  quatre  nobles 
à la  rose.  Rondibilis  les  print  très-bien,  puis  lui 
dist  en  effroy , comme  indigné.  Hê , hé  , hé  , 
Monsieur,  il  ne  falloit  rien.  Grand  mercy  toutes- 
fois.  De  meschantes  gens  jamais  je  ne  prends 
rien.  Rien  jamais  de  gens  de  bien  je  lie  refuse. 
Je  suis  tous  jours  à vostre  commandement.  En 
payant , dist  Panurge.  Ge'la  s’entend , respondifc 
Rondibilis. 

CHAPITRE  XXXIII. 

Comment  Trouillogan , Philosophe  , traicbe 
la  difficulté  de  Mariaige . 

Ces  paroles  achevées,  Pantagruel  dist  à Trouil- 
logan  le  Philosophe:  Nostre  féal,  cle  main  en 
main,  vous  est  la  lampe  baillée.  C’est  à vous 
maintenant  de  respondre.  Panurge  se  doibt-il 
marier  ou  non  ? Touts  les  deux , respondit  Trouil- 
logan. Que  me  dictes- vous,?  demanda  Panurge. 
Ce  que  avez  ouy , respondit  Trouillogan.  Qu’ay-je 
ouy?  demanda  Panurge.  Ce  que  j’ay  dict,  res- 
pondit Trouillogan.  Passe  sans  fi  us , dist  Panurge. 
Me  doibs-je  marier  ou  non?  Ne  l’un  g ne  l’aultre, 
respondit  Trouillogan.  Le  Diable  m’emporte  , 
dist  Panurge  , si  je  ne  deviens  resveur  : et  me 
puisse  emporter , si  je  vous  entends.  Attendez.  Je 
mettray  mes  lunettes  à ceste  aureille  gausche 
pour  vous  ouyr  plus  clair.  En  cestuy  instant  Pan- 
tagruel apperceut  vers  la  porte  de  la  salle  le 
petit  chien  de  Gargantua  , lequel  il  nommoit 
Kinc , pour  ce  que  tel  feut  le  nom  du  chien  de 
Tobie.  Adoncques  dist  à toute  la  compaignie  : 
ÏNostre  Roy  n’est  pas  loing  d’ici:  levons-nous. 
Ce  mot  ne  feut  achevé,  que  Gargantua  entra 
dedans  la  salle  du  bancquet.  Chascun  se  leva 

pour  lui  faire  reverence.  Gargantua  ayant  dé- 
bonnairement salué  toute  l’assistence,  dist:  Mes 
bons  amis,  vous  me  ferez  ce  plaisir,  je  vous  en 
prie  , de  non  laisser  vos  lieux  , ne  vos  propous. 
Apportez-moy  à ce  bout  de  table  une  chaire. 
Donnez  moy  que  je  boive  à toute  la  compaignie. 
Vous  soyez  les  très-bien  venus.  Ores  me  dictes, 
sus  quel  propous  estiez-vous  ? Pantagruel  luy  res- 
pondit  que  sus  l’apport  de  la  seconde  table  Pa- 
nurge  a voit  proposé  une  matière  problematicque , 
à sçavoir , s’il  se  debvoit  marier , ou  non  : et  que 
le  pere  Hippothadée,  et  maistre  Rondibilis  es- 
toient  expediez  de  leurs  responses  : lors  qu’il  est 
entré , respondoit  le  féal  Trouillogan.  Et  pre- 
mièrement quand  Panurge  luy  ha  demandé  : me 
doibs-je  marier  ou  non?  avoit  respondu:  touts 
les  deux  ensemblement.  A la  seconde  fois  avoit 
dict:  ne  l’ung  ne  l’aultre.  Panurge  se  complainct 
de  telles  répugnantes  et  contradictoires  responses 
et  proteste  n’y  entendre  rien.  Je  l’entends,  dist 
Gargantua , en  mon  advis.  La  response  est  sem- 
blable à ce  que  dist  un  g ancien  Philosophe 
interrogué  s’il  avoit  quelcque  femme  qu’on  luy 
nommoit.  Je  l’ay,  dit-il,  mais  elle  ne  m’ha  mie. 
Je  la  possédé  , d’elle  ne  suis  possédé.  Pareille 
response , dist  Pantagruel , feit  une  Fantesque 
de  Sparte.  On  luy  demanda  si  jamais  elle  avoit 

eu  affaire  à homme.  Respondit  que  non  jamais: 
fcien  que  les  Iiommes  quelcquefois  avoient  eu 
affaire  à elle.  Ainsi , dist  Rondibilis  , mettons- 
nous  neutre,  en  Medicine  , et  moyen  en  Philo- 
sophie : par  participation  de  l’une  et  l’aultre 
extrémité  : par  abnégation  de  Fune  et  laultre 
extrémité  : et  par  compartiment  du  temps , main- 
tenant en  Fune , maintenant  en  laultre  extré- 
mité. Le  Sainct  Envoyé,  dist  Hippothadée,  me 
semble  1 avoir  plus  apertement  declairé,  quand 
il  dict  : ceulx  qui  sont  mariez  soient  comme 
non  mariez  . ceulx  qui  ont  femme  soient  comme 
non  ayants  femme.  Je  interprète,  dist  Panta- 
gruel, avoir  et  n’avoir  femme  en  ceste  façon  : que 
femme  avoir,  est  1 avoir  a usaige  tel  que  nature  la 
créa,  qui  est  pour  l’ayde,  esbatement,  et  société 
de  1 homme  : n avoir  femme , est  ne  soy  appoiltron- 
ner  autour  d’elle  : pour  elle  ne  conlaminer  celle 
unicque  et  suprême  affection , que  doibt  l’homme 
à Dieu  : ne  laisser  les  offices  qu’il  doibt  naturelle- 
ment à sa  patrie,  à la  republicque,  â ses  amis  : ne 
mettre  en  non  chaloir  ses  estudes  et  négoces , pour 
continuellement  à sa  femme  complaire.  Prenant 
en  ceste  maniéré  avoir  et  n’avoir  femme,  je  ne 
yoy  répugnance  ne  contradiction  ès  ternies. 

CHAPITRE  XXXI  Y. 

Continuation  des  responses  de  Trouiïlogan 
Philosophe  Ephec tique  et  Phyrrhonien. 

Vou  s dictes  dorgues , respondit  Panurge.  Mais 
je  croy  que  je  suis  descendu  au  puits  tenebreulx, 
auquel  disoit  Heraclitus  estre  vérité  cacliée.  Je 
ne  voy  goutte , je  n entends  rien , je  sens  mes 
sens  touts  hebetez , et.  doute  grandement  que  je 
soye  charmé.  Je  parleray  d’aultre  style.  Nostre  féal 
ne  bougez.  N’emboursez  rien.  Miions  de  chanse, 
et  parlons  sans  disjunctives.  Ces  membres  mal 
joincts  vous  faschent  à ce  que  je  voy.  Or  ça  de 
par  Dieu.  Me  doibs-j  e marier  ?Trouillogan.I1 
y ha  de  l’apparence.  Panurge.  Et  si  je  ne  me 
marie  poinct?  Tr.  Je  n’y  voy  inconvénient  aul- 
cun.  P a.  Vous  n’y  en  voyez  poinct  ? Tr.  Nul , ou 
la  veüe  me  deçoipt.  Pa.  J’y  en  trouve  plus  de  cinq 
cens.  Tr.  Comptez-les.  Pa.  Je  dis  improprement 
parlant  : et  prenant  nombre  certain , pour  incer- 
tain : déterminé , pour  indéterminé  : c’est-à-dire  , 
beaucoup.  Tr.  J’escoute.  P a.  Je  ne  me  peulx  pas- 
ser de  femme , de  par  touts  les  diables.  Tr.  Ostez 
ces  villaines  bestes.  P a.  De  par  Dieu  soit , car  mes 
Salmigondinois  disent , coucher  seul  , ou  sans 

femme , estie  vie  brutalle,  et  telle  la  disoit  Dido 
en  ses  lamentations.  Tu.  A vostre  commandement 
P a.  Pe  le  quau  De  j en  suis  bien.  Doncques  me 
marieray-je  ? Tr.  Par  adventure.  Pa.  M’en  trou- 
veiay-je  bien?  Pr.  Selon  la  rencontre.  Pa.  Aussi 
si  je  1 encontre  bien , comme  j’espere , seray-je 
heureux  ? Tr.  Assez.  Pa.  Tournons  à contre-poil. 
Et  si  je  rencontre  mal  ? Tr.  Je  m’en  excuse.  Pa. 
Mais  conseillez-moi  de  grâce:  que  doibs-je  faire  ? 
Tr.  Ce  que  vouldrez.  Pa.  Tarabin  tarabas.  Tr. 
Ninvocquez  rien,  je  vous  prie.  Pa.  Au  nom  de 
Dieu  soit.  Je  ne  veulx  sinon  ce  que  me  conseille- 
rez. Que  m’en  conseillez- vous?  Tr.  Rien.  Pa.  Me 
doibs-je  marier?  Tr.  Je  n’y  estois  pas.  Pa.  Je  ne 
me  marieray  doncq  poinct.  Tr.  Je  n’en  peulx 
mais.  Pa.  Si  je  ne  suis  marié,  je  ne  seray  jamais 
coquu  ! Tr.  Je  y pensois.  Pa.  Mettons  le  cas , que 
je  sois  marié.  Tr.  Où  le  mettrons-nous?  Pa.  Je 
dis  , prenez  le  cas  que  marié  je  sois.  Tr.  Je  suis 
d’ailleurs  empesché.  Pa.  Merde  en  mon  nez.  Dea 
si  j’osasse  jurer  queleque  petit  coup  en  robbe , 
cela  me  soulaigeroit  d’aultant.  Or  bien , Patience. 
Et  doncques,  si  je  suis  marié,  je  seray  coquu? 
Tr.  On  le  diroit.  Pa.  Si  ma  femme  est  preude 
et  chaste,  je  ne  seray  jamais  coquu ?Tr.  Vous  me 
semblez  parler  correct.  Pa.  Escoutez.  Tr.  Tant 
qùe  vouldrez.  Pa.  Sera  - elle  prude  et  chaste? 

reste  seulement  ce  poinct.  Tr.  J en  doubte.  Pa. 
Vous  ne  la  veistes  jamais?  Tr.  Que  je  sçaiclie.  P a. 
Pourquoy  doncques  doubtez  - vous  dune  chose 
cpie  ne  congnoissez  ? 1r.  Pour  cause.  1 a.  Et  si 
la  congnoissez  ? Tr.  Encores  plus.  Pa.  Paige  mon 
mignon  , tiens  ici  mon  bonnet , je  le  te  donne 
saulve  les  lunettes,  et  va  en  la  basse-court,  jurer 
une  petite  demie  heure  pour  moy.  Je  jureray 
pour  toy  quand  tu  vouldras.  Mais  qui  nie  feia 
coquu?  Tr.  Quelcqu’ung.  Pa.  Par  le  ventre  bœuf 
de  bois  , je  vous  frotteray  bien  , Monsieur  le 
quelcqu’ung.  Tr.  Vous  le  dictes.  Pa.  Le  diantre  , 
et  celiuy  qui  n’ha  poinct  de  blanc  en  l’œil  in  em- 
porte doncques  ensemble  , si  je  ne  boucle  ma 
femme  à la  Bergamasque  , quand  je  partiray  hors 
de  mon  serrail.  Tr.  Discourez  mieulx.  P a.  G est 
bien  chien  chié  chanté , pour  les  discours.  Fai- 
sons quelcque  resolution.  Tr.  Je  n’y  contredy. 
P a.  Attendez.  Puisque  de  cestuy  endroict  ne 
peulx  sang  de  vous  tirer,  je  vous  saigneray  d’aul- 
tre  veine.  Estes  - vous  marié  ou  non  ? Tr.  Ne 
l’ung  ne  l’aultre  , et  touts  les  deulx  ensemble. 
P a.  Dieu  nous  soit  en  ayde.  Je  suë  pour  la 
mort  bœuf  d’ahan  : et  sens  ma  digestion  inter- 
rompue. Toutes  mes  phrenes  , metaphrenee  , et 
diaphragmes  , sont  suspendus  et  tendus  pour 
incornifistibuler  en  la  gibbessiere  de  mon  enten- 

dement,  ce  que  dictes  et  respondez.  Tr.  Je  ne 
îu’en  empesche.  P a.  Trut  avant  , nostre  féal 
estes-vous  marié?  Tr.  Il  me  l’est  advis.  Pa.  Vous 
l’aviez  esté  une  aultre  fois  ? Tr.  Possible  est. 
Pa.  Vous  en  trou  vastes -vous  bien  la  première 
fois  ? Tr.  Il  n’est  pas  impossible.  Pa.  A ceste 
seconde  fois  comment  vous  en  trouvez  - vous  ? 
Tr.  Comme  porte  mon  sort  fatal.  Pa.  Mais  quoy 
à bon  escient , vous  en  trouvez-vous  bien  ? Tr.  Il 
est  vray  semblable.  Pa.  Or  ca  de  par  Dieu.  J ’ay- 
merois  par  le  fardeau  de  Sainct  Christofle  aultant 
entreprendre  tirer  ung  pet  d’ung  asne  mort , 
que  de  vous  une  resolution.  Si  vous  auray-je  à 
ce  coup.  .Nostre  féal  , faisons  honte  au  diable 
d’enfer,  confessons  vérité.  Feustes-vous  jamais 
coquu  / Je  dy  vous  qui  estes  ici , je  ne  dy  pas 
vous  qui  êtes  là  bas  au  jeu  de  paulme.  Tr.  Non, 
s il  n’estoit  prédestiné.  Pa.  Par  la  chair,  je  re- 
nie , je  renonce.  Il  m’eschappe.  A ces  mots  Gar- 
gantua se  leva , et  dist  : Loué  soit  le  bon  Dieu 
en  toutes  choses.  A ce  que  je  voy  , le  monde 
est  devenu  beau  fils  depuis  ma  congnoissance 
première.  En  sommes-nous  là  ? Doncques  sont 
huy  les  plus  doctes  et  prudens  Philosophes  en- 
trez au  phrontistere  et  escole  des  Pyrrhoniens , 
Aporrheticques  , Scepticques  , et  Ephecticques. 
Loué  soit  le  bon  Dieu.  Trayement  on  pourra 

d oresnavant  prendre  les  lions  , par  les  jubés  : 
les  chevaulx  , par  le  museau  : les  bœufs  , par 
la  queuë  : les  chievres  , par  la  barbe  : les  oiseaulx , 
par  le  pied  : mais  ja  ne  seront  tels  Philosophes 
par  leurs  paroles  prins.  A Dieu  mes  bons  amis. 
Ces  mots  prononcez  , se  retira  de  la  compai- 
gnie.  Pantagruel  et  les  aultres  le  youloient  sui- 
vre : mais  il  ne  le  voulut  permettre.  . 

Issu  Gargantua  de  la  salle.  Pantagruel  dist 
és  invitez.  Le  Thhné  de  Platon  , au  commen- 
cement de  l’assemblée  compta  les  invitez:  nous 
au  retours  les  compterons  en  la  fin.  Ung,  deux, 
trois:  où  est  le  quart?  N’étoit-ce  nostre  amy 
Bridoye  ? Epistemon  respondit  avoir  esté  en  sa 
maison  pour  l’inviter  : mais  ne  l’a  voit  trouvé.  Ung 
huissier  du  Parlement  Myrelingois  en  Myrelin- 
gues  l’estoit  venu  adjourner  pour  personnelle- 
ment comparoistre , et  devant  les  Sénateurs  raison 
rendre  de  quelcque  sentence  par  luy  donnée. 
Pourtant  estoit  - il  au  jour  précédent  departy 
afhn  de  soy  représenter  au  jour  de  l’assigna- 
tion : et  ne  tumber  en  deffault  ne  contumace. 
Je  veulx , dist  Pantagruel,  entendre  que  c’est: 
plus  de  quarante  ans  y ha  qu’il  est  juge  de  Fons- 
beton  : icelluy  temps  pendant  ha  donné  plus  d,e 
quatre  mille  sentences  diffmitives. 

De  deulx  mille  trois  cens  et  neuf  sentences  ? 

par  luy  données , feut  appelle  par  les  parties  con- 
damnées en  la  Court  souveraine  du  Parlement 
Myrelingois  en  Myrelingues  : toutes  par  arrest 
d’icelle  ont  esté  ratifiées , approuvées  , et  confir- 
mées : les  appeaulx  renversez  et  à ne^ut  mis. 
Que  maintenant  doncques  soit  personnellement 
adjourné  sur  ses  vieulx  jours  : il  qui  par  tout  le 
passé  a vescu  tant  sainctement  en  son  estât  ne 
peult  estre  sans  quelcque  desastre.  Je  luy  veulx 
de  tout  mon  pouvoir  estre  aydant  en  équité.  Je 
sçay  huy  tant  estre  la  malignité  du  monde  aggra- 
vée , que  bon  droict  ha  bien  besoing  d’aide.  Et 
présentement  délibéré  y vacquer  de  paour  de 
quelcque  surprinse.  Alors  feurent  les  tables  le- 
vées. Pantagruel  feit  ès  invitez  dons  précieulx 
et  honorables  de  bagues  , joyaulx , et  vaisselle  , 
tant  d’or  comme  d’argent , et  les  avoir  cordiale- 
ment remercié  , se  retira  vers  sa  chambre. 

CHAPITRE  XXXV. 


Comment-  Pantagruel  persuade  à Panurge 
prendre  conseil  de  quelcque  Fol. 

Pantagruel  soi  retirant  , apperceut  par 
la  gallerie  Panurge  en  maintien  d’ung  resveur 
ravassant , et  dodelinant  de  la  teste  , et  lui  dist  : 
Vous  me  semblez  à une  souris  empegée  , tant 
plus  elle  s’efforce  soy  depetrer  de  la  poix,  tant 
plus  elle  s’en  emberne.  Vous  semblablement  effor- 
çant issir  hors  les  lacs  de  perplexité , plus  que 
devant  y demourez  empestré  , et  n’y  sçai  remede 
fors  ung.  Entendez.  J’ai  souvent  oüi  en  proverbe 
vulgaire  , qu’ung  fol  enseigne  bien  ung  saige. 
Puisque  par  les  responses  des  saiges  n’estes  à 
plain  satisfaict , conseillez-vous  à quelcque  fol  : 
pourra  estre  que  ce  faisant  , plus  à vostre  gré 
serez  satisfaict  et  content.  Par  l’advis  , conseils , 
prédiction  des  fols  vous  sçavez  quants  Princes  , 
R.ois , et  Republicques  ont  esté  conservez , quantes 
batailles  guignées , quantes  perplexitez  dissoluës. 
Ja  besoing  n’est  vous  ramentevoir  les  exemples. 
Vous  acquiescerez  en  ceste  raison.  Car  comme 
celluy  qui  de  prés  regarde  à ses  affaires  privez  : 
et  domesticques , qui  est  vigilant  et  attentif  au 

gouvernement  de  sa  maison , duquel  l’esprit  n’est 
poinct  esgaré , qui  ne  pert  occasion  quelconcque 
d’acquérir  et  amasser  biens  et  richesses , qui  eau- 
terne  nt  sçait  obvier  ès  inconvéniens  de  paovreté , 
vous  l’appeliez  saige  mondain  , quoique  fat  soit-il 
en  l’estimation  des  intelligences  célestes  : ainsi 
faut-il  faire  pour  devant  icelles  saige  estre , je  dy 
saige  et  presaige  par  aspiration  divine , et  apte 
à recepvoir  bénéfice  de  divination , se  oublier  soi- 
niesme , issir  hors  de  soi-mesme  , vuider  ses  sens 
de  toute  terrienne  affection  , purger  son  esperit 
de  toute  humaine  sollicitude , et  mettre  tout  en 
nonchalloir.  Ge  que  vulgairement  est  imputé  à 
folie.  En  ceste  maniéré  feut  du  vulgue  imperit 
appellé  Fatuël  le  grand  vaticinateur  Faunus  , fils 
de  Picus , Roy  des  Latins. 

En  ceste  maniéré  voyons-nous  entre  les  jon- 
gleurs à la  distribution  des  rolles  le  personnaige 
du  sot  et  du  badin  estre  tousjours  représenté  par 
le  plus  petit  et  parfaict  de  leur  compaignie.  En 
ceste  maniéré  disent  les  mathématiciens  ung  mes- 
me  horoscope  estre  à la  nativité  des  Rois  et  des 
sots.  Et  donnent  exemple  de  Eneas,  et  Choroebus, 
lequel  Euphorion  dist  avoir  esté  fol , qui  eurent 
ung  mesme  genethliaque.  Je  ne  seray  hors  de 
propous , si  je  vous  racompte  ce  que  dict  Jo, 
André,  sus  ung  canon  de  certain  rescript  Papal, 

adressé  au  maire  et  bourgeois  de  la  Rochelle  : et 
après  luy  Panorme  en  ce  mesme  canon:  Barbatias 
sur  les  pandectes  , et  recentement  Jason  en  ses 
conseils  , de  Seigni  Joan  fol  insigne  de  Paris  , bi- 
sailleul  de  Caillette.  Le  cas  est  tel. 

A Paris  en  la  roustisserie  du  petit  chastelet, 
au  - devant  de  l’ouvroir  d’ung  roustisseur  , ung 
facquin  mangeoit  son  pain  à la  fumée  du  roust , 
et  le  trouvoit  ainsi  parfumé  grandement  savou- 
reux. Le  roustisseur  le  laissoit  faire.  Enfin,  quand 
tout  le  pain  feut  baufré  , le  roustisseur  happe  le 
facquin  au  collet , et  vouloit  qu’il  luy  payast  la 
fumée  de  son  roust.  Le  facquin  disoit  en  rien 
n’avoir  ses  viandes  endommaigé  : rien  11  avoir  du 
sien  prins  ; en  rien  luy  estre  debiteur. 

La  fumée  dont  estoit  question  , evaporoit  par 
dehors  : ainsi  comme  ainsi  se  perdoit-eile  ; jamais 
n’avoit  esté  ouy  que  dedans  Paris  on  eust  vendu 
fumée  de  roust  en  rue.  Le  roustisseur  repliquoit , 
que  de  la  fumée  de  son  roust,  n’estoit  tenu  nour- 
rir les  facquins  : et  renioit  en  cas  qu’il  ne  le 
payast,  qu’il  lui  osteroit  ses  crochets.  Le  facquin 
tire  son  tribart , et  se  mettoit  en  deffense. 

L’altercation  feut  grande  , le  badault  peuple 
de  Paris  accourut  au  débat  de  toutes  pars.  Là 
se  trouva  à propos  Seigni  Joan  le  fol , citadin 
de  Paris.  L’ayant  apperceu } le  roustisseur  de- 

manda  au  facquin  : Veulx-tu  sus  nostre  diffé- 
rend croire  ce  noble  Seigni  Joan?  Ouy  par  le 
sambreguoy , respondit  le  facquin  Ad'oncques 
Seigni  Joan  avoir  leur  discord  entendu,  com- 
manda au  facquin  qu’il  lui  tirast  de  son  bauldrier 
quelcque  piece  d’argent.  Le  facquin  lui  mist  en 
main  ung  tournois  Philippus.  Seigni  Joan  le  priât , 
et  le  mist  sus  son  espaul  gausche  , comme  explo- 
rant s’il  estoit  de  poids  puis  le  timpoit  sus  la 
paulme  de  sa  main  gausche  , comme  pour  en- 
tendre s’il  estoit  de  bon  alloy  : puis  le  posa  sus 
la  prunelle  de  son  œil  droict , comme  pour  veoir 
s’il  estoit  bien  marqué.  Tout  ce  feut  faict  en  grand 
silence  de  tout  le  badault  peuple  , en  ferme  at- 
tente du  roustisseur  , et  desespoir  du  facquin. 
Enfin , le  feit  sus  l’ouvroir  sonner  par  plusieurs 
fois.  Puis  en  majesté  présidentale  tenant  sa  ma- 
rotte au  poing  , comme  si  feust  ung  sceptre  , 
et  affublant  en  teste  son  chaperon  de  martres 
singesses  à aureilles  de  papier  fraise  à poincts 
d’orgues , toussant  preallablement  deulx  ou  trois 
bonnes  fois  , dist  à haulte  voix  : La  Court  vous 
dict , que  le  facquin  qui  ha  son  pain  mangé  à 
la  fumée  du  roust,  civilement  ha  payé  le  rous- 
tisseur au  son  de  son  argent.  Ordonne  ladicte 
Court , que  chascun  se  retire  en  sa  chascuniere , 
sans  despens  , et  pour  cause.  Geste  sentence  du 

fol  Parisien  tant  lia  semblé  équitable  , voire  ad- 
mirable, aux  Docteurs  susdicts , qu’ils  font  double 
en  cas  que  la  matière  eust  esté  au  Parlement  du- 
dict  lieu,  voire  certes  entre  les  areopagistes , dé- 
cidée , si  plus  juridicquement  eust  esté  par  eulx 
sententié.  Pourtant  advisez  si  conseil  voulez  d’uim 

ÎJ 

fol  prendre.  Par  mon  ame , respondit  Panurge , 
je  le  veulx.  Il  m’est  advis  que  le  boyau  m’eslargit. 
Je  l’avois  n’aguieres  bien  serré  et  constipé.  Mais 
ainsi  comme  avons  choisi  la  fine  cresme  de  sa- 
pience pour  conseil  , aussi  vouldrois  - je  qu’en 
nostre  consultation  presidast  quelcqu’ung  qui 
feust  fol  en  degré  souverain.  Triboulet,  dist  Pan- 
tagruel, me  semble  competentement  fol.  Panurge 
respond.  Proprement  et  totalement. 

Pantagruel.  Panurge. 


Fol  fatal, 
f,  de  nature, 
f.  celeste. 
f.  Jovial, 
f.  Mercürial. 
f.  Lunaticque. 
f.  erraticque. 
f.  eccentricque. 
f.  etheré  et  Junonian. 
f.  arcticque. 
f.  heroïcque. 
f.  Génial. 


Fol  banerol. 
f.  seigneurial, 
f.  de  haulte  game, 
f.  de  b quarre  et  de 
b mol. 
f.  terrien. 

f.  joyeulx  et  folastrant. 
f.  jolly  et  folliant. 
f.  à prompettes. 
f.  càpilettes. 
f.  à sonnettes. 

£.  riant  et  venerien. 

Pantagruel. 

Fol  prédestiné, 
f.  Auguste, 
f.  Cesarin. 
f.  Impérial, 
f.  Royal, 
f.  Patriarchal. 
f.  original. 

F.  loyal, 
f.  ducal, 
f.  Episcopal, 
f.  Doctoral, 
f.  Monachal. 

£.  Fiscal, 
f.  palatin, 
f.  principal, 
f.  prétorial, 
f.  total, 
f.  esleu. 
f.  curial, 
f.  primipile.' 
f.  tri  um  pliant, 
f.  vulgaire, 
f.  domesticque. 
f.  exemplaire, 
f.  rare  et  peregrin. 
f.  aulicque. 
f.  civil, 
f.  populaire.' 
f.  familier, 
f.  insigne. 

Fol  de  soubstraicte. 
f.  de  mere  goûte, 
f.  de  la  prime  cuvée, 
f.  .de  montaison. 
f.  Papal, 
f.  consistorial, 
f.  conclaviste. 
f.  bulliste. 
f.  synodal, 
f.  gradué  nommé  en 
foliie. 

f.  commensal. 

f.  premier  de  sa  licence. 

f.  caudataire. 

f.  de  supererogation. 

f.  collateral. 

f.  à latere  altéré. 

f.  niais. 

f.  passagier. 

f.  branchier. 

f.  aguard. 

f.  gentil. 

f,  maillé. 

f.  piüart. 

f.  revenu  de  queue, 
f.  griais. 
f.  radorimt. 
f.  de  soubarbade. 
f.  boursouflé, 
f.  supercoquelicantieux. 

Pantagruel. 

Fol  favorit. 
f.  Latin, 
f.  ordinaire, 
f.  redoublé, 
f.  transcendant, 
f.  souverain.  1 
f.  spécial, 
f.  Metaphysical. 
f.  estaticque. 
f.  Categoricque. 
f.  extravagant, 
f.  à bourlet. 
f.  à simple  tonsure, 
f.  cotai, 
f.  anatomicque. 
f.  allegoricque. 
f.  tropologicque, 

£.  pleonasxnicque. 
f.  capital, 
f.  cerebreux. 
f.  cordial, 
f.  intestin, 
f.  epaticque. 
f.  spleneticque. 
f.  venteux, 
f.  légitimé, 
f.  d’Aziinuth. 
f.  d’Almicantarath. 
f.  proportionné» 
f.  cramoisi. 

Fol  corollaire, 
f.  de  levant, 
f.  soubelin. 
f.  predicable» 
f.  decumane. 
f.  officieux, 
f.  de  perspective, 
f.  d’Algorisme. 
f.  d’Algebra. 
f.  de  Caballe. 
f.  Talmudicque. 
f.  d’Alguamala. 
f.  compendieux. 
f.  abi'evié, 
f.  hyperbolicque.' 
f.  mal  empiété, 
f.  couillart. 
f.  grimault. 
f.  esventé. 
f.  culinaire, 
f.  de  haulte  fustaie, 
f.  contrehastier. 
f.  marmiteux. 
f.  d’architrave, 
f.  de  piédestal, 
f.  parragon. 
f.  célébré, 
f.  al  aigre, 
f.  solennel, 
f.  annuel. 

Pantagruel.  Panurge. 


Fol  traîne t en  graine, 
f.  bourgeois, 
f.  vistempenard. 
f.  de  gabie. 
f.  modal. 

f.  de  seconde  intention. 

f.  tacüin. 

f.  lieteroclite. 

f.  Sommiste 

f.  Abreyiateur. 

f.  de  morisque. 

f.  bien  bu  lié. 

f.  mandataire 

f.  capussionnaire. 

f.  titulaire. 

f.  Tapinois. 

f.  rébarbatif. 

f.  bien  mentulé, 

f.  catarrhe. 

f.  bragart. 

f.  à 24  carats. 

f.  bigearre. 

f.  guinguoys. 

f.  à la  Martingalle. 

f.  à basions. 

f.  à marotte. 

f.  de  bon  biais. 

f.  à la  grande  laise. 

f.  trebuschant. 

i.  Susanné. 


Fol  récréatif, 
f.  villaticque. 
f.  plaisant, 
f.  privilégié, 
f.  rusticque. 
f.  ordinaire, 
f.  de  toutes  heures, 
f.  en  diapason, 
f.  résolu. 

f.  hieroglyphicque. 
f.  authenticque. 
f.  de  valeur, 
f.  précieux, 
f.  fana  tic  que. 
f.  fantasticque. 
f.  lymphaticque. 
f.  panicque. 
f.  alainbicqué. 
f.  non  fascheux. 
f.  gourrier. 
f.  gourgias. 
f.  d’arrachepied. 
f.  de  Rebus. 
f.  à patron 
f.  à chaperon, 
f.  à double  rebras, 
f.  à la  Damasquine, 
f de  touchie. 
f.  d’azemine 
f.  barytonant. 

Pantagruel.  P a n u r g e. 


Fol  de  rustrie. 
f.  à plain  bust, 
f.  festival. 


Fol  mouscheté 

f.  à espreuve  de  hac  que- 


butte. 


Pan t.  Si  raison  estoit  , pourquoi  jadis  en 
liomme  les  Quirinales  on  nommoit  la  feste  des 
fols , justement  en  France  on  pourvoit  instituer 
les  Triboüilletinales.  Pa.  Si  touts  fols  portoient 
cropiere  , il  y auroit  des  fesses  bien  escourchees. 
P a n t.  S’il  estoit  Dieu  fatüel  , duquel  avons 
parlé , mary  cle  la  dive  Fatüe  , son  pere  seroit 
Bonadies  , sa  grande  mere  Bonedée.  P a.  Si  touts 
fols  alloient  les  ambles  , quoy  qu’il  ait  les  jambes 
toutes , il  passeroit  d’une  grande  toise.  Allons  vers 
luy  sans  séjourner.  De  luy  aurons  quelcque  belle 
resolution , je  m’y  attends.  Je  veulx  , dist  Pan- 
tagruel , assister  au  jugement  cle  Bridoye  , ce- 
pendant que  je  iray  en  Myrelirigues  , ( qui  est 
de  là  la  riviere  de  Loire)  je  depescheray  Carpa- 
lim  pour  de  Blois  icy  amener  Triboulet.  Lors 
feut  Carpalim  depesché.  Pantagruel  accompaigné 
de  ses  domesticques  Panurge,  Epistemon,  Pono- 
crates  , frere  Jean  , Gymnaste  , Hhizotome  7 et 
aultres  ? print  le  chemin  de  Myrelingues» 

CHAPITRE  XXXVI. 

Comment  Pantagruel  assiste  au  Jugement 
du  Juge  Bridoye  , lequel  sentencioit  les 
Procès  au  sort  des  dez. 

Au  jour  subséquent  à heure  de  l’assignation, 
Pantagruel  arriva  en  Myrelingues  Les  Presidens, 
Sénateurs  , et  Conseillers  , le  priarent  entrer 
avecq  eulx , et  ouyr  la  décision  des  causes  et 
raisons  que  allégueroit  Bridoye , pour  quoy  auroit 
donné  certaine  sentence  contre  l’esleu  Thouche- 
ronde , laquelle  ne  sembloit  du  tout  équitable 
à icelle  Court  centuravirale.  Pentagruel  entre 
voluntiers  , et  là  trouve  Bridoye  au  millieu  du 
parquet  assis  : et  pour  toutes  raisons  et  excuses 
yien  plus  ne  respondant , sinon  qu’il  estoit  vieil 
devenu,  et  qu’il  n’avoit  la  veuë  tant  bonne  comme 
de  coustume  : alléguant  plusieurs  miseres  et  ca- 
lamitez  , que  vieillesse  apporte  avecq  soy  les- 
quelles not.  per  sîrchil.  D.  86.  c tanta.  Pourtant 
ne  congnoissoit-il  tant  distinctement  les  poincts 
des  dez , comme  avoit  faict  par  le  passé.  Dont  po- 
voit  estre  qu’en  la  façon  que  Isaac  vieil  et  mal 
voyant , print  Jacob  pour  Esaü  : ainsi  à décision 
du  procès,  dont  étoit  question,  il  auroit  prin§ 

ung  quatre  pour  ung  cinq , notamment  référant 
que  lors  il  avoit  usé  de  ses  petits  dez.  Et  que 
par  disposition  de  droict  les  imperfections  de 
nature  ne  cloibvent  estre  imputées  à crime, 
comme  apert , ff.  de  re  milib.  I.  cjui  cum  uno. 
ff.de  reg.jur.  lfere.ff.de  OEdil.  edi.  per  bobum. 
ff.de  berm.  mod.  I.  divus  sidricinus . resolub.  per 
Lad . Ro.  in  l.  si  xero.ff.  sol.  mabr.  Et  qui  aul- 
trement  serait,  non  l’homme  accuserait  ; mais 
nature  , comme  est  évident  in  l.  maximum, 
r vibium . C.  de  lib.  prceber.  Quels  dez  (demandait 
Trinquamelle  grand  President  d’icelle  Court) , 
mon  amy  , entendez-vous  ? Les  dez , respondit 
Bridoye,  des  jugemens  yîlea  judiciorum , des- 
quels est  escript  par  Docbo.  26.  quœsb.  2.  cap . 
sorb.  I.  nec  empbio.  ff.  de  conbrahend.  empb. 
quod  debebur.  ff.  de  pecul.  eb  ibi  Barbol.  Et 
desquels  dez  vous  aultres  Messieurs  ordinaire- 
ment usez  en  ceste  vostre  Court  Souveraine  , 
aussi  font  touls  aultres  Juges  en  decision  des 
procès:  snivans  ce  qu’en  lia  noté  D.  Hen.  ber- 
randat,  eb  nob.  gl.  in  c.  fin  de  sorbi.  eb  l.  sed 
cum  ambo  ff  de  jurd.  Ubi  Docb.  notent  que 
le  sort  est  fort  bon , honneste , utile  et  neces- 
saire à la  vuidange  des  procès  et  dissentions 
Plus  encore  apertement  l’ont  dict  Bald.  Bartol. 
et  Alex.  C.  communia  de  le  g.  I.  si  duo.  Et 

comment  (demandoit  Trinquamelle)  faictes-vous, 
mon  ami?  Je,  respondit  Bridoye  , respondray 
briesvement  selon  l’enseignement  de  la  loy  am- 
pliorem.  §.  in  refatatoriis.  C.  de  appel,  et  ce 
que  dict  Gloss.  I.  i . ff.  quod  met.  causa.  Gau- 
dent  brevitate  nioderni.  Je  fay,  comme  vous 
aultres  Messieurs,  et  comme  est  l’usance  de  judi- 
cature  : à laquelle  nos  droicts  commandent  tous- 
jours  deferer  : ut  not.  extra,  de  consuet.  c.  ex 
literis.  et  ibi  Innoc.  Ayant  bien  veu,  reveu , 
leu,  releu,  paperassé  et  fueilleté  les  complainc- 
tes , adjournemens  , comparitions  , commissions, 
informations,  avant  procédez,  productions,  allé- 
gations , intendicts  , contredicts  , requestes , en- 
questes  , replicques  , duplicques  , triplicques  , 
esciiptures  , reproches  , griefs  , salvations  , reco- 
lemens  , confrontations  , acarations  , libelles  , 
apostoles,  lettres  royaulx,  compulsoires , décli- 
natoires , anticipatoires  , évocations  , envois  , 
renvois  , conclusions  , fins  de  non  procéder  , 
apoinctements  , reliefs  , confessions  , exploicts 
et  aultres  telles  dragées  et  espiceries  d’une  part 
et  d’aultre , comme  doibt  faire  le  bon  juge  selon 
ce  qu’en  lia  not.  Spec.  de  ordination.  §.  3.  et 
tit.  de  offic.  omn.  jud.  §.  fin.  et  de  rescript, 
prœsentat.  §.  i.  Je  pose  sus  le  bout  de  la  table 
en  mon  cabinet  tous  les  sacs  du  deffcndeur  : 

et  luy  livre  chanse  premièrement,  comme  vous 
aultres  Messieurs.  Et  est  not.  I.  favorabiliores . 
ff  de  reg.  fur.  et  in  cap.  cum  sunt.  eod.  tit. 
lib.  6.  cpii  dict,  Cum  sunt  partium  jura  obscu- 
rci , reo  favendum  est  potius  quam  actori. 
Cela  faict,  je  pose  les  sacs  du  demandeur,  comme 
vous  aultres  Messieurs  sur  l’aultre  bout  visinn 
'visu.  Car  , opposita  fuxta  se  posita  magis 
eluccscunt , ut  not  in  l.  1.  §.  'videamus.ff.de 
liis  qui  sunt  sui  xel  alieni  furis.  et  in  l.  mu - 
nerum.  §.  mixta . ff.  de  muner.  et  honor.  Pa- 
reillement, et  quant  et  quant  je  luy  livre  chanse. 
Blais , demandoil  Trinquamelle  , mon  amy  , à 
quoy  congnoissez-vous  l’obscurité  des  droicts  pré- 
tendus par  les  parties  plaidoyantes  ? Comme  vous 
aultres  Messieurs  , respondit  Bridoye  , sçavoir 
est , quand  il  y ha  beaucoup  de  sacs  d’une  part 
et  d’aultre.  Et  lors  j’use  de  mes  petits  dez  comme 
vous  aultres  Messieurs,  suivant  la  loy,  semper 
in  stipulation/' b us.  ff  de  regulis  furis.  et  la 
loy  versale  vérifié  que  eod.  tit.  Semper  in 
obs cutis  quocl  minimum  est  sequimur.  cano- 
nizée  in  c.  in  obscuris.  eod.  tit.  lib.  6.  J’ay 
d’aultre  gros  dez  bien  beaulx  et  harmonieux , des- 
quels j’use  comme  vous  aultres  Messieurs,  quand 
la  matière  est  plus  liquide,  c’est-à-dire,  quand 
moins  y ha  de  sacs. 

Cela  faict,  demandoit  Trinquamelle,  comment 
sententiez-vous , mon  amy?  Comme  vous  aukres 
Messieurs  , respondit  Bridoye  , pour  celuy  je 
donne  sentence  , duquel  la  chanse  livrée  par  le 
sort  du  dez  judiciaire,  Tribunian  , Prétorial, 
premier  advient.  Ainsi  commandent  nos  droicts 
ff.  qui  pot.  in  pign.  I.  creclitor.  C.  de  consul,  i. 
Et  de  regulis  juris.  in  6.  Qui  prior  est  t em- 
pare potior  est  jure.  ** 


DE  RABELAIS. 


221 


CHAPITRE  XXXVII. 

Comment  Bridoye  expose  les  causes , pour - 
quoy  il  xi  si  toi  b les  Procès  quil  decidoib  par 
le  sort  des  dez. 

Vo  ire  mais  , demandoit  Trinquamelle , mon 
amy  , puisque  par  sort  et  jecls  des  dez  vous 
faictes  vos  jugemens,  pourquoy  ne  livrez-vous 
ces  te  chanse  le  jour  et  heure  propre  , que  les 
parties  controverses  comparent  par  devant  vous , 
sans  aultre  delay  ? Dequoy  vous  servent  ces 
escriptures  et  aultres  procedures  contenues  de- 
dans les  sacs  ? Comme  à vous  aultres  Messieurs  , 
respondit  Bridoye  , elles  me  servent  de  trois 
choses , excjuises , et  authenticques.  Premièrement 
pour  la  forme , en  omission  de  laquelle  ce  qu’on 
ha  faict  n’estre  valable  , prouve  très-bien  Spec.  i. 
bit.  de  instr.  edib.  et  bib.  de  rescript,  prœsenb . 
D’advantaige  vous  seavez  trop  mieulx , que  sou- 
vent en  procedures  judiciaires  les  formalitez  des* 
truisent  les  materialitez  et  substances.  Car  forma 
mu  baba  mubatur  suhstanbia.  ff.  ad  exhibend. 
I.  Jul.ff  adleg.  Fal.l.  si  is  qui  quadringenba. 
Et  extra,  de  decim.  c.  ad  audienbiam.  et  de 
célébrât,  miss.  c.  in  quadam. 

Secondement  comme  à vous  aultres  Messieurs 

me  servent  d’exercice  honneste  et  salutaire.  Feu 
M.  Othoman  Vadere  , grand  Medicin , comme 
vous  diriez,  C.  de  comit.  et;  archi.  lib.  12.  m’ha 
dict  maintesfois,  que  faulte  d’exercitation  cor- 
porelle , est  cause  unicque  de  peu  de  santé  et 
briefveté  de  vie  de  vous  aultres  Messieurs , et 
louts  officiers  de  Justice.  Ce  que  très- bien  avant 
luy  estoit  noté  par  Bart.  in  1 i.C.  de  sent,  que e 
s pro  eo  quod.  Pourtant  sont,  comme  à vous  aul- 
tres Messieurs,  à nous  consécutivement,  quia 
accessorium  naburam  seq  uitur principalis . de 
regulis  juris.  I.  6.  et  1.  cum  principalis.  et  l. 
nihil  doîo.  ff.  eod.  bit.  de  fide  juss.  l.Jide  juss. 
et  extr.  de  offic.  deleg.  c.  1.  concédez  certains 
jeulx  d’exercice  honneste  et  récréatif,  ff.  de  al. 
lus.  et  aient.  I.  soient,  et  authent.  ut  omîtes 
obediant.  in  princ.  coll.  7.  et  ff.  de  prœscripb. 
xerb.  I.  si  gratuibam.  ebl.  1.  C.  de  spect.  lib.  1 1. 
Et  telle  est  l’opinion  D.  Thomas  in  secunda  2. 
qu.  1 68,  Bien  à propos  alléguée  par  D.  Albert, 
de  Ros.  lequel  fuit  magnus  practicus  et  Doc- 
teur solennel , comme  atteste  Barbatias  in  prin. 
consil.  La  raison  est  exposée  per  gloss,  in  proœ- 
mio.  ff.  §.  ne  autem  tertii. 

Interpone  tuis  interdum  gaudia  curis. 

De  faict,  ung  jour  en  l’an  1 48g,  ayant  quelcque 

affairé  bursal  en  la  chambre  de  Messieurs  les 
Generaulx  , et  y entrant  par  permission  pécu- 
niaire de  l’Huissier  , comme  vous  aultres  Mes- 
sieurs scavez  , que  pecuniœ  obediunt  omnia. 
et  l’a  dit  Bald.  in  1.  singularia  ff.  si  certum 
pet.  et  Salie,  in  l.  receptitia.  C.  de  constit.  pec. 
et  Car d.  in  Clem.  i.  de  baptis.  Je  les  trouvay 
touts  joüans  à la  mousche  par  exercice  salubre 
avant  le  past  ou  après:  il  m’est  indiffèrent,  pour- 
veu  que  hic  no  b.  que  le  jeu  de  la  mousche  est 
honneste , salubre  , anticque  et  legal  à Musco 
inventore.  de  quo  C.  de  petit  hered.  I.  si  pose 
mortem.  et  Muscarii.  i.  ceulx  qui  jouent  à la 
mousche  sont  excusables  de  droict  l.  i . C.  de 
excus.  artif.  lib.  io.  Et  pour  lors  estoit  de 
mousche  M.  Tielman  Picquet,  il  m’en  soubvient: 
et  rioit  de  ce  que  Messieurs  de  ladicte  chambre 
gastoient  touts  leurs  bonnets  à force  de  luy  dau- 
ber ses  espaules  : les  disoit  ce  nonobstant  n’estre 
de  ce  degast  de  bonnets  excusables  au  retour  du 
Palais  envers  leurs  femmes,  par  c.  extra,  de 
prœsumpt.  etibigloss.  Or  resolutorie  loquendo, 
je  dirois , comme  vous  aultres  Messieurs,  qu’il 
n’est  exercice  tel  , ne  plus  aromatisant  en  ce 
monde  Palatin , que  vuider  sacs  , fueilleter  pa- 
piers, quotter  cayers , remplir  paniers,  et  visiter 
procès,  ex  B art.  et  Joan.  de  Pra.  in  L fais  a . 


OE  U V R E S 


224 

de  condit.  et  démons t.  ff  Tiercement , comme 
tous  aultres  Messieurs,  je  considéré  que  le  temps 
meurit  toutes  choses  : par  temps  toutes  choses 
viennent  en  evidence:  le  temps  est  pere  de  vé- 
rité. gloss,  in  l.  1.  C.  de  servit,  authent.  de 
restit.  et  ea  quæ  pa.  et  spec.  tit.  de  requisit. 
cons.  C’est  pourquoy , comme  vous  aultres  Mes- 
sieurs, je  surseoye,  dilaye  et  différé  le  jugement 
affm  que  le  procès  bien  ventilé , grabelé  et  debatu 
vienne  par  succession  de  temps  à sa  maturité  : 
et  le  sort  par  après  advenant  soit  plus  double- 
ment porté  des  parties  condamnées , comme  not. 
gloss,  ff  de  excus.  tut.  I.  tria  onera. 

Portatur  Icviier , (juod  portât  puisque  libenter. 

Le  jugeant  crud , verd,  et  au  commencement, 
dangier  seroit  de  l’inconvenient,  que  disent  les 
Medicins  advenir  quand  on  perse  ung  aposteme 
avant  qu’il  soit  meur,  quand  on  purge  du  corps 
liumain  quelcque  humeur  nuisant  avant  sa  con- 
coction.  Car  comme  est  escript  in  Authent.  hœc 
constit.  in  Innoc.  de  constit.  princ.  et  le  répété 
gl.  in  c.  cœterum.  extra,  de  'juram.  calumn. 
Quod  médicamenta  morhis  exhibent , hoc 
jura  negotiis.  Nature  d’advantaige  nous  instruit 
cueillir  et  manger  les  fruicts  quand  ils  sont  meurs. 
las  tit.  de  rer.  div.  is  ad  quem.  et  ff.  de  act. 

empt.  I.  Julianus . Marier  les  filles  quand  elles 
sont  meures , ff.  de  donat.  inter  vir.  et  uxor . 


q.  1.  c.  Si  eut  dict  gloss. 

Jam  matura  thoris  plenis  adoleverat  annis  » 
Virginitas. 

Rien  ne  faire  qu’en  toute  maturité.  23.  q . 1.  §, 
ult.  et  23.  d.  c.  ult. 


I.  cum  hic  status . §.  si  quis  sponsam.  et  27. 

CHAPITRE  X X X Y 1 1 1. 

Comment  Bricloye  narre  l’Histoire  de  l’Ap - 
poincteur  de  Procès. 

ÎL  me  soubvient  à ce  propos  (dist  Bridoye  con- 
tinuant) qu’au  temps  que  j’estudiois  à Poictiers 
€n  droict  , soubs  Brocadium  juris  , estoit  à 
Semerue  ung  nommé  Perrin  Dendin  , homme 
honorable,  bon  laboureur,  bien  chantant  au  le- 
train,  homme  de  crédit  et  eagé,  aultant  que  le 
plus  de  vous  aultres  Messieurs  : lequel  disoit 
avoir  veu  le  grand  bon  homme  Concile  de  La- 
tran , avecq  son  gros  chappeau  rouge  : ensemble 
la  bonne  dame  Pragmaticque  Sanction  sa  femme, 
avecq  son  large  tissus  de  satin  pers , et  ses  grosses 
patenôtres  de  Jayet.  Cestui  homme  de  bien  ap- 
poinctoit  plus  de  procès  qu’il  n’en  estoit  vuidé 
en  tout  le  Palais  de  Poictiers,  en  l’auditoire  de 
Monsmorillon,  en  la  halle  de  Partenay-le-Vieulx. 
Ce  que  le  faisoit  venerable  en  tout  le  voisinaige 
de  Chauvigny,  Nouaillé,  Crotelles,  Aisgne,  Le- 
gugé,  la  Motte,  Lusignan,  Vivonne,  Mezeaulx, 
JEstables  et  lieulx  confins.  Touts  les  débats  , pro- 
cès et  differens  estoient  par  son  devis  vuidez, 
comme  par  Juge  souverain,  quoy  que  Juge  ne 

feust , mais  homme  de  bien.  Aig . in  l.  sedsi 
uni  us.  ff.  de  jurejur.  et  de  nerb.  obi.  L conti- 
nuus.  II  n’estoit  tué  pourceau  en  tout  le  voisi- 
nage, dont  il  11’eust  de  la  hastile,  et  des  boudins. 
Et  estoit  presque  touts  les  jours  de  banequet,  de 
festin,  de  nopces , de  commeraige,  de  relevailles, 
et  en  la  taverne,  pour  faire  quelcque  appoincte- 
ment,  entendez.  Car  jamais  n’appoinctoit  les  par- 
ties, qu’il  ne  les  feist  boire  ensemble  par  symbole 
de  réconciliation  d’accord  parfaict,  et  de  nou- 
velle joye.  ut  not.  per.  Do  et.  ff.  de  peric.  et 
co jii.  rei  vend.  I.  1.  Il  eut  ung  fils  nommé  Tenot 
Dendin , grand  hardeau  et  galant  homme , ainsi 
m’aist  Dieu.  Lequel  semblablement  voulut  s’en- 
tremettre d’appoincter  les  plaidôyans  : comme 
vous  sçavez , que 

Serpe  solet  similis  filins  esse  patri. 

Et  sec/uitnr  leviter  filia  matris  iter. 

Ut  ait  gloss.  6.  qu.  1.  c.  Si  quis  gloss,  de  con- 
sec. dist.  5.  c.  2. fin.  et  est  not.  per  Doct.  C.  de 
impub.  et  aliis  subst.  I.  ult.  etl.  légitimé,  ff.  de 
stat.  hom.  gloss,  in  quod  si  nolit.  ff.  de  asdil. 
edict.  I.  quisquis.  C.  ad  leg.  Jul.  Majestat. 
Excip.filios  à Moniali  susceptos  ex  Monacho. 
per  gloss,  in  c.  impudicas.  27.  qu.  1.  Et  se  nom- 
înoit  en  ses  tiltres  : L’Appoincteur  des  procès, 

En  cestui  négoce  estoit  tant  actif  et  vigilant.  Car 
•vigilanti  b us  jura  subveniunt , ex  leg.  pupillus . 
ff,  {j  uce  in  fraud.  cred.  et  ibid.  I.  non  enim.  et 
Instit.  in  proœmio.  que  incontinent  qu’il  sen- 
toit.  ut  ff.  si  quand,  paup.  fec.  L Agaso.  gloss, 
inverb.  olfecit.id  est , nasum  adcuîum  posait. 
et  entendoitpar  pays  estre  meu  procès  ou  débat, 
il  s’ingeroit  d’appoincter  les  parties.  Il  est  escript  ; 
Qui  non  laborat,  non  manige  ducat:  et  le  dict 
gloss,  ff.  de  damn.  infect.  I.  quamvis.  et  Cur- 
rere  plus  que  le  pas  xetulam  compellit  egestas. 
gloss,  ff.  de  lib.  agnosc.  I.  si  quis.  pro  qua 
facit  l.  si  plures.  C.  de  condit.  incerti.  Mais 
en  tel  affaire  il  feut  tant  malheureux , que  jamais 
n’appoincta  different  quelconque,  tant  petit  feust- 
il  que  sçauriez  dire.  En  lieu  de  les  appoincter  , 
il  les  irritoit  et  aggressoit  d’advantaige.  Vous 
sçavez , Messieurs  , que 

Sermo  datur  cunctis  , animi  sapientia  paucis. 

gloss,  ff.  de  alien.  jud . mut.  caus.  fa.  I.  2.  Et 
disoient  les  taverniers  de  Semerue  , que  soubs 
luy  en  ung  an , ils  n’avoient  tant  vendu  de  vin 
d’appoinctation  (ainsi  nommoient' ils  le  bon  vin 
de  Legugé)  comme  ils  faisoient  soubs  son  pere , 
en  démie  heure.  Advint  qu’il  s’en  plaignit  à 
son  pere,  et  referoit  les  causes  de  ce  meshaing 

en  la  perversité  des  hommes  de  son  temps  : fran- 
chement luy  objectant , que  si  au  temps  jadis 
le  monde  eust  esté  ainsi  pervers,  plaidoyard, 
detravé  et  inappoinctable  , il  son  pere  n’eust 
acquis  l’honneur  et  tiltre  d’Appoincteur  tant  irré- 
fragable, comme  il  avoit.  En  quoy  faisoit  Tenot 
contre  le  droict , par  lequel  est  ës  enfans  def- 
fendu  reprocher  leur  propre  pere  , per  gloss . 
et  B art.  I.  3.  § si  t/uis.  ff.  de  condit.  ob  caus .. 
et  authent.  de  nupt.  §.  sed  quoâ  sancitum. 
col.  4.  Il  fault  (respondit  Perrin)  faire  aultre- 
ment,  Dendin,  mon  fds.  Or  quand  oportetv ient 
en  place,  il  convient  qu’ainsi  se  face,  gloss.  C. 
de  appell.  I.  eos  etiam.  Ce  n’est-là  que  gist  le 
lievre.  Tu  n’appoinctes  jamais  les  differens.  Pour- 
quoy?  Tu  les  prends  dés  le  commencement  estans 
encore  verds  et  cruds.  Je  les  appoincte  touts. 
P ourquoy  ! J e les  prends  sur  leur  fin  bien  meurs  ? 
et  digerez.  Ainsi  dict  gloss. 

Dulcior  est  fructus  post  mut  ta  perîcula  duc  tus. 

I.  non  moriturus.  C.  de  contrahend.  et  committ, 
stip.  Ne  sçais-tu  qu’on  dict  en  proverbe  com- 
mun: Heureux  estre  le  Medicin,  qui  est  appelle 
sus  la  déclination  de  la  maladie?  La  maladie 
de  soy  critiquoit  et  tendoit  à fin , encore  que 
le  Medicin  n’y  survint.  Mes  playdoyeurs  sein- 

blablement  de  soy-mesme  declinoient  au  dernier 
but  de  plaidoirie  : car  leurs  bourses  esloient 
vuides  , de  soy  cestoient  poursuivre  et  soliciter  : 
plus  d’aubert  n’estoit  en  fouillouse  pour  soli- 
citer et  poursuivre. 

Déficiente  pecu  , déficit  omne  , nia. 

Manquoit  seulement  quelcqu’un  qui  feust  comme 
para  nymphe  et  médiateur,  qui  premier  parlas* 
d’appoinctement , pour  soy  saulver  l’une  et  l’aul- 
tre  partie  de  ceste  pernicieuse  honte  qu’on  eust 
dict.  cestui-ci  premier  s’est  rendu:  il  ha  premier 
parlé  d'appoinctement:  il  ha  esté  las  le  premier: 
il  n’avoit  le  meilleur  droict  : il  sentoit  que  le 
bastle  blessoit.  Là  (Dendin)  je  me  trouve  à pro- 
pos, comme  lard  en  pois.  C’est  mon  heur.  C’est 
mon  gaing.  C’est  ma  bonne  fortune.  Et  te  dy 
(Dendin  mon  fds  joly)  que  par  ceste  méthode  je 
pourrois  paix  mettre,  ou  treves  pour  le  moins 
entre  le  grand  Roy  et  les  Vénitiens  : entre  l’Em- 
pereur et  les  Suisses,  entre  les  Angloi  et  Escos- 
sois  : entre  le  Pape  et  les  Ferrarois.  Iray-je  plus 
loing?  Ce  rn’aist  Dieu,  entre  le  Turc  et  le  Sophy  : 
entre  les  Tartares  et  les  Moscovites.  Entends 
bien.  Je  les  prendrois  sus  l’instant,  que  les  ungs 
et  les  aultres  seroient  las  de  guerroyer , qu’ils 
auroient  vuidé  leurs  coffres  : espuisé  les  bourses 

de  leurs  subjects  : vendu  leur  dommaine  : hypo- 
thecqué  leurs  terres  : consommé  leurs  vivres  et 
munitions.  Là , de  par  Dieu  , ou  de  par  sa  mere, 
force  forcée  leur  est  respirer  et  leurs  felonnies 
modérer.  C’est  la  doctrine  in  gloss.  37.  d.  c.  si 
q u an  do. 


o si  potero  ; si  1 ion , invitus  amaho 

CHAPITRE  XXXIX. 


Comment  naissent  les  Procès  } et  comment 
ils  viennent  à perfection. 

O est  pourquoy  ( dist  Bridoye  continuant  ) 
comme  vous  aultres  Messieurs , je  temporise  at- 
tendant la  maturité  du  procès  , et  sa  perfection 
en  touts  membres  : ce  sont  escriptures  et  sacs. 
Arg.  in  l.  si  major.  C.  commun,  divid.  et  de 
cons.  di.  i.  c.  solemnitates.  et  ibi.  gloss.  Ung 
procès  à sa  naissance  première  me  semble  (comme 
à vous  aultres  Messieurs)  informe  et  imparfaict. 
Comme  ung  ours  naissant  n’ba  pieds , ne  mains , 
peau , poil , ne  teste  : ce  n’est  qu’une  piece  de 
chair , rude  et  informe.  L’ours  à force  de  leicher 
la  met  en  perfection  des  membres  , ut  not.  Doct. 
ff.  ad  l.  Aquil.  L 2.  in  fin.  Ainsi  voy-je  (comme 
vous  aultres  Messieurs  ) naistre  les  procès  à leurs 
commencemens  informes  et  sans  membres.  Us 
n’ont  qu’une  piece  ou  deux  : c’est  pour  lors  une 
laide  beste.  Mais  lorsqu’ils  sont  bien  entassez  , 
enchâssez , et  ensachez  , on  les  peult  vrayement 
dire  membrus  et  formez.  Car  forma  dat  esse 
rei.  I.  si  is  qui.  ff  ad.  I.  Falcid.  in  c.  cum  di- 
lecta.  de  rescript.  Barba,  conf.  12.  lib.  2.  et 

devant  luy  Bald.  in  c.  ult.  extra,  de  consuet . 
et  l.  Julianus 3 ff.  ad  exhib.  et  l.  quæsitum. 
ff.  de  leg.  3.  La  maniéré  est  telle  que  dict  gloss, 
pen.  q.  i.  c.  Paulus. 

Debile  principium  melior  fortuna  ssquetur. 

Comme  vous  aultres  Messieurs  , semblablement 
les  Sergens  , Huissiers  , Appariteurs  , Chicqua- 
neurs  , Procureurs  , Commissaires  , Advocats  , 
Enquesteurs , Tabellions  , Notaires  , Grepbiers 
et  Juges  pedanées , de  quihus  bit.  est  lib.  3.  C. 
sucçans  bien  fort , et  continuellement  les  bourses 
des  parties  , engendrent  à leurs  procès  , teste  , 
pieds  , griphes  , bec  , dents  , mains  , veines  , ar- 
tères , nerfs  , muscles  , humeurs.  Ce  sont  les 
sacs,  gloss,  de  cons.  d.  4-  accepisti. 

Qiialis  vestis  erit , tcilia  corcla  gerit. 

Hic  not.  qu’en  ceste  qualité  plus  heureux  sont 
les  plaidoyans  , que  les  Ministres  de  Justice.  Car 
Beabius  est  dare  quant  accipere.  ff.  commun. 
I.  3.  et  extra,  de  celebr.  Miss.  c.  cum  Marthce. 
et  24.  qu.  1.  c.  Od.  gloss. 

Affectum  dantis  pensât  censura  Tonantis. 

Ainsi  rendent  le  procès  parfaict , galant  et  bien 
formé  : comme  dict  gloss,  canonica. 

Accipe , sume,  cape,  sunt  verba placentia  Tape t. 

Ce  que  plus  apertement  lia  dict  Alber.  de  Ros.  in 
‘ vsrb . Ilo  rn  a. 

Roma  manus  rodit,  quas  rodere  non  valet,  odit. 
D.intss  eus to dit , non  dantes  spernit  et  odit. 

Raison  pourquoy  ? 

*dd  preesens  ova  , cras  pulis  sunt  meliora. 

ut  est  gloss,  in  l.  Cum  hi. ff  de  transact.  L in- 
convénient du  contraire  est  mis  in  gloss.  C.  de 
allu.  I.  fin. 

Cum  laborin  damno  est , crescit  mortalis  egestas. 

La  vraye  étymologie  de  procès  est  en  ce  qu’il 
doiîot  avoir  en  ses  prochats  prou  sacs.  Et  en  avons 
brocards  deifîcques.  JLibigando  jura  crescunt. 
Litigando  jus  accjuiritur.  Item  gloss,  in  c.  illud. 
extra,  de  prœsumpt.  elC.  de  prob.l.  instrumen- 
ta. I.  non  epislolis.  I.  non  midis. 

Et  cum  lion  prosunt  singula  : limita,  juvant. 

A oire  , mais  , demandoit  Trinquamelle  , mon 
amy , comment  procédez -vous  en  action  crimi- 
nelle la  partie  coupable  prise,  flagrante  cri  mine? 
Comme  vous  aultres  Messieurs  , respondit  Bri- 
doye  : je  laisse  et  commande  au  demandeur  dor- 
mir bien  fort  pour  l’entrée  du  procès  : puis  devant 
moy  convenir  , m’apportant  bonne  et  juridlcque 

attestation  de  son  dormir  selon  la  gloss.  37.  q.  7, 
c.  Si  q uis  cinn.  quandoque  bonus  dormi tat 
Homerus.  Gestuy  acte  engendre  quelcque  aultre 
membre  , de  c'estuy-là  naist  ung  aultre  , comme 
maille  à maille  est  faict  l’aubergeon.  Enfin,  je- 
trouve  le  procès  bien  par  information  formé  et 
parfaiet  en  ses  membres.  Acloneques  je  retourne 
à mes  dez.  Et  n’est  par  moy  telle  interpollation 
sans  raison  faicte  , et  expérience  notable. 

Il  me  soub vient  qu’au  camp  de  Stokholm,  ung 
Gascon  nommé  Gratianauld  , natif  de  Sainsever  , 
ayant  perdu  au  jeu  tout  son  argent,  et  de  ce 
grandement  fasché  : comme  vous  sçavez  , que 
Pecunici  est  alber  scinguis  , ut  ait  Ant.  de 
But.  in  c.  accedens.  2.  extra  ut  liÇ.  non  con - 
test,  et  Bald.  in  l.  si  tuis.  C.  djjjkapt.  leg.  per 
tôt.  in  l.  Advocati.  C.  de  AdvocgdiâL  jucl.  Pc - 
cunia  est  xi  ta  ho  mi  ni  s , et  o sji  de  jussor 

in  necessitatibus  : à l’issuë  du  berlant  devant 
touts  ses  compagnons  disoit  à haulte  voix:  Pao 
cap  de  bious  billots , que  mau  de  pippe  bous 
tresbire  : ares  que  pergudes  sont  les  mies  bingt 
et  quouatre  baquettes , ta  pla  donnerien  pics  , 
trucs , et  patacts  , Sei  degun  de  bous  aulx , 
qui  boille  truquât  ambe  iou  à bels  embis  ? Ne 
respondant  personne , il  passe  au  camp  des  Hon- 
drespondres  , et  réiteroit  ces  mesmes  parolles , 

les  invitant  à combattre  avec  lui.  Mais  les  sus- 
dicts  disoient:  Der  G-ascongner  thut  sich  ausz 
mit  eim  jedin  zu  schlagen , abererist  geneig- 
ter  zu  s tel üen  y darnmb  liebe  frciuvven  habt 
sorgzu  euerm  hauszraht.  Et  ne  s’offrit  au  com- 
bat personne  de  leur  ligue.  Pourtant  passe  le 
Gascon  au  camp  des  adventuriers  François  , di- 
sant ce  que  dessus , et  les  invitant  au  combat 
gaillardement  avecques  petites  gambades  Gasco- 
nicques.  Mais  personne  ne  luy  respondit.  Lors  le 
Gascon  au  bout  du  camp  se  coucha  près  les  tentes 
du  gros  Christian  Chevalier  de  Crissé,  et  s’endor- 
mit. Sus  l’heure  ung  adventurier  ayant  pareille- 
ment perdu  tout  son  argent,  sortit  avecques  son 
espée  , en  ferme  délibération  de  combattre  avec- 
ques le  Veu  ^ ^ av°h  perdu  comme  luy. 

PlorM |'i  lac/mnis  amissa  pecunia  veris. 


dict  gloss,  de  pænit  dist.  3.  c.  sunt  plures.  De 
faict , l’ayant  cherché  parmy  le  camp , finale- 
ment le  trouva  endormy.  Adoncques  luy  dist  : 
Sus  ho  , Hillot  de  touts  les  diables  , lieve  toy  : j’ay 
perdu  mon  argent  aussi  bien  que  toy.  Allons 
nous  battre  , gaillard  , et  bien  à poinct  frotter 
nostre  lard.  Advise  que* mon  verdun  ne  soit  point 
plus  long  que  ton  espade.  Le  Gascon  tout  esblouy 
luy  respondit  : Cap  de  Sant  Arnaud , q naît 


DE  RABELAIS.  2^7 

sejys  Lu,  qui  me  rebeilles?  que  mau  de  La- 
ber  ri  e Le  gyre.  Ho  San  Siobé , cap  de  Gascoi- 
gne  La  pla  dormie  j ou,  quand  aquoesL  Laquain 
me  binguL  esLée.  L’adventurier  l’invitoit  dere- 
chief  au  combat,  mais  le  Gascon  luy  dist  : Hé  pao- 
vreL  jou  Lesquinerie  ares , que  son  pla  repos  a L, 
H dyne  un  pauque  Le  pausar  coin  jou  , puesse 
truque ren.  Aveeque  loubliance  de  sa  perte  il 
avoit  perdu  l’envie  de  combattre.  Somme  , en 
lieu  de  se  battre  et  soy  par  adventure  entretuer , 
ils  allarent  boire  ensemble , chascun  sus  son  espée. 
Le  sommeil  avoit  faict  ce  bien  et  pacifié  la  fla- 
grante fureur  des  deux  bons  champions.  Là  coin- 
pete  le  mot  doré  de  Joann.  And.  in  cap.  ulb.  de 
sent,  eb  re  judic.  lib.  6.  Sedendq  et  q uiescendo 
fit  anima  prudens. 

CHAPITRE  XL. 

Comment  Pantagruel  excuse  Bridoye  sus  les 
j ugemens  faicts  au  sort  des  dez. 

A t a n t se  teut  Bricloye.  Trinquamelle  luy  com- 
manda issir  hors  la  chambre  du  parquet.  Ce  que 
feut  faict.  Alors  dist  à Pantagruel  : Raison  veult 
( Prince  très-auguste  ) non  par  l’obligation  seul- 
lement , en  laquelle  vous  tenez  par  infinis  bien- 
faits cestuy  Parlement  , tout  le  Marquisat  de 
Myrelingues  : mais  aussi  par  le  bon  sens  , discret 
jugement  et  admirable  doctrine  , que  le  grand 
Dieu  dateur  de  touts  biens  ha  en  vous  posé , que 
vous  présentions  la  decision  de  ceste  matière  tant 
nouvelle  , tant  paradoxe  , et  estrange  de  Bridoye, 
qui  vous  présent  , voyant  et  entendant , a con- 
fessé juger  au  sort  des  dez.  Si  vous  prions  qu’en 
veuillez  sententier  comme  vous  semblera  juridi- 
que et  équitable.  A ce  respondit  Pantagruel  : 
Messieurs  , mon  estât  n’est  en  possession  de  déci- 
der procès  , comme  bien  scavez.  Mais  puisqu’il 
vous  pïaist  me  faire  tant  d’honneur  en  lieu  de 
faire  office  de  juge  , je  tiendrai  lieu  de  supliant. 
En  Bridoye  je  recongnoy  plusieurs  qualitez , par 
lesquelles  me  semlleroit  pardon  du  cas  advenu 

mériter.  Premièrement  -vieillesse  , secondement 
simplesse  : esquelles  deux  vous  entendez  trop 
mieulx,  quelle  facilité  de  pardon  et  excuse  de 
meffaict  nos  droicts  et  nos  loix  oetroyent.  Tierce- 
ment , je  recongnoy  ung  aultre  cas  pareillement 
en  nos  droicts  deduict  à la  faveur  de  Bridoye, 
c’est  que  ceste  unicque  faulte  doibt  estre  abolie  , 
exteincte  et  absorbée  en  la  mer  immense  de  tant 
d’equitables  sentences  qu’il  ha  donné  par  le  passé: 
et  que  par  quarante  ans  et  plus,  on  n’ha  en  luy 
trouvé  acte  digue  de  repreliension  : comme  si  en 
la  rivière  de  Loire  je  jectois  une  goutte  d’eau  de 
mer , pour  ceste  unicque  goutte  , personne  ne 
la  sentiroit,  personne  ne  la  diroit  salée.  Et  me 
semble  , qu’il  y lia  , je  ne  sçay  quoy , de  Dieu , 
qui  ha  faict  et  dispensé  qu’à  ces  jugemens  de  sort 
toutes  les  precedentes  sentences  ayent  esté  trou- 
vées bonnes  en  ceste  vostre  venerable  et  souve- 
raine Court  : lequel  comme  sçavez , veult  souvent 
sa  gloire  apparoistre  en  l’hebetation  des  saiges, 
en  la  dépréssion  des  puissans  , et  en  l’erection 
des  simples  et  humbles. 

J e mettrai  en  obinission  toutes  ces  choses  : seuï- 
lement  vous  prieray , non  par  celle  obligation  que 
prétendez  à ma  maison , laquelle  je  ne  recongnoy, 
mais  par  l’affection  sincere  que  de  toute  ancien- 
neté avez  en  nous  congneu , tant  deçà  que  delà 

Loire  en  la  maintenue  de  vostre  estât  et  dignitez, 
que  pour  ceste  fois  luy  vueillez  pardon  octroyer, 
et  ce  en  deulx  conditions.  Premièrement  ayant 
satitfaict , ou  protestant  satisfaire  à la  partie  con- 
damnée par  la  sentence  dont  est  question.  A ces- 
tuy  article  , je  donneray  bon  ordre  et  contente- 
ment. Secondement,  qu’en  subside  de  son  office  , 
vous  luy  baillez  quelcqu’un  plus  jeune , docte , 
prudent , périt  et  vertueux  Conseiller  , à l’advis 
duquel  doresnavant  fera  ses  procedures  judiciai- 
res. Et  en  cas  que  le  voulussiez  totalement  de 
son  office  déposer , je  vous  prieray  bien  fort  m’en 
faire  ung  présent  et  pur  don.  Je  trouveray  par 
mes  Royaulmes  lieux  assez  et  estais  pour  l’em- 
ployer et  m’en  servir.  A tant  supplieray  le  bon 
Dieu  créateur , servateur  et  dateur  de  touts  biens , 
en  sa  saincte  grâce  perpétuellement  vous  main- 
tenir. 

Ces  mots  dicts  , Pantagruel  feit  reverence  à 
toute  la  Court , et  sortit  hors  le  parquet.  A la 
porte  trouva  Panurge  , Epistemon  , frere  J ean 
et  aultres.  Là  montarent  à cheval  pour  s’en  re- 
tourner vers  Gargantua.  Par  le  chemin  Panta- 
gruel leur  contoit  de  poinct  en  poinct  l'histoire 
du  jugement  de  Bridoye.  Frere  Jean  dist  qn  il 
avoit  congneu  Perrin  Dendin,  au  temps  quil  de- 
mouroit  à la  Fontaine -le  Conte , soubs  le  noble 

Abbé  Ardillon.  Gymnaste  dist  qu’il  estoit  en  la 
tente  du  eros  Christian  Chevalier  de  Crissé  , lors- 
que  le  Gascon  respondit  à l’adventurier.  Panurge 
faisoit  quelcque  difficulté  de  croire  l’heur  des  ju- 
gemens  par  sort , mesmement  par  si  long- temps. 
Epistemon  dist  à Pantagruel  : Histoire  pareille 
nous  compte-l’on  d’ung  Prévost  de  Monslhery. 
Mais  que  diriez-vous  de  cestuy  heur  des  dez 
continué  en  succès  de  tant  d’années  ? Pour  ung 
ou  deux  jugemens  ainsi  donnez  à l’adventure  , je 
ne  m’esbahirois  poinct , mesmement  en  matières 
de  soy  ambiguës  , intricquées  , perplexes  et  obs- 

CHAPITRE  XL  I. 


Comment  Pantagruel  racompte  une  estrange 
Histoire  des  perplexitez  du  jugement  hu- 
main. 

Comme  Peut  (clist  Pantagruel)  la  controverse 
Rebattue  devant  Cn.  Dolabella,  Proconsul  en 
Asie.  Le  cas  est  tel:  Une  femme  en  Smyrne  de 
son  premier  mary  eut  ung  enfant  nommé  Abecé. 
Le  mary  defunct,  après  certain  temps  elle  se 
remaria , et  de  son  second  mary  eut  ung  fils 
nommé  Effegé.  Advint  ( comme  vous  sçavez  , 
que  rare  est  l’affection  de  paratres , vitrices  , no- 
verces  et  marâtres  envers  les  privings , et  enfans 
des  defuncts  premiers  peres  et  meres)  que  cestuy 
mary  et  son  fils  occultement  , en  trahison,  de 
guet  à pens,  tuarent  Abecé.  La  femme  enten- 
dant la  trahison  et  meschanceté  ne  voulut  le 
forfaict  rester  impuny,  et  les  feit  mourir  touts 
deux,  vangeant  la  mort  de  son  fils  premier.  Elle 
feut  par  la  Justice  appréhendée , et  menée  devant 
Cn.  Dolabella.  E11  sa  presence  elle  confessa  le 
cas  sans  rien  dissimuler , seulement  alleguoit  que 
de  droict  et  par  raison  elle  les  avoit  occis  : c’es- 


I 


\ 

DE  RABELAIS,  243 
toit  lestât  du  procès.  Il  trouva  l'affaire  tant  am- 
biguë , qu’il  ne  sçavoit  en  quelle  partie  incliner. 
Le  crime  de  la  femme  estoit  grand , laquelle  avoit 
occis  ses  mary  second  et  enfant:  mais  la  cause 
du  meurtre  lui  sembloit  tant  naturelle , et  comme 
fondée  en  droict  des  peuples  , veu  qu’ils  avoient 
tué  son  fils  premier  eulx  ensemble , en  trahison , 
de  guet  à pens , non  par  luy  oultraigez  ne  inju- 
riez, seüllement  par  avarice  d’occuper  le  total 
heritaige  , que  pour  la  decision  il  envoya  és 
Areopagites  en  Atlienes , entendre  quel  seroit  sus 
ce  leur  ad  vis  et  jugement.  Les  Areopagites  fei- 
rent  response , que  cent  ans  après  personnelle- 
ment on  leur  envoyast  les  parties  contendentes , 
affîn  de  respondre  à certains  interrogatoires , qui 
n’estoient  au  procès  verbal  contenus.  C’estoit  à 
dire , que  tant  grande  leur  sembloit  la  perplexité 
et  obscurité  de  la  matière , qu’ils  ne  sçavoient 
qu’en  dire  ne  juger.  Qui  eust  décidé  le  cas  au 
sort  des  dez,  il  n’eust  erré,  advint  ce  que  pour- 
roit.  Si  contre  la  femme , elle  meritoit  punition 
veu  qu’elle  avoit  faict  vengeance  de  soy , laquelle 
appartenoit  à justice.  Si  pour  la  femme , elle  sem- 
bloit avoir  eu  cause  de  douleur  atroce.  Mais  en 
Bricloye  la  continuation  de  tant  d’années  m’es- 
tonne. 

Je  ne  sçaurois,  respondit  Pantagruel,  à rostre 

demande  categoricquement  respondre.  Force  est 
que  le  confesse.  Conjectuiallemènt  je  refereïois 
cestuy  heur  de  jugement  en  l’aspect  benevoie 
des  Cieulx , et  faveur  des  intelligences  motrices. 
Lesquelles  en  contemplation  de  la  simplicité  et 
affection  sincere  du  juge  Bridoye  : qui  soy  déf- 
ilant de  son  sçavoir  et  capacité:  congnoissant  les 
antinomies  et  contrarietez  des  loix,  des  edicts  , 
des  coustumes  et  ordonnances  : entefidant  la 
fraulde  du  calumniateur  infernal , lequel  sou- 
vent se  transfigure  en  messaigier  de  lumière  par 
ses  ministres,  les  pervers  Advocats,  Conseilliers, 
Procureurs , et  aultres  tels  suppôts , tourne  le 
noir  en  blanc  : faict  fantasticquement  sembler 
à l’une  et  l’aultre  partie,  quelle  ha  bon  droict: 
comme  vous  sçavez  qu’il  n’est  si  maulvaise  cause 
qui  ne  trouve  son  advocat , sans  cela  jamais  ne 
serait  procès  au  monde  : se  recommanderait  hum  - 
blement à Dieu  le  juste  juge  , invoequeroit  à 
son  aide  la  grâce  celeste  : se  déporterait  en  l’es- 
perit  sacrosainct  , du  hazard  et  perplexité  de 
sentence  diffmitive  : et  par  ce  sort  explorerait 
son  decret  et  bon  plaisir  , que  nous  appelions 
Arrest:  remueraient  et  tourneraient  les  dez  pour 
tumber  en  chanse  de  celluy  qui  muni  de  juste 
complainte  requerrait  son  bon  droict  estre  par 
justice  maintenu.  Comme  disent  les  Talmuelistes , 

en  sort  n’estre  mal  aulcun  contenu  r seullement 
par  sort  estre  en  anxiété  et  doubte  des  humains 
manifestée  la  volunté  divine. 

Je  ne  vouldrois  penser  ne  dire , aussi  certes 
ne  croy-je  (tant  anomale  est  l’inicquité , et  cor->: 
ruptele  tant  évidente  de  ceulx  qui  de  droict  res- 
pondent  en  icelluy  Parlement  Myrelinguois  en 
Myrelingues)  que  pirement  seroit  ung  procès 
décidé  par  ject  des  dez,  advint  ce  que  pourroit , 
qu’il  est  passant  par  leurs  mains  pleines  de  sang  y 
et  de  perverse  affection.  Attendu  mesmement, 
que  tout  leur  directoire  en  judicature  usuale  ha 
esté  baillé  par  ung  Tribunian  homme  mescreant, 
infidèle,  barbare,  tant  maling,  tant  pervers,  tant 
avare  et  inicque , qu’il  vendoit  les  loix,  les  edicts, 
les  rescripts  , les  constitutions  et  ordonnances  , 
en  purs  deniers  à la  partie  plus  offrante.  Et 
ainsi  leur  ha  taillé  leurs  morceaux  par  ces  petits 
bouts  , et  eschantillons  de  loix  , qu’ils  ont  en 
usaige  : le  reste  supprimant  et  abolissant , qui 
faisoit  pour  la  loy  totale  : de  paour  que  la  lov 
entière  restante,  et  les  livres  des  anticque's  Juris- 
consultes veus  sus  l’exposition  des  douze  Tables 
et  Edicts  des  Prêteurs , feust  du  monde  aperte- 
rnent  sa  meschanceté  congneüe.  Pourtant  seroit- 
ce  souvent  meilleur,  c’est  à dire,  moins  de  mal 
en  ad  viendront  és  parties  controverses  , marcher 

sus  chausses  trappes , que  de  son  droict  soy  dé- 
porter en  leurs  responses  et  jùgemens.  Comme 
souhaittoit  Cato  de  son  temps  , et  conseilloit 
que  la  Court  judiciaire  feust  de  chausses  trappes 
payée. 

CHAPITRE  X L I I. 

Comment  P anurge  se  conseille  à Tri  bon  lie  L 

ÀU  sixîesme  jour  subséquent,  Pantagruel  feut 
de  retour  , en  l’heure  que  par  eaüe  de  Blois 
estoit  arrivé  Tribouliet.  Pahurge  à sa  venuë  luy 
donna  une  vessie  de  porc  bien  enflée , et  réson- 
nante à cause  des  pois  qui  dedans  estoient  : plus 
une  espée  de  bois  bien  dorée:  plus  une  petite 
gibessiere  faicte  d’une  cocque  de  tortue  : plus 
une  bouteille  clissée,  pleine  de  vin  Breton;  et 
ung  quarteron  de  pommes  Blandureau.  Comment, 
dist  Carpalim  , est-il  fol , comme  ung  chou  à 
porjimes  ? Tribouliet  ceignit  l’espee  et  la  gibes- 
siere , print  la  vessîe  en  main  : mangea  part  des 
pommes,  beut  tout  le  vin.  Panurge  le  regarcloit 
curieusement , et  dist  : Encore  ne  veids-je  onc- 
ques  fol , et  si  en  ay  veu  pour  plus  de  dix  mille 
francs,  qui  ne  beust  voluntiers  et  à longs  traicts. 
Depuis  luy  exposa  son  affaire  en  parolles  rhe- 
toricques  et  elegantes.  Devant  qu’il  eust  achevé  , 
Tribouliet  luy  bailla  ung  grand  coup  de  poing 
entre  les  deux  espaules , lui  rendit  en  main  la 
bouteille  , le  nazardoit  avecq  la  vessie  de  porc, 
et  pour  toute  response  luy  dist  branslant  bien  fort 


248  GE  U V R E S 

la  teste  : Par  , Dieu , Dieu , fol  enraigé , guare 
Moyrie , cornemuse  de  Buzançay.  Ces  parolles 
achevées  , s’escarta  de  la  compaignie  : et  jouoit 
de  la  vessie,  se  delectant  au  mélodieux  son  des 
pois.  Depuis  ne  feut  possible  tirer  de  lui  mot 
quelconcque.  Et  le  voulant  Panurge  d’advantaige 
interroguer,  Triboullet  tira  son  espée  de  bois, 
et  l’en  voulut  ferir.  Nous  en  sommes  bien  vraye- 
nient , dist  Panurge.  Voilà  belle  resolution.  Bien 
fol  est-il,  cela  ne  se  peult  nier:  mais  plus  fol 
est  celluy,  qui  me  l’amena:  et  je  très-fol,  qui 
luy  ay  communicqué  mes  pensées.  C’est , res- 
pondit  Carpalim  , droict  visé  à ma  visiere.  Sans 
nous  esrnouvoir,  dist  Pantagruel , considérons  ses 
gestes  et  ses  dicts.  En  iceulx  j’ay  noté  mystères 
insignes:  et  plus,  tant  que  je  soulois , ne  m’es- 
bahis  de  ce  que  les  Turcqs  * reverent  tels,  fols, 
comme  Musaphis  et  Prophètes.  Avez-vous  consi- 
déré comment  sa  teste  s’est  (avant  qu’il  ouvrist  la 
bouche  pour  parler)  crouslée  et  esbranslée  ? Par 
la  doctrine  des  anticques  Philosophes  , par  les 
ceremonies  des  Mages,  et  observations  des  Juris- 
consultes, povez  juger  que  ce  mouvement  esto.it 
suscité  à la  venue  et  inspiration  de  l’esperit  fati- 
dicque , lequel  brusquement  entrant  en  debile 
et  petite  substance  (comme  vous  scavez  qu’en 
petite  teste  ne  peult  estre  grande  cervelle  conte- 

nue)  5 l’ha  en  telle  maniéré  esbianslée , que  disent 
les  Medicins  tremblement  advenir  ès  membres 
du  corps  humain,  sçavoir  est,  part  pour  la  pesan- 
teur et  violente  impétuosité  du  fais  porté,  part 
pour  l’imbécillité  de  la  vertu  de  organe  portant. 
Exemple  manifeste  est  en  ceulx,  qui  a jeun  ne 
peuvent  en  main  porter  ung  grand  hanap  plein 
de  vin,  sans  trembler  des  mains.  Cecy  jadis  nous 
préfigurait  la  divinatrice  Pythie , cpiand  avant 
respondre  par  l’Oracle  escrouiloit  son  laurier  do- 
mesticque. 

Ainsi  dist  Lampridius,  que  l’Empereur  ïïe- 
liogabalus  , pour  estre  réputé  divinateur , par 
plusieurs  festes  de  son  grand  Idole  , entre  les 
retaillats  fanaticques  bransloit  publiquement  la 
teste. 

Ainsi  declaire  Plaute  en  son  Asnerie,  que  Sau- 
rias  cheminoit  branslant  la  teste,  comme  furieux 
et  hors  du  sens  , faisant  paour  à ceulx  qui  le 
rencontroient.  Et  ailleurs  exposant  pourquoy 
Charmides  bransloit  la  teste , dist  qu’il  estoit  en 
eestase.  t 

Ainsi  narre  Catulle  en  Berecynthia  et  Athys 
du  lieu , auquel  les  Menades  femmes  Baccliic- 
ques,  Prebstresses  de  Bacchus,  forcenées,  divina- 
trices , portant  rameaulx  de  lierre , bransloient 
leurs  testes.  Comme  en  cas  pareil  faisoient  les 

Gais  escouillez , Prebstres  de  Cjbele , celebrans 
leurs  offices.  Dond  ainsi  est  dicte , selon  les  antic- 
ques  Théologiens:  Car  Ku  C<  ? £y , signifie  rouer, 
tordre  , bransler  la  teste , et  faire  le  torticolli. 

Ainsi  escript  Tite-Live  , que  és  Bacchanales 
de  Tomme,  les  hommes  et  femmes  sembloient 
vaticiner  à cause  de  certain  branslement,  et  je c- 
tigation  du  corps  par  eulx  contrefaicte.  Car  la 
voix  commune  des  Philosophes,  et  l’opinion  du 
peuple  estoit  , vaticination  n’estre  jamais  des 
Cieulx  donnée  sans  fureur  et  branslement  du 
corps , tremblant  et  branslant , non  seulement 
lors  qu’il  la  recepvoit,  mais  lors  aussi  qu’il  la 
manifestoit  et  declairoit. 

De  faict,  Julien  Jurisconsulte  insigne  quel- 
quefois interrogué  , si  le  serf  seroit  tenu  pour 
sain , lequel  en  compaignie  de  gens  fanaticques 
et  furieux,  auroit  conversé,  et  paradventure  va- 
ticine , sans  toutesfois  tel  branslement  de  teste , 
respondit  estre  pour  sain  tenu. 

Ainsi  voyons  nous  de  présent  les  précepteurs 
et  pédagogues  esbransler  les  testes  de  leurs  disci- 
ples (commfne  on  faict  ung  pot  par  les  anses) 
par  veliication  et  érection  des  aureilles  (qui  est , 
selon  la  doctrine  des  saiges  Egyptiens , membre 
consacré  à Mémoire)  affin  de  remettre  leurs  sens , 
lors  paradvénlure  esgarez  en  pensemens  estran- 

ges , et  comme  effarouchez  par  affections  abhor- 
rentes,  en  bonne  et  philosophique  discipline. 

Ce  que  de  soy  confesse  Virgile:  en  l’esbrans 
lement  de  Apollo  Cynthius. 


OEUVRES 


Comment  Pantagruel  et  Panurge  diverse- 
ment interprètent  les  parolles  de  Triboullet. 

I L dict , que  vous  estes  fol.  Et  quel  fol  ? Fol 
enraigé  , qui  sus  vos  vieulx  jours  voulez  en  ma- 
riaige  vous  lier  et  asservir.  Il  vous  dict,  guare 
Moyne.  Sus  mon  honneur,  que  par  quelcque 
Moyne  vous  serez  faict  coquu.  J’engaige  mon 
honneur , chose  plus  grande  ne  sçaurois , feussé-je 
dominateur  unicque  et  pacificque  en  Europe  , 
Africque  et  Asie.  Notez,  combien  je  defere  à 
nostre  Morosophe  Triboullet. 

Les  aultres  oracles  et  responses , vous  ont  résolu 
pacihcquement  coquu  , mais  n’avoient  encore 
apertement  exprime,  par  qui  seroit  vostre  femme 
adultéré , et  vous  coquu.  Ce  noble  Triboullet  le 
dict.  Et  sera  le  coqüaige  infâme  et  grandement 
scandaleux.  Fauldra-il  que  vostre  lict  conjugal 
soit  incesté  et  contaminé  par  Moynerie  ? Dict 
oaltie,  que  serez  la  cornemuse  de  Buzancay, 
c esta  dire , bien  corne,  cornard,  et  cornemusard. 
Et  ainsi  comme  il,  voulant  au  Roy  Louis  XIIe 
demander  pour  ung  sien  frere  le  contrerolle  du 
sti  a Buzancay , demanda  une  cornemuse. 

Vous  pareillement  cuidant  quelcque  femme 
de  bien  et  honneur  espouserez  une  femme  vuide 
de  prudence,  pleine  de  vent,  d’oultrecuidance 
criarde  et  mal  plaisante , comme  une  cornemuse. 
Notez  oultre,  que  de  la  vessie  il  vous  nazardoit , 
et  vous  donna  ung  coup  de  poing  sus  l’eschine. 
Cela  presaigit  que  d’elle  serez  battu , nazardé  , 
et  desrobé , comme  desrobé  aviez  la  vessie  de 
porc  aux  petits  enfans  de  V aubreton. 

Au  rebours , respondit  Panurge  : non  que  je 
me  veuille  imprudentement  exempter  du  terri- 
toire de  folie.  J’en  tiens  et  en  suis  , je  le  confesse. 
Tout  le  monde  est  fol.  En  Lorraine  Fou  est  prez 
Tou  par  bonne  discrétion.  Tout  est  fol.  Salomon 
dict  que  infmy,  est  des  fols  le  nombre  : à infinité 
rien  ne  peult  decheoir,  rien  ne  peult  estre  acl- 
joinct  , comme  prouve  Aristotelès.  Et  fol  enraigé 
serois,  si  fol  estant  , fol  ne  me  reputois.  C’est  ce 
que  pareillement  faict  le  nombre  des  maniacques 
et  enraigez  infini. 

Avicenne  dict,  que  de  manie  infinies  sont  les 
especes.  Mais  le  reste  de  ses  dicts  et  gestes  faict 
pour  moy.  Il  dict  à ma  femme,  guare  Moyne. 
C’est  ung  moineau  qu’elle  aura  en  delices , comme 
avoit  la  Lesbie  de  Catulle  : lequel  volera  pour 
mousches,  et  y passera  son  temps  aultant  joyeuse- 
ment que  feit  oneques  Domitian  , le  Groque- 

mousche.  Plus  , dict  quelle  sera  villaticque  et 
plaisante  comme  une  belle  cornemuse  de  Saulieu 
ou  de  Buzançay.  Le  veridic  Tribouliet  bien  ha 
congneu  mon  naturel  et  mes  internes  affec- 
tions. Car  je  vous  affie  que  plus  me  plaisent  les 
guayes  bergerôttes  eschevelées  esquellcs  le  cul 
sent  le  serpoulet , que  les  dames  des  grandes 
courts  avecq  les  riches  atours  et  odorants  par- 
fums de  maujoint.  Plus  me  plaist  le  son  de  la 
rusticque  cornemuse , que  les  fredonnemens  de 
luts , rebecs  et  violons  aulicques. 

Il  m’ha  donné  ung  coup  de  poing  sur  ma 
bonne  femme  d’eschine.  Pour  l’amour  de  Dieu 
soit,  et  en  déduction  de  tant  moins  de  peine  de 
purgatoire.  Il  ne  le  faisoit  par  mal.  Il  pensoit 
frapper  quelcque  paige.  Il  est  fol  de  bien  et  inno- 
cent , je  vous  affie  ; et  peche  qui  de  luy  mal  pense. 
J e luy  pardonne  de  bien  bon  cueur.  Il  me  nazar- 
doit.  Ce  seront  petites  follastries  entre  ma  femme 
et  moy , comme  advient  à touts  nouveaulx  mariez. 

CHAPITRE  XLIY. 

Comment  Pantagruel  et  Panurge  deliberent 
visiter  l1  Oracle  de  la  Dive  Bouteille. 

Vo  i c y bien  ung  aultre  poinct , lequel  ne  con- 
sidérez. Et  toutesfois  le  neud  de  la  matière.  II 
m’ha  rendu  en  main  la  bouteille.  Gela  que  signi- 
fie? Qu’est- ce  à dire? 

Paradventure  (respondit  Pantagruel)  signifie 
que  vostre  femme  sera  yvroigne. 

Au  rebours  (dist  Panurge)  car  elle  estoit  vuideo 
Je  vous  jure  Fespine  de  Sainct  Fiacre  en  Brie, 
que  nostre  Morosophe  , luniçque  non  lunatic- 
que  Triboullet,  me  remet  à la  bouteille.  Et  je 
refraichis  de  nouveau  mon  vœu  premier,  et  jure 
Styx  et  Acheron  en  vostre  presence  lunettes  au 
bonnet  ne  porter , ne  porter  braguette  à mes 
chausses  que  sus  mon  entreprinse  n’aye  eu  le 
mot  de  la  dive  bouteille.  Je  sçay  homme  pru- 
dent et  amy  mien,  qui  sçait  le  lieu,  le  pays  et 
la  contrée , en  laquelle  est  son  Temple  et  Oracle. 
Il  nous  y conduira  seurement.  Allons-y  ensemble , 
je  vous  supplie  ne  m’esconduire.  Je  vous  seray 
ung  Achates , ung  Damis , et  compaignon  en  tout 
le  voyaige.  Je  vous  a y long-temps  congneu  anyï- 

teur  de  peregrinité , et  désirant  tousjours  yeoir 

» 

et  tousjours  apprendre.  Nous  voyrons  chose  admi- 
rables , et  m’en  croyez. 

Voluntiers , respondit  Pantagruel.  Mais  avant 
nous  mettre  en  ceste  longue  pérégrination  pleine 
de  hazards,  pleine  de  dangiers  evidens. 

Quels  dangiers  ? (dist  Panurge  interrompant 
le  propous)  les  dangiers  se  refuyent  de  moy , 
quelcque  part  que  je  soye , sept  lieues  à la  ron- 
de : comme  advenant  le  Prince,  cesse  le  Magis- 
trat : advenant  le  Soleil , esvanouissent  les  te- 
nebres  : et  comme  les  maladies  fuyoient  à la 
venue  du  corps  Sainct  Martin  à Quab.de. 

A propous  (dist  Pantagruel)  avant  nous  mettre 
en  voye , de  certains  poincts  nous  fault  expé- 
dier. Premièrement  renvoyons  Triboullet  à Blois 
(ce  que  feut  faict  à l’heure , et  lui  donna  Pan- 
tagruel une  rohbe  de  drap  d’or  frizé).  Seconde- 
ment nous  fault  avoir  l’advis  et  congé  du  Roy 
mon  pere.  Plus , nous  est  besoing  trouver  quelc- 
que Sibylle  pour  guide  et  truchement. 

Panurge  respondit  que  son  ami  Xenomanes 
leur  sufiiroit,  et  d’abondant  deliheroit  passer  par 
le  pays  de  Lanternois , et  là  prendre  quelcque 
docte  et  utile  lanterne , laquelle  leur  seroit  pour 
ce  voyaige , ce  que  feut  la  Sibylle  à Eneas , 
descendant  és  Champs  Elisiens. 

Carpalim  passant  pour  la  conduicte  de  Tri- 
boullet , entendit  ce  propous  , et  s’escria  , disant  : 
Panurge  ho  , Monsieur  le  quitte , prend  Milort 
Debitis  à Calais , car  il  est  goud  fallût , et  n’ou- 
blie debitoribus  , ce  sont  lanternes.  Ainsi  auras 
et  fallot  et  lanternes. 

Mon  pronosticq  est,  dist  Pantagruel,  que  par 
le  chemin  nous  n’engendrerons  malancholie.  Ja 
clairement  je  l’apperçoys.  Seullement  me  des- 
plaist  que  ne  parle  bon  Lanternois. 

Je,  respondit  Panurge,  le  paiieray  pour  vous 
touts,  je  l’entends  comme  le  maternel;  il  m’est 
usité , comme  le  vulgaire. 

Brisz  marg  dalgotbric  nubstzne  zos  , 

Isquebsz  prusq  alborck  crinqs  zacbac , 

Misbe  dilbarkz  morp  nipp  s tariez  bos , 

Strombtz , Panurge  vvalmap  quost  gruszbac. 

Or  devine  Epistemon  , que  c’est?  Ce  sont  , 
respondit  Epistemon , noms  de  diables  errans , 
diables  passans , diables  rampans. 

Tes  parolles  sont  vrayes , dist  Panurge  , bel 
amy.  C’est  le  courtisan  langaige  Lanternois.  Par 
le  chemin  je  t’en  feray  ung  beau  petit  diction- 
naire , lequel  ne  durera  plus  qu’une  paire  de 
souliers  neufs.  Tu  l’auras  plustost  aprins  que  jour 

levant  sentir.  Ce  que  j’ay  dict  translaté  de  Lan- 

ternois  en  vulgaire . chante  ainsi  : 

Tout  malheur  estant  amoureulx , 
M’accompagnoit  : oncq  n’y  heu  bien. 

; Gens  mariez  plus  son  heureulx: 

Panurge  l’est , et  le  sçay  bien. 

Preste  doncq , dist  Pantagruel , le  vouloir  du 
ïloy  mon  pere  entendre,  et  licence  de  luy  avoir. 

CHAPITRE  X L Y. 


Comment  Gargantua  remonstre  nestre  licite 
de  enfans  soy  marier , sans  le  sceu  et  adven 
de  leurs  peres  et  meres . 

Entrant  Pantagruel  en  la  salle  grande  du 
chasteau , trouva  le  bon  Gargantua  issant  du  con- 
seil, luy  feit  narré  sommaire  de  leurs  adventures  : 
exposa  leur  entreprinse,  et  le  supplia,  que  par 
son  vouloir  et  congé  la  peussent  mettre  en  exe- 
cution. Le  bon  nomme  Gargantua  tenoit  en  ses 
mains  deux  gros  pacquets  de  requestes  respon- 
dues  , et  mémoires  de  respondre  , les  bailla  «à 
Ulrich  Gallet  son  anticque  maistre  des  libelles 
et  requestes:  tira  à part  Pantagruel,  et  en  face 
plus  joyeuse  que  de  coustuine,  luy  dist  : Je  loüe 
Dieu,  fils  très- chier , qui  vous  conserve  en  désirs 
vertueux,  et  me  plaist  très-bien,  que  par  vous 
soit  le  voyaige  parfaict:  mais  je  vouldrois  que 
pareillement  vous  vint  en  vouloir  et  désir  vous 
marier.  Me  semble  que  doresnavant  venez  en 
eage  à ce  competent.  Panurge  s’est  assez  efforcé 
rompre  les  difficulté^  , qui  luy  povoient  estre 
en  empeschement  ; parlez  pour  vous.  Pere  très-*- 
débonnaire , respondit  Pantagruel , encores  n’y 

avois- je  pensé  : de  tout  ce  négoce  je  me  depor- 
tois  sus  vostre  bonne  volunté  et  paternel  com- 
mandement. Plustost  prie  Dieu  estre  à vos  pieds 
veu  roide  mort  en  vostre  plaisir , que  sans  vostre 
plaisir,  estre  veu  vif  marié.  Je  n’ay  jamais  entendu 
que  par  loy  aulcune , feust  sacrée  , feust  pro- 
phane  et  barbare , ait  esté  en  arbitre  des  enfans 
soy  marier , non  consentans  , voulans  , et  pro- 
mouvens  leurs  peres,  meres  , païens  et  prochains. 
Touts  législateurs  ont  es  enfans  ceste  liberté  tol- 
luë^  es  parens  l’ont  reservée. 

Fils  trés-cliier  (dist  Gargantua)  je  vous  en  croy, 
'et  loüe  Dieu  de  ce  qu’à  vostre  notice  ne  viennent 
que  choses  bonnes  et  loüables , et  que  par  les 
fenestres  de  vos  sens , rien  n’est  en  domicile  de 
vostre  esperit  entré  fors  liberal  sçavoir.  Car  de 
mon  temps  ha  esté  par  1e-  continent  trouvé  pays; 
auquel  ne  sçay  quels  pastophores  Taulpe tiers 
aultant  sont  abhorrens  de  nopces  , comme  les 
Pontifes  de  Cybele  en  Phrygie , si  chappons  feus- 
sent , et  non  gais  pleins  de  salacité  et  lascivie  : 
lesquels  ont  dict  loix  ès  gens  mariez  sus  le  faict 
de  mariaige.  Et  ne  sçay  que  plus  doibve  abomi- 
ner , ou  la  tyrannicque  presumption  d’iceulx 
redoubtez  Taulpetiers  , qui  ne- se  contiennent 
dedans  les  treillis  de  leurs  mystérieux  temples  , 
et  s’entremettent  de  négoces  contraires  par  dia- 

métré  entier  à leurs  estats:  ou  la  supertitieuse 
stupidité  des  gens  mariez  qui  ont  sanxi  et  presté 
obéissance  à telles  tant  malignes  et  barbaricques 
loix.  Et  11e  voyent  (ce  que  plus  clair  est  que 
l’estoile  Matute)  comment  telles  sanctions  connu- 
biales  toutes  sont  à l’advantaige  de  leurs  Mystes  : 
nulle  au  bien  et  proufict  des  mariez.  Qui  est 
cause  suffisante  pour  les  rendre  suspectes  comme 
inicques  et  fraudulentes.  Par  reciprocque  témé- 
rité pourroyent-ils  loix  establir  à leurs  Mystes, 
sus  le  faict  de  leurs  ceremonies  et  sacrifices  , 
attendu  que  leurs  biens  ils  déciment  et  roignent 
du  guaing  prouvenant  «de  leurs  labeurs,  et  sueur 
de  leurs  mains,  pour  en  abundance  les  nourrir, 
et  en  aise  les  entretenir.  Et  ne  seroient  (selon 
mon  jugement)  tant  perverses  et  impertinentes , 
comme  celles  sont,  lesquelles  d’eulx  ils  ont  re- 
ceu.  Car  ( comme  très  - bien  avez  die  t ) loy  au 
monde  n’estoit  qui  és  enfans  liberté  de  soy  marier 
donnast,  sans  le  sceu  , l’adveu,  et  consentement 
de  leurs  peres.  Moyennant  les  loix  dont  je  vous 
parle,  n’est  ruffien,  forfant,  scélérat,  pendart, 
puant , panais , ladre , brigant , voulleur , meschant 
en  leurs  contrées , qui  violentement  ne  ravisse 
quelle  fille  il  vouldra  choisir,  tant  soit  noble, 
belle,  riche,  honneste,  pudicque,  que  sçauriez 
dire , de  la  maison  de  son  pere , d’entre  les  bras 

de  sa  mere , maulgré  touts  ses  parens  : si  le  ruffien 
il  ha  une  fois  associé  quelcque  Myste , qui  quelc- 
que  jour  participera  de  la  proye.  Feroient  pis 
et  acte  plus  cruel  les  Gots  , les  Scythes , les  Mas- 
sagetes  en  place  ennemie , par  long  temps  assié- 
gée, à grands  frais  oppugnée,  prinse  par  force? 
Et  voyent  les  doleris  peres  et  meres  hors  leurs 
înaisons  enlever  et  tirer  par  ung  incongneu  , es- 
trangier , barbare  , mastin  , tout  pourry  , chan- 
creux  , cadavéreux,  paovre  , malheureux  , leurs 
tant  belles  , délicates,  riches  et  saines  filles  , les- 
quelles tant  chierement  av oient  nourries  en  tout 
exercice  vertueux,  avoient  disciplinées  en  toute 
honnesteté  : esperans  en  temps  oportun  les  col- 
locquer  par  mariaige  avecq  les  enfans  de  leurs 
voisins  et  anticques  amis  , nourris  et  instituez  de 
mesme  soing , pour  parvenir  à ceste  félicité  de 
mariaige,  que  d’eulx  ils  veissent  naistre  lignaige 
rapportant  et  hereditant  non  moins  aux  meurs 
leurs  peres  et  meres , qu’à  leurs  biens  meubles , 
et  heritaiges.  Quel  spectacle  pensez-vous  que 
ce  leur  soit  ? Ne  croyez,  que  plus  enorme  feust 
la  désolation  du  peuple  Rommain  et  ses  confe- 
derez  entendant  le  décès  de  Germanicus  Drusus. 

Ne  croyez,  que  plus  pitoyable  feust  le  des- 
confort des  Lacedemoniens , quand  de  leur  pays 
veirent  par  l’adultere  Troyan  furtivement  enlevée 

Helene  Grecque.  Ne  croyez  leur  dueil  et  laman- 
tations  estre  moindres,  que  de  Gérés,  quand  luy 
feut  ravie  Proserpine  sa  fille  : que  de  Isis  à la  perte 
d’Osyris  : de  Venus  , à la  mort  d’Adonis  : de 
Hercules , à l’esgarement  de  Hylas  : de  Hecuba  , 
à la  soubs traction  de  Polixene.  Ils  toutesfois  tant 
sont  de  craincte  du  Démon  et  superstitiosité 
espris  , que  contredire  ils  n’osent  , puisque  le 
Taulpetier  y lia  esté  présent  et  contractant.  Et 
restent  en  leurs  maisons  privez  de  leurs, filles  tant 
aymées,  le  pere  mauldissant  le  jour  et  l’heure 
de  ses  nopces  : la  mere  regrettant  que  n’estoit 
avortée  en  tel  tant  triste  et  malheureux  enfan- 
tement , et  en  pleurs  et  lamentations  fuient  leur 
vie  , laquelle  estoit  de  raison  finir  en  joye  et  bon 
traictement  d’icelles.  Aultres  tant  ont  esté  ecsta- 
ticques  et  comme  maniacques , que  eulx  mesmes 
de  deuil  et  regret  se  sont  noyez,  pendus,  tüez, 
impatiens  de  telle  dignité. 

Aultres  ont  eu  l’esperit  plus  Héroïque , et  à 
l’exemple  des  enfans  de  Jacob  vengeans  le  rapt 
de  Dina  leur  sœur , ont  trouvé  le  ruffien  associé 
de  son  Taulpetier  clandestinement  parlementant 
et  subornans  leurs  filles  : les  ont  sus  l’instant  mis 
en  pièces  et  occis  felonneusement , leurs  corps 
après  jectans  ès  loups  et  corbeaulx  parmy  les 
champs.  Auquel  acte  tant  viril  et  chevaleureux 

ontles  Symmystes  Taulpetiers  fremy  et  lamenté 
misérablement  : ont  formé  complainctes  horri- 
bles, et  en  toute  importunité  requis  et  imploré 
le  bras  séculier , et  justice  politicque  , instans  fiè- 
rement et  contendans  estre  de  tel  cas  faicte  exem- 
plaire punition.  Mais  n’en  équité  naturelle , n’en 
droict  des  gens  , n’en  loy  Impériale  quelconque  , 
n’ha  esté  trouvé  rubricque , paragraphe , poinct , 
ne  tiltre , par  lequel  feust  peine  ou  torture  à tel 
faict  interminée  , raison  obsistant , nature  répu- 
gnant. Car  homme  vertueulx  au  monde  n’est  qui 
naturellement  et  par  raison  plus  ne  soit  en  son 
sens  perturbé  , oyant  les  nouvelles  du  rapt , dif- 
fame , et  deshonneur  de  sa  fille , que  de  sa  mort. 
Ores  est  qu’ung  chascun  trouvant  le  meurtrier, 
sus  le  faict  d’homicide  en  la  personne  de  sa  fille 
inicquement  et  de  guet  à pens , le  peult  par  rai- 
son, le  doibt  par  nature  occire  sus  l’instant,  et 
n’en  sera  par  justice  appréhendé. 

Merveilles  doncques  n’est , si  trouvant  le  ruf- 
fien  à la  promotion  du  Taulpetier , sa  fille  subor- 
nant , et  hors  sa  maison  ravissant , quoy  qu’elle 
en  feust  consentant^,  les  peult , les  doibt  à mort 
ignominieuse  mettre  , et  leurs  corps  jecter  en 
direption  des  bestes  brutes , comme  indignes  de 
recepvoir  le  doulx,  le  désiré  , le  dernier  embras- 
sement de  l’aime  et  grande  mere  la  terre , lequel 

nous  appelions  sépulture.  Fils  trés-cliier,  après 
mon  decez , gardez  que  telles  loix  ne  soient  en 
cestuy  Royaulme  receuës,  tant  que  seray  en  ce 
corps  spirant  et  vivant,  je  y donneray  ordre  très- 
bon  avecq  l’ayde  de  mon  Dieu.  Puis  boncques 
que  de  vostre  mariaige  sus  moy  vous  déportez , 
j’en  suis  d’opinion.  Je  y pourvoiray.  Aprestez- 
vous  au  voyaige  de  Panurge.  Prenez  avecq  vous 
Epistemon , frere  Jean , et  aultres  que  choisirez. 

De  mes  thresors  faictes  à vostre  plein  arbitre.1 
Tout  ce  que  ferez  ne  pourra  me  desplaire.  En 
mon  arsenac  de  Thalasse  prenez  equipaige  tel 
que  vouldrez  : tels  pillots , nauchiers , trusche- 
mens  , C[ue  vouldre^  : et  à vent  opportun  faictes 
voille , au  nom  et  protection  de  Dieu  servateur. 
Pendant  vostre  absence  , je  feray  les  apprests  et 
d’une  femme  vostre , et  cl’ung  festin,  que  je  veulx 
à vos  nopces  faire  célébré , si  oncques  en  feut. 

CHAPITRE  X L Y I. 

Comment  Pantagruel  feit  ses  apprests  pour 
monter  sus  mer.  Et  de  l'herbe  nommée 
P antagruelion. 

Peu  de  jours  après , Pantagruel  avoit  prins  congé 
du  bon  Gargantua , luy  bien  priant  pour  le  voyaige 
de  son  fils  , arriva  au  port  de  Thalasse  près  Sam- 
malo , aecompaigné  de  Panurge , Epistemon , frere 
Jean  des  Entommeures,  Abbé  de  Theleme,  et 
aultres  de  la  noble  maison  , notamment  de  Xeno- 
manes,  le  grand  voyaigeur  et  traverseur  des  voyes 
périlleuses  , lequel  estoit  venu  au  mandement  de 
Panurge  ; parce  qu’il  tenoit  je  ne  sçay  quoy  en 
arriéré- fief  de  la  chastellenie  de  Salmigondin.  Là 
arrivez , Pantagruel  dressa  equipaige  de  navires  , 
à nombre  de  celles  que  Ajax  de  Salamine  avoit 
jadis  menées  en  convoy  de  Gregeois  à Troye , 
nauchiers  , pillots  , hespàliers  , trusehemens  , ar- 
tisans , gens  de  guerre , vivres , artillerie  , muni- 
tions , robbes , deniers  , et  aultres  hardes  print  et 
chargea , comme  estoit  besoing  pour  long  et  ha- 
zardeux  voyaige.  Entre  aultres  choses , je  Arey  qu’il 
feit  charger  grande  foison  de  son  herbe  Pantagrue- 
lion  j tant  verde  et  crude , que  conficte  et  préparée. 

L’herbe  Pantagruelion  ha  racine  petite  , du- 
rette  , rondelette  , finante  en  poincte  obtuse, 
blanche  , à peu  de  fdamens  , et  n’est  profonde 
en  terre  plus  d’une  coubdée.  De  la  racine  pro- 
cédé ung  tige  , unicque  , rond  , ferulacé  , verd 
au  dehors  , blanchissant  au  dedans  , concave  , 
comme  le  tige  smyrnium  , oins  atrum , febves  , 
et  gentiane  ligneux , droict , friable , crenelé  quelc- 
que  peu  en  forme  de  colomne  legierement  striée , 
plein  de  fibres , esquelles  consiste  toute  la  dignité 
de  l’herbe  , mesmement  en  la  partie  dicte  Mesa , 
comme  moyenne , et  celle  qui  est  dicte  Mylasea. 
La  hàulteur  d’iceluy  communément  est  de  cinq 
à six  pieds. 

Aulcunes  fois  excede  la  hàulteur  d’une  lance. 
Sçavoir  est , quand  il  rencontre  terrouoir  doulx , 
uligineux , legier  , humide  sans  froidures:  comme 
est  Olone , et  celluy  de  Rosea  près  Preneste  en 
Sabinie , et  que  pluye  ne  lui  default , environ 
les  fériés  des  pescheurs  et  solstice  estival.  Et  sur- 
passe la  hàulteur  des  arbres , comme  vous  dictes, 
Dendromalachie  par  l’authorité  de  Théophraste  : 
quoy  que  herbe  soit  par  chascun  an  dépérissante , 
non  arbre  en  racine , tronc  , caudice , et  rameaulx 
perdurante.  Et  du  tige  sortent  gros  et  fors  ra- 
meaulx. Les  feuilles  ha  longues  trois  fois  plus  que 
larges,  verdes  tousjours  : asprettes  comme  l’or- 

canette  : durettes  , incisées  autour  comme  une 
faucille  , et  comme  la  betoine  : finissantes  en 
poinctes  de  Larice  Macedonicque , et  comme  une 
lancette  dont  usent  les  Chirurgiens.  La  figure 
d’icelles  peu  est  différente  des  feuilles  de  fresne 
et  aigremoine  : et  tant  semblable  à Eupatoire  , 
que  plusieurs  herbiers  l’ayant  dicte  domesticque , 
ont  dict  Eupatoire  estre  Pantagruelion  saulvai- 
gine.  Et  sont  par  rancs  en  égalé  distance  eparses 
autour  du  tige  en  rotondité  , par  nombre  en 
cbascun  ordre  ou  de  cinq  ou  de  sept.  Tant  fha 
cherie  nature  , qu’elle  fa  douée  en  ses  feuilles 
de  ces  deux  nombres  impars  , tant  divins  et 
mistérieux. . L’odeur  d’icelles  est  fort , et  peu 
plaisant  aux  nez  délicats.  La  semence  prouvient 
vers  le  chef  du  tige , et  peu  au-dessoubs.  Elle 
est  numeteuse  , aultant  que  d’herbe  qui  soit  : 
sphericque , oblongue , rhomboïde , noire , claire , 
et  comme  tannée,  durette , couverte  de  robbe, 
fragile  , délicieuse  à touts  oiseaulx  canores  , 
comme  linotes  , chardriers  , alloüettes  , serains  , 
tarins , et  aultres.  Mais  estainct  en  l’homme  la 
semence  generative , qui  en  mangeroit  beaucoup 
et  souvent.  Et  quoy  que  jadis  entre  les  Grecs 
d’icelles  l’on  feist  certaines  especes  de  fricassées, 
tartes , et  bignets  , lesquels  ils  mangeoient  après 
soupper  par  friandise  , et  pour  trouver  le  vin 

meilleur  : si  est-ce  qu’elle  est  de  difficile  con- 
coction , offense  l’estomach  , engendre  maulvais 
sang , et  par  son  excessive  chaleur  ferit  le  cer- 
veau , et  remplit  la  teste  de  fascheuses  et  dou- 
loureuses vapeurs.  Et  comme  en  plusieurs  plantes 
sont  deux  sexes , masle  et  femelle  : ce  que  voyons 
ès  lauriers , palmes  , chesnes  , heouses , aspho- 
dèle , mandragore  , fougere  , agaric  , aristolo- 
chie  , cyprès  , terebynthe  , pouliot  , peone  , et 
aultres  : aussi  en  ceste  herbe  y ha  masle , qui 
ne  porte  fleur  aulcune,  mais  abonde  en  semence, 
et  femelle  , qui  foisonne  en  petites  Heurs  blan- 
chastres,  inutiles,  et  ne  porte  semence  qui  vaille; 
et  comme  est  des  aultres  semblables , ha  la  feuille 
plus  large  , moins  dure  que  le  masle  , et  ne 
croist  en  pareille  haulteur.  On  seme  cestuy  Pan- 
tagruelion  à la  nouvelle  venuë  des  hirondelles: 
on  le  tire  de  terre  , lorsque  les  cigalles  commen- 
cent à s’enrouer. 

CHAPITRE  X L Y I I. 


Comment  doibt  estre  préparé  et  mis  en  œuvre 
le  célébré  Pantagruelion . 

O N pare  le  Pantagruelion  soubs  l’equinoxe  au- 
tomnal en  diverses  maniérés  , selon  la  phantaisie 
des  peuples  , et  diversité  des  pays. 

L’enseignement  premier  de  Pantagruel  feut, 
le  tige  d’icelle  desvestir  de  feuilles  et  semence  : 
le  macerer  en  eaüe  stagnante  non  courante  , 
par  cinq  jours , si  le  temps  est  sec  , et  feaüe 
chaulde  : par  neuf , ou  douze  si  le  temps  est 
nubileux , et  l’eaüe  froide  : puis  au  soleil  le  sei- 
cher  : puis  à l’umbre  l’excorticquer , et  séparer  les 
fibres  ( esquelles , comme  avons  dict , consiste 
tout  son  prix  et  valeur)  de  la  partie  ligneuse, 
laquelle  est  inutile , fors  qu’à  faire  flambe  lumi- 
neuse , allumer  le  feu , et  pour  l’esbat  des  petits 
enfans  enfler  les  vessies  de  porc.  D’elle  usent 
aucunefois  les  frians  , à cachettes  , comme  de 
siphons  pour  succcr  et  avec  l’aleine  attirer  le  vin 
nouveau  par  le  bondon. 

Quelcques  Pantagruelistes  modernes  , evitans 
le  labeur  des  mains  qui  seroit  à faire  tel  départ , 
usent  de  certains  instrumens  cataractes  composez 

à la  forme  que  Juno  la  fascheuse  tenoit  les  doigtz 
de  ses  mains  liez  pour  empescher  l’enfantement 
de  Aicmene  mere  d’Hercules.  Et  à travers  icelluy 
contundent  et  «brisent  la  partie  ligneuse,  et  la 
rendent  inutile , pour  en  saulver  les  fibres.  En 
eeste  préparation  acquiescent  ceulx  , qui  contre 
l’opinion  de  tout  le  monde  , et  en  maniéré  pa- 
radoxe à touts  Philosophes  , gaignent  leur  vie  à 
reculions.  Ceulx  qui  en  prouffict  plus  évident 
la  veulent  avalüer , font  ce  que  l’on  nous  compte 
du  passe-temps  des  trois  sœurs  Parses  : de  l’es- 
batement  nocturne  de  la  noble  Circé  : et  de  la 
longue  excuse  de  Penelope  envers  ses  muguets 
amoureux  , pendant  l’absence  de  son  mary 
Ulysses. 

Ainsi  est -elle  mise  en  ses  inestimables  ver- 
tus , desquelles  vous  exposeray  partie  ( car  le 
tout  est  à moy  vous  exposer  impossible)  si  de- 
vant vous  interprète  la  dénomination  d’icelle. 

Je  trouve  que  les  plantes  sont  nommées  en 
diverses  maniérés.  Les  unes  ont  prins  le  nom  de 
celluy  qui  premier  les  inventa , congneut , mons- 
tra  , cultiva , aprivoisa  et  appropria  , comme  mer- 
curiale , de  Mercure  : panacea,  de  Panace , fdle  de 
Esculapius  : armoise  , de  Artémis  , cpii  est  Diane  : 
eupatoire  du  Roy  Eupator:  telephium,  de  Tele- 
phus  : euphorbium  , de  Eupliorbus , Medicin  du 

Roy  Juba:  clymenos  , de  Cïymenus:  alcibiadion, 
de  Alcibiades:  gentiane,  de  Gentius,  Roy  de 
Sclavonie. 

Et  tant  ba  esté  jadis  estimée  céste  prérogative 
d’imposer  son  nom  aux  herbes  inventées  , que 
comme  feut  controverse  meuë  entre  Neptune 
et  Pallas  , de  qui  prendroit  nom  la  terre  par 
eulx  deux  ensemblement  trouvée  : qui  depuis 
feut  Athènes  dicte  , de  Athéné  , c’est  - à - dire 
Minerve  : pareillement  Lyncus  Roy  de  Scythie 
se  mist  en  effort  d’occire  en  trahison  le  jeune 
Triptoleme , envoyé  par  Gérés  , pour  ès  hom- 
mes monstrer  le  froment , lors  encores  incon- 
gneu  affm  que  par  la  mort  d’icelluy  il  imposast 
son  nom , et  feust  en  honneur  et  gloire  immor- 
telle dict  inventeur  de  ce  grain  tant  utile  et 
necessaire  à la  vie  humaine.  Pour  laquelle  trahi- 
son feut  par  Cerés  transformé  en  oince , ou  loup- 
cervier. 

Pareillement  grandes  et  longues  guerres  feu- 
rent  jadis  meuës  entre  certains  Fiois  de  séjour 
en  Cappadoce  , pour  ce  seul  different , du  nom 
desquels  seroit  une  herbe  nommée  : laquelle 
pour  tel  débat  feut  dicte  Polemonia  , comme 
guerroyere. 

Les  aultres  ont  retenu  le  nom  des  régions 
desquelles  feurent  ailleurs  transportées,  comme 

pommes  Medices  , ce  sont  poncitres , de  Medie 
en  laquelle  feurent  premièrement  trouvées:  pom- 
mes Punicques,  ce  sont  grenades,  apportées  de 
Punicie,  c’est  Carthaige.  Ligusticum,  c’est  Lives- 
che,  apportée  de  Ligurie  ^ c’est  la  cos  té  de  Gennes. 
Rheubarbe  , du  fleuve  Barbare  , nommé  Piha 
comme  atteste  Ammianus  : santonicque , fenoil 
grec  , castanes , Parsicques  , Sabine  , Stœchas , de 
mes  Isles  Hieres  anticquement  dictes  Stoeeliades  , 
Spica  , Celtica,  et  aultres. 

Les  aultres  ont  leur  nom  par  antiphrase  et 
contrariété  : comme  absinthe  , au  contraire  de 
pinthe  ; car  il  est  fascheux  à boire.  Holosteon , 
c’est  tout  de  os  : au  contraire  ; par  herbe  n’est 
en  nature  plus  fragile  et  plus  tendre  qu’il  est. 

Aultres  sont  nommées  par  leurs  vertus  et  ope- 
rations , comme  Aristolochia,  qui  ayde  les  fem- 
mes en  mal  d’enfant.  Lichen  , qui  guérit  les 
maladies  de  son  nom.  Malve,  qui  mollifie.  Çalli- 
thrichum  , qui  faict  les  cheveulx  beaulx.  Alys- 
sum  , Ephemerum  , Bechiiun  , .Nasturtium  , qui 
est  Cresson  alenois  : Hyoscyame  , Hanebanes , et 
aultres. 

Les  aultres  par  les  admirables  qualitez  qu’on 
ha  veu  en  elles  , comme  I-Ipliotrope  , c’est 
Solsy,  qui  suit  le  Soleil.  Car  le  Soleil  levant  il 
s’espanoüit  : montant  , il  monte  : déclinant  T 
2 S 

il  décliné  : soy  cachant,  il  se  clost.  Adiantum: 
car  jamais  ne  retient  humidité,  quoy  qu'il  naisse 
près  les  eaiies  , et  quoy  qu’on  le  plongeas t en 
eaüe  par  bien  long-temps  : Hieraeia , Eryngion , 
et  aultres. 

Aultres  par  métamorphosé  d’hommes  et  fem- 
mes de  nom  semblable  : comme  Daphné  c’est 
laurier  , de  Daphné  : Myrte,  de  Myrsine : Pitys, 
de  Pitys  : Cynare  , c’est  artiehault  : Narcisse  , 
saphran  , Sinilax  , et  aultres. 

Aultres  par  similitude,  comme  Hippuris  (c’est 
Presle)  car  elle  ressemble  à queue  de  cheval  • 
Alopecur.os , qM  semble  à la  queue  de  regnard. 
Psyllion , qui  semble-  à la  pulce  : Delphinium  , 
au  daulphin':  Buglosse  , à langue  de  bœuf:  Iris  $ 
à l’arc  en  cieb,  en  ses  fleurs:  Myosotâ  , a lau- 
reille  de  souris  : Coronopus  , au  pied  de  cor- 
neille , et  aultres. 

Par  ‘réciproque  dénomination  sont  dicts  les 
Fabies  , des  febves  : les  Pisons  , des  pois  : les 
Lentules , des  lentilles  : les  Cicerons , des  pois- 
chiches. 

Comme  encores  par  plus  haulte  ressemblance 
est  dict  le  nombril  de  Venus  , les  cheveulx  de 
Venus,  la  cuve  de  Venus,  la  barbe  de  Jupiter, 
l’œil  de  Jupiter,  le  sang  de  Mars  , les  doigtz  de 
Mercure,  et  aultres. 

Les  aultres  de  leurs  formes  : comme  Tre- 
feùil  , qui  ha  trois  feuilles.  Pentaphyllon , qui 
ha  cinq  feuilles.  Serpoullet , qui  herpe  contre 
terre  : Helxine  , Petasites  , Mirobalans  , que  les 
Arabes  appellent  Been , car  il  semble  à gland , 
.et  sont  unctueux. 

CHAPITRE  XLVIII. 

Pourguoy  est  dicte  Pan tagruelion  , et  des 
admirables  'vertus  d’icelle. 

Par  ces  maniérés  ( excepté  la  fabuleuse  ; car  de 
fable  ja  Dieu  ne  plaise  que  usions  en  ceste  tant 
véritable  histoire  ) , est  dicte  l’herbe  Pantagrue- 
lion.  Car  Pantagruel  feut  d’icelle  inventeur  ; je 
11e  dy  pas  quant  à la  plante  , mais  quant  à ung 
certain  usaige  , lequel  plus  est  abhorré  et  haï 
des  larrons  : plus  leur  est  contraire  et  ennemy , 
que  n’est  la  teigne  et  cuscute  au  lin  : que  le  rou- 
seau  à la  fougere  : que  la  presse  aux  fauleheurs , 
que  orobanche  aux  pois-chiches. : egylops  à l’orge: 
securidaça  aux  lentilles  : antranium  aux  febves  : 
l’yvraye  au  froment:  le  lierre  aux  murailles:  que 
le  nenufar  et  nymphéa  heraclia  aux  ribaulx 
Moynes  : que  n’est  la  feruie  et  le  boullas  aux 
escholiers  de  Navarre  : c|ue  n’est  le  chou  à la 
Vigne  : l’ail  à l’aymant  : l’oignon  à la  veuë  : la 
graine  de  fougere  aux  femmes  enceintes  : la  se- 
mence de  saule  aux  Nonnains  vicieuses  : l’ombre 
de  if  aux  dormants  dessoubs  : le  aconite  aux 
pards  et  loups  : le  flair  du  figuier  aux  touraulx 
indignez  : la  ciguë  aux  oisons  : le  pourpié  aux 

dents  : l’huile  aux  arbres.  Car  maints  d’iceulx 
avons  veu  par  tel  usaige  finer  leur  vie  liault  et 
court:  à l’exemple  de  Phyllis  Royne  des  Thraces  : 
de  Bonosus , Empereur  de  Romme  : de  Amate , 
femme  du  Roy  Latin  : de  Iphis , Autolia  ,Licambe , 
Arachne  , Acheus  Roy  de  Lydie  , et  aultres  : de 
ce  seullement  indignez  , que  sans  estre  aultre- 
ment  malades , par  le  Pantagruelion  on  leur 
oppiloit  les  conduicts  , par  lesquels  sortent  les 
bons  mots  et  entrent  les  bons  morceaulx , et  aussi 
plus  villainement  que  ne  feroit  la  male  Angine  , 
et  mortelle  squinance.  Aultres  avons  oüys , sus 
l’instant  que  Atropos  leur  coupoit  le  filet  de  vie, 
soy  griesvement  eomplaignans  et  lamentans  de  ce 
que  Pantagruel  les  tenoit  à la  gorge.  Mais  (las) 
ce  n’estoit  mie  luy.  Il  ne  feut  oncques  Roüart , 
c’estoit  Pantagruelion , faisant  office  de  hart , et 
leur  servant  de  cornette.  Et  parloient  impropre- 
ment et  en  solœcisme.  Sinon  qu’on  les  exeusast  par 
figure  synecdochicque  prenant  l’invention  pour 
l’inventeur , comme  on  prend  Cerés  pour  pain  , 
Bacchus  pour  vin.  Je  vous  jure  icy  par  les  bons 
mots  qui  sent  dedans  ceste  bouteille-là  qui  re- 
fraischit  dedans  ce  bac , que  le  noble  Pantagruel 
ne  print  oncques  à la  gorge , si  non  ceulx  qui 
sont  negligens  de  obvier  à la  soif  imminente. 
Aultrement  est  dicte  Pantagruelion.  par  simili - 

tude.  Car  Pantagruel  naissant:  au  monde  estoiÊ 
aultant  grand  , que  l’herbe  dont  je  tous  parle, 
et  en  feut  prinse  la  mesure  aisément  : veu  qu’il 
nasquit  au  temps  d’alteration,  lors  qu'on  cueille 
ladicte  herbe  , et  que  le  chien  de  Icarus  par  les 
aboys  qu’il  faict  au  Soleil , rend  tout  le  monde 
troglodyte  , et  contrainct  habiter  ès  caves , et 
lieux  soubs- terrains.  Aultrement  est  dicte  Panta- 
gruelion  par  ses  vertus  et  singularitez.  Car  comme 
Pantagruel  ha  esté  l’idée  et  exemplaire  de  toute 
joyeuse  perfection  (je  croy  que  personne  de  vous 
aultres  beuveurs  n’en  doubte  •,  ) aussi  en  Panta- 
gruelion  je  recongnoy  tant  de  vertus  , tant  d’é- 
nergie , tant  de  perfections , tant  d’effets  admi- 
rables , qui  si  elle  eust  esté  en  ses  qualitez  con- 
gneuë  , lorsque  les  arbres  (par  la  relation  du 
Prophète  ) feirent  élection  d’ung  Roy  de  bois 
pour  les  régir  et  dominer  : elle  sans  doubte  eust 
emporté  la  pluralité  des  voix  et  suffraiges.  Diray- 
je  plus?  Si  Oxylus  fils  de  Orius  l’eust  de  sa  sœur 
Hamadryas  engendrée , plus  en  la  seulle  valeur 
d’icelle  se  feust  delecté  , qu’en  touts  ses  huict 
enfans  tant  celebrez  par  nos  Mytologes  , qui  ont 
leurs  noms  mis  en  mémoire  eternelle.  La  fille 
aisnée  eut  nom  vigne  : le  fils  puis-né  eut  nom 
figuier  : l’aultre  noyer , l’aultre  cliesne , l’aultre 
cormier , l’aultre  fenabregue  , l’aultre  peuplier  3 

le  dernier  eut  nom  ulmean , et  feut  grand  Chi- 
rurgien en  son  temps.  Je  laisse  à vous  dire  com- 
ment le  jus  d’icelle  exprimé  et  instillé  dedans 
les  aureilles  , tue  toute  espece  de  vermine  , qui  y 
seroit  née  par  putréfaction,  et  tout  aultre  animal 
qui  dedans  seroit  entré.  Si  d’icelluy  jus  vous 
mettez  dedans  ung  seilleau  cVeaüe  : soubdain 
vous  verrez  l’eaüe  prinse  , comme  si  feussent 
caillebotes  , tant  est  grande  sa  vertus.  Et  est 
l’eaüe  ainsi  caillée  remede  présent  aux  chevaulx 
colicqueux  , et  qui  tirent  des  flancs.  La  racine 
d’icelle  , cuicte  en  eaüe  , remollist  les  nerfs  reti- 
rez , les  joinctures  contractes , les  podagres  scir- 
rhoticques  , et  les  gouttes  nouées.  Si  prompte- 
ment voulez  guérir  une  bruslure  , soit  d’eaüe , 
soit  de  feu,  appliquez-y  du  Pantagruelion  crud, 
c’est-à-dire  tel  qu’il  naist  de  terre , sans  aultre 
appareil  ne  composition.  Et  ayez  esgard  de  le 
changer  ainsi  que  le  voyrrez  desseichant  sus  le 
mal.  Sans  elle  seroient  les  cuisines  infâmes,  les 
tables  détestables  , quoy  que  couvertes  feussent 
de  toutes  viandes  exquises  : les  licts  sans  delices , 
quoy  que  y feust  en  abondance  or , argent , elec- 
tre  , yvoire  et  porphyre.  Sans  elle  ne  porteroient 
les  meusniers  bled  au  moulin,  n’en  rapporteroient 
farine.  Sans  elle  comment  seroient  portez  les  plai- 
doyers des  advocats  à l’auditoire  ? Comment  seroit 

sans  elle  porté  le  piastre  à l’astelier?  Sans  elle 
comment  seroit  tirée  l’eaüe  du  puits  ? Sans 
elle  que  feroient  les  tabellions  , les  copistes  , 
les  secrétaires  et  escripvains?  Ne  periroient  les 
pantarques  et  papiers  rentiers?  Ne  periroit  le  no- 
ble Art  d’imprimerie?  Dequoy  feroit-on  châssis? 
Comment  sonneroit-on  les  cloches?  D’elle  sont 
les  Isiacques  ornez  , les  Pastophores  revestus  , 
toute  humaine  nature  couverte  en  première  posi- 
tion. Touts  les  arbres  lanificques  des  Seres , les 
Gossampines  de  Tyle  en  la  mer  Persicque,  les 
Cynes  des  Arabes , les  vignes  de  Malte , ne  vestis- 
sent  tant  de  personnes  , que  faict  ceste  herbe 
seuletie.  Couvre  les  armées  contre  le  froid  et  la 
pluye  , plus  certes  commodément  que  jadis  ne 
Disoient  les  peaulx.  Couvre  les  théâtres  et  am- 
phithéâtres contre  1a.  chaleur , ceinct  les  bois  et 
taillis  au  plaisir  des  chasseurs  , et  descend  en 
eaüe  tant  doulce  que  marine  au  prouffict  des 
pescheurs.  Par  elle  sont  bottes  , bottines  , bo- 
tasses  , houseaulx , brodequins  , souliers  , escar- 
pins , pantoufles  , savattes  , mises  en  forme  et 
usaige.  Par  elle  sont  les  arcs  tendus , les  arba- 
lestes  bandées  , les  frondes  faictes.  Et  comme  si 
feust  herbe  sacrée , verbenicque  et  revorée  des 
mânes  et  lemures , les  corps  humains  morts  sans 
elle  ne  sont  inhumez.  Je  diray  plus.  Icelle  herbe 

moyennant , les  substances  invisibles  , visible- 
ment sont  arrestées  , prinses , detenuës,  et  comme 
en  prison  mises.  A leur  prinse  et  arrest , sont 
les  grosses  et  pesantes  meules  tournées  agile- 
ment à insigne  proufHct  de  la  vie  humaine.  Et 
m’esbahis  comment  l’invention  de  tel  usaigé  Ira 
esté  par  tant  de  siècles  celé  aux  anticques  Phi- 
losophes , veuë  l’utilité  impreciable  qui  en  pro- 
vient : veu  le  labeur  intolérable,  que  sans  elle 
ils  supportoient  en  leurs  pistrines.  Icelle  moyen- 
nant , par  la  rétention  des  flots  aërez , sont  les 
grosses  orcades , les  amples  Telamons , les  forts 
Gallions  , les  naufs  Chiliandres  et  Myriandres 
de  leurs  stations  enlevées  , et  poulsées  à l’ar- 
bitre de  leurs  gouverneurs.  Icelle  moyennant , 
sont  les  nations , que  nature  sembloit  tenir  abs- 
conses , imperméables  et  incongneuës  , à nous 
venuës  , nous  à elles.  Choses  que  ne  feroient  les 
oiseaulx  , quelcque  legiereté  en  pennaige  qu’ils 
ayent,  et  quelcque  liberté  de  nager  en  l’aër , 
que  leur  soit  baillé  par  nature.  Taprobana  ha 
veu  Lappia  : Java  ha  veu  les  monts  Riphées  : 
Phebol  verra  Theleme  : les  Islandois  et  Engroe- 
nelands  voyrront  Euphrates.  Par  elle  Boreas  ha 
veu  le  manoir  de  Auster  : Eurus  ha  visité  Ze- 
phire.  De  mode  que  les  intelligences  celestes , 
les  Dieux  tant  marins  que  terrestres,  en  ont  esté 

touts  effrayez , voyant  par  l’usaige  de  cestuy  bene- 
dict  Pantagruelion , les  peuples  Articqu  es  en  plein 
aspect  des  Antarticques , franchir  la  mer  Atlan- 
ticque,  passer  les  deux  Tropicques,  volter  soubs 
la  Zone  torride , mesurer  tout  le  Zocliacque  ; s’es- 
battre  soubs  l’Equinoxial , avoir  l’ung  et  l’aultre 
Pôle  en  veue  à Heur  de  leur  orizon.  Les  Dieux 
Olympicques  ont  en  pareil  effroy  dict  : Panta- 
gruel nous  ha  mis  en  pensement  nouveau  et 
tedieux  , plus  qu’oncques  ne  feirent  les  Âloïdes  , 
par  l’usaige  et  vertus  de  son  herbe.  Il  sera  de 
brief  marié.  De  sa  femme  aura  enfans.  A ceste 
destinée  11e  pouvons-nous  contrevenir  ; car  elle 
est  passée  par  les  mains  et  fuseaulx  des  sœurs 
Fatales  fdles  de  Nécessité.  Par  ses  enfans  (peult- 
estre  ) sera  inventée  herbe  de  semblable  éner- 
gie : moyennant  laquelle  pourront  les  humains 
visiter  les  sources  des  gresles  , les  bondes  des 
pluyes  , et  l’ofHcine  des  fouldres.  Pourront  en- 
vahir les  régions  de  la  lune  , entre  le  territoire 
des  signes  celestes , et  là  prendre  logis , les  ungs 
à l’aigle  d’or , les  aultres  au  mouton  , les  aultres 
à la  couronne  , les  aultres  à la  harpe , les  aul- 
tres au  lion  d’argent  : s’asseoir  à table  avecq 
nous,  et  nos  Déesses  prendre  à femmes,  qui 
sont  les  seuls  moyens  d’estre  deiHez.  Enfin  , ont 
mis  le  remede  d’y  obvier  en  deliberation  et  conseil. 

Ce  que  je  vous  ay  clict  est  grand  et  admi- 
rable ; mais  si  vouliez  vous  bazarder  de  croire 
quelcque  autre  divinité  de  ce  sacré  Pantagrue- 
lion,  je  la  vous  dirois.  Croyez  - Là  ou  non,  ce 
m’est  tout  ung.  Me  suffis  vous  avoir  dict  la  vé- 
rité. Vérité  vous  diray.  Mais  pour  y entrer  (car 
elle  est  d’accès  assez  scabreux  et  difficile)  je 
vous  demande  , si  j’avois  en  ceste  bouteille 
mis  deux  cotyles  de  vin  , et  une  d’eaüe  , en- 
semble bien  fort  mesjez,  comment  les  demes- 
leriez-vous  , comment  les  separeriez-vous  , de 
maniéré  que  vous  me  rendissiez  l’eaüe  ^ part 
sans  le  vin , le  vin  sans  l’eaüe  , en  mesure  pa- 
reille que  les  y aurois  mis  ? Aultrement , si  vos 
cliartiers  et  nautonniers  amenans  pour  la  pro- 
vision de  vos  maisons  certain  nombre  de  ton- 
neaulx,  pipes  et  bussars  de  vin  de  Grave , d’Or- 
léans , de  Beaulne  , de  Mirevaulx  , les  avoient 
buffetez  et  beus  à demy  , le  reste  emplissans 
d’eaüe  comme  font  les  Limosins  àj  bels  esclots, 
charroyans  les  vins  d’Argenton  et  Sangaultier , 
comment  en  osteriez-vous  l’eaüe  entièrement  ï 
comment  le  purifieriez  - vous  ? J’entends  bien  , 
vous  me  parlez  d’ung  entonnoir  de  lierre.  Cela 
est  escript.  Il  est  vrai  et  avéré  par  mille  expé- 
riences. Vous  le  sçaviez  desja.  Mais  ceulx  qui 
ne  l’ont  sceu  , et  ne  le  veirent  oncques  , ne 

le  croyroient  possible.  Passons  oultre.  Si  nous 
estions  du  temps  de  Sylla  , .Marius , César , et 
aulti  es  Romains  - Empereurs  , ou  du  temps  de 
nos  anticques  Druydes  , qui  faisoient  brusler  les 
corps  morts  de  leurs  parens  et  Seigneurs,  et 
voulussiez  les  cendres  de  vos  femmes  ou  peres 
boyre  en  infusion  de  quelcque  bon  vin  blanc, 
comme  feit  Artemisia  les  cendres  de  Mausolus 
son  mary,  ou  aultrement  les  reserver  entières 
en  quelcque  urne  et  reliccpiaire  ; comment  sauR 
seriez-vous  icelles  cendres  à part,  et  séparées 
des  cendres  du  bust  et  feu  funeral  ? Respondez. 
Par  ma  figue  vous  seriez  bien  empeschez.  Je 
vous  en  depesche,  et  vous  dy,  que  prenant  de 
ce  celeste  Paniagruelion  aultant  qu’en  fauldroit 
pour  couvrir  le  corps  du  defunct , et  ledit  corps 
ayant  bien  à poinct  enclous  dedans , lié  et  cousu 
de  mesme  matière , jectez-le  au  feu  tant  grand  , 
tant  ardent  que  vouldrez,  le  feu  à travers  le 
Pantagruelion  bruslera  et  rédigera  en  cendres 
le  corps  et  les  os , le  Pantagruelion  non-seu- 
lement ne  sera  consumé  ne  ards  , et  ne  deper- 
dra  ung  seul  atome  des  cendres  dedans  enclo- 
ses , ne  recepvra  ung  seul  atome  des  cendres 
bustüaires  , mais  sera  enfin  du  feu  extraict  plus 
beau  , plus  blanc  et  plus  net  que  ne  l’y  aviez 
jecté.  Pourtant  est -il  appelle  Asbeston.  Vous 

en  trouverez  foison  en  Ca.rp.asie , et  soubs  le 
climat  Dia  Syene , à bon  marché.  O chose  grande  ! 
chose  admirable  ! Le  feu  qui  tout  dévoré , tout 
deguaste,  et  consume:  nettoye,  purge  et  blan- 
chist  ce  seul  Pantagruelion  Carpasien  Asbestin. 
Si  de  ce  vous  deffiez , et  en  demandez  assertion 
et  signe  usual , comme  J uifs  et  incrédules  : prenez 
ung  œuf  frais  et  le  liez  c.irculairement  avecq  ce 
divin  Pantagruelion.  Ainsi  lié  mettez-le  dedans 
le  brasier  tant  grand  et  ardent  que  vouldrez. 
Laissez- le  si  long-temps  que  vouldrez.  Enfin  vous 
tirerez  l’œuf  cuict , dur  et  bruslé , sans  alteration 
immutation  , n’eschauffement  du  sacré  Panta- 
gruelion. Pour  moins  de  cinquante  mille  escus 
Bourdelois  amoderez  à la  douziesme  partie  d’une 
pite , vous  en  aurez  faict  l’experience.  Ne  me  par- 
ragonnez  poinct  ici  la  Salamandre.  C’est  abusj 
J e confesse  bien  que  petit  feu  de  paille  la  vegete 
et  resjoüit.  Mais  je  vous  asseure  que  en  grande 
fournaise  elle  est  , comme  tout  aultre  animant , 
suffocquée  et  consumée.  Nous  en  avons  veu  l’ex- 
perience.  Galen  l’aVoit  long  - temps  ha  con- 
fermé  et  demonstré  , lib.  3 de  bemperamentis . 
Ici  ne  m’alleguez  l’alum  de  plume  ne  la  tour 
de  bois  en  Pirée , laquelle  L.  Sylla  ne  peut  onc- 
ques  faire  brusler,  pource  que  Archelaüs  Gou- 
verneur de  la  Yille  pour  le  Roy  Mrthridates , l’a- 

voit  toute  enduicte  d’alum.  Ne  me  parragonnez 
aussi , quoy  que  mirificque  soit  celle  espece  d’ar- 
bres que  voyez  par  les  montaignes  de  Briançon 
et  Ambrun,  laquelle  de  sa  racine  nous  produict 
le  bon  Agaric  : de  son  corps  nous  rend  la  raisiné 
tant,  excellente  que  Galen  l’ose  equiparer  à la 
terebinthine  : sus  ses  feuilles  délicates  nous  re- 
tient le  fin  miel  du  Ciel , c’est  la  manne  : et  quoy 
que  gommeuse  et  unctueuse  soit,  est  inconsump- 
tible  par  feu.  Vous  la  nommez  Larix  en  Grec , 
et  Latin  : les  Alpinois  la  nomment  Melze  : les 
Antenorides  et  Vénitiens  Larége,  dont  feut  dict 
îùarighum  le  château  en  Piedmont:  lequel  trompa 
Jule  César,  venant  ès  Gaules.  Jule  César  avoit 
faict  commandement  à touts  les  manans  et  habi- 
tans  des  Alpes  et  Piedmont,  qu’ils  eussent  à por- 
ter vivres  et  munitions  ès  estapp'es  dressées  sus 
la  voye  militaire , pour  son  ost  passant  oultre. 
Auquel  touts  feurent  obeissans  excepté  ceulx  qui 
estoient  dedans  Larigno , lesquels  soy  confians 
en  force  naturelle  du  lieu  refusarent  à la  contri- 
bution. Pour  les  cbastier  de  ce  refus,  TEmpereur 
feit  droict  au  lieu  cheminer  son  armée.  Devant 
la  pourte  du  chasteau  estoit  une  tour  bastie  de 
gros  chevrons  de  Latâx , lassez  l’ung  sus  l’aultre 
alternativement  comme  une  pile  de  bois , conti- 
nuans  en  telle*  haulteur , que  des  machicolis  faci- 

lement  on  povoit  avecque  pierres  et  ïiViers.  dé- 
bouter ceulx  qui  approcheroient.  Quand  César 
entendit  que  ceulx  du  dedans  n’avoient  aultres 
deffenses  que  pierres  et  liviers,  et  qu’à  peine  les 
povoient-ils  darder  jusques  aux  approches,  com- 
manda à ses  soubdars  jecter  au  tour  force  fagots 
et  y mettre  le  feu.  Ce  que  feut  incontinent  faict. 
Le  feu  mis  ès  fagots , la  flambe  feut  si  grande  et 
si  haulte  quelle  couvrist  tout  le  chasteau.  Dont 
pensarent  que  bien  tost  après  la  tour  seroit  arse 
et  demollie.  Mais  cessant  la  flambe , et  les  fagots 
consumez , la  tour  apparut  entière  sans  en  rien 
estre  endommaigée.  Ce  que  considérant  César', 
commanda  que  hors  le  ject  des  pierres  tout  au- 
tour , l’on  feist  une  seine  de  fossez  et  bouclus. 
Adoncques  les  Larignans  se  rendirent  à compo- 
sition. Et  par  leur  récit  congneust  César  l’admi- 
rable nature  de  ce  bois , lequel  de  soy  ne  faict  feu  , 
flambe  , ne  chamon  : et  seroit  digne  en  ceste 
qualité  d estre  au  degre  mis  du  vray  Pantagrue- 
lion  , et  d aultant  plus  que  Pantagruel  d’icelluy 
\ oui ust  estre  faicts  tous  le  huis,  portes,  fenestres 
gouttières,  larmieres  et  l’embrun  deTheleme: 
pareillement  d’icelluy  feit  couvrir  les  pouppes 
prores,  fougons , tillacs,  coursiers  et  rambades 
de  ses  carracons , navires,  galleres , galions,  bri- 
gantins , fastes , et  aultres  vaisseaux  de  son  ar.se- 

nac  de  Thalasse  : ne  feust  que  Larix , en  grande 
fournaise  de  feu  provenant  d’aultres  especes  de 
bois , est  enfin  corrompu  et  dissipé , comme  sont 
les  pierres  en  fourneau  de  chaulx.  Pantagruelion 
Asbeste  plustost  y est  renouvelle  et  nettoyé,  que 
corrompu  ou  altéré.  Pourtant, 

Indes  cessez  , Arabes , Sabiens 

Tant  collauder  vos  myrrhe  , encens  , ebene. 

Venez  ici  recongnoistre  nos  biens 
Et  emportez  de  nostre  herbe  la  grene  : 

Puis  si  chez  vous  peult  crois tre , en  bonne  estrene 
Grâces  rendez  ès  Cieulx  ung  million  : 

Et  affermez  de  France  heureux  le  régné  , 

Auquel  provient  Pantagruelion. 

Fin  du  troisiesme  Livre. 

A TRÈS- ILLUSTRE  PRINCE, 
ET  REVERENDISSIME 
MONSEIGNEUR  ODET, 

Cardinal  de  Chastillon . 

Vous  estes  duement  adverty,  Prince  très-illus- 
tre, de  quants  grands  personnaiges  j’ay  esté,  et 
suis  journellement  stipulé,  requis,  et  importuné, 
pour  la  continuation  des  mythologies  Pantagrue- 
licques  : alleguans  que  plusieurs  gens  langoureux, 
malades , ou  aultrement  faschez  et  desolez  avoient 
à la  lecture  d’icelles  trompé  leurs  ennuis  , temps 
joyeusement  passé , et  receu  allégresse  et  conso- 
lation nouvelle.  Esquels  je  suis  çoustumier  de 
respondre , que  icelles  par  esbat  composant  île 
pretendôis  gloire  ne  loüange  aulcune:  seullement 
avois  esguard  et  intention  par  escript  donner  ce 
peu  de  soulaigement  que  povois  ès  affligez  et 
malades  absens:  ce  que  volontiers,  quand  be- 
soing  est,  je  fais  és  prescris  qui  soy  aydent  de 
mon  art  et  service.  Quelcquesfois  je  leur  expose 
par  long  discours , comment  Hippocrates  en  plu- 
a T 

sieurs  lieux,  mesmement  on  sixiesme  livre  des 
Epidémies,  descripvant  l’institution  du  Medi'cin 
son  disciple  : Soranus  Epliesien  , Oribasius , CL 
Galen,  Hali  Abbas,  aultres  autlieurs  consequens 
pareillement , l’ont  composé  en  gestes  , maintien , 
reguard , touchement , contenance , grâce , hon- 
nesteté , netteté  de  face , vestement , barbe , clie- 
veulx,  mains,  bouche,  voire  jusques  à particu- 
lariser les  ongles  , comme  s’il  deust  joüer  le  rolle 
de  quelcque  amoureux  ou  poursuivant  en  quelc- 
que insigne  comœdie,  ou  descendre  en  camp  clos 
pour  combattre  quelcque  puissant  ennemy.  De 
faict  la  practicque  de  Medicine  bien  proprement 
est  par  Hippocrates  comparée  à ung  combat , 
■et  farce  jouée  à trois  personnaiges : le  Malade, 
le  Medicin  , la  Maladie.  Laquelle  composition 
lisant  quelcquesfois  m’est  soubvenu  d’une  parollo 
de  Julia  à Octavian  Auguste  son  pere.  Ung  jour 
elle  s’estoic  devant  luy  présentée  en  habits  pom- 
peux, dissolus , et  lascifs  : et  luy  avoit  grandement 
despieu , quoy  qu’il  n’en  sonnast  mot.  Au  len- 
demain elle  changea  de  vestement,  et  modeste- 
ment se  habilla , comme  lors  estoit  la  coustume 
des  chastes  dames  Rommaines.  Ainsi  vestuë  se 
présenta  devant  luy.  Il,  qui  le  jour  precedent 
n’avoit  par  parolles  declairé  le  desplaisir  qu’il 
■a voit  eu  la  voyant  en  habits  impudicqués , rie  peut 

celer  le  plaisir  qu’il  prenoit  la  voyant  ainsi  chan- 
gée , et  luy  dict  : O combien  cestuy  vestement 
plus  est  séant  et  louable  en  la  fille  de  Auguste! 
Elle  eut  son  excuse  prompte,  et  luy  respondit  : 
Huy  me  suis-je  vestuë  pour  les  oeils  de  mon  pere. 
Hier  je  Festois  pour  le  gré  de  mon  mary.  Sem- 
blablement pourvoit  le  Medicin  ainsi  desguisé  en 
face  et  habits,  mesmement  revestu  de  riche  et 
plaisante  robe  à quatre  manches , comme  jadis 
estoit  l’estât , et  estoit  appellée  Philonium  , 
comme  dict  Petrus  Alexandrinus  in  6.  Epid. 
respondre  à ceulx  qui  trouveroient  la  prosopopée 
estrange  : Ainsi  me  suis-je  accoustré , non  pour 
me  gorgiaser  e-t  pomper  : mais  pour  le  gré  du 
malade,  lequel  je  visite:  auquel  seul  je  veulx 
entièrement  complaire  : en  rien  ne  l’offenser  ne 
fascher.  Plus  y ha.  Sus  ung  passaige  du  pere  Hip- 
pocrates on  livre  cy-dessus  allegu^  nous  s lions 
disputans  et  recherchons  non  si  le  minois  du 
Medicin  chagrin  , tetricqué  , reubarbatif , Cato- 
nian , mal-plaisant , mal-content , severe , rechigné 
contriste  le  malade  : et  du  Medicin  la  face  joyeuse, 
seraine,  gratieuse  , ouverte,  plaisante  resjouist  le 
malade.  Cela  est  tout  esprouvé  et  très-certain. 
Mais  si  telles  contristations  et  esjoüissemens  pro- 
viennent par  appréhension  du  malade  contem- 
plant ces  qualitez  en  son  Medicin  , et  par  icelles 

conjecturant  l’issuë  et  catastrophe  de  son  mal 
ensuivir:  à sçavoir  est,  par  les  joyeuses,  joyeuse 
et  desirée  ; par  les  fascheuses,  fascheuse  et  abh  or- 
rente.  Ou  par  transfusion  des  esperits  serains  ou 
tenebreux,  aërez  ou  terrestres  , joyeux  ou  me- 
lancholicques  du  Medicin  en  la  personne  du  ma- 
lade. Comme  l’opinion  de  Platon  et  Averrois. 

Sus  toutes  choses  les  autheurs  susdicts  ont  au 
Medicin  baillé  advertissement  particulier,  des 
parolles , propous , abouchemens  et  confabula- 
tions , qu’il  doibt  tenir  avecques  les  malades , de 
la  part  desquels  seroit  apellé.  Lesquelles  toutes 
doibvent  à ung  but  tirer  , et  tendre  à une  fin , 
c’est  le  resjoüir  sans  offense  de  Dieu,  et  ne  le 
contrister  en  façon  quelconque.  Comme  grande- 
ment est  par  Herophilus  blasme  Callianax  Me- 
Ricin  , qui  à ung  patient  l’interrogeant  et  deman- 
dant, mourij^-je  ? impudentement  respondit: 

Et  Pat.ro  cl  us  à mort  succomba  bien  : 

Qui  plus  n’estoit  que  n’es  , bo.mme  de  bien. 

f À ung  aultre  voulant  entendre  l’estât  de  sa 
maladie , et  l’interrogeant  à la  mode  du  noble 
Patelin  : Et  mon  urine  , vous  dict-elle  poinct  que 
je  meure?  Il  follement  respondit:  Aon,  si  teust 
Latona  merë  des  beaulx  enfans  Phœbus  et  Diane 
engendré.  Pareillement  est  de  Cl.  Caton,  hh.  4- 

çotTiTtT&Ti/t.  in  G-  Epidem . giTincl.6rfl.Gnt  vitupéré 
Quintus  son  précepteur  en  meclicine,  lequel  à 
•ung  certain  malade  en  Romrae , homme  hono- 
rable , . luy  disant,  vous  avez  desjeuné  , nostre 
maistre  , vostre  haleine  me  sent  le  vin  : arrogam- 
ment  respondit:  La  tienne  me  sent  la  fiebvret 
duquel  est  le  flair  et  l’odeur  plus  délicieux , de 
la  fiebvre  ou  du  vin  ? 

Mais  la  calumnie  de  certains  canibales  , mi- 
santhropes, agelastes , avoit  tant  contre  moy  esté 
atroce  et  desraisonnée,  quelle  avoit  vaincu  ma 
patience  : et  plus  n’estois  délibéré  en  escripre  ung 
Iota.  Car  l’une  des  moindres  contumelies  dont 
ils  usoient,  estoit,  que  tels  livres  tous  estaient 
farsis  d’heresies  : n’en  povoient  toutes  fois  une  seule 
exhiber  en  endroit  aulcun  : de  follast ries  joyeuses 
hors  l’offense  de  Dieu , et  du  Roy , prou  (c  est 
le  subject  et  thème  unicque  cl’iceulx  livres)  : cl  he- 
resies  poinct  : sinon  perversement  et  contre  tout 
usaige  de  raison  et  de  languaige  commun , inter- 
pretans  ce  que  à poine  de  mille  fois  mourir,  si 
aultant  possible  estoit,  ne  voulclrois  avoir  pense  : 
comme  qui  pain  interpreteroit  pierre  : poisson , 
serpent  : œuf,  scorpion.  Dont  quelcquesfois  me 
complaîgnant  en  vostre  presence,  vous  dis  libre- 
ment, que  si  meilleur  Christian  je  ne  m’estimois  , 
qu’ils  ne  monstrent  estre  en  leur  part:  et  que 

si  en  ma  vie,  escripts,  parolles  , voire  certes 
pensées,  je  reconnoissois  scintille  aulcune  dke- 
resie,  ils  ne  tomberoient  tant  detestablement  ès 
lacs  de  l’esperit  calumniateur  , c’est  JsidCo?,cç , qui 
par  leur  ministère  me  suscite  tel  crime.  Par  moy- 
tnesmes  à l’exemple  du  Phoenix,  seroit  le  bois 
sec  amassé  , et  le  feu  allumé , pour  en  icelluy 
me  brusler. 

Alors  me  distes  que  de  telles  calumnies  avoit 
este  le  defunct  Roy  François  d’eterne  mémoire , 
adverty  : et  curieusement  ayant  par  la  voix  et  pro- 
nunciation  du  plus  docte  et  fidele  Anagnoste  de 
ce  R.oyaulme,  oüy  et  entendu  lecture  distincte 
diceulx  livres  miens  (je  le  dis,  parce  que  me- 
ciiantement  l’on  m’en  ha  aulcuns  supposé  faulx 
et  infâmes) , n avoit  trouve  passaige  aulcun  sus- 
pect. Et  avoit  eu  en  horreur  quelcque  mangeur 
de  serpens , qui  fondoit  mortelle  heresie  sus  une 
N mise  pour  une  M par  la  faulte  et  négligence 
des  Imprimeurs.  Aussi  avoit  son  fils  nostre  tant 
vertueux  et  des  cieulx  benist  Roy  Henry  , lequel 
Dieu  nous  vueille  longuement  conserver  : de  ma- 
niéré que  pour  moy  il  vous  avoit  octroyé  pri- 
vilège et  particulière  protection  contre  les  calum- 
niateurs.  Cestuy  Evangile  depuis  m’avez  de  vostre 
bénignité  réitéré  à Paris , et  d’abondant  lorsque 
naguieres  visitastes  Monseigneur  le  Cardinal  du 

Bellay  : qui  pour  recouvrement  de  santé  après 
longue  et  fascheuse  maladie,  s’estoit  retiré  à Sai net 
Maur:  lieu,  ou  (pour  mieulx  et  plus  proprement 
dire)  paradis  de  salubrité , aménité  , sérénité  , 
commodité,  delices  , et  tous  honnestes  plaisirs 
d’agriculture  et  vie  rusticque.  C’est  lai  cause  , 
Monseigneur , pourquoy  présentement , hors  toute 
intimidation , je  mects  la  plume  au  vent,  espérant 
que  par  vostre  ben  i gné  faveur  me  serez  contre 
les  calumniateurs  comme  ung  second  Hercules 
Gaulois  , en  sçavoir , prudence  et  éloquence  : 
Alexicacos  en  vertus,  puissance  et  autorité,  du- 
quel véritablement  dire  je  peulx  ce  que  de  Moses 
le  grand  Prophète  et  Capitaine  en  Israël  dict  le 
saige  Roy  Salomon  Ecclesiast.  46,  homme  crai- 
gnant et  aimant  Dieu:  agréable  à tous  humains  : 
de  Dieu  et  des  hommes  bien  aimé  : duquel  heu- 
reuse 'est  la  mcmpire.  Dieu  en  loüange  l’ha  ac- 
comparé  aux  preux  : l’ha  faict  grand  en  terreur 
des  ennemis.  En  sa  faveur  ha  faict  choses  pro- 
digieuses et  espouventables  : En  presence  des  Rois 
l’ha  honoré.  Au  peuple  par  luy  à son  vouloir 
declairé , et  par  luy  sa  lumière  ha  monstré.  Il 
l’ha  en  foy  et  débonnaireté  consacré  et  esleu  entre 
tous  humains.  Par  luy  ha  voulu  estre  sa  voix  oüie , 
et  à ceulx  qui  estoient  en  tenebres  estre  la  loy 
de  vivifleque  science  annuncée. 

Au  surplus  nous  promettant,  que  eeulx  qui 
par  moy  seront  rencontrez  congratulons  de  ces 
joyeux  eseripts,  tous  je  adjureray,  vous  en  sca- 
voir  gré  total , unicquement  vous  en  remercier  , 
et  prier  nostre  Seigneur  pour  conservation  et 
accroissement  de  ceste  vostre  grandeur.  A moy 
Tienne  attribuer  fors  humble  subjection  et  obéis* 
sance  volontaire  a vos  bons  comrnandemens.  Car 
pai  vostie  exhoi  talion  tant  honorable  m/avez. 
donné  et  couraige  et  invention  : et  sans  vous 
m’estoit  le  cueur  failly  , et  restoit  tarie  la  fon- 
taine de  müs  esperits  animaulx.  Nostre  Seigneur 
vous  maintienne  en  sa  saincte  grâce.  De  Paris , 
ce  28  de  Janvier,  m.  d.  lu. 

V osbre  très-humble  et  très * 

1 

obéissant  serviteur  , 
François  Rabelais,  Medicin. 


ancien  prologue 

DU  QUART  LIVRE 

CES  FAICTS  ET  DICTS  HÉROÏCQUES 

DU  NOBLE  PANTAGRUEL, 

COMPOSÉ 

PAR  FRANÇOIS  RABELAIS, 

Docteur  en  Medicùie  et  Calloier  des  Isles  Hiéres . 

L’An  mil  cinq  cens  quarante  et  liuict. 

Suivant  l’Edition  in-16  de  Claude  la  Ville  à Valence. 

Beuveurs  très -illustres  et  vous  Goutteux 
très -précieu  x,  j’ ciy  veu,  receu , ouy  et  entendu, 
V Ambassadeur  que  la  seigneurie  de  vos  sei- 
gneuries ha  transmis  par  devers  ma  paternité , 
et  m’ha  semblé  bien  bon,  et  facond  orateur . 
Le  sommaire  de  sa  proposition , je  réduis  en 
trois  motz,  lesquelz  sont  de  tant  grande  im- 
portance, que  jadis  entre  les  Rommains  par 
ces  trois  motz  le  Prêteur  rèspondoit  à toutes 
req  ues tes  exposées  en  jugement.  Par  ces  trois 
motz  decidoit  toutes  controversics , tous  com- 
plaincts  , procez  et  différants , et  estoient  les 
jours  dicts  malheureux  , et  néfastes , esquelz 

le  Prêteur  ri  u s oit  de  ces  trois  motz  ; fastes  et 
heureux  , escjuels  d’ iceulx  user  souloit.  Vous 
donnez  , vous  dictes  , vous  adjugez.  O gens  de 
bien  je  ne  vous  peulx  voir!  La  digne  vertu 
de  Dieu  vous  soit , et  non  moins  à moy , eter- 
hellement  en  aÿde.  Or  ça  de  par  Dieu , jamais 
rien  ne  faisons  que  son  tressacré  nom  ne  soit 
premièrement  loué. 

Vous  me  donnez.  Quoy?  Ung  beau  et  ample 
bréviaire.  Vray  bis , je  vous  en  remercie  : Ce 
sera  le  moins  de  mon  plus.  Quel  bréviaire  fus  t y 
certes  ne  pensoys , voyant  les  reigletz  , la  rose , 
les  fcrmailz , la  relieure , et  la  couverture  : en 
laq  uelle  je  ri ay  omis  à considérer  les  Crocs  , 
et  les  Pies , peintes  au-dessus  , et  semées  en 
rnoultbelle  ordonnance. Par  lesquelles  ( comme 
si  faussent  lettres  hieroglyphicques)  vous  dic- 
tes facilement , qu'il  ri  est  ouvraige  que  de 
mais  très  , et  couraige  que  de  crocqueurs  de 
pies.  Croquer  pie  signifie  certaine  joyeuseté 
per  métaphore  eæ  traie  te  du  prodi  *e  jui  advint 
en  Bretaigne  peu  de  temps  avant  la  bataille 
donnée  près  Sainct  Vlubin  du  Cormier.  Noz 
peres  le  nous  ont  exposé , cest  raison  que 
noz  successeurs  ne  l ignorent.  Ce  fut  l’an  de 
la  bonne  vinée , on  donnoit  la  quarte  de  bon 
vin  et  friand  pour  une  aiguillette  borgne , 

Des  contrées  de 'Levant  advola  grand  nombre 
de  Gays  d’un  cous  té , grand  nombre  de  Pies 
de  l’aultre,  tirant  tous  vers  le  Ponant.  Et  se 
cous toy oient  en  tel  ordre  que  sus  le  soir  les 
Gays  faisoient  leur  re  traie  te  à gauche , ( en- 
tendez icy  l’heur  de  l’augure ) et  les  Pies  à 
dextre  assez  près  les  uns  des  autres.  Par  q u eh 
que  région  quils  passassent , ne  demouroit 
Pie  qui  ne  se  raliast  aux  Pies  : ne  Gay  qui 
ne  se  joingnist  au  camp  des  Gays.  Tant  allè- 
rent, tant  vojerent , qu’ils  passèrent , sus  jln- 
giers  ville  de  France , limitrophe  de  Bretaigne 
en  nombre  tant  multiplié , que  par  leur  vol , 
ils  tollis soient  la  clarté  du  soleil  aux  terres 
subjacentes.  En  s4ngiers  estoit  pour  lors  un 
vieux  Oncle  , Seigneur  de  Sainct  George  , 
nommé  Frapin  : c est  celuy  qui  a faict  et  com- 
posé les  beaulx  et  joyeulx  Noelz,  en  langaige 
Poictevin.  Il  avoit  un  Gay  en  delices  à cause 
de  son  habit , par  lequel  tous  les  survenans 
invitoit  à boire , jamais  ne  chantoit  que  de 
boire  , et  le  nommoit  son  Goitrou.  Le  Gay 
en  furie  martiale  rompit  sa  caige  , et  se  joi- 
gnit aux  Gays  passans.  Ung  barbier  voisin 
nommé  Bahuart  avoit  une  Pie  privée  bien 
g allante.  Elle  de  sa  personne  augmenta  le 
nombre  des  Pies,  etles  suivit  au  combat.  Foi  c y 

choses  grandes  , et  paradoxes  , 'vraies  toutes - 
fois , v eues  j et  avérées.  Notez  bien  toiLt.  Qu'en 
advint-il ? Quelle  fut  la  fin ? Qu  il  en  advint 
bonnes  gens  ? Cas  merveilleux  ! Près  la  croix 
de  Malchar d fut  la  bataille  tant  furieuse , que 
cest  horreur  seulement  y penser.  La  fin  fut 
que  les  Pies  perdirent  la  bataille  , et  sus  le 
camp  furent felonnement  occises , jus  q ues  au 
nombre  de  2689362109,  sans  les  femmes  etpe- 
tits  enfans  : c èst-à-dire  sans  les  femelles  et 
petitz  Piaux , vous  entendez  cela.  Les  Gays 
restèrent  victorieux , non  toutesfois  sans  perte 
de  plusieurs  de  leurs  bons  souldarcls  , dont  fut 
dommaige  bien  grand  en  tout  le  pays.  Les 
Bretons  sont  gens , vous  le  sçavez.  Mais  s’ils 
eussent  entendu  le  prodige  , facilement  eus- 
sent congneu  que  le  malheur  seroit  de  leur 
cous  té.  Caries  queues  des  Pies  sont  en  forme 
de  leurs  hermines  ; les  Gays  ont  en  leurs 
pennaiges  quelcques  pourtraicts  des  armes 
de  France.  A propos  , le  Goitrou  trois  jours 
après  retourna  tout  hall eb rené , et  J as ché  de 
ces  guerres  , ayant  un  œil  poché.  Fou  tes  fois 
peu  cVheures  après  qu’il  eust  repu  en  son 
ordinaire  , il  se  remis t en  bon  sens.  Les  gor- 
gias  peuple  et  escolliers  cl’ Angiers  , par  tour- 
bes accouroienl  veoir  Goitrou  , le  borgne , 

ainsi  accoustrë.  Goitrou  les  in  vi toit  à boire 
comme  cle  coustunïe  , adjousbant  à la  fin 
d’ ung  chasçun  invitatoire  : Crocquez  pie . Je 
présuppose  que  tel  es  toit  le  mot  du  guet  au 
jour  de  la  bataille  , tous  en  fiaisoient  leur 
debvoir.  La  pie  de  Behuartne  re tournoi t point . 
Elle  avoib  esté  crocquée.  De  ce  fut  dict  en 
proverbe  commun  : Boire  d’ aulbanb  et  à grands 
traie tz , estre  pour  vray  crocquer  la  pie.  De 
telles  figures  à mémoire  perpétuelle  fiels  t Fra- 
pin  peindre  son  tinel  et  salle  basse.  Vous  la 
pourrez  noir  en  Angiers  sus  le  tartre  S aine  t 
Laurent.  Geste  figure  sus  rostre  bréviaire  po- 
sée, nie  fieist  penser  qu’il  y avoib  je  ne  sçay 
q uoy  plus  que  bréviaire.  Aussi  bien  à quel 
propos  m e fieriez-vous  présent  d’ ung  bréviaire  ? 
j'en  ay  , Dieu  mercy  et  vous  , des  vieulx  , 
jusques  aux  nouveaux.  Sus  ce  doubte  ouvrant 
ledict  bréviaire , fi apperceu  que  c es  toit  un  bré- 
viaire fiai  et  par  invention  mirifiicq  ue , et  les 
reiglets  bouts  à propos  avec  inscriptions  op- 
portunes. Doncques  vous  voulez  qu  à prime 
je  boive  vin  blanc  : à tierce , s ex  te  , et  nonne , 
pareillement  : à vespres  et  compiles , vin  clai- 
ret. Cela  vous  appeliez  crocquer  pie,  vrayement 
vous  ne  fus  tes  oneques  de  mauvaise  pie  couvez . 
Je  y donner  ay  requeste. 

Vous  dictes.  Quoy?  Ou  en  rien  ne  vous  ciy 
fasché  par  -bouts  mes  livres  cy  devant  impri- 
mez. Si  à ce  propos  je  vous  allègue  la  sentence 
d’ung  ancien  P dntagruelis te  , encore  moins 
vous  fascheray. 

Ce  n'est  (dict-il)  louange  populaire 

Aux  Princes  avoir  peu  complaire. 

Plus  dictes  que  le  vin  du  tiers  livre  ha  esté  à 
vostre  goust , et  qu’il  est  bon.  Vray  est  qu’il 
y en  avoit  peu , et  ne  vous  plais  t ce  que  l'on 
dit  communément , un  g peu  et  du  bon.  Plus 
vous  plais  t ce  que  disoit  le  bon  Evispande 
Verron  , beaucoup  et  du  bon.  D’ abondant 
m’invitez  à la  continuation  de  l’histoire  Pan- 
tagrueline , alleguans  les  utilitez  etfruicts  par - 
ceuz  en  la  lecture  d’icelle  , entre  tous  gens 
de  bien , vous  excusans  de  ce  que  n’avez  ob- 
tempéré à ma  prier e , contenant  qu  eussiez- 
vous  réservé  à rire  au  sep  tan  te-huitieme  livre. 
Je  le  vous  pardonne  de  bien  bon  cueur.  Je 
ne  suis  tant  farouche , ne  implacable  que  vous 
penseriez.  Mais  ce  que  vous  en  disois  , n es- 
toit  pour  vostre  mal.  Et  vous  dy  pour  response  , 
comme  est  la  sentence  d’Hector  preferée  par 
Neviits , que  c’est  belle  chose  estre  loué  de 
gens  louables.  P ar  réciproque  déclaration,  je 

.ây  et  maintiens  jusqu  au  feu  exclusivement 
(entendez  etpo ur  cause)  que  vous  estes  grands 
gens  de  bien  , tous  extraicts  de  bons  peres  , et 
bonnes  meres , vous  promettant  foy  de  piéton  3 
que  si  jamais  vous  rencontre  en  Mésopota- 
mie, je  feray  tant  avec  le  petit  Comte  George 
de  la  basse  Egypte , quà  chascun  de  vous  il 
fera  présent  d’un  g beau  crocodile  du  Nil  > et 
d’un  g cauquemarre  d’ Euphrate  s . 

Nous  adjugez.  Quoy?  A qui?  Tous  les  vieux 
quartiers  de  lune  aux  caphards , cagopz , ma- 
tagotz } botineurs , papelards , burgotz  , pates- 
peluës  , porteurs  d,e  rogatons  , chattemites.  Ce 
sont  noms  horrificq  ues  seullement  ayant  leur 
son.  A la  pronunciation  desquelz  j’ay  veu 
les  cheveulx  dresser  en  teste  de  vostre  noble 
Ambassadeur.  Je  n’y  ay  entendu  que  le  haut 
Allemant , et  ne  scay  quelle  sorte  de  b es  tes 
comprenez  en  ces  dénominations.  Ayant  fai  et 
diligente  recherche  par  diverses  contrées , n ay 
trouvé  homme  qui  les  advouast , qui  ainsi 
toléras t estre  nommé  ou  désigné.  Je  présup- 
posé que  c es  toit  quelcque  espece  monstrueuse 
de  animaulx  barbares  , ou  temps  des  hauts 
bonnets.  Maintenant  est  deperie  en  nature  , 
comme  toutes  choses  sublunaires  ont  leur  fin 
et  période  , et  ne  sc avons  quelle  en  soit  la, 

cliffinition , comme  /vous  sçavez  que  subjecï 
per y , facilement  périt  sa  dénomination. 

Si  par  ces  ternies  entendez  les  calumnia - 
leurs  de  mes  escripts  , plus  aptement  les  pour - 
rez-vous  nommer  diables  , car  en  Grec  calum- 
nie  est  dite  di aboie.  Voyez  combien  détestable 
est  devant  Dieu  et  les  ydnges  } ce  vice  dict 
calumnie  fc  est  quand  on  impugne  le  bien 
faicb,  quand  on  mesdict  des  choses  bonnes ) 
que  par  iceluj' } non  par  autie  , quoy  que  plu- 
sieurs sembleraient  plus  énormes  } sont  les 
diables  d’enfer  nommez  et  appeliez . Ceulx - 
cy  ne  sont,  proprement  parlant } diables  d en- 
fer} ils  en  sont  appariteurs  , et  mimsti es.  de 
les  nomme  diables  noirs  j blancs } diables  pri- 
vez , diables  domestiques.  Et  ce  que  ont  faicb 
envers  mes  livres  , ils  feront } (si  on  les  laisse 
faire J envers  tous  autres . JVlais  ce  n est  de  leur 
invention.  Je  le  dy , afn  que  désormais  ne 
se  glorifient  au  surnom  de  du  vieux  Caton  le 
censorin.  Avez-vous  jamais  entendu  que  si- 
gnifie cracher  au  bassin  ? Jadis  les  piedeces - 
seurs  de  ces  diables  privez  , architectes  de  vo- 
lupté , everseurs  d bonnes  te  té , comme  ung 
Philo xenus } ung  Gnatho  , et  autres  de  pareille 
farine  , quand  par  les  cabaretz  et  tavernes 3 
esquelz  lieux  tenoient  ordinairement  leurs 

escholles  } voyans  les  hostes  esbre  de  quelques 
bonnes  viandes  , et  morceaux  friands  serviz  , 
ils  crachaient  vilainement  dedans  les  plats  , 
affin  que  les  hostes  abhorrens  leurs  im famés 
crachatz  y et  morceaux , désistassent  manger 
des  viandes  apposées  , et  bout  demourast  à 
ces  vilains  cracheurs , et  morveux.  Presque 
pareille  , non  toutesfois  tant  abominable  his- 
toire , nous  conte-ion  dit  medicin  d’eau  doulce 
nepveu  de  Tadvocat,  de  feu  Amer  , lequel 
disoit  l’æle  du  chapon  gras  estre  mauvaise  y 
et  le  croupion  redoutable , le  col  assez  bon  , 
pourveu  que  la  peau  en  fus  b ostée  , affin  que 
les  malades  n en  mangeassent , tout  f us t ré- 
servé pour  sa  bouche.  Ainsi  ont  faict  ces 
nouveaux  diables  engipponnez  , voyant  tout 
ce  monde  en  fervent  appétit  de  veoir  et  lire 
mes  escripts  par  les  livres  précédais  , ont  cra- 
ché dedans  le  bassin  , c es t-à-dire  , les  ont 
tous  par  leur  maniaient  conciliez  , des  criez  y 
et  calumniez  , en  ces  te  intention  que  per- 
sonne ne  les  eus  b , personne  ne  les  leust , fors 
leurs  poiltronitez.  Ce  que  j’ai  veu  de  mes 
propres  yeulx  y ce  n’estoit  pas  des  aureilles  , 
voyre  jusqu’à  les  conserver  religieusement 
entre  leurs  besongnes  de  nuict , et  en  user 
comme  de  bréviaires  à usai  g e'  quotidian.  Ils 


oo6  ANCIEN 

les  ont  tolluz  ès  malades  , es  goutteux  , ès 
infortunez  , pour  lesquels  en  leur  mal  es  jouir 
les  avois  faicts  et  composez.  Si  je  p renoie 
en  cure  tous  ceulx  qui  tombent  en  meshain 
et  maladie  , ja  besoing  ne  serait  mettre  telz 
livres  en  lumière  , et  impression. 

Hippocrates  ha  faict  ung  livre  exprès , le- 
quel il  ha  intitulé  de  l’estât  du  parfaict 
Me  die  in  ( Galien  Vhct  illustré  de  doctes  com- 
mentaires ) auquel  il  ha  commandé  rien 
11  es tre  au  Medicin  (xoyre  jusqu’à  particu- 
lariser les  ongles  ) qui  puisse  offenser  le 
patient  / tout  ce  quest  au  Médecin  , gestes  x 
xi  s ai  g e , xestemens  , parolles  , regards,  , tou- 
chement , complaire , et  delecter  le  malade. 
Ainsi  faire  en  mon  endroict , et  à mon  lour- 
doys  je  me  peine  et  efforce  envers  ceulx  que  je 
prens  en  cure.  Ainsi  font  mes  compai gnons 
de  leur  cous  té , dont  p a,  radventu  re  sommes 
dits  parabolains  au  long  faucile , et  au  grand 
code , par  l’opinion  de  deux  gringuenaudiers 
aussi  foie  ment  interprétée , comme  fadement 
inventée.  Plus  y ha  sus  ung  passage  du  sixies- 
tne  des  Epidémies  dudit  pere  Hippocrates. 
Nous  suons  disputans  , à sçavoir  mon  si  la 
face  du  Medicin , chagrin tetricq ue , reubar- 
haiif , mal  plaisant ' , malcontent , contçnt  con - 

triste  Je  malade ? Et  du  Medicin  la  face  joyeuse, 
sereine , plaisante , riante , ouverte  esjouyst  le 
malade  ? ( cela  est  tout  esprouvé  et  certain). 
Mais  que  telles  contris tâtions  etesjouyssemens 
proviennent  par  appréhendons  , du  malade 
contemplant  ces  qualitez , ou  par  transfusion 
des  esperitz  sereins , ou  tenebreux , joyeux  ou 
tristes  du  Medicin  ou  malade , comme  est 
V advis  des  Platonicques  et  sivenoistes.  Puis 
donc  que  possible  n est  que  de  tous  malades 
soys  appellé , que  tous  malades  je  prenne 
en  cure , quelle  envie  est  ce  tollir  es  la?i- 
goureux  , et  maladies  le  plaisir  et  passetems 
joyeux  sans  offense  de  Dieu,  du  Pioy  , ne 
d’ aultre  , quils  prennent  oyans  en  mon  ab- 
sence la  lecture  de  ces  livres  joyeux  ? Or, 
puisque  par  xostre  adjudication  et  decret 
ces  mesdisans  et  calumniateurs  sont  saisis , 
et  emparez  de  vieux  quartiers  de  lune  , je 
leur  pardonne  , il  n’y  aura  pas  à rire  pour 
tous  désormais  , quand  voyrons  ces  fols  lu - 
naticques , aulcuns  ladres  , aultres  bougres  , 
aultres  ladres  et  bougres  ensemble , courir  les 
champs  , rompre  les  bancz , grinsser  les  dens  , 
fendre  carreau , batre  pavez , soy  pendre , soy 
noyer , soy  précipiter , et  â bride  avallée  courir 
à tous  les  diables  selon  l’energie  , faculté , et 

•vertu  des  quartiers  quils  auront  en  leurs  ca- 
boches , crois  sans  , initians  , amphicy  rces  , 
brisans  et  desinens.  S eullement  envers  leurs 
malignitez  et  impostures  useray  de  b offre  que 
fist  Timon  le  Misanthrope  à ses  ingrats  Athé- 
niens. Timon  f as ché  de  V ingratitude  du  peuple 
Athénien  en  son  endroict  un  jour  entra  au 
conseil  public  de  la  ville , requérant  luy  estre 
donnée  audience  pour  certain  négoce  concer- 
nant le  bien  public.  A sa  req ues te  fut  silence 
faict  en  expectation  d’ entendre  choses  d’ im- 
portance , veu  quil  es  toit  au  conseil  venu  , 
qui  tant  d’ années  auparavant  s' es  toit  absenté 
de  toutes  compaignies , et  xi  voit  en  son  privé • 
Adonc  leur  dis t : Hors  mon  jardin  secret  des- 
sous le  mur  est  un  g ample  , beau  , et  insigne 
figuier , auquel  vous  aultres  Messieurs  les 
Athéniens  desesperez  , hommes  , femmes  , 
jouvenceaux , et  pucelles  , avez  de  coustume 
à l’escart  vous  pendre  et  estrangler.  Je  vous 
adverty  que  pour  accommoder  ma  maison, 
je  délibéré  dedans  huictaine  démolir  iceluy 
figuier  ; pourtant  quiconque  de  vous  aultres 
et  de  toute  la  ville  aura  à se  pendre , s'en 
depesche  promptement.  Le  terme  susdit  ex- 
piré, n auront  lieu  tant  apte , ne  arbre  tant 
commode.  A son  exemple  je  dénoncé  à ces 

calumniateurs  diabolicques  , que  tous  ayent 
à se  pendre  dedans  le  dernier  chanteau  de 
cette  lune  , je  les  fourniray  de  licolz  , lien 
pour  se  pendre.  Je  leur  assigne  entre  midy 
et  faverolles.  La  lune  renouvellée  , ils  n y 
seront  receus  à si  bon  marché , et  seront 
contraincts  eux  - mesmes  , à leurs  dépens, 
achapter  cordeaux  , et  choisir  arbre  pour 
pendaige  , comme  feist  la  Seignore  Leon - 
tium , calumniatrice  du  tant  docte  et  élo- 
quent Théophraste. 


NOUVEAU  PROLOGUE 

DE  L’AUTHEUR. 


Gens  de  biens,  Dieu  vous  saulve  et  guard. 
Où  es  tes -vous?  Je  ne  vous  peulæ  veoir.  Atten- 
dez que  je  chausse  mes  lunettes . Ha  , ha . 
Bien  et  beau  s en  va  quaresme , je  vous  voy. 
Et  donc  q ues  ? V ou  s avez  eu  bonne  vinée  , 
à ce  que  l’on  ni  ha  dict.  Je  n en  serois  en piece 
marry.  H ous  avez  remede  trouvé  infaillible 
conti e toutes  alterations.  C est  vertueusement 
opéré.  V ous , vos  femmes  , enfans  , parens  et 
familles  estes  en  santé  desirée.  Cela  va  bien , 
cela  est  bon  , cela  me  plais t.  Dieu,  le  bon 
Dieu , en  soit  éternellement  loué  : et  ( si  telle 
est  sa  sacre  volunté  ) y soyez  longuement 
maintenus.  Quant  est  de  moy , par  sa  saincte 
bénignité  , j’en  suis  là , et  me  recommande. 
Je  suis , rhoyennant  ung  peu  de  Pantagrué- 
lisme (vous  entendez  que  c’est  certaine gayeté 
d esperit  co\ificte  en  mespris  des  choses  fortui- 
ts ) sain  et  degourt , près  t à boire  , si  voulez. 
He  demandez-vous  pourquoy , gens  de  bien  ? 
lesponse  irréfragable.  Tel  est  le  vouloir  du 
tes  - bon  , très  - grand  Dieu  : onquel  je  ac- 
q iesce:  onquel  je  optempere  : duquel  je  re- 
ve'  scicrosaincte  parole  de  bonnes  non- 

v elle  s.  C’est  l'Evangile , auq  uel  est  dict  Luc  4 ? 
en  horrible  sarcasme  et  sanglante  dérision  an 
Medicin  négligent  de  sa  propre  santé:  Medi- 
cin  , o , guéris  toy-mesme.  CL  Gai  non  pour 
telle  reverence  en  santé  soy  maintenoit,  quoy 
que  quelque  sentiment  il  eust  des  sacres 
Bibles,  et  eustcongneu  et  fréquenté  les  s ai  nets 
Chris tians  de  son  temps,  comme  appertdh.  1 1 , 
de  usu  partium.  Lib.  2,  de  differentiis  pulsuumr 
Gap.  3 et  ibidem.  Lib.  3 , Cap.  2 et  Lib.  de  rerum 
affectibus  (s’il  est  de  Galen ),  mais  par  craincte 
de  tumber  en  ces  te  vulgaire  et  satj  ricque 
mocquerie  : 

r«Tpoç  , aüTûç  £fu>V. 

Medicin  est  des  aultres  en  effect , 

Toutesfois  est  dulceres  tout  infect. 

De  mode  qu’en  grande  brave  té  il  se  vente , 
et  ne  veult  estre  Medicin  estimé  , si  depuis 
Van  de  son  eage  vingt  et  hui  ctiesme  jusqu  es 
en  sa  haulte  vieillesse  il  nha  vescu  en  santé 
entière , excepté  quelcques  fiebvres  éphemerei 
de  peu  de  durée  : combien  que  de  son  naturel 
Une  feus  t des  plus  sains  , et  eust  l estomaai 
evidentement  dyscrasié.  Car  (dict-il  Lib.  5 , d-t 
sanit.  tuend.  ) difficillement  sera  cru  le  Mi- 
di ci  n avoir  soing  de  la  santé  d aultruy , iul 

de  la  sienne  propre  est  négligent.  Encore  plus 
bravement  se  ventoit  Asclepiades , Medicin  , 
avoir  avecques  f ortune  convenu  en  ceste  pac- 
tion , que  Medicin  réputé  ne  feust , si  malade 
avoit  esté  depuis  le  temps  quil  commença 
practiq uer  en  V Art  , j risques  à sa  derniere 
'vieillesse.  A laquelle  entier  il  parvint  etvigou- 
i eux  en  touts  ses  membres  , et  de  la  f ortune 
triomphant.  Finablement  sans  maladie  aul- 
cune  precedente  fit  de  vie  à mort  es  change , 
tumbant  par  male  garde  du  haulb  de  certains 
degrez  mal  emmortaisez  et  pourris. 

Si  par  quelcque  désastre  sJest  santé  de  vos 
Seigneuries  émancipée:  quelcque  part , des- 
sus , dessoubs  , devant  , derrière  , à dextre  , 
à senestre  , dedans  , dehors  , loing  ou  près 
vos  territoires  quelle  soit  -,  la  puissiez-vous 
incontinent  avecques  V aide  du  benoist  Ser- 
vateur  rencontrer.  En  bonne  heure  de  vous 
rencontrée  , sus  l instant  soit  par  vous  asse- 
rée  , soit  par  vous  vendicquée  , soit  par  vous 
iaisie  et  mancipée.  Les  Loix  vous  le  per- 
mettent : le  Roy  l’entend  : je  le  vous  conseille, 
l e plus  ne  moins  que  les  Législateurs  an- 
ti  xj  ues  au  thons  oient  le  Seigneur  vendicquer 
soi  serf  fugitif , la  part  quil  seroit  trouvé. 
Lj  bon  Dieu  j et  ly  bons  homs , n est-il  es cript 

et  pracbiqué  par  les  anciennes  cous  bûmes  de 
ce  tant  noble , tant  anticque , tant  beau , tant 
florissant , tant  riche  Pioyaulme  de  France  , 
que  le  mort  saisit  le  vif  ? F oyez  ce  qu en 
ha  recentement  exposé  le  bon  , le  docte  , le 
saige  , le  tant  humain  , tant  débonnaire  et 
tant  équitable  André  Tiraqueau , Conseiller 
du  grand  , victorieux  et  triumphant  Fioy 
Henry  second  de  ce  nom  . en  sa  très-recloub- 
tée  Cour  de  Parlement  à Paris.  Santé  est 
notre  vie  , comme  très-bien  declaire  Ariphron 
Sicyonien.  Sans  santé  n est  la  vie  vie  , n est 
la  vie  vivable  : A’'BI02  Bl'o2 , Bl'oS  a’bi'oTOS. 
Sans  santé  n est  la  vie  que  langueur , la  vie 
nés  b que  simulachre  cle  mort.  Ainsi  donc- 
ques  vous  estants  de  santé  privez  , cest-à- 
dire  , mort,  saisissez-vous  du  vif  : saisissez- 
vous  de  vie  , c est  santé. 

J’ay  cestuy  espoir  en  Dieu , qu’il  orra  nos 
prières  , veuë  la  ferme  foy  en  laquelle  nous  les 
faisons  : et  accomplira  cestuy  nostre  soubhait , 
attendu  qu  il  est  médiocre.  Médiocrité  ha  esté 
par  les  saiges  anciens  dicte  aurée  , c’est-à- 
dire  , pretieuse , de  touts  endroicts  agréable. 
Discourez  par  les  sacres  Bibles , vous  trou- 
verez que  de  ceulx  les  prieras  n ont  jamais 
esté  esconduictes  , qui  ont  médiocrité  requis. 

Exemple  , on  petit  Zachée , duquel  les  Mu- 
saphis  de  Sainct  Mly  près  Orléans  se  ven- 
tent avoir  le  corps  et  relicques  , et  le  nom- 
ment Sainct  Silvain.  Il  soubhaitoit  rien  plus , 
veoir  nos tre  benoist  Seivateur  autour  de  Ilie- 
rusalem.  C’estoit  chose  médiocre  et  exposée 
a ung  chas cun.  Mais  il  estait  trop  petit , et 
parmy  le  peuple  ne  le  povoit  veoir.  Il  trépi- 
gné , il  trotigne  , il  s’efforce  , il  s’ escorte  , il 
monte  sus  ung  sycomore.  Le  très-bon  Dieu 
congneut  sa  sincere  et  médiocre  affectation. 
Se  présenta  à sa  veuë  , et  feut  non-s eulle- 
ment  de  luy  veu  , mais  oultre  ce  feut  ouy , 
visita  sa  maison , et  benist  sa  famille.  si.  ung 
fils  de  Prophète  en  Israël  fendant  du  bois 
près  le  fleuve  Jordan  , le  fer  de  sa  coingnée 
eschappa  ( comme  est  escript  IV.  Pie  g.  6.  ) et 
tumba  dedans  icclluy  fleuve.  Il  pria  Dieu  le 
luy  vouloir  rendre.  C’estoit  chose  médiocre. 
Et  en  ferme  foy  et  constance  jecta  non  la 
coingnée  après  le  manche , comme  en  scan- 
daleux solœcisme  chantent  les  diables  censo- 
rtns  : mais  le  manche  après  la  coingnée  > 
comme  proprement  vous  dictes.  Soubdain 
apparurent  deux  miracles..  Le  fer  se  leva  du 
profond  de  l’eauë  , et  se  adapta  au  manche. 
S'il  eus  b soubhaité  monter  ès  Cieulx  dedans 

un  g chariot  flamboyant , comme  Relie  : mul- 
tiplier en  lignée  , comme  Abraham  : estre 
aultant  riche  que  Job  : aultant  fort  que 
Samson  : aussi  beau  que  Absalon  : leust-il 
impetré ? C’est  une  question. 

A propous  cle  s oubliai  ts  médiocres  en  ma- 
tière de  coingnée , ( advisez  quand  sera  temps 
de  boire  ) je  vous  racompteray  ce  qu’est  es- 
cript  parmy  les  Apologues  du  saige  Esope 
le  François. 

J’entens  Phrygien  et  Troian , comme  af- 
ferme Maxim,  PI  an  u des  : duquel  peuple  , 
selon  les  plus  vcridicq ues  chroni cqueurs  , 
sont  les  nobles  François  descendus . Elian 
escript  qu’il  f eut  Thracian  : Agathias  après 
Hérodote  , qu’il  estoit  Samien  : ce  m’est 

tout  un  g. 

De  son,  temps  estoit  ung  paovre  homme 
villageois  , natif  de  Gravot , nommé  Couil- 
latris  abateur  et  fendeur  de  bois  , et  en 
cestuy  bas  estât  guaingnant  cahin  caha  sa 
paovre  vie.  Advint  qu’il  perdit  sa  coingnée. 
Qui  feut  bien  fasché  et  marry  , ce  feut  il. 
Car  de  sa  coingnée  dependoit  son  bien  et  sa 
vie  : par  sa  coingnée  vivoit  en  honneur  et 
réputation  entre  touts  riches  buscheteurs  : 
sans  coingnée  mouroit  de  faim.  La  mort  six 

jours  après  le  rencontrant  sans  coingnée . 
avecques  son  dail  V eus t faulché  et  cerclé  de 
ce  inonde,  lin  cestuy  estrif  commença  crier  , 
prier,  implorer,  invocquer  Jupiter  par  orai- 
sons moult  disertes  Ç comme  vous  scavez  que 
nécessité  feut  inventrice  d’ éloquence  , ) le- 
vant la  face  vers  les  Cieulx  , les  genoilz  en 
teire  , la  teste  nue , les  bras  haults\en  V aèr , 
les  doigts  des  mains  esqarquillez  , disant  à 
chas cun  refrain  de  ses  suffraiges  à haulte 
voix  infadguahlement  : Ma  coingnée  , Ju- 
piter, ma  coingnée  , ma  coingnée.  Rien  plus  , 
o Jupiter , que  ma  coingnée  , ou  deniers  pour 
en  achapter  une  aultre.  JJélas  ! ma  pauvre 
coingnée.  J upiter  tenoit  conseil  sus  certains 
urgens  affaires , et  lors  opinoit  la  vieille  Cy- 
bele , ou  bien  le  jeune  et  clair  Phœbus  , si 
voulez.  Mais  tant  grande  feut  V exclamation 
de  Couillatris  , qu  elle  feut  en  grand  effroy 
oûye  on  plein  conseil  et  consistoire  des  Dieux. 
Quel  diable  ( demanda  Jupiter  ) est  là  bas , 
que  heurle  si  horrificquement  ? Vertus  de 
Styx  , n avons-nous  pas  cy-devant  esté , pré- 
sentement ne  sommes  - nous  assez  icy  à la 
decision  empeschez  de  tant  d’ affaires  con- 
trovers  et  d importance  ? Nous  avons  vuidé 
le  débat  de  P res th an  Roy  des  Perses , et  de 

Sultan t Soliman  Empereur  de  Constantino- 
hle.  Nous  avons  clos  le  passaige  entre  les 
Tartres  et  les  Moscovites.  Nous  avons  res - 
pondu  à la  recjueste  du  Cheriph.  Nus  si  avons- 
nous  à la  dévotion  de  Guolgots  Rays.  L estât 
de  Parme  est  expédié  , aussi  est  celluy  de 
Mayclembourg  , de  la  Miranclole  et  d Afric- 
que.  Ainsi  nomment  les  mortels  ce  que  sus 
la  mer  Mediterranée  nous  appelions  Aphro- 
disium.  Tripoli  ha  changé  de  maistre  par  m ale- 
garde.  Son  période  estoit  venu. 

Icy  sont  les  Guascons  reniants  , et  deman- 
dants res tablissement  de  leurs  cloches. 

En  ce  coing  sont  les  Saxons , Estrelins  , 
Ostrogots  et  Alemans  , peuple  jadis  invin- 
cible , maintenant  aber-geiss , et  subjuguez 
par  ung  petit  homme  estropié.  Ils  nous  de- 
mandent xangeance , secours  , restitution  de 
leur  premier  bon  sens  et  liberté  anticque. 
Mais  que  ferons-nous  de  ce  Rameau  et  de 
ce  Gallancl , qui  caparassonnez  de  leurs  mar- 
mitons , suppous  et  as tipulateurs  , brouillent 
toute  ceste  Academie  de  Paris  ? J’en  suis 
en  grande  perplexité.  Et  n ay  encore  résolu 
quelle  part  je  doibvc  incliner. 

Tous  deux  me  semblent  ciultrement  bons 
çompaignons  et  bien  couillus . 

L ung  ha  des  escus  au  soleil } je  dy  beauloc 
et  treshuchdns  : l’ aultre  en  uouldroit  bien 
avoir. 

L'un  g ha  quelcque  s ç avoir  : V aultre  n'est 
ignorant . 

A un  g aime  les  gens  de  bien  : b aultre  est 
des  gens  de  bien  aimé. 

L' un  g est  ung  fin  et  cauld  regnard:  V aultre 
mesdisant,  mesescripvant , et  ab ayant  contre 
les  anticques  Philosophes  et  Orateurs  comme 
ung  chien.  Que  t en  semble  ? Diz  grand  viet- 
daze  Pria p us  ? J ay  maintesfois  trouvé  ton 
conseil  et  advis  équitable  et  pertinent , 

Et  habet  tua  mentula  mentem. 

P°J  Jupiter , respondit  Priapus  defeublanl 
son  capussion  , la-  teste  levée  , rouge , flam- 
boyante et  asseurée  : l’ ung  vous  comparez  à 
ung  chien  abayant , V aultre  à ung  fin  froté 
regnard , je  suis  cl  advis  , que  sans  plus  vous 
fus  cher  ne  altérer , d'eulæ  faciez  ce  que  jadis 
feistes  d ung  chien  et  cl’ ung  regnard.  Quoy? 
demanda  Jupiter.  Quand  ? Qui  estoient-ils  ? 
Ou  f eut- ce?  O belle  mémoire  ! respondit  Pria- 
pus. Ce  'vénérable pere Bacchus , lequel voyez- 
c.)  a face  cramoisie  , avoit  pour  soy  venger 
aes  lhebains  ung  re gnard  fée  } de  mode  que 

quelcque  mal  et  dommaige  quil  feist , de 
beste  du  monde  ne  seroit  print  ne  offensé. 

Ce  noble  Vulcan  avoit  d’aerain  Monesian 
faict  ung  chien  , et  à force  de  soufler  V a- 
voit  rendu  vivant  et  animé.  Il  le  vous  donna  : 
vous  le  donnastes  à Europe  vostre  mignonne. 
Elle  le  do ?in a à Minos  , Minos  à Procris  , 
Procris  enfin  le  donna  à Cephalus.  Il  es  toit 
pareillement  fée  , de  anode  que  à l’ exemple 
des  Mdvocats  de  maintenant  il prendroit  toute 
beste  rencontrée  , rien  ne  luy  es chapperoi t. 
\Advint.qu  ils  se  rencontrarent.  Que  f cirent- 
ils  ? Le  chien  par  son  dessin  fatal  doibvoit 
prendre  le  regnard  : le  regnard  par  son  destin 
tie  doibvoit  estre  piins. 

Le  cas  feut  l'apporté  à vostre  conseil.  Vous 
protestâtes  noix  contrevenir  aux  destins.  Les 
destins  estoient  contradictoires . La  vérité , la 
fin  , l’effet  dé  deux  contradictions  ensemble 
feut  declairé  impossible  en  nature.  Vous  en 
suastes  d’ ahan.  De  vostre  sueur  tumbamt  en 
terre  nasquirent  les  choux  cabus.  Tout  ce 
noble  consistoire  par  default  de  resolution 
categoricque  encourut  alteration  mirificque  : 
et  feut  en  icclluy  conseil  beu  plus  de  soixante 
et  dix-huict  bussars  de  nectar.  Par  mon  advis 
vous  les  convertistes  en  pierres.  Soubdain  feus- 

tes  hors  toute  perplexité  : srubdain  /eurent 
très  v es  de  soif  criées  par  tout  ce  grand  Olympe. 
Ce  /eut  l’année  des  couilles  molles  , près  Teu- 
messe , entre  Thehes  et  Chalcide.  A cestuy 
exemple  je  suis  d opinion,  cjue  jjetnfiez  ce 
chien  et  regnard.  La  métamorphosé  nest  in- 
congneùe.  Lous  deux  portent  nom  de  p terre. 
Et  parce  que  selon  le  proverbe  des  Limosins  , 
à faire  la  gueule  d’ungfour  sont  trois  pierres 
necessaires  , vous  les  associerez  à maistre 
Pierre  du  Coingnet , par  vous  jadis  pour 
mesme  cause  pétrifié.  Et  seront  en  figure  tri- 
gone  equilaterale^au  grand  temple  cle  Paris , 
ou  au  milieu  du  parvis  posées  ces  trois  pierres 
mortes  en  office  , de  es  teindre  avecques  les 
nez  , comme  au  jeu  de  Foucquet , les  chan- 
delles , torches  , cierges  , bougies  , et  flam-  ' 
beaulx  allumez  : lescj uelles  vi ventes  allumoient 
couillonnicq  uement  le  feu  de  faction,  simulté, 
sectes  couillonnicq ues  , et  partialité  entre  les 
ocieux  escholiers.  A perpétuelle  mémoire , que 
ces  petites  philauties  couillonnif ormes  plus- 
tost  devant  vous  contemnées /eurent  que  con- 
damnées. JJay  die  b. 

hrous  leur  favorisez  , dis t Jupiter  à ce  que 
je  voy , bel  Messer  Priapus.  Ainsi  n est  à 
bouts  favorable.  Car  veu  que  tant  ils  convoi- 

tent  perpétuer  leur  nom  et  mémoire , ce  se- 
rait bien  leur  meilleur , estre  ainsi  après  leur 
'vie  en  pierres  dures  et  marbrines  convertis  , 
que  retourner  en  terre  et  pourriture.  Ici  der- 
rière y vers  ceste  mere  Tyrrhene  et  lieux  cir- 
cumvoisins  de  V Appenin  , voyez-vous  quelles 
tragédies  sont  excitées  par  certains  pasto- 
phores  ? Ceste  furie  durera  son  temps  comme 
les  fours  des  Limosins  , puis  finira  , mais 
non  si  tost.  Nous  y aurons  du  passetemps 
beaucoup.  J’y  voy  ung  inconvénient.  C’est 
que  nous  avons  petite  munition  de  fouldres , 
depuis  le  temps  que  vous  aultres  condieux 
par  mon  octroy  particulier  en  jectiez  sans 
espargne  , pour  vos  esbats  sus  Antioche,  la 
neuve.  Comme  depuis  à vostre  exemple  les 
Gorgias  champions  , qui  en treprindrent  gar- 
der la  forteresse  de  Dindenarois  contre  tous 
venens  , consumarent  leurs  munitions  à force 
de  tirer  aux  inoineaulx.  Puis  n eurent  de- 
quoy  en  temps  de  nécessité  soy  défendre:  et 
<1 vaillamment  cedarent  la  place  , et  se  ren- 
dirent à l’ennemy  , qui  ja  levait  son  siégé , 
comme  tout  forcené  et  desesperé , et  n avoit 
pensé  plus  urgente  que  de  sa  re  traie  te  ac - 
compaignée  de  courte  honte.  Donnez-y  ordre , 
fis  Vulcan  : esveillez-vos  endormis  Cy  clopes , 

Asteropas  , Broutes  , Arges  , Polypheme  , 
Steropes , Pyracmon  : mettez-les  en  b es  oigne  , 
et  les  fai c tes  boire  cb aultant.  si  gens  de  feu 
ne  fa  uh  si  JL  espargner.  Or  depesclions  ce  criart 
là  bas.  V oyez , Mercure  , qui  c’est,  et  sçaichez 
quil  demande. 

Mercure  reguarde  parla  trappe  des  Cieulx ; 
par  laquelle  ce  que  l’on  dict  ça  bas  en  terre 
ils  es  coûtent  : et  semble  proprement  à ung 
escoutiüon  de  navire  : Icaromenippe  dis  oit 
qu  elle  semble  à la  gueule  d’ung  puits.  Et  veoit 
que  c’est  Couillatris , qui  demande  sa  coin - 
gnée  perdue,  et  en  faictle  rapport  au  conseil . 
V ray  ernent  , dist  Jupiter , nous  en  sojnmcs 
bien.  Nous  à ces  te  heure  n avons  aultre  facien - 
■de,  que  rendre  coingnëes  perdues ? Si  faut-il 
luy  rendre.  Cela  est  e script  ès  destins , enten- 
dez-vous ? aussi  bien  comme  si  elle  valus t 
la  duché  de  IVIilan . A la  vérité , sa  coingnée 
luy  est  en  tel  p/is  et  estimation , que  seroit 
à un  g Roy  son  royaulrne.  Ça  , ça , que  ceste 
coingnée  soit  rendue.  Qu’il  n en  soit  plus  parlé. 
Résolvons  le  different  du  Clergé  et  de  la  Taul- 
petiere  de  Landerousse.  Où  en  estions-nous  ? 
P i lupus  restoit  debout  au  coing  de  la  che- 
minée. h entendant  le  rapport  de  Mercure , dit 
en  toute  courtoisie  et  joviale  lionnes teté  : Boy 

Jupiter , au  tertips  que  par  vostre  ordonnance 
et  particulier  bénéfice  j’estois  guardian  des 
jardins  en  terre  , je  notay  que  ces  te  diction, 
coingnée  , est  equivocque  à plusieurs  choses. 
Elle  signifie  ung  certain  instrument , par  le 
service  duquel  est  fendu  et  coupé  bois,  Signifie 
aussi  ( au  moins  jadis  signifioit  ) la  femelle 
bien  à poinct  et  souvent  gimbretiletolletée.  Et 
veids  que  tout  bon  compaignon  appelloit  sa 
garse  fille  de  joye  , ma  coingnée.  Car  avecq 
cestuy  ferrement  ( cela  dis  oit  exhibant  son 
coingnoir  doclrantal  ) ils  leur  coingnent  si 
fierement  et  d'audace  leurs  emmanchoirs  , 
qu  elles  restent  exemptes  d’une  paour  epi - 
démiale  entre  le  sexe  féminin  : cest  que  du 
bas  neutre  ils  leur  tumbassent  sus  les  talons  , 
par  default  de  telles  agraphes.  Et  me  s oub- 
lient ( car  j’ay  mentule  , voire  dy  - je  mé- 
moire, bien  belle , et  grande  assez  pour  em- 
plir ung  pot  beurrier)  avoir  ung  jour  du 
Tubilustre  es  fériés  de  ce  bon  V ulcan  en 
may  , oiïy  jadis  en  ung  beau  parterre  J os - 
(juin  des  Prez  , Ocheghem  , Hobrecht , Agri- 
cola , Brumel , Camélia , Vigoris  , de  la  F âge  , 
Bruyor , Prions  , Seguin  , De  la  Rue  , Midy  , 
Moulu  , Mouton  , Gascogne  , Loysel , Com- 
pere  } P eu  et- , Fevin  , Rouzée  , Richard  fort , 

Flous  se  au  , Consilion  , Consbafibio  Festi , J vie- 
rjuet  Bercan  , chantans  mélodieusement  : 

Grand  Tibault  se  voulant  coucher 
Avecques  sa  femme  nouvelle  , 

S’en  vint  tout  bellement  cacher 
Ung  gros  maillet  en  la  ruelle. 

O ! mon  doulx  ami  (ce  dist-ellej  , 

Quel  maillet  vous  YQy-je  empoingner  ? 

C’est  (dist-il)  pour  mieulx  vous  coingner. 

Maillet  ? dist-elle  , il  n’y  fault  nul. 

Quand  gros  Jean  me  vient  besoingner, 

Il  ne  me  coingne  que  du  cul. 

JS  euf  Olympiades , et  ung  an  intcrcalare 
après  : 6 belle  mentale , voire  dy-je , mémoire  ! 
Je  solœcise  souvent  en  la  sj  mbolisatio.n  et  col 
liguance  de  ces  deux  mots  : je  oüy  Adrian  ViF 
fart,  Gombert,  Janeq'uin  , Arcadelt , Claudia , 
Certon , Manchicour,  A atterre  , Milliers  , San- 
drin  , Solder , ïïèsdin  , Morales  , Passereau  , 
Maille,  Maiîlart , Jacobin , Heurteur , Ver- 
delet, Carp entras  , T Heritier , Cadeac , Dou- 
blet ; Vermont,  Bouteiller , Lupi , Pagnier, 
Mille t , du  Moulin  , Alaire  , Marault , Mor- 
pain  , Gendre  , et  aultres  joyeul.x  musiciens 
en  ung  jardin  secret  sous  belle  feuillu  de  au- 
tour d’ung  ranipart  de.flaccons,  jambons  , 

pastez  et  diverses  cailles  coiplîées  mignonne - 
ment  chantans  : 

S'il  est  ainsi  que  coingnee  sans  manche 
Ne  sert  de  rien  , ne  houstil  sans  poingnée  : 

AfFin  que  l’ung  dedans  I’aultre  s’emmanche , 

Prends  que  sois  manclie  , et  tu  seras  coingnee. 

Ores  seroit  à s ç avoir  quelle  espece  de  coin 
gnée  demande  ce  criart  Couillatris.  A ces 
mots  tous  les  venerables  Dieu.x  et  Deesses  , 
séclatarent  de  rire , comme  ung  microcosme 
de  mousches.  T^ulcan  , avecques  sà  jamoe 
torte  en  feit  pour  l’amour  de  s’ amie  trois  ou 
quatre  beaulx  petits  saults  en  platte  forme . 
Ça  , ça  , ( dist  Jupiter  à Mercure ) descendez 
présentement  là  bas  , et  jectez,  es  pieds  de 
Couillatris  trois  coingnées  : la  sienne  , une 
aultre  d or , et  une  tierce  d argent,  massives , 
toutes  d’ung  qualibre.  Luy ■ ayant  baillé  l op- 
tion de  choisir , s’il  prend  la  sienne  et  s en 
contente  , donnez-luy  les  deux  aultres.  S il 
prend  aultre  que  la  sienne  , coupez -luy  la 
teste  avecques  la  sienne  propre.  Et  désormais 
ainsi  faictes  à ces  perdeurs  de  coingnées. 

Ces  paroles  achevées , Jupiter  contournant 
la  teste  comme  ung  singe  qui  avalle  pil Iu- 
les , feit  une  morgue  tant  es pouven table  > 

que  tout  le  grand  Olympe  trembla.  Mercure 
avecque  son  chappeau  poinctu  , sa  capeline , 
tallonieres  et  caducée  se  jecte  par  la  trappe 
lies  Cieulx  , fend  le  <vuide  de  V aer , descend 
legierement  en  terre  , et  jecte  es  pieds  de 
touilla  tris  les  trois  coingnées.  Puis  luy  dist  : 
Pu  as  assez  crié  pour  boire.  Tes  prières  sont 
éxaulcées  de  Jupiter.  Reguarde  laquelle  de 
ces  trois  est  ta  coingnée  , et  V emporte.  Couil- 
latris  sublieve  la  coingnée  d’or  : il  la  re- 
guarde , et  la  trouve  bien  pois  ante  ; puis  dict 
a Mercure  : Marines  , ceste-ci  n est  mie  la 
mienne  y je  n en  veulx  grain.  Aultant  fai  et 
de  la  coingnée  d’ argent,  et  dict:  Non  ceste-ci  ; 
je  la  vous  quitte.  Puis  prend  en  main  la 
coingnée  de  bois  : il  reguarde  au  bout  du 
manche  : en  icelluy  recongnoit  sa  marque  : 
et  tressaillant  tout  de  joye , comme  ung  re- 
gnard qui  rencontre  poulies  esguarées  , et 
soubs  riant  du  bout  du  nez  , dict  : Merdi - 
gués  , ceste-ci  estoit  mienne.  Si  me  la 'voulez 
laisser , je  vous  sacriferay  ung  bon  et  grand 
pot  de  lai  et  tout  fin  couvert  de  belles  frai ères 
aux  ides  (c  est  le  quinziesme  jour  de  may.) 
Bon  homme  , dist  Mercure  , je  te  la  laisse , 
prens-là.  Et  pour  ce  que  tu  as  opté  et soub- 
haité  médiocrité  en  matière  de  coingnée  } par 

le  vueil  de  Jupiter  je  te  donne  ces  deux  nul — 
très.  Tu  ns  de  quoy  doresnavant  te  faire  riche  y 
sois  homme  de  bien.  Couillatris  courtoise- 
ment remercie  Mercure  : revere  le  grand  J upi- 
tev  : sn  coin  g née  anticq  ue  nttnche  n sn  ceinc- 
ture  de  cuir,  et  s en  ceinct  sus  le  cul , comme 
Martin  de  Camhray.  Les  deux  nultres  plus 
poisnntes  il  charge  a son  col.  sJiiisi  s en- v a 
se  prélassant  par  le  pays  , faisant  bonne  troi- 
gne  parmy  ses  parochiens  et  voisins  : et  leur 
disant  le  petit  mot  de  patelin  : En  ay-je  ? yîu 
lendemain  vestu  d une  sequenie  blanche  , 
charge  sus  son  dos  les  deux  pretieuses  coin - 
gnées  , se  transporte  à Chinon  ville  insigne  , 
ville  noble  , ville  an  tic  que  , voire  première 
du  monde  , selon  le  jugement  et  assertion 
des  plus  doctes  Alassorets.  En  C hinon  il  change 
sa  coingnée  d’ argent  en  beaulx  testons  et 
aultre  monnoye  blanche  ; sa  coingnée  d or  en 
beaulx  saints  , beaulx  moutons  a la  grande 
laine  , belles  riddes  , beaulx  royaulx  , beaulx 
escus  au  soleil.  Il  en  achepte  force  métai- 
ries , force  granges , force  censes  , force  mas  , 
force  bordes  et  bordieux  , foire  cassines , prez  , 
vignes  , bois  , terres  laboui'ables  , pcsstis  , es- 
tait gs  , moulins  , jardins  , saulsaye  , bœufs  , 
vaches  , brebis  , moutons , chievres  , truyes  , 

pourceaulx  > asnes  , chev aulx , poulies } cocas, 
chappons  , poulie ts  , oyes  , jars  , canes  , ca- 
nais  y eb  du  menu . Eb  en  peu  de  benips  feut 
le  plus  riche  homme  du  pays  : voire  plus  que 
Maulevriér  le  boibeux. 

Les  flancs  Cxontiers  eb  Jacques  bons-homs 
du  voisinaige  voyons  cesbe  heureuse  ren- 
contre de  Couillabris  , feurenb  bien  esbonnez: 
ebfeub  en  leurs  esperibs  la  pitié  eb  commisé- 
ration y que  auparavant  avoient  du  paovre 
Couillabris , en  envie  changée  de  ses  richesses 
tant  grandes  eb  inopinées . Si  commençaient 
courir  , s enquérir , guementer , informer  par 
quel  moyen  y en  quel  lieu  en  quel  jour , ci 
quelle  heure , comment  eb  à quel  propous  luy 
esboib  ce  grand  bhresor  advenu.  Entendons 
que  c es  toi  b par  avoir  perdu  sa  coingnée  } 
lien  , lien  , dirent-ils  , ne  benoib-il  qu  à la  perte 
dune  coingnée  , que  riches  ne  fussions?  Le 
moyen  est  facile , et  de  cousb  bien  petit.  Eb 
do  ne  qu  es  telle  est  au  temps  présent  la  ré- 
volution des  Cieulx  y la  constellation  des  as- 
tres y et  aspect  des  planètes  , que  quiconque 
coingnée  perdra  , soubdain  deviendra  ainsi 
riche  ? Hen  y hen  , lien  , ha  } par  Dieu  y coin- 
gnée vous  serez  perdue , ebne  vous  en  desplaise, 
ddoneques  tous  perdirent  leurs  coingnées. 

Au  diable  l’ung  à qui  demoura  coingnëe.  Il 
ri  estait  fils  de  bonne  mere  , qui  ne  perdis  £ 
sa  coingnëe.  Plus  riestoit  abatu  , plus  ri  es- 
toit  fendu  bois  au  pays  en  ce  default  de 
coingnëe.  Encore  , dict  F Apologue  Esopique , 
que  certains  petits  J anspilF hommes  de  bas 
relief , qui  cl  Couillatris  av oient  le  petit  pré 
et  le  petit  moulin  vendu  pour  soy  gorgiaser 
à la  monstre , advertis  que  ce  thresor  luy  es- 
tait ainsi  et  par  ce  moyen  seul  advenu  , 
r vendirent  leurs  espëes  pour  achapter  coin - 
gnèes , ciffin  de  les  perdre  comme  les  paysans  , 
et  par  icelle  perte  recouvrir  montjoye  d’or  et 
d’argent.  V ous  eussiez  proprement  dict  que 
f eussent  petits  B.omipetes  venclans  le  leur , 
empruntans  l’aultruy  pour  achapter  man- 
dats à tas  d’ung  Pape  nouvellement  créé.  Et 
de  crier , et  de  prier  , et  de  lamenter  et  in - 
vocq uer  Jupiter.  Ma  coingnëe  , ma  coingnëe , 
Jupiter.  Ma  coingnëe  deçà  , ma  coingnëe 
delà  , ma  coingnëe  , ho  , ho  , ho  , ho  , Ju- 
piter ma  coingnëe.  L’aër  tout  autour  reten - 
tissoit  aux  ciis  et  hurlemens  de  ces  perdeurs 
de  coingnées.  Mercure  feut  prompt  à leur 
apporter  coingnées  } et  à chascun  offrant  la 
sienne  perdue  , une  aultre  d’or , et  une  tierce 
d’argent.  Tous  choisissaient  celle  qui  es  toit 

d’or , et  Vamassoienb  remercions  le  grand 
donateur  Jupiter  : mais  sus  l’instant  qu’ils 
la  levoient  de  terre  courbez  et  enclins , Mer- 
cure leur  tranchoir  les  testes , comme  estoit 
l’edi  et  de  Jupiter.  Et  feut  des  testes  coupées 
le  nombre  equal  et  correspondant  aux  coin- 
gnées  perdues.  V oilà  qu  advient  à ceulx  qui 
en  simplicité  soubhaitent  et  optent  chose  mé- 
diocre. Prenez-y  tous  exemple , vous  aultres 
GuaiUiers  de  plat-pays  , qui  dictes  que  pour 
dix  mille  francs  d’intrade  ne  quitteriez  vos 
s oubliai  ts  , et  désormais  ne  parlez  ainsi  im- 
pudentement } comme  quelquefois  je  nous  ay 
ouy  soubhaitans  : Pleust  à Dieu  que  f eusse 
présentement  cent  soixante  et  dix-huict  mil- 
lions d’or  ! Ho  , comment  je  briumpherois  ! 
Tros  males  mules  ! Que  s oubliai  teroit  un  g 
Poy , un  g Empereur , ung  Pape  d’ ad  van - 
taige  ? Aussi  voyez-vous  par  expérience , que 
ayons  faict  tels  oultrez  soubhaits  , ne  'vous 
en  advient  que  le  tac  et  la  clavelée , en  bourse 
pas  maille:  non  plus  que  aulx  deux  Belis- 
trandires  soubhaiteux  à l’usaige  de  Paris. 
Desquels  l’ung  soubhaitoit  avoir  en  beaulx 
es  eus  au  soleil  aultant  que  ha  esté  à Paris 
despendu , vendu  et  achapté  depuis  que  pour 
l édifier  on  y jecta  les  premiers  fondemens 

jusques  à Y heure  prescrite  : le  tout  estimé  au 
taux  y vente  > et  valeur  de  la  plus  chiere  an- 
née , qui  ait  passé  en  ce  laps  de  temps.  Ces - 
lui  , à vostre  advis  , estoit  - il  desgousté  ? 
Avoit  - il  mangé  prunes  aigres  sans  peler  ? 
Avoit-il  les  dents  esguassëes  ? U aultre  soub - 
haitoit  le  Temple  de  Nos tre- Dame  tout  plein 
d’aguilles  asserées  , depuis  le  pavé  jusques  au 
plus  hault  des  voultes  : et  avoir  aultant  d’ escus 
au  soleil , qu’il  en  pourrait  entrer  en  aultant 
de  sacs  que  Von  pourroit  couldre  de  toutes 
et  une  chascune  aguille  y jusques  à ce  que 
toutes  feussent  crevées  ou  espoinctées.  C’est 
soubhaité  cela.  Que  vous  en  semble  ? Qu’en 
advint-il ? Au  soir  ung  chascun  d’ eulx  eut 
les  mules  au  talon  y le  petit  cancre  au  men- 
ton , la  male  toux  au  poulmon  , le  catarrhe 
au  gavion  , le  gros  froncle  au  cropion  } et  au 
diable  le  boussin  de  pain  pour  s’ es  curer  les 
dents.  S oubliai  te  z doncques  médiocrité  : elle 
vous  adviendra , et  encore  mieulx  y duëment 
cependant  , laborans  et  travaillans.  N oire 
mais  (dictes -vous)  Dieu  m’en  eust  aussi - 
toust  donné  soixante  mille  , comme  la  trei- 
zième partie  d’ung  demi.  Car  il  est  tout- 
puissant.  Ung  million  d’or  luy  est  aussi  peu 
qu’ung  obole.  Hay , hay  hay.Et  de  qui  estes - 

•vous  apprins  ainsi  discourir  et  parler  de  la 
puissance  et  prédestination  de  Dieu  , paovres 
gens  ? Paix  : St  3 St , St , humiliez-vous  de- 
vant sa  sacrée  face  , et  recongnoissez  vos 
imperfections . C est , Gouteùx  , sur  quoy  je 
fonde  mon  esperance  , et  croy  fermement , 
que  (s  il  pl ai st  au  bon  Dieu')  vous  obtiendrez 
santé  : veu  que  rien  plus  que  santé  pour  le 
présent  ne  demandez.  Attendez  encore  ung 
peu  , avecque  demie  once  de  patience. 

Ainsi  en  font  les  Genevois , quand  au  matin 
avoir  dedans  leurs  escriptoires  et  cabinets  dis- 
couru , propensé  et  résolu , de  qui  et  de  quels 
celluy  jour  ils  pourront  tirer  denares  : et  qui 
par  leur  astuce  sera  belliné  , corbiné  , trompé 
et  affiné  , ils  sortent  en  place  , et  s’entre-sa- 
liïant , disent  : Sanità  et  guadain  Messer.  Ils  ne 
se  contentent  de  santé  , et  d’ abondant  ils 
soubhaitent  guaing , voire  les  escus.dp  Gua- 
daigne.  Dont  advient  quils  souvent  n ob- 
tiennent V ung  ne  t aultre.  Or  en  bonne  santé 
toussez  ung  bon  coup , beuvez-en  trois , se- 
couez déliait  vos  oreilles  , et  vous  oirez  dire 
merveilles  du  noble  et  bon  Pantagruel. 

LIYRE  QUATRIESME. 

PANTAGRUEL. 

CHAPITRE  I. 

Comment  P antagruel  monta  sus  mer  pour 
visiter  l’Oracle  de  la  Dive  Bacbuc. 

A-U  mois  de  juin , au  jour  des  lestes  Vestales  : 
celluy  propre  onquel  Brutus  conquesta  Flesp ai- 
gue , et  sübjuga  les  Hespaignols , onquel  aussi 
Crassus  Favaricieux  feut  vaincu  et  deflaict  par 
les  Partîtes,  Pantagruel  prenant  congié  du  bon 
Gargantua  son  pere  , icelluy  bien  priant  (comme 
en  l’Eglise  primitive  estoit  louable  coustume 
entre  les  éaincts  Chris  tians  ) pour  le  prospéré. 

naviguaige  de  son  fils  et  toute  sa  compaignie , 
monta  sus  mer  au  port  de  Thalasse  , accom- 
paigné  de  Panurge  , frere  Jean  des  Entomeures , 
Epistemon  , Gymnaste  , Eusthenes  , Rhizotome , 
Carpalim  et  aultres  siens  serviteurs  et  domestic- 
ques  anciens , ensemble  de  Xenomanes  le  grand 
voyaigeur  et  traverse ur  des  voyes  périlleuses , 
lequel  certains  jours  paravant  estoit  arrivé  au 
mandement  de  Panurge.  Icelluy  pour  certaines 
et  bonnes  causes  avoit  à Gargantua  laissé  et 
signé  en  sa  grande  et  universelle  Hydrographie 
la  route  qu’ils  tiendroient  visitans  l’Oracle  de 
la  Dive  Bouteille  Bacbuc.  Le  nombre  des  na- 
vires feut  tel  que  vous  ay  exposé  on  tiers  livre , 
en  conserve  des  Triremes , Rambergcs  , Galbons 
et  Liburnicques  , nombre  pareil  : bien  equip- 
pées , bien  calfatrées , bien  munies  avecque  abon- 
dance de  Pantagruelion.  L’assemblée  de  touts 
Officiers  , truchements , pilots  , Capitaines  , nau- 
chiers  , fadrins , hespaliers  et  matelots  feut  en  la 
Thalamege.  Ainsi  estoit  nommée  la  grande  et 
maistresse  nauf  de  Pantagruel  : ayant  en  pouppe 
pour  enseigne  une  grande  et  ample  bouteille  à 
moitié  d’argent  bien  lis  et  polly  : l’aultre  moitié 
estoit  d’or  esmaillé  de  couleur  incarnat.  En  quoy 
facile  estoit  juger  que  blanc  et  clairet  estoient 
les  couleurs  des  nobles  voyagiers  et  qu’ils  aboient 

pour  avoir  le  mot  de  la  bouteille.  Sus  la  pouppe 
de  la  seconde  estoit  hault  enlevée  une  lanterne 
anticquaire  faicte  indus  trieusement  de  pierre 
sphengitide  et  speculaire  : dénotant  qu’ils  pas- 
seraient par  Lanternois.  La  tierce  pour  divise 
avoit  ung  beau  et  profond  hanap  de  porcelaine. 
La  quarte  ung  potet  d’or  à deux  anses , comme 
si  feust  une  urne  anticque.  La  quinte  ung  brocq 
insigne  de  sperme  d’esmeraulde.  La  sixiesme 
ung  bourrabaquin  monachal  faict  des  quatre 
metaulx  ensemble.  La  septiesme  ung  entonnoir 
de  ebene  tout  requamé  d’or  à ouvraige  de  Tau- 
chie.  La  huictiesme  ung  goubelet  de  lierre  bien, 
précieux  battu  d’or  à . la  damasquine.  La  neu- 
liesme  une  brinde  de  fin  or  obrizé,  La  dixiesme 
une  breusse  de  odorant  agalloche  (vous  l’appeliez 
bois  d’aloës)  profilée  d’or  de  Cypre  à ouvraige 
cl’Azemine.  L’unziesme  une  portouoire  d’or  faicte 
à la  Mosaïcque.  La  douziesme  ung  barrault  d’or 
terny,  couvert  d’une  vignette  de  grosses  perles 
Indicques  en  ouvraige  topiaire.  De  mode  que 
personne  n’estoit  , tant  triste  , fascbé , rechiné , 
ou  melancholicque  feust,  voire,  y feust  fiera- 
clitus  le  pleurart , qui  n’entras t en  joye  nou- 
velle , et*de  bonne  ratte  ne  soubrist , voyant 
ce  noble  convoi  de  navires  en  leurs  divises  : ne 
dist  que  les  voyaigiers  estoient  touts  beuveurs, 

gens  de  bien , et  ne  jugeast  en  prognosticq  asseuré , 
eue  le  vovaige  tant  de  l’aller  que  du  retour  se- 
rait en  allégresse  et  santé  parfaict.  En  la  Tha- 
lamege  doneques  feut  l’assemblée  de  touts.  Là 
Pantagruel  leur  feit  une  briefve  et  saincte  exhor- 
tation toute  authorisée  de  propous  extraie  ts  de 
la  Saincte  Eseripture , sus  l’argument  de  navi- 
guation.  Laquelle  finie  feut  hault  et  clair  faicte 
priere  à Dieu , oyants  et  entendants  touts  les 
bourgeois  et  citadins  de  Thalasse , qui  estoient 
sus  le  mole  accourras  pour  veoir  l’embarquement. 
Après  l'oraison  feut  mélodieusement  chanté  le 
Psaulme  du  Sainct  Roy  David  , lequel  com- 
mence : Çhi and  Israël  hors  d'Egypte  sortit.  Le 
Psaulme  parachevé  feurent  sus  le  tillac  les  ta- 
bles dressées , et-  viandes  promptement  appor- 
tées. Les  Thalassiens  qui  pareillement  avoient  le 
Psaulme  susdict  chanté  , feirent  de  leurs  mai- 
sons force  vivres  et  vinaige  apporter.  Touts 
bernent  à eulx.  Ils  beurent  à touts.  Ce  feut  la 
cause  pourquoy  personne  de  l’assemblée  oneques 
par  la  marine  ne  rendit  sa  guorge , et  n’eut  per- 
turbation d’estomach  ne  de  teste.  Auquel  in- 
convénient n’eussent  tant  commodément  obvié  , 

7 

beu  van  ts  par  quelcques  jours  paravantme  l’eauë 
marine  , ou  pure  , ou  mistionnée  avecques  le 
vin  j usants  de  chairs  de  coings  , de  l’escorce  de 

citron  , de  jus  de  grenade  aigres  el  doulces  : ou 
tenants  longue  diete  : ou  se  couvrants  Testomach 
de  papier  : ou  aultrement  faisants  ce  que  les 
fols  Medicins  ordonnent  à ceulx  qui  montent 
sus  mer.  Leurs  beuvettes  souvent  reïterées , cha- 
cun se  retira  en  sa  nauf:  et  en  bonne  heure 
feirent  voile  au  vent  Grec  levant , selon  lequel  le 
pilot  principal  nommé  Jamet  Brayer , avoit  dé- 
signé la  route  et  dressé  la  calamité  de  toutes  les 
boussoles.  Car  l’advis  sien  et  de  Xenomanes  aussi 
feut , veu  que  l’Oracle  de  la  Dive  Bacbuc  estoit 
prés  le  Catay  en  Indie  supérieure , ne  prendre  la 
route  ordinaire  des  Portugalois,  lesquels  passants 
la  ceincLure  ardente  , et  le  Cap  de  Bona-Spe- 
ranza  sur  la  poincte  méridionale  d’Africque , oul- 
tre  l’equinoctial , et  perdants  la  veuë  et  guide  de 
l’aisseuil  septentrional,  font  naviguation  enorme. 
Ains  suivre  au  plus  prés  le  parallèle  de  ladicte 
Indie  : et  gyrer  autour  d’icelluy  pôle  par  Occi- 
dent : de  maniéré  que  tournoyants  soubs  Sep- 
tentrion Toussent  en  pareille  élévation  comme 
il  est  au  port  de  Olone  sans  plus  en  approcher , 
de  paour  d’entrer  et  estre  retenus  en  la  mer  gla- 
ciale. Et  suivants  ce  canonicque  destour  par 
mesme  parallèle , l’eussent  à dextre  vers  le  Le- 
vant, qui  au  departement  leur  estoit  à senestre. 
Ce  que  leur  vint  à proufllct  incroyable.  Car  sans 
2 Y 

naufraige,  sans  dangier,  sans  perte  de  leurs  gens,' 
en  grande  sérénité  (exceptez  ung  jour  près  l’Islè 
-des  Maer-eons)  feirent  le  voyaige  de  Indie  supé- 
rieure en  moins  de  quatre  mois  : lequel  à poyne 
feroient  les  Portugualois  en  trois  ans  : avecques 
mille  fasclieries  et  dan  g i ers  innumerables.  Et  suis 
en  ceste  opinion  , sauf  meilleur  jugement , que 
telle  route  de  fortune  feut  suivie  par  ces  în- 
dians  , qui  naviguarent  en  Germanie  , et  feurent 
honorablement  traictez  par  le  Roy  des  Suedes , 
en  temps  que  Q.  Metellus  Celer  es  toit  Proconsul 
en  Gaulle  , comme  descripvent  Corn.  Nepos  , 
Pomp.  Mêla , et  Pline  après  eulx. 

CHAPITRE  IL 

Comment  Pantagruel  en  l’Isle  de  Medamothc 

achapta  plusieurs  belles  choses. 

Cestuy  jour,  et  les  deux  subsequens  ne  leur 
apparut  terre  ne  aultre  chose  nouvelle.  Car  aul- 
tresfois  avoient  aré  ceste  route.  Au  quatriesme 
descouvrirent  une  Isle  nommée  Medamothi  belle 
à l’œil  et  plaisante  à cause  du  grand  nombre  des 
phares  et  haultes  tours  marbrines  , desquelles 
tout  le  circuit  estoit  orné  , qui  n’estoit  moins 
grand  que  de  Canada.  Pantagruel  s’enquerant 
qui  en  estoit  dominateur,  entendit  que  c’estoit 
le  Ptoy  Pbilophanes  , lors  absent  pour  le  ma- 
riaige  de  son  frere  Philotheamon  avecques  l’In- 
fante du  Iloyaulme  de  Engys.  Adoncques  des- 
cendit au  Havre  , contemplant , cependant  que 
les  cbormes  des  naufs  faisoient  aiguade , divers 
tableaux , diverses  tapisseries  , divers  animaulx , 
poissons , oiseaulx  et  aultres  marchandises  exo- 
ticques  et  peregrines , qui  estoierit  en  l’allée  du 
mole , et  par  les  balles  du  port.  Car  c’estoit  le 
tiers  jour  des  grandes  et  solennes  foires  du  lieu, 
esquelles  annuellement  convenoie«jit  toutsles  plus 
riches  et  fameux  marchands  d’Africque  et  Asie, 

Y a 

«Rentre  lesquelles  frere  Jean  achapta  deux  rares 
et  précieux  tableaux  : en  l’ung  desquels  estoit  au 
vif  painct  le  visaige  d’ung  appellant  : en  l’aultre 
estoit  le  portraict  d’ung  valet  qui  cherche  maistre 
en  toutes  qualitez  requises  , gestes  , maintien  , 
minois , alleures , physionomie  et  affections  : painct 
et  inventé  par  maistre  Charles  Charmois  painctre 
du  R.oy  Megistre  : et  les  paya  en  monnoye  de 
singe.  Panurge  achapta  ung  grand  tableau  painct 
et  transsumpt  de  l’ouvraige  jadis  faict  à l’aguille 
par  Philomela  exposante  et  représentante  à sa 
sœur  Prosmé  , comment  son  beau -frere  Tereus 
l’a  voit  despucellée  , et  sa  langue  coupée  , a Fini 
que  tel  crime  ne  decelast.  Je  vous  jure  par  le 
manche  de  ce  fallot , que  c’estoit  une  paincture 
gualante  et  mirificque.  Ne  pensez , je  vous  prie , 
que  ce  feust  le  portraict  d’ung  homme  couplé  sus 
une  fille.  Cela  est  trop  sot  et  trop  lord.  La  painc-. 
ture  estoit  bien  aultre  et  très  - intelligible.  Vous 
la  pourrez  voir  en  Theleme  à main  gausclie  en- 
trants à la  haulte  guallerie.  Epistemon  en  achapta 
ung  aultre  , onquel  estoient  au  vif  painctes  les 
idées  de  Platon,  et  les  atomes  d’Epicurus.  Rhi- 
zotome  en  achapta  ung  aultre , onquel  estoit  Echo 
selon  le  naturel  représenté.  Pantagruel  par  Gym- 
naste feit  achapter  la  vie  et  gestes  de  AchiH.es  en 
Soixante  et  dix-h uict  pièces  de  tapisserie  à haultes 

lisses,  longues  de  quatre,  larges  de  trois  toises, 
toutes  de  saye  Phrygienne  , requamée  d’or  et  d’ar- 
gent. Et  commençoit  la  tapisserie  aux  nopces  de 
Peleüs  et  Thetis , continuant  la  nativité  d’Achil- 
les , sa  jeunesse  deseripte  par  Stace  Papinie  : ses 
gestes  et  faicts  d’armes  celehrez  par  Romere:  sa 
mort  et  exeques  descripts  par  Ovide,  et  Quinte 
Calabrois:  finissant  en  l’apparition  de  son  umbre , 
et  sacrifice  de  Polyxene  descript  par  Euripides.. 
Feit  aussi  achapter  trois  beaulx  et  jeunes  unicor- 
nes  : ung  masle  de  poil  alezan  tostade , et  deux 
femelles  de  poil  gris  pommelé.  Ensemble  ung 
taraude  , que  luy  vendit  ung  Sçythien  de  la  con- 
trée des  Gelones.  Tarande  est  ung  animal  grand 
comme  ung  jeune  taureau,  portant  teste  comme 
est  cl’ung  cerf,  peu  plus  grande  : avecques  cornes 
insignes  largement  ramées  : les  pieds  forchus  : le 
poil  long  comme  d’ung  grand  ours  : la  peau  peu 
moins  dure  qu’un  g corps  de  cuirasse.  Et  disoit 
le  Gelon  peu  en  estre  trouvé  parmy  la  Scythie  : 
parce  qp’il  change  de  couleur  selon  la  variété 
des  lieux  esquels  il  paist  et  demeure. 

Et  représente  la  couleur  des  herbes  , arbres , 
arbrisseaulx , heurs  , lieux  , pastis  , rochiers  , gé- 
néralement de  toutes  choses  qu’il  approche.  Cela 
ïny  est  commun  avecques  le  poulpe  marin  , c’est 
le  polype  : avecques  les  thoës  : avecques  les  ly- 

caons  de  Indie  : avecques  le  cliameleon , qui  est 
une  espece  de  lizart  tant  admirable  que  Demo- 
critus  ha  faict  ung  livre  entier  de  sa  figure  , ana- 
tomie /vertus  , et  proprietez  en  magie.  Si  est  ce 
que  je  l’ay  veu  couleur  changer  non  à l’appro- 
che seullement  des  choses  colorées  , mais  de  soy- 
mesme,  selon  la  paour  et  affections  qu’il  avoit. 
Comme  sus  ung  tapis  verd,  je  l’ay  veu  certaine- 
ment verdoyer  : mais  y restant  quelcque  espace 
cle  temps  devenir  jaulne , bleu , tanné , violet  par 
succès  : en  la  façon  que  voyez  la  crcste  des  cocqs 
d’Inde  couleur  selon  leurs  passions  changer.  Ce 
que  sus  tout  trouvasmes  en  cestuy  taraude  admi- 
rable est , cpie  non-seullement  sa  face  et  peau , 
mais  aussi  tout  son  poil  telle  couleur  prenoit  , 
quelle  estoit  és  choses  voisines.  Prés  de  Panurge 
vestu  de  sa  toge  bure,  le  poil  luy  devenoit  gris: 
près  de  Pantagruel  vestu  de  sa  mante  d’escar- 
late , le  poil  et  la  peau  luy  rougissoit  : prés  du 
pilot  vestu  à la  mode  des  Isiaces  de  Anubis  en 
Egypte , son  poil  apparut  tout  blanc.  Lesquelles 
deux  dernieres  couleurs  sont  au  cliameleon  des- 
niées. Quand  hors  toute  paour  et  affections  il  estoit 
en  son  naturel , la  couleur  de  son  poil  estoit  telle 
que  voyez  és  asnes  de  Meung. 

CHAPITRE  III. 

Comment  Pantagruel  reçeut  lettres  de  son 
pere  Gargantua  : et  de  Vestrange  maniéré 
de  sçavoir  nouvelle  bien  soubdain  des  pays 
estrangiers  et  loing tains. 

Pantagruel  occupé  en  lachapt  de  ces  ani- 
maulx  peregrins  feurent  ouys  du  mole  dix  coups 
de  verses  et  faulconneaulx  : ensemble  grande  et 
joyeuse  acclamation  de  toutes  les  neufs.  Panta- 
gruel se  tourne  vers  le  Havre,  et  veoit  que  c’es- 
toit  ung  des  celoces  de  son  pere  Gargantua , 
nommé  la  Chelidoine  : pource  que  sus  la  pouppe 
estoit  en  sculpture  de  erain  Corinthien  une  hi- 
rondelle de  mer  eslevée.  C’est  ung  poisson  grand 
comme  ung  dar  de  Loire , tout  charnu , sans 
esquames  , ayant  aesles  cartilagineuses  (quelles 
sont  és  souris  chaulves)  fort  longues  et  larges  : 
moyennant  lesquelles  je  l’ay  souvent  veu  voler 
une  toise  au-dessus  l’eaue  plus  d’ung  traict  d’arc. 
A Marseille’  on  le  nomme  Lendole.  Ainsi  estoit 
ce  vaisseau  legier  CQffîlïi€  h IF-  hirondelle , de 
sorte  que  plustost  sembloit  sus  mer  voler  que 
voguer.  En  icelluy  estoit  Malicorne  eacuyer  treu- 

chant  de  Gargantua  , envoyé  expressément  de 
par  luy  entendre  l’estât  et  portement  de  son  fds 
le  bon  Pantagruel  , et  luy  porter  lettres  d© 
creance. 

Pantagruel  après  la  petite  accollacle  et  barre- 
tacle  gracieuse , avant  ouvrir  les  lettres  ne  aultres 
propous  tenir  à Malicorne  , luy  demanda  : Avez- 
vous  ici  le  gozal  celeste  messaigier?  Ouy,  res- 
pondit-il  : Il  est  en  ce  panier  emmailloté.  C’es- 
toit  ung  pigeon  prins  on  colombier  de  Gargantua, 
eseloüant  ses  petits  sus  l’instant  que  le  susclict 
celoce  departoit.  Si  fortune  adverse  feust  à Pan- 
tagruel advenüe , il  eust  des  jects  noirs  attaché 
ès  pieds  : mais  pource  que  tout  luy  es  toit  venu 
à bien  et  prospérité  , l’ayant  faict  desmailloter , 
luy  attacha  ès.  pieds  une  bandelette  de  tafetas 
blanc  : et  sans  plus  différer  sus  l’heure  le  laissa 
en  pleine  liberté  de  l’aer.  Le  pigeon  soubdain 
s’envole  haschant  en  incroyable  hastiveté  : comme 
vous  sçavez  qu’il  n’est  vol  que  de  pigeon , quand 
il  ha  œufs  ou  petits , pour  l’obstinée  solicitude 
en  luy  par  nature  posée  de  recourir  et  secourir 
ses  pigeonneaulx.  De  mode  qu’en  moins  de  deux 
heures  il  franchit  par  l’aer  le  long  chemin  , qu’a- 
voit  le  celoce  en  extreme  diligence  par  trois  jours 
et  trois  nuicts  parfaict , voguant  à rames  et  à veles , 
et  luy  continuant  vent  en  pouppe.  Et  feut  veu 

entrant  dedans  le  colombier  on  propre  nid  de 
ses  petits.  Adoncques  entendant  le  preux  Gar- 
gantua qu’il  pour  toit  la  bandelette  blanche  resta 
en  joye  et  seureté  du  bon  portement  de  son  fils. 
Telle  estoit  l’usance  des  nobles  Gargantua  et 
Pantagruel  , quand  sçavoir  promptement  vou- 
loient  nouvelles  de  quelcque  chose  fort  affectée 
et  vehementement  desirée  , comme  l’issüe  de 
qjjelcque  bataille  , tant  par  mer  comme  par 
terre  : la  prinse  ou  defense  de  quelcque  place 
forte  : l’apoincternent  de  quelcques  differens  d’im- 
portance : l’accouchement  heureux  ou  infortuné 
de  quelcque  Royne , ou  grande  dame  : la  mort 
ou  convalescence  de  leurs  amis  et  alliez  ma- 
lades n et  ainsi  des  aultres.  Ils  prenoient  le  go- 
zal , et  par  les  postes  le  faisoient  de  main  en 
main  jusques  sur  les  lieux  porter,  dont  ils  affec- 
toient  les  nouvelles.  Le  gozal  portant  bandelette 
noire  ou  blanche  selon  les  occurrences  et  acci- 
dens  , les  houstoit  de  pensement  à son  retour , 
faisant  en  une  heure  plus  de  chemin  par  l’aer, 
que  n’avoient  faict.  par  terre  trente  postes  en 
ung  jour  naturel.  Cela  estoit  rachapter  et  gain- 
gner  temps.  Et  croyez  comme  chose  vraysem- 
blable,  que  par  les  colombiers  de  leurs  cassines, 
on  trouvoit  sus  œufs  ou  petits  , tous  les  mois  et 
-saisons  de  l’an  , les  pigeons  à foison.  Ce  qui  est 

facile  en  mesnagerie , moyennant  le  salpêtre  en 
roche , et  la  sacre  herbe  vervaine.  Le  gozal  las- 
ché  , Pantagruel  leut  les  missives  de  son  pere 
Gargantua,  desquelles  la  teneur  ensuit  : 

Fils  très-ciiier,  l’affection  que  natu- 
rellement porte  le  pere  à son  fils  bien  aymé  , est 
en  mon  endroict  tant  acreuë  , par  l’esguarcl  et 
reverence  des  grâces  particulières  en  toy  par  el  jp- 
lion  divine  posées  , que  depuis  ton  partement 
m’ha  non  une  fois  tollu  tout  aultre  pensement. 
Me  délaissant  au  cueur  ceste  unicque  et  soin- 
gneuse  paour,  que  vostre  embarquement  ayt  esté 
de  quelcque  meshaing  ou  fascherie  accompaigné: 
comme  tu  scez  qu’à  la  bonne  et  sincere  amour 
est  craincte  .perpétuellement  annexée.  Et  pource 
que  selon  le  clict  de  Hesiode  , d’une  chascune 
chose  le  commencement  est  la  moitié  du  tout , 
et  selon  le  proverbe  commun  , à l’enfourner  on 
fai  et  les  pains  cornus  , j’ay  pour  de  telle  anxiété 
vuider  mon  entendement , expressément  depes- 
ché  Malicorne  : à ce  que  par  luy  je  sois  acer- 
tainé  de  ton  portement  sus  les  premiers  jours  de 
ton  voyaige.  £ar  s’il  est  prospéré , et  tel  que  je 
le  soubhaite , facile  me  sera  preveoir  , prognos- 
ticquer  et  juger  du  reste.  J’ay  recouvert  quelc- 
ques  livres  joyeulx , lesquels  te  seront  par  le 

présent  porteur  rendus.  Tu  les  liras  quand  te 
vouldras  refraisoliir  de  tes  meilleures  estudes.  Le- 
dict  porteur  te  dira  plus  amplement  toutes  nou- 
velles de  ceste  Court.  La  paix  de  l’Etemel  soit 
avecques  toy.  Salue  Panurge  , frere  Jean  , Epis- 
temon  , Xenonianes  , Gymnaste  , et  aultres  tes 
domesticques  mes  bons  amis.  De  ta  maison  pa- 
ternelle , ce  treiziesme  de  Juin. 

Ton  Pere  et  amy , 


Gargantua. 

CHAPITRE  I Y. 

Comment  Pantagruel  escript  à son  Pere 
Gargantua , etluy  envoyé  plusieurs  belles 
et  rares  choses. 

Après  la  lecture  des  lettres  susdictes , Panta- 
gruel tint  plusieurs  propous  avecques  l’escuyer 
Malicorne , et  feut  avecques  luy  si  long-temps , 
que  Panurge  interrompant  luy  dist  : Et  quand 
boyrez-vous?  Quand  boyrons-nous?  Quand  boyra 
Monsieur  l’escuyer  ? N’est-ce  assez  sermonné  pour 
boyre  ? C’est  bien  dict  , respondit  Pantagruel. 
Faictes  dresser  la  collation  en  ceste  prochaine 
hostellerie , en  laquelle  pend  pour  enseigne  l’i- 
mage d’ung  Satyre  à cheval.  Cependant  pour  la 
depesche  de  l’escuyer , il  escripvit  à Gargantua 
comme  s’ensuit: 

Pere  très-debonn  a ir  e,  comme  à touts 
accidens  en  ceste  vie  transitoire  non  doubtez , ne 
soubsonnez , nos  sens  et  facultez  animales  pâtissent 
plus  énormes  çt  impotentes  perturbations  (voire 
jusques  à en  estre  souvent  l’ame  desemparée  du 
corps  , quoy  que  telles  subite  nouvelle  feussent 
à contentement  et  soubhait) , que  si  eussent  au- 


DE  RABELAIS.  649 

paravant  esté  propensez  et  preveus:  ainsi  mha 
grandement  esmeu  et  perturbé  l’inopinée  venüe 
de  vostre  escuyer  Malicorne.  Car  je  n’esperois 
aulcun  veoir  de  vos  domesticques  , ne  de  vos 
nouvelles  oüyr  avant  la  fin  de  cestuy  nostre 
voyaige.  Et  facillement  acquiesçois  en  la  doulce 
recordation  de  vostre  auguste  majesté,  eseripte, 
voire  certes  insculpee  et  engravée  on  postérieur 
ventricule  de  mon  cerveau:  souvent  au  vif  me 
la  représentant  en  sa  propre  et  naïfve  figure. 

Mais  puisque  m’avez  prévenu  par  le  bénéfice 
de  vos  gratieuses  lettres  , et  par  la  creance  de 
vostre  escuyer  mes  esperits  récréé  en  nouvelles 
de  vostre  prospérité  et  santé , ensemble  de  toute 
vostre  royale  maison  , force  m’est , ce  que  par 
le  passé  m’estoit  voluntaire , premièrement  loüer 
le  benoist  Servateur  : lequel  par  sa  divine  bonté 
vous  conserve  en  ce  long  teneur  de  santé  par- 
faicte  : secondement  vous  remercier  sempiternelie- 
ment  de  ceste  fervente  et  inveterée  affection  qu’à 
rnoy  portez  vostre  très-humble  fils  et  serviteur 
inutile.  Jadis  ung  Romain  nommé  Furnius  dit  à 
César  Auguste  reeepvant  à grâce  et  pardon  son 
pere , lequel  avoit  suivy  la  faction'de  Antonius  : 
Aujourd’huy  me  faisant  ce  bien,  tu  m’has  reduict 
en  telle  ignominie , que  force  me  sera  vivant 
mourant  estre"  ingrat  réputé  par  impotence  de 

gratuité.  Ainsi  pourray-je  dire  que  l’excès  de 
yostre  paternelle  affection  me  range  en  ce  te 
angustie  et  nécessité  qu'il  me  conviendra  vivre 
et  mourir  ingrat.  Sinon  que  de  tel  crime  sois 
relevé  par  la  sentence  des  Stoïciens  : lesquels 
disoient  trois  parties  estre  en  bénéfice.  L’une 
du  donnant,  l’aultre  du  recepvant,  la  tierce  du 
recompensant  : et  le  recepvant  très-bien  recom- 
penser le  donnant , quand  il  accepte  voluntiers 
le  bien  faict , et  le  retient  en  soubvenance  per- 
pétuelle. Comme  au  rebours  le  recepvant  estre 
le  plus  ingrat  du  monde , qui  mespriseroit  et  ou- 
bliroit  le  bénéfice.  Estant  doneques  opprimé  d’o- 
bligations infinies  toutes  procréées  de  vostre  im- 
mense bénignité , et  impotent  à la  minime  partie 
de  recompense , je  me  saulveray  pour  le  moins 
de  calomnie , en  ce  que  de  mes  esperits  n’en  sera 
à jamais  la  mémoire  abolie  : et  ma  langue  ne 
cessera  confesser  et  protester  que  vous  rendre 
grâces  condignes  est  chose  transcendant  ma  fa- 
culté et  puissance.  Au  reste  j’ay  ceste  confiance 
en  la  commisération  et  ayde  de  nostre  Seigneur  ? 
que  de  ceste  nostre  pérégrination  la  fin  corres- 
pondra au  commencement  : et  sera  le  totaige  en 
aî  ogresse  et  santé  parfaict.  ,Te  ne  fauldray  à ré- 
duire en  commentaires  et  ephemerides  tout  le 
discours  de  nostre  naviguaige  ; afin  qu’à  nostre 

retour  vous  en  ayez  lecture  veridicque.  J’ay  icy 
trouvé  un  tarande  de  Seythàe , animal  estrange 
et  merveilleux  à cause  des  variations  de  couleur 
en  sa  peau  et  poil , selon  la  distinction  des  cho- 
ses prochaines.  Vous  le  prendrez  en  gré.  Il  est 
aultant  maniable  et  facile  à nourrir  qu’un  aigneau. 
Je  vous  envoyé  pareillement  trois  jeunes  uni  cor- 
nes plus  domestiques  et  apprivoisées  , que  ne 
seroient  petits  chatons.  J’ay  conféré  avecques 
l’escuyer,  et  dict  la  maniéré  de  les  traicter.  Elles 
ne  pasturent  en  terre , obstant  leur  longue  corne 
on  front.  Force  est  que  pasture  elles  prennent 
és  arbres  fructiers  , ou  en  râteliers  idoines  , ou 
en  main  , leur  offrant  herbes  , gerbes , pommes  , 
poires,  orge,  touzelle , brief  toutes  especes  de 
fruiets  et  legumaiges.  Je  m’esbahis  comment  nos 
escripvains  anticques  les  disent  tant  farouches  , 
féroces  , et  dangereuses  , et  oneques  vives  n’avoir 
esté  veuës.  Si  bon  vous  semble  ferez  espreuve  du 
contraire .'  et  trouverez  qu’en  elles  consiste  une 
mignotize  la  plus  grande  du  monde , pourveu  que 
malicieusement  on  ne  les  offense.  Pareillement 
a uus  envoyé  la  vie  et  gestes  d’Achiiles  en  tapisse** 
lie  bien  belle  et  industrieuse.  Vous  asseurant  que 
les  nouveaultez  danimaulx  , de  plantes  , d’oi- 
seau lx  , de  pierreries  que  trouver  pourray  , et 
recouvrer  en  toute  nostre  pérégrination  , toutes 

je  vous  porteray  , aydant  Dieu  riostre  Seigneur  , 
lequel  je  prie  en  sa  saincte  grâce  vous  conserver. 
De  Medamothi , ce  quinziesme  de  Juin.  Panurge , 
frere  Jean,  Episteinon,  Xenomanes,  Gymnaste, 
Eusthenes  , Rizotome  , Garpâlim  , après  le  dévot 
baisemain  vous  resaluënt  en  usure  centuple. 

VostJ'e  humble  Fils  et  serviteur } 
Pantagruel. 

Pendant  que  Pantagruel  escripvoit  les  lettres 
sus  die  tes , Malicorne  feut  de  touts  festoyé  , salué , 
et  accollé  à double  rebras.  Dieu  scet  comment 
tout  alloit  et  comment  recommandations  de  tou- 
tes parts  trottoient  en  place.  Pantagruel  après 
avoir  parachevé  ses  lettres  banequeta  avecques 
Pescuyer.  Et  luy  donna  une  grosse  chaine  d’or 
poisante  huict  cents  escus  , en  laquelle  par  les 
chaînons  septénaires  estoient  gros  diamans , rubis , 
esmerauldes  , turquoises , unions  , alternativement 
enchâssez.  A ung  chascun  de  ses  nauchiers  feit 
donner  cinq  cents  escus  au  soleil.  A Gargantua 
son  pere  envoya  le  tarande  couvert  d’une  housse 
de  satin  broché  d’or , avecques  la  tapisserie  con- 
tenante la  vie  et  gestes  d’Achilles  : et  les  trois 
unicornes  capparassonnées  de  drap  d’or  frize. 

Ainsi  départirent  de  Medamothi  Malicorne  pour 
retourner  vers  Gargantua  , Pantagruel  pour  con- 
tinuer son  naviguaige.  Lequel  en  haulte  mer  feit 
lire  par  Epistemon  , les  livres  apportez  par  l’es- 
cuyer.  Desquels  pource  qu’il  les  trouva  joyeulx 
et  plaisants,  le  tianssumpt  voluntiers  vous  don- 
neray , si  dévotement  le  requerez. 

CHAPITRE  Y. 

Comment  Pantagruel  rencontra  une  nauf  de 
u oy  agi  ers  retournants  du  pays  de  Lan - 
ternois. 

Au  cinquiesme  jour  ja  commençants  tournoyer 
le  pol  peu  à peu  , nous  esloignants  de  le  qui- 
noctial,  descouvrismes  une  navire  marchande  fai- 
sant voile  à horche  vers  nous.  La  joye  ne  feut 
petite  tant  de  no  us  , comme  des  mardi  ans  : de 
nous  entendens  nouvelles  de  la  marine  : de  eulx 
cntendens  nouvelles  de  terre  ferme.  Nous  ral- 
liants avecques  eulx  congneusmes  qu’ils  estoient 
François  Xantongeois.  Devisant  et  raisonnant  en- 
semble , Pantagruel  entendit  qu’ils  venoient  de 
Lanternois.  Dont  eut  nouveau  accroissement  d’al- 
legresse , aussi  eut  toute  l’assemblée  mesmement , 
nous  enquestans  du  pays  et  meurs  du  peuple 
Lanternier  : et  ayans  advertissement  que  sus  la 
fin  de  juillet  subséquent  estoit  l’assignation  du 
chapitre  general  des  Lanternes  : et  que  si  lors  y 
arrivions  ( comme  facile  nous  estoit  ) voyrrions 
belle  , honorable,  et  joyeuse  compaignie  des  Lan- 
ternes : et  que  I on  y faisoit  grands  apprests  , 

comme  si  Ton  y deust  profondément  lanterner. 
Nous  feut  aussi  dict  , que  passans  le  grand 
Royaulme  de  Gebarim  nous  serions  honorific- 
quement  receus  et  traictez  par  le  Roy  Ohabé 
dominateur  d’icelle  terre.  Lequel  et  touts  ses 
subjects  pareillement  parlent  languaige  François 
Tourangeau.  Cependant  que  entendions  ces  nou- 
velles , Panurge  print  débat  avecques  ung  mar- 
chant de  Taillebourg,  nommé  Dindenault.  L’oc- 
casion du  débat  feut  telle  : ce  Dindenault  voyant 
Panurge  sans  braguette  avecques  ses  lunettes 
attachées  au  bonnet , dist  de  luy  à ses  compai- 
gnons  : Voyez-là  une  belle  médaillé  de  coquu. 
Panurge  à cause  de  ses  lunettes  oyoit  des  au- 
reilles  beaucoup  plus  clair  que  de  coustume. 
Doncques  «entendant  ce  propous  demanda  au 
marchant  : Comment  diable  serois-je  coquu , qui 
ne  suis  encore  marié , comme  tu  es  selon  que  juger 
je  peulx  à ta  troigne  mal  gracieuse  ? Oui  vraye- 
ment , respondit  le  marchant  , je  le  suis  : et  ne 
vouldrois  ne  l’estre  pour  toutes  les  lunettes  d’Eu- 
rope : non  pour  toutes  les  bezicles  d’Africque. 
Car  j’ay  une  des  plus  belles,  plus  advenentes , 
plus  lionnestes  , plus  preudes  femmes  en  ma- 
riaige , qui  soit  en  tout  le  pays  de  Xantonge  : et 
n’en  desplaise  aux  aultres.  Je  luy  porte  de  mon 
voyaige  une  belle  et  de  unze  poulcées  longue 

branche  de  coural  rouge , pour  ses  estreines.  Qu'en 
as-tu  à faire?  Dequoy  te  mesles  tu?  Qui  es-tu  ? 
Dont  es-tu?  O Lunettier  de  b Antichrist,  responds 
si  tu  es  de  Dieu.  Je  te  demande  , dist  Panurge , 
" si  par  consentement  et  convenence  de  touls  les 
elemens  j’avoye  sacsacbezevezinemassé  ta  tant 
belle,  tant  advenente , tant  honneste , tantpreude 
femme  de  mode  que  le  roidde  Dieu  des  jardins 
Priapus,  lequel  ici  habite  en  liberté  , subjection 
forcluse  de  braguettes  attachées  , luy  feust  on 
corps  demeuré,  en  tel  desastre  , que  jamais  n’en 
sortirait , éternellement  y resterait  sinon  que  tu 
le  tirasses  avecques  les  dents  , que  ferois-  tu  ? Le 
laisserois-tu  là  sempiternellement  ? ou  bien  le 
tirerois-tu  à belles 'dents  ? Responds  , ô belinier 
de  Mahumet , puisque  tu  es  de  touts  les  diables. 
J e te  donnerois  (respondit  le  marchant)  ung  coup 
d’espée  sus  ceste  aufeille  lunetiere  , et  te  tuer  ois 
comme  ung  belier.  Ce  disant  desguainnoit  son 
espée.  Mais  elle  tenoit  au  fourreau:  comme  vous 
sçavez  que  sus  mer  touts  harnois  facilement 
chargent  rouille  , à cause  de  l’humidité  exces- 
sive , et  nitreuse.  Panurge  recourt  vers  Pailla' 
gruel  à secours.  Frere  Jean  rnist  la  main  à soit 
bragmard  frâischement  esmoulu  : et  eust  felon- 
nement  occis  le  marchant  : ne  feust  que  le 
patron  de  la  nauf  , et  aultres  passagiers  sup- 

pliarent  Pantagruel  , n’estre  faict  scandale  en 
son  vaisseau.  Dont  feut  appoincté  tout  leur 
different  : et  toucliarent  les  mains  ensemble 
Panurge  et  le  marchant  : et  beurent  d’aultant 
l’ung  à l’aultre  dehait  , en  signe  de  parfaicte 
réconciliation, 

CHAPITRE  VL 

Comment  le  débat  appaisé  , Panurge  mar- 
chande avecques  Dindenault  un  g de  ses 
moutons. 

C E .ciel  xit  du  tout  appaisé  Panurge  dist  secrète- 
ment à Epistemon  et  à frere  Jean  : Retirez-vous 
icy  ung  peu  à l’escart , et  joyeusement  passez 
temps  à ce  que  voirez.  Il  y aura  bien  beau  jeu , 
si  la  cliorde  ne  rompt. 

Puis  s’adressa  au  marchant , et  de  rechef  beut 
à lu  y plein  hanap  de  bon  vin  Lanternois.  Le 
marchant  le  pleigea  guaill'ard , en  toute  cour- 
toisie et  honnesteté.  Gela  faict  Panurge  dévote- 
ment le  prioit  luy  vouloir  de  grâce  vendre  ung 
de  ses  montons. 

Le  marchant  luy  respondit  : Helas  , hélas  , 
mon  amy  , nostre  voisin  , comment  vous  sçavez 
bien  trupher  des  paovres  gens.  Vrayement  vous 
estes  ung  gentil  chalant.  O le  vaillant  achapteur 
de  moutons.  Vray  bis  vous  portez  le  minois  non 
mie  d’ung  achapteur  de  moutons , mais  bien 
d’ung  coupeur  de  bourses.  Deu , Colas  m’failîon, 
qu’il  feroit  bon  porter  bourse  pleine  auprès  de 

vous  en  la  tripperie  sus  le  degel  ! Han  , han , 
qui  ne  vous  congnoistroit , vous  feriez  bien  des 
vostres.  Mais  voyez  bau , bonnes  gens , comment 
il  taille  de  l’iiistoriographe. 

Patience  (dist  Panurge).  Mais  à propous,  de 
grâce  spéciale  vendez- moy  ung  de  vos  moutons. 
Combien?  Comment  (respondit  le  marchant,) 
l’entendez-vous,  nostre  amy,  mon  voisin?  Ce 
sont  moutons  à la  grand’laine.  Jason  y print  la 
toison  cl’or.  L’ordre  de  la  maison  de  Bourguoi- 
gne  en  feut  extraict.  Moutons  de  Levant , mou- 
tons de  haulte  futaye , moutons  de  haulte  gresse. 
Soit , dist  Panurge  : Mais  de  grâce  vendez-m’en 
ung , et  pour  cause  ; bien  et  promptement  vous 
payant  en  monnoye  de  Ponant , de  taillis , de 
basse  gresse.  Combien?  Nostre  voisin  , mon  ainy 
(respondit  le  marchant),  escoutez  ça  ung  peu 
de  l’aultre  aureille.  Pan.  A vostre  commende- 
ment.  le  M a r c h.  Vous  allez  en  Lanternois? 
Pan.  Voire,  le  Marc  ii.  Veoir  le  monde? 
P a n.  Voire,  le  Marc  h.  Joyeusement  ? P a n. 
Voire,  le  M a r c h.  Vous  avez,  ce  croy-je  , 
nom  Robin  mouton?  Pan.  Il  vous  plais t à dire. 
le  March.  Sans  vous  fascher.  Pa n.  Je  l’en- 
tends ainsi,  le  Marc  h.  Vous  estes , ce  croy- 
je , le  joyeulx  du  Roy  ? Pa  n.  V oire.  le  March. 
Fourchez-là.  Ha,  ha,  vous  allez  veoir  le  monde  r 

vous  estes  le  joyeulx  du  Roy , vous  avez  nom 
Robin  moulon,  voyez  ce  moulon-là,  il  ha  nom 
Robin  comme  vous.  Robin,  Robin,  Robin,  Bes, 
Bes  , Bes  , Bes.  O la  belle  voix.  Pa  n.  Bien  belle 
et  arinonieuse.  leMarc  h.  Voicy  ung  pact , cjui 
sera  enLre  vous  et  moy  , nostre  voisin  et  amy. 
Vous  qui  estes  Robin  mouton  , serez  en  ceste 
couppe  de  balance  ; le  mien  mouton  Robin  sera 
en  l’aultre  : je  guaige  ung  cent  de  huytres  de 
Busch,  que  en  pois,  en  valleur,  en  estimation 
il  vous  emportera  et  hault  et  court  : en  pareille 
forme  que  serez  quelcque  jour  suspendu  et  pendu. 

Patience,  clisi  Panurge.  Mais  vous  feriez  beau- 
coup pour  moy  et  pour  vostre  postérité,  si  me 
le  vouliez  vendre  , ou  quelcque  aultre  du  bas 
cœur.  J e vous  en  prie , syre  Monsieur. 

JN1  ostre  amy,  respondit  le  marchant , mon  voisin, 
de  la  toison  de  ces  moutons  seront  faicts  les 
fins  draps  de  Rouen  ; les  lousches  des  balles  de 
Limestre,  au  pris  d’elle  ne  sont  que  bourre.  De 
la  peau  seront  faicts  les  beaulx  marroquins,  les- 
quels on  vendra  pour  marroquins  Turquins , ou 
de  Montelimart , ou  de  Hespaigne  pour  le  pire. 
Des  boyauix , on  fera  cliordes  de  violons  et  har- 
pes, lesquels  tant  chierement  on  vendra,  comme 
si  feussent  chordes  de  Munican  ou  Aquileie.  Que 
pensez-vous? 


DE  RABELAIS.  36 1 

S’il  vous  plais t (clist  Panurge)  m’en  vendrez 
ung , j’en  seray  bien  fort  tenu  au  courrail  de  vostre 
huys.  Voyez  cy  argent  content.  Combien  ? Ce 
disoit  monstrant  son  esquarcelle  pleine  de  nou- 
veaulx  Henricus. 

CHAPITRE  VII. 


Continuation  du  marché  entre  Panurge  et 
Dindenault. 

M o n amy , respondit  le  marchant , nostre  voi- 
sin, ce  n’est  viande  que  pour  Rois  et  Princes. 
La  chair  en  est  tant  délicate , tant  savoureuse , 
et  tant  friande  que  c’est  basme.  Je  les  ameine 
d’ung  pays  , onquel  les  poureeaulx  ( Dieu  avec- 
ques  nous  ) ne  mangent  que  Myrobalans.  Les 
truyes  en  leur  gesine  (saulve  l’honneur  de  toute 
la  compaignie  ) ne  sont  nourries  que  de  fleurs 
d’orangiers. 

Mais,  dist  Panurge,  vendez-m’cn  ung,  et  je  le 
vous  payeray  en  Roy,  foy  de  piéton.  Combien? 

Nostre  amy,  respondit  le  marchant,  mon  voi- 
sin , ce  sont  moutons  extraicts  de  la  propre 
race  de  celluy  qui  porta  Plirixus  et  Helle,  par  la 
mer  dicte  Hellesponte. 

Cancre , dist  Panurge  , vous  estes  clericus  vel 
ad  dis  cens. 

Ita  sont  choux,  respondit  le  marchant,  <vere 
ce  sont  pourreaux.  Mais  rr.  rrr.  rrrr.  rrrrr.  Ho 
Robin  rr.  rrrrrr.  "V  ous  n’entendez  ce  languaige. 
A propous.  Par  touts  les  champs  esquels  ils 

pissent,  le  bled  y provient  comme  si  Dieu  y 
eust  pissé.  Il  n’y  fault  aultre  marne , ne  fumier. 
Plus  y lia.  De  leur  urine  les  quintessentiaulx 
tirent  le  meilleur  salpêtre  du  monde.  De  leurs 
crottes  ( mais  qu’il  ne  vous  déplaise  ) les  Medi- 
cins  de  nos  pays  guérissent  soixante  et  dix-huict 
especes  de  maladie.  La  moindre  desquelles  est  le 
mal  Sainct  Eutrope  de  Xaintes , dont  Dieu  nous 
saulve  et  guard.  Que  pensez-vous  nostre  voisin, 
mon  amy?  Aussi  me  coustent-ils  bon. 

Couste  et  vaille , respondit  Panurge , seullement 
vendez-m’en  ung  le  payant  bien. 

Nostre  amy  , dist  le  marchant , mon  voisin, 
considérez  ung  peu  les  merveilles  de  nature 
consistant  en  ces  animaulx  que  voyez  , voire 
en  ung  membre  que  estimeriez  inutile.  Prenez- 
moy  ces  cornes  - là  , et  les  concassez  ung  peu 
avecques  ung  pilon  de  fer , ou  avecques  ung 
landier  , ce  m’est  tout  ung.  Puis  les  enterrez 
en  veuë  du  soleil  la  part  que  vouldrez  et  sou- 
vent les  arrousez.  En  peu  de  mois  vous  en  voirrez 
naistre  les  meilleures  asperges  du  monde.  Je 
n’en  daignerois  excepter  ceulx  de  Ravenne.  Allez- 
moy  dire  que  les  cornes  de  vous  aultres  messieurs 
les  coquus  ayent  vertu  telle , et  propriété  tant 
mirificque. 

Patience , respondit  Panurge. 

Je  ne  scay , dist  le  marchant , si  vous  estes 
clerc.  J’ay  veu  prou  de  clercs  , je  dis  grands 
clercs  , coquus.  Guy  dea.  A propous  si  vous 
estiez  clerc , vous  sauriez  que  és  membres  plus 
inferieurs  de  ces  animaulx  divins , ce  sont  les 
pieds,  y ha  ung  os  , c’est  le  talon,  l’astragale, 
si  vous  voulez , duquel  non  d’aultre  animal  du 
monde , fors  de  l’asne  Indian  et  des  dorcades  de 
Lubie  , l’on  joüoit  anticquement  au  royal  jeu  des 
taies , auquel  l’Empereur  Octavian  Auguste  ung 
soir  guaingna  plus  de  5oooo  escus.  Vous  aultres 
coquus  n’avez  guarde  d’en  guaingner  aultant. 

Patience , respondit  Panurge.  Mais  expédions. 

Et  quand,. dist  le  marchant,  vous  auray-je, 
nostre  amy  , mon  voisin  , dignement  loüé  les 
membres  internes  ; les  espaules  , les  esclanges  , 
les  gigots,  le  hault  cousté , la  poictrine , le  faye , 
la  râtelle,  les  trippes,  la  guogue,  la  vessie,  dont 
on  jouë  à la  balle.  Les  coustelettes  dont  on  faict 
en  Pygmion  les  beaulx  petits  arcs  pour  tirer  des 
noyaulx  de  cerises  contre  les  grues.  La  teste  dont 
avecques  ung  peu  de  soulphre  on  faict  une  miri- 
ficque  décoction  pour  faire  viander  les  chiens 
constippez  du  ventre. 

Bien  , bren  , dist  le  patron  de  la  nauf  au  mar- 
chant , c’est  trop  ici  barguigné.  Vends-luy  si  tu 
veulx  : si  tu  ne  veulx , ne  l’amuse  plus. 

Je  le  veulx  , respondit  le  marchant  , pour 
l’amour  de  vous.  Mais  il  en  payera  trois  livres 
tournois  de  la  piece  en  choisissant. 

C’est  beaucoup,  dist  Panurge.  En  nos  pays  j’en 
aurais  bien  cinq , voire  six  pour  telle  somme  de 
deniers.  Ad  visez  que  ne  soit  trop.  Vous  n’estes  le 
premier  de  ma  congnoissance  , qui  trop  toust 
voulant  riche  devenir  et  parvenir , est  à l’envers 
tumbé  en  paovreté  : voire  quelcquefois  s’est 
rompu  le  col. 

Tes  fortes  fiebvres  quartaines , dist  le  mar- 
chant , lourdault  sot  que  tu  es.  Par  le  digne  voeu 
de  Charrons  , le  moindre  de  ces  moutons  vault 
quatre  fois  plus  que  le  meilleur  de  ceulx  que 
jadis  les  Coraxiens  en  Tuditanie  , contrée  de  Res- 
paigne  , vendoient  ung  talent  d’or  la  piece.  Et 
que  penses-tu , ô sot  à la  grande  paye , que  valoit 
ung  talent  d’or  ? 

Benoist  Monsieur , dist  Panurge  , vous  vous 
eschauffez  en  vostre  harnois,  à ce  que  je  voy  et 
congnois.  Bien  tenez , voyez-là  vostre  argent.  Pa- 
nurge ayant  payé  le  marchant  choisit  de  tout  le 
trouppeau  ung  beau  et  grand  mouton,  et  l’empor- 
toit  criant  et  bellant,  oyans  touts  les  aultres  et 
ensemblement  belians , et  regardans  quelle  part 
on  menoit  leur  compaignon. 

Cependant  le  marchant  disoit  à ses  moutonniers  : 

O qu’il  lia  bien  sceu  choisir  le  clialant!  Il  s’y  entend 
le  paillard.  Vrayement,  le  bon  vrayement,  je  le 
reservois  pour  le  Seigneur  de  Candale,  comme 
bien  congnoissantson  naturel.  Car  de  sa  nature  il 
est  tout  joyeulx  et  esbaudi , quand  il  tient  une 
espaule  de  mouton  en  main  bien  seante  et  adve- 
nente,  comme  une  raquette  gauschiere , etavec- 
ques  ung  Cousteau  bien  tranchant , Dieu  scet 
comment  il  s’en  escrime. 

CHAPITRE  Y I I I. 

Comment  Panurge  feit  en  mer  noyer  le  mar- 
chant et  ses  moutons. 

Soubdain  je  ne  sçay  comment,  le  cas  feut 
subit , je  n’eus  loisir  le  .considérer. 

Panurge  sans  aultre  chose  dire  jecte  en  pleine 
mer  son  mouton  criant  et  bellant.  Touts  les  aultres 
moutons  crians  et  bellans  en  pareille  intonation 
commençarent  soy  jecter  et  saulter  en  mer  après 
à la  file.  La  foulle  estoit  à qui  premier  y saulteroit 
après  leur  compaignon.  Possible  n’estoit  les  eu 
guarder.  Comme  vous  sçavez  estre  du  mouton  le 
naturel  , tousjours  suivre  le  premier,  cpieleque 
part  qu’il  aille.  Aussi  le  dict  Aristotelès  Ub.  q,  de 
histor.  anim.  estre  le  plus  sot  et  inepte  animal  du 
monde. 

Le  marchant  tout  effrayé  de  ce  que  devant 
ses  yéulx  périr  voyoit  et  noyer  ses  moutons  , 
s’efforçoit  les  empescher  et  retenir  de  tout  son 
pouvoir.  Mais  c’estoit  en  vain.  Touts  à la  file 
saultoient  dedans  la  mer , et  perissoient.  1 ina- 
blement  il  en  print  tmg  grand  et  fort  par  la  toi- 
son sus  le  tillac  de  la  nauf , cuidant  ainsi  le  rete- 
nir, et  saulver  le  reste  aussi  conséquemment.  Le 

mouton  feut  si  puissant  qu’il  emporta  en  mer 
avecq  soy  le  marchant , et  feut  noyé  en  pareille 
forme  , que  les  moutons  de  Polyphemus , le 
borgne  cyclope  , emportarent  hors  la  caverne 
Ulysses  et  ses  compaignons.  Auitant  en  feirent 
les  aultres  bergiers  et  moutonniers  , les  prenans 
•ungs  par  les  cornes,  aultres  par  les  jambes, 
aultres  par  la  toison.  Lesquels  touts  feurent 
pareillement  en  mer  portez  et  noyez  miséra- 
blement. 

Panurge  à cousté  du  fougon  tenant  ung  avi- 
ron en  main  , non  pour  ayder  aux  moutonniers, 
mais  pour  les  engarder  de  grimper  sus  la  nauf, 
et  evader  le  naufraige  , les  presçhoit  eloquente- 
ment  comme  si  feust  ung  petit  frere  Olivier  Mail- 
lard , ou  ung  second  frere  Jean  Bourgeois  , leur 
remonstrant  par  lieux  de  rhetoricque  les  miseres 
de  ce  monde,  le  bien,  et  l’heur  de  1 aultre  vie  , 
affermant  plus  heureux  estre  les  trespassez,  que 
les  vivans  en  ceste  vallée  de  rnisere  , et  à ung 
chascun  d’eulx  promettant  eriger  ung  beau  cé- 
notaphe , et  sepulchre  honoraire  au  plus  hault  du 
mont  Genis  , a son  retour  de  LanLemois  . leui 
optant  ce  neantmoins  , en  cas  que  vivre  entre  les 
humains  ne  leur  faschast,  et  noyei  ainsi  ne  h tu. 
vint  à propous  , bonne  adventufe  , et  rencontre 
de  queleque  baleine  , laquelle  au  tiers  jour  sub- 

sequent  les  rendict  sains  et  saulves  en  quelcque 
pays  de  satin,  à l’exemple  de  Jonas.  La  nauf 
Vuidée  du  marchant  et  des  moutons , reste-il  ici , 
dist  Panurge  , ulle  ame  moutonnière  ? Où  sont 
ceulx  de  Thibault  l’Aignelet?  et  ceulx  de  Iie- 
gnauld  Belin  , qui  dorment  quand  les  aultres 
paissent?  Je  n’y  sçay  rien.  C’est  ung  tour  de 
vieille  guerre.  Que  t’en  semble  frere  Jean  ? 

Tout  bien  de  vous , respondit  frere  Jean.  Je  n’ay 
rien  trouvé  mauvais  sinon  qu’il  me  semble  qu’ainsi 
comme  jadis  on  souloit  en  guerre  au  jour  de 
bataille,  ou  assault,  promettre  aux  souldars  dou- 
ble paye  pour  celluy  jour , s’ils  guaignoient  la 
bataille , l’on  avoit  prou  de  quoy  payer  : s’ils  la 
perdoient  , c’eust  esté  honte  la  demander  , 
comme  feirent  les  fuyars  Gruyers  après  la  ba- 
taille de  Serizolle  : aussi  qu’enlin  vous  doibviez 
le  payement  reserver.  L’argent  vous  demourast 
en  bourse. 

C’est,  dist  Panurge,  bien  chié  pour  l’argent. 
Vertus  Dieu,  j’ay  eu  du  passetemps  pour  plus 
de  cinquante  mille  francs.  Retirons-nous  , le  vent 
est  propice.  Frere  Jean  escoute  ici.  Jamais  homme 
ne  me  feit  plaisir  sans  recompense,  ou  recong- 
noissance  pour  le  moins.  Je  ne  suis  poinct  ingrat 
et  ne  le  feus , ne  seray.  Jamais  homme  ne 
me  feit  desplaisir  sans  repentance , ou  en  ce 
2 A a 

monde  ou  en  l’aultre.  Je  ne  suis  poinet  fat  jus- 
ques  là, 

Tu,  dist  frere  Jean,  te  damnes  comme  ung 
vieil  diable.  Il  est  escript  : Mihi  vindictam  ,, 
etc.  Matière  de  bréviaire. 

CHAPITRE  IX. 

Comment  Pantagruel  arriva  en  l’Isle  Ennasin , 
et  des  estranges  alliances  du  pays. 

Zephyre  nous  continuoit  en  participation  d’ung 
peu  de  Garbin , et  avions  ung  jour  passé  sans 
terre  descouvrir.  Au  tiers  jour  à l’aube  des  mous- 
cîies  nous  apparut  une  Isle  triangulaire  bien  fort 
ressemblante  quant  à la  forme  et  assiette  à Sicile. 
On  la  nommoit  l’Isle  des  Alliances.  Les  hommes 
et  femmes  ressemblent  aux  Poictevins  rouges  , 
exceptez  que  touts  hommes , et  femmes , et  petits 
enfans  ont  le  nez  en  figure  d’ung  as  de  treuffles. 
Pour  ces  te  cause  le  nom  anticque  de  l’Isle  estoit 
Ennasin.  Et  estoient  touts  parens  et  alliez  ensem- 
ble , comme  ils  se  vantoient , et  nous  dist  libre- 
ment le  Potestat  du  lieu:  Vous  aultres  gens  de 
l’aultre  monde  tenez  pour  chose  admirable , que 
d’une  famille  Rommaine  (c’estoient  les  Fabians) 
pour  ung  jour  (ce  feut  le  treziesme  du  mois  de 
febvrier)  par  une  porte  ( ce  feut  la  porte  Car- 
mentale  , jadis  située  au  pied  du  Capitole , entre 
le  roc  Tarpeïan  et  le  Tibre,  depuis  surnommée 
Scelerate  ) contre  certains  ennemis  des  Rom- 
mains  (c’estoient  les  Veientes  Hetmsques)  sor- 

tirent  trois  cens  six  hommes  de  guerre  touts 
parens  , aveccjues  cinq  mille  aulnes  souldars 
touts  leurs  vassaulx  : qui  touts  feurent  occis , ce 
feut  près  le  fleuve  Cremere , qui  sort  du  lac  de 
Baccane.  De  ceste  terre  pour  ung  besoing  sor- 
tiront plus  de  trois  cens  mille  touts  parens  et 
d’une  famille.  Leurs  patentez  et  alliance  estaient 
de  façon  bien  estrange  : Car  estant  ainsi  touts 
parens  et  alliez  l’ung  de  Faultre  , nous  trou- 
vasmes  que  personne  n’estoit  d’eulx  pere  ne 
mere  , frere  ne  sœur  , oncle  ne  tante  , cousin 
ne  nepveu  , gendre  ne  brus  , parrain  ne  mar- 
raine de  l’aultre.  Sinon  vrayement  ung  grand 
vieillard  enasé  , lequel,  comme  je  veids,  appella 
une  petite  fdle  eagée  de  trois  ou  quatre  ans  , 
mon  pere  : la  petite  fillette  le  appelloit  ma  fdle. 
La  parenté  et  alliance  entre  eulx , estait  que 
l’ung  appelloit  une  femme , ma  maigre  : la  femme 
le  appelloit  mon  marsouin.  Ceulx-ià  (disoit  frere 
Jean)  doibvroient  bien  sentir  leur  marée,  quand 
ensemble  se  sont  frottez  leur  lard.  L’ung  appel- 
loit une  guorgiase  bachelette  en  soubriant  : Bon 
jour  mon  estrille.  Elle  le  resalüa  disant  : Bonne 
estreine  mon  faulveau.  Hay  , liay , hay , s’escria 
Panurge  , venez  veoir  une  estrille , une  fau  , et 
uns  veau.  N’est-ce  estrille  faulveau?  Ce  faulveau 

O 

à la  raye  noire  doibt  bien  souvent  estre  estrillé. 

Ung  aultre  salua  une  sienne  mignonne  disant: 
A Dieu  mon  bureau.  Elle  luy  respondit  : Et 
vous  aussi  mon  procès.  Par  Sainct  Treignan  (dist 
Gymnaste)  ce  procès  doibt  estre  souvent  sus  ce 
bureau.  L’ung  appelloit  une  aultre , mon  verd  : 
elle  l’appelloit  son  coquin.  Il  y a bien  là,  dist 
Eusthenes  , du  verd  coquin.  Ung  aultre  salüa 
une  sienne  alliée  disant  : Bon  di , ma  coingnée. 
Elle  respondit:  Et  à vous,  mon  manche.  Ventre 
bœuf,  s’escria  Carpalim  , comment  ccste  coin- 
gnée  est  emmanchée!  Gomment  ce  manche  est 
encoingnée  ! Mais  seroit-ce  poinct  la  grande  man- 
che que  demandent  les  courtisanes  Piommaines  ? 
Ou  ung  Cordelier  à la  grande  manche?  Passant 
oultre  je  veids  ung  averlant  qui  salüant  son  alliée, 
l’appella  mon  matras  : elle  le  appelloit  mon  lo- 
dier.  De  faict  il  avoit  quelcques  traicts  de  lodier 
lourdault.  L’ung  appelloit  une  aultre  mamie  : 
elle  le  appelloit  ma  crouste.  L’ung  une  aultre 
appelloit  sa  pâlie  : elle  le  appelloit  son  fourgon. 
L’ung  une  aultre  appelloit  ma  savate  : elle  le 
nommoit  pantophle.  L’ung  une  aultre  nommoit 
ma  botine  : elle  le  appelloit  son  estivallet.  L’ung 
une  aultre  nommoit  sa  mitaine  : elle  le  nommoit 
mon  guand.  L’ung  une  aultre  nommoit  sa  couane  : 
elle  le  appelloit  son  lard  ; et  estoit  entre  eulx  , 
parenté  de  couane  de  lard.  En  pareille  alliance  T 

l’uiïg  appelloit  une  sienne  mon  liomelaicte  : elle 
le  nommoit  mon  oeuf;  et  estoient  alliez  comme 
une  homelaicte  d’œufs.  De  mesmes  ung  aultre 
appelloit  une  sienne  ma  trippe  : elle  le  appelloit 
son  fagot.  Et  Ôncques  ne  peu  sçavoir  cpielle  pa- 
renté , alliance  , affinité , ou  consanguinité  feust 
entre  eulx , la  rapportant  à nostre  usaige  com- 
mun , sinon  qu’on  nous  dist  qu’elle  estoit  trippe 
de  ce  fagot.  Ung  aultre  saluant  une  sienne  disoit: 
Sallut  mon  escalle.  Elle  respondit  : Et  à vous 
mon  huytre.  C’est  (dist  Carpalim)  une  huytre 
en  escalle.  Ung  aultre  de  mesmes  salüoit  une 
sienne  disant  : Bonne  vie  ma  gousse.  Elle  res- 
pondit : Longue  à vous  .mon  pois.  C’est , dist 
Gymnaste,  ung  pois  en  gousse.  Ung  aultre  grand 
villain  claquedent  monté  sus  haultes  mules  de 
bois  rencontrant  une  grosse,  grasse  courte  guarse, 
luy  dist  : Dieu  guard  mon  sabbot , ma  trompe , 
ma  touppie.  Elle  luy  respondit  fierement  : Guard’ 
pour  guard’  mon  fouet.  Sang  saine t Gris  , dist 
Xenomanes , est-il  fouet  competent  pour  mener 
ceste  touppie  ? Ung  docteur  regent  bien  peigné 
et  testonné  avoir  quelcque  temps  divisé  avec- 
ques  une  haulte  damoiselle  prenant  d’elle  congié 
luy  dist  : Grand  mercy  bonne  mine.  Mais  , dist- 
elle  , tresgrand  à vous  maulvais  jeu.  De  bonne 
mine  ( dist  Pantagruel  ) à maulvais  jeu  n’est 

alliance  impertinente.  Ung  baschelier  en  busche 
passant  dist  à une  jeune  bacheletté:  Hay  , hay , 
hay.  Tant  y b a que  ne  vous  veids  Muse.  Je  vous 
veoy  , respondit-elle  , corne  , voluntiers.  Accoup- 
plez-les , dist  Panurge  , et  leur  souillez  au  cul. 
Ce  sera  une  cornemuse.  Ung  aultre  appella  une 
sienne  ma  truie  : elle  l’appella  son  foin.  La  me 
vint  en  pensement  , que  ceste  truie  vouluntiers 
se  tournoit  à ce  foin.  Je  veids  ung  demy-gual- 
land  bossu  quelcque  peu  prés  de  nous  saluer 
une  sienne  alliée  > disant  : Adieu  mon  trou.  Elle 
de  mesme  le  resaliia  disant:  Dieu  guard  ma  clie- 
ville.  Frere  Jean  dist:  Elle , ce  croy-je  , est  toute 


trou  , et  il  de  mesmes  tout  cheville.  Ores  est  à 
sçavoir,  si  ce  trou  par  ceste  cheville  peult  entiè- 
rement estre  estouppé.  Ung  aultre  salua  une 
sienne  disant  : Adieu  ma  mue.  Elle  respondit  : 


Bon  jour  mon  oizon.  Je  croy , dist  Ponocrates  , 
que  cestuy  oizon  est  souvent  en  müe.  Ung  aver- 
lant  causant  avecques  une  jeune  guaîoise  luy 
disoit  : Vous  en  soubviengne  vesse.  Aussi  fera 
ped , respondit-elle.  Appeliez-vous  (dist  Panta- 
gruel au  Potestat)  ces  deux-là  parens  ? Je  pense 
qu’ils  soient  ennemis  , non  alliez  ensemble  : car 
il  l’a  appellé  Vesse.  En  nos  pays  vous  ne  pourrez 
plus  oultraiger  une  femme  que  ainsi  l’appellant: 
Bonnes  gens  de  l’aultre  monde  ( respondit  le 

Potestat  ) vous  avez  peu  de  parens  tels  et  tant 
proches  , comme  sont  ce  ped  et  ceste  vesse.  Ils  sor- 
tirent invisiblement  touts  deulx  ensemble  d’ung 
trou  en  ung  instant.  Le  vent  de  Galerne  , dist 
Panurge  , avoit  doncques  lanterné  leur  mere. 
Quelle  mere , dist  Potestat , entendez-vous  ? C’est 
parenté  de  vostre /monde.  Ils  n’ont  pere  ne  mere* 
C’est  à faire  à gens  de  de-là  l’eaüe  , à gens  bottez 
de  foin.  Le  bon  Pantagruel  tout  voyoit,  et  escou- 
toit  : mais  à ce  propous  il  cuida  perdre  conte- 
nance. Avoir  bien  curieusement  considéré  l’as- 
siette de  1 Isle  et  meurs  du  peuple  Ennasé  nous 
entrasmes  en  ung  cabaret  pour  quelcque  peu 
nous  refraischir.  Là  on  faisoit  nopces  à la  mode 
du  pays.  Au  demourant  chiere  et  demie.  Nous 
presens  feut  faict  ung  joyeulx  mariaige  , d’une 
poire  femme  bien  guaillarde , comme  nous  sem- 
bloit , toutesfois  ceulx  qui  en  avoient  tasté , di- 
soient estre  molasse,  avecques  ung  jeune fromaige 
à poil  follet  ung  peu  rougeastre.  J’en  avois  aultres- 
fois  oüy  la.  renommée  , et  ailleurs  avoient  esté 
faicts  plusieurs  tels  mariaiges.  Encores  dict-on 
en  nostre  pays  de  vache , qu’il  ne  feut  oncques 
tel  mariaige , qu’est  de  la  poire  et  du  fromaige. 
En  une  aultre  salle  je  veids  qu  on  marioit  une 
vieille  botte  avecques  ung  jeune  et  soupple  bro- 
dequin. Et  feut  dict  à Pantagruel , que  le  jeune 

brodequin  prenoit  la  vieille  botte  à femme , pource 
quelle  estoit  bonne  robbe  , en  bon  poinct  et 
grasse , à prouffict  de  mesnaige , voire  feust-ce 
pour  ung  pescheur.  En  une  aultre  salle  basse 
je  veids  ung  jeune  escafignon  espouser  une  vieille 
pantophle.  Et  nous  feut  dict  que  ce  n’estoit  pour 
la  beaulté  , ou  bonne  grâce  d’elle  : mais  par  ava- 
rice et  convoitise  d’avoir  les  escus  dont  elle  estoit 
toute  contrepoinctée. 

CHAPITRE  X. 

Comment  Pantagruel  descendit  en  l'Isle  de 
Clieli  , en  laquelle  regnoit  le  Roy  sainct 
Panigon. 

Le  Garbin  nous  souffloit  en  pouppe  , quand 
laissans  ces  mal  plaisans  allianciers  , avecques 
leurs  nez  de  as  de  treuffle  , montasmes  en  haulte 
mer.  Sus  la  déclination  du  soleil  feismes  scalle 
en  l’Isle  de  Cheli  : Isle  grande  , fertile , riche , 
et  populeuse , en  laquelle  regnoit  le  Roy  sainct 
Panigon.  Lequel  accompaigné  de  ses  enfans  , et 
Princes  de  sa  court  s’estoit  transporté  jusques 
prés  le  Havre  pour  recepvoir  Pantagruel.  Et  le 
mena  jusques  en  son  chasteau , sus  l’entrée  du 
dongeon  se  offrit  la  Royne  accompaignée  de  ses 
filles  et  dames  de  court.  Panigon  voulut  qu’elle 
et  toute  sa  suite  baisassent  Pantagruel  et  ses 
gens.  Telle  es  toit  la  courtoisie  et  coustume  du 
pays.  Ce  que  feut  faict , excepté  frere  Jean,  qui 
se  absenta  , et  escarta  parmy  les  officiers  du  Roy. 
Panigon  vouloit  en  toute  instance  pour  cestuy  jour 
et  au  lendemain  retenir  Pantagruel.  Pantagruel 
fonda  son  excuse  sus  la  sérénité  du  temps  , et 
oportunité  du  vent,  lequel  plus  souvent  est  désiré 

des  voyagiers  que  rencontré,  et  le  fault  emploi  c- 
ter  quand  il  advient,  car  il  n’advient  toutes  et 
quantes  fois  qu’on  le  soubhaite,  A ceste  remons- 
trance après  boyre  vingt  et  cinq  ou  trente  fois 
pour  homme  , Panigon  nous  donna  congie.  Panta- 
gruel retournant  au  port  et  ne  voyant  frère  Jean, 
demandoit  quelle  part  il  estoit , et  pourquoy  n es- 
tait ensemble  la  compaignie.  Panurge  ne  sçavoit 
comment  F excuser  , et  vouloit  retourner  au  chas- 
teau  pour  l’appeller , quand  frere  J ean  accourut 
tout  joyeulx , et  s’escria  en  grande  guayeté  de 
cueur  disant  : Vive  le  noble  Panigon.  Par  la  mort 
bœuf  de  bois  , il  rue  en  cuisine.  3 ’en  viens , tout 
y va  par  escuelle.  J’esperois  bien  y cotonner  à 
prouffict  et  usaige  monachal  le  moulle  de  mon 
gippon.  Ainsi  mon  amy , dist  Pantagruel,  tous- 
jours  à ces  cuisines.  Corpe  de  galine , responait 
frere  Jean , j’en  sçay  mieulx  l’üsaige  et  cerimo- 
nies  , què  de  tant  chiabrener  avecques  ces  fem- 
mes , magny  , magna  , chiabrena  , reverence  , 
double  , reprinse  , l’accolade,  la  fressurade , baise 
la  main  de  vostre  mercy , de  vostre  majesta , vous 
soyez  , Tarabin  , taraba.  Bren  , c’est  merde  à 
Rouan.  Tant  chiasser,  vreniller.  Dea  , je  ne  dis 
pas  que  je  n’en  tirasse  queleque  traict  dessus  là 
lie  à mon  lourdois  : qui  me  laissast  insinuer  mà 
nomination.  Mais  ceste  brenasserie  de  révérences 

me  fasche  plus  qu’ung  jeune  diable.  Je  vouloir 
dire  , ung  jeusne  double.  Sainct  Benoist  n’en 
mentit  jamais.  Vous  parler  de  baiser  Damoiselles , 
par  le  digne  et  sacre  froc  que  je  porte,  voluntiers 
je  m’en  déporté , craignant  que  m’advieigne  ce  que 
advint  au  Seigneur  de  Guyercharois.  Quoy?  de- 
manda Pantagruel,  je  le  congnois.  Il  est  de  mes 
meilleurs  amis.  Il  estoit  dist  frere  Jean,  invité  à 
ung  sumptueux  et  magnificque  bancquet , que 
faisoit  ung  sien  parent  et  voisin  : auquel  estoient 
pareillement  invitez  touts  les  Gentilshommes  , 
Dames  , et  Damoiselles  du  voisinaige.  Icelles 
attendantes  sa  venüe , desguisarent  les  Paiges  de 
rassemblée , les  liabillarent  en  Damoiselles  bien 
pimpantes  et  atourées.  Les  Paiges  endamoisellez 
à luy  entrant  prés  le  pont  levis  se  presentarent. 
Il  les  baisa  touts  en  grande  courtoisie  et  reve- 
rences  magnificques.  Sus  la  fin , les  Dames  qui 
l’attendoient  en  la  guallerie  , s’esclatarent  de 
l'ire  , et  feirent  signes  aux  Paiges  , à ce  qu’ils 
houstassent  leurs  atours.  Ce  que  voyant  le  bon 
Seigneur  par  honte  et  despit  ne  daigna  baiser 
icelles  Dames  et  Damoiselles  naïfves:  Alléguan  t 
veu  qu’on  luy  avoit  ainsi  desguisé  les  Paiges , 
que  par  la  mort  bœuf  de  bois  ce  debvoient  là 
estre  les  vaiiets  encore  plus  finement  desguisez. 
Vertus  Dieu,  cia  j urandi , pourqrfoy  plustost 

ne  transportons  - nous  nos  humanitez  en  belle 
cuisine  de  Dieu  ? Et  là  ne  considérons  le  bran- 
lement des  broches , l’harmonie  des  contrehas- 
tiers  , la  position  des  lardons  , la  température 
des  potaiges  , les  préparatifs  du  dessert , l’ordre 
du  service  du  vin  ? Beau  immaculaU  in  via* 
C’est  matière  de  bréviaire. 

CHAPITRE  XI. 


Vourquoy  les  Mornes  sont  volunliers  en 
cuisine. 

C’est,  dist  Epistemon  , naïfvement  parlé  en 
Moyne.  Je  dis  Moyne  moynant , je  ne  dis  pas, 
Moyne  moyné.  Vrayemenl  vous  me  réduisez  en 
mémoire  ce  que  je  veids  et  oüy  en  Florence, 
il  y ha  environ  douze  ans.  Nous  estions  bien 
bonne  compaignie  de  gents  studieux  , amateurs 
de  peregrinité , et  convoiteux  de  visiter  les  gents 
doctes , anticquitez  et  singularitez  d’Italie.  Et  lors 
curieusement  contemplions  l’assiete  et  beaulté  de 
Florence,  la  structure  du  dôme,  la  sumptuosité 
des  temples  et  palais  magnificques.  Et  entrions 
en  contention  , qui  plus  aptement  les  extoîleroit 
par  loüanges  condignes  : quand  ung  Moyne 
d’Amiens , nommé  Bernard  Lardon , comme  tout 
fasché  et  monopolé  nous  dist  : Je  ne  sçay  que 
diantre  vous  trouvez  icy  tant  à loüer.  J’ay  aussi 
bien  contemplé  comme  vous  , et  ne  suis  aveugle 
plus  que  vous.  Et  puis  : Qu’est-ce?  Ce  sont  belles 
maisons.  C’est  tout.  Mais  Dieu , et  Monsieur  Sainct 
Bernard  nostre  bon  Patron  soit  avecq  nous.  En 
toute  ceste  ville  encore  n’ay-je  veu  une  seule 

roustisserie  , et  y ay  curieusement  reguardé  et 
considéré.  Voire  je  vous  dis  comme  espiant  et 
prest  à compter  et  nombrer  tant  à dextre  comme 
à senestre  combien  et  de  quel  cousté  plus  nous 
rencontrions  de  roustisseries  roustissantes.  De- 
dans Amiens  en  moins  de  chemin  quatre  fois 
voire  trois  qu’avons  faict  en  nos  contemplations  * 
je  vous  pourrois  montrer  plus  de  quatorze  rous-f 
tisseries  antieques  et  aromatizantes.  Je  ne  sçay 
quel  plaisir  avez  pris  voyants  les  lions  et  afri- 
canes  ( ainsi  nommiez- vous  , ce  me  semble  , ce 
qu’ils  appellent  tygres  ) près  le  beffroy  : pareil- 
lement voyants  les  porcs-espics  et  austruches  on 
palais  du  Seigneur  Philippe  Strozzi.  Par  ma  foy  . 
nos  fieulx , j’aimerois  mieulx  veoir  ung  bon  et 
gras  oizon  en  broche.  Ces  porphyres , ces  marbres 
sont  beaulx.  Je  n’en  dis  poinct  de  mal  ; mais  les 
darioles  d’Amiens  sont  meilleures  à mon  goust. 
Ces  statues  antieques  sont  bien  faictes  , je  le 
veulx  croire  : Mais  par  Sainct  FerreoJ.  d’Abbe- 
ville, les  jeunes  bachelettes  de  nos  pays  sont 
nulle  fois  plus  advenentes. 

Que  signifie  ( demanda  ffere  Jean  ) et  que 
veult  dire , que  tousjours  vous  trouvez  Moynes 
en  cuisines  , jamais  n’y  trouvez  Roys , Papes , 
ne  Empereurs  ? Est-ce  , respondit  Rhizotome  , 
quelcque  vertus  latente  et  propriété  specificque 

absconse  dedans  les  marmites  et  Contrebas  tiers, 
qui  les  Moynes  y attire  , comme  l’aimant  à soy 
le  fer  attire  , n’y  attire  Empereurs  , Papes , ne 
Roys?  Ou  si  c’est  une  induction  et  inclination 
naturelle  aux  frocs  et  cagoulles  adhérente , la- 
quelle de  soy  mene  et  poulse  les  bons  Religieux 
en  cuisines , encore  qu’ils  n’eussent  élection  ne 
deliberation  d’y  aller  ? Il  veult  dire , respondit 
Epistemon  , formes  suivantes  la  matière.  Ainsi 
les  nomme  Averrois.  Voire  , voire  , dist  frere 
Jean.  Je  vous  diray , respondit  Pantagruel , sans 
au  problème  propousé  respondre.  Car  il  est  ung 
peu  chatoilleux  : et  à poine  y toucheriez-vous  , 
sans  vous  espiner.  Me  soubvient  avoir  leu , que 
Antigonus  Roy  de  Macedoine  ung  jour  entrant 
en  la  cuisine  de  ses  tentes  et  y rencontrant  le 
Poëte  Antagoras  , lequel  fricassoit  ung  congre , 
luy-mesme  tenoit  la  paille  , luy  demanda  en 
toute  allégresse  : Homere  fricassoit  - il  congres  , 
lorsqu’il  descripvoit  les  proësses  d’Agamemnon? 
Mais,  respondit  Antagoras  au  Roy,  estimes-tu 
qu’Agamemnon  , lorsque  telles  proësses  faisoit  i 
feust  curieulx  de  sçavoir  si  personne  en  son 
camp  fricassoit  congres  ? Au  Roy  sembloit  in- 
décent que  en  sa  cuisine  le  Poëte  faisoit  telle 
fricassée.  Le  Poëte  lui  remonstroit , que  chose 
trop  plus  abhorrent©  estoit  rencontrer  le  Roy  en 

cuisine.  Je  dameray  ceste-ci , dist  Panurge , vous 
racomptant  ce  que  Breton  Villandry  respondit 
ung  jour  au  Seigneur  Duc  de  Guise.  Leur  pro- 
pous.estoit  de  quelcque  bataille  du  Roy  François 
contre  l’Empereur  Charles  cinquiesme  : en  la- 
quelle Breton  estoit  guorgiasement  armé  , mes- 
mement  de  gresves  et  solierets  asserez  , monté 
aussi  à l’advantaige  , n’avoit  toutesfois  esté  veu 
au  combat.  Par  ma  foy,  respondit  Breton,  j’y  ai 
esté  , facile  me  sera  le  prouver  , voire  en  lieu 
onquel  vous  n’eussiez  ausé  vous  trouver.  Le  Sei- 
gneur Duc  prenant  en  mal  ceste  parolle  , comme 
trop  brave  et  temerairement  proférée , et  se  haul- 
sant  de  propous  : Breton  facilement  en  grande 
risée  l’appaisa , disant  : J’estois  avecques  le  ba- 
guaige.  Onquel  lieu  vostre  honneur  n’eust  porté 
soy  cacher  , comme  je  faisois.  En  ces  menus  devis 
arrivarent  leurs  navires.  Et  plus  long  séjour  ne 
feirent  en  icelle  Isle  de  Che^i. 

CHAPITRE  XI  L 

Comment  Pantagruel  passa  Procuration , et 
de  V es trange  maniéré  de  vivw  entre  les  Chic - 
quanous . 

Continuant  nostre  routte , au  jour  subsé- 
quent passasmes  Procuration  , qui  est  ung  pays 
tout  chaffourré  et  barbouillé.  Je  n’y  congneus 
rien.  Lcà  veismes  des  Procul  tous  et  Chicquanous 
gens  à tout  le  poil.  Ils  ne  nous  invitarent  à bovre , 
ne  à manger.  Seullement  en  longue  multiplication 
de  doctes  îeveiences  nous  dirent  quils  estoient 
touts  à nostre  commandement  en  paiant.  Ung  de 
nos  truchements  racomptoit  à Pantagruel , com- 
ment ce  peuple  guaignoit  sa  vie  en  façon  bien 
es  trange  : et  en  plain  diamètre  contraire  aux 
pLommicoles.  A Homme  gens  infinis  guaignent 
leur  vie  à empoisonner à battre , et  à tuër.  Les 
Chicquanous  la  guaignent  à estre  battus.  De  mode 
que  si  par  long  temps  ils  demouroient  sans  estre 
battus,  ils  mourroient  de  male  faim,  eulx,  leurs 
femmes,  et  enfans.  C’est,  disoit  Panurge,  comme 
ceulx  qui  par  le  rapport  de  Cl.  Gai.  ne  peuvent 
le  nerf  caverneux  vers  le  cercle  équateur  dres- 

ser,  s’ils  ne  sont  très-bien  fouettez.  Par  Sainct 
Thibault  , qui  ainsi  me  fouetteroit  , me  ferait 
bien  au  rebours  desarsonner  de  par  touts  les 
diables.  La  maniéré , dist  le  truchement , est  telle  : 
Quand ung Moyne , Prebstre , Usurier,  ou  Advo- 
cat  veult  mal  à quelcque  Gentilhomme  de  son 
pays , il  envoyé  vers  luy  ung  de  ces  Chicquanous.1 
Chicquanous  le  citera,  l’adjournera,  l’oultraige- 
ra , l’injuriera  impudentement,  suivant  son  record 
et  instruction  : tant  que  le  Gentilhomme , s’il  n’est 
paralytique  de  sens , et  plus  stupide  qu’une  rane 
Gyrine , sera  contrainct  luy  donner  bastonnades 
et  coups  d’espée  sus  la  teste  , ou  la  belle  jai- 
retade  , ou  mieulx  le  jecter  par  les  creneaulx  et 
fenestres  de  son  chasteau.  Gela  faict,  voilà  Chic- 
quanous riche  pour  quatre  mois.  Comme  si  coups 
de  baston  feussent  ses  naïfves  moissons.  Car  il 
aura  du  Moyne,  de  l’Usurier,  ou  Advocat salaire 
bien  bon:  et  réparation  du  Gentilhomme  aulcu- 
nesfois  si  grande  et  excessive,  que  le  Gentil- 
homme y perdra  tout  son  avoir  : avec  dangiei  de 
misérablement  pourrir  en  prison,  comme  s il  eust 
frappé  le  Roy.  Contre  tel  inconvénient , dist  Pa- 
nurge  , je  scay  ung  remede  très-bon  duquel  usoit 
le  Seigneur  de  Basché.  Quel  ? demanda  Panta- 
gruel. Le  Seigneur  de  Basché  dist  Panurge , estoit 
homme  courageulx , vertueux,  magnanime  cheva- 

lercux.  Il , retournant  de  certaine  longue  guerre  f 
en  laquelle  le  Duc  de  F errare  par  l’aide  des  Fran- 
çois vaillamment  se  défendit  contre  les  furies 
du  Pape  Jule  second , par  chaseun  jour  estoit 
adjoumé , cité,  chicquane,  l’appetit  et passetemps 
du  gras  Piieui  de  Sainct  Lovant.  LTng  jour  des- 
jeunant  aveccpies  ses  gens  (jcomme  il  estoit  Humain 
et  débonnaire  ) manda  quérir  son  boulangier 
nommé  Loire , et  sa  femme  , ensemble  le  Curé 
de  sa  paroisse  nommé  Oudart,  qui  le  servoit  de 
sommelier , comme  lors  estoit  la  coustume  en 
Fiance  , et  leui  dist  en  presence  de  ses  Gentils- 
hommes et  aultres  domesticques  : Enfans  , vous 
voyez  en  quelle  fascherie  me  jectent  joumelle- 
ment  ces  maraulx  Chicquanous  j j’en  suis-là  ré- 
solu , que  si  ne  m y aidez , je  délibéré  abandonner 
le  pays,  et  prendre  le  party  du  Souldan  à touts 
les  cliables.  Désormais  quand  céans  ils  viendront, 
soyez  prest  vous  Loire  et  vostre  femme  pour  vous 
lepiesenter  en  ma  grande  salle  avecques  vos 
belles  robbes  nuptiales,  comme  si  l’on  vous  fian- 
soit , et  comme  premièrement  feustes  fiansez. 
'Xenez  : Voila  cent  escus  d’or,  lesquels  je  vous 
donne,  pour  entretenir  vos  beaulx  accoustrements. 
Vous  , Messire  Oudart,  ne  faillez  y comparoitre 
en  vostre  beau  suppellis  et  estolle  , avecques 
Peaüc  beniste,  comme  pour  les  fianser.  Vous  pa- 

reillement  , Trudon  (ainsi  estoit  nommé  son 
tabourineur)  soyez-y  aveccjues  vostre  fleute  et 
tabour.  Les  parolles  dictes  et  la  mariée  baisée , 
au  son  du  tabour  vous  touts  baillerez  l’ung  à 
l’aultre  du  soubvenir  des  nopces , ce  sont  petits 
coups  de  poing.  Ce  faisans , vous  n’en  soupperez 
que  mieulx.  Mais  quand  ce  viendra  au  Chicqua- 
nous,  frappez  dessus  comme  sus  segle  verd,  ne 
l’espar gnez.  Tappez  , daulbez  , frappez,  je  vous 
en  prie.  Tenez  présentement  je  vous  donne  ces 
jeunes  gantelets  de  jouste,  couverts  de  chevrotin. 
Donnez- luy  coups  sans  conter  à tords  et  à travers. 
Celluy  qui  mieulx  le  daulbera  , je  recongnoistray 
pour  mieulx  affectionné.  N’ayez  paour  d’en  estre 
repris  en  justice.  Je  seray  guarant  pour  touts. 
Tels  coups  seront  donnez  en  riant  , selon  la 
coustume  observée  en  toutes  fiansailles.  "V  oire , 
mais  , demanda  Oudart , à quoy  congnoistrons- 
nous  les  Chicquanous?  Car  en  ceste  vostre  maison 
journellement  abordent  gens  de  toutes  parts. 
Je  y ay  donné  ordre,  respondit  Basché.  Quand 
à la  porte  dfe  céans  viendra  quelcque  homme , 
ou  à pied,  ou  assez  mal  monté , ayant  ung  anneau 
d’argent  gros  et  large  on  poulce,  il  sera  Chicqua- 
nous.  Le  portier  l’ayant  introduict  courtoise- 
ment sonnera  la  campanelle.  Alors  soyez  prests  , 
et  venez  en  salle  jouer  la  tragicque  comedie  , 

que  vous  ay  exposé.  Ce  propre  jour , comme  Dieu 
le  voulut,  arriva  ung  vieil,  gros,  et  rouge  Chic- 
quanous.  Sonnant  à la  porte  feut  par  le  portier 
recongneu  à ses  gros  et  gras  liouzeaulx,  à sa  mes- 
urante jument , à ung  sac  de  toile  plein  d’infor- 
mations, attaché  à sa  ceincture  : signamment  au 
gros  anneau  d’argent  qu’il  avoit  on  poulce  gaus- 
che.  Le  portier  luy  feut  courtois  , l’introduict 
honnestement , joyeusement  : sonne  la  campa- 
nelle.  Au  son  d’icelle  Loire  et  sa  femme  se  ves- 
tirent  de  leurs  beaulx  habillemens , comparurent 
en  la  salle  faisant  bonne  morgue.  Oudart  se 
revestit  de  suppllis  et  d’estolle,  sortant  de  son 
office  rencontre  Chicquanous , le  mene  boire  en 
son  office  longuement , cependant  qu’on  chaussoit 
guanteiets  de  touts  coustez , et  luy  dist  : Vous 
ne  poviez  à heure  venir  plus  opportune.  Nostre 
maistre  est  en  ses  bonnes:  nous  ferons  tantoust 
benne  chiere,tout  ira  par  escuelles:  nous  sommes 
céans  de  nopces  : tenez , beuvez , soyez  joyeulx. 
Pendant  que  Chicquanous  beuvoit  Basché  voyant 
en  la  salle  touts  ses  gens  en  equippaige  requis , 
mande  quérir  Oudart.  Oudart  vient  portant  l’eaiie 
beniste.  Chicquanous  le  suit.  Il , entrant  en  la 
salle , noublia  faire  nombre  de  humbles  reveren- 
ces , cita  Basché  : Basché  luy  feit  la  plus  grande 
caresse  du  monde,  luy  donna  ung  Angelot,  le 

priant  assister  au  contract  et  hansailles.  Ce  que 
feut  faict.  S ns  la  fin  coups  de  poing  commença- 
rent  sortir  en  place.  Mais  quand  ce  vint  aultoui 
de  Chicquanous , ils  le  festoyarent  a giands  coups 
de  gantelets  si  bien , qu  il  resta  tout  eslouidy  et 
meurtry  , un  oeil  poclie  au  Beurre  noii  , hnict 
cos  tes  froissées , le  brechet  enfondré  : les  omo- 
plates en  quatre  quartiers,  la  masclioiieie  infe- 
rieure  en  trois  loppins  : et  le  tout  en  liant , Dieu 
sçait  comment  Gudart  y operoit,  couvrant  de  la 
manche  de  son  suppellis  le  gros  gantelet  asseré  , 
fourré  d’hermines , car  il  estoit  puissant  ribault. 
Ainsi  retourne  à l’Isle  Bouchard  Chicquanous  ac- 
coustré  à la  Tygrescpe  : bien  toutesfois  satisfaict 
et  content  du  Seigneur  de  Basché:  et  moyennant 
le  secours  des  bons  Chirurgiens  au  pays  vesquit 
tant  que  vov ldrez.  Depuis  n’en  feut  parlé.  La 
mémoire  exp  ra  avecques  le  son  des  cloches,  les- 
quelles quarillonnarent  à son  enterrement. 

CHAPITRE  XIII 

Comment  à l exemple  de  maistre  François 
Villon  le  Seigneur  de  Basché  loue  ses  gens. 

Chicquanous  issu  du  chasteau,  et  remonté 
sus  son  esgue  orbe  (ainsi  nommoit-il  sa  jument 
borgne) , Basclié  soubs  la  treille  de  son  jardin 
secret  manda  quérir  sa  femme , ses  damoiselies, 
touts  ses  gens  : feit  apporter  vin  de  collation  associé 
d ung  nombre  de  pastez , de  jambons , de  fruict 
et  fromaige,  beut  avecques  eulx  en  grande  allé- 
gresse, puis  leur  dist:  Maistre  François  Villon 
sus  ses  vieulx  jours  se  retira  à St.  Maixent  en 
I oietou,  soubs  la  faveur  d’ung  homme  de  bien, 
Abbé  dudict  lieu.  Là  pour  donner  passetemps 
au  peuple,  entreprint  faire  jouer  la  Passion  en 
gestes  et  languaige  Poictevin.  Les  rolles  distri- 
buez, les  joueurs  recelez,  le  theatre  préparé, 
dist  au  Maire  et  Eschevins , que  le  mystère  pour- 
ron  estreprest  à l’issue  des  foires  de  Niort,  restoit 
séullement  trouver  habillemens  aptes  aux  per- 
sonnages. Les  Maire  et  Eschevins  y donnaient 
01  die.  Il , pour  ung  vieil  païsant  habiller  qui  joüoit 
Dieu  le  Pere , requist  frere  Estienne  Tappecouë 
secretain  des  Cordeliers  du  lieu,  luy  prester  une 

chappe  et  estolle.  Tappecouë  le  refusa  alléguant 
que  par  leurs  statuts  provinciaulx  estoit  rigoureu- 
sement defenclu  rien  bailler  ou  prester  pour  les 
joüants.  Villon  replicquoit  que  le  statut  seuïle- 
ment  concernoit  farces,  mommeries  et  j eus  disso- 
lus : et  que  ainsi  l’avoit  veu  praticquer  à Bruxelles 
et  ailleurs.  Tappecouë  ce  nonobstant,  luy  dist 
péremptoirement,  que  ailleurs  se  pourveust,  si 
bon  luy  sembloit , rien  n’esperast  de  sa  sacristie. 
Car  rien  n’en  auroit  sans  faulte.  Villon  feit  aux 
joueurs  le  rapport  en  grande  abomination  , ad- 
joutant  que  de  Tappecouë  Dieu  feroit  vangeance 
et  punition  exemplaire  bien-toust.  Au  sabmedy 
subséquent,  Villon  eut  advertissement  que  lap- 
pecouë  sus  la  poultre  du  couvent  (ainsi  nom- 
ment-ils une  jument  non  encore  saillie)  estoit  allé 
en  queste  à St.  Ligaire , et  qu’il  seroit  de  retour 
sus  les  deux  heures  après  midy.  Adoncques  feit 
la  monstre  de  la  diablerie  parmi  la  ville  et  le 
marché.  Ces  diables  estoient  touts  capparassonnez 
de  peaulx  de  loups , de  veaulx  et  de  beliers , 
passementées  de  testes  de  mouton , de  cornes  de 
bœufs , et  de  grands  havets  de  cuisine  : ceincts 
de  grosses  courraies , esquelles  pendoient  grosses 
cymbales  de  vaches , et  sonnettes  de  mulets  a 
bruit  horrificque.  Tenoient  en  main  aulcuns  bas- 
tons  noirs  pleins  de  fusées,  aultres  portoient longs 

tizons  allumez , sus  lesquels  à cliascun  carrefour 
jectoient  pleines  poingnées  de  parasine  en  pouL. 
die,  dont  soi  toit  feu  et  fumee  terrible.  Les  avoir 
ainsi  conduicts  avecques  contentement  du  peuple 
et  grande  frayeur  des  petits  enfans,  lînablement 
les  mena  bancqueter  en  une  cassine  hors  la  porte 
en  laquelle  est  le  chemin  de  St.  Ligaire.  Arri- 
vans  à la  cassine,  de  loing  il  apperceut  Tappe- 
couë  , qui  retournoit  de  queste , et  leur  dist  en 
vers  Macaronicques  : 

Hic  est  de  p a tria , natus  de  gente  Belistra  , 

Qui  solet  antiquo  bribas  portare  bisacco. 

Par  la  mort  diene  (dirent  aAoncques  les  dia- 
bles) il  n’ha  voulu  prester  à Dieu  le  Pere  une 
paovre  chappe:  faisons-luy  paour.  C’est  bien  dict , 
respond  \illon  : Mais  cachons-nous  jusques  à 
ce  qu’il  passe,  et  chargez  vos  fusées  et  tizons. 
Tappecouë  arrive  au  lieu , touts  sortirent  on  che- 
min au  devant  de  luy  en  grand  effroy  jectans 
feu  de  touts  coustez  sus  luy  et  sa  poultre  : et 
sonnans  de  leurs  cymbales , et  hurlans  en  diables: 
Hho  , liho,  hho , hho  , b rrrourrrs , rrrourrrs  , 
rrrourrrs.  Hou,  hou.  Hho,  hho,  hho.  Frere  Es- 
tienne  , faisons-nous  pas  bien  les  diables  ? La 
poultre  toute  esfrayée  se  mist  au  trot,  à pets,  à 
bonds  , et  au  gualot:  à ruades,  fressurad.es,  dou- 

Mes  pedales,  et  petarrades  : tant  quelle  riia  bas 
Tappecouë,  quoy  qu’il  se  tint  à l’aulbe  du  bast 
de  toutes  ses  forces.  Ses  estrivieres  estoient  de 
chorde  : d u cous  lé  hors  le  montoüoir  son  soullier 
fenestré  estoit  si  fort  entortillé  qu’il  ne  le  peut 
oncques  tirer.  Ainsi  estoit  traîné  à escorchecul  par 
la  poultre  tousjours  multipliante  en  ruades  contre 
luy , et  forvoiante  de  paour  par  les  hayes , buis- 
sons , et  fossez.  De  mode  qu’elle  luy  cobbit  toute 
la  teste  , si  que  la  cervelle  en  tumba  près  la  croix 
Osanniere , puis  les  bras  en  pièces , l'ung  çà  , l’aul- 
tre  là,  les  jambes  de  mesmes , puis  des  boy  aulx 
feit  ung  long  carnaige  , en  sorte  que  la  poultre  au 
convent  arrivante , de  luy  ne  portoit  que  le  pied 
droict , et  soulier  entortillé.  Villon  voyant  advenu 
ce  qu’il  avoit  pourpensé , dist  à ses  diables  : Vous 
jouerez  bien,  Messieurs  les  diables,  vous  jouërez 
bien,  je  vous  affie.  O que  vous  jouërez  bien.  Je 
clespite  la  diablerie  de  Saulmur  , de  Doüé  , de 
Mommorillon , de  Langes , de  Sainct  Espain , d’An- 
giers  : voire,  par  Dieu,  de  Poictiers  avecques  leur 
parloüoire , en  cas  qu’ils  puissent  estre  à vous  par- 
ragonnez.  O que  vous  jouërez  bien  ! Ainsi  dist 
Basché , prevoy-je , mes  bons  amis , que  vous  dores- 
navant  jouërez  bien  ces  te  tragicque  farce , veu  qu’à 
la  première  monstre  et  essay  par  vous  ha  este 
Chicquanous  tant  disertement  daulbé , tappé  et 

chatouillé.  Présentement  je  double  à vous  tout# 
guaiges.  Vous  , m’amie  ( disoit-il  à sa  femme), 
faictes  vos  honneurs  comme  vouldrez.  Vous  avez 
en  vos  mains  et  conserve  touts  mes  thresors.  Quant 
est  de  moy,  premièrement  je  boy  à vous  touts , mes 
bons  amis.  Or  çà,  il  est  bon  et  frais.  Secondement 
vous,  maistre  d’hostel,  prenez  ce  bassin  d’argent. 
Je  le  vous  donne.  Vous  , escuiers , prenez  ces  deux 
coupes  d argent  doré.  V os  paiges  de  trois  mois  ne 
soient  fouettez.  M’amie , donnez-leur  mes  beaulx 
plumails  blancs  avec  les  pampillettes  d’or  Messire 
Oudart,  je  vous  donne  ce  flaccon  d’argent.  Cestuy 
aultre  je  donne  aulx  cuisiniers  : aulx  varlets  de 
chambre  je  donne  ceste  corbeille  d’argent  : aulx 
palafreniers  je  donne  ceste  nasseile  d’argent  doré: 
au  portier  je  donne  ces  deux  assiettes  : aulx  mule- 
tiers ces  dix  happesouppes.  Trudon,  prenez  toutes 
ces  cuillieres  d'argent , et  ce  drageoüoir.  Vous , 
lacquais,  prenez  ceste  grande  salliere.  Servez-moy 
bien,  amis,  je  le  recongnoistray : croyant  ferme- 
ment , que  j’aimerois  mieulx , par  la  vertus  Dieu , 
endurer  en  guerre  cent  coups  de  masse  sus  le 
heaulme  au  service  de  nostre  tant  bon  Roy , qu’es- 
tre  une  fois  cité  par  ces  mastins  Chicquanous , 
pour  le  passetemps  d’ung  tel  gras  Prieur. 


DE  RABELAIS. 


597 

CHAPITRE  XI  Y. 

Continuation  des  Chicquanous  dauïbez  en  la 
maison  de  Basché. 

Quatre  jours  après  , ung  aultre  jeune , hault 
et  maigre  Chicquanous  alla  citer  Basché  à la 
requeste  du  gras  Prieur.  A son  arrivée  feut 
soubdain  par  le  portier  recongneu , et  la  cam- 
panelle  sonnée.  Au  son  d’icelle  tout  le  peuple 
du  chasteau  entendit  le  mystère.  Loire  poitris- 
soit  sa  paste  , sa  femme  belutoit  la  farine.  Oudart 
tenoit  son  bureau.  Les  Gentilshommes  joüoient 
à la  paulme.  Le  Seigneur  Basché  joüoit  au  trois 
cens  trois  avecques  sa  femme.  Les  Damoiselles 
joüoient  aux  pingres.  Les  Officiers  joüoient  à 
l’imperiale.  Les  Paiges  joüoient  à la  mourre  à 
belles  chinquenauldes.  Soubdain  feut  de  touts 
entendu , que  Chicquanous  estoit  en  pays.  Lors 
Oudart  se  revestit.  Loire  et  sa  femme  prendre 
leurs  beaulx  accoustremens.  Trudon  sonner  de 
sa  lleute , battre  son  tabourin , chascuh  rire , touts 
se  préparer , et  guantelets  en  avant.  Basché  des- 
cend en  la  basse-court.  Là  Chicquanous  le  ren- 
contrant , se  meist  à genoilz  devant  luy , le  pria 
ne  prendre  en  mal,. si  de  la  part  du  gras  Prieur 

il  le  citoit:  remontra  par  Harangue  diserte  com- 
ment il  estoit  personne  puhiicquc  , serviteur  de 
Moyneiie  , appariteur  de  la  mitre  abbatiale  i prest 
à eh  faire  aultant  pour  luy , voire  pour  le  moindre 
de  sa  maison  , la  pai  t qu  il  luy  plairoit  l’emploicter 
et  commander.  Vrayement , dist  le  Seigneur,  j a 
ne  me  citerez  , que  premier  n’ayez  beu  de  mon 
bon  vin  de  Quinquenais , et  n’ayez  assisté  aux 
nopces  que  je  foys  présentement.  Messire  Ou- 
clart , faictes-le  boire  très-bien,  et  refraiscliir 
puis  l’amenez  en  ma  salle.  Vous  soyez  le  bien- 
venu. Chicquanous  bien  repeu  et  abbreuvé  entre 
avecques  Oudart  en  la  salle  , en  laquelle  estoient 
touts  les  personnaiges  de  la  farce  en  ordre  , et 
bien  délibérez.  A son  entrée  chascun  commence 
soubsrire.  Chicquanous  rioit  par  compaignie  , 
quand  par  Oudart  feurent  sus  les  hansez  dicts 
mots  mystérieux  , touchées  les  mains  , la  mariée 
baisée  , touts  aspersez  cl ’eaûe  beniste.  Pendant 
qu’on  apportait  vin  et  espices , coups  de  poing 
commençarent  trotter.  Chicquanous  en  donna 
nombre  à Oudart.  Oudart  soubs  son  suppellis 
avoit  son  guantelet  caché , il  s’en  chausse  comme 
d’une  mitaine.  Et  de  daulber  Chicquanous  , et 
de  frapper  Chicquanous  , et  coups  de  jeunes 
guantelets  de  touts  coustez  pleuvoir  sus  Chic- 
quanous. Des  nopces  , disoient-ils  , des  nopces  , 

des  nopces  : tous  en  soubvienne.  Il  feut  si  bien 
accoustré  que  le  sang  luy  sortoit  par  la  bouche, 
par  le  nez  , par  les  aureilles  , par  les  œilz.  Au 
demourant  courbatu  , espaultré  , et  froissé  , teste , 
nucque  , dours  , poictrine  , bras  , et  tout.  Croyez 
qu’en  Avignon  on  temps  de  Carneval  les  Bache- 
liers oncques  ne  joüarent  à la  raphe  plus  mélo- 
dieusement , que  feut  joüé  sus  Chicquanous.  Enfin 
il  tumbe  par  terre.  On  luy  jecta  force  vin  sus  la 
face  : on  luy  attacha  à la  manche  de  son  pour- 
poinct  belle  livrée  de  jaulne  et  verd  , et  le 
meist-on  sus  son  cheval  morve ulx.  Entrant  en 
l’Isle  Bouchard , ne  sçay  s’il  feut  bien  pensé  et 
traicté  tant  de  sa  femme  , comme  des  Myres  du 
pays.  Depuis  n’en  feut  parlé.  Au  lendemain  cas 
pareil  advint , pource  qu’au  sac  et  gibbessiere 
du  maigre  Chicquanous  n’avoit  esté  trouvé  son 
exploict.  De  par  le  gras  Prieur  feut  nouveau 
Chicquanous  envoyé  citer  le  Seigneur  de  Basché  , 
avecques  deulx  Records  pour  sa  seureté.  Le  por- 
tier sonnant  la  campanelle  , resjoüit  toute  la  fa- 
mille , entendants  que  Chicquanous  estoit  là- 
Basché  es  toit  à table  , dipnant  avecques  sa  femme 
et  G entilshommes.  Il  mande  quérir  Chicquanous  : 
le  feit  asseoir  près  de  soy  : les  Records  prés  les 
Damoiselles  , et  dipnarent  très-bien  et  joyeul- 
sement.  Sus  le  dessert  Chicquanous  se  leve  de 

table , présents  et  oyants  les  Records , cite  Basché  : 
Basché  gracieusement  luy  demande  copie  de  sa 
commission  : Elle  es toit  ja  preste.  Il  prend  acte 
de  son  exploict:  à Chicquanons  et  ses  Records 
feurent  quatre  escus  au  soleil  donnez  : chascun 
s’estoit  retiré  pour  la  farce.  Trudon  commence 
sonner  du  tabourin.  Basché  prie  ChicquanouS 
assister  aux  fiansailles  d’ung  sien  Officier,  et  en 
recepvoir  le  contract , bien  le  payant  et  conten- 
tant. Chicquanous  feut  courtois.  Desguainna  son 
escriptoire , eut  papier  promptement , ses  Records 
près  de  luy.  Loire  entre  en  salle  par  une  porte  : 
sa  femme  avecques  les  Damoiselles  par  aultre, 
en  accoustrements  nuptiaulx.  Oudart  revestu  sa- 
cerdotalement  les  prend  par  les  mains  : les  inter- 
rogé de  leurs  vouloirs  ; leur  donne  sa  bénédic- 
tion , sans^espargne  d’eaüe  beniste.  Le  contract 
est  passé  et  minuté.  D’ung  cousté  sont  apportez 
vin  et  espices  : de  l’aultre  livrée  à tas  blanc  et 
tanné  : de  l’aultre  sont  produicts  guantelets  secrè- 
tement. 

CHAPITRE  XV. 

Comment  par  Chicquanous  sont  renouvellées 
les  anticques  cous  tûmes  des  fians  ailles. 

Ohicquajstous  ayant  degouzillé  une  grande  tasse 
de  vin  Breton,  dist  au  Seigneur  : Monsieur,  com- 
ment l’entendez-vous  ? L’on  ne  baille  poinct  ici 
des  nopces?  Sainsambreguoy,  toutes  bonnes  c.ous- 
tumes  se  perdent.  Aussi  ne  trouve-l’on  plus  de 
lievres  au  giste.  Il  n’est  plus  d’amis.  \ oyez  com- 
ment en  plusieurs  Ecclises  l’on  ha  desemparé  les 
anticques  beuvettes  des  benoists  Saincts  O O de 
Noël  7 Le  monde  ne  faict  plus  que  resver.  Il 
approche  de  sa  fin.  Or  tenez.  Des  nopces,  des 
nopces,  des  nopces.  Ce  disant,  frappoit  sus  Basché 
et  sa  femme,  après  sus  les  Damoiselles  et  sus  Ou- 
dart.  Adoncque  feirent  guantelets  leur  exploict , si 
que  à Chicquanous  feut  rompue  la  teste  en  neuf 
endroicts  : à ung  des  Pœcords  feut  le  bras  droict 
defaucillé  ; .à  l’aultre  feut  démanchée  la  mandi- 
bule supérieure , de  mode  qu’elle  luy  couvroit  le 
menton  à demy  , avecques  dénudation  de  la 
liiette,  et  perte  insigne  des  dents  molares , masti- 
catoires , et  canines.  Au  son  du  tabourin  chan- 
geantson  intonation  l'eurent  les  guantelets  mussez, 

sans  estre  aucunement  apperceus , et  confictures 
multipliées  de  nouveau  , aveccp.es  liesse  nou- 
velle. Beuvants  les  bons  compagnons  ungs  aux 
aultres , et  touls  à Chiccpanous  et  ses  Records. 
Oudart  renioit  et  despitoit  les  nopces  , alléguant 
cpeung  des  Records  luy  avoit  desincornifistibulé 
toute  l’aultre  espaule.  Ce  nonobstant , beuvoit  à 
luy  joyeulsement.  Le  Records  demandibulé  joi- 
gnoit  les  mains  et  tacitement  lui  demandoit  par- 
don. Car  parler  ne  povoit-ii.  Loire  se  plaignoit  de 
ce  cpie  le  Records  debradé  luy  avoit  donné  si 
grand  coup  de  poing  sus  l’aultre  coubte  , cp’il  en 
estoit  devenu  tout  esperruquancluzelubeiouzeri- 
relu  du  talon.  Mais  ( disoit  Trudon  cachant  l’œil 
gausche  avecques  son  mouscliouir,  et  monstrant 
son  tabourin  défoncé  d’ung  cousté)  quel  mal  leur 
a vois- je  faict?  Il  ne  leur  ha  suffy  m’avoir  ainsi 
lourdement  morrambouzevezangouzequ  oquemor- 
guatasacliacguevezinemaffressé  mon  paovre  œil: 
d’abundant  ils  m’ont  défoncé  mon  tabourin.  Ta- 
bourins  à nopces  sont  ordinairement  battus  : 
Tabourineurs  bien  festoyez  , battus  jamais.  Le 
diable  s’en  puisse  coiffer  ! Frere  ( luy  dist  Chic- 
cpanous manchot)  je  te  donneray  unes  belles, 
grandes , vieilles  lettres  royaulx  , que  j’ay  icy  en 
mon  bauldrier  , pour  repetasser  ton  tabourin  : 
et  pour  Dieu  pardonne-nous.  Par  nostre  Damfe 

de  Riviere  la  bonne  Dame  je  n’y  pensois  en  mal. 
Ung  des  escuyers  cliopant  et  boitant  contrefai- 
soit  le  bon  et  noble  Seigneur  de  la  Roche-Posay. 
11  s’adressa  au  Records  embavieté  de  maschoüe- 
res  , et  luy  dist  : Estes -vous  des  frappins  , des 
frappeurs  , ou  des  frappars  ? Ne  vous  suffisait 
nous  avoir  ainsi  morcrocassebezassenezassegrigue- 
lignoscopapopondrillez  touts  les  membres  supé- 
rieurs à grands  coups  de  bobelins  , sans  nous 
donner  tels  morderegrippipiotabirofrelucambu- 
relucecoquelurintimpaneinens  sus  les  gresves  à 
belles  poinctcs  de  houzeaulx?  Appeliez-vous  cela 
jeu  de  jeunesse?  Par  Dieu  jeu  n’est-ce.  Le  Re- 
cords joignant  les  mains  sembloit  luy  en  requérir 
pardon  , marmonnant  de  la  langue  , mon,  mon, 
mon  , vrelon  , von  , von  : comme  ung  marmot. 
La  nouvelle  mariée  pleurante  rioit , riante  pleu- 
roit,  de  ce  que  Chicquanous  ne  s’estoit  contenté 
la  daulbant  sans  chois  ne  élection  des  membres  : 
mais  l’a  voit  lordement  dechevelée , d’abundant 
luy  avoir  trepignemampenillorifrizonoufressuré 
les  parties  honteuses  en  trahison.  Le  diable,  dist 
Basché , y ait  part  1 11  estoit  bien  necessaire  , 
que  Monsieur  le  Boy  ( ainsi  se  nomment  Chic- 
quanous ) me  daulbast  ainsi  ma  bonne  femme 
d’eschine.  Je  ne  luy  en  veulx  mal  toutesfois.  Ce 
sont  petites  caresses  nuptiales.  Mais  j’apperçois 

C c 2. 


4o4  oe  u y r e s 

clairement  qu’il  rn’ha  cité  en  Ange  , et  daulbé 
en  diable.  Il  tient,  je  ne  seay  quoy,  du  Frere 
frappait.  Je  boy  à luy  de  bien  bon  cueur  , et 
à vous  aussi,  Messieurs  les  Records.  Mais,  disoit 
sa  femme,  à quel  propous , et  sus  quelle  querelle 
m’ha-t-il  tant  et  très-tant  festoyé  à grands  coups 
de  poing?  Le  diantre  l’empourt,  si  je  le  veulx.  Je 
ne  le  veulx  pas  pourtant , ma  Dia.  Mais  je  diray 
cela  de  luy , qu’il  ha  les  plus  dures  oinces  qu’onc- 
ques  je  senty  sus -mes  espaules.  Le  maistre  d’hos- 
tel  tenoit  son  bras  gauscbe  en  escliarpe , comme 
tout  morquaquoquassé.  Le  diable  , dist-il  , me 
feit  bien  assister  à ces  nopces.  J’en  ay,  par  la 
vertus  Dieu,  touts  les  bras  enguoulevezinemassez. 
Appeliez-vous  ceci  fian  s ailles  ? Je  les  appelle 
fiantailles  de  merde.  C’est  par  Dieu , le  naïf  banc- 
quet  des  Lapithes , descript  par  le  Philosophe  Sa- 
mosatois.  Cliicquanous  ne  parloit  plus.  Les  Re- 
cords s’excusarent , qu’en  daulbant  ainsi  n’avoient 
eu  maligne  vol unté  : et  que  pour  l’amour  de  Dieu 
on  leur  pardonnast.  Ainsi  départent  : à demie 
lieuë  de-là  Chicquanous  se  trouva  ung  peu  mal. 
Les  Records  arrivarent  k l’Isle  Bouchard , disants 
publiquement  que  jamais  n’avoient  veu  plus 
homme  de  bien  que  le  Seigneur  de  Basché , ne 
maison  plus  honorable  que  la  sienne.  Ensemble 
que  jamais  n’avoient  esté  à telles  nopces.  Mais 

toute  la  faulte  venoit  d’eulx,  qui  avoient  com- 
mencé la  frapperie.  Et  vesquirent  encore  ne  sçay 
quants  jours  après.  De-là  en  hors  feut  tenu  comme 
chose  certaine , que  l’argent  de  Basché  plus  estoit 
aux  Chicquanous  et  Records  pestilent , mortel  et 
pernicieux  , que  n’cstoit  jadis  l’or  de  Tholose , 
et  le  cheval  Sejan  à ceulx  qui  le  possedarent. 
Depuis  feut  ledict  Seigneur  en  repos  , et  les 
nopces  de  Basché  en  proverbe  commun. 

CHAPITRE  XVI. 

Comment  par  frere  Jean  est  faicb  essay  du 
naturel  des  Chicquanous . 

Geste  narration,  dist  Pantagruel,  semblerait 
joyeuse  , ne  feust  que  devant  nos  œilz  fault  la 
craincte  de  Dieu  continuellement  avoir.  Meil- 
leure , dist  Epistemon  , serait , si  la  pluye  de 
ces  jeunes  guantelets  feust  sus  le  gras  Prieur 
tumbée.  Il  dependoit  pour  son  passe-temps  ar- 
gent , part  à fascher  Basché  , part  à veoir  ces 
Chicquanous  daulhez.  Coups  de  poing  eussent 
aptement  atouré  sa  teste  rase  : attenduë  l’enorme 
concussion  que  voyons  hui  entre  ses  juges  pe- 
danées  soubs  l’orme.  En  quoy  offerisoient  ces 
paovres  diables  Chicquanous  ? Il  me  soubvient , 
dist  Pantagruel  , à ce  propous  , d’ung  anticque 
Gentilhomme  Rommain , nommé  L.  Neratius.  Il 
estoit  de  noble  famille  et  riche  en  son  temps. 
Mais  en  luy  estoit  ceste  tyrannicque  complexion, 
que  issant  de  son  palais  il  faisoit  emplir  les  gibes- 
sieres  de  ses  varlets  d’or  et  d’argent  monnoyé  : 
et  rencontrant  par  les  rues  quelcques  mignons 
braguars  et  rnieuîx  en  poinct , sans  d’iceulx  estre 
auîcunement  offensé  , par  guayeté  de  cueur  leur 

donnoit  grands  coups  de  poing  en  face.  Soubdain 
après  pour  les  appaiser  et  empescher  de  non 
soy  complaindre  en  justice,  leur  departoit  de  son 
argent.  Tant  qu’il  les  rendoit  contents  et  satis- 
faicts , selon  l’ordonnance  d’une  loy  des  douze 
tables.  Ainsi  despendoit  son  revenu  battant  les 
gens  au  pris  de  son  argent.  Par  la  sacre  botte 
de  Sainet  Benoist,  dist  frere  Jean,  présentement 
j’en  sçauray  la  vérité.  Adoncques  descend  en 
terre  , mist  la  main  à son  escarselle , et  en  tira 
Ÿingt  escus  au  soleil.  Puis  dist  à haulte  voix  en 
presence  et  audience  d’une  grande  tourbe  du 
peuple  Chicquanourrois  : Qui  veult  guaingner 
vingt  escus  d’or  , pour  estre  battu  en  diable  ? 

10  , io , io , respondirent  touts.  Vous  nous  affo- 
lerez de  coups  , Monsieur  , cela  est  seur.  Mais 

11  y ha  beau  guaing.  Et  touts  accouroient  à la 
foulle  , à qui  seroit  premier  en  date  , pour  estre 
tant  précieusement  battu.  Frere  Jean  de  toute 
la  trouppe  choisit  ung  Chicquanous  à rouge  mu- 
zeau  , lequel  on  poulce  de  la  main  dextre  portoit 
ung  gros  et  large  anneau  d'argent  : en  la  pâlie 
duquel  estoit  enchâssée  une  bien  grande  cra- 
pauldine.  L’ayant  choisi , je  vey  que  tout  ce 
peuple  murmurait,  et  entendit  ung  grand  , jeune 
et  maigre  Chicquanous  habile  et  bon  clerc , et 
( comme  estoit  le  bruit  ) honneste  homme  en 

courtd’Ecclise , soy  complaignant  et  murmurant 
de  ce  que  le  rouge  muzeau  leur  houstolt  toutes 
practicques  : et  que  si  en  tout  le  territoire  n’es- 
toient  que  trente  coups  de  basions  à guaigner , il 
en  emboursoit  tousjours  vingt  - huict  et  demy. 
Mais  touts  ces  coniplaincts  et  murmures  ne  pro- 
cedoient  que  d envie.  Frere  Jean  daulba  tant  et 
très-tant  rouge  muzeau  , dours  et  ventre  , bras 
et  jambes  , teste  et  tout  , à grands  coups  de 
baston  , que  je  le  cuidois  mort  assommé.  Puis 
lay  bailla  les  vingt  escus.  Et  mon  vilain  debout, 
aise  comme  ung  Roy  ou  deulx.  Les  aultres  disoient 
a frere  Jean:  Monsieur  frere  diable,  s il  vous 
plaist  encore  quelcques-ungs  battre  pour  moins 
d’argent,  nous  sommes  touts  à vous , Monsieur 
le  diable.  Nous  sommes  trés-touts  à vous , sacs, 
papiers  , plumes  et  tout.  Rouge  muzeau  s’escria 
contr’eulx , disant  à baulte  voix:  Feston  diene , 
Guallefretiers , venez- vous  sus  mon  marché?  Me 
vouiez- vous  houster  et  seduire  mes  chalans  ? Je 
vous  cite  par  devant  l’official  à huictaine  mirela- 
ridaine.  Je  vous  chiquaneray  en  diable  de  Vau- 
verd.  Puis  se  tournant  vers  frere  Jean  , à face 
riante  et  joyeuse  luy  dist  : Reverend  Pere  en 
diable  Monsieur , si  m’avez  trouvé  bonne  robbe, 
et  vous  plaist  encores  en  me  battant  vous  es- 
battre  , je  me  contenteray  de  la  moitié  de  juste 

prix.  Ne  m’espargnez  , je  vous  en  prie.  Je  suis 
tout  et  très-tout  à vous  , Monsieur  le  diable  : 
teste  , poulmon , boy  aulx  et  tout.  Je  le  vous  dis 
à bonne  çhiere.  Frere  Jean  interrompit  son  pro- 
pous  , et  se  détourna  aultre  part.  Les  aultres 
Chicquanous  se  retiroient  vers  Panurge  , Epis- 
temon , Gymnaste  et  aultres  , les  supplians  dé- 
votement estre  par  eulx  à quelcque  petit  pris 
battus  , aultrement  estoient  en  dangier  de  bien 
longuement  jeusner.  Mais  nul  n’y  voulut  en- 
tendre. 

Depuis  cherchants  eaüe  fraische  pour  la  cliorme 
des  naufs  , rencontrasmes  deux  vieilles  Chicqua- 
nourres  du  lieu  : lesquelles  ensemble  misérable- 
ment pleuroient  et  lamentoient.  Pantagruel  estoit 
resté  en  sa  nauf , et  ja  faisoit  sonner  la  retraicte. 
Nous  doublants  quelles  feussent  parentes  du 
Chicquanous  qui  avoit  eu  bastonnades  , inter- 
rogions les  causes  de  telle  doleance.  Elles  res- 
pond iront , que  de  pleurer  a voient  cause  bien 
équitable  , veu  que  à heure  présente  l’on  avoit 
au  gibbet  baillé  le  Moyne  par  le  coul  aulx  deux 
plus  gents  de  bien  qui  feussent  en  tout  Chic- 
quanourrois.  Mes  Paiges  , dist  Gymnaste  , bail- 
lent le  Moyne  par  les  pieds  à leurs  compagnons 
dormars.  Bailler  le  Moyne  par  le  coul , seroit 
pendre  et  estrangler  la  personne.  Voire , voire 

dist  frere  J ean , vous  en  parlez  comme  Saincfc 
Jean  de  la  Palisse.  Interrogées  sus  les  causes 
de  cestuy  pendaige , respondirent  qu’ils  avoient 
desrobé  les  ferremens  de  la  messe  : et  les  avoient 
Haussez  soubs  le  manche  de  la  paroece.  Voilà* 
dist  Epistemon  , parlé  en  terrible  allégorie. 

CHAPITRE  XYII. 

Comment  Pantagruel  passa-  les  Isles  de  ToJui 
et  Bohu  : et  de  V es trange  mort  de  Brin -, 
guenarillcs  avallcur  de  moulins  à vent. 

CE  mesme  jour  passa  Pantagruel  les  deux  Isles 
de  Tohu  et  Bohu , esquelles  ne  trouvasmes  que 
frire  : Bringuenarilles  le  grand  géant  avoit  toutes 
les  paelles  , paellons  , chauldrons  , coquasses  , 
lichefretes  et  marmites  du  pays  avallé , en  faulte 
de  moulins  à vent  , desquels  ordinairement  il 
se  paissoit.  Dont  estoit  advenu  , que  peu  devant 
le  jour  sus  l’heure  de  sa  digestion  , il  estoit  en 
griefve  maladie  tumbé  , par  certaine  crudité 
d’estomach , causée  de  ce  ( comme  disoient  les 
Medicins  ) que  la  vertus  concoctrice  de  son  esto- 
mach , apte  naturellement  à moulins  à vent  touts 
brandifs  digerer , n’avoit  peu  à perfection  con- 
sommer les  paelles  et  coquasses  : les  chauldrons 
et  marmites  avoit  assez  bien  digéré.  Comme 
disoient  congnoistre  aulx  hypostases  et  eneo- 
remes  de  quatre  hussars  d’urine  qu’il  avoit  à ce 
matin  en  deux  fois  rendue.  Pour  le  secourir 
usarent  de  divers  remedes  selon  l’Art.  Mais  le 
mal  feut  plus  fort  que  les  remedes.  Et  estoit  le 

noble  Bringuenarilles  à cestuy  matin  trespasséT 
en  façon  tant  estrange  , que  plus  esbahir  ne 
vous  fault  de  la  mort  deEschylus.  Lequel  comme 
luy  eust  fatalement  esté  par  les  Vaticinateurs 
predict , qu’en  certain  jour  il  mourroit  par  ruine 
de  quelcque  chose  qui  tumberoit  sus  luy  : icelluy 
jour  destine , s’estoit  de  la  ville  , de  toutes  mai- 
sons , arbres  , rochiers  et  aultres  choses  esloi- 
gné , qui  tumber  peuvent  et  nuire  par  leur  ruine. 
Et  demoura  on  milieu  d’une  grande  praerie , soy 
commettant  en  la  foy  du  Ciel  libre  et  patent , 
en  seureté  bien  asseurée  , comme  luy  sembloit. 
Si  non  vrayement  que  le  Ciel  tumbast.  Ce  que 
croyoit  estre  impossible.  Toutesfois  on  dict  que 
les  alouëttes  grandement  redoub  tent  la  ruine  des 
Cieulx.  Car  les  Cieulx  tumbant,  toutes  seroient 
prinses.  Aussi  la  redoubtoient  jadis  les  Celtes  voi- 
sins du  Rhin  : ce  sont  les  nobles , vaillants , che- 
valereux  , belliqueux  et  triumpliants  François  • 
lesquels  interrogez  par  Alexandre  le  Grand , 
quelle  chose  plus  en  ce  monde  craignoient  , 
espérant  bien  que  de  luy  seul  feroient  exception , 
en  contemplation  de  ses  grandes  proësses  , vic- 
toires , conquestes  et  triumphes  : respondirent 
rien  ne  craindre  sinon  que  le  Ciel  tumbast.  Non 
toutesfois  faire  refus  d’entrer  en  ligue , confédé- 
ration et  amitié  avecques  ung  si  preux  et  ma  g- 

nanime  Roy.  Si  vous  croyez  Strabo , lib.  7 , et 
Àrrian  , lib.  1.  Plutarche  aussi  on  livre  qu’il  ha 
faict  de  la  face  qui  apparoist  on  corps  de  la 
Lune  allégué  ung  nommé  P hena ce  , lequel  gran- 
dement craignoit  que  la  Lune  tumbast  en  terre  : 
et  avoit  commisération  et  pitié  de  ceulx  qui  ha- 
bitent soubs  icelle  , comme  sont  les  Ethiopiens 
et  Taprobaniens  : si  une  tant  grande  masse  tum- 
boit  sus  eulx.  Du  ciel  et  de  la  terre  avoit  paour 
semblable  , s’ils  n’estoient  deuëment  fulcis  et  ap- 
puyez sus  les  colomnes  de  Atlas  , comme  estoit 
l’opinion  des  anciens  , selon  le  tesmoignage  de 
Aristotelés , lib.  6.  Metaphys.  Eschylus  ce  no- 
nobstant par  ruine  feut  tué  , et  cheute  d’une 
caquerolle  de  tortuë  , laquelle  d’entre  les  gry- 
phes  d’une  aigle  haulte  en  l’aër  tumbant  sus  sa 
teste  luy  fendit  la  cervelle.  Plus , de  Anacréon 
Poëte  , lequel  mourut  estranglé  d’ung  pépin  de 
raisin.  Plus,  de  Fabius  Prêteur  Piommain , lequel 
mourut  suffocqué  d’ung  poil  de  chievre , man- 
geant une  esculée  de  laict.  Plus , de  celluy  hon- 
teux , lequel  par  retenir  son  vent , et  deffault  de 
peter  ung  meschant  coup  , subitement  mourut 
en  la  presence  de  Claudius  Empereur  Piommain 
Plus , de  celluy  qui  à Romrne  est  en  la  voye 
Flaminie  enterré  , lequel  en  son  epitaphe  se 
Gomplainct  estre  mort  par  estre  mords  d’une 

chatte  au  petit  doigt.  Plus , de  Q.  Lecanius  Bassus  ? 
qui  subitement  mourut  d’une  tant  petite  poinc- 
ture  d’aguille  au  poulce  de  la  main  gausche  , 
qu’à  poine  la  povoit-on  veoir.  Plus , de  Quene- 
lault  Medicin  Normand  , lequel  subitement  à 
Monspellier  trespassa , par  de  biais  s’estre  aArec- 
ques  ung  trancheplume  tiré  un  g ciron  de  la  main. 
Plus  , de  Philomenes  , auquel  son  varlet  pour 
l’entrée  de  dipner  ayant  apprestc  des  Figues  nou- 
velles pendant  le  temps  qu’il  alla  au  vin , ung 
asne  couillart  esguaré  es  toit  entré  on  logis  , et 
les  figues  apposées  mangeoit  religieusement.  Phi- 
lomenes  survenant , et  curieusement  contemplant 
la  grâce  de  l’asne  Sycophage,  dist  au  varlet  qui 
estoit  de  retour:  Raison  veult,  puisque  à ce  dévot 
asne  as  les  Figues  abandonné  , que  pour  boyre 
tu  luy  produises  de  ce  bon  vin  qu’as  apporté.  Ces 
parolles  dictes , entra  en  si  excessive  gayeté  d’es- 
perit , et  esclata  de  rire  tant  énormément  eon- 
tinuement , que  l’exercice  de  la  râtelle  luy  tollut 
toute  respiration,  et  subitement  mourut.  Plus,  de 
Spurius  Saufeius , lequel  mourut  humant  ung  œuf 
mollet  à l’issuë  du  baing.  Plus , de  celluy  lequel 
dist  Bocace  estre  soubdainement  mort  par  s’es- 
curer  les  dents  d’ung  brin  de  sauïge.  Plus  , de 
Philippot  Placut,  lequel  estant  sain  et  dru,  subi- 
tement mourut  en  payant  une  vieille  debte  sans 

aultre  precedente  maladie.  Plus  , de  Zeusis  le 
Painctre  , lequel  subitement  mourut  à force  de 
rire  , considérant  le  minoit  et  pourtraict  d’une 
vieille  par  lui  représentée  en  paincture.  Plus  , 
de  mille  aultres  qu’on  vous  dist,  feust  V errius , 
feust  Pline , feust  Valere,  Baptiste  Fulgose  , feust 
Bacabery  l’aisné.  Le  bon  Bringuenarilles  (helas) 
mourut  estranglé  mangeant  ung  coing  de  beurre 
frais  à la  gueule  d’ung  four  chauld  , par  l’ordon- 
nance des  Medicins.  Là  cl’abundant  nous  feut  dict 
que  le  Roy  de  Culan  de  Bohu  avoit  deffaict  les 
satrapes  du  Roy  Mechloth , et  mis  à sac  les  for- 
teresses de  Belima.  Depuis  passâmes  les  Isles  de 
Nargues  et  Zarguesf  Aussi  les  Isles  de  Teneliabin 
etGeneliabin  , bien  belles  et  fructueuses  en  ma- 
tière de  clysteres.  Les  Isles  de  Enig  et  Evig  ; 
desquelles  par  avant  estoit  advenue  l’estafdlade 
au  Landgrauff  d’Esse. 

CHAPITRE  X Y I I I. 


Comment  Pantagruel  evada  une  forte  tem - 
peste  en  mer . 

A.  U lendemain  rencontrasmes  à Poge ,.  une  orque 
chargée  de  Moynes,  Jacobins,  Jésuites,  Capus- 
sins,  H ermites  , Augustins  , Bernardins,  Celes- 
tins,  Theatins,  Egnatins,  Amadeans , Cordeliers, 
Carmes,  Minimes  et  aultres  SS.  Pieligieux,  les- 
quels alloient  au  Concile  de  Cliesil  pour  grabeler 
les  articles  de  la  foy  contre  les  nouveaulx  here- 
ticques.  Les  voyant,  Panurge  entra  en  excès  de 
joye  , comme  asseuré  d’avoir  toute  bonne  fortune 
pour  celluy  jour  et  aultres  subsequens  en  long 
ordre.  Et  ayant  courtoisement  salüé  les  beats 
Peres  et  recommandé  le  salut  de  son  ame  à leurs 
devotes  prières  et  menus  suffraiges , feit  jecter  en 
leur  nauf  soixante  et  dixhuict  douzaines  de  jam- 
bons , nombre  de  caviarts , dixaines  de  cervelats , 
centaines  de  boutargues , et  deux  mille  beaulx 
Angelots  pour  les  âmes  des  tresp assez.  Pantagruel 
restoit  pensif  et  melancholicque.  Frere  J ean  Paper- 
ceut , et  demandoit  dont  luy  venoit  telle  fascherie 
non  acoustumée  : quand  le  pilot  considérant  les 
yoltigemens  du  peneau  sus  la  pouppe,  et  pre- 

voyant  ung  tyrannicque  grain  et  fortunal  nou- 
veau, commanda  touts  estre  à l’herte  , tant  nau- 
cliiers  , fadrins  et  mousses , que  nous  aultres 
voyagiers  : feit  mettre  voile  bas , meiane , contre- 
meiane  , triou , maistralle  , epagon  , civadiere  : 
feit  caller  les  boulingues , trinquet  de  prore , et 
trinquet  de  gabie , descendre  le  grand  artemon  , 
et  de  toutes  les  antennes  ne  rester  que  les  ga- 
zelles et  coustieres.  Soubdain  la  mer  commença 
s’enfler  et  tumultuër  du  bas  abysme , les  fortes 
vagues  battre  les  flancs  de  nos  vaisseauLx  , le  mais- 
tral  accompaigné  d’un  cole  effrené  , de  noires 
gruppades , de  terribles  sions , de  mortelles  bour- 
rasques siffler  à travers  nos  antennes.  Le  ciel 
tonner  du  hault , fouldroyer  , esclairer , pluvoir  , 
gresler  , l’aer  perdre  sa  transparence , devenir 
opaque , tenebreux  et  obscurci , si  que  auitre 
lumière  ne  nous  apparoissoit  que  des  fouldres  , 
esclaires  et  infractions  des  flambantes  nuées  : les 
categides , thielles , leîapes  et  presteres  enflamber 
tout  autour  de  nous  par  les  psoloentes , arges , 
elices  et  aultres  esjac  (dations  etherées  : nos  aspects 
touts  estre  dissipez  et  perturbez,  les  horrificques 
Typbones  surprendre  les  monteuses  vagues  du 
courant.  Croyez  que  ce  nous  sembloit  estre  l’an- 
ticque  chaos  onquel  estoient  feu,  aer,  mer,  terre, 
touts  les  éléments  en  refraictaire  confusion.  Pa- 

iiurge  ayant  du  contenu  en  son  estomach  bien 
repeu  les  poissons  scatophages,  restoit  acropy  sus 
le  tiiiac  tout  affligé  , tout  meshaigné  , et  à demy 
mort,  invoqua  touts  les benoistsSaincts et  Sainctes 
a son  ayde  , protesta  de  soy  confesser  en  temps 
et  lieu,  puis  s’escria  en  grand  esfroy  disant, 
Maigior  dôme  hau,  mon  amy,  mon  pere,  mon 
oncle , produisez  ung  peu  de  salé  : nous  ne  boy- 
rons  tantoust  cpie  trop,  à ce  que  je  voy.  A petit 
manger  bien  boire , sera  désormais  ma  devise. 
Pleust  à Dieu  et  à la  benoiste  , digne  , et  sacrée 
\ ierge  que  maintenant,  je  dis  tout  à ceste heure, 
je  feusse  en  terre  ferme  bien  à mon  aise  ! 

O que  trois  et  quatre  fois  heureulx  sont  ceulx 
qui  plantent  choulx  ! O Parces  que  ne  me  fîllastes- 
vous  pour  planteur  de  choulx  ! O que  petit  est 
le  nombre  de  ceulx  à qui  Jupiter  ha  telle  faveur 
poite  , qui!  les  lia  destinez  à planter  choulx  ! 
Car  ils  ont  tousjours  en  terre  ung  pied  : l’aultré 
lien  est  pas  loing.  Dispute  de  félicité  et  bien 
souverain  qui  vouldra , mais  quiconcques  plante 
choulx  est  présentement  par  mon  decret  declairé 
bien- heureulx,  à trop  meilleure  raison  que  Pyr- 
rlion  estant  en  pareil  dangier  que  nous  sommes  , 
et  voyant  ung  pourceau  prés  le  rivaige  qui  man- 
geoit  de  lor  espandu , le  declaire  bien-heureulx 
en  deux  qualitez , sçavoir  est  qu’il  avoit  orge  à 

foison , et  d’abundant  estoit  en  terre.  Ha  pour 
manoir  deïlicque  et  seigneurial  il  n est  que  le 
planchier  des  vasclies.  Geste  vague  nous  empor- 
tera , Dieu  servateur  ! O mes  amis  ! ung  peu  de 
vinaigre.  Je  tressüe  de  grand  alian.  Zalas  les  vêles 
sont  rompües  , le  prodenou  est  en  pièces  , les 
cosses  esclatent , l’arbre  du  liault  de  la  guatte 
plonge  en  mer  : la  caréné  est  au  Soleil  , nos 
gumenes  sont  presque  touts  roupts.  Zalas , zalas , 
où  sont  nos  bolingues?  Tout  est  frelore  bigoth. 
Nostre  trinquet  est  avaul’eaüe.  Zalas  à qui  appar- 
tiendra ce  bris  ? Amis  prestez-moy  ici  derrière 
une  de  ces  rambades.  Enfans , vosire  landrivel  est 
tumbé.  Helas  n’abandonnez  l’orgeau  , ne  aussi  le 
tirados.  Je  oy  l’agneuillot  frémir.  Est-il  cassé  ? P our 
Dieu  saulvons  la  brague , du  fernel  ne  vous  souciez. 
Bebebe  bous,  bous,  bous.  Voyez  à la  calamite  de 
vostre  boussole,  de  grâce , maistre  Astropbile , dont 
nous  vient  ce  fortunal  ? Par  ma  foy  j’ay  belle 
paour.  Bon  , bou  , bou , bous  , bous.  C est  faict 
de  moy.  Je  me  concilie  de  male  raige  de  paour. 
Bou , bou , bou , bou.  Otto  to  to  to  to  ti.  Otto 
to  to  to  to  ti.  Bou  bou  bou,  ou  ou  ou  bou  bou 
bous  bous.  Je  naye , je  naye  , je  meurs  , bonnes 
gens  , je  naye. 

CHAPITRE  XIX. 

Quelle  contenance  eurent  Panurge  et  frere 
Jean  durant  la  tempes  te. 

-P a nt  agruel  preallablement  avoir  imploré 
l’ayde  du  grand  Dieu  servaleur,  et  faicte  oraison 
publicque  en  fervente  dévotion  par  l’advis  du 
pilot  tenoit  l’arbre  fort  et  ferme; frère  Jean  s’es- 
toit  mis  en  pourpoinct  pour  secourir  les  nauchiers. 
Aussi  estoient  Epistemon , Ponoerates , et  les  aul- 
nes. Panurge  restoit  de  cul  sus  le  tillac  plourant 
et  lamentant.  Frere  Jean  lapperceut  passant  sus 
la  coursie  et  luy  dist:  Par  Dieu  Panurge  le  veau , 
Panurge  le  pleurart,  Panurge  le  criart,  tu  ferois 
beaucoup  mieuix  nous  aydant  ici,  que  là  pleurant 
comme  une  vasche  , assis  sus  tes  couillons  , comme 
ung  magot.  Be  be  be  bous  , bous , bous , respondit 
Panurge , frere  J ean  mon  amy , mon  bon  pere , 
je  naye,  je  naye,  mon  amy,  je  naye.  C’est  faict 
de  moy , mon  pere  spirituel , mon  amy  c’en  est 
faict.  Vostre  braguemart  ne  m’en  sçauroit  saulver. 
Zalas  , zalas  , nous  sommes  au-dessus  de  Ela , 
hors  toute  la  gamme.  Be  be  be  be  bous  bous. 
Zalas  à ces  te  heure  sommes  nous  au-dessoubs  de 
Gamma  ut.  Je  naye.  Ha  mon  pere,  mon  oncle  , 

mon  tout.  L’eaüe  est  entrée  en  mes  souliers  par 
le  collet.  Bous,  bous,  bous,  pais  ch , bu,  hu,  hu, 
ha,  ha,  ha,  ha,  ha.  Je  naye.  Zalas,  zalas,  hu , 
hu , hu , hu , hu , hu.  Bebebous  , bous , bobous  , 
bobous , ho  , ho , ho , ho,  ho.  Zalas , zalas.  À ceste 
heure  foys  bien  à poinct  l’arbre  forchu,  les  pieds*' 
à mont,  la  teste  en  bas.  Pleust  à Dieu  que  pré- 
sentement je  feusse  dedans  la  orque  des  bons 
et  beats  peres  Concilipetes  lesquels  ce  matin  nous 
rencontrasmes,  tant  dévots,  tant  gras,  tant  joyeulx, 
tant:  douillets , et  de  bonne  grâce.  Holos , holos  , 
holos , zalas , zalas , ceste  vague  de  touts  les  diables 
(mea  culpa  Deus) } je  dis  ceste  vague  de  Dieu 
enfondrera  nostre  nauf.  Zalas,  frere  Jean,  mon 
pere,  mon  amy,  confession.  Me  voyez- cy  à ge- 
noilz,  Confiteor,  vostre  saincte  bénédiction.  Vien 
pendu  au  diable , clist  frere  Jean , icy  nous  ayder, 
de  par  trente  légions  de  diables,  vien:  viendra- 
il?  Ne  jurons  poinct,  dist  Panurge,  mon  pere  , 
mon  amy , pour  ceste  heure.  Demain  tant  que 
vouldrez.  Holos , holos.  Zalas , nostre  nauf  prent 
eaüe , je  naye,  zalas , zalas.  Be  he  be  be  be  bous  , 
bous,  bous , bous.  Or  sommes-nous  au  fond?  Zalas , 
zalas.  Je  donne  dixhuict  cens  mille  escus  d’intrade 
à qui  me  mettra  en  terre  tout  foireux  et  tout 
breneux  comme  je  suis , si  oncques  homme  feut 
en  ma  patrie  de  bren.  Confiteor.  Zalas , ung  petit 

mot  de  testament  ou  codicille  pour  le  moins. 
Mille  diables  d’enfer,  dist  frere  Jean,  saultent 
au  coi ps  de  ce  coquu.  Vertus  E)ieu  parles-tu 
de  testament  a ceste  heure  que  sommes  en  dan- 
giei  , et  quil  nous  convient  evertuer,  ou  jamais 
plus?  Viendras-tu,  ho  diable?  Comité  mon  mi- 
gnon: O le  gentil  algousant  , deçà  Gymnaste  , 
Vy  sus  1 estanterol.  Nous  sommes  par  la  vertus 
Uieu  troussez  à Ce  coup,  \ oilà  nostre  phanal  es- 
teinct.  Cecy  s’en  va  à touts  les  millions  de  diables. 
Zalas , zalas,  dist  Panurge , zalas.  Bou,  bou,  bou, 
bous.  Zalas , zalas , estoit-ce  icy  que  périr  nous 
estoit  prédestiné  ? holos  bonnes  gens  je  naye,  je 
meurs.  Consummatum  est.  C’est  faict  de  moy. 
Magna , gna , gna , dist  frere  Jean.  Fy  qu’il 
est  laid  le  plourart  de  merde.  Mousse  ho  de  par 
touts  les  diables,  garde  l’escantoula.  T’es-tu  blessé? 
Veitus  Dieu,  attache  à l’ung  des  bitous.  Icy, 
de-l<à , de  par  le  diable  hay.  Ainsi  mon  enfant. 
Ha  frere  Jean,  dist  Panurge,  mon  pere  spirituel, 
mon  amy  ne  jurons  poinct.  Vous  pechez.  Zalas  , 
zalas.  Bebebeoous , bous , bous , je  naye , je  meurs , 
mes  amis.  Je  pardonne  à tout  le  monde.  Adieu, 
In  manu  s.  Bous,  bous,  bouououous.  Sainct  Michel 
d Aure.  Sainct  Nicolas  à ceste  fois  et  jamais  plus. 
Je  vous  fais  icy  bon  vœu  et  à nostre  Seigneur, 
que  si  ce  coup  m’estes  aydant  , j’entends  que 

me  mettez  en  terre  hors  ee  dangiçr  icy,  je  vous 
édifiera  y une  belle  grande  petite  chapelle  ou 
deux  entre  Quande  et  Monssoreau , n’y  paistra 
yasclie  ne  veau.  Zalas  , zalas,  il  ni  en  est  (üitie 
en  la  bouche  plus  de  dixhuict  seillaulx  ou  deux. 
Bous  , bous  , bous  , bous.  Quelle  est  amere  et 
sallée  ! Par  la  vertus  , dist  frere  Jean , du  sang 
de  la  chair , du  ventre,  de  la  teste  , si  encoies 
je  te  oy  pioller , coquu  au  diable , je  te  gualleray 
en  loup  marin:  vertus  Dieu  que  ne  le  jectons- 
nous  au  fond  de  la  mer  ? Hespaillier , ho  gentil 
compaignon , ainsi  mon  amy.  lenez  bien  lassus. 
Yrayement  voycy  bien  esclairé,  et  bien  tonne. 
Je  croy  que  touts  les  diables  sont  deschainez 
aujourd’huy , on  que  Proserpine  est  en  tiavail 
d’enfant.  Touts  les  diables  dancent  aux  sonnettes. 

chapitre  XX. 

Comment  les  nauchiers  abandonnent  les  ha- 
vires  au  fort  de  la  tempes  te. 

H A dist  Panurge , vous  péchas , frère  Jean , mon 
amy  ancien.  Ancien , dis-je , car  de  présent  je  suis 
nul,  vous  estes  nul.  Il  me  fasche  le  vous  dire.  Car 
je  croy  qae  ainsi  jurer  face  grand  bien  à la 
râtelle:  comme  a ung  fendeur  de  bois  faict  grand 
soulaigement  celluy  qui  à ehascun  coup  près  de 
luy  crie  , Han,  à haulte  voix:  et  comme  uim 
joueur  de  quilles  est  mirifîcquemënt  soulaigé 
quand  il  n’ha  jecté  la  boulle  droict , si  quelcque 
homme  d’esperit  près  de  luypanche  et  contourne 
la  teste  et  le  corps  à demy  du  cousté  auquel  la 
’ boulle  autrement  bien  jectée  eust  faict  rencontre 
de  quilles.  Toutesfois  vous  pechez  , mon  amy 
doulx.  Mais  si  présentement  nous  mangions  quelo 
que  espece  de  cabirotades , serions-nous  en  seureté 
de  cestuy  oraige?  Jay  le u que  sus  mer  en  temps 
de  tempeste  jamais  n’avoient  paour , tousjours  es- 
toicnt  en  seureté  les  Ministres  des  Dieux  Cabires 
tant  célébrez  par  Orphée,  Apollonius,  Phere- 
cydes , Strabo,  Pausanias,  Hérodote.  11  radote, 
dist  frere  Jean,  le  paovre  diable.  A mille  et  mil- 

lions  et  centaines  de  millions  de  diables  soit  le 
coquu.  cornard  au  diable.  Ayde-nous  icy  liau 
ticrre.  V iendra-il  ? Icy  à orcbe.  Teste  Dieu  pleine 
de  reliques,  cpielle  patenostre  de  cinge  est- ce 
que  tu  marmotes-là  entre  les  dents?  Ce  diable 
de  fol  marin  est  cause  de  la  tempeste , et  il  seul 
ne  ayde  à la  chorme.  Par  Dieu  si  je  voys-là,  je 
vous  cbatieray  en  diable  tempestatif.  Icy  fadrin 
mon  mignon:  tiens  bien,  que  je  face  ung  nou 
Gregeois.  O le  gentil  mousse.  Pleust  à Dieu  que 
tu  feusses  Abbé  de  Talemouze , et  celuy  qui  de 
présent  l’est  feust  Guardian  du  Croullay.  Pono- 
crates  mon  frere  vous  blesserez-là.  Epistemon 
guardez-vous  de  la  jalousie,  je  y ay  veu  tumber 
ung  coup  de  fouldre.  Inse.  C’est  bien  dict.  Inse  , 
inse  , inse.  Vieigne  esquif.  Inse.  Vertus  Dieu, 
qu’est-ce  là?  Le  cap  est  en  pièces.  Tonnez  diables , 
petez,  rottez,  fiantez.  Bren  pour  la  vague.  Elle 
lia,  par  la.  vertus  Dieu,  failli  à m’emporter  soubs 
le  courant.  Je  croy  que  touts  les  millions  de  diables 
tiennent  icy  leur  chapitre  provincial , ou  briguent 
pour  élection  de  nouveau  Recteur.  Orche.  C’est 
bien  dict.  Guare  la  caveche  hau  mousse , de  par 
le  diable  hay.  Orche , orche , bebebebous  , bous  , 
bous  , dist  Panurge  , bous  , bous  , bebe  , bou  , 
bous,  je  naye.  Je  ne  voy  ne  ciel,  ne  terre.  Zaias  , 
zalas.  De  quatre  elemens  ne  nous  reste  icy  que 

feu  et  eaüe.  Bouboubous , bous , bous.  Pleust  à 
la  digne  vertus  de  Dieu  qu’à  heure  présente  je 
feusse  dedans  le  clos  de  Sevillé , ou  chez  Inno- 
cent le  pastissier  devant  la  cave  paincte  à Chinon , 
sus  poine  de  me  mettre  en  pourpoinct  pour  cuire 
les  petits  pastez.  Nostre  homme  sçauriez-vous  me 
jectei  en  terre?  y ous  sçavez  tant  de  bien , comme 
1 on  m ha  dict.  J e vous  donne  tout  Salmiguondinois 
et  ma  grande  cacquerolliere , si  par  vostre  indus- 
tiie  je  trouve  une  fois  terre  ferme.  Zalas,  zalas, 
je  naye.  Dea , beaulx  amis  puisque  surgir  ne  po- 
vons  à bon  port,  mettons-nous  à la  rade,  je  ne 
sçay  où.  Plongez  toutes  vos  ancres.  Soyons  hors 
de  ce  dangier , je  vous  en  prie.  Nostre  amé  plongez 
le  scandai  , et  les  bolides  de  grâce.  Sçaichons  la 
haulteur  du  profond.  Sondez  nostre  amé  mon  amy 
de  par  nostre  Seigneur.  Sçaichons  si  l’on  boiroit 
icy  aisément  debout , sans  soy  baisser.  J’en  croy 
quelcque  chose.  Uretacque  hau , cria  le  piliot  Ure- 
tacque.  La  main  à 1 insail.  Amene  Uretacque.  Bres- 
sine.  Uretacque  guare  la  pane.  Iiau  amure , amure 
bas.  Hau  Uretacque,  cap  en  houlle.  Desmanche 
le  heauhne.  Acappaye.  En  sommes-nous  là?  dist 
Pantagruel.  Le  bon  Dieu  servateur  nous  soit 
en  ayde  ! Acappaye  hau  s’escria  Jamet  Brachier 
maistre  pilot,  Acappaye.  Chascun  pense  de  son 
ame , et  se  mette  en  de vo Lion  n’esperans  ayde  que 

par  miracle  des  Cieulx.  Faisons,  dist  Panurge  , 
quelcque  bon  et  beau  vœu.  Zalas,  zalas,  zalas  , 
bon  bou,  bebebebous,  bous,  bous,  zalas,  zalas  , 
faisons  ung  pelerin.  Ça  , ça , chascun  boursille  à 
beaulx  liards , ça,  deçà-,  hau , dist  frere  Jean, 
de  par  touts  les  diables.  A poge.  Acappaye  au  nom 
de  Dieu.  Desmanclie  le  heaulme  hau.  Acappaye , 
Acappaye.  Beuvons  hau.‘  Je  dis  du  meilleur,  et 
plus  stomachal.  Entendez-vous  hau , majourdome. 
Produisez , exhibez.  Aussi  bien  s’en  va  cecy  à touts 
les  millions  de  diables.  Apporte-cy  hau  paige  mon 
tiroüoir  (ainsi  nommoit-il  son  bréviaire).  Atten- 
dez , tire  mon  amy , ainsi,  vertus  Dieu , voicy  bien 
greslé  et  fouldroyé  vrayement.  Tenez  bien  là 
hault , je  vous  en  prie.  Quand  aurons- nous  la  feste 
de  touts  Saincts  ? Je  croy  qu’au] ourd’huy  est  l’in- 
feste de  touts  les  millions  de  diables.  Helas , dist 
Panurge , frere  Jean  se  damne  bien  à crédit.  O que 
j’y  perds  ung  bon  amy.  Zalas,  zalas,  voicy  pis 
que  autan.  Nous  allons  de  Scylle  en  Carybde, 
holos  je  naye.  Confiteor > ung  petit  mot  de  testa- 
ment, frere  Jean,  mon  pere , Monsieur  l’Abs- 
tracteur  mon  amy , mon  Aehates , Xenomanes 
mon  tout.  Helas  je  naye,  deux  mots  de  testament. 
Tenez  icy  sus  ce  transpontin. 

CHAPITRE  XXL 

Continuation  de  la  tempes  te , et  brief discours 
sus  testaments  faicts  sus  mer. 

Fa  i r e testament , dist  Epistemon , à ceste  heure 
quil  nous  convient  evertuer  et  secourir  nostre 
chorme  sus  poine  de  faire  naufraige,  me  semble 
acte  autant  importun  et  mal  à propous  comme 
celluy  des  Lance-pesades  et  mignons  de  César 
entrants  en  Gaule  , lesquels  s’amusoient  à faire 
testaments  et  codicilles  , lamentoient  leur  for- 
tune , plouroient  l’absence  de  leurs  femmes  et 
amis  Rommains , lorsque  par  nécessité  leur  con- 
venoit  courir  aux  armes , et  soy  evertuer  contre 
Ariovistus  leur  ennemy.  Ceste  sottise  telle  que 
du  charretier  y lequel , sa  charrette  versée  par  ung 
retouble  , à genoilz  imploroit  l’aide  de  Hercules  , 
et  ne  aguillonnoit  ses  boeufs  et  mettoit  la  main 
pour  soublever  les  roues.  De  quoy  vous  servira 
icy  faire  testament  ? Car  ou  nous  évaderons  ce 
dangier , ou  nous  serons  nayez.  Si  évadons  , il 
ne  nous  servira  de  rien.  Testaments  ne  sont  val- 
. labiés  ne  auctorisez  sinon  par  mort  de  testateurs. 
Si  sommes  nayez,  ne  nayera-il  pas  comme  nous? 
Qui  le  portera  aux  exécuteurs  ? Quelcque  bonne 

vague  , respondit  P anurie  , le  jectera  à bort , 
comme  feit  Ulysses  : et  quelcque  fille  de  Roy- 
allant  à l’esbat  sus  le  serain  le  rencontrera , puis 
le  fera  très-bien  executer , et  près  le  rivaige  me 
fera  exiger  quelcque  magnificque  cenotaphe  , 
comme  feit  Dido  à son  mari  Sichée  : Eneas  à 
Deïphohus  sus  le  rivaige  de  Troye  près  Rhœte  : 
Anclromach  à Hector , en  la  Cité  de  Butrot  : 
Aristotelés  à Hermias  et  Eubu-lus  : les  Athé- 
niens au  Poète  Euxipides  : les  Rommains  à Drusus 
en  Germanie , et  Alexandre  Severe  leur  Empe- 
reur en  Gaule  : Argentier  à Callaischre  : Xeno- 
crite  à Lysidices  : Timare  à son  fils  Teleutagores: 
Eupolis  et  Aristodiceà  leur  fils  Teoiime:  Onestçs 
à Timocles:  Callimache  à Sopolis  fils  de  Diocli- 
des:  Catulle  à sonfrere:  Statius  à son  pere:  Gér- 
nxain  de  Brie  à Hervé  le  nauchier  Breton.  Res- 
ves-tu  ? dist  frere  Jean.  Ayde  ici  de  par  cinq 
cens  mille  et  millions  de  charrettées  de  diables, 
ayde , que  le  cancre  te  puisse  venir  aux  mous- 
taches , et  trois  razes  d’angonnages , pour  te  faire 
ung  hault  de  chausses , et  nouvelle  braguette  ! 
Nostre nauf est-elle  encarée?  Vertus  Dieu,  com- 
ment la  remolquerons-nous  ? Que  touts  les  dia- 
bles de  coup  de  mer  voicy  ! Nous  n’esohapperons 
jamais  , ou  je  me  donne  à touts  les  diables.  Alors 
fut  ouie  une  piteuse  exclamation  de  Pantagruel 

disant  à haulte  voix  : Seigneur  Dieu , saulve- 
nous  : Nous  périssons.  Non  toutesfois  advieigné 
selon  nos  affections  : Mais  ta  saincte  volume 
soit  faicte.  Dieu,  dist  Panurge • et  la  benoiste 
Vierge  soient  avecques  nous.  Holos , holas  , je 
naye.  Bebebebous , bebe , bous  , bous.  In  manus . 
Vray  Dieu  envoye-moi  quelcque  daulphin  pour 
me  saulver  en  terre  comme  ung  beau  petit  Arion. 
J e sonneray  bien  de  la  harpe , si  elle  n’est  déman- 
chée. Je  me  donne  à touts  les  diables,  dist  frere 
Jean  : ( Dieu  soit  avecques  nous  , disoit  Panurge 
entie  les  aenls)  si  je  descends  là , je  te  monstreray 
pai  evidence  que  tes  coudions  pendent  au  cul 
cl  ung  veau  coquârt,  cornart , escorné.  Mgnân  , 
Mgnan , Mgnan.  "V  iens  ici  nous  aider  grand  veau 
plourart  de  par  trente  millions  de  diables,  qui 
te  saultent  au  corps.  V iendras-tu  ? hau  , veau 
marin.  Fy,  qu’il  est  laid  le  plourart.  Vous  ne 
dictes  aultre  chose  ? Ça  joyeulx  tiroüoir  en  avant , 
que  je  vous  espeluche  à contrepoil.  Bealus  vir 
cjui  non  abiit.  Je  sçay  tout  cecy  par  cueur. 
Voyons  la  legende  de  Monsieur  Sainct  Nicolas. 

Ho  ni  du  tain, pestas  niontem  turbavit  acutum. 

Tempeste  feut  ung  grand  fouetteur  d’esclio- 
liers  au  Golliege  de  Montagu.  Si  par  fouetter 
paovrets  petits  enfans  , escholiers  innocens  . les 


DE  RABELAIS.  43  f 

pédagogues  sont  damnez  , il  est  sus  mon  hoi.-; 
neui  , en  la  roue  d Ixion  ^ fouettant  le  cliitn 
couvtauit  qui  l’esbranle  : s’ils  sont  par  enfans 
innocens  fouettez  saulvez  , il  doibt  estre  au- 
dessus  des. .... 


43ü 


Œ U V R E S 


CHAPITRE  XXII. 

Fin  de  la  tempe  sic. 

Te  r r e , tci  i c , s esciia  Pantagruel,  je  voy  terre.’ 
Enfans  , couiaige  de  brebis.  Nous  ne  sommes 
pas  loing  de  port.  J e voy  le  ciel  du  cousté  de  la 
Transmontane,  qui  commence  s’esparer.  Advisez 
à Siroch.  Couraige  enfans , dist  le  pilot , le  cou- 
rant est  refoncé.  Au  trinquet  de  gabie.  Inse  , 
inse.  Aulx  boulingues  de  contrerneiane.  Le  cable 
au  capestan.  Vire,  vire,  vire.  La  main  à l’insail. 
Inse , inse.  Plante  le  heaulme.  Tiens  fort  à gua- 
rant.  Pare  les  couets.  Pare  les  escoutes.  Pare 
les  bolines.  Amure  bâbord.  Le  Heaulme  soubs 
le  vent.  Casse  escoute  de  tribord , fils  de  putain. 
( Tu  es  bien  aise  , homme  de  bien , dist  frere 
Jean  au  matelot , d entendre  nouvelles  de  ta  mere). 
Vien  dulo.  Prés  duplain.  Hault  la  barre.  (Haulte 
est,  respondoient  les  matelots).  Taille  vie.  Le 
cap  au  seuil.  Malettes  hau.  Que  lbn  coue  bon- 
nette. Inse  , inse.  C’est  bien  dict  et  advisé , disoit 
frere  Jean.  Sus,  sus,  sus,  enfans  diligentement. 
Bon.  Inse , inse.  A poge.  C’est  bien  dict  et  advisé. 
L oraige  me  semble  criticquer  et  finir  en  bonne 
heure.  Loué  soit  Dieu  pourtant.  Nos  diables  coni- 

mencentescamperdehinch.  Mole. C’est  bien  et  doc- 
tement parlé.  Mole , mole.  Icy  de  par  Dieu.  Gentil 
Ponocrates , puissant  ribauld.  Il  ne  fera  qu’enfans 
masles  le  paillard.  Eusthénes  guallant  homme 
Au  trinquet  de  prore.  Inse.  inse.  C’est  bien  dict. 
Inse  de  par  Dieu.  Inse , inse.  Je  n’en  daignerois 
rien  craindre  , car  le  jour  est  feriau.  Nau,  nau  , 
nau.  (Cestuy  celeume,  dist  Epistemon,  n’est  hors 
de  propous  , et  me  plaist).  Car  le  jour  est  feriau. 
Inse  , inse.  Bon.  O , s’escria  Epistemon  , je  vous 
commande  touts  bien  esperer.  Je  voy  ça  Castor 
à dextre.  Be  be  bous  bous  bous , dist  Panurge  , 
j’ay  grand  paour  que  soit  Heleine  la  paillarde. 
C’est  vrayement , respondit  Epistemon  , Mixar- 
chagevas , si  plus  te  plaist  la  dénomination  des 
Argives.  Haye  , haye.  Je  voy  terre  : je  voy  port  : 
je  voy  grand  nombre  de  gens  sus  le  Havre.  Je 
voy  du  feu  sus  une  obeliscolychnie.  Haye  , haye , 
dist  le  pilot , double  le  cap , et  les  basses.  Doublé 
est , respondoient  les  matelots.  Elle  s’en  va , dist 
le  pilot  : aussi  vont  celles  de  convoy.  Ayde  au 
bon  temps.  Sainct  Jean  , dist  Panurge,  c’est  parlé 
cela  ! O le  beau  mot  ! Mgna  , mgna  , mgna , dist 
frere  Jean,  si  tu  en  tastes  goutte  , que  le  diable 
me  taste.  Entends- tu  , couillu  au  diable  ? Tenez 
nostre  amé  , plein  tanquart  du  fin  meilleur.  Ap- 
porte les  frizons  9 hau  Gymnaste  , et  ce  grand 

mas  tin  de  pas  té  jambicque  , ou  jamhonicque  7 
ce  m’est  tout  ung.  Guardez  de  donner  à travers. 
Couraige  , ( s’eseria  Pantagruel  ) couraige  enfans. 
Soyons  courtois.  Voyez  ci-prés  nostre  nauf  deux 
luts  , trois  floüins , cinq  chippes  , huiet  volun- 
taires , quatre  gondoles  , et  six  frégates  , par  les 
bonnes  gens  de  ces  te  prochaine  Isle  envoyées  à 
nostre  secours.  Mais  qui  est  cestuy  Ucalegon  là- 
bas  qui  ainsi  crie  et  se  deconforte?  Ne  tenois-je 
l’arbre  seurement  des  mains  , plus  droict  que 
ne  feroient  deux  cens  gumenes?  C’est,  respondit 
frere  Jean,  le  paovre  diable  de  Panurge,  qui  ha 
fiebvre  de  veau.  Il  tremble  de  paour  quand  il 
est  saoul.  Si , dist  Pantagruel  paour  il  ha  eu  du- 
rant ce  colle  horrible  et  périlleux  fortunal,  pour- 
veu  qu’au  reste  il  se  feust  evertué  , je  ne  l’en 
estime  ung  pelet  moins.  Car  comme  craindre  en 
tout  heurt  est  indice  de  gros  et  lasche  cueur  , 
ainsi  comme  faisoit  Agamemnon  : et  pour  ceste 
cause  le  disoit  Achilles  en  ses  reproches  igno- 
minieusement avoir  œils  de  chien  , et  cueur  de 
cerf:  aussi  ne  craindre  quand  le  cas  est  eviden- 
tement  redoutable  , est  signe  de  peu  ou  faulte 
d’apprehension.  Ores  si  chose  est  en  ceste  vie 
à craindre  , après  l’offense  de  Dieu  , je  11e  veulx 
dire  que  soit  la  mort.  Je  ne  veulx  entrer  en  la 
dispute  de  Socrates  et  des  Academicques  : mort 

îi’estre  de  soy  maulvaise  , mort  n’estre  de  soy  à 
craindre.  Je  dis  ceste  espece  de  mort  par  nau- 
fraige  estre  , ou  rien  n’estre  à craindre.  Car  , 
comme  est  la  sentence  d’Homere,  chose  griefve , 
abhorrente  et  dénaturée  est  périr  en  mer.  De 
faict  Eneas  en  la  tempeste  de  laquelle  feut  le 
convoy  de  ses  navires  près  Sicile  surprins , re- 
gretoit  n’estre  mort  de  la  main  du  fort  Diome- 
des  , et  disoit  ceulx  estre  trois  et  quatre  fois 
heureulx  qui  estoient  morts  en  la  conflagration 
de  Troye.  Il  n’est  céans  mqrt  personne.  Dieu  ser- 
vatenr  en  soit  éternellement  loué.  Mais  vraye- 
ment  voicy  ung  mesnaige  assez  mal  en  ordre. 
Bien  il  nous  fauldra  reparer  ce  bris.  Guardez  que 
11e  donnons  par  terre. 

CHAPITRE  XXIII. 


Comment  la  tempes  te  finie  Panurge  faict  le 
bon  compaignon. 

H A,  lia,  s’escria  Panurge , tout  va  bien.  L’oraige 
est  passée.  Je  vous  prie  de  grâce , que  je  .descende 
le  premier.  Je  vouldrois  fort  aller  ung  peu  à mes 
affaires.  Vous  aideray-je  encores  là?  Baillez  que 
je  vrillonne  ceste  chorde.  J’ay  du  couraige  prou, 
voire.  De  paour  bien  peu.  Baillez-ça  mon  amy. 
Non,  non,  pas  maille  de  craincte.  Yray  est  que 
ceste  vague  decumane , laquelle  donna  de  prore 
en  pouppe , m’ha  ung  peu  l’artere  altéré.  Voile 
bas.  C’est  bien  dict.  Comment , vous  ne  faictes 
rien,  frere  Jean?  Est-il  bien  temps  de  boyre  à 
ceste  heure  ? Que  sçavons-nous  si  l’Estaffier  de 
St.  Martin  nous  brasse  encores  quelcque  oraige? 
Vous  irai-je  encores  ayder  de  là?  Vertus  gùoy* 
je  me  repens  bien,  mais  c’est  à tard,  que  n’ay 
suivy  la  doctrine  des  bons  Philosophes , qui  disent 
soy  pourmener  près  la  mer,  et  naviger  prés  la 
terre  , estre  chose  moult  seure  et  délectable  : 
comme  aller  à pied,  quand  l’on  tient  son  cheval 
par  la  bride.  Ha  , ha , ha , par  Dieu  tout  va  bien. 
Vous  aiderai-je  encores  là?  Baillez-ca,  je  feray 
bien  cela , ou  le  diable  y sera.  Epistcmon  avoit 

une  main  tout  au-dedans  escorchée  et  sanglante 
par  avoir  en  violence  grande  retenu  ung  des 
gumenes  , et  entendant  le  discours  de  Pantagruel 
dist  : Croyez  , Seigneur , que  j’ay  eu  de  paour  et 
de  frayeur  non  moins  que  Panurge.  Mais  quoy  ? 
Je  ne  me  suis  espargné  au  secours.  Je  considéré, 
que  si  vrayement  mourir  est  ( comme  est  ) de 
nécessité  fatale  et  inévitable  : en  telle  ou  telle 
heure  , en  telle  ou  telle  façon  mourir  est  en  la 
saincte  volunté  dé  Dieu.  Pourtant  icelluy  fault 
incessamment  implorer,  invocquer,  prier,  requé- 
rir, supplier.  Mais  là  ne  fault  faire  but  et  bourne: 
de  nostre  part  convient  pareillement  nous  ever- 
tuer , et  comme  dict  le  Sainct  Envoyé  , estre 
cooperateurs  avecques  luy.  Vous  sçavez  que  dist 
C.  Flaminius  Consul  , lorsque  par  l’astuce  de 
Annibal  il  feut  reserré  prés  le  lac  de  Peruse 
dict  Thrasymene.  Enfans , dist-il  à ses  souldars, 
d’ici  sortir  ne  vous  fault  esperer  par  vœuz  et  im- 
ploration des  Dieux.  Par  force  et  vertus  il  nous 
convient  evader  et  à fil  d’espée  chemin  faire  par 
le  millieu  des  ennemis.  Pareillement  en  Salluste , 
l’ayde  (dist  M.  Portius  Cato  ) des  Dieux  n’est 
impetrée  par  vœuz  ocieux , par  lamentations  mu- 
liebres.  En  veillant , travaillant , soy  evertuant , 
toutes  choses  succèdent  à soubhait  et  bon  port. 
Si  en  nécessité  et  dangier  est  l’homme  négligent , 

évité  et  paresseux,  sans  propous  il  implore  les 
Dieux.  Iis  sont  irritez  et  indignez.  Je  me  donne 
au  diable  , dist  fieie  J ean  (j  en  suis  de  moitié , dist 
I anur ge)  si  le  clous  de  Seville  ne  feust  tout  ven- 
dange et  destiuict , si  je  n eusse  cjue  clranté  Con~ 
tt a hosbium  insiclicis  ( matière  de  bréviaire  ) 
comme  faisoient  les  aultres  diables  de  Moynes , 
sans  secourir  la  vigne  à coups  de  baston  de  la 
c i oix  contre  les  piilars  de  Lerné.  Vogue  la  gua- 
îere  , dist  Panurge,  tout  va  bien,  frere  Jean  ne 
faict  rien  là.  Il  s’appelle  frere  Jean  faict  néant, 
et  me  reguarde  icy  suant  et  travaillant  pour  ayder 
«à  cestuy  homme  de  bien  matelot  premier  de  ce 
nom.  Nostre  a me  ho.  Deux  mots,  mais  que  je  ne 
vous  fasche.  De  quante  espesseur  sont  les  ais  de 
ceste  nauf?  Elles  sont  (respondit  le  pilot)  de  deux 
bons  doigtz  espesses,  n’ayez  paour.  Vertus  Dieu, 
dist  Panurge , nous  sommes  cloncques  continuelle- 
ment à deux  doigtz  près  de  la  mort.  Est-ce  cy  une 
clés  neuf  joyes  de  mariaige?  Ha  nostre  amé,  vous 
faictes  bien  mesurant  le  péril  à l’aulne  de  paour» 
Je  n en  ay  poinct,  quant  est  de  moy.  Je  m’appelle 
Guillaume  sans  paour.  De  couraige  tant  et  plus. 
Je  n’entends  couraige  de  brebis,  je  dis  couraige  de 
loup  , asseurance  de  meurtrier.  Et  ne  crains  rien 
que  les  dangiers. 

CHAPITRE  XXI  Y. 

Comment  par  fvere  Jean  Panurge  est 
de  cl  ai  ré  avoir  eu  paour  sans  cause  pe?z- 
dant  Toraige . 

Bon  jour  , Messieurs , clist  Panurge  , bon  jour 
trestous.  Vous  vous  portez  bien  tiestous.  Dieu 
mercy  et  vous.  Vous  soyez  les  .bien  et  à propous 
venus.  Descendons.  Hespailliers  liau  , jectez  le 
pontal  : approche  cestuy  esquif.  Vous  ayderay-je 
encores  là  / Je  suis  allouvy  et  affame  de  bien 
faire  et  travailler,  comme  quatre  bœufs.  V rare- 
ment voicy  ung  beau  lieu,  et  bonnes  gens.  Enfans 
avez-vous  encores  affaire  de  mon  ayde?  N espar- 
gnez  la  sueur  de  mon  corps  , pour  1 amoui  de 
Dieu.  Adam  , c’est  l’homme  , nasquit  pour  la- 
bourer et  travailler  comme  l’oiseau  pour  voler. 
I^ostre  Seigneur  veult,  entendez-vous  bien?  que 
nous  mangeons  nostre  pain  en  la  süeur  de  nos 
corps:  non  pas  rien  ne  faisants , comme  ce  penail- 
Xon  de  Moyne  que  voyez  , frere  Jean  qui  boit,  et 
meurt  de  paour.  Voici  beau  temps.  A ceste  heure 
congnois-je  la  response  d’Anacharsis  le  noble 
Philosophe  estre  véritable , et  bien  en  raison 
fondée , quand  il  interrogué  , quelle  navire  luy 

sembloit  la  plus  seure?  respondit:  celle  qui  seroit 
on  port.  Encores  mieulx  , dist  Pantagruel,  quand 
il  interrogué  desquels  plus  grand  estoit  le  nombre 
des  morts  ou  des  vivants  ? demanda  : Entre  les- 
quels comptez-vous  ceulx  qui  navigent  sus  mer  ? 
Subtillement  signifiant  que  ceulx  qui  sus  mer  na- 
vigent , tant  près  sont  du  continuel  dangier  de 
mort  qu  iis  vivent  mourants  , et  mourent  vivants. 
Ainsi  Portius  Cato  disoit  de  trois  choses  seulle- 
ment  soy  repentir.  Sçavoir  est,  s’il  a voit  jamais 
son  secret  à femme  révélé  : si  en  oisiveté  jamais 
avoit  ung  jour  passé  : et  si  par  mer  il  avoit  pere- 
griné  en  lieu  aultrement  accessible  par  terre.  Par 
le  digne  froc  que  je  porte  , dist  frere  Jean  à 
Panurge  , couillon  mon  amy  , durant  la  tem- 
peste  tu  as  eu  paour  sans  cause  et  sans  raison.  Car 
tes  destinées  fatales  ne  sont  à périr  en  eaüe.  Tu 
seras  hault  en  l’aer  certainement  pendu,  ou  bruslé 
guaiîlard  comme  ungPere.  Seigneur,  voulez-vous 
ung  bon  guahan  contre  la  pluie?  Laissez-moy  ces 
manteaulx  de  loup  et  de  bedoüault.  Faictes  escor- 
cher  Panurge,  et  de  sa  peau  couvrez-vous.  N’ap- 
prochez pas  du  feu  , et  ne  passez  pas  devant  les 
forges  des  mareschaulx , de  par  Dieu  ; car  en  ung 
moment  vous  la  voyrriez  en  cendre.  Mais  à la 
pluie  exposez-vous  tant  que  vouldrez,  à la  neige, 
et  à la  gresle.  Voire  par  Dieu,  jectez-vous  au 

plonge  dedans  le  profund  dé  l’eaüe , ja  ne  serez 
pourtant  mouillé.  Faictes-en  bottes  d’hiver  : jamais 
ne  prendront  eaiie.  Faictes-en  des  nasses  pour 
apprendre  les  jeunes  gens  à nagiér  : ils  appren- 
dront sans  dangier.  Sa  peau  doncques  , dist  Pan- 
tagruel , seroit  comme  l’herbe  dicte  cheveuil  de 
Venus  , laquelle  jamais  n’est  mouillée  ne  remoi- 
tie  : tousjours  est  seiche,  encores  qu’elle  feust  au 
profund  de  tant  que  vouldrez.  Pourtant  est  dicte 
Adiantos . Panurge  mon  amy , dist  frere  Jean, 
n’aye  jamais  paour  de  l’eaüe  je  t’en  prie.  Par 
element  contraire  sera  ta  vie  terminée.  Voire 
( respondit  Panurge  ) : Mais  les  cuisiniers  des 
diables  resvent  quelcquesfois , et  errent  en  leur 
office  : et  mettent  souvent  bouillir  ce  qu’on  des- 
tinoit  pour  roustir  ; comme  en  la  cuisine  de 
céans  les  maistres  Queux  souvent  lardent  per- 
dris  , ramiers  , et  bizets  , en  intention  ( comme 
est  vray  semblable  ) de  les  mettre  roustir.  Ad- 
vient toutesfois  que  les  perdris  aulx  choulx  , 
les  ramiers  aulx  pourreaulx  , et  les  bizets  ils 
mettent  bouillir  aulx  naveaulx.  Escoutez , beaulx 
amis  : Je  proteste  devant  la  noble  compaignie, 
que  de  la  chappelle  vouée  à Monsieur  S.  Nicolas 
entre  Quande  et  Monssoreau , j’entens  que  sera 
une  chappelle  d’eaiie  rose  : en  laquelle  ne  pais- 
tra  vasche  ne  veau.  Car  je  la  jecteray  au  fond 

de  l’eaüe.  Voilà,  dist  Eusthenes  , le  guallant  : 
Voilà  le  guallant  : guallant  et  demy  : C’est  véri- 
fier le  proverbe  Lombardicque  : 


Passato  el  pericolo , gabato  el  Santo. 

CHAPITRE  XX  Y. 

Comment  après  la  tempes  te  Pantagruel  des- 
cendit ès  Isles  des  Macreons. 

Sus  l’instant  nous  descendismes  au  port  dune 
Isle  laquelle  on  nommoit  l’Isle  des  Macreons.  Les 
bonnes  gens  du  lieu  nous  receurent  honorable- 
ment. Ung  vieil  Macrobe  ( ainsi  nommaient-ils 
leur  maistre  Eschevin)  vouloit  mener  Pantagruel 
en  la  maison  commune  de  la  ville  pour  soy  refres- 
cliir  à son  aise,  et  prendre  sa  réfection.  Mais  il 
ne  voulut  partir  du  mole  que  touts  ses  gens  ne 
fe ussent  en  terre.  Après  les  avoir  recongneus  , 
commanda  chascun  estre  mué  de  vestements  et 
toutes  les  munitions  des  naufs  estre  en  terre 
exposées  , à ce  que  toutes  les  chormes  fuissent 
chiere  lie.  Ce  que  feut  incontinent  faict.  Et  Dieu 
scet  comment  il  y eut  beu  et  gallé.  Tout  le  peuple 
du  lieu  apportoit  vivres  en  abundance.  Les  Pan- 
tagruelistes  leur  en  donnoient  d’advantaige.  Yray 
est  que  leurs  provisions  estoient  aulcunement  en- 
dommaigées  par  la  tempeste  precedente.  Le  repas 
fmy , Pantagruel  pria  ung  chascun  soy  mettre  en 
office  et  debvoir  pour  reparer  le  bris.  Ce  que 
f cirent , et  de  bon  hait.  La  réparation  leur  estoit 

facile  , par  ce  que  touts  les  gens  de  l’Isle  estoient 
charpentiers  et  touts  artizans  tels  que  voyez  en 
l’arsenac  de  Venise:  et  l’Isle  grande  seullement 
estoit  habitée  en  trois  ports , dix  parœces , le  reste 
estoit  bois  de  haulte  futaye , et  de, sert  : comme  si 
feust  la  forest  d’Ardeine.  A nostre  instance  le 
vieil  Macrobe  monstra  ce  qu’estoit  spectable  et 
insigne  en  l’Isle.  Et  par  la  forest  umb rageuse 
et  deserte  descouvrit  plusieurs  vieulx  temples 
ruinez , plusieurs  obélisques  , pyramides  , monu- 
mens  , et  sepulchres  anticques  , avec  inscriptions 
et  epitaphes  divers.  Les  ungs  en  lettres  hierogly- 
phicques , les  aultres  en  languaige  Ionicque  , les 
aultres  en  langue  Arabicque , Agarene  , Sclavo- 
nicque,  et  aultres.  Desquels  Epistemon  feit  extrait 
curieusement.  Cependant  Panurge  dist  à frere 
J ean  : Ici  est  l’Isle  des  Macreons.  Macreons  en 
Grec  signifie  vieillart  homme  , qui  ha  des  ans 
beaucoup.  Que  veulx-tu  , dist  frere  Jean  , que 
j’en  face?  Veulx-tu  que  je  in’en  defface?  Je  n’es- 
tois  mie  on  pays  lors  que  ainsi  feut  baptisée.  A 
propous  , respondit  Panurge,  je  crôy  que  le  nom 
de  Maquerelle , en  est  extraict.  Car  maquerellaige 
ne  compte  que  aulx  vieilles:  aulx  jeunes  compete 
culletaige  : Pourtant  seroit-ce  à penser  que  icy 
feust  1 Isle  Maquerelle  , original  et  prototype  de 
('elle  qui  est  à Paris.  Allons  pescher  des  huytres  en 

«scaille.  Le  vieil  Macrobe  en  languaige  Ionicque 
demandoit  à Pantagruel  comment  et  par  quelle 
industrie  et  labeur  estoit  abordé  à leur  port  celle 
journée  en  laquelle  avoit  esté  troublement  de 
l’aer , et  tempeste  de  mer  tant  horrificque  ? Pan- 
tagruel luy  respondit  que  le  hault  Servateur  avoit 
eu  esguard  à la  simplicité  , et  sincere  affection 
de  ses  gens,  lesquels  ne  voyageoient  pour  guain 
ne  traficque  de  marchandise.  Une  et  seule  cause 
les  avoit  en  mer  mis , sçavoir  est  studieux  désir 
de  veoir,  apprendre  , congnoistre , visiter  l’Oracle 
de  Bacbuc  , et  avoir  le  mot  de  la  Bouteille , sus 
quelcques  difficultez  proposées  par  quelequ’ung 
de  la  compaignie.  Toutesfois  ce  ne  avoit  esté  sans 
grande  affliction  et  dangier  évident  de  naufraige. 
Puis  luy  demanda  quelle  cause  luy  sembloit  estre 
de  cestuy  espouvantable  fortunal,  et  si  les  mers 
adjacentes  d’icelle  Isle  estoient  ainsi  ordinaire- 
ment subjectes  à tempester,  comme  en  la  mer 
Oceane  sont  les  rats  de  Sanmaieu , Maumusson , 
et  en  la  mer  Mediterranée  le  gouffre  de  Satalie, 
Môntargentan , Plombin, Gapo  Melio  en  Laconie, 
i’estroict  de  Gilbathar  , le  far  de  Messine  , et 
aultres  ? 

CHAPITRE  XXVI. 

Comment  le  bon  Macrobe  racompte  à Pan- 
tagruel le  manoir  et  discession  des  Heroës. 

A don  c responclit  le  bon  Macrobe.  Amis  pere- 
grins  icy  est  une  des  Isles  Sporades , non  de  vos 
Sporades  qui  sont  en  la  mer  Garpatbie  : mais  des 
Sporades  de  1 Océan  , jadis  riche  , frequente, 
opulente,  marchande,  populeuse,  et  sübjecte  au 
dominateur  de  Bretaigne.  Maintenant  par  laps  de 
temps  et  sus  la  déclination  du  monde,  paovre 
et  deserte  comme  voyez. 

En  ceste  obscure  forest  que  voyez  longue  et 
ample  plus  de  soixante  et  dixhuict  mille  Para- 
sanges  est  l’habitation  des  démons  et  Heroës. 
Lesquels  sont  devenus  vieulx:  et  croyons  plus  ne 
luysant  le  comete  présentement  , lequel  nous 
appareut  par  trois  entiers  jours  précédons  , que 
hier  en  soit  mort  quelcqu’ung.  Au  tréspas  duquel 
soit  excité  celle  horrible  tempeste  qu’avez  pati. 
Car  eulx  vivens  tout  bien  abonde  en  ce  lieu  et 
aultres  Isles  voisines  : et  en  mer  est  bonache  et 
sérénité  continuelle.  Au  trespas  d’ung  chascun 
d iceulx  ordinairement  oyons  nous  par  la  forest 
grandes  et  pitoyables  lamenta  lions,  et  voyons  en 

terre  pestes,  vimeres  et  afflictions,  en  l’aer  trou- 
blemens  et  tenebves,  en  mer  tempeste  et  fortu- 
nal.  Il  y ha  (clist  Pantagruel)  de  l’apparence  en 
ce  que  dictes.  Car  comme  la  torche  ou  la  chan- 
delle tout  le  temps  qu’elle  est  vivente  et  ardente 
Inist  és  assistans  , esclaire  tout  autour , delecte 
ung  chascun , et  à cliascun  expose  son  service  et 
sa  clarté , ne  faict  mal  ne  desplaisir  à personne  : 
Sus  l’instant  qu’elle  est  estaincte , par  sa  fumée 
et  évaporation  elle  infectionne  l’aer , elle  nuit  és 
assistans  et  à ung  chascun  desplaist.  Ainsi  est-il 
de  ces  âmes  nobles  et  insignes.  Tout  le  temps 
quelles  habitent  leur  corps,  est  leur  demeure 
pacificque , utile  , délectable , honorable  : sus 
l’heure  de  leur  discession,  communément  advient 
par  les  Isles,  et  contienent  grans  troublemens 
en  l’aer,  tenebres,  fouldres,  gresles  : en  terre 
concussions,  tremblemens,  estonnemens:  en  mer 
fortunal  et  tempestes , avecques  lamentations  des 
peuples,  mutations  des  Religions,  transports  des 
Royaulmes , et  eversions  des  Republicques.  Nous , 
dist  Epistemon , en  avons  n’aguieres  veu  l’ex- 
perience  on  décès  du  preux  et  docte  chevalier 
Guillaume  du  Bellay,  lequel  vivant,  France  es- 
toit  en  telle  félicité , que  tout  le  monde  avoit  sus 
elle  envie  , tout  le  monde  s’y  rallioit  , tout  lé 
monde  la  redoubtoit.  Soubdain  après  son  trespas 

elle  lia  esté  en  mespris  de  tout  le  inonde  bien 
longuement.  Ainsi,  dist  Pantagruel,  mort  An- 
chises  à Drepani  en  Sicile  , la  tempeste  donna 
terrible  vexation  à Eneas.  C’est  paradventure  la 
cause  pourquoy  Herodes  le  tvrant  et  cruel  Roy 
de  Judée  soy  voyant  prés  de  mort  horrible  et 
espouventable  en  nature  (car  il  mourut  d’une 
Phthiriasis  mangé  des  vernis  et  des  poulx , comme 
paravant  estoient  morts  L.  Sylla  , Pherecydes 
Syrien,  précepteur  de  Pythagoras,  le  poëte  Gré- 
geois Alcman , et  aultres),  et  prévoyant  qu’à  sa 
mort  les  Juifs  feroient  feux  de  joye,  feit  en  son 
serrail  de  toutes  les  villes,  bourgades,  et  chas- 
teaulx  de  Judée  touts  les  nobles  et  magistrats 
convenir,  soubs  couleur  eL  occasion  fraudulente 
de  leur  vouloir  choses  d’importance  communie  - 
quer  pour  le  régime  et  tuilion  de  la  province. 
Iceulx  venus  et  comparens  en  personne  feit  en 
hippodrome  du  serrail  reserrer.  Puis  dist  à sa 
sœur  Salome,  et  son  mari  Alexandre:  Je  suis 
asseuré  que  de  ma  mort  les  Juifs  se  esiouïront  : 
mais  si  entendre  voulez , et  exécuter  ce  que  vous 
diray , mes  exeques  seront  honorables , et  y sera 
lamentation  publicque.  Sus  l’instant  que  seray 
trespassé,  faictes  par  les  archiers  de  ma  guarde, 
esquels  j’en  ay  expresse  commission  donné,  tuer 
touts  ces  nobles  et  magistrats,  qui  sont  céans 

reserrez.  Ainsi  faisant  toute  Judée  maulgré  soy 
en  dueil  et  lamentation  sera,  et  semblera  es  es- 
trangiers , que  ce  soit  à cause  de  mon  trespas  : 
commesi  quelcqueame  heroïcque  feust  decedée. 
Aultant  en  alfectoit  ung  desesperé  tyrant,  quand 
il  dist  : moy  mourant  la  terre  soit  avecques  le 
feu  ineslée;  c’est-à-dire,  périsse  tout  le  monde. 
Lequel  mot  Néron  le  truant  changea  disant,  moy 
vivant  : comme  atteste  Suetone,  Geste  détestable 
parole , de  laquelle  parlent  Cicero  lib.  3 de  Fi- 
nibus  , et  Seneque  lib.  2 de  Clemenbiâ , est  par 
Dion  Nicæus  et  Suidas  attribuée  à l’Empereur 
Tibere. 

C H A P I T E.  E XXVII. 

Comment  Pantagruel  raisonne  sus  la  disces- 
sion  des  âmes  heroïcques  : et  des  prodiges 
horrificques  qui  precedarent  le  trespas  du 
feu  Seigneur  de  Langey . 

Je  ne  vouldrois  ( dist  Pantagruel  continuant  ) 
n’avoir  pati  la  tormente  marine  , laquelle  tant 
nous  lia  vexez  et  travaillez , pour  non  entendre 
ce  que  nous  dict  ce  bon  Macrobe.  Encores  suis-je 
facilement  induict  à croire  ce  qu’il  nous  ha  dict 
du . comete  veu  en  l’aer  par  certains  jours  prece- 
dens  telle  discession.  Car-  aulcunes  telles  âmes 
tant  sont  nobles,  précieuses  , et  heroïcques,  que 
de  leur  deslogement  et  trespas  nous  est  certains 
jours  devant  donnée  signification  des  Cieulx.  Et 
comme  le  prudent  Medicin  voyant  par  les  signes 
prognostics  son  malade  entrer  en  decours  de 
mort  , par  quelcques  jours  devant  advertist  les 
femmes  , enfans  , parens , et  amis  du  cleces  im- 
minent du  mary,  pere  , ou  prochain,  afin  qu’en 
ce  reste  de  temps  qu’il  ha  de  vivre  , ils  l’adnion- 
nestent  donner  ordre  à sa  maison  , exhorter  et 
benistre  ses  enfans  , et  recommander  la  viduité 

de  sa  femme , declairer  ce  qu’il  sçaura  estre  ne- 
cessaire à l’entretenement  des  pupilles  ; et  ne  soit 
de  mort  surprins  sans  tester  et  ordonner  de  son 
ame  et  de  sa  maison  : semblablement  les  Cieulx 
bene voles  comme  joyeulx  de  la  nouvelle  récep- 
tion de  ces  beates  âmes , avant  leur  deces  sem- 
blent faire  feux  de  joye  par  tels  cometes  , et 
apparitions  meteores , lesquelles  voulentles  Cieulx 
estre  aulx  humains  pour  prognostic  certain  et  viri- 
dicque  prédiction,  que  dedans  peu  de  jours  telles 
vénérables  âmes  laisseront  leurs  corps  et  la  terre. 
Ne  plus  ne  moins  que  jadis  en  Athènes  les  juges 
Areopagites  ballotans  pour  le  jugement  des  cri- 
minels prisonniers  , usoyent  de  certaines  notes 
selon  la  variété  des  sentences  : par  O , signifians 
condamnation  à mort  : par  T,  absolution*:  par  A , 
ampliation  : sçavoir  est , quand  le  cas  n’estoit  en- 
cores  liquidé.  Icelles  publiquement  exposées 
ostoient  d’esmoy  et  pensement  les  païens,  amis, 
et  aultres  curieux  d’entendre  quelle  seroit  l’issuë 
et  jugement  des  malfaiteurs  détenus  en  prison. 
Ainsi  par  tels  cometes  , comme  par  notes  ethe- 
rées  disent  les  Cieulx  tacitement  : Hommes  mor- 
tels si'  de  cestes  heureuses  âmes  voulez  chose 
aulcune  sçavoir  , apprendre  , entendre  , cong- 
noistre  , preveoir  touchant  le  bien  et  utilité  pu- 
blique ou  privée  , faictes  diligence  de  vous 

représenter  à elles , et  d’elles  response  avoir.  Car 
la  fin  et  catastrophe  de  la  comedie  approche. 
Icelle  passée  en  vain  vous  les  regretterez. 

Font  d’advantaige.  C’est  que  pour  declairer 
la  terre  et  gens  terriens  n’estre  dignes  de  la  pré- 
sence , compaignie , et  fruition  de  telles  insignes 
âmes  , festonnent  et  espouventent  par  prodiges , 
portentes , monstres  , et  aultres  precedens  signes 
formez  contre  tout  ordre  de  nature.  Ce  que 
veismes  plusieurs  jours  avant  le  departement  de 
celle  tant  illustre , genereuse , et  heroïcque  aine 
du  docte  et  preux  Chevalier  de  Langey  duquel 
vous  avez  parlé.  Il  m’en  souhvient , dist  Episte- 
mon , et  encores  me  frissonne  et  tremble  le 
cueur  dedans  sa  capsule,  quand  je  pense  és  pro- 
diges tant  divers  et  horrificques  lesquels  veismes 
apertement  cinq  et  six  jours  avant  son  départ. 
De  mode  que  les  Seigneurs  d’Assier , Chemant, 
Mailly  le  borgne  , Saint  Ayl  , Villeneuve-la- 
Guyart , maistre  Gabriel  Medicin  de  Savillan  , 
Rabelais,  Cohuau  , Massuau,  Majorici  , Bullou 
Cercu , dist  Bourguemaistre  , François  Proust , 
Ferron  , Charles  Girard,  François  Bourré,  et 
tant  d’aultres  amis  , dômes  ticques  , et  serviteurs 
du  defunct  , touts  effrayez  se  reguardoient  les 
ungs  les  aultres  en  silence  sans  mot  dire  de 
bouche,  mais  bien  touts  pensans  et  prevoyans 

en  leurs  entendemens  que  de  brief  seroit  France 
privée  cl’ung  tant  parfaict  et  necessaire  Cheva- 
lier à sa  gloire  et  protection , et  que  les  Cieuîx 
le  repetoient  comme  à eulx  deu  par  propriété 
naturelle.  Huppe  de  froc  , dist  frere  Jean  , je 
veulx  devenir  clerc  sus  mes  vieulx  jours.  J’ay 
assez  belle  entendouoire , voire.  Je  vous  demande 
en  demandant , comme  le  Roy  à son  sergent , 
et  la  Royne  à son  enfant , ces  Heroës  icy  et  Se- 
midieux  desquels  avez  parlé  , peuvent  - ils  par 
mort  finir?  Par  nettre  dene,  je  pensois  en  pen- 
sarois  qu’ils  feussent  immortels comme  beaulx 
Anges  , Dieu  me  le  veuille  pardonner.  Mais  ce 
reverendissime  Maerobe  dict  qu’ils  meurent  fina- 
blement..  Non  touts , respondit  Pantagruel.  Les 
Stoïciens  les  disoient  touts  estre  mortels  , ung 
excepté  , qui  seul  est  immortel , impassible  , in- 
visible. Pindarus  apertement  dict  ès  deesses  Ila- 
madryades  plus  de  fil,  e’est-à-dire  plus  de  vie, 
n’estre  fillé  de  la  quenouille  et  fillasse  des  des- 
tinées et  Parces  iniques , que  ès  arbres  par  elles 
«conservées.  Ce  sont  chesnes  , desquels  elles  nas- 
quirent  selon  l’opinion  de  Caliimachus  , et  de 
Pausanias  in  Phoci.  Esquels  consent  Martianus 
Capelia.  Quant  aulx  Semidieux,  Panes,  Satyres, 
Sylvains,  Follets , Egipanes  , Nymphes  , Heroës, 
et  Dénions  , plusieurs  ont  par  la  somme  totalle 

résultante  des  eages  divers  supputez  par  Hesiode 
compte  leurs  vies  estre  de  Q72°  ans  : nombre 
composé  de  unité  passante  en  quadrinité  , et 
la  quadrinité  entière  quatre  fois  en  soy  dou- 
blée , puis  le  tout  cinq  fois  multiplié  par  solides 
triangles. 

\ oyez  Plutarche  on  livre  de  la  cessation  des 
Oracles.  Cela,  dist  frere  Jean,  n’est  point  ma- 
tière de  bréviaire.  Je  n’en  croy  sinon  ce  que  vous 
plaira.  Je  croy  (dist  Pantagruel)  que  toutes  âmes 
intelîectives  sont  exemptes  des  cizeaulx  cl’Atro- 
pos.  Toutes  sont  immortelles  : Anges,  démons 
et  humaines.  Je  vous  diray  toutesfois  une  his- 
toire bien  estrange  , mais  escripte  et  asseurée 
par  plusieurs  doctes  et  sçavans  historiographes 
à ce  propous. 

CHAPITRE  X X Y I I I. 

CommenbP antagruel  r acompte  une  pitoyable 
histoire  touchant  le  trespas  des  Jleroës. 

Epitherses  pere  de  Emilian  rlieteur  navi- 
gant de  Grece  en  Italie  dedans  une  nauf  chargée 
de  diverses  marchandises  et  plusieurs  voyagiers , 
sus  le  soir  cessant  le  vent  auprès  des  Isles  Echi- 
nades , lesquelles  sont  entre  la  Morée  et  Tunis , 
feut  leur  nauf  portée  près  de  Paxes.  Estant  là 
ahourdée  , aulcuns  des  voyagiers  dormans , aul- 
tres  veiglans , aultres  beuvans  et  souppans , feut 
de  l’Isle  de  Paxes  ouïe  une  voix  de  quelcqu’ung 
qui  haultement  appelloit  Thamous  : auquel  cri 
touts  feurent  espouventez.  Cestuy  Thamous  estoit 
leur  pilot  natif  d’Egypte  , mais  non  congneu  de 
nom,  fors  à quelcques  ungs  des  voyagiers.  feut 
secondement  ouïe  ceste  voix  : laquelle  appelloit 
Thamous  en  cris  horrificques.  Personne  ne  res- 
pondant  , mais  touts  restans  en  silence  et  tré- 
pidation ; en  tierce  fois  ceste  voix  feut  ouïe  plus 
terrible  que  devant.  Dont  advint  que  Thamous 
respondit  : Je  suis  icy  , que  me  demandes-tu  ? 
que  veulx-tu  que  je  fasse?  Lors  feut  icelle  voix 
plus  haultement  ouïe , luy  disant  et  commandant, 

quand  il  seroit  en  Palodes  publier  et  dire  que 
Pan  Je  grand  Dieu  estoit  mort.  Ceste  parolle 
entenduë,  disoit  Epi tJi erses , touts  les  nauçbiers  et 
voyagieis  sesîre  esbahis  et  grandement  effrayez  : 
et  entre  eulx  deliberans  quel  seroit  meilleur  ou 
taire  ou  publier  ce  que  avoit  esté  commandé  , dist 
Thamous  son  advis  estre,  advenant  que  lors  ils 
eussent  vent  en  pouppe,  passer  oultre  sans  mot 
dire:  advenant  qu’il  feust  calme  en  mer,  signifier 
ce  quils  avoient  ouï.  Quand  doncques  feurent  près 
Palodes  advint  qu’ils  n’eurent  ne  vent  ne  courant. 
Adoncques  Ehamous  montant  en  prore , et  en 
terre  projectant  sa  veuë  dist  ainsi  qu’il  luy  estoit 
commande,  que  Pan  le  grand  estoit  mort.  Il  n’a— 
voit  eneores  achevé  le  dernier  mot  quand  feurent 
entendus  grands  souspirs  , grandes  lamentations, 
et  efhois  en  terre,  non  d’une  personne  seule, 
mais  de  plusieurs  ensemble.  Ceste  nouvelle  (parce 
que  plusieurs  avoient  esté  presens)  feut  bien  toust 
divulguée  en  Homme.  Et  envoya  Tibere  César  lors 
Empereur  de  Homme  quérir  cestuy  Thamous.  Et 
1 avoii  entendu  parler  adjousta  foy  à ses  parolles. 
Et  se  guementant  es  gens  doctes  qui  pour  lors 
estoient  en  sa  Court  et  en  Homme  et  en  bon  nom- 
bre , qui  estoit  cestuy  Pan,  trouva  par  leur  rap- 
poi  t qu  il  avoit  esté  fils  de  Mercure  et  de  Pene- 
îopé.  Ainsi  auparavant  l’avoient  escript  Hérodote 

et  Cicéron  on  tiers  livre  de  la  nature  des  Dieulx. 
Toutesfois  je  le  interpreterois  de  celluy  grand 
Servateur  des  fideles,  qui  feut  en  Judée  ignomi- 
nieusement occis  par  l’envie  et  iniquité  des  Pon- 
tifes , Docteurs  , Prebstres  , et  Moynes  de  la  Loy 
Mosaïcque.Et  ne  me  semble  l’interpretation  abhor- 
rente.  Car  à bon  droict  peult-il  estre  en  languaige 
Gregeois  dict  Pan.  Y eu  qu’il  est  le  nostre  Tout, 
tout  ce  que  vivons , tout  ce  que  avons , tout  ce  que 
espérons  est  luy , en  luy , de  luy  , par  luy . C’est  le 
bon  Pan,  le  grand  Pasteur,  qui  comme  atteste  le 
bergier  passionné  Coridon , non-seulement  ha  en 
amour  et  affection  ses  brebis , mais  aussi  les  ber- 
giers.  A la  mort  duquel  feurent  plaincts,  souspirs, 
effrois  et  lamentations  en  toute  la  machine  de 
l’univers  , cieulx  , terre  , mer,  enfers.  A ceste 
mienne  interprétation  compete  le  temps.  Car  ces- 
tuy  très-bon , très- grand  Pan , nostre  unicque  Ser- 
vateur mourut  lés  Hierusalem , régnant  en  Romme 
Tibere  César.  Pantagruel , ce  propous  fini , resta 
en  silence  et  profunde  contemplation.  Peu  de 
temps  après  nous  veismes  les  larmes  decouller 
de  ses  œilz  grosses  comme  œufs  d’austruche.  J e 
me  donne  à Dieu,  si  j’en  mens  d’ung  seul  mot. 

CHAPITRE  XXIX, 

Comment  Pantagruel  passa  l’Isle  de  Tapi- 
nois , en  laquelle  regnoit  Quaresmeprenant. 

Les  naufs  du  joyeulx  convoy  refaictes  et  repa- 
rées : les  victuailles  refraischies  : les  Macreons  plus 
que  contents  et  satisfaicts  de  la  despense  que  y 
avoit  faict  Pantagruel:  nos  gens  plus  joyeulx  que 
de  coustume,  au  jour  subséquent  feut  voile  faicte 
au  serain  et  délicieux  Aguyon , en  grande  allé- 
gresse. Sus  le  hault  du  jour  feut  par  Xenomanes 
monstré  de  loing  l’Isle  de  Tapinois  en  laquelle 
regnoit  Quaresmeprenant  : duquel  Pantagruel 
avoit  aultrefois  ouï  parler , et  l’eust  volun tiers  veu 
en  personne , ne  feust  que  Xenomanes  Pen  decou- 
ragea , tant  pour  le  grand  destour  du  chemin , que 
pour  le  maigre  passetemps  qu’il  dist  estre  en  toute 
l’Isle  et  Court  du  Seigneur.  Vous  y verrez,  disoit- 
il  , pour  tout  potaige  ung  grand  avalleur  de  pois 
gris,  ung  grand  cacquerotier,  ung  grand  preneur 
de  tauîpes,  ung  grand  boteleur  de  foin,  ung  demi 
géant  à poil  follet  et  double  tonsure  extraict  de 
Lanternois  , bien  grand  lanternier  : confalonnier 
des  Ichthyophages  : dictateur  de  Moustardois  : 
fouetteur  de  petits  enfans,  calcineur  de  cendres  , 

pere  et  nourrisson  des  Medicins  : foisonnant  en 
pardons,  indulgences  et  stations:  homme  de  bien, 
bon  catliolic,  de  grande  devotion.il  pleure  les 
trois  parts  du  jour.  Jamais  ne  se  trouve  aux  nopces. 
"V  ray  est  que  c’est  le  plus  industrieux  faiseur  de 
lardoires  et  brochettes  qui  soit  en  quarante 
Royaulmea.  Il  y ha  environ  six  ans  que  passant 
par  Tapinois,  j’en  emportay  une  grosse,  et  la 
donnay  aulx  bouchiers  de  Quande.  Ils  les  esti- 
maient beaucoup,  et  non  sans  cause.  Je  vous  en 
monstreray  à nostre  retour  deux  attachées  sus  le 
grand  portail.  Les  alimens  desquels  il  se  paist , 
sont  aubers  saliez , casquets  , morions  saliez,  et 
salades  sailées.  Dont  quelequefois  patit  une  lourde 
pissechaulde.  Ses  habillemens  sont  joyeulx,  tant 
en  façon , comme  en  couleur.  Car  il  porte  gris  et 
froid:  rien  davant,  et  rien  darriere,  les  manches 
de  mesme.  Vous  me  ferez  plaisir , dist  Pantagruel , 
si  comme  m’avez  exposé  ses  vestemens , ses  ali- 
mens , sa  maniéré  de  faire  , et  ses  passetemps , 
aussi  m’exposez  sa  forme  et  corpulence  en  toutes 
ses  parties.  J e t’en  prie , couillette , dist  frere  Jean , 
car  je  l’ay  trouvé  dedans  mon  bréviaire  : et  s’enfuit 
après  les  festes  mobiles.  Yoluntiers , respondit 
Xenomanes.  Nous  en  oirons  par  adventure  plus 
amplement  parier  passants  l’Isle  Farouche,  en 
laquelle  dominent  les  andouilles  farfelues  ses 

ennemies  mortelles  : contre  lesquelles  il  ha  guerre 
sempiternelle.  Et  11e  feust  l’aide  du  noble  Mar- 
digras , leur  protecteur  et  bon  voisin,  ce  grand 
lanternier  Qnaresmeprenant  les  eust  ja  pieça  ex- 
terminées de  leur  manoir.  Sont-elles,  demandoit 
frere  Jean,  masles  ou  femelles?  Anges  ou  mor- 
telles? femmes  ou  pucelles  ? Elles  sont,  respondit 
Xenomanes , femelles  en  sexe , mortelles  en  condi- 
tion : aulcunes  pucelles , aultres  non.  Je  me  donne 
au  diable,  dist  frere  Jean,  si  je  ne  suis  pour  elles. 
Quel  desordre  est-ce  en  nature  faire  guerre  contre 
les  femmes?  Retournons.  Saementons  ce  grand 
vi.llain.  Combattre  Quaresmeprenant , dist  Pa  - 
nurge  , de  par  touts  les  diables  ! Je  ne  suis  pas  si 
fol  et  hardy  ensemble.  Quid  juris , si  nous  trou- 
vions envelopez  entre  andouilles  et  Quaresmepre- 
nant , entre  l’enclume  et  les  marteaulx  ? Cancre. 
Houstez-vous  de  là.  Tirons  oultre.  Adieu , vous 
dis,  Quaresmeprenant.  Je  vous  recommande  les 
andouilles:  et  n’oubliez  pas  les  boudins. 

CHAPITRE  XXX. 

Comment  par  Xenomanes  est  anatomisé  et 
descript  (^u  ares  méprenant. 

Quares  méprenant,  dist  Xenomanes  , 
quant  aulx  parties  internes  , ha  (au  moins  de 
mon  temps  avoit)  la  cervelle  en  grandeur  • 
couleur  , substance  et  vigueur  semblable  au 
couillon  gausche  d’ung  ciron  masle. 

Les  ventricules  d’icelle , comme  ung  tirefond, 

L’excrescence  vermiforme  , comme  ung  pille- 
maille. 

Les  membranes  , comme  la  cocqueluclie  d’ung 
Moyne. 

L’entonnoir  , comme  ung  oiseau  de  masson. 

La  voulte  , comme  ung  gouimphe. 

Le  conare  , comme  ung  veze. 

Le  rets  admirable  , comme  ung  chanfrain. 

Les  additamens  mammillaires  , comme  uns;  bo- 
belin. 

Les  tympanes  , comme  ung  moulinet. 

Les  os  petreux  , comme  ung  plumai! 

La  nucque  , comme  ung  fallot. 

Les  nerfs,  comme  ung  robinet. 

La  luette , comme  une  sarbataine. 

Le  palat , comme  une  moufle. 

La  salive , comme  une  navette. 

Les  amygdales  , comme  lunettes  à ung  œil. 
Le  isthme  , comme  une  portotioire. 

Le  gouzier  , comme  ung  panier  vendangeret. 
L’estomach  , comme  ung  bauldrier. 

Le  pylore  , comme  une  fourche -fiere. 

L’aspre  artere  , comme  ung  gouët. 

Le  guaviet,  comme  ung  peloton  d’estouppes. 
Le  poulmon , comme  une  aumusse. 

Le  cueur,  comme  une  chasuble. 

Le  mediastin  , comme  ung  guodet. 

La  plevre  , comme  ung  bec  de  eorbin. 

Les  arteres , comme  une  cappe  de  biart. 

Le  diaphragme  , comme  ung  bonnet  à la 
quarde. 

Le  foye  , comme  une  bezaguë. 

Les  venes , comme  ung  châssis. 

La  râtelle , comme  ung  courquallet. 

Les  boyaulx , comme  ung  tramail. 

Le  fiel , comme  une  doloüoire. 

La  fressure  , comme  ung  guantelet. 

Le  mesantere , comme  une  mitre  abbatiale. 
L’intestin  jeun,  comme  ung  davier. 

L’intestin  borgne  , comme  ung  plastron. 

Le  colon  , comme  une  blinde. 

Le  boyau  culier,  comme  ung  bourrabaquin  mo- 
nachal. 

Les  roignons  , comme  une  truelle. 

Les  lumbes,  comme  ung  cathenat. 

Les  pores  ureteres  , comme  une  cramailîiere. 

Les  yenes  emulgentes  , comme  deux  glyphoueres. 
Les  vases  spermaticques , comme  ung  guasteau 
feuilleté. 

Les  parastates , comme  ung  pot  à plume. 

La  vessie  , comme  ung  arc  à jallet. 

Le  coul  d’icelle  , comme  ung  batail. 

Le  mirach , comme  ung  chappeau  Albanois. 

Le  siphach , comme  ung  brassai. 

Les  muscles  , comme  ung  soufflet. 

Les  tendons , comme  ung  guand  d’oiseau. 

Les  ligamens , comme  une  escarcelle. 

Les  os , comme  cassemuzeaulx. 

La  mouelle  , comme  ung  bissac. 

Les  cartillages , comme  une  tortue  de  guarigues. 
Les  adenes  , comme  une  serpe. 

Les  esperits  animaulx , comme  grands  coups  de 
poing. 

Les  esperits  vitaulx  , comme  longues  chique- 
nauldes. 

Le  sang  bouillant , comme  nazard.es  multipliées. 
L’urine  , comme  ung  papefigue. 

La  geniture , comme  ung  cent  de  clous  à latte.’ 
Et  me  contoit  sa  nourrice  , qu’il  estant  marié 
avecques  la  Myquaresme  engendra  seullement 
nombre  de  adverbes  locaulx,  et  certaines  jeus- 
nes  doubles. 

La  mémoire  avoit , comme  une  escharpe. 

Le  sens  commun  , comme  ung  bourdon. 

L’imagination , comme  ung  quarillonnement  de 
cloches. 

Les  pensées  , comme  ung  vol  d’estourneaulx. 

La  conscience  , comme  ung  denigement  de  he- 
ronneaulx. 

Les  deliberations  , comme  une  pochée  d’orgues. 

La  repentance , comme  l’equippaige  d’ung  dou- 
ble canon. 

Les  entreprinses , comme  la  saboure  d’ung  gual- 
lion. 

L’entendement , comme  ung  bréviaire  dessiré. 

Les  intelligences , comme  limaz  sortant  des  fraires. 

La  volunté , comme  trois  noix  en  une  escuelle. 

Le  désir , comme  six  boteaulx  de  sainct  foin. 

Le  jugement,  comme  ung  chaussepied. 

La  discrétion,  comme  une  moufle. 

La  raison , comme  ung  tabouret. 

CHAPITRE  XXXI. 


Anatomie  de  Qu  ares  méprenant  quant  aulx 
parties  externes. 

Quaresmeprena  n t,  disoit  X.enomanes 
continuant , quant  aulx  parties  externes , estoit 
ung  peu  mieulx  proportionné  , exceptez  les 
sept  coustes  qu’il  avoit  oultre  la  forme  com- 
mune des  humains. 

Les  orteils  avoit  comme  une  espinette  orga- 
nisée. 

Les  ongles  , comme  une  vrille. 

Les  pieds , comme  une  guin terne. 

Les  talons  , comme  une  massuë. 

La  plante  , comme  ung  creziou. 

Les  jambes  , comme  ung  leurre. 

Les  genoilz,  comme  ung  escabeau. 

Les  cuisses  , comme  ung  crenequin. 

Les  anches  , comme  ung  vibrequin. 

Le  ventre  à poulaines , boutonné  selon  la 
mode  anticque  , et  ceinct  à l’antibust. 

Le  nombril , comme  une  vielle. 

La  penilliere  comme  une  dariolle. 

Le  membre  , comme  une  pantophle. 

Les  couilles  , comme  une  guedouUe. 

Les  genitoires  , comme  ung  rabbot. 

Les  cremasteres  , comme  une  raquette. 

Le  perinæum , comme  ung  flageolet. 

Le  trou  du  cul,  comme  ung  miroüoir  crystallin. 
Les  fesses  , comme  une  herse. 

Les  reins , comme  ung  pot  beurrier. 

L’alkatin  , comme  ung  billart. 

Le  dours  , comme  une  arbaleste  de  passe. 

Les  spondyles , comme  une  cornemuse. 

Les  coustes , comme  ung  rouët. 

Le  brachet , comme  ung  baldachin. 

Les  omoplates , comme  ung  mortier. 

La  poictrine  , comme  ung  jeu  de  régna  les. 

Les  mamm elles , comme  ung  cornet  à bouc- 
quin. 

Les  aisselles  , comme  ung  eschiquier. 

Les  espaules  , comme  une  civiere  à bras. 

Les  bras  , comme  une  barbute. 

Les  doigts , comme  landiers  de  frarie. 

Les  rasettes  , comme  deux  eschasses. 

Les  fauciles  , comme  faucilles. 

Les  coubtes  , comme  ratoüoires. 

Les  mains  , comme  une  estrille. 

Le  coul,  comme  une  salüerne. 

La  guorge  , comme  une  chausse  d iïippocras. 

Le  nou , comme  ung  baril , auquel  pendoieut  deux 
guoy  trous  de  bronze  bien  beaulx  et  harmo- 
nieux , en  forme  d’une  horloge  de  sable. 

La  barbe , comme  une  lanterne. 

Le  menton,  comme  ung  potiron. 

Les  aureilles  , comme  deux  mitaines. 

Le  nez , comme  ung  brodequin  anté  en  escusson. 
Les  narines  , comme  ung  béguin. 

Les  soucilles , comme  une  lichefrette. 

Sus  la  souciile  gausche  avoit  ung  seing  en  forme 
et  grandeur  d’ung  urinai.. 

Les  paulpicres , comme  ung  rebec. 

Les  œilz  , comme  ung  estuy  de  peignes. 

Les  nerfs  opticques , comme  ung  fuzil. 

Le  front , comme  une  retumbe. 

Les  temples  , comme  une  chantepleure. 

Les  joues  , comme  deux  sabbots. 

Les  maschoiieres , comme  ung  goubeiet. 

Les  dents , comme  ung  vouge.  De  ses  telles  dents 
de  laict  vous  trouverez  une  à Colonges  les 
royaulx  en  Poictou  : et  deux  à la  Brosse  en 
Xantonge  , sus  la  porte  jje  la  cave. 

La  langue  , comme  une  harpe. 

La  bouche  , comme  une  housse. 

Le  visaige  historié , comme  ung  bast  de  mulet. 
La  teste  contournée  , comme  ung  alambic. 

Le  crâne  , comme  une  gibessiere. 

Les  cousturfes , comme  ung  anneau  de  pescheur. 
La  peau , comme  une  gualvardine. 

L’épidermis , comme  ung  beluteau. 

Les  cheveulx , comme  une  decrotoüoire. 

Le  poil , tel  comme  ha  esté  dict. 

CHAPITRE  XXXII. 

Continuation  des  contenances  de  Quaresme - 
prenant. 

Cas  admirable  en  nature  (dist Xenomanes  conti- 
nuant) est  veoir  et  entendre  l’estât  de  Quares- 
meprenant.  S’il  craielioit  , c’estoient  panerées 
de  chardonnette. 

S’il  mouchoit , c’estoient  anguillettes  saîlées. 

S’il  pleuroit , c’estoient  canars  à la  dodine. 

S’il  trembloit , c’estoient  grands  pastez  de  îievre. 

S’il  süoit , c’estoient  moulues  au  beurre  frais. 

S’il  rottoit , c’estoient  huistres  en  escalle. 

S’il  esternuoit , c’estoietit  pleins  barrils  de  mous- 
tarde.  / • 

S’il  toussoit , c’estoient  boites  de  coudignac. 

S’il  sanglottoit , c’estoient  denrées  de  cressork 

S il  baisloit , c’estoient  potées  de  pois  pillez. 

S’il  souspiroit  , c’estoient  langues  de  bœuf  fu- 
mées. 

S il  subloit,  c’estoient  hottées  de  cinges  verds. 

S’il  ronfloit,  c’estoient  jadaulx  de  febves  frezes. 

S il  rechinoit , c’estoient  pieds  de  porc  au  sou. 

S’il  parloit,  c’estoit  gros  bureau  d’Auvergne , tant 
s’en  failloit  que  feust  saye  chamoisie , de  la- 
quelle vouloit  Parisàtis  estre  les  parolles  tissuës 
de  ceulx  qui  parloient  à son  fds  Cyrus  Roy  des 
Perses. 

S’il  souffloit  , c’estoient  troncs  pour  les  indul- 
gences. 

S’il  guignoit  des  œiîz , c’estoient  gauffres  et  obelies. 

S’il  grondoit , c’estoient  chats  de  Mars. 

S’il  dodelinoit  de  la  teste,  c’estoient  charrettes 
ferrées. 

S’il  faisoit  la  mouë  , c’estoient  bastons  rompus. 

S’il  marmonnoit,  c’estoient  jeux  de  la  bazoche. 

S’il  trepignoit , c’estoient  respits  et  quinquenelles. 

S’il  reculoit , c’estoient  cocquecigruës  de  mer. 

S’il  bauvoit , ç’estoient  fours  tà  ban. 

S’il  estoit  enroué , c’estoient  entrées  de  moresques^ 

S’il  petoit , c’estoient  houzeaulx  de  vache  brune. 

S’il  vesnoit , c’estoient  botines  de  cordoüan. 

S’il  se  gratoit , c’estoient  ordonnances  nouvelles. 

S’il  chantoit , c’estoient  pois  en  gousse. 

S'il  flan  toit , c’estoient  potirons  et  moirilies. 

S’il  buffoit , c’estoient  chous  à l’huile , alias  caules 
amb’olif. 

S’il  discouroit,  c’estoient  neiges  d’antan. 

S’il  se  soucioit , c’estoient  des  rez  et  des  tonduz.’ 

Si  rien  donnoit , aultant  en  avoit  le  brodeur. 

S’il  songeoit , c’estoient  vits  volants  et  rampants 
contre  une  muraille. 

S’il  resvoit , c’estoient  papiers  rantiers. 

Cas  estrange  : travailloit  rien  ne  faisant  : rien 
ne  faisoit  travaillant.  Corybantioit  dormant  : dor- 
moit  corybantiant , les  œilz  ouverts  comme  font 
les  lievres  de  Champaigne , craignant  quelcque 
camisade  d’andouilles  ses  anticques  ennemies. 
Rioit  en  mordant  ; mordoit  en  riant.  Rien  ne 
mangeoit  jeusnant  : jeusnoit  rien  ne  mangeant. 
Grignotait  par  soubson  : beuvoit  par  imagination. 
Se  baignoit  dessus  les  haults  clochiers  ; se  seichoit 
dedans  les  estangs  et  rivières.  Peschoit  en  l’aer, 
et  y prenoit  escrevisses  decumanes.  Chassoit  on 
profond  de  la  mer , et  y trouvoit  ibices , starn- 
boucqs  et  chamois.  De  toutes  corneilles  prinses 

en  tapinois  ordinairement  poschoit  les  œilz.  Rien 

* 

ne  craignoit  que  son  umbre , et  le  cry  des  gras 
chevreaulx.  Battoit  certains  jours  le  pavé.  Se 
joüoit  ès  cordes  des  ceincts.  De  son  poing  faisoit 
ung  maillet.  Escripvoit  sus  parchemin  velu  avec- 
ques  son  gros  guallimart  prognostications  et  al- 
manachs. Voilà  le  gualland  , dist  frere  Jean.  C’est 
mon  homme.  C’est  celluy  que  je  cherche.  Je  luy 
Voys  mander  ung  cartel.  Voilà , dist  Pantagruel  r 
une  estrange  et  monstrueuse»  membreure  d’hom- 
me , si  homme  le  doibs  nommer.  Vous  me  re- 

cluisez  en  mémoire  la  forme  et  contenance;  de 
Amodiant  et  Discordance.  Quelle  forme  , de- 
manda frere  Jean , avoient-ils?  Je  n’en  ouï  j aimais 
parler.  Dieu  me  le  pardoint.  Je  vous  en  dirrây, 
respondit  Pantagruel,  ce  que  j’en  ay  leu  pairmy 
les  apologues  anticques.  Physis  ( c’est  Natuire  ) 
en  sa  première  portée  enfanta  Beaulté  et  Xiiar- 
monie  sans  copulation  charnelle  : comme  de  ‘ soy- 
mesme  et  grandement  fécondé  et  fertile.  Ainti- 
physie,  laquelle  de  tout  temps  est  partie  advverse 
de  Nature,  incontinent  eut  envie  sus  cestuy  t tant 
beau  et  honorable  enfantement  : et  au  reboours 
enfanta  Amodunt  et  Discordance  par  copia  la  ation 
de  Tellumon.  Ils  avoient  la  teste  sphericqjuue  et 
ronde  entièrement  comme  un  g ballon:  non  ddoul- 
cement  comprimée  des  deux  eoustez , commue  est 
la  forme  humaine.  Les  aureilles  avoient  bhault 
enlevées  , grandes  comme  aureilles  d’asne  : les 
deilz  hors  la  teste  fichez  sus  des  os  sembfaiables 
aulx  talons  , sans  soucilles  , durs  comme;  : sont 
ceulx  des  cancres:  les  pieds  ronds  comme  jptpelot- 
tes  : les  bras  et  mains  tournez  en  arriene  3 vers 
les  espaules.  Et  cheminoient  sus  leurs  testes  s con- 
tinuellement faisant  la  roue,  cul  sus  testte;e,les 
pieds  contremont.  Et  ( comme  vous  sçave;z  z que 
ès  eingesses  semblant  leurs  petits  cingess  s plus 
beaulx  crue  chose  du  monde  ) Antiphysie  Koioüoit , 

et  s’efforçoit  prouver  que  la  forme  de  ses  en- 
fants plus  belle  esloit  et  aclvenante  , que  des 
enfants  de  Physis  : disant  que  ainsi  avoir  les  pieds 
et  teste  sphericques , et  ainsi  cheminer  circulai- 
rement  en  roüant , estoit  la  forme  competente 
et  parfaicte  alleure  retirante  à quelcque  portion 
de  divinité  : par  laquelle  les  Cieulx  et  toutes  choses 
éternelles  sont  ainsi  contournées.  Avoir  les  pieds 
en  l’aer , la  teste  en  bas  estoit  imilation  du  Créa- 
teur de  P univers  : veu  que  les  cheveulx  sont  en 
l’homme  comme  racines  : les  jambes  comme  ra- 
meaulx.  Car  les  arbres  plus  commodément  sont 
en  terre  fichez  sus  leurs  racines , que  ne  seroient 
sus  leurs  rameaulx.  Par  ceste  démonstration  allé- 
guant que  trop  mieulx  et  plus  aptement  estoient 
ses  enfants  comme  une  arbre  droicte , que  ceulx 
de  Physis:  lesquels  estoient  comme  une  arbre 
renversée.  Quant  est  des  bras  et  des  mains  , prou- 
voit  que  plus  raisonnablement  estoient  tournez 
vers  les  espaules:  parce  que  ceste  partie  du  corps 
ne  doibvoit  estre  sans  defenses  : attendu  que  le 
devant  estoit  competentement  muni  par  les  dents , 
desquelles  la  personne  peut  non-seulement  user 
en  maschant  sans  l’ayde  des  mains  : mais  aussi 
soy  defendre  contre  les  choses  nuisantes.  Ainsi 
par  le  temoignaige  et  astipulation  des  bestes  brutes 
tiroit  touts  les  fols  et  insensez  en  sa  sentence , et 

es  toit  en  admiration  à tou  tes  gens  escerveïez  çt 
desguarnis  de  bon  jugement  et  sens  commua. 
Depuis  elle  engendra  les  matagots , cagots  et  pape- 
lars:  les  maniacles  pistolets:  les  demoniacles  Cal- 
vins  imposteurs  de  Geneve  : les  enraigez  puther- 
bes  , briffaulx , caphars , chattemites  , canibales  : 
et  aultres  monstres  difformes  et  contrefaicts  en 
despi t de  Nature. 

CHAPITRE  XXXIII. 


Comment;  par  Pantagruel feut  ung  monstreux 
Phy  setere  apperceu  près  Vlsle  Farouche . 

S u s le  Jiault  du  jour  approchants  F [sic  Farouche , 
Pantagruel  de  loing  apperceut  ung  grand  et  mons- 
treux Physetere , venant  droict  vers  nous  bruy  ant , 
ronflant , enflé  , enlevé  plus  hault  que  les  hunes 
des  naufs  , et.jectant  eaulx  de  la  gueule  en  l’aer 
devant  soy , comme  si  feust  une  grosse  rivière 
tumbante  de  quelcquc  montaigne.  Pantagruel  le 
monstra  au  pilot  et  à Xenomanes.  Par  le  conseil 
plu  pilot  feurent  sonnées  les  trompettes  de  laTha- 
lamege  en  intonnation  de  Guare-Serre.  A cestuy 
son  toutes  les  naufs,  gualiions  , ramberges  , libur- 
nicques  ( selon  qu’estoit  leur  discipline  navale  ) 
se  meirent  en  ordre  et  figure  telle  qu’est  le  Y 
Gregeois  lettre  de  Pythagoras  : telle  que  voyez 
observer  par  les  grues  en  leur  vol , telle  qu’est 
en  ung  angle  acut  : on  cône  et  base  de  laquelle 
estoit  ladicte  Tbalamege  en  equippaige  de  ver- 
tueusement combattre.  Frere  Jean  on  chasteau 
guaillard  monta  guallant et  bien  délibéré  avecques 
les  bombardiers.  Panurge  commença  à crier  et 
lamenter  plus  que  jamais.  Babillebabou , disoit-il, 

voyci  pis  qu’antan.  Fuyons.  C’est  par  la  mort  Boeuf, 
Leviathan  descript  par  le  noble  Prophète  Moses 
en  la  vie  du  sainct  homme  Job.  Il  nous  avallera 
touts  et  gens  et  naufs  , comme  pilules.  En  sa 
grande  gueule  infernale  nous  ne  luy  tiendrons 
lieu  plus  que  feroit  ung  grain  de  dragée  musquée 
en  la  gueule  d’ung  asne.  Yoyez-le  cy.  Fuyons  , 
guaingnons  terre.  Je  croy  que  c’est  le  propre 
monstre  marin  qui  feut  jadis  destiné  pour  devorer 
Andromeda.  Nous  sommes  touts  perdus.  O que 
pour  l’occire  présentement  feust  ici  quelque  vail- 
lant Perseus.  Percé  jus  par  moy  sera,  respondit 
Pantagruel.  N’ayez  paour.  Vertus  Dieu  , dist 
Fanurge , faictes  que  soyons  hors  les  causes  de 
paour.  Quand  voulez-vous  que  j’aye  paour,  sinon 
quand  le  dangier  est  évident?  Si  telle  est,  dist 
Pantagruel,  vostre  destinée  fatale,  comme  n’a- 
guieres  exposoit  frere  Jean,  vous  doibviez  paour 
avoir  de  Pyrœis  , Heoüs  , Aëthon  , Phlegon  célé- 
brés cheveaulx  du  Soleil  flammivomes  , qui  ren- 
dent feu  par  les  narines  : des  Physeteres , qui 
ne  jectent  qu’eaüe  par  les  ouïes  et  par  la  gueule, 
ne  doibvez  paour  auieune  avoir.  Ja  par  leur  eaüe 
ne  serez  en  dangier  de  mort.  Par  cestuy  element 
plutoust  serez  guaranti  et  conservé  que  fasché 
ne  offensé.  A l’aultre , dist  Panurge.  C’est  bien 
rentré  de  piques  noires.  V ertus  d’ung  petit  poisson 

ne  vous  ay-je  assez  exposé  la  transmutation  des 
elemens,  et  le  facile  symbole  qui  est  entre  rousti 
et  bouilli,  entre  bouilli  et  rousti  ? Halas.  Voy-le 
cy.  Je  m’en  voy  cacher  là  - bas.  Nous  sommes 
touts  morts  à ce  coup.  Je  voy  sus  la  hune  Atropos 
la  felonne  avecques  ses  cizeaulx  de  frais  esmoulus 
preste  à nous  touts  couper  le  fdet  de  vie.  Guare. 
Voy-le  cy.  O que  tu  es  horrible  et  abominable! 
Tu  en  as  bien  noyé  d’aultres  qui  ne  s’en  sont  poinct 
vantez.  Dea  s’il  jectast  vin  bon  , blanc,  vermeil, 
friant , délicieux , en  lieu  de  ceste  eaüe  amere , 
puante  , sallée  , cela  seroit  tolerable  aulcune- 
ment  : et  y seroit  aulcune  occasion  de  patience , 
à l’exemple  de  celluy  Milourt  Anglois  , auquel 
estant  faict  commandement  pour  les  crimes  des- 
quels es  toit  convaincu , de  mourir  à son  arbi- 
trage , esleut  mourir  nayé  dedans  ung  tonneau 
de  Malvesis.  Voy-le  cy.  Ho  ho  Diable  Satanas, 
Leviathan.  Je  ne  te  peulx  veoir , tant  tu  es  hideux 
et  détestable.  V ests  à l’audience  : vests  aux  Chic- 
quanous. 

CHAPITRE  XXXI  V. 

Comment  par  Pantagruel feut  défait  t le  thons - 
creux  Physetere. 

L E Physetere  entrant  dedans  les  brayes  et  angles 
des  naufs  et  guaillions,  jectoit  eaiie  sus  les  pre- 
mières à pleins  tonneaulx , comme  si  feussent  les 
Catadupcs  du  Nil  en  Ethiopie,  dards  , dardelles  , 
javelots,  espiéux , corsecques,  partuisanes,  vo- 
taient sus  luy  de  touts  coustez.  Frere  Jean  ne 
s’y  espargnoit.  Panurge  mourait  de  paour.  L’ar- 
tillerie tonnoit  et  fouldroyoit  en  diable , et  faisait 
son  debvoir  de  le  pinser  sans  rire.  Mais  peu  pro- 
fitoit  : car  les  gros  bollets  de  fer  et  de  bronze 
entrans  en  sa  peau  sembloient  fondre  a les  veoir 
de  tains , comme  font  les  tuilles  au  Soleil.  Alors 
Pantagruel  considérant  l’occasion  et  nécessité  , 
desploye  ses  bras , et  monstre  ce  qu’il  sçavoit  faire. 
Vous  dictes,  et  est  escript,  que  le  trüant  Com- 
modus  Empereur  de  Rornme , tant  dextremcnt 
tiroit  de  l’arc,  que  de  bien  loing  il  passoit  les 
flcsches  entre  les  doigts  des  jeunes  enfans  levans 
la  main  en  l’aer,  sans  aulcunement  les  ferir.  Vous 
nous  racomptez  aussi  d’ung  archier  Indian  on 
temps  qu’Alcxandre  le  grand  conquesta  Indie , 

lequel  tant  estoit  de  traire  périt,  que  de  loiug 
iî  passoit  ses  flesches  par  dedans  ung  anneau:  quoy 
quelles  feussent  longues  de  trois  coubdces:  et 
f'eust  le  fer  d’icelles  tant  grand  et  poisant,  qu’il 
en  persoit  brancs  d’assier,  boucliers  espois  , plas- 
trons asserez  : ce  tout  généralement  qu’il  tou  choit  : 
tant  ferme , résistant , dur  et  valide  feust  que 
scauriez  dire.  Vous  nou^  dictes  aussi  merveilles  de 
l’industrie  des  anciens  François,  lesquels  h tout® 
estoient  en  l’art  sagittaire  preferez  : et  lesquels  en 
chasse  de  bestes  noires  et  rousses  frottoient  le  fer 
de  leurs  flesclies  avecques  ellebore:  pource  que 
de  la  venaison  ainsi  feruë  la  chair  plus  tendre , 
friande  , salubre  et  delitieuse  estoit  : cernant  tou- 
tefois et  lioustant  la  partie  ainsi  attainc.te  tout  au 
tour.  Vous  faictes  pareillement  narré  des  Parthes, 
qui  par  darriere  tiroient  plus  ingénieusement  que 
ne  faisoient  les  aultres  nations  en  face.  Aussi  ceie- 
brez-vous  les  Scythes  en  ceste  dextérité.  De  la 
part  desquels  jadis  ung  Ambassadeur  envoyé  à 
Dafius  Roy  des  Perses,  luy  offrit  ung  oiseau, 
une  grenoille , une  souris,  et  cinq  flesches,  sans 
mot  dire.  Interrogé  que  pretendoient  tels  presens, 
et  s il  avoit  charge  de  rien  dire , respondit  que 
non.  Dont  restoit  Darius  tout  estonné  et  hébété 
en  son  entendement,  ne  feust  que  l’ung  des  sept 
Capitaines  qui  avoient  occis  lesMaiges,  nommé 

Gobryes  , luy  exposa  et  interpréta , disant  : Par 
ces  dons  et  offrandes  vous  disent  tacitement  lès 
Scythes  : Si  les  Perses  comme  oiseaulx  ne  volent 
au  ciel,  ou  comme  souris  ne  se  caiclient  vers  le 
centre  de  la  terre:  ou  ne  se  mussent  on  profond 
des  estangs  et  palus  comme  grenoilles,  touts  se- 
ront à perdition  mis  parAa  puissance  et  sagettes 
des  Scythes.  Le  noble  Pantagruel  en  l’art  de  jecter 
et  darder  estoit  sans  comparaison  plus  admirable. 
Car  avecques  ses  exhorribles  piles  et  dards  (les- 
quels propremen  t ressembloient  aux  grosses  poul- 
tres  sus  lesquelles  sont  les  pons  de  Nantes,  Saul- 
mur  , Bregerac , et  à Paris  les  pons  au  change  et 
aulx  meusniers soustenus , en  longueur,  grosseur, 
poisanteur  et  ferrure)  de  mille  pas  loing  il  ouvroit 
les  huitres  en  escalle  sans  toucher  les  bords:  il 
esmouchoit  une  bougie  sans  l’extaindre , frappoit 
les  pies  par  l’œil , dessemeloit  les  bottes  sans  les 
endommaiger:  deffourroit  les  barbutes  sans  rien 
guaster  : tournoit  les  feuillets  du  bréviaire  de  frere 
Jean  l’ung  après  l’aultre  sans  rien  dessirer.  Av|(cq 
tels  dards , desc[uels  estoit  grande  munition  dedans 
sa  nauf , au  premier  coup  il  enferra  le  Physetere 
sus  le  front , de  mode  qu’il  luy  transperça  les  deux 
maehoüoires  et  la  langue , si  que  plus  ne  ouvrit 
la  gueule,  plus  ne  puisa,  plus  ne  jecta  eaüe.  Àu 
second  coup  il  luy  creva  l’œil  droict.  Au  troi- 

«iesme  l’oeil  guausche.  Et  feut  veu  le  Physetere 
en  grande  jubilation  de  touts  porter  ces  trois 
cornes  au  front  que  Iccrue  peu  panchantes  davant, 
en  figure  triangulaire  equilaterale  : et  tournoyer 
d’ung  cousté  et  d’aultre  , chancellant  et  for- 
voyant  , comme  eslourdi , aveuglé , et  prochain 
de  mort.  De  ce  non  content  Pantagruel , luy  en 
darda  ung  aultre  sus  la  queue  pancliant  pareille- 
ment en  arriéré.  Puis  trois  aultres  sus  l’eschine 
en  ligne  perpendiculaire  par  equale  distance  de 
queuë  et  bac  trois  fois  justement  compartie.  Enfin 
luy  en  lança  sus  les  flancs  cinquante  d’ung  cousté 
et  cinquante  de  l’aultre.  De  maniéré  que  le  corps 
du  Physetere  sembloit  à la  quille  d’ung  guallion 
à trois  guabies  emmortaisée  par  competente  di- 
mension de  ses  poultres , comme  si  feussent  cosses 
et  portebausbancs  de  la  carine.  Et  estoit  chose 
moult  plaisante  à veoir.  Adoncques  mourant  le 
Physetere  se  renversa  ventre  sus  dours  , comme 
font  touts  poissons  morts:  et  ainsi  renversant  les 
poultres  contre  bas  en  mer  ressembloit  au  Scolo- 
pendre serpent  ayant  cent  pieds , comme  l’ha 
descript  le  saige  ancien  Nicander. 

CHAPITRE  XXXV. 

Comment  Pantagruel  descend  en  Vlsle  Fa- 
touche j manoir  ànticque  des  Andouilles. 

Les  hespaiüiers  de  la  nauf  Lantefniere  amc- 
narent  le  Physetere  lié  en  terre  de  l’Isle  pro- 
chaine dicte  Farouche , pour  en  faire  anatomie , et 
racuillir  la  gresse  des  roignons:  laquelle  disoient 
estre  fort  utile  et  necessaire  à la  guérison  de  cer- 
taine maladie  qu’ils  nommoient  faulte  d’argent. 
Pantagruel  n’en  tint  compte,  car  aultres  assez 
pareils,  voire  encores  plus  énormes , avoit  veu  en 
l’Océan  Gallicque.  Condescendit  toutesfois  des- 
cendre en  l’Isle  Farouche,  pour  seicher  et  re- 
frais chir  aulcuns  de  ses  gens  mouillez  et  souillez 
par  le  villain  Physetere  , à ung  petit  port  desert 
vers  le  Midy  situé  les  une  touche  de  bois  haulte , 
belle  et  plaisante  : de  laquelle  sortoit  ung  déli- 
cieux ruisseau  d'eaüe  doulce , claire  et  argentine. 
Là  dessoubs  belles  tentes  figurent  les  cuisines 
•dressées  , sans  espar gne  de  bois.  Chascun  mué 
de  vestemens  à son  plaisir , feut  par  frere  Jean  la 
campanelle  sonnée.  Au  son  d’ieelle  feurent  les 
tables  dressées  et  promptement  servies.  Panta- 
gruel dipnant  avecques  ses  gens  joyeusement,  sus 

l’apport  de  la  seconde  table  aperceut  certaines 
petites  andouilles  affaictées  gravir  et  monter  sans 
mot  sonner  sus  ung  liault  arbre  près  le  retraict 
du  guoubelet:  si  demanda  à Xenomanes  : Quelles 
bestes  sont-ce  là?  pensant  que  feussent  escurieulx, 
belettes , martres  ou  hermines.  Ce  sont  andouilles , 
respondit  Xenomanes.  Icy  est  l’Isle  Farouche , de 
laquelle  je  vous  parlois  à ce  matin:  entre  les-, 
quelles  et  Quaresmeprenant  leur  maling  et  ah- 
ticque  ennemy  est  guerre  mortelle  de  long- temps. 
Et  croy  que  par  les  canonnades  tirées  contre  le 
Physetere  ayent  eu  quelcque  frayeur  et  doub- 
tance  que  leur  clict  ennemy  icy  feust  avecques 
ses  forces  pour  les  surprendre , ou  faire  le  guast 
parmy  ceste  leur  Isle , comme  ja  plusieurs  fois 
s’estoit  en  vain  efforcé  et  à peu  de  profîct , obstant 
le  soing  et  vigilance  des  andouilles  : lesquelles 
(comme  disoit  Dido  aux  compaignons  d’Eneas 
voulants  prendre  port  en  Carthaige  sans  son  sceu 
et  licence)  la  malignité  de  leur  ennemy  et  vicinité 
de  ses  terres  contra  ignoient  soy  continuellement 
contregarder  et  veigler.  Dea  bel  amy,  dist  Pan- 
tagruel , si  voyez  que  par  quelcque  honneste 
moyen  puissions  fin  à ceste  guerre  mettre,  et  en- 
semble les  reconcilier  , donnez  m’en  aclvis.  Je 
m’y  emploieray  de  bien  bon  cueur:  et  n’y  espar- 
gneray  du  mien  pour  contemperer  et  amodier  les 

conditions  controverses  entre  les  deux  partie». 
Possible  il  est  pour  le  présent,  respondit  Xeno- 
manes.  Il  y ha  environ  quatre  ans  que  passant 
par  cy  et  Tapinois  je  me  meis  en  debvoir  de 
traicter  paix  entr’eulx,  ou  longues  treves  pour 
le  moins  : et  ores  feussent  bons  amis  et  voisins  , 
si  tant  l’ùng  comme  les  aultres  soy  feussent  des- 
pouillez  de  leurs  affections  en  ung  seul  article. 
Quaresmeprenant  ne  vouloit  on  traicté  de  paix 
comprendre  les  boudins  saulvaiges , ne  les  saul- 
cissons  motigenes  leurs  anciens  bons  comperes 
et  confederez.  Les  andouilles  requeroient  que  la 
-forteresse  de  Cacques  feust  par  leur  discrétion-, 
comme  est  le  chasteau  de  Sollouoir  , regie  et 
gouvernée , et  que  d’icelle  feussent  hors  chassez 
ne  sçay  quels  priants , villains  , assassineurs  et 
briguants  qui  la  tenoient.  Ce  que  ne  peult  estre 
.accordé , et  sembloient  les  conditions  inicques  à 
l’aultre  partie.  Ainsi  ne  feut  entr’eulx  l’appoinc- 
tement  conclud.  Hestarent  toutesfois  moins  severes 
et  plus  doulx ennemis , que  n’estoient  parle  passé. 
Mais  depuis  la  clenuncation  du  concile  national 
de  Chesil , par  laquelle  elles  feurent  farfouillées , 
guodel urées  et  intimées:  par  laquelle  aussi  feust 
•Quaresmeprenant  declairé  breneux,  hallebrené 
et  stoefisé  en  cas  que  avecques  elles  il  feist  al- 
liance ou  appoinctement  aulcun,  se  sont  horri- 

ficquement aigris,  envenimez,  indignez,  et  obsti- 
nez en  leurs  couraiges  : et  nest  possible  y remé- 
dier. P lustoust  auriez- vous  les  chats  et  rats,  les 
oliiens  et  lievres  ensemble  reconcilié. 

CHAPITRE  X X X Y I. 


Comment  fiar  les  An  douilles  farouches  est 
dressée  embuscade  contre  Pantagruel. 

C E disant  Xenomanes , frere  Jean  aperceut  vingt 
et  cinq  ou  trente  jeunes  andouilles  de  legiere 
taille  sus  le  liavre , soy  retirantes  le  grand  pas 
vers  leur  ville , citadelle , chasteau  et  rocquette 
de  cheminées  , et  dist  à Pantagruel  : Il  y aura 
icy  de  l’asne,  je  le  prevoy.  Ces  andouilles  véné- 
rables vous  pourroient  paradventure  prendre  pour 
Quaresmeprenant , quoy  qu’en  rien  ne  luy  sem- 
bliez.  Laissons  ces  repaissailles  icy , et  nous  metons 
en  debvoir  de  leur  résister.  Ce  ne  seroit,  dist 
Xenomanes,  pas  trop  mal  faict.  Andouilles  sont  an- 
douilles , tousjours  doubles  et  traistresses.  Adonc- 
ques  se  lieve  Pantagruel  de  table  pour  descouvrir 
hors  la  touche  de  bois  : puis  soubdain  retourne  , 
et  nous  asseure  avoir  à guausche  descouvert  une 
embuscade  d’andouilles  farfelues,  et  du  cousté 
droict  à demie  lieuë  loin"  de -là , un"  cros  ba- 
tailloir  d’aultres  puissantes  et  gigantales  andouilles 
le  long  d’une  petite  colline  furieusement  en  ba- 
taille marchantes  vers  nous  au  son  des  vezes  et 
piboles,  des  guogues  et  des  vessies , des  joyeulx 

pifres  et  tabours , des  trompettes  et  clairons.  Par 
la  conjecture  de  soixante  et  dix-huict  enseigner 
qu’il  y comptoit , estimions  leur  nombre  n’estre 
moindre  de  quarante  et  deux  mille.  L’ordre 
qu’elles  tenoient , leur  fier  marcher  et  faces  as- 
seurées  nous  faisoient  croire  que  ce  n’estoient 
Friquenelles  : mais  vieilles  andouilles  de  guerre. 
Par  les  premières  fillieres  jusques  prés  les  ensei- 
gnes estoient  toutes  armées  à hault  appareil  , 
avecques  picques  petites , comme  nous  sembloit 
de  loing , toutesfois  bien  poinctuës  et  asserées  : 
sur  les  aesles  estoient  flancquegées  d’ung  grand 
nombre  de  boudins  sylvaticques , des  guodiveaulx 
massifs  et  saulcissons  à cheval , touts  de  belle 
taille,  gens  insulaires,  bandolliers  et  farouches. 
Pantagruel  feut  en  grand  esmoy  , et  non  sans 
cause  : quoy  qu'Epistemon  luy  remonstrast  que 
l’usance  et  coustume  du  pays  andouillois  povoit 
estre  ainsi  caresser  et  en  armes  recepvoir  leurs 
amis  estrangiers  : comme  sont  les  nobles  Roys 
de  France  par  les  bonnes  villes  du  Royaulme 
receups  et  saluëz  à leurs  premières  entrées  après 
leur  sacre  et  nouvel  avenement  à la  couronne. 
Paradventure , disoit-il , est- ce  la  guarde  ordinaire 
de  la  Royne  du  lieu  , laquelle  advertie  par  les 
jeunes  andouilles  du  guet  que  veistes  sus  l’arbre, 
comment  en  ce  port  surgeoit  le  beau  et’ pompeux 

convoy  de  vos  vaissçaulx , ha  pensé  que  là  debvoit 
estrè  quelcqiæ  riche  et  puissant  Prince;  et  vient 
vous  visiter  en  personne.  De  ce  nonsatisfaict  Pan- 
tagruel assembla  son  Conseil  pour  sommairement 
leur  advis  entendre  sur  ce  que  faire  debvoient  en 
cestuy  estrif  d’espoir  incertain  et  craincte  évidente. 

Adoncques  briefvement  leur  remonstra  com- 
ment telles  maniérés  de  recueil  en  armes  avoit 
souvent  porté  mortel  préjudice  soubs  couleur  de 
caresse  et  amitié.  Ainsi,  disoit-il , l’Empereur  An- 
tonin  Caracalle  à l’une  fois  occist  les  Alexandrins  : 
à l’aultre  desfist  la  compagnie  d’Artaban  Roy  de 
Perse  , soubs  couleur  et  fiction  de  vouloir  sa  fille 
espouser.  Ce  que  ne  resta  impuny  : car  peu  après 
il  y perdit  la  vie.  Ainsi  les  enfans  de  Jacob  pour 
vanger  le  rapt  de  leur  sœur  Dyna , sacmentarent 
les  Sichimiens.  En  ceste  hypocriticque  façon  par 
Galien  Empereur  Rommain  feurent  les  gens  de 
guerre  deffaicts  dedans  Constantinoble.  Ainsi 
soubs  espece  d’amitié  Antonius  attira  Artavasdes 
Roy  d’Arménie  ; puis  le-  feit  lier  et  enferrer  de 
grosses  chaines:  finablement  le  feit  occire.  Mille 
aultres  pareilles  histoires  trouvons-nous  par  les 
anticques  monumens.  Et  à bon  droict  est  jusques 
à présent  de  prudence  grandement  ioiié  Charles 
Roy  de  France  sixiesme  de  ce  nom,  lequel  re- 
tournant victorieux  des  Flamens  et  Gantois  en 

sa  bonne  ville  de  Paris , et  au  Bourget  en  France , 
entendent  que  les  Parisiens  avecques  leurs  mail- 
lets (dont  feurent  depuis  surnommez  Maillotins) 
estoient  hors  la  ville  issus  en  bataille  jusques  au 
nombre  de  vingt  mille  combattans  , n’y  voulut  en- 
trer , quoy  qu’ils  1 emonstrassent  que  ainsi  s’es- 
toient  mis  en  armes  pour  plus  honorablement  le 
recuillir  sans  aultre  fiction  ne  maulvaise  affection, 
que  premièrement  ne  se  feussent  en  leurs  maisons 
retirez  et  desarmez. 

CHAPITRE  XXXVII. 

Comment  Pantagruel  manda  quérir  les  Capi- 
taines Ri  fl  an  douille  et  Tailleboudin  } avec - 
ques  ung  notable  discours  sus  les  noms 
propres  des  lieux  et  des  personnes. 

La  resolution  clu  Conseil  feut  qu’en  tout  événe- 
ment ils  se  tiendroient  sus  leurs  gourdes.  Lors  pur 
Curpalnn  et  Gymnaste  au  mandement  de  Pan- 
tagruel feurent  appeliez  les  gens  de  guerre,  qui 
estoient  dedans  les  naufs  Brindieres  ( desquels 
Coionel  estoit  Riflandouille)  et  Portoüeriere  (^des- 
quels Coronel  estoit  Tailleboudin  le  jeune).  Je 
soulaigeray , dist  Panurge  , Gymnaste  de  ceste 
poine.  Aussi-bien  vous  est  icy  sa  presence  ne- 
cessaire. Par  le  froc  que  je  porte,  dist  frere  Jean, 
tu  te  veulx  absenter  du  combat , couillu  , et  ja 
ne  retourneras , sus  mon  honneur.  Ce  n’est  mie 
grande  perte.  Aussi-bien  ne  feroit-il  que  plourer, 
lamenter,  crier  et  descouraiger  les  bons  souldars. 
Je  retourneray  certes,  dist  Panurge,  frere  Jean, 
mon  pere  spirituel , bien-toust.  Seuil ement  donnez 
ôi  dre  à ce  que  ces  fascheuses  andouilles  ne  grim- 
pent sus  les  naufs.  Cependant  que  combattrez , 
je  prieray  Dieu  pour  vostre  victoire  à l’exemple 
du  clievalereux  Capitaine  Moses  , conducteur  du 

peuple  Israëlicque.  La  dénomination , dist  Episte- 
rnon  à Pantagruel , de  ces  deux  vostres  Coronels 
Riflandouille  et  Tailleboudin  en  cestuy  conflict 
nous  promet  asseurance  , Iveur  et  victoire , si  par- 
fortune  ces  andouilles  nous  vouloient  oultraiger. 
Vous  le  prenez  bien,  dist  Pantagruel  : et  me  plaist 
que  par  les  noms  de  noë  Coronels  vous  prévoyez 
et  prognosticquez  la  nostre  victoire.  Telle  maniéré 
de  prognosticquer  par  noms  n’est  moderne.  Elle 
feut  jadis  celebrée  et  religieusement  observée  par 
les  Pytbagoriens.  Plusieurs  grands  Seigneurs  et 
Empereurs  en  ont  jadis  bien  faict  leur  prouflct. 
Oc  ta  vian  Auguste  second  Empereur  de  Rom  me , 
quelcque  jour  rencontrant  ung  païsant  nommé 
Eutyche  , c’est-à-dire  , bien  fortuné  , qui  menoit 
un  g asne  nommé  Nicon , c’est  en  langue  Grec- 
que Victorien , meu  de  la  signification  des  noms , 
tant  de  l’asnier  que  de  l’asne , s’asseura  de  toute 
prospérité,  félicité  et  victoire.  Vespasian  Empe- 
reur pareillement  de  Romme , estant  ung  jour 
seulet  en  oraison  on  temple  de  Serapis , à la  veuë 
et  venuë  inopinée  d'ung  sien  serviteur  nommé 
Rasilides  , c’est-à-dire,  Royal,  lequel  il  avoit 
loing  darriere  laissé  malade , print  espoir  et  asseu- 
rance d’obtenir  l’Empire  Rommain.  llegilian  non 
pour  aultre  cause  ne  occasion  feut  par  les  gens 
de  guerre  esleu  Empereur , que  par  signification 

de  son  propre  nom.  Voyez  le  Cratyle  du  divin 
Platon.  (Par  ma  soif,  dist  Rhizotome , je  le  veulx 
lire.  Je  vous  oy  souvent  le  alléguant).  Voyez  com- 
ment les  Pythagoriens  par  raison  des  noms  et 
nombres  concluent  que  Patroclus  doibvoit  estre 
occis  par  Hector  : Hector  par  Achilles  : Achilles 
par  Pâlis  : Paris  par  Philoctetes.  Je  suis  tout 
confus  en  mon  entendement,  quand  je  pense  en 
1 invention  admirable  de  Pythagoras  , lequel  par 
le  nombie  par  ou  impur  des  syllabes  d’ung  chas- 
cun  nom  piopie  exposoit  de  quel  cousté  estoient 
les  humains  boiteux  , bossus  , borgnes , goutteux , 
paralyticques  , pluriticques  , et  aultres  tels  ma- 
léfices en  nature  : sçavoir  est  assignant  le  nombre 
par  au  couste  guausche  du  corps  , le  impar  au 
dextre.  Vrayement , dist  Epistemon  , j’en  veids 
1 expeiience  à Xainctes  en  une  Procession  gene- 
i ale  , présent  le  tant  bon , tant  vertueux  , tant 
docte  et  équitable  President  Briend  Vaîée  Sei- 
gneur du  Douhet.  Passant  un  g boiteux  ou  boi- 
teuse , ung  borgne  ou  borgnesse , ung  bossu  ou 
bossiie  , on  luy  rapportoit  son  nom  propre.  Si  les 
syllabes  du  nom  estoient  en  nombre  impar,  soub- 
dam  sans  veoir  les  personnes,  il  les  disoit  estre 
maîelîciez  , borgnes , boiteux  , bossus  du  cousté 
dextre.  Si  elles  estoient  en  nombre  par,  du  cousté 
guausche.  Et  ainsi  estoit  à la  vérité,  oncques  n’y 


DE  RABELAIS.  493 

irouvasmes  exception.  Par  ceste  invention , disfc 
Pantagruel , les  doctes  ont  affermé  que  Achilles 
estant  à genoilz  feut  par  la  flesche  de  Paris  blessé 
on  talon  dextre.  Car  son  nom  est  de  syllabes 
impares.  Icy  est  à noter  que  les  anciens  s’age- 
noilloient  du  pied  dextre.  V enus  par  Diomedes 
devant  Troyes  blessée  en  la  main  guausche , car 
son  nom  en  Grec  est  de  quatre  syllabes.  Vulcan 
boiteux  du  pied  guausche  , par  mesme  raison. 
Philippe  Roy  de  Macedoine , et  Hannibal , bor- 
gnes de  l’œil  dextre.  Encores  pourrions-nous  par- 
ticularizer  des  ischies  , hernies  , hermierames  , 
par  ceste  raison  Pytliagoricque.  Mais  pour  retour- 
ner aux  noms , considérez  comment  Alexandre 
le  Grand  , fils  du  Roy  Philippe , duquel  avons 
parlé , par  l’interprétation  d’ung  seul  nom  parvint 
à son  entreprinse.  Il  assiegeoit  la  forte  ville  de 
Tyre  , et  la  battoit  de  toutes  ses  forces  par  plu- 
sieurs sepmaines  ; mais  c’estoit  en  vain.  Rien  ne 
proufictoient  ses  engins  et  molitions.  Tout  estoit 
soubdain  demouii  et  remparé  par  les  Ty  riens,' 
Dont  print  fantaisie  de  lever  le  siégé , avecques 
grande  melancholie  voyant  en  eestuy  departe- 
ment perte  insigne  de  sa  réputation.  En  tel  estrif 
et  fascherie  s’endormit.  Dormant  songeoit  qu’ung 
Satyre  estoit  dedans  sa  tente,  dançant  et  saulte- 
lant  avecques  ses  jambes  boucquines.  Alexandre 

le  vouloit  prendre;  le  Satyre  tousjours  luy  esohap- 
poit.  Enfin  le  Roy  le  poursuivant  en  ung  destroict 
le  happa.  Sus  ce  poinct  s’esveigla.  Et  racomptant 
son  songe  aux  Philosophes  et  gens  sçavants  de 
sa  Court,  entendit  que  les  Dieux  luy  promettoient 
victoire,  et  que  Tyre  hien-toust  seroit  prinse:  car 
ce  mot  Satyros  divisé  en  deux  est  sa  Tyros  , 
signifiant  : Tienne  est  Tyre.  De  faict  au  premier 
assault  qu’il  feit , emporta  la  ville  de  force  et 
en  grande  victoire  subjugua  ce  peuple  rebel.  Au 
rebours  considérez  comment  par  la  signification 
d’ung  nom  Pompée  se  desespera.  Estant  vaincu 
par  César  en  la  bataille  Pharsalicque , ne  eut 
moyen  aultre  de  soy  saulver  que  par  fuite.  Fuyant 
par  mer  arriva  en  l’Isle  de  Cypre.  Prés  la  ville  de 
Paphos  apperceut  sus  le  rivaige  ung  palais  beau 
et  sumptueux.  Demandant  au  pilot  comment  l’on 
nonnnoit  cestuy  palais  : entendit  qu’on  le  nom- 
moit  ^ttKû/2a<riXea,  c’est-à-dire,  Mal-roy.  Ce  nom 
luy  feut  en  tel  effroy  et  abomination , qu’il  entra 
en  desespoir,  comme  asseuré  de  n’evader  que 
bien-toust  ne  perdist  la  vie.  De  mode  que  les 
assistants  et  nauchiers  ouïrent  ses  cris  , souspirs  , 
et  gemissemens.  De  faict  peu  de  temps  après  ung 
nommé  Àchillas  païsant  incongneu  luy  trancha  la 
teste.  Encores  pourrions-nous  à ce  propous  allé- 
guer ce  que  advint  à L.  Paulus  Emilius  , lorsque 

par  le  Sénat  Rommain  feut  esleu  Empereur 
c’est-à-dire, , cliief  de  l’armée  qu’ils  en  voy  oient 
contre  Perses  Roy  de  Macedonie.  Icelluy  jour 
sus  le  soir  retournant  en  sa  maison  pour  soy  ap- 
prester  au  deslogement,  baisant  une  sienne  petite 
fille  nommée  Tratia  , ad  visa  quelle  estoit  au- 
cunement triste.  Qui  lia-il , dist-il , ma  Tratia  ? 
Pourquoy  es -tu  ainsi  triste  et  faschée  ? Mon 
pere  , respondit  - elle  , Persa  est  morte.  Ainsi 
nommoit-elle  une  petite  chienne  quelle  avoit  en 
delices.  A ce  mot  print  Paulus  asseurance  de  la 
victoire  contre  Perses.  Si  le  temps  permettoit  que 
puissions  discourir  par  les  sacres  Bibles  des  fie* 
breux , nous  trouverions  cent  passaiges  insignes 
nous  monstrants  évidemment  en  quelle  obser- 
vance et  religion  leur  estoient  les  noms  propres 
aveeques  leurs  significations.  Sus  la  fin  de  ce 
discours  arrivarent  les  deux  Coronels  accompai- 
gnez  de  leurs  souldars  touts  bien  armez  , et 
bien  délibérez.  Pantagruel  leur  feit  une  briefve 
remonstrance,  à ce  qu’ils  eussent  à soy  monstrer 
vertueux  au  combat , si  par  cas  estoient  eon- 
traincts  (car  encores  ne  povoit-il  croire  que  les 
andouilles  feussent  si  traistresses  ) aveeques  dé- 
fense de  commencer  le  liourt  : et  leur  bailla 
Mardigras  pour  mot  du  guet. 

CHAPITRE  XXX  Y III. 


Comment  Andouilles  ne  sont  cl  mespriser  entre 
les  humains. 

"Vo  us  truphez , icy , beuveurs , et  ne  croyez  que 
ainsi  soit  en  vérité  comme  je  vous  racompte.  Je 
ne  sçaurois  que  vous  en  faire.  Croyez-le  si  voulez  : 
si  ne  voulez  aller  y veoir.  Mais  je  sçay  bien  ce  que 
je  veids.  Ce  feut  en  l’Isle  Farouche.  Je  la  vous 
nomme.  Et  vous  réduisez  à mémoire  la  force  des 
géants  anticques , lesquels  entreprindrent  le  hault 
Mont  Pelion  imposer  sus  Osse,,  et  Fumbrageux 
Olympe  avecques  Osse  envelopper , pour  com- 
battre les  Dieux , et  du  Ciel  les  deniger.  Ce  n’es- 
toit  force  vulgaire  médiocre.  Iceulx  toutesfois 
n’estoient  que  andouilles  pour  la  moitié  du  corps , 
ou  serpens  que  je  ne  mente.  Le  serpent  qui  tenta 
Eve  estoit  andouillicque  7 ce  nonobstant  est  de 
ïuy  escript  , qu’il  estoit  fin  et  cauteleux  sus  touts 
aultres  animans.  Aussi  sont  andouilles.  Encores 
maintient-on  en  certaines  Academies , que  ce  ten- 
tateur estoit  l'andouille  nommée  Ityphalle , en 
laquelle  feut  jadis  transformé  le  bon  Messer 
Priapus  grand  tentateur  des  femmes  par  les  pa-^ 
radis  en  Grec  , ce  sont  jardins  en  François.  Les 

Souisses , peuple  maintenant  Hardy  et  belliqueux, 
que  scavons-nous  si  jadis  estoient  saulcisses  ? Je 
n’en  vouldrois  pas  mettre  le  doigt  on  feu.  Les 
Himantopodes , peuple  en  Ethiopie  bien  insigne , 
sont  andouilles  selon  la  description  de  Pline  : non 
aultre  chose.  Si  ces  discours  ne  satisfont  à l’in- 
crédulité de  vos  Seigneuries,  présentement  (j’en- 
tends après  boyre)  visitez  Lusignan , Partenay, 
Vouant , Mervant , et  Ponzauges  en  Poictou.  Là 
trouverez  tesmoins  vieulx  de  renom  et  de  la 
bonne  forge  , lesquels  vous  jureront  sus  le  bras 
Sainct  Bigorné , que  Mellusine  leur  première  fon- 
datrice avoit  corps  féminin  , jusques  aulx  boursa- 
vits  , et  que  le  reste  en  bas  estoit  andouille  ser- 
pentine , ou  bien  serpent  andouillicque.  Elle 
toutesfois  avoit  alleures  braves  et  guallantes  : les- 
quelles encores  aujourd’huy  sont  imitées  par  les 
Bretons  balladins  dançans  leurs  trioris  fredon- 
nisez.  Quelle  feut  la  cause  pourquoy  Erichtho- 
nius  premier  inventa  les  coches  , lectieres  et 
chariots?  C’estoit  parce  que  Vulcan  l’avoit  en- 
gendré avecques  jambes  d’andouilles  : pour  les- 
quelles cacher  , mieulx  ayma  aller  en  lectiere 
qu’à  cheval.  Car  encores  de  son  temps  n’estoient 
andouilles  en  réputation.  La  nymphe  Scythicque 
Ora  avoit  pareillement  le  corps  my  parti  en  femme 
et  en  andouille.  Elle  toutesfois  tant  sembla  belle 

à Jupiter,  qu’il  coucha  avecques  elle  et  en  eut 
ung  beau  hls  liomnie  Colaxes.  Cessez  pourtant 
icv  plus  vous  trupher  , croyez  qu’il  n’est  rien 
vray  que  l’Evangile. 

CHAPITRE  XXXIX. 

Comment  frere  Jean  se  rallie  avecques  les 
Cuisiniers  pour  combattre  les  Andouilles . 

Y oyant  frere  Jean  ces  furieuses  andouilles 
ainsi  marcher  de  hait , dist  à Pantagruel  : Ce  sera 
icy  une  belle  bataille  de  foin  à ce  que  je  voy. 
Ho  le  grand  honneur  et  loüanges  magnificques 
qui  seront  en  nostre  victoire  ! J e vouldrois  que 
dedans  vostre  nauf  feussiez  de  ce  conflict  seulle- 
ment  spectateur  , et  au  reste  me  laissiez  faire 
avecques  mes  gens.  Quels  gens  ? demanda  Pan- 
tagruel. Matière  de  bréviaire  , respondit  frere 
Jean.  Pourquoy  Potiphar  maistre  queux  des  cui- 
sines de  Pharaon,  celluy  qui  achapta  Joseph  , 
çt  lequel  Joseph  eust  fait  coquu,  s’il  eust  voulu, 
feut  maistre  de  la  cavallerie  de  tout  le  Royaulme 
d’Egypte?  Pourquoy  Nabuzardan  maistre  cuisi- 
nier du  Roy  Nabughodonozor  feut  entre  touts 
aultres  Capitaines  esleu  pour  assiéger  et  ruiner 
Hierusalem  ? J’escoute , respondit  Pantagruel.  Par 
le  trou  Madame,  dist  frere  Jean,  j’oserois  jurer 
qu’ils  autrefois  avoient  andouilles  combattu,  ou 
gens  aussi  peu  estimez  que  andouilles  pour  les- 
quelles abattre,  combattre,  dompter,  et  sacmenter 

trop  plus  sont  sans  comparaison  cuisiniers  idoines 
et  suffisants  que  touts  gensdarmes  , estradiots , 
soüldars,  et  piétons  du  monde.  Vous  me  rafrais- 
cliissez  la  mémoire  , dist  Pantagruel , de  ce  qu’est 
escript  entre  les  facétieuses  et  joyeulses  responses 
de  Cicéron.  On  temps  des  guerres  civiles  à Romme 
entre  César  et  Pompée  , il  estoit  naturellement 
plus  enclin  à la  part  Pompeiane,  quoy  que  de 
César  feust  requis  et  grandement  favorisé.  Ung 
jour  entendent  que  les  Pompeians  à certaine  ren- 
contre avoient  faict  insigne  perte  de  leurs  gens , 
voulut  visiter  leur  camp.  En  leur  camp  apperceut 
peu  de  force  , moins  de  couraige , et  beaucoup 
de  desordre.  Lors  prévoyant  que  tout  iroit  à mal 
et  perdition  , . comme  depuis  advint , commença 
trupher  et  mocquer  maintenant  les  ungs  , main- 
tenant les  auitres,  avecques  brocards  aigres  et 
picquants  , comme  très  - bien  sçavoit  le  style. 
Quelcques  Capitaines  faisants  des  bons  compai- 
gnons  comme  gens  bien  asseurez  et  délibérez  luy 
dirent  : Voyez-vous  combien  nous  avons  encores 
d’aigles  ? C’estoit  lors  la  divise  des  Rommains  en 
temps  de  guerre.  Cela  , respondit  Cicéron  , seroit 
bon  et  à propos  si  guerre  aviez  contre  les  pies. 
Doncques  veu  que  combattre  nous  fault  andou.il- 
les,  vous  inferez  que  c’est  bataille  culinaire  , et 
voulez  aulx  cuisiniers  vous  rallier.  Faictes  comme 

l’entendez.  Je  resteray  icy  attendant  1’issüe  de 
ces  fanfares. 

Frere  Jean  de  ce  pas  va  es  tentes  des  cuisines, 
et  dist  en  toute  guayeté  et  courtoisie  aulx  cuisi- 
niers : Enfans , je  veulx  huy  vous  touts  veoir  en 
honneur  et  triumphe.  Par  vous  seront  faictes  aper- 
tises  d’armes  non  encores  veuës  de  nostre  mé- 
moire. Ventre  sus  ventre  ne  tient  - on  aultre 
compte  des  vaillants  cuisiniers  ? Allons  com- 
battre ces  paillardes  andouilles.  Je  seray  vostre 
Capitaine.  Beuvons  amis.  Cza  , couraige.  Capi- 
taine (respondirent  les  cuisiniers)  vous  dictes  bien, 
ïsous  sommes  à vostre  joly  commandement.  Soubs 
vostre  conduicte  nous  voulons  vivre  et  mourir. 
Vivre , dist  frere  Jean , bien  : mourir  poinct.  C’est 
à faire  aulx  andouilles.  Or  doncques  mettons-nous 
en  ordre  , Nabuzardan  vous  sera  pour  mot  du 
guet. 


5o  S 


OE  U V R E S 


CHAPITRE  XL. 

Comment  par  frere  Jean  est  dressée  la  Truye „ 
et  les  preux  Cuisiniers  dedans  enclouz. 

Lors  au  mandement  de  frere  Jean,  feut  par 
les  maistres  ingénieux  dressée  la  grande  Truye, 
laquelle  estoit  dedans  la  nauf  Bourrabaquiniere. 
C’estoit  ung  engin  mitiâcque  faict  de  telle  ordon- 
nance , que  de  gros  couiliarts  qui  par  rancs  es- 
toient  autour , il  jectoit  bedaines  et  quarreaulx 
empenez  d assier  : et  dedans  la  quadrature  duquel 
povoient  aisément  combattre  et  a couvert  demeu- 
rer deux  cens  hommes  et  plus:  et  estoit  faict  au 
patron  de  la  iruye  de  la  Biole , moyennant  la- 
quelle feut  Bergerac  prins  sus  les  Angiois  régnant 
en  1* rance,  le  jeune  Boy  Charles sixiesme.  Tnsuit 
le  nombre  et  les  noms  des  preux  et  vaillans  cui- 
siniers , lesquels  , comme  dedans  le  cheval  de 


Troye  , entraient  dedaus  la  Ti 

uye. 

Saulpioquet. 

Paimperdu. 

Lescbevin. 

Ambre  lin. 

Lasdaller. 

Saulgrenée. 

Guavaehe. 

Poehecuilliere. 

Capirotade. 

Lasc  héron. 

Crespelet. 

Carbonnade. 

Porc-an -sou. 

Maistre  Hordoux. 

Fressnrade. 

Salpzart. 

Grasboyau. 

Hasteret. 

Maindegourre. 

Piilemortier. 

Moustamoulue.  Balafré.  Galimafre.  Tous  ces  nobles  Cui» 
siniers  portoient  en  leurs  armoiries  en  champ  cle  gueule  , 
lardouoire  de  Sinople  fessee  d ung  chevron  axgente 
penchant  à gausche. 


Lardonnet. 

Lardon. 

Croquelardon. 

Tirelardon. 

Graslardon. 


Saulvelardon, 

Archilardon. 

Ronlardon. 

Antiiardon. 


Frizelardon. 

Lacelardon. 

Grattelardon. 

Marclielardon. 


Guaillardon  , par  syncope  natif  près  de  Rambouillet.  Le 
nom  du  docteur  culinaire  estoit  Guaillartlardon.  Ainsi 
dictes-vous  idolâtre  pour  idololatre. 


Roiddelardon. 

Astolardon. 

Doulxlardon. 

Maschelardon. 

Trappelardon. 

Bastelardon. 


Guyllelardon. 

Mouschelardon. 

Bellardon. 

Neuslardon. 

Aigrelardon. 


Billelardon. 

Guignelardon 

Poyselardon. 

Vezeiardon. 

Myrelardon. 


Noms  incongneus  entre  les  Maranes  et  J uifs. 


Couillu. 

Monstardiot. 

Hoschepot. 

Sallardier. 

Yinetteux. 

Brisepot. 

Cressonnadiere. 

Potageouart. 

Guallepot. 

Raclenaveau. 

Eschinade. 

Frillis. 

Cochonnier. 

Prezurier. 

Guorge  sallée. 

Peaudeconnin. 

Frelault. 

Escargoutandiere. 

Apigratis. 

Benest. 

’ Bouillon  sec. 

Pastissandiere. 

Jusverd. 

Souppimars. 

Raslard. 

Marmitige. 

Macaron. 

Francbeuignet. 

Accodepot. 

Escarsaufle. 

Briguaille.  Cestuy  feut  de  cuisine  tiré  en  chambre  pour 
le  service  du  noble  Cardinal  le  Yeneur. 


Guasteroust. 
Escouvillon. 
Beguinet, 
Escharbottier. 
Y itet. 

Vitault. 

Yit  vain. 
Jolivet. 

Yit  neuf. 


Claquedent. 

Badigouincier. 

Myrelanguoy. 

Becdassée. 

Rincepot. 

Urelelipipingues. 


Yistempenard. 

Victorien. 

Vit  vieulx. 

Vit  velu. 

Hastiveau. 

Alloyandiere. 

Esclancliier. 

Guastelet. 

Rapimontes. 


Maunet. 

Guodepie. 

Guauffreux. 

Saffranier. 

Malparouart. 


Soufflemboyau. 

Pelouze. 

Gabaonite. 

Bubarin. 

Crocodillet. 

Prelinguant. 

Balafi'é. 

Mascliourré. 

, et  pour  telle 
languaige  Escosse- 

Antitus. 

Navelier. 

Ptabiolas. 

Boudinandiere. 

Cochonnet. 


Mondain  inventeur  de  Saulse  - Madame 
invention  feut  ainsi  nommé  en 
François. 


Robert.  Cestuy  feut  inventeur  de  la  Saulse-Robert  , tant 
salubre  et  necessaire  aulx  connils  roustis  , canars  , porc- 
frais  , oeufs  pochez , merlus  saliez  , et  mille  aultres  telles 


viandes. 

Froiddanguille. 

Rougenraye. 

Guourneau. 

Gribouillis. 

ôalmiguondin. 


Gringualet. 

Aransor. 

Talemouse. 

Saulpoudré. 

Paellefrite. 


Landore. 

Calabre. 

Navelet. 

Foyart. 

Grosguallon. 

Brenous. 

Sacabribes. 

Olymbrius. 

Foucquet. 

Dalyqualquin. 

Mucydan. 


Matatruis. 

Carte  virade. 

Coquesigrue. 

Grosbec, 

Frippellippes, 

Friantaures. 


Guaffelaze. 

Visedecache. 

Badelory. 

Yedel. 

Braguibus. 


Dedans  la  Truye  entrarent  ces  nobles  cuisi- 
niers guaillars  , guallans  , brusques  , et  prompts 
au  combat.  Frere  Jean  avecques  son  grand  bade- 
laire  entre  le  dernier  et  ferme  les  portes  à ressort 
par  le  dedans. 

CHAPITRE  XLI 

Comment  Pantagruel  rompit  les  u4nclouilles 
au  genoil. 

T a n t approcharent  ces  andouilles  que  Panta- 
gruel apperceut  comment  elles  clesployoient  leurs 
bras  , et  ja  commençoient  baisser  bois.  Àdonc- 
ques  envoyé  Gymnaste  entendre  ce  quelles  vou- 
loient  dire  , et  sus  quelle  querelle  elles  vouloient 
sans  defliance  guerroyer  contre  leurs  amis  antic- 
ques  , qui  rien  n’avoient  meffaict  ne  mesdict. 
Gymnaste  au-devant  des  premières  fillieres  feit 
une  grande  et  profonde  reverence  , et  s’escria 
tant  qu’il  peut , disant  : Vostres , vostres  , vostres 
sommes-nous  trestous , et  à commandement.  Tou  ts 
tenons  de  Mardigras , vostre  anticque  confédéré. 
Aulcuns  depuis  m’ont  racompté , qu’il  dist  Gra- 
dimars  , non  Mardigras.  Quoy  que  soit  , à ce  mot 
ung  gros  cervelat  saulvaige  et  farfelu  anticipant 
davant  le  front  de  leur  bataillon  le  voulut  saisir 
à la  guorge.  Par  Dieu,  dist  Gymnaste,  tu  n’y 
entreras  qu’à  taillons , ainsi  entier  ne  pourrois-tu. 
Si  sacque  son  espée  Baise-mon-cul  ( ainsi  la  nom- 
moi  t-il)  à deux  mains,  et  trencha  le  cervelat  en 
deux  pièces.  "V  ray  Dieu  qu’il  estoit  gras  ! Il  me 

soübvint  du  gros  taureau  de  Berne,  qui  feut  à 
Ma  ri  gn  an  tué  à la  deffaicte  des  Souisses.  Croyez 
qu’il  n’avoit  guieres  moins  de  quatre  doigts  de 
lard  sus  le  ventre.  Ce  cervelat  eseervelé  , cou- 
rurent andouilles  sus  Gymnaste  , et  le  tei  1 as- 
soient villainement , quand  Pantagruel  avecques 
ses  gens  accourut  le  grand  pas  au  secours.  Adonc- 
ques  commença  le  combat  martial  pesle  mesle. 
Riflandouille  rifloit  andouilles.  Tailleboudin  tail- 
loir boudins.  Pantagruel  rompoit  les  andouilles 
au  genoil.  Frere  Jean  se  tenoit  quoy  dedans  sa 
Truye  tout  voyant  et  considérant  quand  les  Guo- 
diveaulxqui  estoient  en  embuscade  sortirent  toute 
en  grand  effroy  sus  Pantagruel.  Acloncques  voyant 
frere  Jean  le  desarroy  et  tumulte , ouvre  les  portes 
de  sa  Truye , et  sort  avecques  ses  bons  souldars, 
les  ungs  portants  broches  de  fer,  les  aultres  te- 
nants landiers  , contre-hastiers  , paelles , pales  , 
cocquasses  , grisles  , fourgons  , tenailles  , liche- 
fretes  , ramons  , marmites  , mortiers  , pistons  , 
touts  en  ordre  comme  brusleurs  de  maisons  : hur- 
lants et  criants  touts  ensemble  espouventable- 
ment , Nabuzardan  , Nabuzardan  , Nabuzardan. 
En  tels  cris  et  esmeutes  chocquarent  les  Guodi- 
veaulx , et  à travers  les  saulcissons.  Les  andouilles 
soubdain  apperceurent  ce  nouveau  renfort , et  se 
mirent  en  fuite  le  grand  guallot , comme  si  elles 

eussent  veu  les  diables.  Frere  Jean  à coups  de  be- 
daines les  abbatoit  menu  comme  mouselies  ; ses 
souldars  ne  s’espargnoient  mie.  G’estoit  pitié.  Le 
camp  estoit  tout  couvert  d’andouilles  mortes , ou 
navrées.  Et  dict  le  compte , que  si  Dieu  n’y  eust 
pourveu,  la  génération  andouiliieque  eust  par  ces 
souldars  culinaires  toute  esté  exterminée.  Mais  il 
advint  ung  cas  merveilleux.  Vous  en  croyrez  ce 
que  vouldrez.  Du  cousté  de  la  Transmontane  ad- 
ypla  ung  grand , gras , gros  , gris  pourceau  , ayant 
aesles  longues  et  amples  , comme  sont  les  aesles 
d ung  moulin  à vent.  Et  estoit  le  pennaige  rouge 
cramoisi , comme  est  d’ung  Pliœnicoptere  , qui 
en  Languegoth  est  appellé  Flammant.  Les  œilz 
avoit  rouges  et  flamboyants,  comme  ung  Pyrope. 
Les  aureiîles  verdes  comme  une  esmeraulde  pras- 
sine  : les  dents  j aulnes  comme  ung  topaze  : la 
queue  longue  noire  comme  marbre  Luculliant  : 
les  pieds  blancs  , diaphanes  et  transparents  , 
comme  ung  diamant  ; et  estoient  largement  pat- 
tez  , comme  sont  les  oyes  , et  comme  jadis  à 
Thoïose  les  portoit  la  Royne  Pedaucque.  Et  avoit 
ung  collier  d’or  au  col , autour  duquel  estoient 
quelcques  lettres  Ionicques  , desquelles  je  ne 
peuz  lire  que  deux  mots  rs  AQHNAN , pour- 
ceau Minerve  enseignant.  Le  temps  estoit  beau 
et  clair.  Mais  à la  venue  de  ce  monstre  il  tonna 

du  cousté  guauscbe  si  fort , que  nous  restasmes 
touts  estonnez.  Les  andouilles  soubdain  que  l’ap- 
perceurent  jectarent  leurs  armes  et  bastons  et  à 
terre  toutes  s’agenouillarent , levantes  hault  leurs 
mains  joinctes , sans  mot  dire  , comme  si  elles  l’a- 
dorassent. Frere  Jean  , avecques  ses  gens  , frap-, 
poit  tousj ours  , et  embroehoit  andouilles.  Mais 
par  le  commandement  de  Pantagruel  feut  sonnée 
retraicte , et  cessarent  toutes  armes.  Le  monstre 
ayant  plusieurs  fois  volé  et  revolé  entre  les  deux: 
armées , jecta  plus  de  vingt  et  sept  pippes  de 
moustarde  en  terre  : puis  disparut  volant  par 
l’aer  et  criant  sans  cesse , Mardigras , Mardigras  j 
Mardigras. 

CHAPITRE  X L I I. 

Comment  Pantagruel  parlemente  aveccjues 
Niphleseth  Roj  ne  des  ylndo ailles. 

L E monstre  susdict  plus  n’apparoissant , et  res- 
tantes les  deux  armées  en  silence  , Pantagruel 
demanda  parlementer  avecques  la  Dame  Niphle- 
seth , ainsi  estoit  nommée  la  Royne  des  andouil- 
les , laquelle  estoit  prés  les  enseignes  dedans  son 
coche.  Ce  que  feut  facilement  accordé.  La  Royne 
descendit  en  terre , et  gratieusement  salua  Pan- 
tagruel , et  le  veid  voluntiers.  Pantagruel  soy 
complaignoit  de  ceste  guerre.  Elle  luy  feit  ses 
excuses  honnestement  , alléguant  que  par  faulx 
rapport  avoit  esté  commis  l’erreur  : et  que  ses 
espions  luy  avoient  dénoncé  , que  Quaresme- 
prenant  leur  anticque  ennemy  estoit  en  terre 
descendu  , et  passoit  temps  à veoir  l’urine  des 
Physeteres.  Puis  le  pria  vouloir  de  grâce  leur 
pardonner  ces  l e offense  , alléguant  qu’en  an- 
douilles  plustost  Fou  trouvoit  merde  que  fiel  : en 
ceste  condition , qu’elle  et  toutes  ses  succestrices 
Niphleseth  à jamais  tiendroient  de  luy  et  ses  suc- 
cesseurs toute  Flsle  et  pays  à foy  et  hommaige  : 
obèïroient  en  tout  et  par  tout  à ses  mandements: 

seroient  de  ses  amis  amies , et  de  ses  ennemis 
ennemies  : par  chascun  an  , en  recongnoissance 
de  ceste  feaulté  , luy  envoyeroient  soixante  et 
dix-huict  mille  andouilles  royalles  pour  à l’entrée 
de  table  le  servir  six  mois  Fan.  Ce  que  feut  par 
elle  faict  : et  envoya  au  Fendemain  dedans  six 
grands  briguantins  le  nombre  susdict  d’andouilles 
royalles  au  bon  Gargantua  soubs  la  conduiete  de 
la  jeune  Niphleseth  Infante  de  l’Isle.  Le  noble 
Gargantua  en  feit  présent  , et  les  envoya  au 
grand  Roy  de  Paris.  Mais  au  changement  de 
Faer,  aussi  par  faulte  de  moustarde  (beaulme 
naturel  et  restaurant  d’andouilles  ) moururent 
presque  toutes.  Par  l’octroy  et  vouloir  du  grand 
Roy  feurent  oar  monceaulx  en  ung  endroict  de 
Paris  enterrées , qui  jusques  à présent  est  appellé, 
la  rue  pavée  d’andouilles.  A la  rcqueste  des  Dames 
de  la  Court  Royalle , feut  Niphleseth  la  jeune 
saulvée  et  honorablement  traictée.  Depuis  feut 
mariée  en  bon  et  riche  lieu  , et  feit  plusieurs 
beaulx  enfants , dont  loué  soit  Dieu.  Pantagruel 
remercia  gratieusement  la  Royne  : pardonna  toute 
l’offense  : refusa  l’offre  qu’elle  avoit  faict  : et  luy 
donna  ung  beau  petit  Cousteau  parguois.  Puis  cu- 
rieusement l’interrogea  sus  l’apparition  du  mons- 
tre susdict.  Elle  respondit  que  cestoit  l’idée  de 
Mardigras  leur  Dieu  tutelaire  en  temps  de  guerre , 

premier  fondateur  et  original  de  toute  la  race 


andouiliicque.  Pourtant  sembloit-il  à uilg  pour- 
ceau , car  andouilles  feurent  de  pourceau  ex- 
traictes.  Pantagruel  demandoit  à quel  propous  et 
quelle  indication  curative  il  avoit  tant  de  mous- 
tarde  en  terre  projecté.  La  Roy  ne  respondit  que 
moustarde  es  toit  leur  sangreal  et  baulmé  celeste  : 
duquel  mettant  quelcque  peu  dedans  les  play  es 
des  andouilles  terrassées , en  peu  de  temps  les 
navrées  guerissoient , les  mortes  ressuscitoient. 
Aultres  propous  ne  tint  Pantagruel  à la  Roy  ne  : 
et  se  retira  en  sa  nauf.  Aussi  feirent  touts  les 
bons  compaignons  avecques  leurs  armes  et  leur 
LTruye. 

CHAPITRE  X L I I I. 

Comment  Pantagruel  descendit  en  Vlsle  de 
Ruach. 

Deux  jours  après  arrivasmes  en  l’Isïe  de  Ruach , 
et  vous  jure  par  l’estoille  poussiniere,  que  je  trouvay 
l’estât  et  la  vie  du  peuple  estrange  plus  que  je  ne 
dis.  Ils  ne  vivent  que  de  vent.  Rien  ne  beuvent , 
rien  ne  mangent , sinon  vent.  Ils  n’ont  maisons 
que  de  gyroüettes.  En  leurs  jardins  ne  sentent 
que  les  trois  especes  de  anhmonc.  La  rue  et  aul- 
tres  herbes  carininatives , ils  en  escurent  soigneu- 
sement. Le  peuple  commun  pour  soy  alimenter 
use  de  esvantoirs  de  plumes , de  papier , de  toile , 
selon  leur  faculté  et  puissance.  Les  riches  vivent 
de  moulins  à vent.  Quand  ils  font  quelcque  festin 
ou  bancquet , ils  dressent  les  tables  soubs  ung  ou 
deux  moulins  à vent.  Là  repaissent  aises  comme 
à nopces.  Et  durant  leur  repas  disputent  de  la 
bonté  , excellence  , salubrité , rarité  des  vents  , 
comme  vous , beuveurs  , par  les  bancquets  philo- 
sophez en  matière  de  vins.  L’ung  loue  le  Siroch, 
l’aultre  le  Besch  , l’aultre  le  Guarbin , l’aultre  la 
Bize,  l’aultre  Zephyre  , l’aultre  Gualerne.  Ainsi 
des  aultres.  L’aultre  le  vent  de  la  chemise  ? pour 
a K k 

les  muguets  et  amoureux.  Pour  les  malades , ils 
usent  de  vents-coulis  7 comme  de  coulis  on  nour- 
rlst  les  malades  de  nostre  pays.  O ( me  disoit 
ung  petit  enflé  ) qui  pourroit  avoir  une  vessie 
de  ce  bon  vent  de  Languegolh  que  l’on  nomme 
Cierce  ! Le  noble  Scurron  Medicin  passant  ung 
jour  par  ce  pays  nous  comptoit  qu’il  est  si  fort 
qu’il  renverse  les  charrettes  chargées.  G le  grand 
bien  qu’il  feroit  à ma  jambe  OEdipodicque  ! Les 
grosses  ne  sont  les  meilleures.  Mais , dist  Panurge , 
une  grosse  botte  de  ce  bon  vin  de  Langùegoth  qui 
croist  à Mirevaulx  , Canteperdrix , et  Frontignant. 
Je  veids  ung  homme*  de  bonne  apparence  bien 
ressemblant  à la  ventrose , amerement  courroucé 
contre  ung  sien  gros  grand  variet , et  ung  petit 
paige  , et  les  battoit  en  diable  , à grands  coups 
de  brodequin.  Ignorant  la  cause  du  courroux  pen- 
sois  que  feutparle  conseil  des  Medicins,  comme 
chose  salubre  au  maistre , soy  courroucer  et  bat- 
tre: au  variet , estre  battu.  Mais  je  ouys  qu’il  re- 
prochoit  au  variet  lui  avoir  esté  robé  à clemy  une 
oyre  de  vent  Guarbin , laquelle  il  gardoit  chiere- 
ment  comme  viande  rare  pour  barrière  -saison. 
Ils  ne  Hantent , ils  ne  pissent , ils  ne  crachent  en 
ceste  Isle.  En  recompense  ils  vesnent: , ils  pedent , 
ils  rottent  copieusement.  Ils  pâtissent  toutes  sor- 
tes , et  toutes  especes  de  maladies-.  Aussi  toute 

maladie  naist  et  procédé  de  ventosité , comme 
deduict  Hippocrates  H b.  de  Flatibus.  Mais  la 
plus  epidemiale  est  la  eolicque  venteuse.  Pour 
y remedier  usent  de  ventôses  amples , et  y ren- 
dent force  ventositez.  Iis  meurent  touts  hydro- 
picques  tympanites.  Et  meurent  les  hommes  en 
pédant , les  femmes  en  vesnant.  Ainsi  leur  sort 
Famé  par  le  cul.  Depuis  nous  promenants  par 
l’Isle  rencontrasmes  trois  gros  esventés  lesquels 
alloient  à l’esbat  veoir  les  pluviers  , qui  là  sont 
en  abundance  et  vivent  de  meme  diete.  Je  advisay 
que  ainsi  comme  vous , beuveurs,  allants  par  pays 
portez  flaccons  , ferrieres  et  bouteilles , pareille- 
ment chascun  à sa  ceincture  portoit  ung  beau 
petit  soufflet.  Si  par  cas  vent  leur  failoit , avec- 
ques  ces  jolis  soufflets  ils  en  forgeoient  de  tout 
frais,  par  attraction  et  expulsion  reciprocque  , 
comme  vous  sçavez  que  vent  en  essenliale  défi- 
nition , n’est  aultre  chose  que  aer  flottant  et 
undoyant.  En  ce  moment  de  par  leur  Roy  nous 
feut  fàict  commandement  que  de  trois  heures 
n’eussions  à retirer  en  nos  navires  homme  ne 
femme  du  pays.  Car  on  luy  avoit  robbé  une  veze 
pleine  du  vent  propre  que  jadis  à Ulysses  donna 
"de  bon  ronfleur  Eolus  pour  guider  sa  nauf  en 
temps  calme.  Lequel  il  guardoit  religieusement , 
comme  ung  aultre  Sangreal  , et  en  guerissoit 

plusieurs  énormes  maladies  , seullement  en  las- 
cliant  et  eslargissant  es  malades  aultant  qu’en 
fauldroit  pour  forger  ung  pet  virginal  : c’est  ce 
que  les  Sainctimoniales  appellent  sonnet. 

CHAPITRE  XLIV. 

Comment  petites  pluies  abbattent  les  grands 
Dents. 

Pantagruel  loüoit  leur  police  et  maniéré  de 
vivre,  et  dist  à leur  Potestat  Hypenemien:  Si 
recepvez  l’opinion  d’Epicurus , disant  le  bien  sou- 
verain consister  en  volupté;  (volupté  , dis- je  , 
facile  et  non  pénible)  je  vous  repute  bienheureux. 
Car  vostre  vivre , qui  est  de  vent , ne  vous  couste 
rien  ou  bien  peu,  il  ne  fault  que  soffler.  Voire  , 
respondit  le  Potestat.  Mais  en  ceste  vie  mortelle 
rien  n’est  beat  de  toutes  parts.  Souvent  quand 
sommes  à table  nous  alimentants  de  quelcquebon 
et  grand  vent  de  Dieu , comme  de  manne  celeste , 
aises  comme  peres , quelcque  petite  pluie  survient, 
laquelle  nous  le  toilist  et  abbat.  Ainsi  sont  maints 
repas  perdus  par  faulte  de  victuailles.  C’est,  dist 
Panurge,  comme  Jenin  de  Quinquenais  pissant 
sus  le  fessier  de  sa  femme  Quelot , abbattit  le  vent 
punais , qui  en  sortoit  comme  d’une  magistrale 
Eolipile.  J’en  feis  naguieres  ung  dizain  joliet. 

Jenin  tastant  ung  soir  ses  vins  nouveaulx 
Troubles  encor  et  bouillans  en  leur  lie. 

Pria  Quelot  apr ester  les  naveaulx 
A leur  soupper  , pour  faire  cliiere  lie. 

Cela  feut  faict.  Puis  sans  melancholie 
Se  vont  coucher  , belutent , pi'enent  somme. 

Mais  ne  povant  Jenin  dormir  en  somme  , 

Tant  fort  vesnoit  Quelot,  et  tant  souvent  , 

La  coinpissa.  Puis  voilà,  dist-il , comme 
Petite  pluie  abbat  bien  ung  grand  vent. 

Nous  d’advantaige  (disoit  le  Potestat)  avons 
une  annuelle  calamité  bien  grande  et  domma- 
geable. C’est  qu’un  g géant  nommé  Bringuena- 
rilles,  qui  habite  en  l’isle  de  Tohu,  annuellement 
par  le  conseil  de  ses  Medicins  icy  se  transporte 
à la  prime  Vere  pour  prendre  purgation  : et  nou9 
dévoré  grand  nombre  de  moulins  à vent,  comme 
pilules  , et  de  soufflets  pareillement,  desquels  il 
est  for  t fiiant.  Ce  que  nous  vient  à grande  misere  i 
et  en  jeusnons  trois  ou  quatre  quaresmes  par 
ch  asc  un  an:  sans  certaines  particulières  rouaisons 
et  oraisons.  Et  n’y  scavez-vous , demandoit  Pan- 
tagruel, obvier  ? Par  le  conseil,  respondit  le  Po- 
testat, de  nos  maistres  Mezarims,  nous  avons  mis 
en  la  saison  qu’il  ha  Ile  coustume  icy  venir,  de- 
dans les.  moulins  force  cocqs  et  force  poulies.  A la 
première  fois  qu’il  les  avalla,  peu  s’en  fallut , qu’il 
n en  mourust.  Car  ils  luy  chantoient  dedans  le 
corps , et  luy  voloient  à travers  i’estomach , dont 
tomboit  en  lipothymie , cardiacque  passion  , et 
convulsion  horriiicque  et  dangereuse  : comme  si 

quelcque  serpent  luy  feust  par  la  bouche  entré 
dedans  l’estomach.  Aoila,  dist  fieie  Jean,  ung 
comme  , mal  à propous  , et  incongru.  Car  j’ay 
aultrefois  ouï  dire , que  le  serpent  entré  dedans 
l’estom acli  ne  faict  desplaisir  aulcun  et  soubdain 
retourne  dehors , si  par  les  pieds  on  prend  le  pa- 
tient, luy  présentant  près  la  bouche  ung  paëslon 
plein  de  laict  chauld.  Vous,  dist  Pantagruel,  l’a- 
vez ouï  dire  : aussi  avoient  ceulx  qui  vous  lont 
r acompte.  Mais  tel  remede  ne  feut  oncques  veu 
ne  leu.  Hippocrates  lib.  5,  Epid.  escript  le  cas 
estre  de  son  temps  advenu:  et  le  patient  subit 
estre  mort  par  spasme  et  convulsion.  Oultre  plus, 
disoit  le  Potestat,  touts  les  regnards  du  pays  luy 
entroient  en  gueule  poursuivants  les  gelines  , et 
trespassoit  à touts  moments , ne  feust  que  par  le 
conseil  d’ung  badin  enchanteur  , à l’heure  du 
paroxysme  il  escorchoit  ung  regnard  pour  anti- 
dote et  contrepoison.  Depuis  eut  meilleur  advis  , 
et  y remedie  moyennant  ung  clystere  qu  on  luy 
baille , faict  d’une  décoction  de  grains  de  bled 
et  de  millet , esquels  accourent  les  poulies , en- 
semble de  fayes  d’oysons,  esquels  accourent  les 
regnards.  Aussi  des  pilules  qu’il  prent  par  la 
bouche , composées  de  lévriers  et  de  chiens  ter- 
riers. Voyez-là  nostre  malheur.  N’ayez  paour , 
gens  de  bien  (dist  Pantagruel)  désormais.  Ce 

grand  Bringuenarilles  avalleur  de  moulins  à vent 
est  moi t.  Je  le  vous  asseure.  Et  mourut  suffocqué 
et  esti angle  mangeant  ung  coin  de  beurre  frais 
a la  gueule  d ung  four  chauld  par  l’ordonnance 
des  Medicins. 

CHAPITRE  X L V. 

Comment  Pantagruel  descendit  en  Vlsle  des 
Papefigues. 

Au  lendemain  matin  rencontrasmes  l’Isle  des 
Papefigues.  Lesquels  jadis  estoient riches  et  libres, 
et  les  nommoit-on  Guaillardets  : pour  lors  estoient 
paovres , malheureux , etsubjects  aulx  Papimanes.. 
L’occasion  avoit  esté  telle.  Ung  jour  de  feste 
annuelle  à bastons , les  Bourguemaistre , Syndics 
et  gros  Rabis  Guaillardets  estoient  allez  passer 
temps  et  veoir  la  feste  en  Papimanie,  Isle  pro- 
chaine. L’ung  d’eulx  voyant  le  portraict  Papal 
(comme  estoit  de  louable  coustume  publicque- 
ment  le  monstrer  ès  jours  de  feste  à doubles 
bastons)  , luy  feit  la  figue.  Qui  est  en  icelluy 
pays  signe  de  contemnement  et  dérision  manifeste. 
Pour  icelle  vanger  les  Papimanes  quelcques  jours 
après  sans  dire  guare  , se  mirent  touts  en  armes , 
surprindrent  , saccagearent  et  ruïnarent  toute 
l’Isle  des  Guaillardets:  taillarent  à fil  d’espée  tout 
homme  portant  barbe.  Aulx  femmes  et  jouven- 
ceaulx  pardonnarent  avecques  condition  sem- 
blable à celle  dont  l’Empereur  Eederic  Barbe- 
rousse  jadis  usa  envers  les  Miianois.  Les  Milanois 

s’estoient  contre  luy  absent  rebellez,  et  avoient 
l’Impératrice  sa  femme  chassée  hors  la  ville  igno- 
minieusement montée  sus  une  vieille  mule  nom- 
mée Thacor  à chevauchons  de  rebours  : sçavoir 
est,  le  cul  tourné  vers  la  teste  de  la  mule,  et 
la  face  vers  la  croppiere.  Federic  à son  retour 
les  ayant  subjuguez  et  resserrez , feit  telle  dili- 
gence qu’il  recouvra  la  célébré  mule  Thacor. 
Adoncques  au  millieu  dû  grand  Brouët  par  son 
ordonnance  le  bourreau  mist  és  membres  hon- 
teux de  Thacor  une  figue,  présents  et  voyants 
les  citadins  captifs:  puis  cria  de  par  l’Empereur 
à son  de  trompe , que  quiconcques  d ’iceulx  voul- 
droit  la  mort  evader,  arrachast  publiquement 
la  figue  avecques  les  dents  , puis  la  remist  on 
propre  lieu  sans  aide  des  mains.  Quiconcques  en 
feroit  refus , seroit  sus  l'instant  pendu  et  estranglé. 
Aulcuns  d’iceulx  eurent  honte  et  horreur  de  telle 
tant  abominable  amende  , la  postposarent  à la 
craincte  de  mort:  et  ferment  pendus.  Es  aultres 
la  craincte  de  mort  domina  sus  telle  honte.  Iceulx 
avoir  à belles  dents  tiré  la  figue,  la  monstroient 
au  boye  apertement  disants  : Ecco  lo  fico.  En 
pareille  ignominie , le  reste  de  ces  paovres  et  dé- 
solez Guaillardets  feurent  de  mort  guarantis  et 
saulvez.  Feurent  faicts  esclaves  et  tributaires,  et 
leur  feut  imposé  nom  de  Papefigues , parce  qu’au 

portraict  Papal  avoient  faict  la  figue.  Depuis  celluy 
temps  les  paovres  gens  n’avoient  prospéré.  Touts 
les  ans  avoient  gresle,  tempeste,  famine,  et  tout 
malheur  comme  eternelle  punition  du  péché 
de  leurs  ancestres  et  parents.  Voyant  la  misere 
et  calamité  du  peuple,  plus  avant  entrer  ne  vo- 
lusmes.  Seullement  pour  prendre  deTeaüebeftiste 
et  à Dieu  nous  recommander  entrasmes  dedans 
une  petite  Chapelle  près  la  havre  ruïnéê , desolée 
et  descouverte,  comme  est  à Romme  le  Temple 
de  Sainct  Pierre.  En  la  Chapelle  entrez  et  pre- 
nants de  l’eaüe  beniste , apperceusmes  dedans  le 
benoistier  ung  homme  vestu  d’estoles  , et  tout 
dedans  l’eaüe  caché  comme  ung  canard  au  plonge , 
excepté  ung  peu  du  nez  pour  respirer.  Autour  de 
iuy  estoient  trois  Prebstres  bien  ras  et  tonsurez , 
lisants  le  grimoire , et  conjurants  les  diables.  Pan- 
tagruel trouva  le  cas  estrange.  Et  demandant  quels 
jeux  c’estoient  qu’ils  joüoient  là,  feut  adverty  que 
depuis  trois  ans  passez  avoit  en  l’Isle  régné  une 
pestilence  tant  horrible , que  pour  la  moitié  et 
plus  le  pays  estoit  resté  desert , et  les  terres  sans 
possesseurs.  Passé  la  pestilence ,,  cestuy  homme 
caché  dedans  le  benoistier  , avoit  ung  champ 
grand  et  restile , et  le  semoit  de  touzelle  en  ung 
jour  et  heure  qu’ung  petit  diable  (lequel  encores 
ne  sçavoit  ne  tonner  ne  gresîer,  fors  seullement  le 

persil  et  les  choulx , encores  aussi  ne  sçavoit  lire 


ne  escripre)  avoit  cle  Lucifer  impetré  venir  en 
ceste  Isle  des  Papefigues  soy  recréer  et  esbattre  , 
en  laquelle  les  diables  avoient  familiarité  grande 
avecques  les  hommes  et  femmes,  et  souvent  y 
alioient  passer  le  temps.  Ce  diable  arrivé  au  lieu , 
s’addressa  au  laboureur,  et  luy  demanda  qu’il 
faisoit.’  Le  paovre  homme  luy  respondit  qu’il  se- 
moit  celluy  champ  de  touzelle , pour  soy  ayder  à 
vivre  l’an  suivant.  Yoire,  mais  dist  le  diable,  ce 
champ  n’est  pas  tien  : il  est  à moy , et  m’appartient. 


Car  depuis  l’heure  et  le  temps  qu’au  Pape  vous 
feistes  la  figue , tout  ce  pays  nous  feut  adjugé , 
proscript,  et  abandonné.  Bled  semer  toutesfois 
n’est  mon  estât.  Pourtant  je  te  laise  le  champ. 
Mais  c’est  en  condition  que  nous  partirons  le 
profict.  Je  le  veulx,  respondit  le  laboureur.  J’en- 
tends, dist  le  diable,  que  du.  profict  advenant 
nous  ferons  deux  lots  : l’ung  sera  ce  que  croistra 
sus  terre , l’aultre  ce  qu’en  terre  sera  couvert.  Le 
choix  m’appartient,  car  je  suis  diable  extraict  de 
noble  et  anticque  race  ; tu  n’es  qu’ung  villain. 
Je  choisis  ce  qui  sera  en  terre , tu  auras  le  dessus. 
En  quel  temps  sera  la  cuillette?  A my-juillet, 
respondit  le  laboureur.  Or,  dist  le  diable,  je  ne 
fauidray  m’y  trouver.  Fais  au  reste  comme  est 
le  debvoir.  Travaille,  villain,  travaille.  Je  voys 

tenter  du  guaillard  péché  de  luxure  les  nobles 
nonnains  de  Pettesec , les  cagots  et  briffaulx  aussi. 
De  leurs  vouloirs  je  suis  plus  qu’asseuré  : Au 
joindre  sera  le  combat. 


massa 

CHAPITRE  XLYL 

Comment  le  petit  Diable  feut  trompé  par  ung 
Laboureur  de  Papejiguiere. 

La  my-juillet  venuë  le  diable  se  représente  au 
lieu  accompaigné  d’ung  escadron  de  petits  dia- 
bleteaulx  de  cœur.  Là  rencontrant  le  laboureur, 
luy  dist:  Et  puis , villain , comment  t’es-tu  pourté 
depuis  ma  départie  ? Faire  ici  convient  nos  par- 
tages. C’est,  respondit  le  laboureur  , raison.  Lors 
commença  le  laboureur  avecques  ses  gens  éeyer 
le  bled.  Les  petits  diables  de  mesme  tiroient  le 
chaulme  de  terre.  Le  laboureur  battit  son  bled 
en  l’aire  , le  ventit , le  mist  en  poches , le  porta 
au  marché  pour  vendre.  Les  diableteaulx  feirent 
de  mesme  , et  au  marché  prés  du  laboureur  pour 
leur  chaulme  vendre  s’assirent.  Le  laboureur  ven- 
dit très-bien  son  bled  , et  de  l’argent  emplit  un  2 
vieulx  demi  brodequin , lequel  il  portoit  à sa  ceinc- 
ture.  Les  diables  ne  vendirent  rien  : ains  au  con- 
traire les  païsans  en  plein  marché  se  mocquoient 
d’eulx.  Le  marché  clous  , dist  le  diable  au  labou- 
reur , villain , tu  m’has  à ceste  fois  trompé , à l’aiii- 
tre  ne  me  tromperas.  Monsieur  le  diable , respondit 
le  laboureur,  comment  vous  aurois  - je  trompé, 

qui  premier  avez  choisi?  Vray  est  qu’en  cestny 
chois  me  pensiez  tromper  , espérant  rien  hors 
terre  ne  issir  pour  ma  part , et  dessoubs  trouver 
tout  entier  le  grain  que  j’avois  semé,  pour  d’icel- 
luy  tempter  les  gens  souffreteux , cagots  ou  ava- 
res, et  par  temptation  les  faire  en  vos  lacs  tres- 
bucher.  Mais  vous  estes  bien  jeune  au  mestier.  Le 
grain  que  voyez  en  terre  est  mort  et  corrompu, 
la  corruption  d ’icelluy  ha  esté  génération  de  l’aul- 
tre  que  m’avez  veu  vendre.  Ainsi  choisissiez-vous 
le  pire.  C’est  pourquoy  estes  mauldict  en  l’Evan- 
gile. Laissons , dist  le  diable , ce  propous , dequoy 
ceste  année  sequente  pourras  - tu  nostre  champ 
semer?  Pour  proufict , respondit  le  laboureur  de 
bon  mësnagier,  le  conviendroit  semer  de  raves. 
Or,  dist  le  diable,  tu  es  villain  de  bien:  seine 
raves  à force  , je  les  guarderay  de  la  tempeste  et 
ne  gresleray  poinct  dessus.  Mais  entends  bien,  je 
retiens  pour  mon  partaige  ce  que  sera  dessus 
terre , tu  auras  le  dessoubs.  Travaille  , villain , 
travaille.  Je  voys  tenter  les  hereticques,  ce  sont 
âmes  friandes  en  carbonnade  : Monsieur  Lucifer 
ha  sa  colicque  , ce  luy  sera  une  guorge  chaulde. 
Venu  le  temps  de  la  cuillette,  le  diable  se  trouva 
au  lieu  avecques  ung  esquadron  de  diableteaulx 
de  chambre.  Là  rencontrant  le  laboureur  et  ses 
gens,  commença  seyer  et  recueillir  les  feuilles  de 

raves.  Après  ïuy  le  laboureur  bechoit  et  tiroit  les 
grosses  raves  , f>t  les  metroit  en  poches.  Ainsi  s’en 
vont  touts  ensemble  au  marché.  Le  laboureur 
vendoit  très-bien  ses  raves.  Le  diable  ne  vendit 
rien.  Qui  pis  est , on  se  mocquoit  de  luy  publi- 
quement. Je  voy  bien , villain,  dist  adoncques  le 
diable  , que  par  toy  je  suis  trompé.  Je  veulx  faire 
fin  du  champ  entre  toy  et  moy.  Ce  sera  en  tel 
pact  , que  nous  entregratterons  fung  l’aultre  , 
et  qui  de  nous  deux  premier  se  rendra , quittera 
sa  part  du  champ.  Il  entier  demourera  au  vain- 
queur. La  journée  sera  à huictaine.  Va  , villain , 
je  te  gratteray  en  diable , j’allois  tenter  les  pillards 
chicquanous  , desguise  urs  de  procès  , notaires  , 
faulsaires , advocats  prévaricateurs  : mais  ils  m’ont 
faict  dire  par  ung  truchement  , qu’ils  estoient 
touts  à moy.  Aussi  bien  se  fasche  Lucifer  de  leurs 
âmes.  Et  les  renvoyé  ordinairement  aulx  diables 
souillars  de  cuisine  : sinon  quand  elles  sont  saul- 
poudrées.  Vous  dictes  qu’il  n’est  desjeusner  que 
d’escholiers  : dipner  que  d’advocats  : ressiner  que 
de  vignerons:  soupper  que  de  marchands:  regou- 
billonner  que  de  chambrières.  Et  touts  repas  que 
de  farfadets.  Il  est  vray.  De  faict  Monsieur  Luci- 
fer-'se  pa-ist  à touts  ses  repas  de  farfadets  pour 
entrée  de  table.  Et  se  souloit  desjeusner  d’es- 
choliers. Mais  (las)  ne  sçay  par  quel  malheur 


K 


DE  RABELAIS.  5a$ 

depuis  certaines  années  ils  ont  avecques  leurs 
estucles  adjoinct  les  Sainctes  Bibles.  Pour  ceste 
cause  plus  n’en  povons  au  diable  l’ung  tirer.  Et 
croy  que  si  les  caphars  ne  nous  y aydent , leur 
houstants  par  menaces,  injures  , force , 'violence  , 
etbruslements  leur  Sainct  Paul  d’entre  les  mains , 
plus  à bas  n’en  grignoterons.  De  advocats  perver- 
tisseurs  de  droict , et  pilleurs  de  paovres  gens , 
il  se  dipne  ordinairement  et  ne  luy  manquent. 
Mais  on  se  fasche  de  tousjours  ung  pain  manger. 
Il  dist  naguieres  en  plein  chapitre  qu’il  mange- 
roit  voluntiers  lame  d’un  caphar , qpi  eust  oublié 
soy  en  son  sermon  recommander.  Et  promist  dou- 
ble paye  et  notable  appoinctcment  à quiconcque 
luy  en  apporteroit  une  de  broc  en  bouc.  Chascun 
de  nous  se  mist  en  queste.  Mais  rien  n’y  avons 
prouficté.  Touts  admonestent  les  nobles  Dames 
donner  à leur  convent.  De  ressiner  il  s’est  abstenu 
depuis  qu’il  eut  sa  forte  colicque  provenante  à 
cause  que  ès  contrées  boréales  l’on  avoit  ses  nour- 
rissons , vivandiers , charbonniers  et  cliaircuitiers 
oultraigé  villainement.  Il  souppe  très -bien  des 
marchands  usuriers  , apothecaires  , faulsaires  , 
billonneurs , adulterateurs  de  marchandises.  Et 
quelcques  fois  qu’il  est  en  ses  bonnes  , reguou- 
billonne  de  chambrières , lesquelles  avoir  beu  le 
bon  vin  de  leurs  maistres , remplissent  le  tonneau 

d’eaüe  puante.  Travaille , villain , travaille.  Je 
voys  tenter  les  escholiers  de  Trebizonde,  laisser 
peres  et  meres , renoncer  à la  police  commune  , 
soy  emenciper  des  edicts  de  leur  Roy , vivre  en 
liberté  soubterraine , mespriser  ung  chascun , de 
touts  se  mocquer , et  prenants  le  beau  et  joyeulx 
petit  béguin  d’innocence  poëticque  , soy  touts 
rendre  farfadets  gentils. 

CHAPITRE  XLYII. 

Comment  le  Diable  feut  trompé  par  une  vieille 
de  Papefigui ere. 

Le  laboureur  retournant  en  sa  maison  estoit 
triste  et  pensif.  Sa  femme  tel  le  voyant , cui- 
doit  qu’on  l’eust  au  marché  desrobé.  Mais  enten- 
dant la  cause  de  sa  melancholie , voyant  aussi  sa 
bourse  pleine  d’argent , douleement  le  réconforta  : 
et  l’asseura  que  de  ceste  gratelle  mal  aulcun  ne 
iuy  adviendrait.  Seullement  que  sus  elle  il  eust 
à se  poser  et  reposer.  Elle  avoit  ja  pourpensé  bonne 
jssuë  Pour  le  pis , disoit  le  laboureur , je  n’en 
auray  qu’une  esrafflade  : je  me  rendray  au  pre- 
mier coup  et  luy  quitteray  le  champ.  Rien,  rien, 
dist  la  vieille  , posez-vous  sus  moy  , et  reposez  : 
laissez- moy  faire.  \ ous  m’avez  clict  que  c’est  ung 
petit  diable  : je  le  vous  feray  soubdain  rendre 
le  champ,  et  nous  demourera.  Si  c’eust  esté  ung 
grand  diable,  il  y auroit  à penser.  Le  jour  de  l’as- 
signation estoit  lois  qu’en  l’Isle  nous  arrivasmes. 
A bonne  heure  du  matin  le  laboureur  s’estoit 
très- bien  confessé,  avoit  communié  , comme  bou 
catholicque,  et  par  le  conseil  du  Curé  s’estoit  au 
plonge  caché  dedans  le  benoistier , en  l’estât  que 

Lia 


53à  OE  U V R E S 

l’avions  trouvé.  Sus  l’instant  quon  nous  racomp- 
toit  ceste  histoire  , eusrnes  advértissement  que  la 
vieille  avoir,  trompé  le  diable  et  guaigné  le  champ. 
La  maniéré  feut  telle.  Le  diable  vint  à la  porte 
clu  laboureur,  et  sonnant  s’escria  : O villain, 
villain.  Cza , ça , à belles  gryphes.  Puis  entrant 
en  la  maison  guallant  et  bien  délibéré,  et  n’y 
trouvant  le  laboureur,  advisa  sa  femme  en  terre 
pleurante  et  lamentante.  Qu’est  - ceci  ? deman- 
doit  le  diable.  Ou  est-il , que  faict-il  ? Ha , dist 
la  vieille  , où  est-il , le  meschant , le  bourreau , 
le  briguant  ? 11  m’ha  affolée  , je  suis  perdue  > je 
meurs  du  mal  qu’il  m’ha  faict.  Comment , dist 
le  diable,  qu’y-a-il?  Je  le  vous  guallerây  bien 
tantoust.  Ha,  dist  la  vieille,  il  m’ha  dict  le  bour- 
reau , le  tyran  , l’egratigne  ur  de  diables  , qu’il 
avoit  hui  assignation  de  se  gratter  avecques  vous , 
pour  assayer  ses  ongles  il  m’ha  seullement  gratté 
du  petit  doigt  ici  entre  les  jambes , et  m’ha  du 
tout  affolée.  Je  suis  perdue , jamais  je  n’en  gue- 
riray , reguardez.  Encores  est-il  allé  chez  le  ma* 
reschal  soy  faire  esguisèr  et  appoincter  les  gry- 
phes. Vous  estes  perdu , Monsieur  le  diable  , mon 
ami.  Saulvez-vous , il  n’arrestera  poinct.  Retirez- 
vous,  je  vous  en  prie.  Lors  se  descouvrit  jusques 
au  menton  en  la  forme  que  jadis  les  femmes  Pér- 
sides  se  présentèrent  à leurs  enfants , fuyants  de  la 

bataille , et  luy  monstra  son  comment  ha  nom. 
Le  diable  voyant  l’enorme  solution  de  conti- 
nuité en  toutes  dimensions  , s’escria  : Mahon  , 
Demiourgon.  Megere  , Alecto  , Persephone  , il 
ne  me  tient  pas.  Je  m’en  vois  bel  erre.  Cela  ? 
Je  luy  quitte  le  charrtp.  Entendants  la  catastrophe 
et  fin  de  l’histoire  nous  retirasmes  en  nostre  nauf. 
Et  là  ne  feismes  aultre  séjour  : Pantagruel  donna 
au  tronc  de  la  fabricque  de  l’Ecclise  dix-huict 
mille  Royaulx  d’or  en  contemplation  de  la  pao- 
vreté  du  peuple  et  calamité  du  lieu,  s 

CHAPITRE  XLVIII. 

Comment  Pantagruel  descendit  en  l’Isle  des 
Papimanes. 

Laissants  l’Isle  desolée  des  Papefigues  nâvi- 
gasmes  par  ung  jour  en  sérénité  et  tout  plaisir, 
quand  à nostre  veuë  s’offrit  la  benoiste  Isle  des 
Papini  mes.  Soubdain  que  nos  ancres  feurent  au 
port  jeetées  , avant  que  eussions  encoché  nos 
gumenes , vindrent  vers  nous  en  ung  esquif  quatre 
personnes  diversement  vestuès.  L’ung  en  rnoyne 
enfrocqué  , crotté  , botté.  L’aulrre  en  faulcon- 
nier  avecques  ung  leurre  et  guand  d’oizeau.  L’aul- 
tre  en  solliciteur  de  procès  , ayant  ung  grand 
sac  plein  d’informations,  citations  , cliiquaneries 
et  adjournements  en  main.  L’aultre  en  vigneron 
d’Orléans  avecques  belles  guestres  de  toile , une 
panouoire  et  une  sarpe  à la  ceincture.  Incon- 
tinent qu’ils  feurent  joinets  à nostre  nauf,  s’es- 
criarent  à haulte  voix  tours  ensemble  demandans  : 
L’avez  vous  veu  , gens  passagiers  ? Favez-vous 
veu?  Qui  ? demandoit  Pantagruel.  Celluy  là,  res- 
pondirent  - ils.  Qui  est -il?  demanda  frere  Jean. 
Par  la  mort  bœuf,  je  l’assommeray  de  coups.  Pen- 
sant qu’ils  se  guementassent  de  quelcque  larron , 

meurtrier  ou  sacrilege.  Comment , dirent- ils , gens 
peregrins  , ne  congnoissez-vous  Funicque  ? Sei- 
gneurs , dist  Epistemon  , nous  n’entendons  tels 
termes.  Mais  exposez -nous  s’il  vous  plaist , de 
qui  entendez , et  nous  vous  en  dirons  la  vérité 
sans  dissimulation.  C’est,  dirent -ils,  celluy  qui 
est.  L’avez-vous  jamais  veu?  Celluy  qui  est,  res- 
pondit  Pantagruel , par  nostre  theologic.que  doc- 
trine est  Dieu.  Et  en  tel  mot  se  declaira  à Moses; 
Oncques  certes  ne  le  veismes  , et  n’est  visible  à 
ceils  corporels.  Nous  ne  parlons  mie , dirent-ils , 
de  celluy  hault  Dieu  qui  domine  par  les  Cieulx. 
Nous  parlons  du  Dieu  en  terre.  L’avez- vous  onc- 
ques veu?  Ils  entendent,  dist  Carpalim,  du  Pape, 
sus  mon  honneur.  Ouy , ouy , respondit  Panurge , 
ouy  dea,  Messieurs,  j’en  ay  veu  trois.  A la  veuô 
desquels  je  n’ay  guieres  proficté. Comment,  dirent- 
ils  , nos  s acres  Deere  taies  chantent  qu’il  n’y  en 
ha  jamais  qu’ung  vivant.  J’entends , respondit  Pa- 
nurge , les  ungs  successivement  après  les  aultres. 
Aultrement  n’en  ay-je  veu  qu’ung  à une  fois.  O 
gens , dirent-ils  , trois  ou  quatre  fois  heureux , 
vous  soyez  les  bien  et  plus  que  très-bien  venus! 
Adoncques  s’âgenoillarent  devant  nous  , et  nous 
vouloient  baiser  les  pieds.  Ce  que  ne  leur  vou- 
lusmes  permettre  , leur  remonstrant  qu’au  Pape , 
si  là  de  fortune  en  propre  personne  venoit,  ils  ne 

sçauroient  faire  d’advantaige.  Si  ferions,  si,  res- 
pondirent-ils.  Cela  est  entre  nous  ja  résolu.  Nous 
lu. J baiserions  le  cul  sans  feuille,  et  les  couilles 
pareillement.  Car  il  ha  couilles  le  Pere  Sainct , 
nous  le  trouvons  par  nos  belles  Decretales,  aul- 
trement  ne  seroit-il  Pape.  De  sorte  qu’en  subtile 
Philosophie  Decretaline  ceste  conséquence  est 
necessaire.  Il  est  Pape,  il  a doncques  couilles.  Et 
quand  couilles  fauldroient  on  monde  , le  monde 
plus  Pape  n’auroit.  Pantagruel  demandoit cepen- 
dant à ung  mousse  de  leur  esquif  qui  estoient 
ces  personnaiges.  Il  luy  feit  response , que  c’es- 
toient  les  quatre  estats  de  l’Isle  : adjousta  d’ad- 
vantaige que  serions  bien  recuillis  et  bien  traic- 
tez , puisqu’avions  veu  le  Pape.  Ce  qu’il  remonstra 
à Panurge,  lequel  luy  dist  secrètement.  Je  foys 
vœu  à Dieu  c’est  cela.  Tout  vient  à poinct  qui 
peult  attendre.  A la  veuë  du  Pape  jamais  n’avions 
proficté  : à ceste  heure  de  par  tous  les  diables 
nous  profictera  comme  je  voy.  Alors  descen- 
dismes  en  terre , et  venaient  au-devant  de  nous 
comme  en  procession  tout  le  peuple  du  pays  , 
hommes , femmes',  petits  enfants.  Nos  quatre  estats 
leur  dirent  à haulte  voix  : Ils  l’ont  veu.  Ils  l’ont 
yeu.  Ils  l’ont  veu.  A ceste  proclamation  tout  le 
peuple  s’agenoilloit  devantnous , levants  les  mains 
jQinctes  au  Ciel,  et  criants  : O gens  heureux  ! O bien 

heureux  ! Et  dura  ce  cry  plus  d’ung  quart  d’heure. 
Puis  y accourut  le  maistre  d’eschole  avecques 
touts  ses  pedaguogues  , grimaulx  et  escholiers  , 
et  les  fouettoit  magistralement , comme  on  sou- 
loit  fouetter  les  petits  enfants  en  nos  pays , quand 
on  pendoit  quelque  malfaicteur,  afin  qu’il  leur 
en  soubvint.  Pantagruel  ;en  feut  fasché  , et  leur 
dist  : Messieurs  , si  ne  désistez  fouetter  ces  en- 
fants , je  m’en  retourne.  Le  peuple  s’estonna  en- 
tendant sa  voix  Stentorée  : et  veids  ung  petit 
bossu  à longs  doigts  demandant  au  maistre  d’es- 
chole : Vertus  d’extravagantes,  ceulx  qui  voyent 
le  Pape  , deviennent-ils  ainsi  grands  comme  ces- 
tuy-cy  qui  nous  menasse?  O qu’il  me  tarde  mer- 
veilleusement que  je  ne  le  voy,  afin  de  croistre  et 
grand  comme  luy  devenir.  Tant  grandes  feurent 
leurs  exclamations  , que  Homenaz  y accourut 
( ainsi  appellent-ils  leur  Evesque  ) sus  une  mule 
desbridée  , caparassonnée  de  verd  , accompaigné 
de  ses  appousts  ( comme  ils  disoient  ) , de  ses 
suppousts  aussi , portants  croix  , banieres  , gon- 
falons , baldachins  , torches  , benoistiers.  Et  nous 
vouloit  pareillement  les  pieds  baiser  «à  toute  force 
( comme  feit  au  Pape  Clement  le  bon  Christian 
Valfinier  ) disant , qu  ung  de  leurs  hypophetes 
desgresseur  et  glossateur  de  leurs  sainctes  Dé- 
crétâtes y avoit  par  escript  laissé  que  ainsi  comme 

le  Messias  tant  et  si  long- temps  des  Juifs  attendu, 
enfin  leur  estoit  advenu , aussi  en  icelle  Isle  quelc- 
que  jour  le  Pape  viendroit.  Attendants  ceste  heu- 
reuse journée  , si  là  arrivoit  personne  qui  l’eusfc 
yeu  à Romme  y ou  aultre  part , qu’ils  eussent  à 
bien  le  festoyer , et  reverentement  traicter.  Tou- 
tesfois  nous  en  excusasmes  honnestement. 

CHAPITRE  XLIX. 

Co  ru  ment:  Ho  m en  az , Evesejue  clés  P cipimcines  t 
nous  morts  tra  les  U ranopetes  Deere  taies. 

Pu  is  nous  dict  Homenaz  : Par  nos  sainctes  Dé- 
crétâtes nous  est  enjoinct  et  commandé  visiter 
premier  tes  Ecclises  que  tes  cabarets.  Pourtant 
ne  déclinants  de  ceste  belle  institution , allons  à 
l’Ecclise  ; après  irons  banequeter.  Homme  ae 
bien,  dist  frere  Jean,  allez  devant,  nous  vous 
suivrons.  Vous  en  avez  parlé  en  bons  termes  et 
en  bon  Christian.  Ja  long -temps  ba  que  n’en 
avions  veu.  Je  m’en  trouve  fort  resjouï  en  mon 
esperit,  et  croy  que  je  n’en  repaistray  que mieuix. 
C’est  belle  chose  rencontrer  gens  de  bien  ! Appro- 
chants de  la  porte  du  Temple  , aperceusmes  ung 
gros  livre  doré  , tout  couvert  de  fines  et  précieu- 
ses pierres , balais,  esmerauldes , diamants,  unions, 
plus  ou  aultant  pour  1e  moins  excellentes  que 
celtes  que  Octavian  consacra  à Jupiter  Capitolin. 
Et  pendoit  en  l’àer  attaché  à deux  grosses  ch  aines 
d’or  au  Zoophore  du  portai.  Nous  1e  reguardions 
en  admiration.  Pantagruel  1e  manioit  et  tournoit 
à plaisir  , car  il  y povoit  aisément  toucher.  Et 
nous  affermoit  qu’au  touchement  d’icelluy> , il 

sentoit  ung  douïx  prurit  des  ongles  ’et  desgour- 
dissement  des  bras  : ensemble  temptation  vehe- 
mente  en  son  esperit  de  battre  un  sergent  ou 
deux,  pourveu  qu’ils  n’eussent  tonsure.  Adonc- 
ques  nous  dist  Homenaz:  Jadis  feut  aulx  Juifs  la 
loy  par  Moses  baillée  escripte  des  doigts  propres 
de  Dieu.  En  Delphes  devant  la  face  du  temple 
d’Apollo  feut  trouvée  ceste  sentence  divinement 
escripte,  rNa®i  Seatton.  Et  par  certain  laps 
de  temps  apres  feut  veuë  El,  aussi  divinement 
escript  et  transmise  des  Cieulx.  Le  simulacre  de 
Cybele  feut  des  Cieulx  en  Phrygie  transmis  on 
champ  nommé  Pesinunt.  Aussi  feut  en  Tauris  le 
simulacre  de  Diane  , si  croyez  Euripides.  L’ori- 
flambe  feut  des  Cieulx  transmise  aulx  nobles  et 
très-christians  Pioys  de  France , pour  combattre 
les  Infidèles  Régnant  Numa  Pompilius  Roy  se- 
cond des  Rommains  en  Romme  , feut  du  Ciel 
veu  descendre  le  tranchant  bouclier,  dict  Ancile. 
En  Acropolis  d’Athenes  jadis  tumba  du  Ciel  em- 
piré la  statue  de  Minerve.  Icy  semblablement 
voyez  les  sacres  Deere  taies  escriptes  de  la  main 
d ung  Ange  Chérubin.  Vous  aultres  gens  Trans- 
pontins  , ne  le  croirez  pas.  Assez  mal  (respondit 
Panurge  ) , et  à nous  icy  miraculeusement  du 
Ciel  des  Cieulx  transmises , en  façon  pareille  que* 
par  Iiomere  pere  de  toute  Philosophie  ( exceptez 

tcmsjours  les  clives  Decretales)  le  fleuve  du  Nil 
est  appelle  Diipetes.  Et  parce  cpi’avez  veu  le  Pape , 
Evangéliste  d’icelles  et  protecteur  sempiternel, 
vous  sera  de  par  nous  permis  les  veoir  et  baiser 
au  dedans , si  bon  vous  semble.  Mais  il  vous  con- 
viendra par- avant  trois  jours  jeusner , et  régu- 
lièrement confesser , curieusement  esplucliants  et 
inventorisants  vos  pechez  tant  dru,  quen  terre 
ne  tumbast  une  seule  circonstance  , comme  divi- 
nement nous  chantent  les  clives  Decretales  que 
voyez.  A cela  fault  du  temps.  Homme  de  bien , 
responclit  Panurge  , Decretoûeres  , voire  , dis-je, 
Decretales  , avons  prou  veu  en  papier  , en  par- 
chemin lanterné  , en  velin  , escriptes  à la  main , 
et  imprimées  en  moulle.  Ja  n’est  besoin  g que 
vous  peinez  à cestes-cy  nous  monstrer.  Nous  nous 
contentons  du  bon  vouloir,  et  vous  remercions 
aultant.  Vray  bis , clist  Homenaz , vous  n’avez  mie 
veu  cestes-cy  angelicquemerit  escriptes.  Celles  de 
vostre  pays  ne  sont  que  transsumpts  des  nostres , 
comme  trouvons  escript  par  ung  de  nos  anticques 
Scholiastes  Decretalins.  Au  reste  vous  pry  n’y 
espargner  ma  poine.  Seullemént  advisez  si  voulez 
confesser  et  jeusner  les  trois  beaulx  petits  jours 
de  Dieu.  De  confesser  , respondit  Panurge  , très- 
bien  nous  consentons.  Le  jeusne  seullement  ne 
nous  vient  à propous.  Car  nous  avons  tant  et  très- 

tant  par  la  marine  jeusné  , que  les  araignes  ont 
faict  leurs  toiles  sus  nos  dents.  Voyez  iey  ce  bon 
frere  Jean  des  Entommeurs  (à  ce  mot  Homenaz 
courtoisement  luy  bailla  la  petite  accollade)  la 
mousse  luy  est  creuë  on  gouzier  par  faulte  de  re-? 
muer  et  exercer  les  badiguoinces  et  mandibules. 
11  dict  vray , respondit  frere  Jean.  J’ay  tant  et  très- 
tant  jeusné  que  j’en  suis  devenu  tout  bossu.  En- 
trons , dist  Homenaz , doncques  en  l’Ecclise , et 
nous  pardonnez  si  présentement  ne  vous  chantons 
la  belle  Messe  de  üieu  L’heure  de  my-jour  est 
passée , après  laquelle  nous  défendent  nos  sacres 
Decretales  Messe  chanter , Messe,  dis-je,  haulte 
et  légitimé.  Mais  je  vous  en  diray  une  basse  et 
seiche.  J en  aimerpis  mieulx  , dist  Panurge,  une 
mouillée  de  quelcque  bon  vin  d’Anjou.  Boute? 
doncq,  boutez  bas  et  roidde.  Verd  et  bleu,  dist 
frere  Jean  , il  me  desplaist  grandement  quen- 
cores  est  mon  estomach  jeun.  Car  ayant  très-bien 
desjeusné  et  repeu  à usaige  monachal , si  d’ad- 
venture  il  nous  chante  de  Requiem  je  y eusse 
porté  pain  et  vin  par  les  traicts  passez.  Patience. 
Sacquez  , chocquez  , boutez  , mais  troussez  - là 
court , de  paour  que  ne  se  crotte  , et  pour  aultré 
cause  aussi,  je  vous  prie. 

CHAPITRE  L. 

Comment  -par  Homenaz  nous  feut  monstrè 
V archétype  d’ un  g Pape. 

La  Messe  parachevée,  Homenaz  tira  d’ung  cof- 
fre près  le  grand  autel  ung  gros  faratz  de  clefs  , 
desquelles  il  ouvrit  à trente  et  deux  claveures  et 
quatorze  catenats  une  fenestre  de  fer  bien  barrée 
au-dessus  dudict  autel , puis  par  grand  mystère  se 
couvrit  d’ung  sae.  mouillé , et  tirant  ung  rideau  de 
satin  cramoisy  nous  monstra  une  imaige  pain c te 
assez  mal , selon  mon  ad  vis  y toucha  ung  bas  ton 
longuet , et  nous  feit  à touts  baiser  la  touche. 
Puis  nous  demanda  : Que  vous  semble  de  ceste 
imaige  ? C’est , respondit  Pantagruel , la  ressem- 
blance d’ung  Pape.  Je  le  congnois  à la  tiare 
l’aumusse , au  roche  t,  à la  pantophle.  Vous  dictes 
bien,  dist  Homenaz.  C’est  l’idée  de  celiuy  Dieu 
de  bien  en  terre  , la  venue  duquel  nous  atten- 
dons dévotement , et  lequel  espérons  une  fois  veoir 
en  ce  pays.  O l’heureuse  et  desirée  et  tant  atten- 
due journée  ! Et  vous  heureux  et  bienheureux  , 
qui  tant  avez  eu  les  astres  favorables , qu’avez 
vivement  en  face  veu  et  realement  eelluy  bon 

Dieu  en  terre  , duquel  voyant  seullement  le  pour- 
traict , pleine  rémission  guaingnons  de  touts  nos 
pechez  mémorables  : ensemble  la  tierce  partie 
avecques  dix-huict  quarantaines  des  pechez  ou- 
bliez. Aussi  ne  la  Aroyons-nous  qu’aux  grandes 
Festes  annuelles. 

Là  disoit  Pantagruel , que  c’estoit  ouvraige  tel 
que  le  faisoit  Dedalus.  Encores  qu’elle  feust  con- 
trefaicte  et  mal  traicte , y estoit  toutesfois  latente 
et  occulte  quelcque  divine  energie  en  matière  de 
pardons.  Comme,  dist  frere  Jean,  à Sevillé  les 
cocquins  souppants  ung  jour  de  bonne  Feste  à 
l’hospital,  et  se  vantants  l’ung  avoir  celluy  jour 
guaingné  six  blancs , l âultre  deux  soûls  , l’aultre 
sept  carolus,  ung  gros  gueux  se  vantoit  avoir 
guaingné  trois  bons  testons.  Aussi  ( luy  respon- 
dirent  ses  compai gnons  ) tu  as  une  jambe  de 
Dieu  : comme  si  quelcque  divinité  feust  absconse 
en  une  jambe  toute  sphacelée  et  pourrie.  Quand 
( dist  Pantagruel  ) tels  comptes  vous  nous  ferez , 
Soyez  records  d’apporter  ung  bassin.  Peu  s’en 
fault  que  ne  rende  ma  guorge.  User  ainsi  du 
sacre  nom  de  Dieu  en  choses  tant  ordres  et  abo- 
minables ! Fy  , j’en  dis  fy.  Si  dedans  vostre  Moy- 
perie  est  tel  abus  de  paroles  en  usaige  , laissez-! e 
là  : ne  le  transportez  hors  les  Cloistres.  Ainsi , 
respondit  Epistemon , disent  les  Medicins  estre 

en  quelcques  maladies  certaine  participation  de 
divinité.  Pareillement  Néron  loiioit  les  cham- 
peignons,  et  en  proverbe  Grec  les  appelloit  viande 
des  Dieux:  pource  qu’en  iceulx  il  avoit  empoi- 
sonné son  predecesseur  Claudius  Empereur  Rom- 
main.  Il  me  semble  , dist  Panurge  , que  ce  pour- 
traict  fault  en  nos  derniers  Papes.  Car  je  les  ay 
veu  non  aumusse  , ains  armet  en  teste  porter , 
tymbré  d’une  tiare  Persicque.  Et  tout  l’Empire 
Christian  estant  en • paix  et  silence,  eulx  seuls 
guerre  faire  felonne  et  très-cruelle.  C’estoit , dist 
Homenaz  , doncques  contre  les  rebelles , liere- 
ticques , protestants , desesperez , non  obéissants  à 
la  saincteté  de  ce  bon  Dieu  en  terre.  Cela  luy 
est  non-seullement  permis  et  licite , mais  com- 
mandé par  les  sacres  Decretales  : et  doibt  à feu 
incontinent  Empereurs  , Roys  , Ducs  , Princes , 
Republicques  , et  à sang  mettre  , qu’ils  trans- 
gresseront ung  iota  de  ses  mandements , les  spolier 
de  leurs  biens,  les  déposséder  de  leurs  Royaul- 
mes  , les  proscrire  , les  anathematiser  , et  non- 
seullement  leurs  corps , et  de  leurs  enfants  et 
parents  aultres  occire  , mais  aussi  leurs  âmes 
damner  au  parfond  de  la  plus  ardente  cliaul- 
diere  qui  soit  en  enfere.  Icy  , dist  Panurge , par 
touts  les  diables,  ne  sont-ils  hereticques,  comme 
feut  Raminagrobis , et  comme  ils  sont  parmy  les 

Alemàignes  et  Angleterre  : Vous  estes  Chris tians 
triez  sus  le  volet.  Ouy  , vray  bis,  dist  Homenaz. 
aussi  serons-nous  touts  saulvez.  Allons  prendre 
de  Feaiie  beniste  , puis  dipnerons. 

CHAPITRE  LI. 

Menus  devis  durant  le  dipner  , à la  louange 
des  Decretales. 

OR  notez , beuyeurs , que  durant  la  Messe  seiche 
d’Homenaz,  trois  manilliers  de  l’Ecclise,  chas- 
cun  tenant  ung  grand  bassin  en  main  , se  pour- 
menoient  parmy  le  peuple  , disants  à haulte  voix: 
N’oubliez  les  gens  heureulx  qui  Font  veu  en  face. 
Sortants  du  Temple  ils  apportarent  à Homenaz 
leurs  bassins  touts  pleins  de  monnoye  Papima- 
nicque.  Homenaz  nous  dist  que  c’estoit  pour  faire 
bonne  chiere.  Et.  que  de  ceste  contribution  et 
taillon  l’une  partie  seroit  employée  à bien  boire , 
l’aultre  à bien  manger  , suivant  une  mirificque 
g'iosse  cachée  en  ung  certain  coingnet  de  leurs 
sainctes  Decretales.  Ce  que  feut  faict , et  en  beau 
cabaret  assez  retirant  à celluy  de  Guillot  en 
Amiens.  Croyez  que  la  repaissaille  feut  copieuse , 
et  les  beuvettes  numereuses.  En  cestuy  dipner  je 
notay  deux  choses  mémorables.  L’une,  que  viande 
11e  feut  apportée  , quelle  que  feust,  feussent  che- 
vreaulx  , feussent  chappons  , feussent  cochons 
( desquels  y lia  foison  en  Papimanie  ) , feussent 
pigeons  j connils  , levraulx , cocqs  d’Inde  , ou 

aültres , en  laquelle  n’y  eust  abundance  de  farce 
magistrale.  L’auître , que  tout  le  sert  et  dessert 
feut  porté  par  les  Fdles  pucelles  mariables  du 
lieu  , belles , je  vous  affie  , saffrettes , blondettes, 
doucettes  et  de  bonne  grâce.  Lesquelles  vestuës 
de  longues  , blanches  et  déliées  aulbes  à doubles 
ceinctures  , le  chief  ouvert , les  cheveulx  instro- 
phiez  de  petites  bandelettes  et  rubans  de  saye 
violette  , semez  de  roses  , œillets,  marjolaine, 
aneth , aurande  et  aultres  fleurs  odorantes  , à 
ehascune  cadence  nous  invitoient  à boire,  avec- 
ques  doctes  et  mignonnes  reverences.  Et  estaient 
voluntiers  veuës  de  toute  l’assistance.  Frere  Jean 
les  reguardoit  de  cousté  , comme  ung  chien  qui 
emporte  ung  plumail.  Au  dessert  du  premier 
mets  feut  par  elles  mélodieusement  chanté  ung 
Epode  à la  louange  des  sacrosainctes  Decretales. 
Sus  l’apport  du  second  service  , Homenaz  tout 
joyeulx  et  esbaudi  adressa  sa  parole  à ung  des 
maistres  sommeliers  disant  : Clerice , esclaire  icy. 
A ces  mots  une  des  fdles  promptement  luy  pré- 
senta ung  grand  hanap  plein  de  vin  extravagant. 
H le  tint  en  main  , et  souspirant  profondément 
dist  à Pantagruel:  Mon  Seigneur,  et  vous  beaulx 
amis  , je  boy  à vous  touts  de  bien  bon  cueur. 
Vous  soyez  les  très-bien  venus  ! Beu  qu’il  eusû 
et  rendu  le  hanap  à la  bachelette  gentille  , feit 

une  lourde  exclamation , disant:  O dives  Décré- 
tâtes , tant  par  vous  est  1e  vin  bon  , bon  trouvé  I 
Ce  n’est  , dist  Panurge  , pas  le  pis  du  panier. 
Mieulx  seroit , dist  Pantagruel  , si  par  elles  le 
mauvais  vin  devenoit  bon.  O seraphicque  sixics- 
me  , ( dist  Homenaz  continuant  ) tant  vous  estes 
necessaire  au  saul vement  des  paovres  humains  ! 
O cherubicques  clémentines , comment  en  vous 
est  proprement  contenue  et  descripte  la  parfaicte 
institution  du  vray  Christian  ! O extravagantes 
angelicques  , comment  sans  vous  periroient  tes 
paovres  âmes  y lesquelles  çà  bas  errent  par  les 
corps  mortels  en  ceste  vallée  de  misere  ! Helas , 
quand  sera  ce  don  de  grâce  particulière  faict  ès 
humains , qu’ils  désistent  de  toutes  aultres  estu- 
des  et  négoces  pour  vous  lire  , vous  entendre , 
vous  sçavoir , vous  user , practicquer , incorporer , 
sanguilier,  et  incentricquer  és  profonds  ventri- 
cules de  leurs  cerveaulx  , ès  internes  mouëlles 
de  leurs  os , ès  perplex  labyrinthes  de  leurs  artè- 
res ? O lors  , et  non  plustoust , ne  aultrement , 
heureulx  le  monde  ! A ces  mots  se  leva  Episte- 
jnon  , et  dist  tout  bellement  à Panurge  : Faulte 
de  selle  persée  me  contrainct  d ’icy  partir.  Ceste 
farce  m’ha  desbondé  le  boyau  culier.  Je  n’ar- 
resteray  guieres.  O lors  ( dist  Homenaz  conti- 
nuant) nullité  de  gresle , gelée , frimatz , vimeres  î 

O lors  abundance  de  touts  biens  en  terre  ! O lors 
paix  obstinée  infringible  en  l’univers  : cessation 
de  guerres  , paieries  , anguaries  , briguanderies  , 
assassinements:  excepté  contre  les  heretieques  et 
rebelles  mauldicts  ! O lors  joyeulseté , allégresse , 
liesse,  soûlas,  deduicts,  plaisirs,  delices  en  toute 
nature  humaine  ! Mais  q grande  doctrine  , inesti- 
mable érudition  , perceptions  deïficques  , em- 
mortaisées  par  les  divins  chapitres  de  ces  eternes 
Decretales  ! O comment  lisant  seullement  ung 
demi- canon  , ung  petit  paragraphe  , ung  seul 
notable  de  ces  sacrosainctes  Decretales  , vous 
sentez  en  vos  cueurs  enflammée  la  fournaise  d’a- 
mour divin  : de  charité  envers  vostre  prochain , 
pourveu  qu’il  ne  soit  heretieque  : contemnement 
asseuré  de  toutes  choses  fortuites  et  terrestres  : 
ecstaticque  élévation  de  vos  esperits , voire  jus- 
ques  au  troiziesme  Giel  : contentement  certain 
en  toutes  vos  affections  ! 

CHAPITRE  L I I. 

\ 

Continuation  des  Miracles  advenus  par  les 
Decretales. 

~V  o i c y , dist  Panurge  , qui  dict  d’orgues.  Mais 
j’en  croy  le  moins  que  je  peulx.  Car  il  m’advint 
ung  jour  à Poictiers  chez  l’Escossois  Docteur  De- 
cretalipotens  d’en  lire  ung  chapitre  : le  diable 
m’emporte  , si  à la  lecture  d’icelluy  je  ne  feus 
tant  constipé  du  ventre , que  par  plus  de  quatre  , 
voire  cinq  jours,  je  nefiantay  qu’une  petite  crotte. 
Sç avez- vous  quelle?  Telle,  je  vous  jure , que  Ca- 
tulle dict  estre  celles  de  Furius  son  voisin. 

En  tout  ung  an  je  ne  chie  dix  crottes-, 

Et  si  des  mains  tu  les  brises  et  frottes , 

J a n’en  pourras  ton  doigt  souiller  des  erres, 

Car  dures  sont  plus  que  febves  et  pierres. 

Ha  , ha , dist  Homenaz  , Inian  ,.  mon  ami  y 
vous  , paradventure  , estiez  en  estât  de  péché 
mortel.  Cestuy-là,  dist  Panurge,  est  d’ung  aultre 
tonneau. 

Ung  jour,  dist  frere  Jean,  je  m’estois  à Se- 
■yillé  torché  le  cul  d’ung  feuillet  d’unes  mes- 
chantes  Clémentines , lesquelles  J ean  Guimard 

nostre  Recepveur  avoit  jecté  on  preau  duCloistre: 
je  me  donne  à touts  les  diables , si  les  rhaga- 
dies  et  hémorroïdes  ne  m’advindrent  si  trés-hor- 
ribles , que  le  paovre  trou  de  mon  clous  brun  eau 
en  feut  tout  dehinguandé.  Inian  , dist  Homenaz, 
ce  feut  évidente  punition  de  Dieu , vangeant  le 
péché  qu’aviez  faict  incaguant  ces  sacres  livres, 
lesquels  doibviez  baiser  et  adorer  , je  dis  d’ado- 
ration de  latrie  , ou  d’hyperdulie  pour  le  moins. 
Le  Panormitan  n’en  mentit  jamais. 

Jean  Choüart , dist  Ponocrates  , à Montpelier 
avoit  achapté  des  Moynes  de  Sainct  Olary  unes 
belles  Decretales  escriptes  en  beau  et  grand  par- 
chemin de  Lamballe  , pour  en  faire  des  vélins 
pour  battre  l’or.  Le  malheur  y feut  si  est  range , 
que  oncques  piece  n’y  feut  frappée  , qui  vint  à 
prouhct.  Toutes  feurent  dilacerées  et  estrippées. 
Punition , dist  Homei  laz , et  vangeance  divine.  Au 
Mans,  dist  Eudemon , François  Cornu  Apothe- 
caire  avoit  en  cornets  emploicté  unes  extrava- 
gantes frippées  , je  désavoué  le  diable , si  tout 
ce  qui  dedans  feut  empacqueté  , ne  feut  sus 
l’instant  empoisonné  , pourry  et  guasté  : encens, 
poivre  , giroufle  , cinnamome,  saphran,  cire,  es- 
pices  , casse  , reubarbe  , tamarins  : generalement 
tout  , drogues  , gogues  et  senogues.  Vangeance , 
dist  Homenaz  , et  divine  punition.  Abuser  és 

choses  profanes  de  ces  tant  sacres  escriptures  ! 
A Paris  , dist  Carpalim  , Groingnet  cousturier 
avoit  emploicté  unes  vieilles  Clémentines  en  pa- 
trons et  mesures.  O cas  estrange!  Touts  habille- 
ments taillez  sus  tels  patrons  et  pourtraicts  sus 
telles  mesures , feurent  guastez  et  perdus , robbes , 
cappes , manteaulx,  sayons , juppes,  cazacquins, 
collets  , pourpoincts  , cottes  , gonnelles  , verdu- 
gualles.  Groingnet  cuidant  tailler  une  cappe  , 
tailloit  la  forme  d’une  braguette.  En  lieu  d’ung 
saÿon  tailloit  ung  chappeau  à prunes  succées. 
Sus  la  forme  d’ung  cazacquin  tailloit  une  aumusse. 
Sus  le  patron  d’ung  pourpoinct  tailloit  la  guise 
d’une  paelle.  Ses  varlets  l’avoir  cousuë  la  des- 
chiquetoient  par  le  fond.  Et  sembloit  d’une  paelle 
à fricasser  chastaignes.  Pour  ung  collet  faisoit  ung 
brodequin.  Sus  le  patron  d’une  verdugualle  tail- 
loit une  barbute.  Pensant  faire  ung  manteau  fai- 
soit ung  tabourin  de  Souisse.  Tellement  que  le 
paovre  homme  par  Justice  feut  condamné  à payer 
les  estoffes  de  touts  ses  chalants  : et  de  présent 
en  est  au  saphran.  Punition , dist  Homenaz , et 
vangeance  divine.  A Cahusac  , dist  Gymnaste , 
feut  pour  tirer  à la  butte  partie  faicte  entre  les 
Seigneurs  d’Estissac,  et  Viconte  de  Lausun.  Pero- 
tou  avoit  despecé  unes  demies  Decretales  du 
bon  ctpionge  la  carte  ; et  des  feuillets  avoit  taillé 

le  blanc  pour  la  butte.  Je  me  donne,  je  me  vends r 
je  me  donne  à travers  touts  les  diables  , si  jamais 
arbalestrier  du  pays  (lesquels  sont  suppeliatifs  en 
toute  Guyenne  ) tira  traict  dedans.  Touts  feu- 
rent  colistiers.  Rien  du  blanc  sacrosainct  bar-: 
bouille  ne  feut , despucellé  ne  entommé.  Encores 
Sansornin  l’aisné , qui  guardoit  les  guaiges , nous 
juroit  figues  dioures  ( son  grand  serment  ) qu’il 
avoit  veu  apertement , visiblement , manifeste- 
ment le  pasadouz  de  Carquelin  droict  entrant 
dedans  la  grolle  on  millieu  du  blanc , sus  le  poirict 
de  toucher  et  enfoncer  s’estre  escarté  loing  d’une 
toise  eoustier  vers  le  fournil.  Miracle  (s’escria  Ho- 
inenaz)  miracle , miracle  ! Clerice,  esclaireicy.  Je 
boy  à touts.  Vous  me  semblez  vrais  Ghristians.  A 
ces  mots  les  filles  commençarent  à ricasser  entre 
elles.  Frere  Jean  hannissoit  du  bout  du  nez  comme 
prest  à roussiner , ou  baudouiner  pour  le  moins  et 
monter  dessus,  comme  Herbault  sus  paovres  gens. 
Me  semble  , dist  Pantagruel , qu’en  tels  blancs 
l’on  eust  contre  le  dangier  du  traict  plus  seule- 
ment esté  , que  ne  feut  jadis  Diogenes.  Quoy? 
Demanda  Homenaz.  Comment  ? Estoit-il  Decre- 
taliste?  C’est  (dist  Epistemon  retournant  de  ses 
affaires)  bien  rentré  de  picques  noires.  Diogenes , 
respondit  Pantagruel , ung  jour  s’esbattre  vou- 
lant, visita  les  archiers  qui  tiroient  à la  butte. 


DE  RABELAIS. 


555 

Entre  iceulx  ung  estoit  tant  faultier , imperit  et 
mal  adroict,  que  lorsqu’il  estoit  en  ranc  de  tirer, 
tout  le  peuple  spectateur  s’escartoit  de  paour 
d’estre  par  luy  féru.  Diogenes  l’a  voit  ung  coup 
veu  si  perversement  tirer  que  sa  fl  esche  tumba 
plus  d’ung  trabut  loing  de  la  butte  , au  second 
coup  le  peuple  loing  d’ung  cousté  et  d’aultre  s’es- 
car  tant , accourut  et  se  tint  en  pieds  jouxte  le 
blanc  : affermant  cestuy  lieu  estre  le  plus  seur , 
et  que  l’archier  plustoust  feriroit  tout  aultre  lieu 
que  le  blanc  : le  blanc  seul  estre  en  seureté  du 
traict.  Ung  Paige  , dist  Gymnaste  , du  Seigneur 
d’Estissac  , nommé  Chamouillac  , aperceut  le 
charme.  Par  son  advis  Perotou  changea  de  blanc, 
et  y employa  les  papiers  du  procez  de  Pouillac. 
Adoncques  tirarent  très-bien  et  les  ungs  et  les 
aultres.  A Landerousse , dist  Rhizotome  , ez  nop- 
ces  de  Jean  Delif , feut  le  festin  nuptial , nota- 
ble et  sumtueux , comme  lors  estoit  la  coustume 
du  pays.  Après  souper  feurent  jouées  plusieurs 
farces  , comédies  , sornettes  plaisantes  : feurent 
dancées  plusieurs  moresques  aulx  sonnettes  et 
timbous  : feurent  introduictes  diverses  sortes  de 
masques  et  momeries.  Mes  compaignons  d’es- 
chole  et  moy  pour  la  feste  honorer  à nostre  po- 
voir  ( car  au  matin  nous  touts  avions  eu  de  belles 
livrées  blanc  et  violet  ) sus  la  fin  feismes  ung  bar- 

boire  joyeulx  avecques  force  coquilles  de  S. Michel, 
et  belles  cacquerolles  de  limassons.  En  faulte  de 
colocasie , bardane  , personate  et  de  papier , des 
feuillets  d’ung  vieil  sixiesme,  qui  là  estoit  aban- 
donné , nous  feismes  nos  faulx  visaiges , les  des- 
coupants ung  peu  à l’endrôict  des  œilz  , du  nez 
et  de  la  bouche.  Cas  merveilleux  ! Nos  petites 
caroles  et  puériles  esbatements  achevez,  hous- 
tants  nos  faulx  visaiges  appareusmes  plus  hideux 
et  villains  que  les  diabletaulx  de  la  Passion  de 
Doué  : tant  avions  les  faces  guastées  aulx  lieux 
touchez  par  lesdits  feuillets.  L’ung  y avoit  la 
picote  , l’aultre  le  tac  , l’aultre  la  verolle  , laultre 
la  rougeolle , l’aultre  gros  frondes.  Somme  celluy 
de  nous  touts  estoit  le  moins  blessé  à qui  les 
dents  estoient  tumbées.  Miracle , s’escria  Home- 
naz  , miracle!  Il  n’est,  dist  Rhizotome , encores 
temps  de  rire.  Mes  deux  sœurs  , Catherine  et 
Renee  , avoient  mis  dedans  ce  beau  sixiesme  , 
comme  en  presse  ( car  il  estoit  couvert  de  grosses 
aisses , et  ferré  à glaz  ) leurs  guimples  , man- 
chons , et  collerettes  savonnées  de  frais , bien 
blanches , et  empesées.  Par  la  vertus  Dieu.  Atten- 
dez , dist  Homenaz , duquel  Dieu  entendez-vous  ? 
Il  n’en  est  qu’ung  , respondit  Rhizotome.  Ouy 
bien,  dist  Homenaz,  és  Cieulx:  En  terre  n’en 
avons -nous  ung  aultre  ? Arry , avant , dist  Rhi- 

zotome , je  n’y  pensois  par  mon  ame  plus.  Par 
la  vertus  doncques  clu  Dieu  Pape  , leurs  guim- 
ples,  collerettes,  baverettes,  couvrechiefs  et  tout 
aultre  linge  , y devint  plus  noir  qu’un  g sac  de 
charbonnier.  Miracle,  s’escria Homenaz ! Clerice > 
esclaire  icy  : et  note  ces  belles  histoires.  Comment 
(demanda  frere  Jean)  dict-on  doncques  : 

Depuis  que  Decrets. eurent  aies  , 

Et  gens-d’armes  portarent  males  x 
Moynes  allarent  à cheval , 

En  ce  inonde  abonda  tout  mal  ? 

Je  vous  entends  , dist  Homenaz.  Ce  sont  petits- 
quolibets  des  heretieques  nouveaulx. 

CHAPITRE  LUI 

Comment  par  la  'vertus  des  Decretales  est  l’or 
subtilement  tiré  de  France  en  Fiommc. 

Je  youldrois , dist  Epistemon , avoir  payé  chopine 
de  trippes  à embourser , et  qu’eussions  à l’original 
collationné  les  terrificques  chapitres , Execrabi- 
lis.  De  multa.  Si  plures.  De  Annatis  përtotum. 
Nisi  es  sent.  Cum  ad  Monasterium.  Quod  di- 
lectio.  Mandatum  ; et  certains  aultres,  lesquels 
tirent  par  chascun  an  de  France  enRomme  quatre 
cents  mille  ducats,  et  d’advantaige.  Est-ce  rien? 
Cela , dist  Homenaz , me  semble  toutesfois  estre 
peu,  veu  que  France  la  très -Christiane  est  unic- 
que  nourrice  de  la  Court  Rommaine.  Mais  trou- 
vez-moy  livres  on  monde  , soient  de  philosophie  , 
de  medicine  , clés  loix  , des  mathematicques , des 
lettres  humaines,  voire  (par  le  mien  Dieu)  de  la 
Salncte  Escripture  , cpii  en  puissent  aultant  Virer? 
Poinct.  Nargues  , nargues.  Vous  n’en  trouverez 
poinct  cle  ceste  aurifl  île  energie  : je  vous  en  asseure. 
Encores  ces  diables  hereticques  ne  le  voulent 
aprendre  et  sçavoir.  Bruslez , tenaillez  , cizaillez , 
noyez  , pendez  , empalez  , espaultrez , demem- 

brez  , exenterez  , découpez  , fricassez  , grisiez  , 
transonnez  , crucifiez  , bouillez  , escarbouillez  , 
escartelez  , debezillez  , dehinguandez  , carbon- 
nadez  ces  mescbants  hereticques  decretalifuges  , 
decretalicides  , pires  que  homicides  , pires  que 
parricides  , decretalictones  du  diable.  Vous  aul- 
tres  gens  de  bien,  si  voulez  estre  dicts  et  reputez 
vrais  Christians , je  vous  suplie  à joinctes  mains 
ne  croire  aultre  chose , aultre  chose  ne  penser  > 
lie  dire  , n’entreprendre  , ne  faire  , fors  seulle- 
ment  ce  que  contiennent  nos  sacres  Decretales 
et  leurs  corollaires  , ce  beau  sixiesme , ces  belles 
Clémentines,  ces  belles  extravagantes.  O Livres 
deïficques  ! Ainsi  serez  en  gloire  , honneur , exal- 
tation , richesses , dignitez , prelation  en  ce  monde  : 
de  touts  reverez  , d’ung  chascun  redoubtez  , à 
touts  preferez  , sus  touts  esleus  et  choisis.  Car  il 
n’est  soubs  la  cliappe  du  Ciel  estât  duquel  trou- 
viez gens  plus  idoines  à tout  faire  et  manier , 
que  eeulx  qui  par  divine  prescience  et  eterne 
prédestination  adonnez  ne  sont  à l’estude  des 
saincies  Decretales.  Voulez  - vous  choisir  ung 
preux  Empereur,  ung  bon  Capitaine  , ung  digne 
Chief  et  conducteur  d’une  armée  en  temps  de 
guerre  , qui  bien  sçaiche  touts  inconvénients  pré- 
venir, touts  dangiers  éviter,  bien  mener  ses  gens 
à l’assault  et  au  combat  en  allégresse,  rien  n’ha- 

zarder , tousjours  vaincre  sans  perte  de  ses  soul- 
dars , et  bien  user  de  la  victoire  ? Prenez-moy 
ung  Decretiste.  Non  , non.  Je  dis  ung  Decre- 
taliste.  O le  gros  rat  ! dist  Epistemon.  Voulez- 
vous  en  temps  de  paix  trouver  homme  apte  et 
suffisant  à bien  gouverner  l’estât  d’une  Répu- 
blique , d’ung  Royaulme  , d’ung  Empire,  d’une 
Monarchie  : entretenir  l’Ecclise  , la  Noblesse  , 
le  Sénat  et  le  Peuple  en  richesses  , amitié  , 
concorde , obeïssance  , vertus , honnesteté  ? Pre- 
nez-moy ung  Decretaliste.  Voulez- vous  trouver 
homme  qui  par  vie  exemplaire  , beau  parler , 
Æainctes  admonitions  en  peu  de  temps , sans  effu- 
sion de  sang  humain , conqueste  la  Terre  Saincte, 
et  à la  Sainte  Foy  convertisse  les  mescreants 
Turcs  , Juifs  , Tartres  , Moscovites  , Mammelus 
et  Sarrabouites  ? Prenez-moy  ung  Decretaliste. 
Qui  faict  en  plusieurs  pays  le  peuple  rebelle 
et  detravé  , les  paiges  friants  et  rnaulvais  , les 
escholiers  badaulx  et  asniers?  Leurs  gouverneurs , 
leurs  escuyers  , leurs  précepteurs  n’estoient  De- 
cretalistes. 

Mais  qui  est-ce  (en  conscience)  qui  ha  esta- 
bli , confirmé  , autorisé  ces  belles  Religions  , des- 
quelles en  touts  endroicts  voyez  la  Christianté 
ornée , deeorée  , illustrée  , comme  est  le  firma- 
ment de  ses  claires  estoiles  ? Divcs  Decretales. 

Qui  ha  fonde  , pilotize  , talue  , ejui  maintient  , 
qui  substante  , qui  nourrit  les  dévots  Religieux 
par  les  Convents  , Monastères  et  Abbayes,  sans 
les  prières  diurnes  , nocturnes , continuelles  des- 
quels seroit  le  inonde  en  dangier  évident  de  re- 
tourner en  son  afnticque  cahos  ? Sacres  IDecretales. 
Qui  faict  et  journellement  augmente  en  abun- 
dance  de  touts  biens  temporels  , corporels  et 
spirituels  le  fameux  et  célébré  patrimoine  de 
Sainct  Pierre  ? Sainctes  Decretales.  Qui  faict  le 
Sainct  Siégé  Apostolicque  en  Romme  de  tout 
temps  et  aujourd’huy  tant  redoutable  en  l’uni- 
vers , qu’il  fault  ribon  ribaine , que  touts  Roys  7 
Empereurs  , Potentats  et  Seigneius  pendent  de 
luv , tiennent  de  luy , par  luy  soyent  couronnez, 
confirmez  , autorisez  , viennent  là  bouquer , et  se 
prosterner  à la  miriflcque  pantopble,  de  laquelle 
avez  veu  le  pourtraict  ! Belles  Decretales  de  Dieu* 
Je  vous  veulx  declairer  ung  grand  seciet.  Les  uni- 
versitez  de  vostre  monde  , en  leurs  armoiries  et 
divises  ordinairement  portent  ung  livie , aulcunes 
ouvert,  aultres  fermé.  Quel  livre  pensez-vous  que 
soit?  Je  ne  scay  certes,  respondit  Pantagruel.  Je 
ne  leus  oncques  dedans.  Ce  sont,  dist  Homenaz, 
les  Decretales , sans  lesquelles  periroient  les  pri- 
vilèges de  toutes  universitez.  Vous  me  doibvez 
ceste-là.  Ha  , ha  , ha,  ha  , ha.  Icy  commença 

Hoinenaz  rocter,  peter,  rire  , baver  et  suer:  et 
bailla  son  gros  , gras  bonnet  à quatre  braguettes 
à une  des  biles  , laquelle  le  posa  sus  son  beau 
chief  en  grande  allégresse  , après  l avoir  amou- 
reusement baisé  , comme  guaige  et  asseurance 
quelle  seroit  première  mariée.  'Vivat , s’escria 
Epistemon  , vivat , fi  fat , pipat , bibat.  O secret 
apocalypticque  ! Clerice , dist  Homenaz,  Clerice  , 
esclaire  icy  à doubles  lanternes.  Au  fruict  pucelles. 
Je  disois  doncques  que  ainsi  vous  adonnants  à 
l’estude  unicque  des  sacres  Decretales , vous  serez 
riches  et  honorez  en  ce  monde.  Je  dis  consé- 
quemment qu’en  l’aultre  vous  serez  infaillible- 
ment saulvez  on  benoist  Royaulme  des  Cieulx , 
duquel  sont  les  clefs  baillées  à nostre  bon  Dieu 
Decretaliarche.  O mon  bon  Dieu  , lequel  j’a- 
dore , et  ne  veids  oncques  , de  grâce  spéciale 
ouvre-nous  en  l’article  de  la  mort , pour  le  moins , 
•ce  très-sacré  thesaur  de  nostre  Mere  Sancte  Ec- 
clise  , duquel  tu  es  protecteur  , conservateur  , 
prome- coude,  administrateur,  dispensateur.  Et 
donne  ordre  que  ces  précieux  œuvres  de  supe- 
rerogation  , ces  beaulx  pardons  au  besoing  ne 
nous  faillent.  A ce  que  les  diables  ne  trouvent 
que  mordre  sus  nos  paovres  âmes  , que  la  gueule 
honificque  d enfer  ne  nous  engloutisse.  Si  passer 
nous  fault  par  purgatoire  , patience.  En  ton  po- 

voir  et  arbitre  est  nous  en  délivrer , quand  voul- 
dras.  Icy  commença  Homenaz  jecter  grosses  et 
chauldes  larmes , battre  sa  poictrine  , et  baisex 
ses  poulces  en  croix. 

CHAPITRE  LIV. 

Comment  Homenaz  donna  à P anbagruel  des 
poires  de  bon  Christian. 

Epistemon,  frere  Jean  et  Parinrge  voyants 
ceste  fasclieuse  catastrophe  , commençarent  au 
couvert  de  leurs  serviettes  crier , Myault , myault , 
myault,  faignants  cependant  s’essuïer  les  œilz, 
comme  s'ils  eussent  ploure.  Les  filles  f eurent  bien 
apprises  et  à touts  présentaient  pleins  hanaps  de 
vin  Glementin  , avecques  abundance  de  confic- 
tu*es.  Ainsi  feut  de  nouveau  le  bancquet  resjouï. 
En  fin  de  table  Homenaz  nous  donna  grand 
nombre  de  grosses  et  belles  poires  , disant , te- 
nez , amis  : Poires  sont  singulières  , lesquelles 
ailleurs  ne  trouverez.  Non  toute  terre  porte  tout. 
Indie  seule  porte  le  noir  ebene.  En  Sabée  pro- 
vient le  bon  encens.  En  l’Isle  de  Lemnos  la  terre 
sphragitide.  En  ceste  Isle  seulle  naissent  ces  belles 
poires.  Faictes-en , si  bon  vous  semble , pepinieres 
en  vos  pays.  Comment,  demanda  Pantagruel,  les 
nommez-vous  ? Elles  me  semblent  très-bonnes  , 
et  de  bonne  eaüe.  Si  on  les  cuisoit  en  casserons 
par  quartiers  avecques  ung  peu  de  vin  et  de  sucre , 
je  pense  que  seroit  viande  très  - palabre  tant  és 

malades  comme  ès  sains.  Non  aultrement , res- 
pondit Homenaz.  Nous  Sommes  simples  gens,  puis- 
qu’il plaist  à Dieu.  Et  appelions  les  figues , ligues  : 
les  prunes,  prunes  : et  les  poires  , poires.  Vraye- 
ment , dist  Pantagruel , quand  je  seray  en  mon 
mesnaige  ( ce  sera  , si  Dieu  plaist  , bien  toust  ) , 
j’en  affieray  et  enteray  en  mon  jardin  de  Touraine 
sus  la  rive  de  Loire , et  seront  dictes  poires  de  bon 
Christian.  Car  oncques  ne  veids  Cliristians  meil- 
leurs que  sont  ces  bons  Papimanes.  J e trouverois , 
dist  frere  Jean  , aussi  bon  qu’il  nous  donnast 
deux  ou  trois  charretées  de  ces  filles.  Pourquoy 
faire  ? demandoit  Homenaz.  Pour  les  saigner  , 
respondit  frere  Jean,  droict  entre  les  deux  gros 
orteils  , avecques  certains  pistolandiers  de  bonne 
touche.  En  ce  faisant  sus  elles  nous  enterions  des 
enfants  de  bon  Christian,  et  la  race  en  nos  pays 
multiplieroit  : esquels  ne  sont  mie  trop  bons. 
Vray-bis  , respondit  Homenaz,  non  ferons,  car 
vous  leur  feriez  la  folie  aulx  guarsons  : je  vous 
congnois  à vostre  nez  , et  si  ne  vous  avois  onc- 
ques veu.  Halas  , halas,  que  vous  estes  bons  fds  ! 
Vouldriez-vous  bien  damner  vostre  ame  ? Nos 
Decretales  le  défendent.  Je  vouldrois  que  les 
sceussiez  bien.  Patience  , dist  frere  Jean.  ‘Mais  , 
Si  tu  non  vis  dure  , pires  ta , quæsumus.  C’est 
rnatiere  de  bréviaire.  Je  n'en  crains  homme  por- 


566  OE  U V R E S 

tant  barbe,  feust-il  Docteur  de  Crystalin  (je  dis 
Decretalin  ) à triple  bourlet.  Le  dipner  para- 
chevé , nous  prinsines  congié  d’Homenaz  , et  de 
tout  le  bon  populaire,  humblement  les  remer- 
ciants , et  pour  rétribution  de  tant  de  biens , leur 
promettants  que  venus  à Romme  ferions  avecques 
le  Pere  Saincttant  qu’en  diligence  il  les  iroit  veoir 
en  personne.  Puis  retournasmes  en  nostre  nauf. 
Pantagruel  par  libéralité  et  recongnoissance  du 
sacre  pourtraict  Papal , donna  à Homenaz  neuf 
pièces  de  drap  d’or  frizé  , pour  estre  appousées 
au  davant  de  la  fenestre  ferrée  : feit  emplir  le 
tronc  de  la  réparation  et  fabricque  tout  de  dou- 
bles escus  au  sabot  : et  feit  délivrer  à chascune 
des  filles  , lesquelles  avoient  servy  à table  durant 
le  dipner,  neuf  cents  quatorze  saluz  d’or  pour  les 
marier  en  temps  oportun. 

CHAPITRE  LY. 

Comment  en  haulte  mev  P cintcigmel  ouït 
diverses  paroHes  desgelées. 

En  pleine  mer  nous  bancquetants  , grignotants, 
divisants  et  faisants  beaulx  et  courts  discours , 
Pantagruel  se  leva  et  tint  en  pieds  pour  discou- 
vrir à F environ.  Puis  nous  dist  : Compaignons  , 
oyez-vous  rien  ? Me  semble  que  je  oy  quelcques 
gens  parlants  en  l’aer , je  n’y  voy  toutesfois  per- 
sonne. Escoutez.  A son  commandement  nous  feus- 
mes  attentifs , et  a pleines  aureilles  humions  1 aer 
comme  belles  huistres  en  escalle  , pour  entendre 
si  voix  ou  son  aulcun  y seroit  espars  , et  pour 
rien  n’en  perdre , à l’exemple  d’Antonin  1 Em- 
pereur , aulcuns  opposions  nos  mains  en  pauimc 
derrière  les  aureilles.  Ce.  neanmoins  protestions 
voix  quelconques  n’èntendre.  Pantagruel  conti- 
nuoit  affermant  ouyr  Voix  diverses  en  1 aer  , tant 
d’hommes  comme  de  femmes  , quand  nous  feut 
advis  , ou  que  nous  les  oyons  pareillement  ou 
que  les  aureilles  nous  cornoient.  JPlus  persévé- 
rions escoutants , plus  discernions  les  voix  , jus- 
ques  à entendre  «nots  entiers.  Ce  que  nous  effraya 
grandement , et  nom  sans  cause  , personne  ne 

voyant,  et  entendant  voix  et  sons  tant  divers, 
d’hommes,  de  femmes,  d’enfants,  de  clievaulx: 
si  bien  que  Panurge  s’escria:  Ventre  bien,  est-ce 
mocque  ? Nous  sommes  perdus.  Fuyons.  Il  y ha 
ernbusche  autour:  Frere  Jean,  es-tu  là,  mon 
ami  ? Tiens-toy  près  de  moy  , je  te  supplie.^  As-tu 
ton  bragmart  / Advise  qu’il  ne  tienne  au  fourreau. 
T.  u ne  le  desrouilles  poinct  à demy.  Nous  sommes 
perdus.  Escoutez:  ce  sont  par  Dieu  coups  de  ca- 
non. Fuyons.  Je  ne  dis  de  pieds  et  de  mains, 
comme  disoit  Bru  tus  en  la  bataille  Pharsalieque  : 
je  dis  a voiles  et  a rames.  Fuyons.  Je  n’ay  poinct 
de  couraige  sus  mer.  En  cave  et  ailleurs  j’en  ay 
tant  et  plus.  Fuyons.  Saulvons-nous.  Je  ne  le  dis 
pour  paour  que  je  aye.  Car  je  ne  crains  rien  fors 
les  dangiers.  Je  le  dis  tousjours. 

Aussi  disoit  le  francarchier  de  Baignolet.  Pour- 
tant n azardons  rien , àce  que  ne  soyons  nazardez. 
Fuyons.  Tourne  visaige.  Vire  la  peautre , fils  de 
putain.  I »leus t a Dieu  que  présentement  je  feusse 
en  Quinquenois  à peine  de  jamais  ne  me  marier! 
Fuyons , nous  ne  sommes  pas  pour  eulx.  Ils  sont 
dix  contre  ung,  je  vous  en  asseure.  D’advantaige 
ils  sont  sus  leurs  fumiers  , nous  ne  con/moissons 
le  pays.  Ils  nous  tueront.  Fuyons  , ce  ne  nous 
sein  déshonneur.  Demostlienes  dsict , que  l’homme 
fuyant  combattra  derecliief.  lie  lirons  - nous  pour 

le  moins.  Orche  , poge , au  trinquet , aulx  bou- 
lingues.  Nous  sommes  morts.  Fuyons  de  par  touts 
les  diables  , fuyons.  Pantagruel  entendant  l’es- 
clandre que  faisoit  Pànurge  , dist  : Qui  est  ce 
fuyart  là  bas  ? Voyons  premièrement  quels  gens 
sont.  Paradventure  sont -ils  nostres.  Encores  ne 
vois-je  personne.  Et  si  voy  cent  mille  à l’entour. 
Mais  entendons.  J’ay  leu  qu’ung  Philosophe  nom- 
mé Petron  estoit  en  ceste  opinion  que  feussent 
plusieurs  mondes  soy  touchants  les  ungs  les  aul- 
tres  , en  figure  triangulaire  equilaterale  , en  la 
pâte  et  centre  desquels  disoit  estre  le  manoir  de 
vérité , et  là  habiter  les  parolles , les  idées  , les 
exemplaires  et  pourtraicts  de  toutes  choses  pas- 
sées et  futures  : autour  d’icelles  estre  le  siecle.- 
Et  en  certaines  années  par  longs  intervalles  part 
d’icelles  tumber  sus  les  humains  comme  catar- 
rhes , et  comme  tumba  la  rousée  sus  la  toison 
de  Gedeon  : part  là  rester  reservée  pour  l’advenir 
jusques  à la  consommation  du  siecle.  Me  soub- 
vient  aussi  que  Aristotelés  maintient  les  parolles 
d’Homere  estre  voltigeantes,  volantes,  mov antes, 
et  par  conséquent  animées. 

D’advantaige  Anliphanes  disoit  la  doctrine  de 
Platon  és  parolles  estre  semblable , lesquelles  en 
quelcque  contrée  on  temps  du  fort -hy ver,  lorsque 
sont  proférées , gelent  et  glassent  à la  froideur  de 

l’aer , et  ne  sont  ouyes.  Semblablement  ce  que 
Platon  enseignoit  es  jeunes  enfants,  à peine  estre 
d’iceulx  entendu  , lorsquestoient  vieuix  devenus. 
Ores  seroit  à philosopher  et  rechercher  si  forte 
fortune  icy  seroit  l’endroict  , onquel  telles  pa- 
rolles  degelent.  Nous  serions  bien  esbahis  si  c’es- 
toient  les  teste  et  lyre  d’Orplieus.  Car  après  que 
les  femmes  Threïsses  eurent  Orpheus  mis  en 
pièces , elles  jectarent  sa  teste  et  sa  lyre  dedans 
le  fleuve  Hebrus.  Icelles  par  ce  fleuve  descendi- 
rent en  la  mer  Ponticque  , jusques  en  l’Is le  de 
Lesbos  tousjours  ensemble  sus  mer  naigeantes. 
Et  de  la  teste  continuellement  sortoit  ung  chant 
lugubre  , comme  lamentant  la  mort  d’Orpheus  : 
la  lyre  à l’impulsion  des  vents  movants  les  chordes 
accordoit  harmonieusement  avecques  le  chant. 
Regardons  si  les  voirôns  cy  autour. 

CHAPITRE  L Y I. 

Comment  entre  les  parolles  gelées  Pantagruel 
trouva  des  mots  de  gueule.  * 

Le  pilot  feit  response  : Seigneur  , de  rien  ne 
vous  effrayez.  Icy  est  le  confin  de  la  mer  Glaciale, 
sus  laquelle  feut  au  commencement  de  l’hyver 
dernier  passé  grosse  et  felonne  bataille , entre  les 
Arimaspiens  et  les  Nephelibates.  Lors  gelarent 
en  l’aer  les  parolles  et  cris  des  hommes  et  fem- 
mes, les  chaplis  des  masses  , les  Jhurtits  des  liar- 
nois  , des  bardes,  les  lianneissements  des  che- 
vaulx,  et  tout  aultre  effroy  de  combat.  A ceste 
heure  la  rigueur  de  l’iiyver  passée  , advenante 
la  sérénité  et  temperie  du  bon  temps , elles  fon- 
dent et  sont  ouyes.  Par  Dieu , dist  Panurge , je 
len  croy.  Mais  en  pourrions  - nous  veoir  quelc- 
qu’une.  Me  soubvient  avoir  leu  que  l’orée  de  la 
rnontaigne  en  laquelle  Moses  receut  la  Loy  des 
Juifs  , le  peuple  voyoit  les  voix  sensiblement. 
Tenez,  tenez  , dist  Pantagruel , voyez-en  c y qui 
encores  ne  sont  desgelées.  Lors  nous  jecta  sus  le 
tillac  pleines  mains  de  parolles  gelées , et  sem- 
bloient  dragée  perlée  de  diverses  couleurs.  Nous 

y veismes  des  mots  de  gueule , des  mots  de  sinople , 
des  mots  d’azur , des  mots  de  sable , des  mots  do- 
rez. Lesquels  estre  quelcque  peu  eschauffèz  entre 
nos  mains  fondoient  comme  neiges  ; et  les  oyons 
realement , mais  ne  les  entendions.  Car  c’estoit 
languaige  barbare.  Excepté  ung  assez  grosset , le- 
quel ayant  frere  Jean  eschauffé  entre  ses  mains , 
feit  ung  son  tel  que  font  les  chastaignes  jectées 
en  la  braze  sans  estre  entommées  lorsque  s’es- 
datent,  et  nous  feit  touts  de  paour  tressaillir. 
C’estoit,  dist  frere  Jean , ung  coup  de  faulcon  en 
son  temps.  Panurge  requist  Pantagruel  luy  en 
donner  encores.  Pantagruel  luy  respondit  que 
donner  parolles  estoit  acte  de  amoureux.  Ven- 
dez-m’en  doncques  , disoit  Panurge.  C’est  acte 
d’advocats  , respondit  Pantagruel,  vendre  parol- 
les. Je  vous  vendrais  plustoust  silence  et  plus 
diierement  , ainsi  que  quelcquesfois  le  vendit 
Dernosthenes  moyennant  son  argentangine.  Ce 
nonobstant  il  en  jecta  sus  le  tillac  trois  ou  quatre 
poignées.  Et  y veids  des  parolles  bien  picquantes  , 
des  parolles  sanglantes , lesquelles  le  pilot  nous 
disoit  quelquefois  retourner  on  lieu  duquel  es- 
toient  proférées  , mais  c’estoit  la  guorge  coup- 
pée  , des  parolles  horrificques  , et  aultres  assez 
mal  plaisantes  à veoir.  Lesquelles  ensemblement 
fondues  ouysmes  , liin  , hin  , bin  , hin  , Iris  , tkv* 

que  , torche  , lorgne  , brededin  , brededac , frr, 
frrr  , frrr , bou , bou , bou , bou  , bon , bon , bon , 
bou,  trace,  trace,  trr,  trr,  trr  , trrr,  trrrrrr.  On  , 
on , on , on , on , ououououon  : goth , magoth , et  ne 
sçay  quels  aultres  mots  barbares , et  disoit  que 
c’estoient  vocables  du  hourt  et  hanneissement  des 
clievaujx  à l’heure  qu’on  chocque  : puis  en  ouys- 
mes  d’aultres  grosses  et  rendoient  son  en  dége- 
lant , les  unes  comme  de  tabours  et  fifres  , les 
aultres  comme  de  clerons  et  trompettes.  Croyez 
que  nous  y eusmes  du  passetemps  beaucoup.  Je 
voulois  quelcques  mots  de  gueule  mettre  en  1e— 
serve  dedans  de  lhuille  comine  Ion  guarde  la 
neige  et  la  glane  , et  entre  du  feurre  bien  nect. 
Mais  Pantagruel  ne  le  voulut  : disant  estre  folie 
faire  reserve  de  ce  dont  jamais  1 on  n ha  faulte , 
et  que  tousjours  on  ha  en  main  , comme  sont 
mots  de  gueule  entre  touts  bons  et  joyeulx  Pan- 
tagruelistes.  Là  Panurge  fascha  quelcque  .peu 
frere  Jean  , et  le  feit  entrer  en  resverie  , car 
il  le  vous  print  au  mot , sus  1 instant  qu  il  ne 
s’en  doubtoit  mie  : et  frere  Jean  menassa  de 
l’en  faire  repentir  en  pareille  mode  que  se  re- 
pentit G.  Jôusseaulme  vendant  à son  mot  le 
* drap  au  noble  Patelin  , et  advenant  qu’il  feust 
marié  le  prendre  aulx  cornes  , comme  ung 
veau  : puisqu’il  l’avoit  prins  au  mot  comme 

ung  homme.  Panurge  luy  feist  la  babou  , en 
signe  de  dérision.  Puis  s’escria , disant  : Pleust 
à Dieu  qu’icy , sans  plus  avant  procéder,  j’eusse 
le  mot  de  la  dire  Bouteille  I 

CHAPITRE  L Y I I. 

Comment  Pantagruel  descendit  on  manoir 
de  Messere  G as  ter  -premier  Maistre  ès  Arts 
du  monde. 

En  icelluy  jour  Pantagruel  descendit  en  une 
Isle  admirable  entre  toutes  aultres , tant  à cause 
de  l’assiete  , que  du  Gouverneur  d’icelle.  Elle  de 
touts  coustez  pour  le  commencement  estoit  sca- 
breuse , pierreuse , montueuse  , infertile  , mal 
plaisante  à l’œil , très  - difficile  aulx  pieds  , et 
peu  moins  inaccessible  que  le  mont  du  Daul- 
phine,  ainsi  dict,  pource  qu’il  est  en  forme  d’ium 
potiron,  et  de  toute  mémoire  personne  surmonter 
ne  l’lia  peu , fors  Doyac  conducteur  de  l’artille- 
rie du  Ptoy  Charles  huictiesme , lequel  avecques 
engins  mirificques  y monta  , et  au-dessus  trouva 
ung  vieil  belier.  C’estoit  à diviner  qui  là  trans- 
porté l’avoit.  Aulcuns  le  dirent  estant  jeune  aigne- 
let  par  quelcque  aigle , duc , ou  chaüant  là  ravy 
s’estre  entre  les  buissons  saulvé.  Surmontants  la 
difficulté  de  l'entrée  à peine  bien  grande  et  non 
sans  suër , trouvasmes  le  dessus-  du  mont  tant 
plaisant , tant  fertile , tant  salubre  et  délicieux  , 

que  je  pensois  estre  le  vray  jardki  et  Paradis  ter- 
restre : de  la  situation  duquel  tant  disputent  et 
labourent  les  bons  Théologiens.  Mais  Pantagruel 
nous  affermoit  là  estre  le  manoir  d’Areté  (c’est 
Vertus)  par  Iiesiode  descript  , sans  toutesfois 
préjudice  de  plus  saine  opinion.  Le  Gouverneur 
d’icelle  , estoit  Messere  Gaster  , premier  maistre 
ès  arts  de  ce  monde.  Si  croyez  que  le  feu  soit  le 
grand  maistre  des  arts , comme  escript  Cicéron , 
vous  errez  , et  vous  faictes  tort.  Car  Cicéron  ne 
le  crut  oncques.  Si  croyez  que  Mercure  soit  pre- 
mier inventeur  des  arts  , comme  jadis  croyoient 
nos  anticques  Druydes  , vous  forvoyez  grande- 
ment. La  sentence  du  satyricque  est  vraye , qui 
dict  Messere  Gaster  estre  de  touts  arts  le  maistre. 
Avecques  icelluy  pacificquement  residoit  la  bonne 
dame  Penie , aultrement  dicte  S o affrété  , mere 
des  neuf  Muses  : de  laquelle  jadis  en  eompaignie 
de  Porus  Seigneur  d’Abundance  , nous  nasquit 
Amour  le  noble  enfant  médiateur  du  Ciel  et  de 
la  terre , comme  atteste  Platon  in  Symposio.  A 
ce  chevalereux  Roy  force  nous  feut  faire  reve- 
rence  , jurer  obéissance  et  honneur  porter.  Car 
il  est  impérieux  , rigoureux  , rond , dur  , diffi- 
cile , inflectihle.  A lui  on  ne  peuit  rien  faire 
croire  , rien  remonstrér  , rien  persuader.  Il  ne 
oyt  poinct.  Et  comme  les  Egyptiens  disoient  Har- 

pocras  Dieu  de  Silence , en  Grec  nommé  Sigalion , 
estre  astomé  , c’est-à-dire  , sans  bouche.  Ainsi 
Gaster  sans  aureilles  feut  créé,  comme  en  Candie 
le  simulachre  de  Jupiter  estoit  sans  aureilles.  Il 
ne  parle  que  par  signes.  Mais  à ses  signes  tout  le 
monde  ob.eyst  plus  soubdain  qu’aulx  édits  des  Prê- 
teurs , et  mandements  des  Roys  : en  ses  somma- 
tions , delay  aulcun  et  demoure  aulcune  il  n’ad- 
mect.  Vous  dictes  que  au  rugissement  du  lion 
toutes  bestes  loing  à l’entour  frémissent,  tant 
(sçavoir  est)  qu’estre  peult  sa  voix  ouye.  Il  est 
escript.  Il  est  vray.  Je  l’ay  veu.  Je  vous  certifie 
qu’au  mandement  de  Messere  Gaster  tout  le  Ciel 
tremble  , toute  la  terre  bransle.  Son  mandement 
est  nommé , faire  le  sault  sans  delay , ou  mourir. 
Le  pilot  nous  racomptoit  comment  un  g jour  à 
l’exemple  des  membres  conspirants  contre  le  ven- 
tre , ainsi  que  descript  Esope  , tout  le  Roy  an  ime 
des  Somates  contre  luy  conspira,  et  conjura  soy 
soubstraire  de  son  obéissance.  Mais  bien- toust  s’en 
sentit , s’en  repentit , et  retourna  en  son  service  en 
toute  humilité.  Aultrement  touts  de  male  famine 
perissoient.  En  qnelcques  compagnies  qu’il  soit, 
discepter  ne  fault  de  supériorité  et  preference  , 
tousjours  va  devant:  y fe Lissent  Roys  , Empe- 
reurs , voire  certes  le  Pape.  Et  au  Concile  de 
Basic  , le  premier  alla , quoyqu’on  vous  dye  que 

ledict  Concile  feut  sedicieux,  à cause  des  conten- 
tions et  ambitions  des  lieux  premiers.  Pour  le 
servir  tout  le  monde  est  empesché,  tout  le  monde 
labeure.  Aussi  pour  recompense  il  faict  ce  bien 
au  monde  , qu’il  luy  invente  touts  arts  , toutes 
machines , touts  mestiers , touts  engins  , et  subti- 
litez.  Mesmes  és  animants  brutaulx  il  apprent  arts 
desniés  de  nature.  Les  corbeaulx , les  gays , les 
papeguays,  les  estourneaulx , il  rend  poètes.  Les 
pies  il  faict  poëtrides  , et  leur  apprent  languaige 
humain  proférer  , parler,  chanter.  Et  tout  pour 
ia  trippe.  Les  aigles  , gerfaulx , faulcons , sacres  , 
laniers , autours , esparviers , esmerillons  ; oyseaulx 
aguars,  peregrins  , essors  , rapineux  , saulvaiges, 
il  domesticque  et  apprivoise , de  telle  façorqque 
les  abandonnant  en  pleine  liberté  du  Ciel  quand 
bon  luy  semble  , tant  hault  qu’il  vouldra , tant 
que  luy  plaist , les  tient  suspents  , errants  , vo- 
lants , planants  , le  muguetants  , luy  faisants  la 
court  au-dessus  des  nües  : puis  soubdain  les  faict 
du  Ciel  en  terre  fondre.  Et  tout  pour  la  trippe. 
Les  elephans , les  lions,  les  rliinocerotes , les  ours , 
les  chevaulx  , les  chiens  il  faict  dancer , bailer , 
voltiger,  combattre,  nager,  soy  cacher,  aporter 
ce  qu’il  veult , prendre  ce  qu’il  veult.  Et  tout 
pour  la  trippe.  Les  poissons  tant  de  mer  comme 
d’eaiie  doulee,  balaines  et  monstres  marins  sortir 

il  faiet  du  bas  abysme , les  loups  jecte  hors  des 
bois , les  ours  hors  les  rochiers , les  regnards  hors 
les  tesnieres  , les  serpens  lence  hors  la  terre.  Et 
tout  pour  la  trippe.  Brief  est  tant  enorme , qu’en 
sa  raige  il  mange  tout , bestes  et  gens  , comme 
feut  veu  entre  les  Vascons  , lorsque  Q.  Metellus 
les  assiegeoit  par  les  guerres  Sertorianes  : entre 
les  Saguntins  assiégez  par  Hannibal  : entre  les 
J uifs  assiégez  par  les  Rommains  : six  cents  aultres. 
Et  tout  pour  la  trippe.  Quand  Penie  sa  régenté 
se  rnect  en  voye  , la  part  quelle  va  , touts  Parle- 
ments sont  clous , touts  edicts  mets,  toutes  ordon- 
nances vaines.  A la  ioy  aulcune  n’est  sujecte  , de 
toutes  est  exempte.  Chascun  la  refuit , en  touts 
endroicts  plustoust  s’exposants  és  naufraiges  de 
mer , plustoust  eslisants  par  feu , par  monts  , par 
guoulphres passer, que  d’icelle  estre appréhendez. 

CHAPITRE  LVIII. 

Comment  en  la  Court  du  maistre  ingénieux , 

O J 

Pantagruel  detesta  les  Engastrimythes  , et 

les  Gastrolatres . 

,En  la  Court  de  ce  grand  maistre  ingénieux  , 
Pantagruel  apperceut  deux  maniérés  de  gens  ap- 
pariteurs importuns  et  par  trop  officieux,  lesquels 
il  eut  en  grande  abomination.  Les  ungs  estoient 
nommez  Engastrimythes,  les  aultres  Gastrolatres. 
Les  Engastrimythes  soy  disoient  estre  descendus 
de l’anticque  race  d’Eurycles , et  sur  ce  alleguoient 
le  tesmoignaige  d’Aristophanes  en  la  comedie  in- 
titulée les  Tliaons  , ou  Mousches  - guespes.  Dont 
anciennement  estoient  dicts  Eurycliens  , comme 
escript  Plato , et  Plutarche  on  livre  de  la  cessa- 
tion des  Oracles.  Es  saincts  Decrets  26,  q . 3,  sont 
appeliez  Ventriloques  : et  aussi  les  nomme  en 
langue  Ionicque  Hippocrates  lib.  5,  Epid.  comme 
parlants  du  ventre.  Sophocles  les  appelle  Ster- 
nomant.es.  C’estoient  divinateurs  , enchanteurs  , 
et  abuseurs  de  simple  peuple  , semblants  non 
de  la  bouche  , mais  du  ventre  parler  et  respon- 
dre  à ceulx  qui  les  interrogeoient.  Tells  estoit 

environ  l’an  de  nostre  benoist  Servateur  i5i3. 
Jacobe  Rodogine  Italiane  femme  de  basse  maison, 
du  ventre  de  laquelle  nous  avons  souvent  ouy, 
aussi  ont  aultres  infinis  en  Ferrare,  et  ailleurs 
la  voix  de  l’esprit  immonde  , certainement  basse , 
faible  , et  petite  : toutesfois  bien  articulée  , dis- 
tincte , et  intelligible  , lorsque  par  la  curiosité 
des  riches  Seigneurs  et  Princes  de  la  Guaulle 
Cisalpine , elle  estoit  appellée  et  mandée.  Les- 
quels pour  houster  toute  doubte  de  fiction  et 
fraude  occulte  , la  faisoicnt  despouiller  toute 
nüe  , et  luy  faisoient  clourre  la  bouche  et  le 
nez.  Cestuy  maling  csperit  se  faisoit  nommer 
Crespelu , ou  Cincinnatule  : et  sembloit  prendre 
plaisir  ainsi  estant  appelle.  Quand  ainsi  on  l’ap- 
pelloit  , soubdain  aulx  propous  respondoit.  Si 
on  l’interrogeoit  des  cas  présents  ou  passez , il 
en  respondoit  pertinemment,  jusques  à tirer  les 
auditeurs  en  admiration.  Si  des  choses  futures, 
tousjours  mentoit , jamais  n’en  disoit  la  vérité. 
Et  souvent  sembloit  confesser  son  ignorance  , 
en  lieu  d’y  respondre  , faisant  ung  gros  pet , 
ou  marmonoit  quelcques  mots  non  intelligibles 
et  de  1 -arbare  termination.  Les  Gastrolatres  d’ung 
aultre  cousté  se  tenoient  serrez  par  trouppes  et 
par  bandes  , joyeulx  , mignars  , douillets  aul- 
cuns,  aultres  tristes  , graves , severes,  rechignez r 

touts  ocienx  , rien  ne  faisants  , poinct  ne  tra- 
vaillants , pois  et  charge  inutile  de  la  terré  , 
comme  dict  Hesiode  : craignants  ( selon  qu’on 
povoit  juger  ) le  ventre  offènser , et  emmaigrir. 
Au  reste  masquez  , desguisez  , et  vestus  tant 
estrangement  que  c’estoit  belle  chose.  Vous  dic- 
tes , et  est  escript  par  plusieurs  saiges  et  an- 
ticques  Philosophes  , que  l’industrie  de  nature 
appert  merveilleuse  en l’esbattement quelle  sem- 
ble avoir  prins  formant  les  coquilles  de  mer  : 
tant  y void-on  de  variété , tant  de  figures , tant 
de  couleurs  , tant  de  traicts  et  formes  non  imi- 
tables par  art.  Je  vous  asseure  qu’en  la  vesture 
de  ces  Gastrolatres  Coquillons  ne  veismes  moins 
de  diversité  et  desguisement.  Ils  touts  tenoient 
G aster  pour  leur  grand  Dieu  : l’adoroient  comme 
Dieu  : luy  sacrifioient  comme  à leur  Dieu  om- 
nipotent : ne  recongnoissoient  aultre  Dieu  que 
luy  : le  servoient , aymoient  sus  toutes  choses , 
honoroient  comme  leur  Dieu.  V ous  eussiez  dict 
que  proprement  d’eulx  avoit  le  Sainct  Envoyé 
escript , Philippens.  3.  « Plusieurs  sont  desquels 
» souvent  je  vous  ay  parlé  ( encores  presente- 
» ment  je  vous  dis  les  larmes  à l’œil  ) ennemis 
>>  de  la  croix  du  Christ  : desquels  mort  sera  la 
» consommation  , desquels  ventre  est  le  Dieu  ». 
Pantagruel  les  comparoit  au  cyclope  Polyphe- 

mus , lequel  Euripides  faict  parler  comme  s'en- 
suit : Je  ne  sacrifie  qu’à  moy  ( aulx  Dieux 
poinct  ) , et  à cestuy  mon  ventiej  le  plus  giand 
de  touts  les  Dieux. 

De  la  ridicule  Statue  appelle?  M an  duce  : et 
comment , et  quelles  choses  sacrifient  les 
Castrolatres  à leur  Dieu  Ventripotent. 

Nous  considérants  le  minois  et  les  gestes  de  ces 
poiltrons  magnigoules  Gastrolatres , comme  touts 
estonnez , ouysmes  ung  son  de  campane  notable , 
auquel  touts  se  rengearent,  comme  en  bataille, 
chascun  par  son  office,  degré,  et  anticquité.  Ainsi 
Timbrent  devers  Messere  G aster  , suivants  une: 
gras  , jeune , puissant  Ventru  , lequel  sus  ung 
long  baston  bien  doré,  portoit  une  Statue  de  bois 
mal  taillée  et  lourdement  paincte  telle  que  la 
descripvent  Plaute,  Juvenal,  et  Pornp.  Festus. 
A Lyon  au  carneval  on  l’appelle  Masche-croute, 
ils  la  nommoit  Manduce.  G’estoit  une  effigie  mons- 
itreuse , ridicule,  hideuse,  et  terrible  aulx  petits 
enfants , ayant  les  œilz  plus  grands  que  le  ventre , 
et  la  teste  plus  grosse  que  tout  le  reste  du  corps, 
avecques  amples , larges  , et  horificques  mas- 
choüeres  bien  endentelées  tant  au-dessus  comme 
au-dessoubs  : lesquelles  avecques  l’engin  d’une 
petite  chprde  cachée  dedans  le  baston  doré  l’on 
faisait  l’une  contre  l’auître  terriflcquement  clic- 

queter , comme  à Mets  1 on  faict  du  dragon  de 
Sâinct  Glement.  Approchants  les  Gastrolatres , je 
yeids  qu’ils  estoient  suivis  d’ung  grand  nombre 
de  gros  varlets  chargez  de  corbeilles , de  paniers , 
de  balles , de  pots , poches  et  marmites.  Adoncquea 
soubs  la  conduicte  de  Manduce , chantants  ne 
sçay  quels  Dithyrambes , Crepalocomes  , Epe- 
lions , offrirent  à leur  Dieu:,  ouvrants  leurs  cor- 
beilles et  marmites,  liippocras  blanc  avecques 
la  tendre  roustie  seiche. 

Pain  blanc.  Pain  bourgeois. 

Choine.  Cabirotades. 

Caibomiades  de  six  sortes.  Longes  de  veau  rousty  , froi- 
Coscotons.  des  , sinapisées  de  pouldre 

Fressures.  zinziberine. 

Fi'icassées  , neuf  especes.  Pastez  d assiette. 

Grasses  souppes  de  prime.  Souppes  de  lévrier. 

Souppes  Lyonnoises.  Chous  cabuts  à la  inouelle  de 

Hoscliepots.  boeuf. 

Pain  mollet.  Salmiguondins. 

Breuvaige  eternel  parmy,  precedent  le  bon  et 
friant  vin  blanc , suivant  vin  clairet  et  vermeil 
frais,  je  vous  dis  froid  comme  la  glace  : servy  et 
offert  en  grandes  tasses  d’argent.  Puis  oifroient, 

Audouiil.es  capparassonnées  Fricandeaulx. 

de  moustarde  fine.  Boudins. 

Saulcisses.  Cervelats. 

Hastereaulx.  Saulcissons. 

Langues  de  boeuf  fumees.  Hures  de  sangliers. 
Saumates.  Venaison  sallée  aulx  na~ 

Eschinées  aulx  pois.  yeaulx. 

Jambons.  Olives  colymbades. 

Le  tout  associe  de  breuvaige  sempiternel.  Pui 
luy  enfournoient  en  gueule , 


Esclanches  à Taillade. 

Poulies  d’eaûe. 

Tadournes. 

Otardes  , otardeaulx. 

Pastez  à la  saulce  chaulde. 

Becquefigues. 

Coustelettes  de  porc  à loi- 

- Guynettes. 

gnonnade. 

Fl  amans. 

Chappons-  roustis  avecques  Cygnes. 

leur  dégoût. 

Renfort  de  vïnaige  parmi. 

Hutaudeaulx. 

Pastez  de  venaison. 

Beears. 

D’allouettes. 

Cabirots. 

De  lirons. 

Bischars , dains. 

De  stamboucqs. 

Lievres  , levraulx. 

De  chevreils. 

Perdris , perdreaulx. 

De  pigeons. 

Faisans  , faisandeaulx. 

De  chamois. 

Pans  , panneaulx. 

De  chappons. 

Cigoignes  , cigogneaulx. 

Pastez  de  lardons. 

Bécasses  , becassins. 

Pieds  de  porc  au  sou. 

Hortolans. 

Croustes  de  pastez  fricassées. 

Cocqs  , poulies  , et  poullets  Corbeaulx  de  chappons. 

d’Inde. 

Fromaige. 

Ramiers  , ramerots. 

Hippocras  rouge  et  vermeil. 

Cochons  au  inoust. 

Pesches  de  Corbeil. 

Canars  à la  dodine. 

Artichaulx. 

Merles  , rasles. 

Confictures  seiches  et  liqui- 

des  , soixante  et  dix-huict 

Oyes  , oizons , bizets. 

especes. 

Hallebrans. 

Pluviers. 

Maulvis. 

Aigrettes. 

Francourlis. 

Cercelles. 

Tourterelles. 

Plongeons. 

Connils. 

Butors,  pâlies. 

Porcsespics. 

Courlis. 

Girardines. 

Gelinottes  de  bois. 

Puis  grands  guasteaulx  feuil- 

Foulques aulx  pourreaulx. 

letez. 

Puisses , chevreau!  x. 

Cardes. 

Espaulles  de  mouton  aulx 

Brides  à veaulx. 

câpres 

Beuignets. 

Pièces  de  boeuf  royalles. 

Tourtes  de  seize  façons. 

Poictrines  de  veau. 

Guauffres  , crespez. 

Poullesboulliesetgras  chap-Pastez  de  coings. 

pons  au  blanc  manger. 

Caillebotes. 

Gelinottes. 

Neige  de  creme. 

Poullets. 

Myrobalans  conficts. 

Lappins  , lappereaulx. 

Gelée. 

Cailles  , cailleteaulx. 

Poupelins. 

Pigeons , pigeonneaulx. 

Macarons. 

Hérons  , heronneaulx. 

Tartres  , vingt  sortes. 

Pochecuillieres. 

Creme. 

Courtes , grues. 

Dragée , cent  couleurs. 

Tyransons. 

Jonchées. 

Corbigeaux. 

Mestier  au  sucre  fin. 

Vinaige  suivoit  à la  queue  de  paour  des  es1 
quiuances.  Item  rousties. 

CHAPITRE  L X. 


Comment  es  jours  maigres  enbre-lardez  à leur 
Dieu  sacrijioient  les  Gastrolatres. 

Voyant  Pantagruel  ceste  vilîenaille  de  sacri- 
ficateurs, et  multiplicité  de  leurs  sacrifices,  se 
fascha,  et  feust  descendu,  si  Epistemon  ne  l’eust 
prié  veoir  l’issue  de  ceste  farce.  Et  que  sacrifient, 
dist-il , ces  maraulx  à leur  Dieu  Ventripotent  és 
jours  maigres  entre-lardez  ? Je  le  vous  diray  , 
respondit  le  pilot.  D’entrée  de  table  , ils  luy 
offrent , 


Caviat. 

Boutargues. 

Beurre  frais. 

Purées  de  pois. 
Espinars. 

Arans  blancs  bouffis. 
Arans  sors. 

Sardines. 

Anchoies. 

Tonnine. 

Gaules  einb’olif. 
Saugrenées  de  febyes. 


Saulmons  saliez. 
Anguillettes  sallées. 
Huitres  en  escaille. 


Sallades  cent  diyersitez  , de 
cresson  , de  obelon  , de  la 
couille  à l'esvesque  , de 
responses  , d’aureil les  de 
Judas  , ..(c’est  une  forme  de 
funges  issans  des  vieulx  su- 
zeaulx)  de  asperges,  de  cbe- 
Vrefeuil  : tant  d’aultres. 


Là  fault  boire,  ou  le  diable  Femporteroit.  Ils  y 

donnent  bon  ordre  , et  n’y  ha  faulte.  Puis  luy 
offrent  lamproyes  à saulce  d’hippocras. 


Guourneaulx. 

Lancei'ons. 

Liguombeaulx. 

Truites. 

Brochetons. 

Chatouiles. 

Barbeaulx. 

Carpions. 

Congres. 

Barbillons. 

Carpeaulx. 

Oyez. 

Meuilles. 

Saulmons. 

Lubines. 

Meuillets. 

Saulmonneaulx . 

Aloses. 

Rayes. 

Daulphins. 

Murenes. 

Casserons. 

Lavarets. 

Umbrettes. 

Esturgeons. 

Guodepies. 

Porcilles. 

Balaines. 

Poulpres. 

Turbots. 

Maquereaulx. 

Limandes. 

Ablettes. 

Pucelles,  plies. 

Carrelets. 

Tanches  , umbres. 

Huîtres  frittes. 

Maigres. 

Merlus  frais. 

Pétoncles. 

Pageaulx. 

Seiches. 

Languoustes. 

Pocheteaulx. 

Darceaulx. 

Espelans  , vieilles.  Soles,  pôles. 

Anguilles. 

Ortigues. 

Moules. 

Anguillettes. 

CrespionS. 

Homars. 

Tortues. 

Gougeons. 

Chevrettes. 

Serpens,  id  est,  an- 

Barbues. 

Dards. 

guilles  de  bois. 

Cradots. 

Roussettes. 

Dorades. 

Crapes. 

Oursins. 

Poul  lardes. 

Brochets. 

Rippes  , tons. 

Perches  , reals. 

Pelamides. 

Goyons. 

Loches. 

Gracieux  seîgneürs.Meusniers. 

Cancres. 

Empereurs. 

Escrevisses. 

Escargots. 

Anges  de  mer. 
Lampreons. 

Palourdes. 

Grenoiiles. 

Ces  viandes  dévorées  s’il  ne  beuvoit,  la  mort 
1 attenaoit  à deux  pas  près.  L’on  y pourvoyait 
très-bien.  Puis  luy  estoient  sacrifiez,  merlus  sal- 
iez , barbouillez  , gouildronnez  , etc. 

Stocfics.  Moluës. 

OEufs  frits  , perdus  , suffoc-  Papillons, 
quez  , estuvez  , traînez  par  Adots. 

les  cendres  , jectez  par  la  Lancerons  marinez, 
cheminée. 


Pour  lesquels  cuire  et  digerer  facillement  vi- 
naige  estoit  multiplié.  Sus  la  fin  offroient, 


Ris. 

Mil. 

Gruau. 
Fromentée. 
Pruneaulx. 
Neige  de  beurre. 


Pistaces. 

Fisticques. 

Figues. 

Beurre  d’amendes. 

Escherviz. 

Millorque. 


Raisins. 

Dactyles. 

Noix. 

Noizilles. 

Pasquenades. 

Articliaulz. 


Pérennité  d’abreuvement parmy. 


Croyez  que  par  eulx  ne  tenoit  que  cestuy 
Gaster  leur  Dieu  ne  feust  apertement , précieu- 
sement et  en  abondance  servy , en  ses  sacrifices  , 
plus  certes  que  l’Idole  de  Heliogabalus,  voire 
?!  us  que  l ldole  Bel  en  Babilone , soubs  le  Pioy 
Balthasar.  Ce  nonobstant  Gaster  confessoit  estre 
non  Dieu,  mais  paovre , vile,  chetifve  créature. 
Et  comme  le  Roy  Antigonus  premier  de  ce  nom 
rcspondit  à ung  nommé  Hermodotus  (lequel  en. 

ses  poësies  l’appelloit  Dieu , et  fils  du  Soleil  ) 
disant:  Mon  lasanophore  le  nie.  Lasanon  estoit 
une  terrine  et  vaisseau  approprié  à recepvoir  les 
excrements  du  ventre  : ainsi  G aster  renvoyoit  ces 
matagots  à sa  selle  persée  veoir,  considérer , phi- 
losopher , et  contempler  quelle  divinité  ils  trou- 
voient  en  sa  matière  fecale. 

CHAPITRE  L X I. 

Comment  Gaster  inventa  les  moyens  d’avoir 
et  conserver  grain. 

Ces  diables  Gastrolatres  retirez,  Pantagruel  feut 
attentif  à l’estucle  de  Gaster  le  noble  maistre  des 
arts.  Vous  sçavez  que  par  institution  de  nature 
pain  avecques  ses  apennaiges  luy  lia  esté  pour 
provision  et  aliment  adjugé  , adjoincte  ceste 
bénédiction  du  Ciel , que  pour  pain  trouver  et 
guarder,  rien  ne  luy  defauldroit.  Dez  le  com- 
mencement il  inventa  l’art  fabrile,  et  agriculture 
pour  cultiver  la  terre,  tendant  afin  quelle  luy 
produisis!  grain.  Il  inventa  l’art  militaire  et  armes 
pouf  grain  défendre , medicine  et  astrologie  avec 
les  mathematicques  necessaires  pour  grain  en 
saulveté  par  plusieurs  siècles  guarder  et  mettre 
hors  les  calamitez  dei’aer,  du  guast  des  bestes 
brutes,  dularrecin  des  briguans.  Il  inventa  les  mou- 
lins à eaüe , à vent , à bras , à aultres  mille  engins , 
pour  grain  mouldre  et  réduire  en  farine.  Le  levain 
pour  fermenter  la  paste  , le  sel  pour  luy  donner 
saveur  (car  il  eut  ceste  congnoissance , que  chose 
on  monde  plus  les  humains  ne  rendoi’t  à maladies 
subjects , que  de  pain  non  fermenté , non  salle 

user) , le  feu  pour  le  cuire , les  horloges  et  qua- 
drans  pour  entendre  le  temps  de  la  cuicte  de 
pain , créature  de  grain.  Est  advenu  que  grain  en 
-ung  pays  dëfailloit,  il  inventa  art  et  moyen  de 
le  tirer  d’une  contrée  en  aultre.  Il  par  invention 
grande  mesla  deux  especes  d’animants , asnes  et 
juments  pour  production  d’une  tierce , laquelle 
nous  appelions  mulets,  bestes  plus  puissantes, 
moins  délicates , plus  durables  au  labeur  que 
les  aultres.  Il  inventa  chariots  et  charrettes  pour 
plus  commodément  le  tirer.  Si  la  mer  ou  rivières 
ont  empeschè  la  traicte , il  inventa  basteaulx, 
gualei es , et  naviies  ^cliosc  de  laquelle  se  sont 
les  éléments  esbahis)  pour  oultre  mer,  oultre  fleu- 
ves et  rivières  naviger,  et  de  nations  barbares, 
incongneües , et  loing  séparées , grain  porter  et 
transporter.  Est  advenu  depuis  certaines  années 
que  la  terre  cultivant  il  n’ha  eu  pluye  à propous 
et  en  saison , par  default  de  laquelle  grain  restoit 
en  terre  mort  et  perdu.  Certaines  années  la  pluye 
ha  esté  excessive  , et  nayoit  le  grain.  Certaines 
aultres  années  la  gresle  le  guastoit , les  vents  l’es- 
grenoient , la  tempeste  le  renversoit.  Il  ja  davant 
nostre  venue  avoit  inventé  art  et  moyen  de  evoc- 
qucr  la  pluye  des  Cieulx , seullement  une  herbe 
decouppant  commune  par  les  prairies,  mais  à 
peu  de  gens  congneuë , laquelle  il  nous  monstra 

pp 

Et  estimois  que  feust  celle  de  laquelle  une  seule 
branche  jadis  mettant  le  Pontife  Jovial  dedans 
la  fontaine  Agrie  sus  le  mont  Lycien  en  Arcadie 
au  temps  de  seicheresse  , excitoit  les  vapeurs , 
des  vapeurs  estoient  formées  grosses  nuées  : les- 
quelles dissolues  en  pluyes  toute  la  région  es  toit 
à plaisir  arrousée.  Inventoit  art  et  moyen  de  sus- 
pendre et  arrester  la  pluye  en  l’aer,  et  sus  mer 
la  faire  tumber.  Inventoit  art  et  moyen  d’anéantir 
la  gresle  , supprimer  les  vents  , destourner  la 
tempeste  enla  maniéré  usitée  entre  lesMethanen- 
siens  de  Trezenie.  Aultre  infortune  est  advenue. 
Les  pillarts  et  briguants  desroboient  grain  et  pain 
par  les  champs.  Il  inventa  art  de  bas  tir  villes  , 
forteresses , et  chasteaulx  pour  le  reserver  et  en 
seureté  conserver.  Est  advenu  que  par  les  champs 
ne  trouvant  pain , entendit  qu’il  estoit  dedans 
les  villes , forteresses  et  chasteaulx  resserré , et 
plus  curieusement  par  les  habitants  défendu  et 
guardéi,  que  ne  feurent  les  pommes  d’or  des  Hes- 
perides  par  les  dracons.  Il  inventa  art  et  moyen 
de  battre  et  desmolir  forteresses  et  chasteaulx 
par  machines  et  torments  bellicques , beliers , ba- 
listes , catapultes , desquelles  il  nous  monstra  la 
figure,  assez  mal  entendue  des  ingénieux  archi- 
tectes disciples  de  Vitruve:  comme  nous  ha  con- 
fessé MesserePhilebert  de  l’Orme  grand  architecte 

du  Roy  Megiste.  Lesquelles  quand  plus  n’ont 
prouficté , obstant  la  maligne  subtilité  , et  subtile 
malignité  des  fortificateurs , il  avoit  inventé  re- 
centement  canons , serpentines,  colevrines  , bom- 
bardes, basilics,  jectants  boullets  de  fer,  de  plomb, 
de  bronze , pesants  plus  que  grosses  enclumes , 
moyennant  une  composition  de  pouldre  horri- 
ficque , de  laquelle  nature  mesme  s’est  esbahie, 
et  s’est  confessé^  vaincue  par  art  : ayant  en  mëspris 
l’usaige  des  Oxydraces  qui  à force  de  fouldres, 
tonnoires  , gresles , esclaires , tempestes  vainc- 
quoient , et  à mort  soubdaine  mectoient  leurs 
ennemis  en  plein  champ  de  bataille.  Car  plus  est 
horrible,  plus  espouventable , plus  diabolicque, 
et  plus  de  gens  meurtrist,  casse,  rompt,  et  tue  : 
plus  estonne  les  sens  des  humains,  plus  de  mu- 
railles démolis t ung  coup  de  basilic , que  ne 
feroient  cent  coups  de  fouldre. 


Ppiï 

CHAPITRE  L X I I. 

Comment  Gaster  inventoib  art  et  moyen  de 
non  estre  blessé  ne  bouché  par  coups  de 
canon . 

Est  advenu  que  Gaster  retirant  grain  ès  for- 
teresses s’est  veu  assailli  des  ennemis  , ses  forte- 
resses démolies , par  ceste  ttiscaciste  et  infernale 
machine,  son  grain  et  pain  tollu  et  saccaigé  par 
force  Titanicque,  il  inventoit  lors  art  et  moyen 
non  de  conserver  ses  remparts  , bastillons , mu- 
railles , et  défenses  de  telles  canonneries , et  que 
les  bouliers  ou  ne  les  touchassent , et  restassent 
coy  et  court  en  l’aer , ou  touchants  ne  portassent 
nuisance  ne  ès  defenses  ne  aulx  citoyens  défen- 
dants. A cestuy  inconvénient  ja  avoit  ordre  très- 
bon  donné  et  nous  en  monstra  l’essay , duquel  ha 
depuis  usé  Fronton,  et  est  de  présent  en  usaige 
commun  , entre  les  passetemps  et  exercitations 
honnestes  des  Thelemites.  L’essay  estoit  tel.  Et 
doresnavant  soyez  plus  faciles  à croire  ce  qu’as- 
seure  Plutarche  avoir  expérimenté.  Si  ung  trou- 
peau de  chievres  s’enfuyoit  courant  en  toute  force, 
mettez  ung  brin  d’eringe  en  la  gueule  d’une  der- 
nière cheminante,  soubdain  toutes  s’arresteront. 

Dedans  ung  faulconneau  de  bronze  il  mettoit 
sus  la  pouldre  de  canon  curieusement  com- 
posée , degressée  de  son  souffre  , et  proportion- 
née aveeques  camphre  fin , en  quantité  compe- 
tente , une  balotte  de  fer  bien  calibrée , et  vingt 
et  quatre  grains  de  dragée  de  fer , ungs  ronds  et 
sphericques,  aultres  en  forme  lachrimale.  Puis 
ayant  prins  sa  mire  contre  ung  sien  jeune  paige, 
comme  s’il  le  voulust  férir  parmy  l’estomach , en 
dis  tance  de  soixante  pas,  on  millieu  du  chemin 
entre  le  paige  et  le  faulconneau  en  ligne  droicte 
suspendoit  sus  une  potence  de  bois  à une  chorde 
en  l’aer  une  bien  grosse  pierre  Siderite  , c’est- 
à-dire  , Ferriere  , aultrement  appellée  Hereu- 
liane  , jadis  trouvée  en  Ide  au  pays  de  Phrygie 
par  ung  nommé  Marnes  , comme  atteste  Nican- 
der.  Nous  vulgairement  l’appelions  Aymant.  Puis 
mettoit  le  feu  on  faulconneau  par  la  bouche  du 
pulverin.  La  pouldre  consommée  advenoit  que 
pour  éviter  vacuité  ( laquelle  n’est  tolérée  en 
nature  , plustoust  seroit  la  machine  de  l’univers, 
ciel  , aer  , terre  , mer  , reduicte  en  l’anticque 
chaos  , qu’il  advint  vacuité  en  lieu  du  monde  ) , 
la  balotte  et  dragée  estaient  impétueusement  hors 
jeçtez  par  la  gueule  du  faulconneau  , affin  que 
l’aer.  penestrast  en  la  chambre  d’icelluy,  laquelle 
aultrement  restoit  en  vacuité,  estant  la  pouldre 

par  le  feu  tant  soubdain  consommée.  Les  balotte 
et  dragées  ainsi  violentemeiit  lancées  sembloient 
bien  debvojr  ferir  le  paige  : mais  sus  le  poinct 
qu’elles  approchoient  de  la  susdicte  pierre  , se 
perdoit  leur  impétuosité  , et  toutes  restoient  en 
l’aer  flottantes  et  tournoyantes  autour  de  la  pierre , 
et  n’en  pà&soit  oultre  une,  tant  violente  feust-elle , 
jusques  au  paige  Mais  inventoit  l’art  et  maniéré 
de  faire  les  boullets  arriéré  retourner  contre  les 
ennemis  , en  pareille  furie  et  dangier  qu’ils  se- 
roient  tirez  , et  en  propre  parallèle.  Le  cas  ne 
trou  voit  difficile  , attendu  que  l’herbe  nommée 
Bthiopis  ouvre -toutes  les  serrures  qu’on  luy  pré- 
sente : et  que  Echineis  poisson  tant  imbecille 
arreste  contre  touts  les  vents  , et  retient  en  plein 
fortunal  les  plus  fortes  navires  qui  soient  sus  mer: 
et  que  la  chair  d’icelluy  poisson  conservée  en  sel 
attire.  For  hors  les  puits  tant  profonds  soient-ils, 
qu’on  pourroit  sonder.  Attendu  que  Democritus 
escript , Théophraste  l’ha  creu  et  esprouvé  estre 
une  herbe , par  le  seul  attouchement  de  laquelle 
ung  coin  de  fer  profondément  et  par  grande  vio- 
lence enfoncé  dedans  quelcque  gros  et  dur  bois, 
subitement  sort  dehors.  De  laquelle  usent  les 
Pics-Mars  (vous  les  nommez  Pivars)  quand  de 
quelcque  puissant  coin  de  fer  l’on  estouppe  le 
trou  de  leurs  nids  : lesquels  ils  ont  accoustumé 

industrieusement  faire  et  caver  dedans  le  tronc 
des  fortes  arbres.  Attendu  que  les  cerfs  et  bis- 
clies  navrez  profondément  par  traiets  de  dars  , 
flesches  , ou  guarrots  , s’ils  rencontrent  l’herbe 
nommée  Dictante  frequente  en  Candie  , et  en 
mangent  quelcque  peu , soubdain  les  flesches  sor- 
tent hors,  et  ne  leur  en  reste  mal  aulcun.  De 
laquelle  Venus  guarit  son  bien-aymé  fils  Eneas 
blessé  en  la  cuisse  dextre  d’une  flesche  tirée  par 
la  sœur  de  Turnus  Juturna.  Attendu  qu’au  seul 
flair  issant  des  lauriers  , figuiers  , et  veaulx  ma- 
rins , est  la  fouldre  destournée,  et  jamais  ne  les 
ferit.  Attendu  qu’au  seul  aspect  d’ung  belier  les 
elephanS'  enraigez  retournent  à leur  bon  sens  : 
les  taureaulx  furieux  et  forceriez  approchants  des 
figuiers  saulvaiges  dicts  caprifices  s’apprivoisent , 
et  restent  comme  grampes  et  immobiles  : la  furie 
des  vipères  expire  par  l’attouchement  d’ung  ra- 
meau de  fouteau.  Attendu  aussi  qu’en  l’Isle  de 
Samos  avant  que  le  temple  de  Juno  y feust.basty, 
Euphorion  escript  avoir  veu  bestes  nommées  Nea- 
des , à la  seule  Voix  desquelles  la  terre  fou  doit  en 
chasmates  et  en  abysme.  Attendu  pareillement  que 
le  suzeau  croist  plus  canore  et  plus  apte  au  jeu 
des  Bustes  en  pays  onquel  lé  chant  des  cocqs  ne 
sera  oiiy , ainsi  qu’ont  escript  les  anciens  Saiges  , 
selon  le  rapport  de  Theopliraste  , comme  si  le 

chant  des  cocqs  hehetast,  amolist,  et  estonnast  la 
matière  et  le  bois  du  suzeau  : auquel  chant  pareil- 
lement oüy  le  lion  , animant  de  si  grande  force  et 
constance,  devient  tout  estonné,  et  consterné.  Je 
scay  qu’auit  res  ont  ceste  sentence  entendu  du  su- 
zeau saulvaige,  provenant  en  lieux  tant  esloignez 
de  villes  et  villaiges , que  le  chant  des  cocqs  n’y 
pourroit  estre  oüy.  Iceîluy  sans  doubte  doibt  pour 
flustes  et  au  h res  instruments  de  musique  estre 
esleu , et  préféré  au  domesticque , lequel  provient 
au  tour  des  ch  es  aulx  et  masures.  Aultres  font  en- 
tendu plus  haullement  non  selon  la  lettre,  mais 
allegoriequement  selon  fusaige  des  Py  thagoriens. 
Comme  quand  il  ha  esté  clict , que  la  statue  de 
Mercure  ne  doibt  estre  faicte  de  touts  bois  indiffe- 
rentement,  iis  l’exposent  que  Dieu  ne  doibt  estre 
adoré  en  façon  vulgaire , mais  en  façon  esleuë  et 
religieuse.  Pareillement  en  ceste  sentence  nous 
enseignent  que  les  gens  saiges  et  studieux  ne  se 
doibvent  adonner  à la  musicque  triviale  et  vul- 
gaire , mais  à la  celeste , divine , angelicque  , plus 
absconse  et  de  plus  loing  apportée  : sçavoir  est 
d’une  région  en  laquelle  n’est  oüy  des  cocqs  le 
chant.  Car,  voulants  dénoter  quelcque  lieu  à l’es- 
cart  et  peu  fréquenté  , ainsi  disons-nous  , en  icel- 
luy  n’avoir  oneques  esté  oüy  cocq  chantant. 

CHAPITRE  LXIII. 

Comment  près  l’Isle  de  Chaneph  Pantagruel 
sommeilloit  > et  les  problesmes  propousez  à 
son  reveil. 

ÀU  jour  subséquent  en  menus  devis  suivants 
nostre  routte , arrivasses  près  l’Isle  de  Chaneph. 
En  laquelle  abourder  ne  peut  la  nauf  de  Panta- 
gruel : parce  que  le  vent  nous  faillit , et  feut 
calme  en  mer.  Nous  ne  voguions  que  par  les 
valentianes  , changeants  de  tribort  en  babort , 
et  de  babort  en  tribort  : quoy  qu’on  eust  ès  voiles 
adjoinct  les  bonnettes  trainneresses.  Et  restions 
tours  pensifs  , matagrabolisez  , sesolfiez , et  fas- 
chez  , sans  mot  dire  les  ungs  aulx  aultres.  Pan- 
tagruel tenant  ung  Heliodore  Grec  en  main  sus 
ung  transpontin  au  bout  des  escoutiiles  sommeil- 
loit. Telle  estoit  sa  coustume , que  trop  mieulx  par 
livre  dormoit , que  par  cueur.  Epistemon  reguar- 
doit  par  son  astrolabe  en  quelle  élévation  nous 
estoit  le  pôle.  Frere  Jean  s’estoit  en  la  cuisine 
transporté  : et  en  l’ascendent  des  broches  et  ho- 
roscope des  fricassées  consideroit  quelle  heure 
lois  povoit  estre.  Panurge  avecques  la  langue 
parmy  ung  tuyau  de  Pantagruelion  faisoit  des 

bulles  et  guargoulles.  Gymnaste  apoinctoit  des 
curedents  de  lentisc.  Ponocvates  resyànt,  resvoit, 
se  chatouilloit  pour  se  faire  rire  , et  avecqnes 
ung  doigt  la  teste  se  grattoit.  Garpalim  d’une  co- 
quille de  noix  grolliere  faisoit  ung  beau,  petit, 
joyeulx  , et  harmonieux  moulinet  à aesle  de 
quatre  belles  petites  aisses  d’ung  tranchoüdir 
de  vergue.  Eus  tire  nés  sus  une  longue  coule  vrine 
joüoit  des  doigtz  , comme  si  feust  ung  mono- 
chordion.  Rhizotoine  de  la  cocrpie  d’une  tortue 
de  Guarrigues  composoit  une  escarcelle  velou- 
tée. Xenomanes  avecques  des  jects  d’esmerillbn 
repetassoit  une  vieille  lanterne.  Nostre  pilot  droit 
les  vers  du  nez  h ses  matelots.  Quand  frere  Jean 
retournant  de  la  cabane  apperceut  que  Panta- 
gruel es  toit  res  veillé.  Adoncques  rompant  cestuy 
tant  obstiné  silence  à haulte  voix  : en  grande  allé- 
gresse d’esperil  , demanda,  Maniéré  de  haulserle 
temps  en  calme  ? Panurge  seconda  soubdâin  et 
demanda  pareillement,  Remet! e contre  fascherie? 
Epistemon  tierça  en  guayeté  de  cueur  deman- 
dant , Maniéré  d’uriner  la  personne  n’en  estant 
entaient ée  ? Gymnaste  soy  levant  en  pieds  de- 
manda , Remede  contre  l’esblouissement  des  œilz? 
Ponocrates  s’estant  ung  peu  frotté  le  front  et  se- 
coüé  les  aureilles , demanda  , Maniéré  de  ne  dor- 
mir poinet  en  chien  ? Attendez  , dist  Pantagruel. 

Par  le  decret  des  subtils  Philosophes  peripate- 
ticques  nous  est  enseigné,  que  touts  problcsmes, 
toutes  questions  , touts  doubtes  propousez  cloib- 
yent  estre  certains , clercs  , et  intelligibles.  Com- 
ment entendez-vous,  dormir  en  chien?  C’est 
( respondit  Ponocrates)  dormir  à jeun  en  hault 
soleil , comme  font  les  chiens.  Rhizotome  esîoit 
acropy  sus  le  coursouoir.  Adoncques  levant  la 
teste  et  profondément  baisl-ant , si  bien  qu’il  par 
naturelle  sympathie  excita  touts  ses  compaignons 
à pareillement  liais  1er , demanda , Remede  contre 
les  oscitations  et  baislements  7 Xenomanes  comme 
tout  lanterné  à l’accoustiement  de  sa  lanterne  , 
demanda  , Maniéré  d’equilibrer  et  balancer  la 
cornemuse  de  l’estomach  , de  mode  qu’elle  ne 
panche  poinct  plus  d’ung  cousté  que  d’aultre  ? 
Carpalim  joüant  de  son  moulinet , demanda  , 
Ouants  mouvements  sont  precedents  en  nature  j 
avant  que  la  personne  soit  dicte  avoir  faim  ! Eus- 
thenes  oyant  le  bruit  accourut  sus  le  tillac,  et  dés 
le  capestan  s’escria  , demandant  , Pourquoy  en 
plus  grand  dangier  de  mort  est  l’homme  mords  à 
jeun  d ’ung  serpent  jeun , qu’après  avoir  repeu  tant 
l’homme  que  le  serpent  ? Pourquoy  est  la  salive 
de  l’homme  jeun  veneneuse  à touts  serpents  et 
animaulx  veneneux  ? Amis  (respondit  Panta- 
gruel ) à touts  les  doublés  et  questions  par  vous 

propousées  compete  une  seule  solution  : et  à touta 
tels  sy  ni  promûtes  et  accidents  une  seule  medieine. 
La  response  vous  sera  promptement  expousée  , 
non  par  longs  ambaiges  et  discours  de  parolles  ; 
l’estomach  affamé  n’ha  poinct  d’aureilles , il  n’oit 
goutte.  Par  signes , gestes  et  effect  serez  satisfaicts , 
et  aurez  resolution  à vostre  contentement.  Comme 
jadis  en  Ronune.  Tarquin  l’orgueilleux  Roy  der- 
nier des  Rommains  (ce  disant  Pantagruel  toucha 
la  chorde  de  la  campanelle , frere  Jean  soubdain 
courut  à la  cuisine)  par  signes  respondit  à son  fils 
Sex.  Tarquin  estant  en  la  ville  des  Gabins.  Le- 
quel luy  avoit  envoyé  homme  exprès  , pour  en- 
tendre comment  il  pourroit  les  Gabins  du  tout 
subjuguer,  et  à parfaicte  obéissance  réduire.  Le 
Roy  susdict  soy  défilant  de  la  fidelité  du  messai- 
gier,  ne  luy  respondit  rien.  Seuflement  le  mena 
en  son  jardin  secret  : et.  en  sa  veuë  et  presence 
avecques  son  bracquemart  couppa  les  haultes  tes- 
tes des  pavots  là  estants.  Le  messaigier  retournant 
sans  response  , et  au  fils  racomptant  ce  qu’il  avoit 
veu  faire  à son  pere  : feut  facile  par  tels  signes  en- 
tendre qu’il  luy  conseilloit  trancher  les  testes  aulx 
principaulx  de  la  ville , pour  mieulx  en  office  et 
obéissance  totale  contenir  le  demeurant  du  menu 
populaire. 

CHAPITRE  L X I Y. 

Comment  par  P antagruel  ne  feut  respondu 
aulx  problesmes  propousez. 

Puis  demanda  Pantagruel:  Quels  gens  hantent 
en  ceste  belle  Isle  de  chien  ? Touts  sont , respon- 
dit  Xenomanes  , hypocrites , hydropicques , pate- 
nostries,  chattemittes,  san  torons,  cagots,  hermites. 
Touts  paovres  gens , vivants  ( comme  l’hermitè  de 
Lormont , entre  Blaye  et  Bourdeaulx  ) des  aul- 
mosnes  que  les  voyaigiers  leur  donnent.  Je  n’y 
voys  pas  , dist  Panurge , je  vous  affie.  Si  j’y  voys , 
que  le  diable  me  souffle  au  cul.  Hermites,  santo- 
rons  , chattemittes  , cagots , hypocrites  , de  par 
touts  les  diables?  Oustez-vous  delà.  Il  me  soub- 
vient  encores  de  nos  gras  Concilipetes  de  Chesil  : 
que  Beelzebuz  et  Astarotz  les  eussent  conciliez 
avecques  Proserpine  : tant  patismes  à leur  veuë , 
de  tempestes  et  diableries.  Escoute  , mon  petit 
bedon , mon  caporal  Xenomanes  , de  grâce  : Ces 
hypocrites  , hermites  , marmiteux  iey  sont  - ils 
vierges  ou  mariez?  Y a -il  du  féminin  genre? 
En  tireroit-on  hypocriticquement  le  petit  traict 
hypocriticque  ? Yrayement  , dist  Pantagruel  } 

voilà  une  belle  et  joyeuse  demande.  Guy  dea , 
respondit  Xenomanes.  Là  sont  belles  et  joyeuses 
hypocritesses , chattemitesses  , liermitesses,  fem- 
mes de  grande  religion.  Et  y ha  copie  de  petits  hy- 
pocrilillons,  chattemitillons  , hermitillons.  (Ous- 
tez  cela,  clist  frere  Jean  interrompant  : De  jeune 
liermite  vieil  diable.  Notez  ce  proverbe  authen- 
ticque).  Aultrement  sans  multiplication  de  lignée , 
feust  long-temps  y ha , l’Isle  de  Chaneph  deserte 
et  clesolée.  Pantagruel  leur  envoya  par  Gymnaste 
dedans  l’esquif  son  aulmosne  , soixante  et  dix- 
liuict  mille  beaulx  petits  demys  escuz  à la  lan- 
terne. Puis  demanda  : Q liantes  heures  sont  ? Neuf, 
et  d’advantaige  , respondit  Epistemon.  C’est , dist 
Pantagruel , juste  heure  de  dipner.  Car  la  sacre 
ligne  tant  celebrée  de  par  Aristophanes  en  sa 
comedie , intitulée,  les  Predicantes  , approche: 
laquelle  lors  escheoit  quand  l’umbre  est  deeem- 
pedale.  Jadis  entre  les  Perses  l’heure  de  prendre 
réfection  estoit  és  Pioys  seullement  prescripte  : à 
urfg  chascun  aultre  estoit  l’appetit  et  le  ventre 
pour  horloge.  De  faict , en  Plaute  certain  para- 
site soy  complainct , et  deteste  furieusement  les 
inventeurs  d’horloges  et  quadrants , estant  chose 
notoire  qu’il  11’est  horloge  plus  j uste  que  le  ventre. 
Diogenes  interrogé  à quelle  heure  doibt  l’homme 
repaistre  , respondit  : Le  riche , quand  il  aura 

faim  : le  paovre , quand  il  aura  clequoy.  Plus 
proprement  disent  les  Medicins  l’heure  cano- 
nicque  estre  : 

Lever  à cinq  , dipner  à neuf; 

Soupper  à cinq  , coucher  â neuf. 

La  magie  du  célébré  Roy  Petosiris  estoit  aultre. 
Ce  mot  n’estoit  achevé  , quand  les  officiers  de 
gueule  dressarent  les  tables  et  buffets  : les  cou- 
vrirent de  nappes  odorantes , assietes  , servietes , 
salières  : apportaient  tanquars  , frizons , flaccons  , 
tasses,  hanats,  bassins  , liydries.  Frere  Jean  asso- 
cié des  maistres  d’hostel , escarques  , paneriers  , 
eschansons,  escuyers  tranchants,  couppiers,  cre- 
dentiers  , apporta  quatre  horrificques  pastez  de 
jambons  si  grands,  qu’il  me  soubvint  des  quatre 
bastions  de  Turin.  Y ray  Dieu  , comment  il  y feut 
beu  et  guallé  ! Ils  n’avoient  encores  le  dessert  , 
quand  le  vent  Ouest-Norouest  commença  enfler 
les  voiles  , papefils , morisques  et  trinquets.  Dont 
touts  chantaient  divers  cantiques  à la  louange 
du  trés-hault  Dieu  des  Cieulx.  Sus  le  fruict  Pan- 
tagruel demanda  : Advisez,  amis  , si  vos  doubtes 
sont  à pleins  résolus.  Je  ne  baisle  plus  , Dieu 
mercy , dist  Rhizotome. 

Je  11e  dors  plus  en  chien , dist  Ponocrates. 

Je  n’ay  plus  les  yculx  esblouïs , respondit  Gym- 

naste.  Je  ne  suis  plus  à jeun  , dist  Eusthenes." 
Pour  tout  ce  jourd’huy  seront  en  seureté  de  ma 
sallive  , 


Aspics. 

Amphisbenes. 

Anerudutes. 

AhedLsi  irions. 

Alhartrafs. 

Axnmobates. 

Apimaos. 

Alhatabans. 

Araces. 

Asteiions. 

Altarates. 

Arges. 

Araignes. 

Ascalabes. 

Attelabes. 

Ascalabotes, 

AEmorrhoïdes. 

Basilics. 

Belettes  ictides. 

Boies. 

Buprestes. 

Cantarides. 

Catobîepes. 

Cerastes. 

Chenilles. 

Crocodilles. 

Crapaux. 


Cauquemares. 

Chiens  enragez. 

Colotes. 

Cychriodes. 

Cafezates. 

Cauhares. 

Couleuvres. 

Couhersces. 

Chelhydres. 

Cranocolaptes. 

Chersydres. 

Cenchrynes. 

Coquatris. 

Dipsades. 

Domeses. 

Dryinades. 

Dracons. 

Elopes. 

EnhydrideS. 

Famuises. 

Galeotes. 

Harmenes. 

Haudions. 

Iacles. 

Jarraries. 

Ilicines. 

Iclineuraones. 


Kesudures. 
Lievres  marins. 
Lizars  Clialcidi- 
ques. 

Miopes. 

Manti  cores. 
Molures. 
Myagres. 
Musaraignes. 

Mi  tiares. 

Megalaunes. 

Ptyades. 

Porphyres. 

Pareades. 

Phalanges. 

Pemphredones. 

Pityocampes. 

Ruteles. 

Ptimoires. 

Rhr-gions. 

Rhaganes. 

Salamandres. 

Scytales. 

Stellions. 

Scorpenes. 

Scorpions. 

Selsirs. 

Scalavotins. 

Solofuidars. 

Sourds. 

Sangsues. 

Salfuges. 

Solifuges. 

Sepes 

Stinces. 

Stuphes. 

Sabrins, 

Sangles. 

Sepedons 


Scolopendres. 

Tai'antoles. 

Typhlopes. 

Tetragnathies. 

Teristales. 

Yiperes. 

CHAPITRE  L X Y, 

Comment  Pantagruel  haulse  le  temps  avec - 
cjues  ses  dômes  ticques. 

En  quelle  hiérarchie  (demanda  frere  Jean)  de 
tels  animauix  veneneulx  mettez-vous  la  femme 
future  de  Panurge  ? Dis-tu  mal  des  femmes  , res- 
pondit  Panurge,  ho  guodelureau  Moyne  cul  pelé  ? 
Par  la  guogue  cenomanique  , dist  Epistemon , 
Euripides  escript , et  le  prononce  Andromache , 
que  contre  toutes  bestes  veneneuses  ha  esté  par 
l’invention  des  humains,  et  instruction  des  Dieux, 
remede  profictable  trouvé.  Piemede  jusques  à pré- 
sent n’ha  esté  trouvé  contre  la  male  femme.  Ce 
guorgias  Euripides  , dist  Panurge  , tousjours  ha 
mesdict  des  femmes.  Aussi  feut-il  par  vangeance 
divine  mangé  des  chiens  : comme  luy  reproche 
Aristophanes.  Suivons.  Qui  ha  , si  parle.  Je  uri- 
neray  présentement , dist  Epistemon , tant  qu’011 
vouldra.  J’ay  maintenant,  dist  Xenomanes,  mon 
estomach  sabourré  à prôfict  de  mesnaige.  Ja  11e 
panchera  d’ung  cousté  plus  que  d’aultre.  11  ne 
me  fauît,  dist  Carpalim , ne  vin , ne  pain.  Trefves 
de  soif , trefves  de  fa  m.  Je  ne  suis  plus  faseLé , 
dist  Panurge,  Dieu  rnercy  et  vous.  Je  suis  guay 

«omme  ung  papeguay , joyeulx  comme  ung  esme- 
rillon , alegre  comme  ung  papillon.  Véritablement 
il  est  escript  par  vostre  beau  Euripideô  , et  le  dict 
Silenus  beuveur  mémorable  : 

Furieux  est , de  bon  sens  ne  jouïst , 

Quiconque  boit , et  ne  s’en  resjouïst. 

Sans  poinct  de  faulte  nous  doibvons  bien  loüer 
le  bon  Dieu  nostre  Créateur,  S er valeur , Conser- 
vateur-, qui  par  ce  bon  pain,  par  ce  bon  vin  et 
frais , par  ces  bonnes  viandes  nous  guerist  de  telles 
perturbations , tant  du  corps  comme  de  lame  : 
ouitre  le  plaisir  et  volupté  que  nous  avons  beu- 
vants  et  mangeants. 

Mais  vous  ne  respondcz  poinct  à la  question 
de  ce  benoist  venerable  frere  Jean , quand  il  ha 
demandé,  Maniéré  de  haulser  le  temps?  Puis, 
dist  Pantagruel,  que  de  ceste  legiere  solution  des 
doubles  propousez  vous  contentez  , aussi  fais-je. 
Ailleurs , et  en  aultres  temps  nous  en  dirons  d’ad- 
vantaige , si  bon  vous  semble. 

Pieste  doncques  à vuider  ce  que  ha  frere  Jean 
propousé.  Maniéré  de  haulser  le  temps  ? Ne  l’a- 
vons-nous  à soubhait  haulsé  ? Voyez  le  guabet  de 
la  hune.  Voyez  les  sifflements  des  voiles.  Voyex 
la  raideur  des  estails , des  utaques  et  des  escoutes. 

Nous  haulsants  et  vuidants  les  tasses  , s5est  pa- 

Q î a 

reillement  le  temps  haulsé  par  occulte  sympathia 
de  nature.  Ainsi  le  haulsarent  Atlas  et  Hercules, 
si  croyez  les  saiges  Mythologie  ns.  Mais  ils  le  haul- 
sarent trop  d’ung  demy- degré:  Atlas,  pour  plus 
alaigrement  festoyer  Hercules  , son  hoste  ; Her- 
cules pour  les  alterations  precedentes  par  les  dé- 
serts de  Libye.  (V raybis,  dist  frere  Jean  interrom- 
pant le  propous,  j’ay  ouï  de  plusieurs  vénérables 
Docteurs  , que  Turelupin  sommelier  de  Vostre 
bon  pere , espargne  par  chascun  an  plus  de  dix- 
huict  cents  pipes  de  vin,  pour  faire  les  survenants 
et  domeslicques  boire  avant  qu’ils  ayent  soif). 
Car,  dist  Pantagruel  continuant , comme  les  cha- 
ineaulx  et  dromadaires  en  la  caravane  boivent 
pour  la  soif  passée , pour  la  soif  présenté , et  pour 
la  soif  future  , ainsi  feit  Hercules , de  mode  que 
par  cestuy  excessif  haulsement  de  temps  advint 
au  Ciel  nouveau  mouvement  de  titubation  et  tré- 
pidation , tant  controvers  et  débattu  entre  les  fols 
astrologues. 

C’est  dist  Panurge , ce  que  l’on  dict  en  proverbe 
commun  : 

Le  mal  temps  passe , et  retourne  le  bon , 

Pendant  qu’on  trinque  autour  du  gras  jambon. 

Et  non-seulement,  dist  Pantagruel , repaissants 
et  beuvants  avons  le  temps  haulsé , mais  aussi 

grandement  deschargé  la  navire:  non  en  la  façon 
seuilement  que  feut  desehargée  la  corbeille  de 
Esope,  sçavoir  est,  validants  les  victuailles , mais 
aussi  nous  émancipants  du  jeusne.  Car  comme  le 
corps  plus  est  poisant  mort  que  vif , aussi  est 
l’homme  jeun  plus  terrestre  et  poisant,  que  quand 
il  lia  beu  et  repeu.  Et  ne  parlent  improprement 
ceulx  qui  par  long  voyaige  au  matin  beuvent , et 
des  jeûnent , puis  disent  : Nos  chevaulx  n’en  iront 
que  mieulx. 

Ne  sçavez  - vous  .que  jadis  les  Amycléens  sus 
touts  Dieux  reveroient  et  adoroient  le  noble  pere 
Bacchus  , et  le  nommoient  Psila  en  propre  et 
convenante  dénomination  ? Psila  en  langue  Do- 
ricque  , signifie  aesles.  Car  comme  les  oyseaulx 
par  aide  de  leurs  aesles  volent  bault  en  l’aer 
legierement  : ainsi  par  l’aide  de  Bacchus  , c’est 
le  bon  vin  friant  et  délicieux  , sont  liault  elevez 
les  esperits  des  humains  : leurs  corps  evidente- 
nient  alaigris  : et  assouply  ce  qu’en  eulx  estoit 
terrestre. 


OE  U V Pt  E s 


614 

CHAPITRE  L X Y I. 

Comment  près  Vlsle  de  Ganabin  au  comman- 
dement de  Pantagruel  feurent  les  Muses 
saluées . 

Continuant  le  bon  vent,  et  ces  joyeulx  pro- 
pous , Pantagruel  descouvrit  au  loing  et  apperceut 
quelcque  terre  montueuse  : laquelle  il  monstra  à 
Xenomanes  , et  luy  demanda:  Voyez  - vous  ci- 
davant  à Orche  ce  hault  rochier  à deux  crouppes 
bien  ressemblant  au  mont  Parnasse  en  Phocide? 
Très-bien , respondit  Xenomanes.  C’est  l’Isle  de 
Ganabin.  Y voulez-'vous  descendre  ? Non , dist 
Pantagruel.  Vous  faictes  bien,  dist  Xenomanes. 
Là  n’est  chose  aulcune  digne  d’estre  veuë.  Le 
peuple  sont  touts  voleurs  et  larrons.  Y est  toutes- 
fois  vers  ceste  crouppe  dextre  la  plus  belle  fon- 
taine du  monde , et  autour  une  bien  grande  forest. 
Yos  chormes  y pourront  faire  aiguade  et  lignade. 
C’est , dist  Panurge  , bien  est  doctement  parlé. 
Ha  , da,  cia.  Ne  descendons  jamais  en  terre  des 
voleurs  et  larrons.  Je  vous  asseure  cpae  telle  est 
ceste  terre  icy.,  quelles  aultrefois  j’ay  veu  les  Isles 
de  Cerq  et  Herm  entre  Bretaigne  et  Angleterre  : 

telle  que  la  Ponerople  de  Philippe  en  Trace  , 
Isles  des  forfants , des  larrons  , des  briguants , des 
meurtriers  , et  assassineurs  : touts  extraicts  du 
propre  original , des  basses  fosses  de  la  concier- 
gerie. N’y  descendons  poinct , je  vous  en  prie. 
Croyez,  si  non  moy,  au  moins  le  conseil  de  ce 
bon  et  saige  Xenomanes.  Ils  sont  par  la  mort 
bœuf  de  bois  pires  que  les  Canibales.  Us  nous 
mangeroient  touts  vifs.  N’y  descendez  pas  , de 
grâce.  Mieulx  vous  seroit  en  Averne  descendre; 
Escoutez.  Je  y oy  par  Dieu  le  tocquesing  hor- 
lificqùie  , tel  que  jadis  souloient  les  Guascons  et 
Bourdelois  faire  contre  les  guabelleurs  et  com- 
missaires. Ou  bien  les  aureilles  me  cornent.  Tirons 
vie  de  long.  Hau.  Plus  oultre.  Descendez-y,  dist 
frere  Jean,  descendez-y.  Allons,  allons,  allons 
tous  jours.  Ainsi  ne  poierons-nous  jamais  de  giste. 
Allons.  Nous  les  saementerons  très-touts.  Descen- 
dons. Le  diable  y ait  part,  dist  Panurge.  Ce  diable 
de  Moyne  icy,  ce  Moyne  de  diable  enraigé  ne 
crainct  rien.  Il  est  liazardeux  comme  touts  les 
diables,  et  poinct  des  aultres  ne  se  soucie.  Il  luy 
est  advis  que  tout  le  monde  est  Moyne  comme 
luy.  Va  , ladre  verd  , respondit  frere  Jean  , à 
touts  les  millions  de  diables  , qui  te  puissent 
anatomiser  la  cervelle , et  en  faire  des  entom- 
meur.es.  Ce  diable  de  fol  est  si  lasche  et  mes- 

chant  , qu’il  se  concilie  à toutes  heures  de  male 
raige  de  paour.  Si  tant  tu  es  de  vaine  paour  cons- 
terné , n’y  descens  pas  , reste  icy  avecques  le  ba- 
guaige.  Ou  bien  te  va  coucher  soubs  la  cotte 
hardie  de  Proserpine  à travers  touts  les  millions 
de  diables.  A ces  mots  Panuige  esvanouït  de  la 
compaignie  : et  se  mussa  au  bas  dedans  la  soutte , 
entre  les  croustes,  miettes  et  cbaplis  du  pain.  Je 
sens  , dist  Pantagruel , en  mon  ame  rétraction 
urgente , comme  si  feust  une  voix  de  loing  ouïe  : 
laquelle  me  dict  que  n’y  doibvions  descendre. 
Toutes  et  quantesfois  qu’en  mon  esperit  j’ay  tel 
mouvement  senty  , je  me  suis  trouve  en  heur 
refusant  et  laissant  la  part , dont  il  me  retiroit  : 
au  contraire  en  heur  pareil  me  suis  trouvé,  sui- 
vant la  part  qu’il  me  poussoit  : et  jamais  ne  m’en 
repenty.  C’est , dist  Epistemon  , comme  le  démon 
de  Socrates,  tant  célébré  entre  les  Academicques. 
Escoutez  doneques  , dist  frere  Jean,  cependant 
que  les  chormes  y font  aiguade.  Panurge  là  bas 
contrefaict  le  loup  en  paille  , voulez-vous  bien 
rire?  faictes  mettre  le  feu  en.ee  basilic  que  voyez 
près  le  chasteau  guaillard.  Ce  sera  pour  saluër 
les  Muses  de  cestuy  mont  Antiparnasse.  Aussi 
bien  se  guaste  la  pouldre  dedans.  C’est  bien  dict, 
respondit  Pantagruel.  Faictes-moy  icy  le  maistre 
bombardier  venir.  Le  bombardier  promptement 

comparut.  Pantagruel  luy  commanda  mettre  feu 
on  basilic , et  fraisches  pouldres  en  tout  événe- 
ment le  recharger.  Ce  que  feut  sus  l’instant  faict. 
Les  bombardiers  des  aultres  naufs , ramberges , 
guallions  et  gualeaces  du  convoy  au  premier  des- 
chargement du  basilic  qui  estoit  en  la  nauf  de 
Pantagruel , mirent  pareillement  feu  chascun  en 
une  de  leurs  grosses  pièces  chargées.  Croyez  qu’il 
y eut  beau  tintamarre. 


6iS 

CHAPITRE  L X Y I I. 


Comment,  Panurge  par  male  paour  se  con- 
cilia , et  clu  grand  chat  Roçlilardus  , pensa. 

que  feust  ung  di ahleteau. 

P a iv  u r g e comme  ung  boucq  estourdi , sort  dé 
la  soutte  en  chemise,  ayant  seulement  ung  demy- 
bas  de  chausses  en  jambe  : sa  barbe  toute  mous- 
chetée  de  miettes  de  pain , tenant  en  main  ung 
grand  chat  Soubelin  attaché  à l’aultre  demy- 
bas  de  ses  chausses.  Et  remuant  les  babines  comme 
ung  cinge  qui  cherche  poulz  en  teste , tremblant 
et  clacquetant  des  dents,  se  tira  vers  frere  Jean, 
lequel  estoit  assis  sus  le  portehaubant  de  tribort: 
et  dévotement  le  pria  avoir  de  luy  compassion:  et 
le  tenir  en  saulvegarde  de  son  bragmart.  Affer- 
mant et  jurant  par  sa  part  de  Papimanie,  qu’il 
avoit  à heure  présenté  veu  touts  les  diables  des- 
chainez. 

Agua  , men  emi  ( disoit-il  ) men  frere  , men 
pere  spirituel , touts  les  diables  sont  aujourd’hui 
de  nopces.  Tu  ne  veids  oneques  tel  apprest  de 
banequet  infernal.  Voy-tu  la  fumée  des  cuisines 
d’enfer  ? ( Ce  disoit  monstrant  la  fumée  des  poul- 

dres  à canon  dessus  toutes  les  naufs  ).  Tu  ne 
veids  oncques  tant  dames  damnées.  Et  sçaiz-tu 
quoy?  Agua  , men  emi , elles  sont  tant  douil- 
lettes , tant  blondelettes  , tant  délicates  , que  tu 
dirois  proprement  que  ce  feust  ambrosie  sty- 
giale.  J’ay  cuidé  ( Dieu  me  le  pardoint  ) que 
fcussent  âmes  Angloises.  Et  pense  qu’à  ce  matin 
ait  esté  l’Isle  des  chevaulx  prés  Escosse  par  les 
Seigneurs  de  Termes  et  Dessay  saccagée  et  sac- 
mentée  avecques  touts  les  Anglois  qui  l’avoient 
surprinse. 

Frere  Jean  à l’approclier  se  sentoit  je  ne  sçay 
quel  odeur  aultre  que  de  pouldre  à canon  : à 
quoy  il  tira  Panurge  en  place  , et  apperceut 
que  sa  chemise  estoit  toute  foireuse  et  embre- 
née  de  frais.  La  vertus  retentrice  du  nerf  qui 
restrainct  le  muscle  nommé  Sphincter  ( c’est  le 
trou  du  cul)  estoit  dissolue  par  la  vcliemence  de 
la  paour  qu’il  avoit  eu  en  ses  phantasticques 
visions.  Adjoinct  le  tonnoirre  de  telles  canon- 
nades : lequel  plus  est  horrificque  par  les  cham- 
bres basses  que  n’est  sus  le  tillac.  Car  ung  des 
symptômes  et  accidents  de  paour  est , que  par 
luy  ordinairement  s’ouvre  le  guischet  du  serrail 
onquel  est  à temps  la  matière  fecale  retenue. 

Exemple  en  Messere  Pantolfe  de  la  Oassine 
Senois.  Lequel  en  poste  passant  par  Chambéry, 

et  chez  le  saige  mesnaiger  Vinet  descendant, 
print  une  fourche  de  Testable  , puis  luy  dist  : 
DaRorna  in  qua  io  non  son  andabo  del  corpo. 
Di  gratin  piglia  in  mano  questa  forcha  , 
et  fa  mi  paura. 

1 inet  avecques  la  fourche  faisoit  plusieurs 
tours  d’escrime , comme  faignant  le  vouloir  à bon 
essient  frapper. 

Le  Senois  luy  dist:  Se  tu  non  fai  albramente  , 
tu  non  fai  nulla.  Pero  sforzati  di  adoperarU 
pià  guagliardamente. 

Àdoncques  Vinet  de  la  fourche  luy  donna 
ung  si  grand  coup  entre  col  et  collet,  qu’il  le 
jecta  par  terre  à jambes  rebidaines.  Puis  ba- 
vant et  riant  à pleine  gueule  , luy  dist  : Feste 
Dieu  , Bayart  , cela  s’appelle  , Datwn  Cam - 
beriaci.  * 

A bonne  heure  avoit  le  Senois  ses  chausses 
destachées.  Car  soubdain  il  hanta  plus  copieu- 
sement que  n’eussent  faiet  neuf  beufles  et  qua- 
torze Archiprebstres  d’Aostie. 

Enfin  le  Senois  gratieusement  remercia  Vinet, 
et  hfy  dist  : Io  ti  ringrabio  , bel  Messere.  Cosi 
facendo  tu  nihai  esparmiata  la  speza  d’un 
servi  ti  ale. 

Exemple  aultre  au  Roy  d’Angleterre , Edôüart 
le  quin.  Maistre  François  Villon  banni  de  France 

testait  vers  luy  retiré  : il  l’avoit  en  si  grands 
privaulté  receu  , que  rien  11e  luy  celui t des  me- 
nües  négoces  de  sa  maison.  Un  g jour  le  ,R.oy 
susdict , estant  à ses  affaires  monstra  à Villon 
les  armes  de  France  en  paincture,  et  luy  dist  : 
Vois -tu  quelle  reverence  je  porte  à tes  Roys 
François?  Ailleurs  n’ay-je  leurs  armoiries  qu’en 
ce  retraict  icy  près  ma  selle  persée. 

Sacre  Dieu  (respondit  Villon)  tant  vous  estes 
saige  , prudent  , entendu  et  curieux  de  vostre 
santé.  Et  tant  bien  estes  servy  de  vostre  docte 
Medicin  Thomas  Linacer.  Il  voyant  que  natu- 
rellement sus  vos  vieulx  jours  estiez  constipé 
du  ventre  : et  que  journellement  vous  failloit 
011  cul  forrer  ung  apothecaire  , je  dis  ung  clys- 
tere , aultrement  ne  poviez  vous  esmutir , vous 
ha  faict  icy  aptement  , non  ailleurs  , peindre 
les  armes  de  France  , par  singulière  et  ver- 
tueuse providence.  Car  seullement  les  voyant  , 
vous  avez  telle  vezarde  , et  paour  si  horrible  , 
que  soubdain  vous  fiantez  comme  dix-huict  bo- 
nases  de  Pæonie.  Si  painctes  estoient  en  aultre 
lieu  de  vostre  maison  , en  vostre  chambre  , 
en  vostre  salle  , en  vostre  chapelle  , en  vos 
gualeries  , ou  ailleurs:  sacre  Dieu,  vous  chie- 
riez par-tout  sus  l’instant  que  les  auriez  veuës. 
Et  croy  que  si  d’abonclant  vov*s  aviez  icy  en 

paincturé  la  grande  oriflanbe  de  France,  à la 
veuë  d’icelîe  vous  rendriez  les  boyaulx  du  ven- 
tre par  le  fondement.  Mais , lien  , lien , atqu& 
itcmm  hen. 

Ne  suis- je  badault  de  Paris  ? 

De  Paris  , dis-je  , auprès  Pontoise  : 

Et  d’une  cliorde  d’une  toise 
Sçaura  mon  coul  , que  mon  cul  poise. 

Badault,  dis- je,  mal-advisé,  mal-entendu, 
mal- entendant,  quand  venant  icy  avecques  vous , 
m’esbahissois  de  ce  qu’en  vostre  chambre  vous 
estiez  faict  vos  chausses  destacher.  Véritablement* 
je  pensois  qu’en  icelle  darriere  la  tapisserie , ou 
en  la  venelle  du  lict  feust  vostre  selle  persée. 
Aultrement  me  sembloit  le  cas  grandement  in- 
congru , soy  ainsi  destacher  en  chambre  pour 
si  loing  aller  au  retraiet  lignagier.  iNest-ce  ung 
vray  pensement  de  badault  ? le  cas  est  faict 
par  bien  aultre  mistere  , de  par  Dieu.  Ainsi 
faisant,  vous  faictes  bien.  Je  dis  si  bien,  que 
mieulx  ne  sçauriez.  Faictes-vous  à bonne  heure , 
bien  loing , bien  à poinct  destacher.  Car  à vous 
entrant  icy  , n’estant  destaché  , voyant  cestes 
armoiries  : notez  bien  tout  : sacre  Dieu , le  fond 
de  vos  chausses  feroit  office  de  Lasanon , pital , 
bassin  fecal  et  de  selle  persée. 

Frere  Jean  estouppant  son  nez  avecques  la 
main  gausche  , avecques  le  doigt  indice  de  la 
dextre  monstroit  à Pantagruel  la  chemise  de 
Panurge. 

Pantagruel  le  voyant  ainsi  esmeu  , transif, 
tremblant , hors  de  propous  , concilié  , et  égra- 
tigné des  gryphes  du  célébré  chat  Rodilardus  , 
ne  se  peut  contenir  de  rire  , et  luy  dist  : Que 
voulez-vous  faire  de  ce  chat  ? 

De  ce  chat?  respondit  Panurge:  Je  me  donne 
au  diable , si  je  ne  pensois  que  feust  ung  dia- 
bleteau  à poil  follet  , lequel  n’aguieres  j’avois 
cappiettement  happé  en  tapinois  à belles  moufles 
cl’urg  bas  de  chausses  , dedans  la  grande  husche 
d’enfer.  Au  diable  soit  le  diable.  Il  m’ha  icy  des- 
chiqueté  la  peau  en  barbe  d’escrevisse.  Ce  disant 
jecta  bas  .son  chat. 

Allez  , dist  Pantagruel  , allez  de  par  Dieu , 
vous  estuver  , vous  nettoyer  , vous  asceurer  , 
prendre  chemise  blanche  et  vous  revestir. 

Dictes  - vous  respondit  Panurge  , que  j’ay 
paour?  Pas  maille.  Je  suis  par  la  vertus  Dieu 
plus  couraigeux,  cpie  si  j’eusse  aultant  de  mous- 
ches  avallé  , qu’il  en  est  mis  en  paste  dedans 
Paris  , depuis  la  feste  Sainct  Jean,  jusques  à la 
Toussaincts.  Ha , ha , ha.  Houay.  Que  diable  est 
ce«i ? Appeliez- vous  ceci  foire,  bren,  crottes. 

merde,  fiant,  dejection , matière  fecale  , excre- 
ment  , repaire  , laisse  , esmut , fumée , estront , 
scybale  ou  spyrathe  ? C’est  ( croy-je  ) saphran 
d’Hibernie.  Ho  , ho , hie.  C’est  saphran  d’Hiber- 
nie.  Sela.  Beuvons. 


Fin  du  quatriesme  Livra  et  du  Tome  second. 

